**Ilanngussat 1: Ilinniarnertuunngorniarfimmi ilinniartitsissutinut pilersaarutit**

Takussutissiaq:

**Ilinniartitsissutit tamarmik:**

1. Ilinniartitsissut nr. 1 - Tuniniaaneq A - 2022 3

2. Ilinniartitsissut nr. 2 - Tuniniaaneq B - 2022 8

3. Ilinniartitsissut nr. 3 - Issittumi teknologi B - 2022 14

4. Ilinniartitsissut nr. 4 - Issittumi teknologi C - 2022 22

5. Ilinniartitsissut nr. 5 - Assilialiorluni eqqumiitsuliorneq B - 2022 29

6. Ilinniartitsissut nr. 6 - Assilialiorluni eqqumiitsuliorneq C - 2022 35

7. Ilinniartitsissut nr. 7 - Biologi A - 2022 39

8. Ilinniartitsissut nr. 8 - Biologi B - 2022 45

9. Ilinniartitsissut nr. 9 - Biologi C -2022 45

10. Ilinniartitsissut nr. 10 - Danskit oqaasii A - 2022 49

11. Ilinniartitsissut nr. 11 - Isiginnaartitsineq C - 2022 58

12. Ilinniartitsissut nr. 12 - Tuluttut A - 2022 64

13. Ilinniartitsissut nr. 13 - Tuluttut B -2022 70

14. Ilinniartitsissut nr. 14 - Tuluttut C -2022 76

15. Ilinniartitsissut nr. 15 - Inuussutissarsiutinik sammisaqarneq B - 2022 81

16. Ilinniartitsissut nr. 16 - Inuussutissarsiorneq pillugu inatsisilerineq C - 2022 85

17. Ilinniartitsissut nr. 17– Inuussutissarsiornemi aningaasaqarneq C - 2022 85

18. Ilinniartitsissut nr. 18 - Filosofi C - 2022 90

19. Ilinniartitsissut nr. 19 - Aningaasalersuineq C - 2022 94

20. Ilinniartitsissut nr. 20- Franskisut aallarterlaanut B -2022 99

21. Ilinniartitsissut nr. 21 - Fysik A - 2022 104

22. Ilinniartitsissut nr. 22 - Fysik B - 2022 104

23. Ilinniartitsissut nr. 23 - Fysik C - 2022 109

24. Ilinniartitsissut nr. 24 - Nunalerineq B - 2022 114

25. Ilinniartitsissut nr. 25 - Nunalerineq C - 2022 121

26. Ilinniartitsissut nr. 26 - Kalaallisut ilitsoqqussaralugu oqaatsitut A – 2022 127

27. Ilinniartitsissut nr. 27 - Kalaallisut aallarterlaanut oqaatsillu aappaattut A - 2022 127

28. Ilinniartitsissut nr. 28 - Oqaluttuarisaaneq A - 2022 139

29. Ilinniartitsissut nr. 29 - Oqaluttuarisaaneq B - 2022 139

30. Ilinniartitsissut nr. 30 - Timersorneq B - 2022 144

31. Ilinniartitsissut nr. 31 - Timersorneq C - 2022 151

32. Ilinniartitsissut nr. 32 - Paasissutissiisarnermi teknologi C 155

33. Ilinniartitsissut nr. 33 - Nutaaliorneq B - 2022 159

34. Ilinniartitsissut nr. 34 - Nutaaliorneq C - 2022 159

35. Ilinniartitsissut nr. 35 - Nunat tamat akornanni aningaasaqarneq B -2022 164

36. Ilinniartitsissut nr. 36 - Kemi A - 2022 176

37. Ilinniartitsissut nr. 37 - Kemi B - 2022 183

38. Ilinniartitsissut nr. 38 - Kemi C - 2022 183

39. Ilinniartitsissut nr. 39 – Attaveqaqatigiinneq aamma it A - 2022 183

40. Ilinniartitsissut nr. 40 - Kulturilerineq B - 2022 190

41. Ilinniartitsissut nr. 41 - Kulturilerineq C - 2022 190

42. Ilinniartitsissut nr. 42 - Niuerfinni attaveqaqatigiinneq C - 2022 199

43. Ilinniartitsissut nr. 43 - Matematik A - 2022 205

44. Ilinniartitsissut nr. 44 - Matematik B - 2022 213

45. Ilinniartitsissut nr. 45 - Matematik C - 2022 221

46. Ilinniartitsissut nr. 46 - Tusagassiuutilerineq B - 2022 221

47. Ilinniartitsissut nr. 47 - Tusagassiuutilerineq C - 2022 226

48. Ilinniartitsissut nr. 48 - Nipilersorneq A - 2022 231

49. Ilinniartitsissut nr. 49 - Nipilersorneq B - 2022 238

50. Ilinniartitsissut nr. 50 - Nipilersorneq C – 2022 244

51. Ilinniartitsissut nr. 51 - Aaqqissuussaaneq C - 2022 248

52. Ilinniartitsissut nr. 52 - Programmering B – 2022 252

53. Ilinniartitsissut nr. 53 - Psykologi C – 2022 256

54. Ilinniartitsissut nr. 54 - Upperisarsiorneq C - 2022 260

55. Ilinniartitsissut nr. 55 - Inuiaqatigiilerineq A – 2022 264

56. Ilinniartitsissut nr. 56 - Inuiaqatigiilerineq B - 2022 271

57. Ilinniartitsissut nr. 57 - Inuiaqatigiilerineq C – 2022 276

58. Ilinniartitsissut nr. 58 – Nalitsinni oqaluttuarisaaneq B – 2022 280

59. Ilinniartitsissut nr. 59 - Science C - 2022 284

60. Ilinniartitsissut nr. 60 - Spanskisut aallarterlaanut B – 2022 287

61. Ilinniartitsissut nr. 61 - Statik aamma styrkelære C - 2022 291

62. Ilinniartitsissut nr. 62 – Ilinniarnermi periuseq C – 2022 295

63. Ilinniartitsissut nr. 63 – Ilinniarnermi suliassaq - 2022 298

64. Ilinniartitsissut nr. 64 - Teknikkimik Ilinniartitsissut A – 2022 302

65. Ilinniartitsissut nr. 65 - Tyskisut aallarterlaanut B - 2022 315

66. Ilinniartitsissut nr. 66 - Tyskisut aallarterlaanut B - 2022 319

67. Ilinniartitsissut nr. 67 – Suliffeqarfiit aningaasaqarnerat A - 2022 323

68. Ilinniartitsissut nr. 68 - Suliffeqarfiit aningaasaqarnerat B - 2022 327

# Ilinniartitsissut nr. 1 - Tuniniaaneq A -2022

1. **Ilinniartitsissutip inissisimanera**

Ilinniartitsissut periutsit, pisiniartarnermi pissusilersuutit, niuerfinnik nalilersuineq, niuerfinni attaveqaqatigiittarneq aamma tuniniaanermik aqutsineq pillugit ilisimasaqarfiulersarpoq.

Ilinniartitsissumi nunami namminermi nunallu tamat akornanni aamma suliffeqarfiit niuerneq pillugu aalajangiisarnerannik sammineqartoqartarpoq. Ilinniartitsissummi ilisimatusarnermi periutsit atorneqartarput, tassunga ilanngullugit nalilersuineq, isumaliuteqarneq aamma periutsinik suliaqarneq.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi atuagarsornikkut periutsitigullu imatut ilisimasaqartigissapput aammalu suliffeqarfiit nunami namminermi nunanilu tamani ineriartornerat pillugu imatut ilisimasaqartigissapput tuniniaanermi aningaasaqarnermi ajornartorsiutinik tunngavilersuisinnaallutik, eqqarsaasersorsinnaallutik ingerlatitseqqiisinnaallutillu. Ilinniartut aammattaaq suliffeqarfiit nunarsuarmi ilisimanerannik ilisimasaqassapput paasinnissinnaallutillu.

*Ilikkagaqartarnermi suliaqartarnermilu piginnaasat*

Ilinniartut ilaatigut ingerlaqqilluni ilinniagaqarnermi tuniniaanermi aningaasaqarnermi ajornartorsiutinik ataatsimut isiginnillutik sulisinnaassapput aammalu suliaqarfinni aalajangiinissanut tunngaviliinissaq siunertaralugu paasissutissanik naleqquttunik katersisinnaassallutik nalilersuisinnaassallutillu. Naggasiullugu ilinniartut tuniniaanermi aningaasaqarnermik atuagarsornermik periutsinillu aammalu paasissutissiisarnermi teknologimi atortunik naleqquttunik suliaqarsinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut kisimiillutik suleqatigiillutillu sulisinnaassapput. Ilinniartut aammattaaq sulinermi iluatsitsinissamut pingaaruteqartumik tunngavissatut inuttut annertuumik sunniuteqarsinnaanermik ilisimasaqarneq tunngavigalugu sulisinnaassapput, suleqatigiiaarluni suleqatinik suleqateqarsinnaassallutik aammalu sulisorisanik, qullersanik, pisisartunik pilersuisinillu suleqateqarsinnaassallutik.

*Kulturikkut inuiaqatigiillu akornanni piginnaasat*

Kalaallit Nunaanni nunarsuullu sinnerani inuiaqatigiinni immikkoortortakkaartoqarneranik anguniakkanillu immikkoortoqarneranik paasisimasaqarneq aammalu immikkoortut anguniakkallu immikkoortut eqqortut paasiniarnissaat tuniniaaviginissaallu suliffeqarfiit

iluatsitsinissaannut apeqqutaalluinnarnerat tunngavigalugit sulisinnaassapput. Ilinniartut aammattaaq Kalaallit Nunaanni pingaartumillu nunani allanni tuniniaavinni suliffeqarfiit tunisaqartarnerisa inuiaqatigiinni naleqalersitsilernermut pingaaruteqarneranik paasinninneq tunngavigalugu sulisinnaassapput. Naggasiullugu ilinniartut allamiut kulturiinik eqqortunik paasisimasaqarneq tunngavigalugu sulisinnaassapput, tassunga ilanngullugit allamiut kulturiannut tuniniaanermi pilerisaarinermilu pingaaruteqartumik tunngaviusoq iliuuseqartarnerup naleqqussarnissaa, ilinniartullu aamma allamiut kalaallit kulturiannut naleqqussarsinnaanermik ajornartorsiuteqarsinnaanerannik paasinnissinnaassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut Kalaallit Nunaat nunallu tamat isiginiarlugit ukuninnga pisinnaasaqassapput:

* + 1. pissutsit suut suliffeqarfiit tuniniaanerannut pingaarutaasunik aalajangiisinnaaneq,
    2. suliffeqarfiit ineriartoqqinnissaannut tunngassuteqartunik tuniniaanermi unammilligassanik paasiniaasinnaassallutik, erseqqissaasinnaassallutik suliarinnissinnaassallutillu,
    3. tuniniaanermi aningaasassaqarnermi periutsinik atuisinnaassallutik aammalu periutsinut tunngaviusunik taakkulu pissusaannik nassuiaasinnaassallutik,
    4. tuniniaanermi aningaasaqarnermik isumaliutersuutinik suliaqarsinnaassallutik, tassunga ilanngullugit pissutsini aalajangersimasuni tuniniaanermi aningaasaqarnermi pissutsit arlallit imminnut atassuteqarnerannik nassuiaasinnaassallutik,
    5. suliffeqarfiit tuniniaarnermi pissusaat pillugit paasissutissanik katersisinnaassallutik, suliaqarsinnaassallutik saqqummiisinnaassallutillu aammalu pissutsini aalajangersimasuni paasissutissat tatiginartuunerannik naleqquttuunerannillu nalilersuisinnaassallutik,
    6. tuniniaanermi aningaasaqarnermi pissutsinik nassuiaasiorsinnaassallutik ingerlatitseqqiisinnaassallutillu aammalu
    7. qarasaasiani atortunik toqqaasinnaassallutik atuisinnaassallutillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. Periutsit: amerlassutsikkut pitsaassutsikkullu periutsit
    2. Pissutsit siamasissut: avatangiisini pissutsit, Kalaallit Nunaanni nunanilu tamani
    3. Atuagarsornikkut nunanut allanut attaveqartitsilerneq: tuniniaavinnik toqqaaneq, nunat allanut attaveqartitsilernermi periutsit kulturimilu pissutsit
    4. Periusissianik pilersaarusiorneq: suliffeqarfiit iluanni pissutsit, unammilleqatigiinnermut, ineriartortitsinermut aamma saniatigut aningaasaliinernut periutsit
    5. Ujartuinermi pissutsit: tuniniaaviit angusassat, tuniniaaviit immikkoortuinik immikkoortunillu anguniagassanik toqqaaneq, Kalaallit Nunaanni nunanilu tamani, aammalu atuisartunut tunisassiortunullu tuniniaanermi pisisarnermi pissusilersuutit pillugit atuagarsorneq
    6. Neqerooruteqartarnermi pissutsit: tuniniaavinnik killiliineq, inuussutissarsiutit immikkoortuini pissutsit aamma unammilleqatigiinnermi inissisimaneq
    7. Pilerisaarutinik katiterineq: nunami namminermi nunanilu tamani tunisassiat, akit, nassiussuineq, takoqqosaarineq aamma tuniniaanermik tuniniaaffinnilu suliniuteqarneq kiisalu pilerisaanermut pilersaarut
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput, taamaalilluni pingaarnertut ilinniakkat ilanngullugit ilikkagassatut anguniakkat angunissaannut tapersiissallutik. Ilassutitut ilinniakkanut ilaassapput tuniniaanermi aningaasaqarnermi atuagassat, tassaagajuttut aviisini allaaserisat, tv-mi aallakaatitat imaluunniit suliffeqarfiit nittartagaanni paasisutissat, taakkunanilu ilikkagassatut anguniakkanut tunngassuteqartitsisoqassaaq itisiliisoqarlunilu. Ilinniakkani tunngassuteqartitsisuni sapinngisamik Kalaallit nunaanni nunanilu tamani pissutsinut tunngassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Tuniniaanermi aningaasaqarnermi ajornartorsiutit erseqqissarneqassapput imminnut ataneri isiginiarlugit aammalu nunani tamani pissutsit tunngavigalugit ilinniartitsissummi atuagarsorneq ilanngullugu. Ajornartorsiutit isiginiarlugit ilinniartitsinermi tunngavik ilinniartitsinermik aaqqissuussinermi qitiusumik inissisimavoq. Taamatut ilinniartitsinermi ilinniartut ilinniartitsissummi alapernaannerat, malussarinnerat nutaaliorsinnaanerallu

annertusarneqassaaq, ilinniartullu ilinniartitsissummi nammineersinnaanerat nalorninatillu iliuuseqarsinnaanerat annertusarneqassalluni. Ilinniartitsissummi ajornartorsiutit imatut ersersinneqassapput, inuit, suliffeqarfiit inuussutissarsiutinilu immikkoortut immikkoortillugit. Ilinniartitsissummi ilaapput ilinniartitsissummi tunngaviusumik periutsit, atuagarsorneq iliuutsillu atorlugit nalilersuineq aammalu sumiiffinni qanigisani ajornartorsiutinut atassuteqartitsilluni.

* 1. **Suleriaatsit**

Nammineerluni sulineq, suleqatigiikkaanik klassinilu atuartitsineq paarlakaajaanneqassapput. Suleriaatsit assigiinngitsut ilinniartut tuniniaanermi aningaasaqarnermi ajornartorsiutinik nalilersuisinnaanerisa siuarsarnissaannut tapersiissapput. Piviusuni pisut tunngavigalugit suliaqartoqartassaaq, suliffeqarfinnik suleqateqartoqassalluni aammalu suliffeqarfinnut pulaartoqartassalluni avataaneersunillu ilinniartitsisoqartassalluni.

Imminut atasumik minnerpaamik ataatsimik ilinniartitsinikkut ilinniartitsineq aaqqissuunneqassaaq, tassani suliffeqarfimmik ataatsimik suleqateqarneq aallaaviussalluni. Ilinniartitsinerup ingerlanneqarnerani ilinniartut tuniniaanermi aningaasaqarnermi paasissutissanik suliffeqarfillu aallaavigalugu ajornartorsiutinik suliaqassapput.

Ilinniartitsineq imatut aaqqissuunneqassaaq ilinniartut ilinniartitsissummi piginnaasaminnik takutitsisinnaassusiat siuarsarneqarluni, piviusullu tunngavigalugit suliffeqarfiup ajornartorsiutaanik nalilersuisinnaanerat ineriartortinneqarluni.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaaseqarnerat oqaatsillu aappaattut oqaaseqarnerat isiginiarlugu.

Ilinniartitsissummi ilaavoq ilinniartitsissutip naammassinerani soraarummeernermi suliniuteqartoqarluni, tassani tiimini 24-t missaanni ilinniartitsisoqassalluni ilinniartitsissummilu ajornartorsiutit qitiusut imaralugit. Ilinniartut suliniummut aallarniutitut suliniummik allaaserinnissapput. Suliniummik allaaserinninneq atuarfimmit akuerineqassaaq. Suliniut soraarummeernissamut tunngavittut atorneqarsinnaappat akuersisoqassaaq. Suliniut nalilersuinermik aalajangiinermillu imaqassaaq. Ilinniartut suliniut suleqatigiilluni suliniutitut suliarinissaa toqqarsinnaavaat. Taamaattoqarpat suleqatigiit marluk suliniut annertunerpaamik 25-nik quppernilik tunniutissavaat. Suleqatigiit pingasut annertunerpaamik quppernerit 35-t tunniutissavaat, siumullu taamatut.

Allattarissamik suliaq imatut pilersaarusiorneqassaaq ilinniartitsissutini allani allattarissanik suliani siuariartuutaassalluni taakkununngalu atassuteqartitsisoqassalluni. Imarisaatigut annertussusaatigullu siuariartorneq suliarineqassaaq. Allattarissamik suliaq ilikkagassatut anguniakkat anguneqarnissaannut tapersiutaassaaq, tassunga ilanngullugu ilinniartitsissummi periutsit atuagarsornerlu atorlugit ilinniartitsissummi ajornartorsiutinik aaqqissuussamik ingerlatitseqqiisinnaassuseqarneq. Taamaaliornikkut ilinniartut atuagarsornikkut

naatsorsueqqissaarinernik, allaaserisanik il.il. takunnissinnaanerup ilanngunneqarnissaanut piginnaasaqaleriartussapput. Taakku saniatigut immikkoortortakkaarlugit aaqqissuunnerup ilinniartitsissummilu pingaarnertut ilinniakkat ingerlanneqarnissaasa pingaaruteqassusiat aaqqissuussamik suliarineqassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissut suliffeqarfiit avammut tuniniaasarneranni, periusissiani aamma nassiussassanik piareersaanermi aqutsinermilu pissutsit pillugit pingaartumillu inuussutissarsiutit pillugit politikkimi pissutsit, nunat tamat akornanni pissutsit inatsiseqarnermilu pissutsit pillugit ilinniartitsissutinut Nunat tamat akornanni aningaasaqarneq B aamma inuussutissarsiutit pillugit inatsisit B annertuumik atassuteqarpoq. Ilinniartitsissut oqaatsinik ilinniartitsissutinut annertuumik atassuteqarpoq, tassa ilinniartitsissummi oqariartuutit amerlasoorujussuit tuluttuujummata danskisuujullutillu, ilinniartitsissummilu oqariartaatsit oqaatsitut taaguutitullu kalaallit oqaasiini ilaanngimmata, tassani oqaatsinut taaguutinullu pisortatiguunngitsumik nassuiaatit taamaallaat nassaassaallutik.

Ilinniartitsineq aaqqissuunneqassaaq allaganngortitanik saqqummiinermilu periutsit ilinniartut tuniniaanermi aningaasaqarnermik suliaannut sungiusaataannullu pissusissamisoortumik sakkutut ilaatinneqarnissaat isiginiarlugu. Piviusunik suliaqarnermut ajornartorsiutinillu ammasunik sumiiffinnilu qanittuni suliaqarnermut atatillugu ilinniartut internetimut sapinngisamik isersinnaanissaat ilinniartullu paasissutissanik qitiusumik qarasaasiani nalunaarsuiffinni ujarlersinnaanissaat nassaarsinnaanissaallu isiginiarlugit ilinniartitsineq aaqqissuunneqassaaq.

1. **Nalilersuineq**
   1. **Ingerlaavartumik nalilersuisarneq**

Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Tassunga ilanngullugit sammisaqarnerit ilinniartitsissummi

pissarsinermik inuit ataasiakkaat ataatsimullu qisuariartarnerannik annertusaanerit. Nalilersuinermi ilinniartitsissummi anguniakkat tunngaviupput.

* 1. **Misilitseriaaseq**

Suliniut ilinniartitsinerup ilaatut suliarineqartoq ataaseq, takuuk immikkoortoq 4.2, oqaluttarissatigullu misilitsinneq ataaseq tunngavigalugit suliniut atorlugu misilitsinneq.

Oqaluttariarsorluni militsinnermi soraarummeerneq marluk immikkoortoqarpoq. Soraarummeerneq siuleq suliniut soraarummeerut suliarineqarnikoq aallaavigalugu pissaaq. Soraarummeernerup aappaa suliaq piviusut tunngavigalugit suliassaq atorlugu suliassat ilisimaneqanngitsut aallaavigalugit pissaaq. Suliami suliassaqarfimmi ajornartorsiutinik soraarummeertoq allaaserinnissinnaassusiminik nalilersuisinnaassusiminnillu takutitsinissamik periarfissinneqassaaq. Soraarummeernerit taakku marluk tulleriinnissaat soraarummeertup nammineq aalajangissavaa.

Minutsit 60-it missaanni piareersarnissamut piffissaqartitsisoqassaaq, soraarummeertumullu ataatsimut soraarummeerneq minutsit 30-t missaanni piffissaqartitsisoqassaaq.

* 1. **Naliliinermi tunngaviit**

Soraarummeertup suliniummi soraarummeerummi suliaanik oqaluttariarsorlunilu misilitsinnermi soraarummeertup ilikkagassatut anguniakkanik qanoq annertutigisumik malitsineranik nalilersuinikkut naliliisoqassaaq. Suliniummi soraarummeerummi nalilersuinermi ilinniartup suliniummik piginnittuuneranik nalilersuineq ilanngunneqassaaq. Marlunnik karakteriliisoqassaaq: Suliniummut soraarummeerummut ataaseq aamma oqaluttariarsorluni soraarummeernermi naammassisaqarneq. Soraarummeertunut ataasiakkaanut karakteriliisoqassaaq. Oqaluttariarsorluni soraarummeernermi naammassisaqarnermik karakteriliinermi immikkoortut taakku marluk assigiimmik oqimaaqatigiissinneqassapput.

# Ilinniartitsissut nr. 2 - Tuniniaaneq B - 2022

1. **Ilinniartitsissutip inissisimanera**

Ilinniartitsissut periutsit, pisiniartarnermi pissusilersuutit, niuerfinnik nalilersuineq, niuerfinni attaveqaqatigiittarneq aamma tuniniaanermik aqutsineq pillugit ilisimasaqarfiulersarpoq.

Ilinniartitsissummi suliffeqarfiit pingaartumik Kalaallit Nunaanni avatangiisini pissutsit

aamma suiffeqarfiit pilerisaanermi aalajangiisarnerat sammineqarpoq. Ilinniartitsissummi ilisimatusarnermi periutsit atorneqartarput, tassunga ilanngullugit nalilersuineq, isumaliuteqarneq aamma periutsinik suliaqarneq.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi atuagarsornikkut periutsitigullu imatut ilisimasaqartigissapput aammalu suliffeqarfiit nunami namminermi nunanilu tamani ineriartornerat pillugu imatut ilisimasaqartigissapput tuniniaanermi aningaasaqarnermi ajornartorsiutinik tunngavilersuisinnaallutik, eqqarsaasersorsinnaallutik ingerlatitseqqiisinnaallutillu. Ilinniartut aammattaaq suliffeqarfiit nunarsuarmi ilisimanerannik ilisimasaqassapput paasinnissinnaallutillu.

*Ilikkagaqartarnermi suliaqartarnermilu piginnaasat*

Ilinniartut ilaatigut ingerlaqqilluni ilinniagaqarnermi tuniniaanermi aningaasaqarnermi ajornartorsiutinik ataatsimut isiginnillutik sulisinnaassapput aammalu suliaqarfinni aalajangiinissanut tunngaviliinissaq siunertaralugu paasissutissanik naleqquttunik katersisinnaassallutik nalilersuisinnaassallutillu. Naggasiullugu ilinniartut tuniniaanermi aningaasaqarnermik atuagarsornermik periutsinillu aammalu paasissutissiisarnermi teknologimi atortunik naleqquttunik suliaqarsinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut kisimiillutik suleqatigiillutillu sulisinnaassapput. Ilinniartut aammattaaq sulinermi iluatsitsinissamut pingaaruteqartumik tunngavissatut inuttut annertuumik sunniuteqarsinnaanermik ilisimasaqarneq tunngavigalugu sulisinnaassapput, suleqatigiiaarluni suleqatinik suleqateqarsinnaassallutik aammalu sulisorisanik, qullersanik, pisisartunik pilersuisinillu suleqateqarsinnaassallutik.

*Kulturikkut inuiaqatigiillu akornanni piginnaasat*

Kalaallit Nunaanni nunarsuullu sinnerani inuiaqatigiinni immikkoortortakkaartoqarneranik anguniakkanillu immikkoortoqarneranik paasisimasaqarneq aammalu immikkoortut anguniakkallu immikkoortut eqqortut paasiniarnissaat tuniniaaviginissaallu suliffeqarfiit iluatsitsinissaannut apeqqutaalluinnarnerat tunngavigalugit sulisinnaassapput. Ilinniartut aammattaaq Kalaallit Nunaanni pingaartumillu nunani allanni tuniniaavinni suliffeqarfiit tunisaqartarnerisa inuiaqatigiinni naleqalersitsilernermut pingaaruteqarneranik paasinninneq tunngavigalugu sulisinnaassapput. Naggasiullugu ilinniartut allamiut kulturiinik eqqortunik paasisimasaqarneq tunngavigalugu sulisinnaassapput, tassunga ilanngullugit allamiut kulturiannut tuniniaanermi pilerisaarinermilu pingaaruteqartumik tunngaviusoq iliuuseqartarnerup naleqqussarnissaa, ilinniartullu aamma allamiut kalaallit kulturiannut naleqqussarsinnaanermik ajornartorsiuteqarsinnaanerannik paasinnissinnaassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut pingaartumik Kalaallit Nunaat isiginiarlugu ukuninnga pisinnaasaqassapput:

* + 1. pissutsit suut suliffeqarfiit tuniniaanerannut pingaarutaasunik aalajangiisinnaaneq,
    2. suliffeqarfiit ineriartoqqinnissaannut tunngassuteqartunik tuniniaanermi unammilligassanik paasiniaasinnaassallutik, erseqqissaasinnaassallutik suliarinnissinnaassallutillu,
    3. tuniniaanermi periutsinik ajornanngitsunik atuisinnaassallutik periutsinillu nassuiaasinnaassallutik,
    4. tuniniaanermi aningaasaqarnermik isumaliutersuutinik suliaqarsinnaassallutik, tassunga ilanngullugit pissutsini aalajangersimasuni tuniniaanermi aningaasaqarnermi pissutsit arlallit killilikkat imminnut atassuteqarnerannik nassuiaasinnaassallutik,
    5. suliffeqarfiit tuniniaanermi pissusaat nalinginnaasut pillugit paasissutissanik katersisinnaassallutik, suliaqarsinnaassallutik saqqummiisinnaassallutillu aammalu paasissutissat tatiginartuunerannik nalilersuisinnaassallutik,
    6. tuniniaanermi aningaasaqarnermi pissutsinik nassuiaasiorsinnaassallutik ingerlatitseqqiisinnaassallutillu aammalu
    7. qarasaasiani atortunik toqqaasinnaassallutik atuisinnaassallutillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. Periutsit: amerlassutsikkut pitsaassutsikkullu periutsit
    2. Pissutsit siamasissut: avatangiisini pissutsit
    3. Periusissianik pilersaarusiorneq: suliffeqarfiit iluanni pissutsit, tuniniaavinnik toqqaaneq periusissiornerlu
    4. Ujartuinermi pissutsit: tuniniaaviit angissusaat, tuniniaaviit immikkoortuinik immikkoortunillu anguniagassanik toqqaaneq, atuisartunut tuniniaavinni pisisarnermi pissusilersuutit
    5. Neqerooruteqartarnermi pissutsit: tuniniaavinnik killiliineq unammilleqatigiinnermilu inissisimaneq
    6. Pilerisaarutinik katiterineq: tunisassiat, akit, nassiussuineq, takoqqosaarineq aamma
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput, taamaalilluni pingaarnertut ilinniakkat ilanngullugit ilikkagassatut anguniakkat angunissaannut tapersiissallutik. Ilassutitut ilinniakkanut ilaassapput tuniniaanermi aningaasaqarnermi atuagassat, tassaagajuttut aviisini allaaserisat, tv-mi aallakaatitat imaluunniit suliffeqarfiit nittartagaanni paasisutissat, taakkunanilu ilikkagassatut anguniakkanut tunngassuteqartitsisoqassaaq itisiliisoqarlunilu. ilassutitut ilinniakkani Kalaallit nunaanni

nunanilu tamani pissutsinut ilaatigullu aamma nunat tamat akornanni pissutsinut tunngassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Tuniniaanermi aningaasaqarnermi ajornartorsiutit erseqqissarneqassapput imminnut ataneri isiginiarlugit aammalu nunani tamani pissutsit tunngavigalugit ilinniartitsissummi atuagarsorneq ilanngullugu. Piviusut isiginiarlugit ilinniartitsinermi tunngavik ilinniartitsinermik aaqqissuussinermi qitiusumik inissisimavoq. Taamatut ilinniartitsinermi ilinniartut ilinniartitsissummi alapernaannerat, malussarinnerat nutaaliorsinnaanerallu annertusarneqassaaq, ilinniartullu ilinniartitsissummi nammineersinnaanerat nalorninatillu iliuuseqarsinnaanerat annertusarneqassalluni. Ilinniartitsissummi ajornartorsiutit imatut ersersinneqassapput, inuit, suliffeqarfiit inuussutissarsiutinilu immikkoortut immikkoortillugit. Ilinniartitsissummi ilaapput ilinniartitsissummi tunngaviusumik periutsit, atuagarsorneq iliuutsillu atorlugit nalilersuineq aammalu sumiiffinni qanigisani ajornartorsiutinut atassuteqartitsilluni.

* 1. **Suleriaatsit**

Ilinniartitsisut suleriaatsinik toqqaanermi allanngorartitsilluni siuariartuutaasunngorlugulu aaqqissuunneqassaaq. Nammineerluni sulineq, suleqatigiikkaanik klassinilu atuartitsineq paarlakaajaanneqassapput. Suleriaatsit assigiinngitsut ilinniartut tuniniaanermi

aningaasaqarnermi ajornartorsiutinik nalilersuisinnaanerisa siuarsarnissaannut tapersiissapput. Piviusuni pisut tunngavigalugit suliaqartoqartassaaq, suliffeqarfinnik suleqateqartoqassalluni aammalu suliffeqarfinnut pulaartoqartassalluni avataaneersunillu ilinniartitsisoqartassalluni.

Imminut atasumik minnerpaamik ataatsimik ilinniartitsinikkut ilinniartitsineq aaqqissuunneqassaaq, tassani suliffeqarfimmik ataatsimik suleqateqarneq aallaaviussalluni. Ilinniartitsinerup ingerlanneqarnerani ilinniartut tuniniaanermi aningaasaqarnermi paasissutissanik suliffeqarfillu aallaavigalugu ajornartorsiutinik suliaqassapput.

Ilinniartitsineq imatut aaqqissuunneqassaaq ilinniartut ilinniartitsissummi piginnaasaminnik takutitsisinnaassusiat siuarsarneqarluni, piviusullu tunngavigalugit suliffeqarfiup ajornartorsiutaanik nalilersuisinnaanerat ineriartortinneqarluni. Ilinniarnermi angusat misilitseriaatsimi b)-mi oqaluttariarsorluni soraarummeernermut atugassanngortinneqarsinnaalluni uppernarsarneqassaaq.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaaseqarnerat oqaatsillu aappaattut oqaaseqarnerat isiginiarlugu.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissut nunat tamat akornanni kulturillu assigiinngitsut akornanni ajornatorsiutit pillugit aammalu inuussutissarsiutini politikkikkut pissutsit pillugit inatsiseqarnermilu immikkoortut pillugit ajornartorsiutit pillugit inulerinermik ilinniartitsissutinut atassuteqassaaq. Ilinniartitsissut oqaatsinik ilinniartitsissutinut annertuumik atassuteqarpoq, tassa ilinniartitsissummi oqariartuutit amerlasoorujussuit tuluttuujummata danskisuujullutillu, ilinniartitsissummilu oqariartaatsit oqaatsitut taaguutitullu kalaallit oqaasiini ilaanngimmata, tassani oqaatsinut taaguutinullu pisortatiguunngitsumik nassuiaatit taamaallaat nassaassaallutik. Pingaarnertut ilinnniartitsissutit ilassutitullu ilinniartitsissutit toqqarneqassapput suliarineqarlutillu, taamaalillutik suliffeqarfinni aningaasaqarneq B-mut aamma piviusut tunngavigalugit inuussutissarsiutinik sammisaqarneq B–mut suliaqarfimmi atassuteqarnerannut annertusisitsinermut tapersiitillugu.

Ilinniartitsineq aaqqissuunneqassaaq allaganngortitanik saqqummiinermilu periutsit ilinniartut tuniniaanermi aningaasaqarnermik suliaannut sungiusaataannullu pissusissamisoortumik sakkutut ilaatinneqarnissaat isiginiarlugu. Piviusunik suliaqarnermut ajornartorsiutinillu ammasunik sumiiffinnilu qanittuni suliaqarnermut atatillugu ilinniartut internetimut sapinngisamik isersinnaanissaat ilinniartullu paasissutissanik qitiusumik qarasaasiani nalunaarsuiffinni ujarlersinnaanissaat nassaarsinnaanissaallu isiginiarlugit ilinniartitsineq aaqqissuunneqassaaq.

1. **Nalilersuineq**
   1. **Ingerlaavartumik nalilersuisarneq**

Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Tassunga ilanngullugit sammisaqarnerit ilinniartitsissummi pissarsinermik inuit ataasiakkaat ataatsimullu qisuariartarnerannik annertusaanerit.

Nalilersuinermi ilinniartitsissummi anguniakkat tunngaviupput.

* 1. **Misilitseriaatsit**

Misilitseriaatsit marluk ataaniittut atuarfiup klassiinut ataasiakkaanut toqqassavai:

*Misilitseriaaseq a*

Suliaq piviusut tunngavigalugit suliassaq atorlugu suliassat ilisimaneqanngitsut tunngavigalugit quppernernik marlunniit pingasunut apeqqutit sisamat missaat tassunga atasut ilanngullugit oqaluttariarsorluni misilitsinneq.

Minutsit 60-it missaanni piareersarnissamut piffissaqartitsisoqassaaq, soraarummeertumullu ataatsimut soraarummeerneq minutsit 30-t missaanni piffissaqartitsisoqassaaq.

Soraarummeertoqassaaq soraarummeertup apeqqutigineqartunik akissuteqarnera aallaavigalugu soraarummeertup soraarummeertitsisullu oqaloqatigiinnerisigut.

*Misilitseriaaseq b*

Ilinniartup ilaatigut ilinniarnermik imminut atasumik uppernarsaanera tunngavigalugu, takuuk immikkoortoq 4.2, ilaatigullu suliassat ilisimaneqanngitsut tunngavigalugit quppernernik nalinginnaasunik marlunnik apeqqutit pingasut missaat tassunga atasut ilanngullugit oqaluttariarsorluni misilitsinneq.

Minutsit 60-it missaanni piareersarnissamut piffissaqartitsisoqassaaq, soraarummeertumullu ataatsimut soraarummeerneq minutsit 30-t missaanni piffissaqartitsisoqassaaq.

Soraarummeerneq immikkoortunut marlunnut avitaavoq. Immikkoortumi siullermi imminnut atasumik ilinniarnermik ingerlatsinermi soraarummeertoq suliffeqarfimmik suliaqarnerminik

saqqummiissaaq soraarummeertitsisumit itisiliilluni apeqquteqartoqartarluni. Immikkoortup aappaani oqaaseqatigiit ilisimaneqanngitsut aallaavigineqassapput apeqqutit tassunga atasut ilanngullugit aammalu soraarummeertup soraarummeertitsisullu akornanni oqaloqatigiinnertut ingerlanneqassalluni. Piffissaq soraarummeerfik immikkoortunut taakkununnga marlunnut assigiimmik agguarneqassaaq.

* 1. **Naliliinermi tunngaviit**

Soraarummeertup ilikkagassatut anguniakkanik qanoq annertutigisumik malitsineranik nalilersuinikkut naliliisoqassaaq. Ataatsimut isiginnilluni naliliineq aallaavigalugu karakteriliisoqassaaq.

# Ilinniartitsissut nr. 3 - Issittumi teknologi B -2022

**1 Ilinniartitsissutip inissisimanera**

Ilinniartitsissut issittumi teknologi tassaavoq teknologimi aaqqiissutit inuiaqatigiinnilu ajornartorsiutit imminnut atanerat. Ilinniartitsissummi teknologimi ineriartortitsinerup inuiaqatigiinnilu ineriartortitsinerup imminnut atanerinik nalilersuinerit ilanngunneqarput teknologimillu nalilersuisoqarluni. Ilinnarititsissummi sammineqarput tunisassianik ineriartortsinermi aammalu teknikkip, ilisimasat aaqqissuussaanerup tunisassiallu imminnut atanerat ilanngullugit inuiaqatigiinni ajornartorsiutit. Teknikkimik aamma pinngortitamik ilisimatusarnermik ilisimasat sannavimmi laboratoriamilu sulinernut ataqatigiissarneqarput.

Kalaallit kulturiat aallaavigalugu teknologimik pilersinnermik ilinniartitsissutip immikkoortui imaqarput, tassanilu teknologip inuiaqatigiillu ataqatigiinnerannik paasinninneq kiisalu suliamik ingerlatsinermi tamarmiusumi nalilersuineq immikkoortualunnillu ataatsimoortitsineq aqqutigalugu teknologi qanoq pilersinneqartarneranni paasinninneq aallaaviupput. Ilinniartitsissummi ajornartorsiutit tunngavigalugit ilinniartitseriaaseq aqqutigalugu sulinermi aaqqiissutissanik nassaarniarneq atuagarsornermilu ajornartorsiutit suliarineqarput.

Ilinniartitsissut ilinniarnertuunngorniarfiup pisunut qanittuuneranut nalitsinnullu tunngassuteqarneranut peqataatitsivoq aammalu ilinniartitsissutit ilaat ilinniagaqarnermut ilisarnaammik pilersitsisinnaavoq. Ilinniartitsissumi periuseq tassaavoq sivisunerusumi suliniummi suliaqarnermi ajornartorsiutit tunngavigalugit ilikkagaqartarneq. Suliniutinik suliaqarnerit kinguneraat ilinniagaqarnermi ilinniartitsissutit ataasiakkaat ataqatigiissillugit

atorneqarsinnaanerat, tassanilu suliamik ingerlatsinermik ilisimasat naleqquttumik ataqatigiissinneqarput.

**2. Ilinniartitsissummi siunertat**

*Ilisimasat piginnaasallu*

ilinniartut teknologip ajornartorsiutinik pilersitsisarnerani teknologip ajornartorsiutinik aaqqissuutaasarneranik aammalu inuiaqatigiinni teknologip kingunerinik isiginninniarluni teknologip ineriartortinneqarnerani ingerlatsisut soqutigisaqartullu peqataatinneqarnissaasa pisariaqassusianik ilisimasaqassapput. Ilinniartut tassunga atatillugu teknologinik assigiinngitsunik inuussutissarsiutini atorneqartartunik, isumassarsianik ineriartortitsinermik aamma tunisassianik ineriartortitsinermut atatillugu nutaaliorluni anguniagaqarlunilu sulianik ingerlatsisarnerit pingaaruteqassusiannik ilisimasussaqassapput.

*Ilikkagaqartarnermi sulinermilu piginnaasat*

Ilinniakkap sammiviani ilinniartitsissutini assigiinngitsuni atuagarsornermi ilisimasat tunngavigalugit ilinniartut ajornartorsiutinik piviusunut qanittunik katitikkanillu nalilersuisinnassapput. Ilinniartut sannavimmi laboratoriamilu pinngortitamik ilisimatusarnermi atuagarsorneq sulianillu ingerlatsineq ataqatigiissillugit sulisinnaassapput aammalu pilersitsinermi suleriaatsinik tunngavigissallugu. Ilinniartut suliniummik takingaatsiartumik suliaqarnermi ajornartorsiutit tunngavigalugit ilikkagaqartarnermik misilittagaqalissapput, tassunga ilanngullugit ilinniarnermi sulinermilu periutsit ingerlaqqilluni ilinniagaqarnermut naleqquttut.

*Inuttut inuillu akornanni attaveqaqatigiittarnermi piginnaasat*

Ilinniartut pingaartumik ingeniøritut ilinniarnermi, teknikkimik, teknologimik aamma pinngortitamik ilisimatusarnermik ingerlaqqilluni ilinniagaqarnissamut piginnaasaqalissapput.

*Kulturikkut inuiaqatigiillu akornanni piginnaasat*

Ilinniartut pinngortitamik ilisimatusarnerup, teknologip inuiaqatigiinnilu ineriartortitsinerup imminnut atanerannik ilisimasaqarneq tunngavigalugu inuiaqatigiinni pissutsinut atatillugu teknologimik ineriartortitsinermik isornartorsiuvillutik qisuariaateqarlutillu isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaasarilissavaat:

* + 1. inuiaqatigiinni ajornartorsiutinik nalilersuineq uppernarsaasiornerlu aamma tunisassianik kiisalu tunisassianik ajornartorsiutip aaqqinnissaanut tapersiisunik ineriartortitsinermi aaqqissuussamik periutsit atorsinnaallugit,
    2. misilittakkat tunngavigalugit ajornartorsiutip uppernarsaasiornissaanut misissuinermik ingerlatsineq,
    3. misilittaanerit ilusilersornissaanut pinngortitamik ilisimatusarnermi periutsit atorlugit,
    4. tunisassianik ineriartortitsinermut atatillugu isumassarsianik ineriartortitsinermut periutsit atorlugit,
    5. tunisassianik ineriartortitsinermut atatillugu avatangiisut suliniutaannut pissutsit pingaarnerit sunniutaallu aammalu avatangiisit pillugit isumaliutersuutit nassuiarlugit,
    6. ilinniarfimmi sannavinni laboratoriamilu tunisassianik illersorneqarsinnaasumik tunisassiornermi suliamik pitsaasumik ingerlatsinermi atortut periutsillu atornerat, isumannaallisaanermik peqqissutsimillu suliaqartarneq kiisalu tunisassiat pitsaasumik pitsaassusilinnik tunisassiornermi tunisassiat pitsaassusaannik nalilersuineq uppernarsaasiornerlu,
    7. teknologimut atatillugu aamma tunisassianik ineriartortitsinermut tunisassiornermullu atatillugu pinngortitamik ilisimatusarnermi ilisimasat naleqquttut atorlugit nassuiarlugillu,
    8. teknologimi ilisimasat qanoq pilersinneqartarnerat nassuiarlugu, tassunga ilanngullugit isummat atuagarsornerlu teknologimik ineriartortitsinermi tunngaviusut aamma teknologip inuiaqatigiinnut avatangiiserisanut atassuteqarnera,
    9. teknologit toqqakkat oqaluttuarisaanermi ineriartortinneqarneranut nassuiarlugu,
    10. ajornartorsiutit tunngavigalugit suliniuteqarnerni annertunerusuni nammineerluni allallu peqatigalugit sulineq aamma suliniuteqarnerup pilersaarusiorneranut, ingerlanneranut nalilersorneranullu periutsit atorlugit,
    11. suliniuteqarneq allaganngorlugu, oqaluinnarluni takuneqarsinnaasunillu uppernarsaasorlugu saqqummiullugulu aamma
    12. allattarissat oqaluttarissallu atorlugit ilisimasanik uppernartumik eqqortumik ingerlatitseqqiineq.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

*Atortut aamma suliareqqiinermi suleriaatsit*

* + 1. atortut toqqakkat, taakku atorneqarsinnaassusiat, pilersinneqarnerat pisunilu assigiinngitsuni atorneqarsinnaasusiat
    2. atortut elektroniskit toqqakkat, taakku pilersinneqarnerat, sulisaaseq atorneqartarnerallu,
    3. ataasiakkaani sulinerit, suleriaatsit, atortunut toqqakkanut atatillugu suliareqqiinermi katiterinermilu periutsit aamma
    4. sannavinni laboratorianilu sulinermut atatillugu isumannaallisaaneq peqqissuserlu.

*Teknologimik avatangiisinillu nalilersuineq*

* + 1. teknologi teknikkitut, ilisimasat, aaqqissuussaaneq tunisassiallu,
    2. teknologimik ineriartortitsineq allanngoranngitsumik katiterillunilu ineriartortitsinertut,
    3. teknologimik nalilersuineq kingunissaanik nalilersuinertut, tamanik nalilersuineq kinguneqartussamillu nalilersuineq,
    4. nunarsuarmi, nunarsuup immikkoortuini sumiiffinnilu avatangiisinut sunniutinut pissutaasut sunniuttarnerillu aamma
    5. avatangiisinik nalilersuineq, atortut tunisassiallu avatangiisinik sunniutaannik nalilersuineq.

*Tunisassianik ineriartortitsineq*

* + 1. isumassarsianik ineriartortitsinermi periutsit,
    2. tunisassianik aaqqissuussamik ineriartortitsineq, ingerlariaatsit pisariaqartitanik paasisaqarneq, pisariaqartitanik misissuineq, tunisassiornermi periutsit, tunisassianik ilusilersuineq aamma tunisassiornermik piareersaaneq ilanngullugit,
    3. tunisassianik toqqakkanik ilusilersuinermut atatillugu ilusii atuuffiilu aamma
    4. tunisassioriaatsit, ataasiakkaanik, tulleriiaanik amerlasoorsuanngorlugillu tunisassiorneq.

*Suliniuteqarnermi suleriaatsit*

* + 1. ajornartorsiummik oqaasertalersuineq,
    2. paasissutissanik katersuinermi, toqqaanermi suliareqqiinermilu ajornartorsiummik oqaasertalersuineq uppernarsaasiornerlu,
    3. paasissutissanik katersuinermi pitsaassutsikkut annertussutsikkullu periuseq,
    4. suliniummik pilersaarusiorneq aamma
    5. ilinniartut akornanni, ilinniartut ilitsersuisullu akornanni aamma ilinniartut suleqatigiillu avataneersut akornanni suleqatigiinnermi attaveqarnerit.

*Uppernarsaasiorneq saqqummiinerlu*

* + 1. teknikkikkut titartakkat,
    2. sulinermi titartakkat, diagrammit, flowdiagrammit, katiterinermut titartakkat atortunillu ataasiakkaanik allattuiffiit,
    3. teknikkikkut nalunaarusiat isikkulersornerat,
    4. suliniummik saqqummiinermut takutitsinermi atortut
    5. allattariarsorluni oqaluttariarsorlunilu ingerlatitseqqiineq aamma
    6. pissarsiaqarfinnik atuineq nalunaarnerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat ilinniakkat pingaarnerit itisilissavaat taakkununngalu atassuteqartitsissallutik, suliniutinullu atatillugu sammisaqarfiit nutaat ilanngunneqarsinnaapput. Ilassutitut ilinniakkat tassaassapput ilinniakkat ajornartorsiummut toqqakkamut suliamullu toqqakkamut atassuteqartut. Ilassutitut ilinniakkat aamma ilinniakkap sammiviani ilinniartitsissutinik allanik suleqatigiissitsinissamut periarfissiissapput. Ilassutitut ilinniakkat pingaarnertut ilinniakkatulli Kalaallit Nunaannut nunallu tamat akornanni pissutsinut sapinngisamik atassuteqartinneqassapput.

1. **Ilinniartitsinermik aaqqissuussineq**
   1. **Ilinniartitsinermik aaqqissuussineq**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq sivisunerusumi suliniummik ingerlatsilluni ajornartorsiutit tunngavigalugit ilikkagaqartarnertut aaqqissuunneqassaaq. Ilinniartitsissummi ilinniakkat ataatsimoortutut misigineqarnissaat pingaartinneqassaaq. Ilinniartitissummi ilinniakkanik suliaqarnermut atatillugu maannakkut piviusut tunngavigalugit suliat suliassallu imaluunniit suliniutit ilinniakkanut sammiveqartut ilaapput. Ilinniartitsineq imatut aaqqissuunneqassaaq ilinniartitseriaatsit akornanni paarlakaajaartitsisoqarluni, tassani piffissami sikinnerusartumik ilinniartitsisumit aqutamik ilinniartitsineq pisariaqassalluni, tassunga ilanngullugit suliniutinik saqqummiussanik, sannavimmik atuinermik il.il. saqqummiisoqartassalluni. Ilinniartitsisut aqutaannik ilinniartitsinerup ilaa ilisimatusarnermi nassuiaanernik paasinertut aaqqissuunneqarluarsinnaavoq, taamaalilluni suliniutinik suliaqarnerup aallartinnginnerani tunngaviusumik pingaarnertut ilinniakkani immikkoortunik uppernarsaatinilu ilinniartut ilinniarnissaat qulakkeerneqassalluni.

Suliniutinik suliaqarnermi sannavinni laboratorianilu sulineq annertuumik ilaassaaq, aammalu atuagarsornerup sulianillu suliaqarnerup imminnut atanerat pingaartinneqassalluni.

Suliniutinut aallaavittut ilinniartitsisoq suliniutinut siunnersuussiussaaq, tassani suliniutini ilikkagassatut anguniakkat ersissallutik. Inuiaqatigiinni ajornartorsiut aallaavigalugu ajornartorsiutit tunngavigalugit suliniutinut ajornartorsiutit aalajangersimasut atorlugit suliniutinik ingerlatsinermi siuariartortoqassaaq.

* 1. **Suleriaatsit**

Issittumi teknologi B tassaavoq suliniutit atorlugit ilinniartitsissut, tassani ilinniartut arlallit suleqatigiillutik sulissallutik, aammalu sannavimmi laboratoriamilu sulineq ilinniartitsinermut

annertuumik ilaassalluni. Laboratoriani sannavinnilu isumannaallisaanermut piumasaqaatit ilinniartut ilisimassavaat sakkullu atornissaat ilisimassallugu.

Ilinniartitsineq nalinginnaasumik ukiup aappaata affaanut aaqqissuunneqassaaq, tassani ingerlatsinermi siullermi suliniutit ilikkagassanut tunngasut suliniutillu ajornartorsiutinut aalajangersimasunut tunngasut isiginiarneqassallutik, ingerlatsinerup aappaani ajornartorsiutit tunngavigalugit suliniutit ingerlanneqassapput, tassani maannakkut ilikkagassat pingaarnerit ilaat ataavartumik saqqummiunneqartassallutik. Suliniutinik suliaqarnermi ilaapput ajornartorsiutinik toqqakkanik nalilersuineq uppernarsaasiornerlu, tunisassianik ineriartortitsineq aamma tunisassianik suliaqavinnerit.

Suliniutini teknikkimi aamma pinngortitamik ilisimatusarnermi ilisimasat ilinniartut atussavaat, tunisassianik ineriartortitsinermut atatillugu avatangiisit pillugit isumaliutersuuteqartoqassalluni aammalu ineriartortitserup, tunisassiat inuiaqatigiillu imminnut atanerat paasissutissiissutigineqassalluni.

Taassuma saniatigut piffissani sivikitsuni (pikkorissarnerni) ilinniartitsissummi oqaluttuarisaanermut tunngasut ilinniartitsissutigineqartariaqarput.

Ilinniarnermik ingerlatsinermi tamani ilinniartut allattariarsorlutik sulinermi piginnaasatik ilisimasatillu uppernarsartassavaat. Allattariarsorluni sulineq imatut aaqqissuunneqassaaq, ilinniartitissutini allani allattariarsorluni sulinermi siuariartortoqarluni taakkununngalu atassuteqartititsilluni. Allattariarsorneq ulluinnarni ilinniartitsinerup ilagaa ingerlaavartumik suleriaasiulluni, ilinniartut taamaalillutik allattariarsorneq isumaqarluartutut pisariaqartutullu misigissallugu. Allattariarsorneq nalunaarusiani annerusuni teknikkimik ilisimasanik, sulinermik uppernarsaasiornermillu ingerlatitseqqiinermut tapersiivoq (titartakkat, tabelit, takussutissiaagallartut, diagrammit il.il.). Allattariarsorluni sulinermi angusat, naleqqutsillugu, elektroniskimik saqqummiinermik taarserneqarsinnaavoq.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit. Ilinniartut ilinniartitsissummi siullertut oqaasillit aappaattullu oqaasillit isiginiarneqassapput.

Naleqqutsillugu taamaaliorsinnaasoqartillugulu teknologimik suliniutini IT atorneqassaaq, tassunga ilanngullugu paasissutissanik ujarlernermut, paasissutissanik katersuinermut, naatsorsuinermut, nalunaarusiamik allannermut, uppernarsaasiornermut saqqummiinermullu atatillugu. IT-p atorneqarnerani suliniummik suliaqarnermi nalinginnaasumik sakkutut ilaavoq.

Ilinniartut naggasiullugu ilinniartitsissummi suliniummik misilitsinnissamut soraarummeernissamut suliniummik immikkut suliaqassapput. Suliniut immikkut piffissami

suliniuteqarnermi ingerlanneqassaaq, ilinniartitsinerup nalinginnaasup avataani. Piffissami suliniuteqarfimmi ilinniartut suliniummi siunnersorteqassapput.

Suliniutissatut siunnersuutit, qitiusumit suliakkiissutigineqartut oqaasertalersorneqassapput taamaalilluni ilikkagassatut anguniakkat ilanngunneqassallutik, inuiaqatigiinni ajornartorsiutit suut ilinniartut suliniummi aallaavigissaneraat, kiisalu suliniut ajornartorsiummillu aaqqiissut pillugu immikkut pissusaasinnaasut, piumasaqaataasinnaasut tunngavissaasinnaasullu paasissutissiissutigineqassapput. Siunnersuutit akornanni ilinniartut toqqaassapput.

Ilinniartut ataasiakkaarlutik imaluunniit ilinniartut sisamat tikillugit suliniummik allaaserinninnermik aallarnerneqassaaq, allaaserinninnerlu suliamik ingerlatsinermut qaffasissutsikkullu naleqquppat atuarfiullu sinaakkutaasa iluanni ingerlatsinermi ingerlatsilluarnermi ingerlanneqarsinnaappat ilinniarfimmit akuerineqassaaq.

Piffissami suliniuteqarfimmi sapaatip akunnerani kingullermi allanik nalinginnaasunik ilinniartitsisoqassanngilaq. Piffissaq suliniuteqarfik tassaavoq tiimit 45-t missaat sapaatillu akunnerini arfinillit missaanni ingerlanneqassalluni. Ilinniartut allattariarsorlutik nalunaarummik aammalu suliamik imaluunniit suliamik ingerlatsinermik piffissami ilinniarfiup soraarummeernissamut pilersaarusiaani ersittumi tunniussissapput. Nalunaarusiaq ilinniartitsissumi ukiumoortumik karakteriliinermut tunngavinnut ilaassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnissinnaaleriartortillugit.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Issittumi teknologimi B-mi suliniutinut atatillugu ilinniartitsissutini allani ilnniartitsinermi ilinniartut ilisimasaat atorneqassapput, taamaalilluni ilinniartitsissummi suliamik ingerlatsinermi itisiliinissaq taperserneqassalluni. Issittumi teknologi B ilinniartitsissutinut danskisut aamma pinngortitamk ilisimatusarneq suleqatigiissitsinermi ilaavoq, tassani ilinniartitsissut ilisimasanut periutsinullu issittumi teknologimi B-mi suliniutinut atatillugu ilinniartut atorsinnaasaannut tapersiissalluni. Ilinniartitsissutinik allanik suleqatigiissitsineq, tassunga pingaartumik ilinniartitsissummik pingortitamik ilisimatusarneq, annertuumik pingaartinneqassaaq. Pingaarnertut ilikkagassanik saniatigullu ilikkagassanik piviusunngortitsinermi toqqaaneq suliarinninnernillu suliamik ingerlatsinermi ataqatigiinnermut annertusaanermik tapersiissaaq.

1. **Nalilersuineq**
   1. **Ingerlaavartumik nalilersuineq**

Ingerlaavartumik nalilersuisarneq suliamik ingerlatsinermi piginnaasanik suleriaatsinillu atorneqartunik atuisinnaassuseqarnermik erseqqarissumik takutitsissaaq. Nalilersuineq ingerlanneqassaaq, ilinniartut taamaalillutik ilinniartitsissummi killiffimmik ingerlaavartumik paasisaqartillugit. Nalilersuineq ingerlanneqassaaq ilinniartitsissummi ilikkagassatut anguniakkat anguniakkallu suliniuteqarnermik suliaqarnerup aallartinnerani ilinniartitsisup aalajangersagai kiisalu ilinniartup ilinniagaqarnermini nammineq anguniagai tunngavigalugit.

* 1. **Misilitseriaatsit**

Immikkoortumi 4.2-mi allaaserineqartutut suliniummik misilitsinneq tunngavigalugu ilinniartut soraarummeernissamut suliniutaat.

Misilitsinneq tassaavoq ilinniartup allaganngorlugu nalunaarusiaa, ilinniartup suliaa suliamik ingerlatsineq ataaseq ilanngullugit oqaluttariarsorluni misilitsinneq ilanngullugu.

Oqaluttariarsorluni misilitsinnginnermi nalunaarusiap assilinera ilinniarfiup censorimut nassiutissavaa. Ajornartorsiutit suut soraarummeertup itisilissanerai pillugit oqaluttariarsorluni misilitsinnginnermi soraarummeertitsisoq censorilu oqaloqatigiissutigissavaat.

Piareersarnissamut piffissaliisoqassanngilaq, piffissarlu soraarummeerfik soraarummeertumut ataatsimut minutsit 30-t missaaniissaaq.

Oqaluttariarsorluni misilitsinneq tassaavoq soraarummeertup suliniumminik ilisarititsinera saqqummiineralu, soraarummeertitsisumit itisiliilluni apeqqutinik ilallugu. Suliniut aallaavigalugu oqaluttariarsorluni misilitsinneq aamma imaqarpoq itisiliilluni oqaloqatigiinnermik, taannalu imaqarpoq ilinniartitsissummi pingaarnertut ilinniakkat ilassutitillu ilinniakkat tamarmiusut iluanni sammisat naleqquttut. Ilinniartup suliniummik ilisarititsinera saqqummiineralu piffissap soraarummeerfiusup annertunerpaamik affaanik sivisussuseqassaaq.

* 1. **Naliliinermi tunngaviit**

Soraarummeertup ukuninnga piginnaasaqartiginera tamanut tunngasumik pingaartinneqassaaq.

Nalunaarusiaq

* + 1. uppernarsaatit attaveqarnerillu nalilernerat, tassungalu ilanngullugit paasiuminartuunerat, imminnut atanerat, pissarsivinnik innersuussinerit teknikkikkullu uppernarsaatit,
    2. suliniummi ajornartorsiutinik uppernarsaasiorneq suliareqqiinerlu,
    3. piumasaqaatinut aalajangerneqartunut toqqakkanullu suliamik ingerlatsinermi tunngavilersukkat,
    4. sulianik ineriartortitsinermi suliamik ingerlatsinerup, suliap inuiaqatigiillu akornanni ataqatigiissitsineq, tassunga ilanngullugit avatangiisit pillugit isumaliutersuutit,
    5. ilinniakkat sammiviani ilinniartitsissutini allani ilisimasanik naleqquttunik ilanngussineq aama
    6. suliniummik pilersaarusiorneq nalilersuinerlu.

Suliaq

1. saqqummiinermi peqqissaarneq suliamillu ingerlatsinermik piginnaasaqarneq,
2. piumasaqaatitut aalajangikkanut tunngatillugu isumassarsiaq, immikkuullarissuuneq pitsassuserlu.

Oqaluttariarsorluni misilitsinneq

1. suliniummik oqaluttariarsorluni ilisarititsineq
2. aaqqiissutit toqqarneqartut pillugit nassuiaaneq,
3. suliniummi atuagarsornermik suliamillu ingerlatsinermik ataqatigiissaarisinnaassuseq
4. suliniutip imarisaanut tunngatillugu piginnittuunermik ilinniartup takutitsinera aamma
5. itisiliilluni ilassutitullu apeqqutinut akissuteqarneq.

Suliniut pillugu nalunaarusiamik ingerlanneqavissuni angusat tassunga ilaasut ilanngullugit oqaluttariarsorlunilu misilitsinnermi soraarummeertup angusaqarneranik ataatsimut naliliineq tunngavigalugu karakteriliisoqassaaq.

# Ilinniartitsissut nr. 4 - Issittumi teknologi C - 2022

1. **Ilinniartitsissutip inissisimanera**

Ilinniartitsissut issittumi teknologi tassaavoq teknologimi aaqqiissutit inuiaqatigiinnilu ajornartorsiutit imminnut atanerat. Ilinniartitsissummi teknologimi ineriartortitsinerup inuiaqatigiinnilu ineriartortitsinerup imminnut atanerinik nalilersuinerit ilanngunneqarput teknologimillu nalilersuisoqarluni. Ilinnarititsissummi sammineqarput tunisassianik ineriartortitsinermi aammalu teknikkip, ilisimasat aaqqissuussaanerup tunisassiallu imminnut atanerat ilanngullugit inuiaqatigiinni ajornartorsiutit. Teknikkimik aamma pinngortitamik ilisimatusarnermik ilisimasat sannavimmi laboratoriamilu sulinernut ataqatigiissarneqarput.

Kalaallit kulturiat aallaavigalugu teknologimik pilersinnermik ilinniartitsissutip immikkoortui imaqarput, tassanilu teknologip inuiaqatigiillu ataqatigiinnerannik paasinninneq kiisalu suliamik ingerlatsinermi tamarmiusumi nalilersuineq immikkoortualunnillu ataatsimoortitsineq aqqutigalugu teknologi qanoq pilersinneqartarneranni paasinninneq aallaaviupput. Ilinniartitsissummi ajornartorsiutit tunngavigalugit ilinniartitseriaaseq aqqutigalugu sulinermi aaqqiissutissanik nassaarniarneq atuagarsornermilu ajornartorsiutit suliarineqarput.

Ilinniartitsissut ilinniarnertuunngorniarfiup pisunut qanittuuneranut nalitsinnullu tunngassuteqarneranut peqataatitsivoq aammalu ilinniartitsissutit ilaat ilinniagaqarnermut ilisarnaammik pilersitsisinnaavoq. Ilinniartitsissumi periuseq tassaavoq sivisunerusumi suliniummi suliaqarnermi ajornartorsiutit tunngavigalugit ilikkagaqartarneq. Suliniutinik suliaqarnerit kinguneraat ilinniagaqarnermi ilinniartitsissutit ataasiakkaat ataqatigiissillugit atorneqarsinnaanerat, tassanilu suliamik ingerlatsinermik ilisimasat naleqquttumik ataqatigiissinneqarput.

1. **Ilinniartitsissummi siunertat**

*Ilisimasat piginnaasallu*

ilinniartut teknologip ajornartorsiutinik pilersitsisarnerani teknologip ajornartorsiutinik aaqqiissutaasarneranik aammalu inuiaqatigiinni teknologip kingunerinik isiginninniarluni teknologip ineriartortinneqarnerani ingerlatsisut soqutigisaqartullu peqataatinneqarnissaasa pisariaqassusianik ilisimasaqassapput. Ilinniartut tassunga atatillugu teknologinik assigiinngitsunik inuussutissarsiutini atorneqartartunik, isumassarsianik ineriartortitsinermik aamma tunisassianik ineriartortitsinermut atatillugu nutaaliorluni anguniagaqarlunilu sulianik ingerlatsisarnerit pingaaruteqassusiannik ilisimasaqassapput.

*Ilikkagaqartarnermi sulinermilu piginnaasat*

Ilinniakkap sammiviani ilinniartitsissutini assigiinngitsuni atuagarsornermi ilisimasat tunngavigalugit ilinniartut ajornartorsiutinik piviusunut qanittunik katitikkanillu nalilersuisinnassapput. Ilinniartut sannavimmi laboratoriamilu pinngortitamik ilisimatusarnermi atuagarsorneq sulianillu ingerlatsineq ataqatigiissillugit sulisinnaassapput aammalu pilersitsinermi suleriaatsinik tunngavigissallugu. Ilinniartut suliniummik takingaatsiartumik suliaqarnermi ajornartorsiutit tunngavigalugit ilikkagaqartarnermik misilittagaqalissapput, tassunga ilanngullugit ilinniarnermi sulinermilu periutsit ingerlaqqilluni ilinniagaqarnermut naleqquttut..

*Inuttut inuillu akornanni attaveqaqatigiittarnermi piginnaasat*

Ilinniartut pingaartumik ingeniøritut ilinniarnermi, teknikkimik, teknologimik aamma pinngortitamik ilisimatusarnermik ingerlaqqilluni ilinniagaqarnissamut piginnaasaqalissapput.

*Kulturikkut inuiaqatigiillu akornanni piginnaasat*

Ilinniartut pinngortitamik ilisimatusarnerup, teknologip inuiaqatigiinnilu ineriartortitsinerup imminnut atanerannik ilisimasaqarneq tunngavigalugu inuiaqatigiinni pissutsinut atatillugu teknologimik ineriartortitsinermik isornartorsiuvillutik qisuariaateqarlutillu isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaasarilissavaat:

* + 1. inuiaqatigiinni ajornartorsiutinik nalilersuineq uppernarsaasiornerlu aamma tunisassianik kiisalu tunisassianik ajornartorsiutip aaqqinnissaanut tapersiisunik ineriartortitsinermi aaqqissuussamik periutsit atorsinnaallugit,
    2. nutaaliorluni sulinermik ingerlatsinermik suliaqarneq aamma tunisassianik ineriartortitsinermut atatillugu isumassarsianik ineriartortitsinermi periutsit,
    3. ilinniarfimmi sannavinni laboratorianilu suliamik tunisassianik illersorneqarsinnaasumik tunisassiornermi suliamik pitsaasumik ingerlatsinermi atortut periutsillu atornerat, isumannaallisaanermik peqqissutsimillu suliaqartarneq,
    4. sulianik pitsaasumik pitsaassuteqartunik suliaqarneq nalilersuinerlu aamma suliat pitsaassusaannik uppernarsaasiorneq,
    5. Kalaallit Nunaanni Issittumilu kiisalu nunarsuarmi inuiaqatigiinni avatangiisiusuni teknologip imminut ataneranik nassuiaaneq,
    6. Kalaallit Nunaanni Issittumilu teknologit ilusilersuinerillu toqqakkat oqaluttuarissanermi ineriartortinneqarnerannik nassuiaaneq,
    7. misilittakkat tunngavigalugit misissuinernik ingerlatsineq
    8. ajornartorsiutit tunngavigalugit suliniuteqarnerni annertunerusuni nammineerluni allallu peqatigalugit sulineq aamma suliniuteqarnerup pilersaarusiorneranut, ingerlanneranut nalilersorneranullu periutsit atorlugit,
    9. suliniuteqarneq allaganngorlugu, oqaluinnarluni takuneqarsinnaasunillu uppernarsaaserlugu saqqummiullugulu aamma,
    10. allattarissat oqaluttarissallu atorlugit ilisimasanik ingerlatitseqqiineq.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

*Atortut aamma suliareqqiinermi suleriaatsit*

* + 1. atortut toqqakkat, taakku atorneqarsinnaassusiat, pilersinneqarnerat pisunilu assigiinngitsuni atorneqarsinnaasusiat,
    2. ataasiakkaani sulinerit, suleriaatsit, atortunut toqqakkanut atatillugu suliareqqiinermi

katiterinermilu periutsit aamma

* + 1. sannavinni laboratorianilu sulinermut atatillugu isumannaallisaaneq peqqissuserlu.

*Isumassarsianik tunisassianik ineriartortitsineq*

1. isumassarsianik ineriartortitsinermi nutaaliorluni suliamik ingerlatsinerit periutsillu,
2. tunisassianik aaqqissuussamik ineriartortitsineq, ingerlariaatsit pisariaqartitanik paasisaqarneq, pisariaqartitanik misissuineq, tunisassiornermi periutsit, tunisassianik ilusilersuineq aamma tunisassiornermik piareersaaneq ilanngullugit aamma
3. tunisassianik toqqakkanik ilusilersuinermut atatillugu ilusii atuuffiilu.

*Teknologimik paasinninneq:*

1. teknologi teknikkitut, ilisimasat, aaqqissuussaaneq tunisassiallu,
2. teknologimik ineriartortitsineq katiterilluni ineriartortitsinertut,
3. nunarsuarmi, nunarsuup immikkoortuini sumiiffinnilu avatangiisinut sunniutinut pissutaasut sunniuttarnerillu aamma,
4. atortut tunisassiallu avatangiisinik sunniutaannik nalilersuineq.

*Uppernarsaasiorneq saqqummiinerlu*

1. sulinermi titartakkat, diagrammit, flow-diagrammit, katiterinermut titartakkat atortunillu ataasiakkaanik allattuiffiit,
2. teknikkikkut nalunaarusiat isikkulersornerat,
3. suliniummik saqqummiinermut takutitsinermi atortut,
4. allattariarsorluni oqaluttariarsorlunilu ingerlatitseqqiineq aamma
5. pissarsiaqarfinnik atuineq nalunaarnerlu.
   1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat ilinniakkat pingaarnerit itisilissavaat taakkununngalu atassuteqartitsissallutik, suliniutinullu atatillugu sammisaqarfiit nutaat ilanngunneqarsinnaapput. Ilaassutitut ilinniakkat tassaassapput ilinniakkat ajornartorsiummut toqqakkamut suliamullu toqqakkamut atassuteqartut. Ilassutitut ilinniakkat aamma ilinniakkap sammiviani ilinniartitsissutinik allanik suleqatigiissitsinissamut periarfissiissapput. Ilassutitut ilinniakkat pingaarnertut ilinniakkatulli Kalaallit Nunaannut nunallu tamat akornanni pissutsinut sapinngisamik atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip

pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

1. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
2. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq sivisunerusumi suliniummik ingerlatsilluni ajornartorsiutit tunngavigalugit ilikkagaqartarnertut aaqqissuunneqassaaq. Ilinniartitsissummi ilinniakkat ataatsimoortutut misigineqarnissaat pingaartinneqassaaq. Ilinniartitissummi ilinniakkanik suliaqarnermut atatillugu maannakkut piviusut tunngavigalugit suliat suliassallu imaluunniit suliniutit ilinniakkanut sammiveqartut ilaapput. Ilinniartitsineq imatut aaqqissuunneqassaaq ilinniartitseriaatsit akornanni paarlakaajaatitsisoqarluni, tassani piffissami sikinnerusartumik ilinniartitsisumit aqutamik ilinniartitsineq pisariaqassalluni, tassunga ilanngullugit suliniutinik saqqummiussanik, sannavimmik atuinermik il.il. saqqummiisoqartassalluni. Ilinniartitsisut aqutaannik ilinniartitsinerup ilaa ilisimatusarnermi nassuiaanernik paasinninnertut aaqqissuunneqarluarsinnaavoq, taamaalillluni suliniutinik suliaqarnerup aallartinnginnerani tunngaviusumik pingaarnertut ilinniakkani immikkoortunik uppernarsaatinilu ilinniartut ilinniarnissaat qulakkeerneqassalluni.

Suliniutinik suliaqarnermi sannavinni laboratorianilu sulineq annertuumik ilaassaaq, aammalu atuagarsornerup sulianillu suliaqarnerup imminnut atanerat pingaartinneqassalluni.

Suliniutinut aallaavittut ilinniartitsisoq suliniutinut siunnersuusiussaaq, tassani suliniutini ilikkagassatut anguniakkat ersissallutik. Inuiaqatigiinni ajornartorsiut aallaavigalugu ajornartorsiutit tunngavigalugit suliniutinut ajornartorsiutit aalajangersimasut atorlugit suliniutinik ingerlatsinermi siuariartortoqassaaq.

* 1. **Suleriaatsit**

Issittumi teknologi B tassaavoq suliniutit atorlugit ilinniartitsissut, tassani ilinniartut arlallit suleqatigiillutik sulissallutik, aammalu sannavimmi laboratoriamilu sulineq ilinniartitsinermut annertuumik ilaassalluni. Laboratoriani sannavinnilu isumannaallisaanermut piumasaqaatit ilinniartut ilisimassavaat sakkullu atornissaat ilisimassallugu.

Ilinniartitsineq suliniutinik sivikitsumik suliaqarnertut aaqqissuunneqassaaq, tassani ilaallutik ajornartorsiutit, tunisassianik ineriartortitsineq suliniutinillu suliaqavinneq pillugit nassuiaaneq. Suliniutini teknikkimi aamma pinngortitamik ilisimatusarnermi ilisimasat ilinniartut atussavaat, tunisassianik ineriartortitsinermut atatillugu avatangiisit pillugit isumaliutersuuteqartoqassalluni aammalu ineriartortitsinerup, tunisassiat inuiaqatigiillu imminnut atanerat paasissutissiissutigineqassalluni. Ilinniarnermik ingerlatsinermi tamani

ilinniartut allattariarsorlutik sulinermi piginnaasatik ilisimasatillu uppernarsartassavaat. Allattariarsorluni sulineq imatut aaqqissuunneqassaaq, ilinniartitsissutini allani allattariarsorluni sulinermi siuariartortoqarluni taakkununngalu atassuteqartitsilluni.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit. Ilinniartut ilinniartitsissummi siullertut oqaasillit aappaattullu oqaasillit isiginiarneqassapput.

Allattariarsorneq ulluinnarni ilinniartitsinerup annikinnerusumik ilagaa ingerlaavartumik suleriaasiulluni, ilinniartut taamaalillutik allattariarsorneq isumaqarluartutut pisariaqartutullu misigissallugu. Allattariarsorneq nalunaarusiani annerusuni teknikkimik ilisimasanik, sulinermik uppernarsaasiornermillu ingerlatitseqqiinermut tapersiivoq (titartakkat, tabelit, takussutissiaagallartut, diagrammit il.il.). Allattariarsorluni sulinermi angusat, naleqqutsillugu, elektroniskimik saqqummiinermik taarserneqarsinnaavoq.

Ilinniartitsinerup immikkoortuisa ilai ilinniartitsisumit aqunneqarnerattut atuagarsornertullu aaqqissuunneqarluarsinnaapput, tamannalu aqqutigalugu allattarfissuaq atorlugu ilinniartitsinermi ilinniartut pingaarnertut ilinniakkani tunngaviusumik immikkoortunik ilikkagaqarnissaat qulakkeerneqassalluni, assersuutigalugu uppernarsaasiorneq.

Suliniutinut ataasiakkaanut atatillugu suliassat arlallit, tassaasut uppernarsaasiorneq tunisassiallu, ilinniartitsisup aaqqissuutissavai killilerlugillu. Ilinniartut suliatik mappimut katersussavaat. Ilinniartut ilinniartitsissummi anguniakkanik suliniutini ataasiakkaani isiginiarneqartuni qanoq annertutigisumik angusaqartiginerannik suliat uppernarsaataassapput, takuuk 3-ni anguniakkat.

Ilinniartitsissummi misilitsinnermi ilinniarfiup najoqqutassiai malillugit mappimi uppernarsaasiornermi suliat toqqakkat tunngavigalugit ilinniartoq katiterissaaq. Misiliutinik mappi annertussusiata imarisaatalu ilinniartup ilinniartitsissummi anguniakkanik qanoq angusaqartigineranut uppernarsaataassapput. Ilinniartup misiliutinik mappia taassuma saniatigut sulianik toqqakkanik naatsumik ilisarititsissutaavoq kiisalu ilinniartitsissummi anguniakkat tunngavigalugit toqqaanermut tunngavilersuutaalluni. Ilinniartut misiliutinik mappiannik piffissaq tunniussivissaq nalinginnaasumik tassaavoq piffissap soraarummeerfiusup aallartinnissaa sioqqullugu kingusinnerpaamik sapaatip akunnera ataaseq.

Naleqqutsillugu taamaaliorsinnaasoqartillugulu teknologimik suliniutini IT atorneqassaaq, tassunga ilanngullugu paasissutissanik ujarlernermut, paasissutissanik katersuinermut, naatsorsuinermut, nalunaarusiamik allannermut, uppernarsaasiornermut saqqummiinermullu atatillugu. IT-p atorneqarnerani suliniummik suliaqarnermi nalinginnaasumik sakkutut ilaavoq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnissinnaaleriartortillugit.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Issittumi teknologi C ilinniartitsissutinut danskisut aamma pinngortitamik ilisimatusarneq suleqatigiissitsinermi ilaavoq, tassani ilinniartitsissut ilisimasanut periutsinullu issittumi teknologimi B-mi suliniutinut atatillugu ilinniartut atorsinnaasaannut tapersiissalluni.

Ilinniartitsissutinik allanik suleqatigiissitsineq, tassunga pingaartumik ilinniartitsissummik pingortitamik ilisimatusarneq, annertuumik pingaartinneqassaaq. Pingaarnertut ilikkagassanik saniatigullu ilikkagassanik piviusunngortitsinermi toqqaaneq suliarinninnernillu suliamik ingerlatsinermi ataqatigiinnermut annertusaanermik tapersiissaaq.

1. **Nalilersuineq**
   1. **Ingerlaavartumik nalilersuineq**

Ingerlaavartumik nalilersuisarneq suliamik ingerlatsinermi piginnaasanik suleriaatsinillu atorneqartunik atuisinnaassuseqarnermik erseqqarissumik takutitsissaaq. Nalilersuineq ingerlanneqassaaq, ilinniartut taamaalillutik ilinniartitsissummi killiffimmik ingerlaavartumik paasisaqartillugit. Nalilersuineq ingerlanneqassaaq ilinniartitsissummi ilikkagassatut anguniakkat anguniakkallu suliniuteqarnermik suliaqarnerup aallartinnerani ilinniartitsisup aalajangersagai kiisalu ilinniartup ilinniagaqarnermini nammineq anguniagai tunngavigalugit.

* 1. **Misilitseriaatsit**

Immikkoortumi 4.2-mi allaaserineqartutut ilinniartut suliaat toqqakkat tunngavigalugit aamma soraarummeertut misiliutinik mappiat tunngavigalugu suliniummik misilitsinneq.

Misilitsinermi ilaapput ilinniartut misiliutinik mappiat, ilinniartut suliaat allattariarsorlunilu misilitsinneq ataaseq tassunga atasoq.

Oqaluttariarsorluni misilitsinnginnermi soraarummeertut misiliutinik mappiata imaanik ilisarititsinerit tunngavilersuutillu ilinniarfiup censorimut nassiutissavai. Ajornartorsiutit suut soraarummeertup itisilissanerai pillugit oqaluttariarsorluni misilitsinnginnermi soraarummeertitsisoq censorilu oqaloqatigiissutigissavaat.

Piffissaq misilitsiffik tassaavoq minutsit 24-t missaat. Piareersarnissamut piffissaliisoqassanngilaq. Soraarummeersitsinermi soraarummeertup misiliutinik mappimik ilisarititsinera saqqummiineralu aallaavigineqassapput. Soraarummeersitsineq misiliutinik

mappi ilinniartitsissumilu anguniakkat aallaavigalugit soraarummeertup soraarummeertitsisullu itisiliillutik oqaloqatigiinnerattut tamassuma kingorna ingerlanneqassaaq.

* 1. **Naliliinermi tunngaviit**

Soraarummeertup ukuninnga piginnaasaqartiginera pingaartinneqassaaq:

* + 1. ilikkagassatut anguniakkanut sanilliullugu misiliutinik mappimi sulianik toqqakkanik ataasiakkaanik nassuiaaneq,
    2. ilinniartitsissummi atuagarsorluni sulinermilu ajornartorsiutinik ilisimasaqarneq paasinninnerlu,
    3. pissutsini annertunerusuni ilisimasanik suliamut atassuteqartitsineq,
    4. saqqummiinermik aaqqissuussineq aammalu ajornartorsiutinut aamma itisiliilluni annertunerusumillu apeqqutinut tunngatillugu ataatsimut isiginnissinnaaneq aamma
    5. sulianut saqqummiunneqartunut atatillugu isumassarsiaq, immikkuullarissuuneq, peqqissarneq suliamillu ingerlatsilluarsinnaassuseqarneq.

Soraarummeertup saqqummiussineranik ataatsimut naliliineq aallaavigalugu karakteriliisoqassaaq.

# Ilinniartitsissut nr. 5 - Assilialiorluni eqqumiitsuliorneq B - 2022

1. **Ilinniartitsissutip inissisimanera**

Ilinniartitsissummi assilialiorluni eqqumiitsuliorneq eqqumiitsuliornermi assilissat pineqarput, tassa qalipakkat, qiperukkat, ilusilersuisarneq, eqqumiitsuliat ikkussortakkat il.il.

Ilinniartitsissummi assilialiorluni eqqumiitsuliorluni sulineq paasisaqarfiusarpoq, ilinniartitsissummilu suliaqarnerit atuagarsornerlu ilaapput. Isigisanik misigisaqarnermik piffissaq, Kalaallit Nunaanni nunanilu tamani kulturi inuillu ataasiakkaat apeqqutaanerat misissorneqartarpoq, ilusilersuinermut, nalilersuinermut nassuiaasiornermullu tunngatillugu. Assilialioriaatsit assigiinngitsut suliarineqartarput, ilinniartitsissumilu pilersitsilersarnermik isigisanillu misigisaqartarnermik ilinniartut tunngavissinneqartarput.

1. **Ilinniartitsissummi siunertat**

*Ilisimasat piginnaasallu*

Assilialiorluni eqqumiitsuliornermik ilinniartut imatut ilisimasaqartigissapput imatullu piginnaasaqartigissapput atortut eqqumiitsuliorluni pilersitsinermi ilaasut ilisimassallugit. Ilinniartut atortut isigisat nalilersorsinnaassavaat nassuiaasiorlugillu. Ilinniartut

ilinniartitsissummi taaguutit tunngaviusumillu isummat imarisaa atorsinnaassavaat aammalu piffissani ilusilersuisarnerit toqqakkat ilisimassallugit.

*Ilikkagaqartarnermi sulinermilu piginnaasat*

Ilinniartut nammineq allallu assiliaannik nalilersuineq ilanngullugu takusassiornermi periutsit periusissiallu assigiinngitsut ilinniartitsissummik suliaqarnermi toqqarsinnaassavaat.

Ilinniartut suliaqarfimmi suliassanik namminersorlutik sulisinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut takusani oqaasertat pillugit oqaloqatiginnissinnaassapput, takusani oqaasertat atorlugit oqaloqateqarsinnaassallutik, namminneq takutitseriaatitik qisuariarfigisinnaassalugit aammalu inuit ataasiakkaat eqqumiitsulianik misigisaat nalilersuisarnerisalu assigiinngissutaat nassuiarsinnaassallugit.

*Kulturikkut inuiaqatigiillu akornanni piginnaasat*

Ilinniartut nalinginnaasumik perorsaasuunerat tunngavigalugu eqqumiitsuliat inuiaqatigiinni inissisimanerat nassuiarsinnaassavaat.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

* + 1. assilialiorluni eqqumiitsuliornermi tunngaviusumik taaguutit taakkulu isumaat pillugit assigiinngiiaartumik atuineq ilisimasaqarnerlu nalorninatik takutissinnaassavaat, tassunga ilanngullugit atortut, qalipaatit, ilusilersuinerillu,
    2. piffissani assigiinngitsuni oqaluttuarisaanermi eqqumiitsuliornerit naleqquttut nassuiarsinnaassallugit,
    3. titartaanermi qalipaanermilu eqqumiitsuliornernilu allani takutinneriaatsini sulinermi teknikkit assigiinngitsut atorsinnaassallugit
    4. assilissat assigiinngiiaartut nalilersorsinnaassallugit aamma
    5. eqqumiitsuliorluni assilialiornermi sammisat isummerfigisinnaassallugit taakkulu qisuariarfigisinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. toqqissumi assilialiorluni, qiperuilluni, ilusilersuilluni ikkussortakkanillu eqqumiitsuliorluni allanilluunniit nassuiarluakkanik eqqumiitsuliornermi sammisanik suliaqarluni suliaqavilluni atuagarsorlunilu sulineq
    2. Kalaallit Nunaanni eqqumiitsuliornerup ineriartornera pisut pingaarutillit, tassunga ilanngullugit ukiuni kingullerni 10-15-ini eqqumiitsuliornerit,
    3. Isittumi kulturini allani eqqumiitsuliat toqqakkat,
    4. 1750-ip siorna kingornalu nunani tamani eqqumiitsuliat toqqakkat, ukiunilu kingullerni 10-15-ini eqqumiitsuliat,
    5. Nalilersuilluni isiginneriaatsini pingasuusuni ukunani marluk: ilusilersuinermik nalilersuineq, isumaanik nalilersuineq aamma inuit attaveqaqatigiittarnerat tunngavigalugu nalilersuineq aamma
    6. Atueqqinnermi periusissiani assigiinngitsuni minnerpaamik marluk atorlugit suliaqavilluni atuagarsorlunilu sulineq, periutsillu taakku tunngaviinik isumaliuteqarnerit.
  1. **Ilassutitut ilinniakkat**

Ilassutitut ilinniakkani pingaarnertut ilinniakkat suliaqarfiilluunniit nutaanik ilanngutsitsisut imatut itisilerneqassapput atassuteqartinneqalerlutillu, ilinnniartitsissummi oqaluttuarisaanermi, maannakkut inuiaqatigiinnilu pisut erseqqissarneqarlutik. Ilassutitut ilinniakkani ilassutitut eqqumiitsuliat, suliat atugassanngortinneqartut, saqqummersitsinernut pulaarnerit, oqaluttuarisaanermi ilusilersuinermik takuniaalluni illoqarfimmi angalaarnerit, eqqumiitsuliat pillugit filmit, eqqumiitsuliortunut pulaarnerit il.il. ilanngunneqassapput.

Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq aaqqissuunneqassaaq ilinniartitsisup aqutsineraniit namminersorluni sulinermut nuukkiartorneqarluni. Ilinniartut ilinniartitsinermi eqqumiitsuliornermi isiginneriaatsit assigiinngitsut pillugit nammineerlutik apeqquteqarnissamut kajumissaarneqassapput. Ilinniartut ilinniartitsissummi taaguutinik atuinissamut ilinniartitsissummilu sammisat pillugit oqaluttariarsorluni oqaaseqarnissamut kajumissaarneqassapput. Ilinniartitsinermi sulinermi immikkoortut atuagarsornermut naleqquttumut tulluussarneqassapput ataqatigiissarneqarlutillu, taamaalilluni atuagarsornermi sulinermilu sammisani ajornartorsiutit immikkut tamarmik misissorneqassallutik. Sulianik suliaqarneq tassaaneruvoq ilikkagassatut anguniakkat anguneqarnissaannut atorneqartussaq.

* 1. **Suleriaatsit**

Ilinniartitsissummi suleriaatsini klassini atuartitsinerup, sivikitsumik pikkorissap piffissallu suliniuteqarfiit akornanni nikerartinneqassaaq, taakkunani ilinniartut ataasiakkaarlutik suleqatigiiaarlutilluunniit sulissallutik. Klassini ilinniartitsinermi pikkorissarnernilu ilinniartut atuagarsornikkut sulinikkullu sakkussaqartinneqalissapput, taakkulu suliniutinik aalajangersimasunik suliaqarnermi atorsinnaassavaat. Assilissat ajornanngitsut atorlugit attaveqaqatigiittarneq atuagarsornermilu immikkoortut takutitassiarineri atorlugit sulisoqassaaq. Ilinniartitseriaatsit ilinniartunut suliaqarfimmi oqaatsinik, qisuariartarnermik isigisanillu eqqarsaateqarsinnaassutsimik ineriartortitsisut isiginiarneqassapput.

IT attaveqaqatigiittarnermi atortutut, oqariartuuteqarnermi atortutut, assilialiornermi atortutut, paasissutissanik ujarlerfittut aamma eqqumiitsuliorluni assilialiornermi atortut ilinniartitsinermut nalinginnaasumik ilanngunneqassaaq.

Ilinniartut suliaat sapinngisamik annertunerusutigut inip ilinniarfiusup avataani ataavartumik saqqummiunneqartassapput.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Suleriaatsinut tamanut assigiissutaavoq sulineq suliakkiissutinillu sulinerit, tassa paasiniaaneq, toqqaaneq, toqqagassanik toqqaanngiinnarneq angusallu, pooqattamut tamarmik katersorneqartussaanerat. Assilissat atuakkullu aamma pooqattamut katersorneqassapput, ilaatigut tassaassallutik soraarummeertut nammineq suliassat, ilaatigullu assilissat assilianillu ilaarsinerit allat suliaat. Ilinniartut nammineq pooqattaq aaqqissuutissavaat, taamaalilluni atuagarsornermi suliniarnermilu ajornartorsiutit oqaasertalersornerat, paasiniaanermi atortut suliakkiissutillu suliarinikuusat ilaatigut ilinniartitsissummi ingerlaavartumik nalilersuisarnermut misilitsittarnernullu atugassatut erseqqarissumik takutinneqassallutik.

Piffissap ilinniartitsiviusup naammassiartulernerani ilinniartitsinermit tamarmiusumit akunnerit ilinniartitsiviit 20-30-t namminersorluni ataasiakkaarluni suliniutinut atorneqassapput, tassani ilinniartut ajornartorsiut sammisat ilinniartitsinermi sammineqarsimasumit aallaaveqartoq tunngavigalugu sulissallutik. Suliniutip inernera ilaatigut ilinniartitsissummi misilitsinnermi atugassatut uppernarsarneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Nipilersornermi ilinniartut assilissanik nipilersortunik videoliornermi atugassanik suliaqassapput. Oqaatsinik ilinniartitsissutini ilinniartut oqaasertaq toqqagaq takussutissiorsinnaavaat.

1. **Nalilersuineq**
   1. **Ingerlaavartumik nalilersuisarneq**

Ilinniartut suliaat, siuariartornerat imminnullu nalilernerat pooqattami uppernarsarneqassaaq. Pooqattaq aallaavigalugu suliakkiutigineqartunut tunngatillugu ilinniartut suliaat ataavartumik nalilersorneqassapput. Atuartup pooqattani aaqqissuutissavaa, taamaalilluni atuagarsornermi sulinermilu ajornartorsiutit, paasiniaanermi atortut suliakkiissutinilu suliat erseqqarissumik takutinneqassallutik. Atuagarsornerup pingaartumillu suliassanik sulinerup aaqqissuunnerani ilinniartut sorpianik ilimagisaqartoqarneranik paasitinneqassapput. Ilinniartitsinerup ingerlanneqarnera aallaavigalugu ilinniartut suleriaasii suliaallu ilinniartitsisut ilinniartullu ataatsimut nalilersussavaat.

* 1. **Misilitseriaatsit**

Oqaluttariarsorluni misilitsittoqassaaq, atuarfillu klassinut ataasiakkaanut misilitseriaatsinit ataaniittunit toqqaassaaq:

*Misilitseriaaseq a*

Suliakkiissut suliaqarfimmi immikkoortunik pingaarnernik imalik tunngavigalugu oqaluttariarsorluni misilitsinneq.

Soraarummeertup suliamik nivinngaanissaa ilanngullugu piareersarnissamut minutsit 60-it missaani piffissaliisoqassaaq, piffissarlu soraarummeerfik soraarummeertumut ataatsimut 30 minutsit missaaniissaaq.

Soraarummeertitsinermi apeqqutit ataasiakkaat soraarummeertup pooqattaanit assersuutit atorlugit akineqassapput, takuuk immikkoortoq 4.2. Soraarummeerneq marloqiusaavoq. Immikkoortumi siullermi pooqattap imaa aallaavigalugu soraarummeertitsinermi apeqqutit soraarummeertup akissavai. Immikkoortup aappaani soraarummeertup namminersuutigalugu suliniutini saqqummiutissavaa. Saqqummiineq itisiliilluni oqaloqatigiinnermik malitsinneqartinneqassaaq. Piffissaq soraarummeerfik immikkoortunut taakkununnga marlunnut assigiimmik avinneqassaaq. Pooqattamiittut tamarmik soraarummeernermi ilanngunneqarsinnaapput.

*Misilitseriaaseq b*

Soraarummeertup pooqattagaaniittut aallaavigalugit soraarummeertut ataasiakkaat suliaat tunngavigalugit oqaluttariarsorluni misilitsinneq. Sammisaq soraarummeertup toqqagaa soraarummeertitsisullu akuerisaa tunngavigalugu suliassaq soraarummeertitsisup isikkulersussavaa.

Piffissaq soraarummeerfik soraarummeertumut ataatsimut minutsit 30-t missaaniippoq. Suliassami akissusiornissamut piareersarnissamut tiimit 24-t missaanni piffissaliisoqassaaq, tiiminilli 24-nit sivikinnerunngitsumik. Piffissap piareersarfissap immikkoortua kingulleq soraarummeertup suliaanik nivinngaanermut atorneqassaaq.

Soraarummeerneq marloqiusaavoq. Immikkoortumi siullermi pooqattap imarisaa aallaavigalugu suliakkiissummi akissut soraarummeertup nassuiassavaa. Nassuiaaneq taassuma kingorna oqaloqatigiinnikkut itisilerneqassaaq. Immikkoortuata aappaanni soraarummeertup namminersuutigalugu suliniutaa saqqummiunneqassaaq. Saqqummiinerup kingorna itisiliilluni oqaloqatigiittoqassaaq. Piffissaq soraarummeerfik immikkoortunut taakkununnga marlunnut assigiimmik avinneqassaaq. Pooqattap imarisai tamarmik soraarummeernermi ilannguneqarsinnaapput.

*Nammineerlutik ilinniartut*

Nammineerlutik ilinniartut pooqattaq ilinniartitsissummi ilikkagassatut anguniakkanut imarisaanullu tunngutillugu naleqquttoq suliarissavaat. Pooqattaq ilinniartut namminneq suliaannik, suliareqqitanik allallu suleqatigalugit sulianik atuakkanillu naleqquttunik imaqassaaq. Pooqattap imaa soraarummeertup ilikkagassatut anguniakkanik angusisimaneranik takussutissiatut atorneqassaaq. Namminneq ilinniartut misilitseriaaseq a atorlugu soraarummiissapput.

* 1. **Naliliinermi tunngaviit**

Nalilersuinermi soraarummeertup ilinniartitsissummi ilikkagassatut anguniakkanik qanoq annertutigisumik angusisimanera nalilerneqassaaq. Ataatsimut nalilersuineq tunngavigalugu karakteriliisoqassaaq.

# Ilinniartitsissut nr. 6 - Assilialiorluni eqqumiitsuliorneq C - 2022

1. **Ilinniartitsissutip inissimanera**

Ilinniartitsissummi assilialiorluni eqqumiitsuliorneq eqqumiitsuliornermi assilissat pineqarput, tassa qalipakkat, qiperukkat, ilusilersuisarneq, eqqumiitsuliat ikkussortakkat il.il.

Iinniartitsissummi assilialiorluni eqqumiitsuliorluni sulineq paasisaqarfiusarpoq, ilinniartitsissummilu suliaqarnerit atuagarsornerlu ilaapput. Isigisanik misigisaqarnermik piffissaq, Kalaallit Nunaanni nunanilu tamani kulturi inuillu ataasiakkaat apeqqutaanerat misissorneqartarpoq, ilusilersuinermut, nalilersuinermut nassuiaasiornermullu tunngatillugu. Assilialioriaatsit assigiinngitsut suliarineqartarput, ilinniartitsissummilu pilersitsilersarnermik isigisanillu misigisaqartarnermik ilinniartut tunngavissinneqartarput.

1. **Ilinniartitsissummi siunertat**

*Ilisimasat piginnaasallu*

Assilialiorluni eqqumiitsuliornermik ilinniartut imatut ilisimasaqartigissapput imatullu piginnaasaqartigissapput atortut eqqumiitsuliorluni pilersinnermi ilaasut ilisimassallugit. Ilinniartut atortut isigisat tunngaviusumik nalilersorsinnaassavaat nassuiaasiorlugillu.

Ilinniartut ilinniartitsissummi taaguutit tunngaviusumillu isummat imarisaa atorsinnaassavaat aammalu piffissani ilusilersuisarnerit toqqakkat ilisimassallugit.

*Ilikkagaqartarnermi sulinermilu piginnaasat*

Ilinniartut suliaqarfimmi suliassat namminersorlutik suliarisinnaassavaat, takusallu pillugit oqaatsit oqaatigisinnaassalugit taakkulu pillugit qisuariaateqarsinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut nammineq takusaminni oqaatsitik atorlugit attaveqarsinnaassapput, namminerlu oqariartaatsitik qisuariarfigisinnaassallugit. Ilinniartut eqqumiitsuliat pillugit nammineq misigisatik nalilersuinerlu immikkoortissinnaassavaat.

*Kulturikkut inuiaqatigiillu akornanni piginnaasat*

Ilinniartut tunngaviusumik nalinginnaasumik perorsaasuunerat tunngavigalugu eqqumiitsuliat inuiaqatigiinni inissisimanerat nassuiarsinnaassavaat.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

* + 1. assilialiorluni eqqumiitsuliornermi tunngaviusumik taaguutit taakkulu isumaat pillugit atuineq ilisimasaqarnerlu takutissinnaassavaat, tassunga ilanngullugit atortut, qalipaatit, ilusilersuinerillu,
    2. piffissani assigiinngitsuni oqaluttuarisaanermi eqqumiitsuliornerit naleqquttut atorsinnaassallugit,
    3. titartaanermi qalipaanermilu eqqumiitsuliornernilu allani takutinneriaatsini sulinermi teknikkit assigiinngitsut atorsinnaassallugit
    4. assilissat assigiinngiiaartut nalilersorsinnaassallugit aamma
    5. eqqumiitsuliorluni assilialiornermi sammisat isummerfigisinnaassallugit taakkulu qisuariarfigisinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. toqqissumi assilialiorluni, qiperuilluni, ilusilersuilluni ikkussortakkanillu eqqumiitsuliorluni allanilluunniit nassuiarluakkanik eqqumiitsuliornermi sammisanik suliaqarluni suliaqavilluni atuagarsorlunilu sulineq
    2. Kalaallit Nunaanni eqqumiitsuliornerup ineriartornera pisut pingaarutillit,
    3. 1750-ip siorna kingornalu eqqumiitsuliat toqqakkat, ukiunilu kingullerni 10-15-ini eqqumiitsuliat,
    4. Nalilersuilluni isiginneriaatsini pingasuusuni ukunani marluk: ilusilersuinermik nalilersuineq, isumaanik nalilersuineq aamma inuit attaveqaqatigiittarnerat tunngavigalugu nalilersuineq aamma
    5. Atueqqinnermi periusissiani assigiinngitsuni minnerpaamik marluk atorlugit suliaqavilluni atuagarsorlunilu sulineq, periutsillu taakku tunngaviinik isumaliuteqarnerit.
  1. **Ilassutitut ilinniakkat**

Ilassutitut ilinniakkani pingaarnertut ilinniakkat suliaqarfiilluunniit nutaanik ilanngutsitsisut imatut itisilerneqassapput atassuteqartinneqalerlutillu, ilinnniartitsissummi oqaluttuarisaanermi, maannakkut inuiaqatigiinnilu pisut erseqqissarneqarlutik. Ilassutitut ilinniakkani ilassutitut eqqumiitsuliat, suliat atugassanngortinneqartut, saqqummersitsinernut pulaarnerit, oqaluttuarisaanermi ilusilersuinermik takuniaalluni illoqarfimmi angalaarnerit il.il. ilanngunneqassapput. . Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Aaqqissuussineq**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq aaqqissuunneqassaaq ilinniartitsisup aqutsineraniit namminersorluni sulinermut nuukkiartorneqarluni. Ilinniartut ilinniartitsinermi eqqumiitsuliornermi isiginneriaatsit assigiinngitsut pillugit nammineerlutik apeqquteqarnissamut kajumissaarneqassapput. Ilinniartut ilinniartitsissummi taaguutinik atuinissamut ilinniartitsissummilu sammisat pillugit oqaluttariarsorluni oqaaseqarnissamut kajumissaarneqassapput. Ilinniartitsinermi sulinermi immikkoortut atuagarsornermut naleqquttumut tulluussarneqassapput ataqatigiissarneqarlutillu, taamaalilluni atuagarsornermi sulinermilu sammisani ajornartorsiutit immikkut tamarmik misissorneqassallutik. Sulianik suliaqarneq tassaaneruvoq ilikkagassatut anguniakkat anguneqarnissaannut atorneqartussaq.

* 1. **Suleriaatsit**

Ilinniartitsissummi suleriaatsini klassimi ilinniartitsinerup suliassanillu suliaqarnerup akornanni nikerartinneqassaaq. Atassuteqaqatigiittarnermi assilissat ajornanngitsut aammalu atuagarsornermi immikkoortunik takussutissiineq suliarineqassapput. Ilinniartitseriaatsini ilinniartut ilinniartitsissummi oqaatsini, qisuariaateqartarnermi takusanillu eqqarsariarsinnaassusiisa ineriartortinneqassapput.

Suleriaatsinut tamanut assigiissutaavoq sulineq suliakkiissutinillu sulinerit, tassa paasiniaaneq, toqqaaneq, toqqagassanik toqqaanngiinnarneq angusallu, pooqattamut tamarmik katersorneqartussaanerat. Assilissat atuakkallu aamma pooqattamut katersorneqassapput.

IT attaveqaqatigiittarnermi atortutut, oqariartuuteqarnermi atortutut, assilialiornermi atortutut, paasissutissanik ujarlerfittut aamma eqqumiitsuliorluni assilialiornermi atortut ilinniartitsinermut nalinginnaasumik ilanngunneqassaaq.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Ilinniartut suliaat sapinngisamik annertunerusutigut inip ilinniarfiusup avataani ataavartumik saqqummiunneqartassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Nipilersornermi ilinniartut assilissanik nipilersortunik videoliornermi atugassanik suliaqassapput. Oqaatsinik ilinniartitsissutini ilinniartut oqaasertaq toqqagaq takussutissiorsinnaavaat.

1. **Nalilersuineq**
   1. **Ingerlaavartumik nalilersuisarneq**

Ilinniartut suliaat, siuariartornerat imminnullu nalilernerat pooqattami uppernarsarneqassaaq. Pooqattaq aallaavigalugu suliakkiutigineqartunut tunngatillugu ilinniartut suliaat ataavartumik nalilersorneqassapput. Atuartup pooqattani aaqqissuutissavaa, taamaalilluni atuagarsornermi sulinermilu ajornartorsiutit, paasiniaanermi atortut suliakkiissutinilu suliat erseqqarissumik takutinneqassallutik. Atuagarsornerup pingaartumillu suliassanik sulinerup aaqqissuunnerani ilinniartut killiffiannik sorpianillu ilimagasaqartoqarneranik paasitinneqassapput.

Ilinniartitsinerup ingerlanneqarnera aallaavigalugu ilinniartut suleriaasii suliaallu ilinniartitsisut ilinniartullu ataatsimut nalilersussavaat.

* 1. **Misilitseriaatsit**

Assilissanik eqqumiitsuliornermi qaffasissutsimi C-mi soraarummeertoqassanngilaq.

# Ilinniartitsissut nr. 7 Biologi A - 2022

1. **Ilinniartitsissutip inissisimanera**

Biologi uumassusilinnik aamma uumassusillit avatangiisillu imminnut atanerannik ilinniarneruvoq. Biologi pingaartitamik ilisimatusarnermik ilinniartitsissutaavoq, laboratoriami pinngortitamilu misileraalluni suleriaatsit pingaartinneqarlutik.

Ilinniarnertuunngorniarfimmi biologi qaffasissuseq B-iusoq ilinniartitsissutaavoq suliaqarfimmi itisilerineq pingaartillugu, ilinniartitsissullu biologimi nutaaliami uumassusilinnillu misissuutinik ilisimatusarnermi ineriartornermik sunnersimaneqarpoq, tassani inuunerup pinngortarnera ineriartorneralu inuunerullu ingerlasarnera sammineqartarluni, molekyliniit nunarsuaq tamakkerlugu. Ilinniartitsissummi pinngortitami misissuisarneq misileraanerlu suliarineqartarput, taakkulu pinngortitamiittut imminnut atanerannik paasisaqartitsisarput inuit ingerlatsinerisa sunniutaannik imminullu nammassinnaasumik ineriartortitsinermi tunngavinnik paasinninnissamut tapersiisarlutik.

Biologi inuit uumassusilittut inuiaqatigiinnilu innuttaanermik imminnut paasinissaannut tapersiisarpoq, suliaqarfimmilu akisussaassuseqartumik ineriartornissamut, isummernissamut namminerlu peqqissusermut inuiaqatigiinnilu maannakkut pissutsinik uumassuseqartut pillugit imalinnik iliuuseqarnissamut tunngaviliisarluni.

1. **Siunertaq**

*Ilisimasat piginnaasallu*:

Ilinniartut biologimik imatut ilisimasaqartigissapput biologimilu suleriaatsinik paasisimasaqartigissallutik imminnut uumassusilinnullu allanut akisussaanerat ineriartussalluni.

*Ilikkagaqartarnermi sulinermilu piginnaasat*

Ilinniartut misileraalluni laboratoriami pinngortitamilu sulinermik isornartorsiuisinnaallunilu paasissutissanik atuakkanillu ujarlernermik suliaqassapput. Suliassanut ilaapput paasissutissanik suliaqarneq, nalunaarusiorneq allanillu allattarissatigut oqaluttarissatigut ingerlatitseqqiineq. Ilinniartut aammattaaq Kalaallit Nunaanni nunarsuarmilu ajornartorsiutinut tunngatillugu suliaqarfimmi ajornartorsiutinik oqaasertaliisinnaassapput, tunngavilersuisinnaallutik atassuteqartitsillutillu. Ilinniartut ingerlaqqilluni ilinniagaqarnissamut piareersaatitut suliaqarfimmi itisiliissapput.

*Inuttut inuillu akornanni attaveqaqatigiittarnermi piginnaasat*

Ilinniartut namminneq ilikkagaqartarnertik ilinniartitsissummut naleqquttoq ilisimassavaat ingerlassinnaallugulu. Ilinniartut sulinermi ilinniagaqarnermilu namminiissapput ilinniartullu suleqatigiinni suleqateqarsinnaassapput.

*Kulturikkut inuiaqatigiillu akornanni piginnaasat*

Ilinniartut uumassusillit assigiinngiiaarnerisa, imminut nappassinnaasumik inertornerup avatangiisinillu illersuinerup pingaaruteqassusiisa paasinissaanut suliaqarfimmi tunuliaquteqassapput. Ilinniartut aammattaaq peqqissutsimi, avatangiisini bioteknologimilu biologimik ilisimasaqarnermik isummernissamut suliaqarfimmi tunuliaquteqassapput biologimilu ajornartorsiutit kulturimut inuiaqatigiinnullu atassuteqartissinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. biologimi atuagarsorneq suleriaatsillu nassuiarsinnaassallugu atorsinnaassallugulu,
    2. ilisimasanut nutaanullu tunngatillugu biologimi suliaqarfimmi taaguutit atorlugit biologimi ajornartorsiutinik oqaasertaliisinnaassapput nalilersuisinnaassallutillu,
    3. misissuisinnaassapput aammalu laboratoriami pinngortitamilu misileraasinnaassallutik, tassunga ilanngullugit uumassusilinnik, atortunik kemikalianillu suliaqarnermi ajutoorfiusinnaasunik nalilersuisinnaassallutik,
    4. misileraalluni sulinermi paasissutissat nalilersorsinnaassavaat suliarisinnaassallugilu aammalu uumassusilinnik misissuinermi paasisat suliarisinnaassallugit ingerlatitseqqiisinnaassallutillu,
    5. atortut uumassusilinnik imallit nalilersorsinnaassallugit
    6. avatangiisit, peqqissuseq, nakorsaatit bioteknologilu pillugit paasissutissanik pissarsiniarsinnaassapput nalilersuisinnaassallutillu,
    7. biologimik suliaqarfimmi sammisat pillugit oqaluttariarsorlutik allattariarsorlutillu oqaasertalersuisinnaassapput, tassani ileqqorissaarnermut isummanullu tunngasut ilanngullugit aamma
    8. nammineq inuiaqatigiillu biologimi ajornartorsiutaannut atatillugu isummersinnaassapput iliuuseqarsinnaassallutillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit aaqqissuussinerni qaffasissutsini tamani aaqqissuussaanerit ingerlatsinerillu aamma uumassusillit annertuumik oqimaaqatigiissitsinermik attatsitsiinnarnerisa imminnut atassuteqarnernik qulliunerusumik tunngaveqarput.

* + 1. virussit aamma cellit pro- aamma eukaryotetigut sananeqaasii atuuffiilu,
    2. kulhydratit, orsut proteinnit aamma nukeinsyrit sananeqaasii uumassusilinnullu pingaarutaat,
    3. kulhydratit cellini kaaviiaartitsinerannut atatillugu nukimmik pilersitsisarnerat,
    4. inuit timimikkut sananeqaasaasa ilaat toqqakkat, tassunga ilanngullugu hormoninik sianiutinillu aaqqiissutaasartut,
    5. enzymit sananeqaasii atuuffiilu,
    6. genit molekylikkut cellikkullu tunngavii, tassunga ilanngullugu proteinsyntese,
    7. bioteknologimi periutsinut taakkulu atorneqartarnerannut assersuutit,
    8. kingornusseriaatsit naasunit, uumasunit inunnillu assersuutikkut kattutsinikkut,
    9. ineriartorneq pillugu atuagarsorneq, tassunga ilanngullugit kingussat avatangiisillu imminnut atanerisa pingaaruteqassusiat,
    10. respiration, fotosyntese aamma qappiornerit,
    11. pinngortitami pissuseqatigiinneq, tassunga ilanngullugu uumassusillit ataqatigiinnerannik misissuineq,
    12. uumassusillit ataqatigiinneranni toqqakkani naasut uumasullu imminnut paarlaaqatigiittarnerat, nukiit ingerlaartarnerat aamma sananeqaatsit ingerlaartarnerat,
    13. kulstoffit ingerlaartarnerat, kissatsittoorneq nunarsuarmilu silaannaap kissakkiartornera, sumiiffinni nunarsuarmilu sunniutai isiginiarlugit aamma
    14. uumassusillit atuuffiini, timimi kingornussani, ineriartornermi uumassusillillu imminnut ataneranni misissueriaatsinut nalilersueriaatsinullu assersuutit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat tassaapput peqqissutsimi, nakorsaatini, avatangiisini, uumassusillit atorlugit pilersitsinermi bioteknologimilu ajornartorsiutit, taakkulu pingaarnertut ilinniakkanik itisiliissapput atassuteqartitsilerlutillu. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

Maannakkut pisunik assersuutit ukuninnga takutitsisut ilanngunneqassapput:

* + 1. biologip sumiiffinni nunarsuarmilu pingaaruteqassusia,
    2. biologi ilisimatusarnermik ilinniartitsissutitut aamma
    3. bioteknologip atorneqarnera aamma biologimi ileqqorissaarnermi ajornartorsiutit.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
8. Ilinniartitsineq imatut aaqqissuunneqassaaq misileraalluni sulineq atuagarsornermut ilanngunneqarluni, taamaalilluni pinngortitamik ilisimatusarnermi sakkunik periutsinillu suliaqarnermi ilinniartut suliaqarnerat nutaaliorsinnaassusiallu siuarsarneqassalluni. Aammattaaq immikkoortut atorneqarsinnaasut annertunerpaamik ilanngunneqassapput.

.

* 1. **Suleriaatsit**

Namminersorluni ilinniagaqarnermullu piareersarluni siuariartuutaasumik ilinniartitsineq atorlugu suleriaatsit assigiinngitsut akornanni nikerartitsisoqassaaq. Ilinniartut oqaluttariarsorluni ingerlatitseqqiisinnaassusiaq oqallittarnermikkut, ilinniartut saqqummiisarnerisigut assigisaatigullu annertusarneqassaaq. Suleriaatsinik toqqaanermi ilinniartut ataasiakkaarlutik ataatsimullu suleriaatsit atorlugit misilittagaqarnerisa ineriartortinneqarnissaa isiginiarneqassaaq, tassunga ilanngullugit suliniutinik suliaqarneq ilinniartullu assigiinngiiaartut, ilikkariaaseqartarnerat pisariaqartitaallu isiginiarneqassapput. Ilinniarnerup ingerlanerani atorneqarsinnaasut isiginiarneqassapput. Ingerlatat avammut sammisut taamaaliortoqarsinnaatillugu ilinniartitsisumut ilanngunneqassapput.

Ilinniartitsissummi ilinniakkanik suliaqarnermi aaqqissuussinerit qaffasissusaanni tamani uumassusillillu oqimaaqatigiissumik pigiinnarnissaanni aaqqissuussaaneq ingerlataqartarnerlu imminnut qulliunerusumik atatinneqarnissaat tunngavigineqassaaq. Pinngortitamik ilisimatusarnermi periutsit suliarineqassapput, biologimi periutsit ilinniakkanik pingaarnerutillugit ilaatillugillu. Misileraalluni sulineq suliniuteqarnerillu ulluinnarni ilinniartitsinermut ilanngunneqassapput, annertussuseqassallutillu ilinniartitsissummi piffissap ilinniartitsiviusup ¼ -iata missaata assinganik.

Paasissutissanik katersuineq, paasissutissanik regnearkimi suliarinninneq paasissutissanik ujarlerneq, allattarissanik saqqummiineq, isumasioqatigiinnerit saqqummiinerlu atorlugit ilikkagassatut anguniakkat angunissaannut naleqquffiani IT ilinniartitsinermut ilanngunneqassaaq.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Allattariarsorluni sulineq ilinniarnermi pingaaruteqarpoq, ilaatigullu immikkoortunik ukuninnga imaqarluni:

* + 1. misileraalluni sulineq pinngortitamilu misissuineq pillugit allattuivik,
    2. allattuiviit tunngavigalugit nalunaarusiorneq,
    3. ilaatigut suliniutinik suliaqarnermi angusat kingunerannik suliat
    4. suliat assigiinngiiaartut allat, assersuutigalugu eqikkaalluni takussutissiorneq.
  1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissummi pingaarnertut ilinniakkat annertunerusumik itisilernissaat atassuteqartinneqarnissaallu siunertaralugu ilinniartitsissutit allat akornanni ataatsimik arlalinnilluunniit suleqateqarluni minnerpaamik ataatsimik suliniummik suliaqartoqassaaq. Piffissap suliniuteqarfiup kingorna suliniummi ilinniartitsissutinut ataatsimoorutaasumik uppernarsaat tunniunneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat killiffitsinnik ilisimalissallugu, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartassallutik.

* 1. **Misilitseriaatsit**

Atuarfiit klassinut ataasiakkaanut misilitseriaatsini marlunni ataaseq toqqassavaat:

*Misilitseriaaseq a*

Suliassaq qulequttamik imalik erseqqissaalluni apeqqutit tassunga atasut ilanngussallu tunngavigalugit oqaluttariarsorluni misilitsittoqassaaq. Suliassanut ataasiakkaanut ilanngussat siumut ilisimasaqartut ilisimaneqanngitsullu nalinginnaasumik ilanngunneqassapput.

Misileraalluni sulineq suliniutillu suliassani sapinngisamik amerlanerpaani ilaatinneqassapput.

Piareersarnissamut minutsit 60-it missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniippoq.

Soraarummeertitsinermi soraarummeertup saqqummiinera suliamilu akissutinik saqqummiinera soraarummeertitsisumit apeqqutinik itisiliissutinik ilallugit aallaavigineqassapput.

*Misilitseriaaseq b*

Suliassaq ilanngussanik arlalinnik sammisanut suliarineqarnikumut atasunik imaqartussaq tunngavigalugu oqaasertariarsorluni misilitsittoqassaaq.

Ilinniartut ataasiakkaat ulloq misilitsiffissaq sioqqullugu suliassamik tunineqassapput, piareersarnissamullu tiimi 24-it missaanni piffissaliisoqassaaq, kisiannili tiiminik 24-nik sivikinnerunngitsumik. Piffissaq soraarummeerfik minutsit 30-t missaanni sivisussuseqassaaq.

Piffissami piareersarfimmi soraarummeertut misilitsinnermut atugassamik eqikkaalluni takussutissiamik suliaqassapput. Piffissaq soraarummeerfik minutsit 30-nik sivisussuseqarpoq. Soraarummeertitsinermi soraarummeertut eqikkaalluni takussutissiamik saqqummiinerat saqqummiussaallu aallaavigineqassapput.

* 1. **Naliliinermi tunngaviit**

Nalilersuinermi soraarummeertup ilinniartitsissummi ilikkagassatut anguniakkanik qanoq annertutigisumik angusisimanera nalilerneqassaaq. Soraarummeertup ukuninnga piginnaasai pingaartinneqassapput:

* + 1. biologimi taaguutinik atuinermi eqqortumik erseqqarissumillu atuinera,
    2. biologimi ilinniakkanik aaqqissuinera ingerlatitseqqiineralu,
    3. misileraalluni sulinermi periutsinik angusanillu ilanngussinera,
    4. uumassusillit pillugit paasissutissanik nalilersuinera,
    5. suliaqarfimmi paasisimasaqarnermik takutitsinera,
    6. ajornartorsiutini aalajangersimasuni suliaqarfimmi immikkoortunik ilanngussinera,
    7. ajornartorsiutinut ilisimaneqartunut tunngatillugu ilisimaneqanngitsunik ilanngussinera,
    8. uumassusillit pillugit ilisimasaminik atassuteqartitsinera uummassusillillu pillugit ajornartorsiutit pillugit isummernera.

Soraarummeertup saqqummiussineranik ataatsimut nalilersuineq tunngavigalugu karakteriliisoqassaaq.

**Ilanngussaq 8**

# Biologi C

1. **Ilinniartitsissutip inissisimanera**

Biologi uumassusilinnik aamma uumassusillit avatangiisillu imminnut atanerannik ilinniarneruvoq. Biologi pingaartitamik ilisimatusarnermik ilinniartitsissutaavoq, laboratoriami pinngortitamilu misileraalluni suleriaatsit pingaartinneqarlutik.

Ilinniarnertuunngorniarfimmi biologi qaffasissuseq B-iusoq ilinniartitsissutaavoq suliaqarfimmi itisilerineq pingaartillugu, ilinniartitsissullu biologimi nutaaliami uumassusilinnillu misissuutinik ilisimatusarnermi ineriartornermik sunnersimaneqarpoq, tassani inuunerup pinngortarnera ineriartorneralu inuunerullu ingerlasarnera sammineqartarluni, molekyliniit nunarsuaq tamakkerlugu. Ilinniartitsissummi pinngortitami misissuisarneq misileraanerlu suliarineqartarput, taakkulu pinngortitamiittut imminnut atanerannik paasisaqartitsisarput inuit ingerlatsinerisa sunniutaannik imminullu nammassinnaasumik ineriartortitsinermi tunngavinnik paasinninnissamut tapersiisarlutik.

Biologi inuit uumassusilittut inuiaqatigiinnilu innuttaanermik imminnut paasinissaannut tapersiisarpoq, suliaqarfimmilu akisussaassuseqartumik ineriartornissamut, isummernissamut namminerlu peqqissusermut inuiaqatigiinnilu maannakkut pissutsinik uumassuseqartut pillugit imalinnik iliuuseqarnissamut tunngaviliisarluni.

1. **Ilinniartitsissummi siunertat**

*Ilisimasat piginnaasallu*

Uumassusillit pillugit apeqqutit ilinniagaqarnermi piginnaasanut nalinginnaasumillu perorsaanermut pingaaruteqartut pillugit ilinniartut isummersiinnaassapput. Uumassusillit imminnut atassuteqarnerisa imminnut Kalaallit Nunaanni nunarsuarmilu inuiaqatigiinnut pingaarutillit pillugit ilisimasaqassapput.

*Ilikkagaqartarnermi sulinermilu piginnaasat*

Ilinniartut pinngartitami uumassusillit pillugit paasissutissanik aaqqissuussamik katersisinnaassapput, suliarinnissallutik ingerlatitseqqiisinnaassallutillu. Ilinniartut uumassusilinnik ilisimatusarneq aamma Kalaallit Nunaanni nunanilu tamani inuiaqatigiinni atorneqartarnera pillugit isornartorsiuillutik tunngavissaqarlutillu isummersinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut namminneq ilikkagaqartarnertik ilinniartitsissummut naleqquttoq ilisimassavaat ingerlassinnaallugulu. Ilinniartut sulinermi ilinniagaqarnermilu namminiissapput suleqatigiinnilu suleqateqarsinnaassallutik.

*Kulturikkut inuiaqatigiillu akornanni piginnaasat*

Ilinniartut biologimi eqqarsartariaaseq periutsillu atorsinnaassavaat, taamaalilluni Kalaallit Nunaanni nunarsuarmilu pinngortitamut tunngatillugu illersorneqarsinnaasumik

iliuuseqarsinnaassallutik. Aammattaaq maannakkut inuusuttut kulturianni inuit ataasiakkaat inissisimanerannut tunngatillugu aammalu ileqqorissaarnermi inuiaqatigiinnillu pissutsini uumassusillit pillugit maannakkut ajornartorsiutinut tunngatillugu assigiinngiiaartumik illersorneqarsinnaasumillu isummersinnaassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaanigilissavaat:

* + 1. biologimi atuagarsorluni sulineq suleriaatsillu nassuiarsinnaallugit
    2. paasisaqarfinniit assigiinngitsunit uumassusillit pillugit paasissutissanik aallersinnaassapput paasissutissallu pitsaassusaat nalilersorsinnassallugit,
    3. uumassusilinnik misilittaaneq aallavigalugu ajornanngitsunik isummiussisinnaassapput,
    4. misileraallutik sulisinnaassapput aammalu laboratoriami pinngortitamilu uumassusillit pillugit paasissutissanik katersisinnnaassapput nalilersuisinnaallutillu,
    5. uumassusilinnik misissuinermi misileraalluni sulinermi allattuivinnik nalunaarusianillu suliaqarsinnaassapput ingerlatitseqqiisinnaallutillu,
    6. suliaqarfimmi tuugaatut naleqquttut ilanngullugit uumassusillit imminnut atassuteqarnerat pillugu oqaluttariarsorlutik allattariarsorlutillu oqaaseqarsinnaassapput aamma
    7. uumassusillit pillugit imalinnik inuiaqatigiinni ileqqorissaarnermilu ajornartorsiutinik oqallisiginnissinnaassapput.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. procaryote aamma eucaryote cellit,
    2. cellit isikkui atuuffiilu aammalu cellit ingerlaartarneri toqqakkat,
    3. DNA-p aaqqissugaanera atuuffialu,
    4. kingornutseriaatsit ajornanngitsut aamma timip isikkuata allanngortiterneranut assersuutit aammalu kingornussat avatangiisillu imminnut atanerat,
    5. nammineq peqqissutsimut atatillugu nerisassat nerisarnerlu, tassunga ilanngullugit uumassusillit aaqqissugaanerat taakkulu biologimi pingaaruteqassusiat,
    6. inuit kinguaassiortarnerat naartusarnerallu, atoqatigiinnermi illersutit nappaatillu atoqatigiinnermi tuniluuttartut
    7. peqqissutsimut atatillugu ilumiut toqqakkat aaqqissugaanerat atuuffiilu,
    8. pinngortitami aaqqissugaaneq atuuffialu, tassungalu ilanngullugit nereqatigiittarneq, timip akuerisa ingerlaartarnerat nukissallu ingerlaartarnerat,
    9. pinngortitami ataqatigiinnerit aalajangersimasut, Kalaallit Nunaanni nunarsuarmilu,

1. tappiorannartut pinngortitami ataqatigiinnermut pingaaruteqassusiat,
2. pinngortitami ataqatigiinnerit inuit ingerlatsinerinnut sunniisarnerat aamma
3. avatangiisinik illersuineq aamma Kalaallit Nunaanni pissutsit pingaartillugit pinngortitamik nungusaataanngitsumik atuineq.
   1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat tassaapput peqqissutsimi, nakorsaatini, avatangiisini, umassusillit atorlugit pilersitsinermi bioteknologimilu ajornartorsiutit, taakkulu pingaarnertut ilinniakkanik itisiliissapput atassuteqartitsilerlutillu. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

Maannakkut pisunik assersuutit ukuninnga takutitsisut ilanngunneqassapput:

* + 1. biologip Kalaallit Nunaanni nunarsuarmilu pingaaruteqassusia,
    2. biologi ilisimatusarnermik ilinniartitsissutitut
    3. bioteknologip atorneqarnera ajornartorsiutit aamma
    4. uumassusillit pillugit ileqqorissaarnermi ajornartorsiutit.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
      7. Ilinniartitsineq imatut aaqqissuunneqassaaq misileraalluni sulineq atuagarsornermut ilanngunneqarluni, taamaalilluni pinngortitamik ilisimatusarnermi sakkunik periutsinillu suliaqarnermi ilinniartut suliaqarnerat nutaaliorsinnaassusiallu

siuarsarneqassalluni. Aammattaaq immikkoortut atorneqarsinnaasut annertunerpaamik ilanngunneqassapput.

* 1. **Suleriaatsit**

Suleriaatsit assigiinngitsut paarlakaajaatinneqassapput, taamaalilluni ilinniartitsinermi pituttugaanerusumik ilinniartitsinermiit namminersorluni sulinermut siuariartortitsisoqassalluni. Suleriaatsinik toqqaanermi ilinniartut ataasiakkaat tamarmiullugu suleriaatsinik misilittagaqarnerisa ineriartortinneqarnissaa isiginiarneqassaaq, aammalu ilinniartut assigiinngiiaarnerat, taakku ilinniariaasii pisariaqartitaallu isiginiarneqassallutik.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Ilinniarnerup ingerlanneqarnerani tamani atorneqarsinnaasut isiginiarneqassapput. Ingerlatat avammut sammisut taamaaliorsinnaasoqartillugu ilinniartitsinermi ilanngunneqassapput Misileraalluni sulineq suliniuteqarnerillu ulluinnarni ilinniartitsinermut ilanngunneqassapput, annertussuseqassallutillu ilinniartitsissummi piffissap ilinniartitsiviusup ¼ -iata missaata assinganik. Nalunaarusiat, suliniuteqarnerit suliassallu allat arlallit suliarineqassapput.

IT ilikkagassatut anguaniakkanut tunngatillugu naleqquffiani ilanngunneqassaaq. Paasissutissanik katersuineq, regnearki atorlugu paasissutissanik suliaqarneq paasissutissanik ujarlerneq, allattarissanik saqqummiineq, isumasioqatigiinnerit saqqummiinerillu atorneqassapput.

Allattariarsorluni sulineq ilinninermi pingaaruteqarpoq, ilaatigullu immikkoortunik ukuninnga imaqarluni:

* + 1. aisileraalluni sulineq pinngortitamilu misissuineq pillugit allattuivik,
    2. allattuiviit tunngavigalugit nalunaarusiorneq,
    3. ilaatigut suliniutinik suliaqarnermi angusat kingunerannik suliat
    4. suliat assigiinngiiaartut allat, assersuutigalugu eqikkaalluni takussutissiorneq.
  1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissummi pingaarnertut ilinniakkat annertunerusumik itisilernissaat atassuteqartinneqarnissaallu siunertaralugu ilinniartitsissutit allat akornanni ataatsimik arlalinnilluunniit suleqateqarluni minnerpaamik ataatsimik suliniummik suliaqartoqassaaq. Piffissap suliniuteqarfiup kingorna suliniummi ilinniartitsissutinut ataatsimoorutaasumik uppernarsaat tunniunneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat killiffitsinnik ilisimalissallugu, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartassallutik.

* 1. **Misilitseriaaseq**

Suliassaq qulequttamik imalik erseqqissaalluni apeqqutit tassunga atasut ilanngussallu tunngavigalugit oqaluttariarsorluni misilitsittoqassaaq. Suliassanit ataasiakkaanut ilanngussat siumut ilisimasaqartut ilisimaneqanngitsullu nalinginnaasumik ilanngunneqassapput.

Misileraalluni sulineq suliniutillu suliassani sapinngisamik amerlanerpaani ilaatinneqassapput.

Piareersarnissamut minutsit 60-it missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniippoq.

Soraarummeertitsinermi soraarummeertup saqqummiinera suliamilu akissutinik saqqummiinera soraarummeertitsisumit apeqqutinik itisiliissutinik ilallugit aallaavigineqassapput.

* 1. **Naliliinermi tunngaviit**

Soraarummeertut ilikkagaqartarnermi anguniakkanik qanoq annertutigisumik angusaqartiginerannik nalilersuinikkut naliliisoqassaaq.

**Ilanngussaq 9**

# Danskit oqaasii A

1. **Ilinniartitsissutip inissisimanera**

Qallunaatoorneq piginnaasassanik ilinniartitsissutaavoq, kulturikkut ilinniartitsissutaalluni aammalu ilisimasassanik ilinniartitsissutaalluni, tassanilu oqaatsit allattarissallu

suliarineqartarput. Allattanik atuarnermi sukumiisumik misigisaqartoqalersarpoq, nalilersuisoqartarluni imminnullu atanerannik nassuiaasiortoqartarluni. Ilisarnaataavoq oqaatsinik allassimasunillu nalilersuinerit ilinniartitsissummi ilikkagaqartarnermut naammassisaqartarnermullu qanimut atassuteqartitsisarnerat.

Qallunaatoorneq oqaatsinik ilinniartitsissutit akornanni ilinniarnertuunngorniarfimmi immikkut inissisimavoq, ilaatigut meeqqat atuarfianni inissisimanera tunngavigalugu, ilaatigullu ilinniarnertuunngorniarfimmi ilinniarnerup ilaatigut qallunaatut ingerlanneqartarnera tunngavigalugu, naggasiullugulu ilinniartut ingerlaqqillutik ilinniagaqarneranni qallunaat oqaasiisa qitiusumik inissisimanerat tunngavigalugu.

Ilinniartitsissut taamaalilluni ilitsoqqussaralugu oqaatsit nunallu allamiut oqaasiisa akornanni inissisimavoq.

1. **Ilinniartitsissummi siunertat**

*Ilisimasat piginnaasallu*

Qallunaat oqaasii ilinniartut oqaluttariarsorlutik allattariarsorlutillu atorsinnaassavaat, ilaatigut ingerlaqqilluni ilinniagaqarnissaminnut piareersaatitut. Oqaatsinik, atuakkianik tusagassiuutinillu suliaqarnermi ilinniartut nalilersuisinnaanerat, nassuiaasiorsinnaanerat isornartorsiuillutillu qisuariarsinnaanerat annertusarneqartassaaq.

*Ilikkagaqartarnermi suliaqartarnermilu piginnaasat*

Ilinniartut ilisimasaminnik isummaminnillu allattarissatigut oqaluttarissatigullu oqaaseqarnermi aammalu ilikkagaqartarnerminnik aaqqissuussamik ingerlatsisarnerminnut nalilersuisarnermullu danskit oqaasii atorsinnaassavaat. Taassuma saniatigut ilinniartut ilisimasaqalernermut, ataasiakkaarlutik ataatsimoorlutillu ilikkagaqartarnermut, nalunaarusianik allagaqartarnermut, suliniutinik suliaqartarnermut, atuarnermi periutsinut, paasissutissalerinernut aammalu saqqummeeriaatsinut assigiinngisitaartunut atugassanik ilinniagaqarnerminni piginnaasaqalissapput.

*Inuttut inuillu akornanni attaveqaqatigiittarnermi piginnaasat*

Ilinniartut isornartorsiuisarnermik-nalilersuisarnermik piginnaasaqassapput, kusanartulerinermillu ilisimasaqassallutik. Danskit oqaasiinik ilinniartitsissut ilinniartut imminnut avatangiisiminnullu paasinnittarnerisa ineriartortinneqarneranut tapersiissaaq, taamaalillunilu inuttut kinaassutsip ineriartortinneranut inunnillu attaveqartarnermi tunngaviussalluni.

*Kulturikkut inuiaqatigiillu akornanni piginnaasat*

Ilinniartut kulturimik inuiaqatigiinnillu paasinnissapput aammalu avatangiisinik assigiinngiiaartunik paasinnittarnermi oqaloqateqartarnerup pingaaruteqassusianik isornartorsiuillunilu oqaloqateqartarnermik paasisaqarfiusumik piginnaasaqassapput. Ilinniartut isornartorsiuisinnaanerisa-nalilersuisinnaanerisa oqariartaasiisalu

annertusarneqarnerat Kalaallit Nunaanni inuiaqatigiinnik nutaaliaasunik kikkullu tamat oqartussaaqataaffigisaannik paasinninnissamut iliuuseqartarnissamullu periarfissaasa siuarsarnissaannut tapersiissapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. danskit oqaasiinik nalorninatik assigiinngiiaartumillu piginnaasaqarnertik takutillugu, tassunga ilanngullugit danskisut ilisarineqarsinnaasumik oqalussinnaassallutik aammalu oqaatsit eqqortumik atorneqartarneranni allattariarsorlutik tunngaviit pingaarnerit piginnaasaqarfigissallugit,
    2. allattariarsorluni saqqummeeriaatsit assigiinngitsut piginnaasaqarfigisallugit aammalu allattariarsorlutik eqqarsaasersorsinnaassallutik ingerlatitseqqiisinnaallutillu,
    3. oqaatsit sannaasa, atorneqartarnerisa atuuffiissalu pissusaannik nalilersuisinnaassuseqarnertik takusinnaallugu,
    4. oqaasiliortarnerup oqaatsinik atuisarnerup atuuffiinillu nalilersuisinnaanermik piginnaasatik takusinnaassallugit,
    5. malinnaallutik paasinnillutillu tusarnaarsinnaassallutik,
    6. oqaaseqatigiit imminnut atasut pissarsiaqarfigalugit takinerusunik atuarsinnaassallutik aammalu sukumiisumik itisiliillunilu atuariaatsit assigiinngitsut atorsinnaassallugit,
    7. oqaaseqatigiinnik misissuilluni, nassuiaasiorluni nalilersuillunilu oqaaseqatigiinnik nalilersuinermi oqariartaatsinik misissuisinnaassallutik,
    8. allassimasunik atuarnermi oqaatsinik paasinnissinnaanerup ilanngunneqarnissaanik piginnaasaqarnertik takutissinnaassallugu,
    9. oqaluttuarisaanermi maannakkullu pisunik danskit atuakkiaannik kulturiannillu ilisimasaqarnertik takutissinnaassallugu,
    10. tusagassiuutit suliaannik nalilersuisinnaassallutik, nassuiaasiorsinnaassallutik imminnullu atanerannik takutitsisinnaassallutik, aamma
    11. ilinniartitsissut isiginiarlugu skærmimi oqaaseqatigiinni paasissutissanik paasisassarsiorsinnaassallutik toqqaasinnaassallutillu.
  1. **Ilinniartitsissutip imarisai pingaarnerit**

Ilinniartitsissutit imarisaat pingaarnerit tassaapput oqaatsitigut, atuagassiaqarnikkut tusagassiuutinilu imaritinneqartut, taakkulu missingerlugu annertussuseqassapput 5:3:2-mik. Imarisaasa immikkoortui taakku pingasut ilinniartitsinermi imminnut qanimut atassuteqarput.

*Oqaatsitigut imarisai*

Ilinniarneqartussat tassaapput immikkoortuni ukunani oqaatsit atorlugit oqaatiginnissinnaaneq, oqaatsinik ilisimasaqarneq oqaatsinillu paasinninneq:

* + 1. danskit oqaasii, Kalaallit Nunaannilu immikkut inissisimanerat,
    2. oqaatsinik atorsinnaasanik, oqaasilerinerup oqaatsillu atorneqartarnerannik nalilersuineq,
    3. oqaatsinik nalilersueriaatsinik teknikkit aammalu oqaaseqatigiinnik nalilersuinermut atatillugu oqaatsinik paasinninneq aamma
    4. oqallorinnermik nalilersuineq aamma tunngavilersuisarnermik nalilersuineq aamma
    5. oqaluttarissatigut allattarissatigullu oqaaseqarsinnaaneq.

*Atuagassiaqarnikkut ilinniakkat imarisaat*

Ukiuni kingullerni 1000-ini piffissani toqqakkani pingaartumik oqaluttualiani oqaasertat arlallit suliarineqassapput. Oqaasertat tassaassapput danskit oqaasiini oqaasertat, kalaallit atuakkiaanni nunarsuarmilu oqaluttualiani oqaasertanik nutsikkanik ilallugit. Ilinniagassat imarisaannut ilaassapput:

1. Sagat, oqaluttualiat aamma inuiaat taalliaat. Oqaasertat qaammarsagaanerup nalaaneersut romantikkillu nalaaneersut. 1870-imiit ullutsinnut oqaasertat toqqakkat oqaluttuarisaanermi assigiinngiiaartut oqaluttuariaatsillu assigiinngiiaartut, tassunga ilanngullugit oqaasertat piviusorsiortut nutaaliallu. Atuakkiani, isiginnaartitsissutini, oqaluttuaaqqani, taalliani allaatigisanilu isumaliutersuutini minnerpaamik atuakkiat sisamat, taakkunannga atuakkiaq 1900-p siornaneersoq minnerpaamik ataaseq. Atuakkani oqaasertanik suliaqarnermi atuakkiaq ataaseq oqaatsinik ilinniarnermut atatillugu atuarneqassaaq. Atuakkiat marluk ilinniartitsissummi ilinniarnermut atatillugu ilinniartut immikkut tamarmik atuassavaat. Ilinniartut atuakkat taakku atorlugit suliaqarnertik oqaluttariarsorlutik allattariarsorlutilluunniit uppernarsassavaat.
2. Oqaasertanik nalilersueriaatsit assigiinngitsut. Oqaasertani kulturikkut oqaluttuarisaanermilu sunniutit ilaassapput, tassunga ilanngullugit ullutsinni nalinginnaaleriartortut. Oqaasertani ilinniartut suliarisaanni kalaallit danskillu misilittakkatigut assigiissutaat assigiinngissutaallu.

*Tusagassiuutini kulturikkut ilinniakkat imarisaat*

Tusagassiuutini kulturikkut ilinniakkat imarisaanni tusagassiuutini elektoniskinngorlugillu oqaasertat sammineqassapput, tassunga ilanngullugit aviisini, radiumi, tv-mi filmini, nittartakkani aamma katiterilluni tusagassiuutit. Ilinniakkat imarisaanni ilaassapput:

1. nutaarsiassani oqaasertat
2. pisimasuiit tunngavigalugit tusagassiornermi oqaasertat,
3. piviusuusaartitsinermi oqaasertat,
4. takuneqarsinnaasumik oqariartaatsit aamma
5. Tusagassiat atorlugit atuakkiaq ataaseq.
   1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkani pingaarnertut ilinniakkat

takussutissinneqassapput itisilerneqarlutillu, pingaartumillu ilinniagaqarnerup Kalaallit Nunaanniittuunerata malunnartinneqarnissaa isiginiarneqassalluni.

Ilassummik ilinniakkat ilinniartitsissummi tiimit 15 pct. missaaniissapput.

Ilassummik ilinniakkani piffissat, sammisat ilinniakkanilu oqaasertat aalajangersimasut ilaasinnaapput, tassunga ilanngullugit:

* + 1. oqaluttuarisaanermi piffissani atuakkioriaatsiniluunniit oqaasertat,
    2. teknologimi oqaasertat, teknologimik ilikkagaqarniatarnermut tunngassuteqartut aamma
    3. niuernermi aningaasaqarnermilu oqaasertat, niuernermik ilikkagaqartarnermut tunngassuteqartut.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

z) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

aa) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

bb) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

cc) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

dd) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ee) Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsissummi piginnaasat imminnut atassuteqalersillugit ilinniartitsinermi ilaapput. Taamaalilluni oqaatsinik suliaqarneq oqaasertanik atuarnermut ilaavoq, tassa oqaatsit sannai atuuffiilu assigiinngiiaartumik uppernarsaaserlugillu nalilersuinermi, nassuiaasiornermi attuumassuteqartitsinermilu tunngaviullutik. Oqaatsit atorsinnaasat ilinniartitsissummi qitiusumik inissisimapput.

* 1. **Suleriaatsit**

Suleriaatsit assigiinngitsut arlallit ilinniartut piginnaasaa pisariaqartitaasalu assigiinngissutaattut paasineqartunut, ilinniartitsissummi anguniakkanut sammisassatullu toqqarneqartunut naleqqussarlugit danskisut ilinniartitsissummi ilaapput. Danskisut ilinniarnermi suleriaatsit klassini oqaloqatigiinnerniit suleqatigiikkaarluni suliaqarnermut, suleqatigiit saqqummiinerannut, ilinniartut ataasiakkaarlutik saqqummiinerannut, sivisunerusumik nammineerluni ilitsersorneqarluni qarasaasiat atorlugit suliniummik suliaqarnermut assigiinngiiaarput. Suleriaatsit pisuni tamani nammineq toqqakkamik siuariartortitsinermut atorneqassapput, aammalu ilinniartut ilinniartitsisullu inissisimaneranni assigiinngitsunik piumasaqaatitaqarlutik. Ilinniartut ilinniartitsissummi oqaatsitigut, qisuariartarnerisa ajornakusoortunillu eqqarsarsinnaanerisa ineriartortinnissaat isiginiarlugu ilinniartitseriaatsit isiginiarneqassapput. Ilinniartut ilinniartitsinermi oqaatsitut siullertut oqaaseqartut ilinniartitsinermilu oqaatsit aappaattut oqaaseqartut isiginiarlugit ilinniartitsineq aaqqissuunneqassaaq.

Oqaatsitigut sammisat, atuakkanik sammisat, tusagassiornermi kulturikkut sammisat allattariarsorlunilu suliat ilinniartitsinermi ilanngunniarneqassapput, aammalu oqaasertat atuakkiortarnermi oqaluttuarisaanermut atatillugit inissinneqassallutik. Atuakkianik ilinniagaqarnermi atuakkani ataaseq oqaatsinik ilinniarnermut atatillugu atuarneqassaaq. Atuakkiat marluk ilinniartitsissummi ilinniarnermut atatillugu ilinniartut immikkut tamarmik atuassavaat. Ilinniartut atuakkat taakku atorlugit suliaqarnertik oqaluttariarsorlutik allattariarsorlutilluunniit uppernarsassavaat.

*Allattariarsorluni sulineq*

Allattariarsorluni sulinermi allattariarsornermik sungiusaatit annikinnerit ilaapput, tassani piginnaasat immikkoortuinik allattariarsukkanillu killilikkanik sungiusartoqartarluni.

Aammattaaq suliassat annertunerit allanneqassapput, tassani ilinniartut oqaasertanik sammisanilluunniit nalilersuisarneq, oqallittarneq misissuisarnerlu isummerfigalugit imminnut atasunik saqqummissaallutik.

Tunngaviusumik ilinniarnermi suliniummik suliaqariaaseq saqqummiunneqassaaq, suliniummillu suliaqartarnermik saqqummiilluni ilinniartoqassalluni. Semesterit aappaanni suliniummik nalunaarusiaq allanneqassaaq, allattariarsorlunilu suliaqarnertarnermik ilinniagaqarneq aaqqissuunneqassalluni, tassani ilinniartut tunngaviusumik allattariarsornerup pingaaruteqassusiani suliallu naammassinerani tunngaviusumik isummat imarisaannik periutsinillu suliaqassallutik. Ukiut pingajuanni suliniummik nalunaarusiaq allanneqassaaq.

Ukununnga atatillugu ilinniartitsinermi qarasaasiat atorneqarnissaat pingaartinneqassaaq:

* + 1. allannermik ilinniartitsineq, oqaluttariarsorlunilu saqqummiinermi saqqummeeriaatsinik suliaqartoqassalluni,
    2. paasissutissanik ujarlerneq aamma
    3. oqaasertanik allassimanngitsunik suliaqarneq.
  1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni. Danskit oqaasiinik ilinniarnermi taamaalilluni ilinniartitsissutit ilisarnaataannik allattariarsornermi oqaluinnarnermilu paasisitsiniaassarnermi, aaqqissuunneqarneranni imarisaannilu ilinniartitsissutit tamarmik atorneqarsinnaapput. Pingaartumik uku ilaasinnaapput:

* + 1. ilinniagaqarnermi ilinniartitsissutit akornanni allattariarsornermik ilinniarneq, tassunga ilanngullugu suliniummik allaaserinninneq, aamma
    2. ilinniartitsissutit akornanni oqaluttariarsorluni paasisitsisarnermik ilinniarneq.

Inulerineq pissutsillu immikkuullarissut pillugit ilinniartitsissutit allat ilinniartitsissummi ilanngunneqarsinnaapput. Oqaatsinik allanik ilinniartitsinermi ataatsimut oqariaatsit aammalu ilinniakkani oqaluinnarneq allatallu ilanngunneqarsinnaapput. Danskit oqaasiinik ilinniarnermi pingaartumik kalaallisut oqaasertanik nalilersuineq nalunngisanillu oqaluttuarisaaneq ilanngunneqarsinnaapput. Ilinniartitsissutit akornanni ilinniartitsinermi ukiumut tiimit 20-t aaqqissuunneqassapput, tassani ilinniartitsissutini danskisut kalaallisullu ilinniartitsinerit ataatsimoortinneqassallutik.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniartitsissutini killiffii tunngaviusumik ilinniarnerup aallartinnerani misissuineq atorlugu nalilersorneqassapput, ilinniarnerullu ingerlanerani misilitsinnernik malitseqartinneqassalluni. Aammattaaq ilikkagassatut anguniakkat anguneqarnerat taassumalu kingorna suliassat aalajangersarnissaat pillugu ilinniartitsisut ilinniartullu ilisimasaqalernissaat siunertaralugu ilinniarnerup ingerlanera ataavartumik nalilersuisoqartassaaq.

* 1. **Misilitseriaatsit**

Ataasiarluni allattariarsorluni misilitsittoqassaaq ataasiarlunilu oqaluttariarsorluni misilitsittoqassalluni.

*Allattariarsorluni misilitsinneq*

Misilitsinnerit 6 tiiminik sivisussuseqarput. Siulleq 1½ tiimi suleqatigiikkaarluni ingerlanneqassaaq eqqaamasassanillu allattuisoqarsinnaalluni. Taassuma kingorna soraarummeertut ataasiakkaarlutik suliat allaganngorlugit ataqatigiissillugit saqqummiutissavaat. Soraarummeertut allakkat assillu tunngavigalugit suliassat aalajangersimasumik amerlassusillit akornanni toqqaasinnaapput.

*Oqaluttariarsorluni misilitsinneq*

Ilinniartut ataasiakkaat misilitseriaatsit assigiinngitsut marluk akornanni toqqaassapput. Ilinniartut misilitseriaatsimik toqqaanerat ukiumi atuarfiusumi soraarummeerfiusumi 1. december nallertinnagu aalajangerneqassaaq.

*Misilitseriaaseq a*

Atortut soraarummeertut ilisimanngisaat suliassani aallaavigineqassapput. Oqaasertat atuakkiortoq ukiorlu saqqummiivik pillugit paasissutissanik oqaatsinullu nassuiaatinik imaqassapput ilaannakunngorlugillu naatsumik eqikkaanernik imaqarsinnaallutik. Suliassap oqaasertaanut tunngatillugu apeqquteqartoqassaaq. Apeqqutit oqaasertat atorneqartut isiginiarlugit apeqqutit immikkoortuinik aalajangersimasunik ataatsimik arlalinnilluunniit imaqassapput. Suliassat annertussusaat quppernerit nalinginnaassut arfinillit imaluunniit oqaasertat takutitat oqaasertanik naqitanik malitseqartinneqartut 8 minutsit sinnernagit imaqassapput. Apeqqutit taakkununnga atasut imarisamikkut assigiinngippata oqaasertat atoqqinneqarsinnaapput.

Piareersarnermut 60 minutsit missaanni atugassiisoqassaaq, soraarummeertumullu ataatsimut soraarummeerneq 30 minutsit missaaniissalluni.

Ilinniartup saqqummiussaa tunngavigalugu misilitsinneq ingerlanneqassaaq, taassumalu kingorna suliassaq makitaq pillugu ilinniartitsissut pillugu oqaloqatigiinnertut soraarummeerneq ingerlateqqinneqassalluni. Oqaloqatigiinneq ilinniartitsissummi atuarnikuusanut allanut tunngatinneqassaaq. Misilitsinnermi piareersarnermi allattukkat taamaallaat atorneqarsinnaapput. Soraarummeertup soraarummeernerup ilaatut oqaasertat danskisoortut naatsut atuassavai.

*misilitseriaaseq b*

Atortut soraarummeertut ilisimanngisaat suliassani aallaavigineqassapput. Oqaasertat atuakkiortoq ukiorlu saqqummiivik pillugit paasissutissanik oqaatsinullu nassuiaatinik imaqassapput ilaannakunngorlugillu naatsumik eqikkaanernik imaqarsinnaallutik. Suliassap oqaasertaanut tunngatillugu apeqquteqartoqassaaq. Apeqqutit oqaasertat atorneqartut oqaatsitigut isiginiarlugit apeqqutit immikkoortuinik aalajangersimasunik ataatsimik arlalinnilluunniit imaqassapput. Suliassat annertussusaat quppernerit nalinginnaasut aqqaneq marluk imaluunniit oqaasertat takutitat oqaasertanik naqitanik malitseqartinneqartut 15

minutsit sinnernagit imaqassapput. Apeqqutit taakkununnga atasut imarisamikkut assigiinngippata oqaasertat atoqqinneqarsinnaapput.

Ilinniartut tamarmik suliassartik ulloq sioqqullugu tigussavaat, piffissarlu piareersarfik 24 tiimit missaaniilluni, kisiannili 24 tiiminit sivikinnerusussaanani. Piffissaq soraarummeerfik 30 minutsiuvoq.

Ilinniartup saqqummiussaa tunngavigalugu misilitsinneq ingerlanneqassaaq, taassumalu kingorna apeqqut makitaq pillugu ilinniartitsissut pillugu oqaloqatigiinnertut soraarummeerneq ingerlateqqinneqassalluni. Oqaloqatigiinneq ilinniartitsissummi atuarnikuusanut allanut tunngatinneqassaaq. Misilitsinnermi piareersarnermi allattukkat taamaallaat atorneqarsinnaapput. Soraarummeertup soraarummeernerup ilaatut oqaasertat danskisoortut naatsut atuassavai.

* 1. **Naliliinermi tunngaviit**

Allattariarsorluni misilitsinnermik nalilersuinermi soraarummeertup ukuninnga piginnaasai pingaartinneqassapput:

Oqaatsit atorlugit saqqummiineq, sammisamik suliaqarneq aamma

danskisut ilinniartitsissummi ilinniartitsissummilu periutsinik tunngaviusumik atuisinnaassuseqarneq.

Oqaluttarissanik misilitsinnermik nalilersinermi soraarummeertup ukuninnga piginnaasai pingaartinneqassapput:

* + 1. danskisut assigiinngisitaartunik paasinartumillu oqaatiginnissinnaassuseqarneq, tassunga ilanngullugit oqaatsit atorsinnaasat aamma eqqarsaatsinillu tigussaasumit avissaartitsisinnaassuseqarneq,
    2. oqaatsinik paasinninnissaassuseqarneq,
    3. oqaasertaanik immikkuualuttukkaarlugit paasinninneq aamma oqaasertani quppernernik pingaarnernik saqqummiussinnaassuseqarneq,
    4. ilinniartitsissummi tunngaviusumik periutsinik atuisinnaassuseqarneq, tassunga ilanngullugit nalilersuineq nassuiaasiornerlu,
    5. oqaasertat namminneq avataaniittunik oqaasertaanik ataatsimoortitsisinnaassuseqarneq, aamma
    6. oqariartuutsimik tunniusimalluni ersarissumillu saqqummiussisinnaassuseqarneq.

Misilitsinnerni tamani soraarummeertut naammassisaat ataatsimut nalilersorlugit karakteeriliisoqartassaaq.

**Ilanngussaq 10**

# Isiginnaartitsineq C

1. **Ilinniartitsissutip inissisimanera**

Isiginnaartitsinermi sammineqarpoq isiginnaartitsinerlu isiginnaartitsissummillu ilusilersuinertut eqqumiitsuliornermi aaqqissuussaanernik pilersitsinissaq paasinninnissarlu aammalu siunertat tunngaviusut paasinissaat. Ilinniartitsissummi Kalaallit Nunaanni qangali pissusiusartut isiginnaartitsinermilu atorneqartartut suliarineqartarput, tassunnga ilanngullugit timeq, nipi ussersortarnerlu. Ilinniartitsissut oqaatsinik aporfiit nunallu killeqarfii akimorlugit nunarsuarmik ilinniartut paasinninnissaannut tapersiivoq.

1. **Ilinniartitsissummi siunertat**

*Ilisimasat piginnaasallu*

Ilinniartut isiginnaartitsinermik imatut ilisimasaqartigissapput misilittagaqartigalutillu isiginnaartitsinerit takutitsinerillu tassunga assingusut nalilersorsinnaallugit nalilersorsinnaassallugillu. Tassunga atatillugu pinnguarnerup, eqqarsaasersortarnerup piareersaqqaarani saqqummiussisarnerup pisimasuusaartitsillunilu isiginnaartitsinerup paasinissaannut ilinniartut tunuliaqutaqassapput. Ilinniartitsissummi sungiusartoqartarpoq, ilinniartut taamaalillutik nipertik oqaatsitillu aamma timimik ilusaagut takussutissat, timip takutitsinera timiminnillu paasinninnerat ineriartortinneqassalluni.

*Ilikkagaqartarnermi sulinermilu piginnaasat*

Ilinniartut isiginnaartitsinersamik isiginnaartitsivinnilu sulinissamut tunngavissaqassapput. Ilinniartut ilinniartitsissummi atugarsornikkut oqaluttarisaanermilu tunngaviit pillugit atuagarsorlutik ilisimasaqalissapput.

*Inuttut inuillu akornanni attaveqaqatigiittarnermi piginnaasat*

Ilinniartut pisuni aalajangersimasuni isiginnaartitsivinni atortunik allanik suleqatigiillutik atuisinnaassapput, tassunga ilanngullugu isiginnaartunut. Ilinniartut nipertik oqaatsillu atorlugit sulisinnaassapput, taamaalillutik ataasiakkaarlutik inuillu akornanni iliuuseqarsinnaanermut assigiinngiiartumillu attaveqaqatigiissinnaassusermut ingerlatitseqqiissinnaasutsimullu periarfissatik annertusassallugit. Ilinniartitsissut ilinniartut nammineersinnaassusiisa, akisussaaffeqarnerisa pileraarusiorsinnaasiisalu ineriartortinneqarnissaanut tapersiissaaq.

*Kulturikkut inuiaqatigiillu akornanni piginnaasat*

Ilinniartut oqaluttuarisaanermut, inuiaqatigiinnut kulturimullu tunngatillugu isiginnaagassiornermik isiginnissaassuseqassapput aammalu Kalaallit Nunaanni inuiaqatigiinni nunarsuullu sinnerani namminneq inissisimanertik nalilersorsinnaassallugu.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut isiginnaartitsivinni takutitsinernik isiginnaartitsissutinillu aalajangersimasumik qulliunerusumik pilersitsisinnaassapput paasinnissinnaassallutillu.

Suliaqarnermi ilinniartut ukuninnga piginnaasaqassapput:

* + 1. timip ilusaagut takussutissat, timip takutitsinera timimillu paasinninneq pillugit ilisimasat takusinnaassavaat,
    2. nipi oqaatsillu oqaatiginerat naleqquttumik atorlugit,
    3. eqqarsaasersornermik sungiusarnermik, piareersaqqaarani isiginnaartitsinermik aammalu pisuussaartitsillunilu isiginnaartitsinermik ingerlatsillutik peqataallutillu,
    4. oqaatsinik assilissanillu pissaqarnartunngortitsineq.
    5. allat peqatigalugit anguniagaqarluni, nutaaliorluni namminersuutigalugulu sulineq, taamaalillutik anguniakkanut nassuiarneqarnikunut isiginnaartitsinernik aalajangersimasunik pilersitsisinnaallutik aamma
    6. isiginnaartitsivinni sulineq pillugu ilisimasatik takutillugit, tassa isiginnaartitsinermi teknikki, isiginnaartitsivimmik aaqqissuussineq, qaammaqqutinik ikkussuineq, nipilerineq, kiinnap qalipannissaa, atisat atortullu.

Atuagarsornermi ilinniartut ukuninnga piginnaasaqassapput:

1. isiginnaartitsinermi iginnaartitsivinnilu taaguutinik pingaaruteqartumik paasinninneq atuinerlu,
2. isiginnaartitsissutip imarisaanik ilusiligaaneranillu (isiginnaartitsinermik nalilersuinermik) pingaaruteqartunik saqqummiussineq,
3. pisumi aalajangersimasumi oqaasertat isiginnaartitsivimmi piviusunngortinnissaannut periarfissanik (pivisunngortitsinermik nalilersuineq) siunnersuuteqarneq,
4. isiginnaartitsisup pingaarnersiorneranik saqqummiineq aamma takutsitsiviusartunut allanut tunngatillugu isiginnaartitsisarnerup immikkuullarissuuneranik (isiginnaartitsinermik nalilersuineq) allaaserinninneq aamma
5. eskimuut europamiullu isiginnaagassiaannik atortuinilu aalajangersimasunik oqaluttuarisaanermut, kulturimut atuagarsornermullu annertunerusumut tunngasunngortitsineq (atassuteqartitsineq)
   1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. isumassarsiamik ineriartortitsinermi piviusunngortitsinermilu tunngaviusumik tunngaviit
    2. isiginnaartitsisarnerup oqaluttuarisaanerani piffissanik marlunnik suliaqarneq,
    3. timeq atorlugu takutitsinermi, oqaloqatigiinnerni, najoqqutaqarani isiginnaartitsinermi piviusuussaartitsillunilu isiginnaartitsinermi tunngaviusumik taaguutinik suliaqarneq aamma
    4. isiginnaartitsissumik imaluunniit oqaasertat atorlugit atornagilluunniit pilersitsinermi tunngaviusumik tunngavinnik suliaqarneq.
  1. **Ilassutaasumik ilinniakkat**

Ilassutaasumik ilinniakkat pingaarnertut ilinniakkanik itisiliissapput atassuteqartitsillutillu suliaqarfimmilu immikkoortut nutaat ilanngunneqassallutik, tassunga ilanngullugu ilinniartitsissutit allat suleqatigiissutiginerannut atatillugu. Ilassutaasumik ilinniakkat ilinniakkat pingaarnertulli Kalaallit Nunaanni nunanilu tamani pissutsinut sapinngisamik annertunerpaamik atassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

ff) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

gg) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

hh) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

ii) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

jj) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

kk) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut isiginnaartitsinermi misilittakkanik ilisimasanillu oqaatiginngisaminnik pigeriikkaminnik paasitinneqassapput. Taamaalilluni suleqatigiinni isumalluutit ilinniartitsinermi ataatsimut pilersaarusiornermut ilaassapput, taamaalillunilu ilinniartut ataasiakkaat suliaqarfimmi soqutigisaat aalajangersimasut isiginiarneqassallutik.

Ilinniartitsinermik aaqqissuussinermi ilinniartut angutit arnallu suleriaatsit ilinniarneqartullu takutitseriaatsillu suliarineqartut pillugit assigiinngitsunik kissaateqarsinnaanerat isiginiarneqassaaq. ilinniartitsinerup ingerlanneqarnerani tamani suliaqarluni-misiligaalluni aamma atuagarsorluni-nalilersuilluni sulinerit imminnut atassuteqarput. Isiginnaartitsinermi qitiusut tassaapput pilersitsineq paasinninnerlu.

* 1. **Suleriaatsit**

Suleriaatsit ilinniartitsisut ilinniartullu suleqatigiillutik toqqassavaat. Suleriaatsini pisuni tamani allanngorartitsinermik siuariartornermillu periuseq tunngaviussaaq, taamaalilluni

assigiinngiiaartumik aaqqissuseqassalluni: Holdikkaarlugit ilinniartitsineq, ataasiakkaarluni sulineq, marlukkaarluni, suleqatigiiaarluni suliniutinillu suliaqarneq. Suleqatigiikkaarluni ataatsimut pilersaarusiornermi suliassanillu suliassaqarfinnillu ataasiakkaanut agguaassinermi inuit ataasiakkaat ataatsimoortitsinermut pingaaruteqarnerat tunngavilerneqassaaq.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit ilinniartullu aappaattut oqaasillit tassunga peqatigitillugu isiginiarneqassallutik.

Nipilersoqatigiinni periutsit atorlugit ilinniartitsissummi suleriaaseqarnissamut suliniutit annikitsut naleqqupput. Suleriaatsit allat tassaasinnaapput maannakkut sammineqartut pillugit ilinniartut ilinniartitsisullu naatsumik saqqummiinerat, sivikitsumik sungiusarnerit, klassini ilinniartitsinermi suleriaatsinik taaguutinillu saqqummiussineq.

Ilinniartitsinerup ingerlanerani siuariartitsisoqassaaq, taamaalilluni ukiup aallartinnerani isiginnaartitsinermut inimi isiginnaartoqarani ilinniartut imminnut isiginnaaqatigiittarnerat atorlugu annertunerusumik sulilluni. Kingusinnerusukkut suliniutit annikitsuararsuit ingerlanneqassapput, taakkulu klassinut allanut isiginnaartunullu allanut misiliutigineqassapput isiginnaartitsissutigineqarlutillu.

Isiginnaartitsinermik nalilersuinermut atatillugu qiperukkanik assilissanik, filminik, tv-mik video atorlugu immiussanik paasiniaaneq ilaasinnaavoq.

Suliniummik suliaqarnermi ilinniartut ataasiakkaarlutik imaluunniit inuit tallimat tikillugit suleqatigiiaarlutik atuarfiup iluani imaluunniit isiginnaartunut amerlanernut minnerusumik isiginnaagassiussapput. Minnerpaamik marloriarluni isiginnaartunut isiginnaartitsiniartoqassaaq, taamaalilluni isiginnaartut qisuariarnerat pillugu sanilliussilluni isumaliuteqarnissamut tunngavissaqassalluni. Isiginnaartitsinermi suliniummik suliaqarneq pingaarnerusumik isiginnaagassiorneruvoq. Isiginnaartitsinermik ilinniartut isiginnaagassanik ineriartortitsineq isummassarsiallu piviusunngortinnissaanik ilinniassapput. Ilinniartitsinerup naammassinissaanut atatillugu soraarummeernermut suliniut suliarineqassaaq.

Allattuiffimmik suliniummik suliaqarnermut tunngasumik suliaqartoqassaaq, taamaalilluni suleqatigiinni peqataasut allatuiffimmut allagaqartarnissaq paarlakaajaallutik akisussaaffigissallugu. Allattuivik elektroniskiussaaq ilinniartitsissumilu isumasi isumasioqatigiiffimmiissalluni assigisaaniilluniluunniit. Allattuivik suleqatigiit aqutsineranni atortuuvoq qisuariaatsinillu katersuinermi atortuulluni.

Ilinniartut ataasiakkaat ingerlatsinermi pooqattamik suliaqarnissamik akisussaaffeqarput, tassanilu atortunik suliaqarneq ingerlaavartumik uppernarsaasiorneqassaaq, suliaq pillugu isumaliutersuuteqartoqassalluni, nammineq sulianik ilinniartitsinermillu ingerlaavartumik nalilersuiffiussaluni. Ilinniartitsissummi soraarummeernermut atugassatut saqqummiinissamut

pooqattap suliarinissaa siunertaralugu ilinniartut suliat pillugit pooqattartik ataasiakkaarlutik namminneq nutartertassavaat. Saqqummiussinermut atatillugu pooqattami ukiup ingerlanerani suliat pitsaaneri toqqarneqassapput, imaalilluguli immikkoortut pingaarnerit ilinniartut suliarisaat ilaassallutik. Sammisassanik pooqattaq atortunik soraarummeernermi suliniutinik naleqquttunik imaqassaaq. Tassani ersissaaq ilinniartut ilikkagassatut anguniakkat qanoq iliorlutik anguneraat. Pooqattamik suliaqarneq ilinniartitsissutip allattariarsornani allatalli tunngavigalugit soraarummeerfiunissaa siunertaralugu isikkulersorneqassaaq piffissamillu atuinermik kinguneqassalluni ilinniartitsissutillu eqqumiitsuliornermik ilinniartitsissutaanerat naleqqussarneqassalluni.

Paasissutissanik ujarlernermut, eqikkaalluni takussutissianik isiginnaartitsissutissanillu suliaqarnermut, allattuivimmut pooqattamullu atatillugu IT atorneqassaaq. IT aamma isiginnaartitsivimmik isikkulersuinermi digitalimik teknikkini atorneqarsinnaavoq, tassunga ilanngullugit isiginnaartitsiviup isikkussaanik missingiinerit, qaammaqqutit nipillu.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni suliaqarfinni assigiinngitsuni suliaqartoqartarluni ilinniartitsissutinilu allani ilisimasaqarfinnut sanilliussisoqartarluni. Ilinniartitsissutinik allanik suleqatigiissitsinermi misilittakkat, suleriaatsit taaguutillu isiginnaartitsinermik ilinniartitsinermi qitiusut atorneqassapput.

Isiginniartitsinermi fakultetit allat suleqatigineqarsinnaapput, tassa isiginnaartitsinermi nalilersuinermi-oqaluttuarisaanermi pissutsit nutaaliuutit nutaanillu suliaqarnerit atorneqartarmata. Isiginnaartitsineq ilinniartitsisunut allanut suleqatigiinnermut arlalitsigut atorneqarsinnaavoq:

* + 1. suliaqarfiit akornanni suliniuteqarnermut atatillugu suliaqarluni pilersitsineq, tassani suleqatigiinnerup ilaa kinguneqassalluni ilinniartut aalajangersimasumik saqqummiussassamik isiginnaartitsissumilluunniit suliaqassallutik.
    2. Ulluni sammisaqarfiusuni suleqatigiinneq, tassani ilinniartitsissut nutaaliorluni pilersitsinermilu periutsit atorlugit nalilersuinermut-oqaluttuarisaanermut tapersiisinnaalluni.
    3. Itsarsuarmiit ukiunut akunnattunut, renæssancemut, piffissamut qaammarsaaviusumut, ullunut nutaaliaasunut ullutsinnullu tamanik isiginnilluni oqaluttuarisaanermut atassuteqartinneqartitsilluni.
    4. Isiginninnaartitsinernik paasinninnissamut piviusunngortitsinissamullu periutsit pillugit Kalaallit, danskit, tuluit suliaqarfimmi oqaasiinut atassuteqartitsineq.
    5. Iliuusaasartut inuunerlu pillugit filosofimut upperisarsiornermullu atassuteqartitsineq.
    6. Piviusunut pillugit matematikkimut fysikimullu atassuteqartitsineq.

1. **Nalilersuineq**
   1. **Ingerlaavartumik nalilersuisarneq**

Ilinniartitsinermi ingerlatassatut pilersaarutit ataasiakkaat naammassinerisa kingorna ilinniartitsinermik ilinniartunillu nalilersuisoqartarpoq. Ilinniartut ataasiakkaat suliaqarfimmi killiffimminni qaffasissutsiminnik ineriartornermillu ersarissumik paasitinneqassapput, tassunga ilanngullugit sanngiiffiit nukittuffiillu. Ilinniartut ingerlatsineq pillugu pooqattaat nalilersuinermi tunngavii ilagaat. Ilinniartut aamma saqqummiinernik qisuariaqatigiittarnikkut takutitsinermik nalilersueqatigiittarput. Suliniummik suliaqarneq sukumiisumik nalilersorneqassaaq, suliaqarneq aammalu qisuariaatit suleqatigiit ataatsimut allattuivimmi allassimasaat pillugit.

* 1. **Misilitseriaatsit**

Marlunnik immikkoortortaqartumik oqaluttariarsorluni misilitsittoqassaaq.

Siullermi, suliat pillugu immikkoortumi soraarummeernermut suliniut tunngavigalugu ilinniartut ineriartortitsisinnaassuseq isumassarsianillu piviusunngortitsisinnaassuseq takutissavaat, takuuk immikkoortoq 4.2. misilitsinnermi immikkoortoq taanna imaqarpoq suleqatigiiaarluni ataasiakkaarluniluunnit inaarutaasumik suliniummik (ilaanik) saqqummiineq. Suleqatigiit soraarummeertut tallimat tikillugit amerlassuseqarsinnaapput. Saqqummiinerup sivisussusia minutsit sisamaniit arfinilinnut suleqatigiit amerlassusiannik gangerlugu. Soraarummeertut saqqummiinermi ikiortit ataasiakkaat atorsinnaavaat, taakkulu suliassaat soraarummeertitsisumut censorimullu erseqqarissaaq. Ikiortut oqaloqatigiinnermi peqataassanngillat misilitsinnermilu nalilerneqassanatik. Misilitsinnerup immikkoortuata aappaa ataasiakkaarluni, oqaluttariarsorluni piareersaqqaarnanilu ingerlanneqassaaq.

Misilitsinnermi immikkoortumi tassani ilinniartut soraarummeernermi suliniummik paasinnissaanertik pissutsillu annertunerusut tunngavigalugit takunnissinnaanertik takutissavaat. Aallaaviusoq tassaavoq soraarummeertup naatsumik saqqummiussinera soraarummeertitsisumit aqunneqartumik atassuteqartitsilluni suliaqarfik pillugu oqaloqatigiinnermik malitseqartitsilluni, tassani pingaarnertut ilinniakkat naleqquttut allat soraarummeertullu saqqummiussat pillugit pooqattaaniittut ilanngunneqassallutik.

Immikkoortut taakku marluk soraarummeertut ataasiakkaat ullormi ataatsimi misilitsiffigissavaat.

Misilitsinnerup ingerlanneqannginnera piffissaqartitsilluarluni misilitsinnissamut pilersaarut soraarummeertitsisup censorimut nassiutissavaat.

* 1. **Naliliinermi tunngaviit**

Naliliinermi soraarummeertut saqqummiussinerminni ilikkagassatut anguniakkanik qanoq annertutigisumik angusaqarnerat nalilerneqassaaq.

Suliat pillugit misilitsinnerup immikkoortuani siullermi naliliinermi pissutsit uku ilaatinneqassapput:

* + 1. Soraarummeertup anguniakkanut attaveqarsinnaassusia
    2. Suliniutip assigiinngiiarnera ajornassusaatalu annertussusia
    3. Suliarinninnerup annertussusia

Suliat pillugit misilitsinnerup immikkoortuata aappaani naliliinermi pissutsit uku ilaatinneqassapput:

1. Soraarummeertup suliniummik ataatsimut isiginninnera immikkoortulunnillu paasinninnera
2. Soraarummeertup atuagarsornernut oqaluttuarisaanermullu naleqquttunut qisuariarsinnaassusia attuumassuteqartitsisinnaassusialu
3. Soraarummeertup oqaloqatigiinnermi suliniummi nutaaliorsinnaassusia
4. Nalilersuinermi soraarummeertup saqqummiussat pillugit pooqqattagaa ilanngunneqassanngilaq.

Saqqummiinermut tamarmiusut inunnut ataasiakkaanut karakteriliisoqassaaq.

**Ilanngussaq 11**

# Tuluttut A

**1. Ilinniartitsissutip inissisimanera**

Tuluttoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturikkut ilinniartitsissutaavoq attaveqartarnermillu ilinniartitsissutaalluni, tassanilu Kalaallit Nunaannit nunarsuarmut isiginnilluni sumiiffinni tuluttut oqaaseqarfiusuni oqaatsinik, kultureqarnermik inuiaqatigiinnilu pissutsinik suliaqarfiulluni. Ilinniartitsissummi ilaapput ilinniartitsissutip imarisaa pillugu atuagarsornermi ilisimasat saniatigut tuluit oqaasiinik oqaluttarissatigut allattarissatigullu atuisinnaaneq.

**1.2 Ilinniartitsissummi siunertat**

*Ilisimasat piginnaasallu*

Ilinniartut tuluit oqaasiinik imatut ilisimasaqartigissapput oqaatsinillu imatut piginnaasaqatigissallutik tuluttut allattarissatigut oqaluttarissatigullu ajornaquteqanngitsumik attaveqarsinnaassallutik. Ilinniartut tassunga atatillugu Tuluit Nunaanni, Amerikami

sumiiffinnilu tuluttut oqaaseqarfiusuni allani inuiaqatigiinni pissutsit kulturillu pillugit ilisimasaqassallutik.

*Ilikkagaqartarnermi sulinermilu piginnaasat*

Ilinniartut oqaatsinik ilikkagaqartarnermi periusissiat naleqquttut atorsinnaassavaat aammalu ilinniartitsissumi suliassat assigiinngitsut suliarisinnaassallugit, taamaalillutik oqaatsitigut kulturikkullu ilisimasatik, oqaatsit pillugit paasinnittarnertik taamaalillutillu ilinniagaqarnermi piginnaasatik tamanut tunngasut ineriartortissallugit.

*Inuttut inuillu akornanni attaveqaqatigiittarnermi piginnaasat*

Ilinniartut tuluit oqaasiinik inuttut inuillu akornanni attaveqaqatigiittarnermi atuisinnaassapput, aammalu oqaatsit atorneranni qisuariaateqarsinnaassallutik ilaatigut taamaalillutik namminneq kinaassutsiminnik paasinnittarnertik ineriartortissallugu.

*Kulturikkut inuiaqatigiillu akornanni piginnaasat*

Kulturit akornanni attaveqartarnermi tuluit oqaasii ilinniartut atorsinnaassavaat, ilaatigut taamaalillutik namminneq kulturikkut tunngavimminnik paasinnittarnertik ineriartortissallugu. Ilinniartut ilinniatsissummi ilisimasatik Kalaallit Nunaanni pissutsinut sanilliussinnaassavaat aammalu nunarsuarmi qanilliartorfiusumi paasisassarsiornermi iliuuseqartarnermilu oqaatsit atorsinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. sammisat nalinginnaasut suliamullu tunngasut pillugit tuluttut nalunakannersunik oqaluttarissatigut allattarissatigullu paasinnissinnaassallutik,
    2. tuluttut oqaasertat isumaqarluartumik atuarsinnaassallugit,
    3. oqaatsinik piginnaasat allanngorartumik atorsinnaassallugit, tassanilu sammisat nalinginnaasut sulianullu tunngasut pillugit oqaloqatigiinnermi oqallinnermilu ajornartorsiuteqaratik peqataasinnaassallutik,
    4. attaveqarnermi inissisimaneq paasillugu suliani pissutsit ajornakusoortut pillugit tuluttut oqallorilluni eqqortumillu aaqqissuulluakkamik takisuumik oqaluttarissatigut allattarissatigullu saqqummiisinnaassallutik,
    5. tuluttut oqaasertat assigiinngiiaartut imarisaannik, isummanik oqaatsinillu atuinerit assigiinngissutaannik nassuiaasinnaassallutik,
    6. ilinniartitsissummi oqaatsit atorneqartartut atorlugit sammisat nalinginnaasut suliamullu tunngasut pillugit oqaasertanik nutaanik pisoqaanernillu assigiinngitsunik nalilersuisinnaallutik nassuiaasinnaallutillu,
    7. inuiaqatigiinnut, kultureqarnermut, oqaluttuarisaanermut sulianilu tunngasunut tunngatillugu oqaasertat ataasiakkaat attuumassuteqartilersinnaassallugit,
    8. kusanartuliorneq tunngavigalugu oqariaatsit assigiinngitsut qisuariarfigisinnaassallugit,
    9. maannakkut oqaluttuarisaanermilu pissutsit nalilersornissaannut attuumassuteqartilernissaannullu Tuluit Nunaanni, USA-mi sumiiffinnilu allani tuluttut oqaluffiusuni oqaluttuarisaanikkut, kultureqarnikkut inuiaqatigiinnilu pissutsit pillugit tunngaviusumik ilisimasat atorsinnaassallugit,
    10. oqaatsinik nalilersuinermi, oqaasertanik paasinninnermi ingerlatitseqqiisarnermilu atugassanik tuluit oqaasiisa sannai oqaasilerinerlu pillugit tunngaviusumik ilisimasat atorsinnaassallugit aamma
    11. tuluit oqaasiinik ilinniakkanik annertunerusunik paasiniaasinnaassallutik aammalu atortorissaarutit, quppersakkat paasissutissanillu pissarsivissat naleqquttut atorsinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. tuluit oqaasiini oqaasilerineq, tassunga ilanngullugit oqaaseqatigiilerineq, nipit assigiinngitsut, allattaatsit naqinnerillu,
    2. oqariartaatsit immikkut ittut, oqaatsit atorsinnaasat oqaasiliortarnerlu,
    3. oqaasertaliortarneq oqaasertaliallu imminnut atanerat,
    4. nalinginnaasunut sulianullu atatillgu attaveqaqatigeeriaatsit attaveqaqatigiittarnernilu periusissiat,
    5. oqaasertat isummaasa imarisaannik nalilersuineq,
    6. piffissani assigiinngitsuni atuakkiat oqaasertai assigiinngiiaartut amerlasuut,
    7. atuakkiat atuakkiaanngitsullu nutaanerit oqaasertai assigiinngiiaartut amerlasuut,
    8. tusagassiuutinik ilinniartitsissutit, tassunga ilanngullugit filmit
    9. Tuluit Nunaanni USA-milu oqaluttuarisaanermi, kulturikkut inuiaqatigiinnilu pissutsit pingaaruteqartut aamma
    10. sumiiffinni allani tuluttut oqaluffiusuni oqaluttuarisaanermi maannakkullu pissutsit.

**3.3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkani pingaarnertut ilinniakkat takussutissinneqassapput itisilerneqarlutillu ilinniartitsissumilu anguniakkat naapertorlugit ilinniartut ilinniakkani paasisaat annertusineqassalluni. Ilassutitut ilinniakkani ilaapput oqaasertat oqariartaatsillu allat tuluttut oqaaseqarfiusunit tuluttullu ilinniakkani ilinniartitsissutinit allanit aallaaveqartut. Tuluttut oqaasertat atuakkiortunit tuluttut oqaaseqanngitsunit allanneqarnikut ilaatigut ilaapput.

Aammattaaq ilassutitut ilinniakkani pingaarnertut ilinniakkat atorlugit Kalaallit Nunaanni nunallu tamat akornanni pissutsinik sapinngisamik annertunerpaamik takussutissiisinnaassallutik.

Ilassutitut ilinniakkanik toqqaanermi ilinniakkap sammiviatut toqqagaq annertuumik apeqqutaassaaq. Ilinniakkat sammivianni niuernermi tuluttut ilinniartitsinermi niuernermik annertuumik ilassuteqassapput, tassungalu peqatigitillugu atuakkiat inuiaqatigiillu pillugit sammisat isiginiarneqassallutik. Ilinniakkat sammivianni teknikkimi ilassutitut ilinniakkat teknikki pinngortitamillu ilisimatusarneq pillugu sammisanut attuumassuteqassapput, ilinniartut taamaalillutik teknikkimi pinngortitamillu ilisimatusarnermi taaguutinik saqqummeeriaatsinillu paasisaqassallutik.

1. **Ilinniartitsinerup aaqqissuunneqarnera**
   1. **Ilinniartitseriiatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Oqaatsit, oqaasertat kulturilu sulinermi ataatsimoortinneqassapput, taamaalilluni ilinniartut oqariartaatsit, ilinniakkat attaveqaqatigiinnerullu akornanni erseqqarissumik atassuteqartitsisoqarneranik misigisaqassallutik. Tusarnaartarneq, atuartarneq attaveqaqatigiittarnerlu suliarineqassapput, ilinniartullu ataasiakkaat allattarissatigut oqaluttarissatigullu oqaatsitigut ineriartornerat oqaasiliortarnerallu salliutinneqassallutik.

Sulinermi oqaatsit tassaapput tuluttut oqaatsit.

* 1. **Suleriaatsit**

Ilinniartitsissummik suliaqarnermi ilinniartitsissummi pingaarnertut ilinniakkat ilassutitullu ilinniakkat aallaavigalugit sammisanut arfineq marlunniit qulinut aaqqissuunneqassaaq.

Pingaarnertut ilinniakkanik suliaqarnermi oqaasertat atuakkianeersut atuakkianeersuunngitsullu suliareqqaarneqarsimassanngillat Tuluillu Nunaanneersuussallutik.

Ilinniartitsissummi sulineq periutsillu atorneqartut assigiinngiiaartinneqassapput toqqarneqarlutillu, taamaalilluni ilikkagaqartarnermi anguniakkat taperserneqassallutik. Suleriaatsimik toqqaaneq pisuni tamani assigiinngiiaartitsinermik siuariartortitsinermillu periutsimik tunngaveqassaaq. Ilinniartitsineq imatut aaqqissuunneqassaaq klassini ilinniartitsinerup, ataasiakkaarluni sulinerup, marlukkaarluni suleqatigiiaarlunilu sulinerup akornanni paarlakaajaatsitsisoqartassalluni.

Ilinniartitseriaaseq ilinniakkat imarisaannut tunngatillugu assigiinngiiaartinneqassaaq, ilikkagassatullu anguniakkanut naleqqussarneqassalluni, taamaalilluni atuagarsorluni, sulilluni misileraallunilu sulineq isiginiarneqassallutik. Ilinniartut assigiinngiiaarnerat, ilikkagaqariaasiat pisariaqartitaallu annertuumik isiginiarneqassapput, ilinniartitseriaatsillu ilinniartut oqaatsinik ilinniarnerannik, qisuariartarnerannik ajornakusoortunillu eqqarsaasinnaanerannik siuariartortitsisut isiginiarneqassallutik.

Ilinniartitsissummi allattariarsorluni sulineq imatut aaqqissuunneqassaaq oqaasertanik sammisanillu sulinermut tapersiutaassalluni oqaatsinillu ilikkagaqartarnermut tapersiutaassalluni. Allattariarsorluni sulineq immikkut suliatut aamma ilanngunneqassaaq imatullu aaqqissuunneqassalluni ilinniartut tuluit oqaasiinik nammineerlutik saqqummiisinnaanerat aammalu tuluttut ersarissumik, assigiinngiiaartumik eqqortumillu oqalussinnaanerat siuariartortinneqassallutik. Allattariarsorluni saqqummiisinnaanermik ilinniartitsineq imatut aaqqissuunneqassaaq suleriaatsit ilikkagassatut anguniakkanik tapersiisut assigiinngiiaartut suliarinissaannut ilinniartut sungiusarneqarlutik.

Ilinniartitsinermi isiginiagassat tassaassapput allattariarsorneq, allariaatsit naleqquttut assigiinngitsut aamma suliat naammassisat takkualu pitsaassusaat.

Qarasaasiat ilinniartitsinermi ilanngunneqassapput. Qarasaasiat allattariarsorluni oqaluttariarsorlunilu attaveqartarnermut, paasissutissanik ujarlernermut, oqaatsinik piginnaasanik misileraanermut tapersiutitut sakkuussapput, qarasaasiallu ilinniartitsinermi naleqquffiini aamma ilanngunneqassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

**4.4. Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni. Ilinniartut

tuluttut ilinniakkat ilaannik pissarsisarnermikkut ingerlatitseqqiisarnermikkullu oqaatsinik oqaluttariarsorluni allattariarsorlunilu atuisinnaaneq attuumassuteqarnermi tassani annertusassavaat. Tuluttoorneq ilinniartitsissummi ilinniakkat pingaarnerit ilassummillu ilinniakkat aallaavigalugit ilinniartitsissummi ilinniakkat imarisaannik atassuteqartitsinermi suliarineqartussanik takussutissiinissamut paasinarsaanissamullu tapersiissaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniartitsissutini killiffii aallaqqaasiullugu misissuineq atorlugu nalilersorneqassapput, ilinniarnerullu ingerlanerani misilitsinnernik malitseqartinneqassalluni. Sammisat ataasiakkaat naammassereerneranni nalilersuisoqartassaaq, taamaalilluni ilinniartut ataasiakkaat ilinniartitsissutini killiffiup qaffasissusianik ineriartornermillu ersarissumik paasisaqassallutik, taamaalillunilu ilinniartitsinermi pissarsiat ataasiakkaarluni ataatsimullu qisuariaateqarnikkut annertusarneqassallutik. Ilinniartut ilinniartitsissummi ineriartornermik naliliinissamut sakkussaqarniassammata aammattaaq imminut nalilersorniarluni misilitsittoqartassaaq. Nalilersuinermi ilikkagassatut anguniakkat tunngaviussapput.

* 1. **Misilitseriaatsit**

Allattariarsorluni oqaluttariarsorlunilu misilitsittoqartassaaq.

*Allattariarsorluni misilitsinneq*

Allattariarsorluni militsinnernut tunngaviit marlunnut avinneqarput, tassanilu suliassat qitiusumiit suliakkiissutigineqartassapput. Suliassat tamarmik misilitsinnerup aallartinnerani tunniunneqassapput. Misilitsinneq 5 tiiminik siviusussuseqarpoq.

Suliassat immikkoortuanni siullermi atortut ikiuutit atorneqassanngillat. 1 tiimip qaangiunnerani suliassat immikkoortuanni siullermi akissutit katersorneqassapput.

*Oqaluttariarsorluni misilitsinneq*

Klassini ataasiakkaani militseriaatsit marluk ataaniittut akornanni ilinniarfiit toqqaassapput:

*Misilitseriaaseq a*

Oqaluttariarsorluni misilitsinnermi oqaasertat ilisimaneqaatsit atorlugit suliassat tunngaviussapput, annertussuseqassallutillu sammisanut ilinniarsimasanut ataatsimut atasut atorlugit quppernerit nalinginnaasut 3-5 missaanni. Misilitsinnermi ilaapput saqqummiineq, oqaloqatigiinneq, oqaaseqatigiinnik paasinninneq atassuteqartitsinerlu.

Piareersarnissamut 60 minutsit missaanni piffissaliisoqassaaq, soraarummeertumullu ataatsimut soraarummeerneq 30 minutsit missaanni sivisussuseqassaaq.

*Misilitseriaaseq b*

Oqaluttariarsorluni misilitsinnermi oqaasertat ilisimaneqaatsit atorlugit suliassat tunngaviussapput, annertussuseqassallutillu sammisanut ilinniarsimasanut ataatsimut atasut atorlugit quppernerit nalinginnaasut 10-15 missaanni. Misilitsinnermi ilaapput saqqummiineq, oqaloqatigiinneq, oqaaseqatigiinnik paasinninneq atassuteqartitsinerlu.

Piareersarnissamut 24 tiimit missaanni piffissaliisoqassaaq 24 tiiminilli sivikinnerunngitsumik, soraarummeertumullu ataatsimut soraarummeerneq 30 minutsit missaanni sivisussuseqassaaq.

**5.3 Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnitsiginersut nalilersuinermi nalilerneqassaaq.

*Allattarissanik misilitsinnermi* soraarummeertup tuluit oqaasiinik atuisinnaanerani, suliakkiissutigineqartunik paasinnissinnaanera tuluttullu allattariarsorluni saqqummiinermi piginnaasai pingaartinneqassapput. Akissut tamarmiusummik ataatsimut naliliinikkut karakteriliisoqassaaq, imaalilluguli suliakkiissut siulleq 1/5-ilik naleqartinneqassallutik militsinnermilu immikkoortup aappa 4/5-imik naleqartinneqassalluni.

*Oqaluttariarsorluni misilitsinnermi* soraarummeertup kukkuneqanngitsumik eqqortumillu tuluttoorsinnaanera, nalilersuisinnnaanera, oqaaseqatigiinnik siumut ilisimanngisanik nassuiaasiorsinnaanera atassuteqaateqartitsisinnaaneralu aammalu sammisami ilinniakkamik suliaqarnermi ilisimaligai pingaartinneqassapput. Aammattaaq nammineq isummaminik tunngavilersuutiminillu ingerlatitseqqiisinnaanera pingaartinneqassaaq. Soraarummeertup saqqummiineranik ataatsimut nalilersuineq tunngavigalugu karakteriliisoqassaaq.

**Ilanngussaq 12**

# Tuluttut B

1. **Ilinniartitsissutip inissisimanera**

Tuluttoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturikkullu ilinniartitsissutaalluni, oqaatsinik, kultureqarnermik sumiiffinnilu tuluttut oqaaseqarfiusuni nunarsuarmullu tunngatillugu suliaqarfiulluni. Ilinniartitsissummi ilaapput tuluit oqaasiinik oqaluttarissatigut allattarissatigullu atuisinnaaneq aammalu oqaatsit aaqqissuunneqarnerannik oqaasilerinermillu suliaqarneq.

1. **Ilinniartitsissummi siunertat**

*Ilisimasat piginnaasallu*

Ilinniartut tuluit oqaasiinik imatut ilisimasaqartigissapput oqaatsinillu imatut piginnaasaqatigiissallutik tuluttut allattarissatigut oqaluttarissatigullu kukkuneqarpianngitsumik attaveqarsinnaassallutik. Ilinniartut tassunga atatillugu Tuluit Nunaanni, Amerikami sumiiffinnilu tuluttut oqaaseqarfiusuni allani inuiaqatigiinni pissutsit kulturillu pillugit ilisimasaqassallutik.

*Ilikkagaqartarnermi sulinermilu piginnaasat*

Ilinniartut oqaatsinik ilikkagaqartarnermi periusissiat naleqquttut atorsinnaassavaat aammalu ilinniartitsissumi suliassat assigiinngitsut suliarisinnaassallugit, taamaalillutik oqaatsitigut kulturikkullu ilisimasatik, oqaatsit pillugit paasinnittarnertik taamaalillutillu ilinniagaqarnermi piginnaasatik tamanut tunngasut ineriartortissallugit.

*Inuttut inuillu akornanni attaveqaqatigiittarnermi piginnaasat*

Ilinniartut tuluit oqaasiinik inuttut inuillu akornanni attaveqaqatigiittarnermi atuisinnaassapput, aammalu oqaatsit atorneranni annertunerusutigut qisuariaateqarsinnaassallutik ilaatigut taamaalillutik namminneq kinaassutsiminnik paasinnittarnertik ineriartortissallugu.

*Kulturikkut inuiaqatigiillu akornanni piginnaasat*

Ilinniartut tuluit oqaasii eqqukannersumik atorsinnaassavaat, taamaalillutik kulturit akornanni attaveqarsinnaassallutik, ilaatigut taamaalillutik namminneq kulturikkut tunngavimminnik paasinnittarnertik ineriartortissallugu. Ilinniartut ilinniartitsissummi ilisimasatik Kalaallit Nunaanni pissutsinut sanilliussinnaassavaat aammalu nunarsuarmi qanilliartorfiusumi paasisassarsiornermi iliuuseqartarnermilu oqaatsit atorsinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. tuluttut oqaasiviinik assigiinngiiaartunik allattarissatigut oqaluttarissatigullu paasinnissinnaassallutik,
    2. tuluttut oqaasertat isumaqarluartumik atuarsinnaassallugit,
    3. oqaatsinik piginnaasat allanngorartumik atorsinnaassallugit, tassanilu tullut oqaloqatigiinnerni oqallinnernilu peqataasinnaassallutik,
    4. attaveqarnermi inissisimaneq paasillugu suliani pissutsit pillugit tuluttut kukkuneqarpianngitsumik eqqukannersumillu imminut atasumik aaqqissuulluakkamik oqaluttarissatigut allattarissatigullu saqqummiisinnaassallutik,
    5. tuluttut oqaasertat assigiinngiiaartut imarisaannik isummanillu nassuiaasinnaassallutik,
    6. inuiaqatigiinnut, kultureqarnermut, oqaluttuarisaanermut sulianilu tunngasunut tunngatillugu oqaasertat ataasiakkaat attuumassuteqartilersinnaassallugit,
    7. maannakkut oqaluttuarisaanermilu pissutsit nalilersornissaannut attuumassuteqartilernissaannullu Tuluit Nunaanni, USA-mi sumiiffinnilu allani tuluttut oqaluffiusuni oqaluttuarisaanikkut, kultureqarnikkut inuiaqatigiinnilu pissutsit pillugit tunngaviusumik ilisimasat atorsinnaassallugit,
    8. ilinniartitsissummi oqariartaatsit atorlugit sammisat nalinginnaasut ilinniartitsissummullu tunngasut pillugit oqaaseqatigiit assigiinngitsut nalilersorsinnaassallugit nassuiarsinnaassallugillu,
    9. tuluttut ilinniakkani annertunerusuni paasisaqarsinnaasallutik aamma
    10. atortorissaarutit, quppersakkat paasissutissanillu pissarsivissat naleqquttut atorsinnaassallugit
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. tuluit oqaasiini oqaasilerineq, tassunga ilanngullugit oqaaseqatigiilerineq, nipit assigiinngitsut, allattaatsit naqinnerillu,
    2. oqariartaatsit immikkut ittut, oqaatsit atorsinnaasat oqaasiliortarnerlu,
    3. oqaasertaliortarneq oqaasertaliallu imminnut atanerat,
    4. nalinginnaasunut sulianullu atatillugu attaveqaqatigeeriaatsit attaveqaqatigiittarnernilu periusissiat,
    5. oqaasertat isumaasa imarisaannik nalilersuineq,
    6. oqaasertat atuakkiornermi immikkoortuni pingaarnerni atuakkiortut tuluttut oqaasillit atuakkiorneranni oqaasertat toqqakkat,
    7. oqaasertat atuakkianiinngitsut nutaanerusut toqqakkat,
    8. Tuluit Nunaanni USA-milu oqaluttuarisaanermi, kulturikkut inuiaqatigiinnilu pissutsit pingaaruteqartut aamma
    9. sumiiffinni allani tuluttut oqaluffiusuni oqaluttuarisaanermi maannakkullu pissutsit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkani pingaarnertut ilinniakkat takussutissiorneqassapput itisilerneqarlutillu ilinniartitsissumilu anguniakkat naapertorlugit ilinniartut ilinniakkani paasisaat annertusineqassalluni. Ilassutitut ilinniakkani ilaapput oqaasertat oqariartaatsillu allat tuluttut oqaaseqarfiusunit tuluttullu ilinniakkani ilinniartitsissutinit allanit aallaaveqartut. Tuluttut oqaasertat atuakkiortunit tuluttut oqaaseqanngitsunit allanneqarnikut ilaatigut ilaapput.

Aammattaaq ilassutitut ilinniakkani pingaarnertut ilinniakkat atorlugit Kalaallit Nunaanni nunallu tamat akornanni pissutsinik sapinngisamik annertunerpaamik takussutissiisinnaassallutik.

Ilassutitut ilinniakkanik toqqaanermi ilinniakkap sammiviatut toqqagaq annertuumik apeqqutaassaaq. Ilinniakkat sammivianni niuernermi tuluttut ilinniartitsinermi niuernermik annertuumik ilassuteqassapput, tassungalu peqatigitillugu atuakkiat inuiaqatigiillu pillugit sammisat isiginiarneqassallutik. Ilinniakkat sammivianni teknikkimi ilassutitut ilinniakkat teknikki pinngortitamillu ilisimatusarneq pillugu sammisanut attuumassuteqassapput, ilinniartut taamaalillutik teknikkimi pinngortitamillu ilisimatusarnermi taaguutinik saqqummeeriaatsinillu paasisaqassallutik.

1. **Ilinniartitsinerup aaqqissuunneqarnera**
   1. **Ilinniartitseriiatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Oqaatsit, oqaasertat kulturilu sulinermi ataatsimoortinneqassapput, taamaalilluni ilinniartut oqariartaatsit, ilinniakkat attaveqaqatigiinnerullu akornanni erseqqarissumik atassuteqartitsisoqarneranik misigisaqassallutik. Tusarnaartarneq, atuartarneq attaveqaqatigiittarnerlu suliarineqassapput, ilinniartullu ataasiakkaat allattarissatigut oqaluttarissatigullu oqaatsitigut ineriartornerat oqaasiliortarnerallu salliutinneqassallutik.

Sulinermi oqaatsit tassaanerussapput tuluttut oqaatsit.

* 1. **Suleriaatsit**

Ilinniartitsissummik suliaqarnermi ilinniartitsissummi pingaarnertut ilinniakkat ilassutitullu ilinniakkat aallaavigalugit sammisanut tallimaniit arfineq marlunnut aaqqissuunneqassaaq.

Pingaarnertut ilinniakkanik suliaqarnermi oqaasertat atuakkianeersut atuakkianeersuunngitsullu suliareqqaarneqarsimassanngillat Tuluillu Nunaanneersuussallutik.

Ilinniartitsissummi sulineq periutsillu atorneqartut assigiinngiiaartinneqassapput toqqarneqarlutillu, taamaalilluni ilikkagaqartarnermi anguniakkat taperserneqassallutik. Suleriaatsimik toqqaaneq pisuni tamani assigiinngiiaartitsinermik siuariartortitsinermillu periutsimik tunngaveqassaaq. Ilinniartitsineq imatut aaqqissuunneqassaaq klassini ilinniartitsinerup, ataasiakkaarluni sulinerup, marlukkaarluni suleqatigiiaarlunilu sulinerup akornanni paarlakaajaatsitsisoqartassalluni.

Ilinniartitseriaaseq ilinniakkat imarisaannut tunngatillugu assigiinngiiaartinneqassaaq, ilikkagassatullu anguniakkanut naleqqussarneqassalluni, taamaalilluni atuagarsorluni, sulilluni misileraallunilu sulineq isiginiarneqassallutik. Ilinniartut assigiinngiiaarnerat, ilikkagaqariaasiat pisariaqartitaallu annertuumik isiginiarneqassapput, ilinniartitseriaatsillu ilinniartut oqaatsinik ilinniarnerannik, qisuariartarnerannik ajornakusoortunillu eqqarsarsinnaanerannik siuariartortitsisut isiginiarneqassallutik.

Ilinniartitsissummi allattariarsorluni sulineq imatut aaqqissuunneqassaaq oqaasertanik sammisanillu sulinermut tapersiutaassalluni oqaatsinillu ilikkagaqartarnermut tapersiutaassalluni. Allattariarsorluni sulineq immikkut suliatut aamma ilanngunneqassaaq imatullu aaqqissuunneqassalluni ilinniartut tuluit oqaasiinik nammineerlutik saqqummiisinnaanerat aammalu tuluttut ersarissumik, assigiinngiiaartumik eqqortumillu oqalussinnaanerat siuariartortinneqassallutik.

Allattariarsorluni saqqummiisinnaanermik ilinniartitsineq imatut aaqqissuunneqassaaq suleriaatsit ilikkagassatut anguniakkanik tapersiisut assigiinngiiaartut suliarinissaannut ilinniartut sungiusarneqarlutik. Ilinniartitsinermi isiginiagassat tassaassapput allattariarsorneq, allariaatsit naleqquttut assigiinngitsut aamma suliat naammassisat takkualu pitsaassusaat.

Qarasaasiat ilinniartitsinermi ilanngunneqassapput. Qarasaasiat allattariarsorluni oqaluttariarsorlunilu attaveqartarnermut, paasissutissanik ujarlernermut, oqaatsinik piginnaasanik misileraanermut tapersiutitut sakkuussapput, qarasaasiallu ilinniartitsinermi naleqquffiini aamma ilanngunneqassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni. Ilinniartut tuluttut ilinniakkat ilaannik pissarsisarnermikkut ingerlatitseqqiisarnermikkullu oqaatsinik oqaluttariarsorluni allattariarsorlunilu atuisinnaaneq attuumassuteqarnermi tassani annertusassavaat. Tuluttoorneq ilinniartitsissummi ilinniakkat pingaarnerit ilassummillu ilinniakkat aallaavigalugit ilinniartitsissummi ilianniakkat imarisaannik atassuteqartitsinermi suliarineqartussanik takussutissiinissamut paasinarsaanissamullu tapersiissaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniartitsissutini killiffii aallaqqaasiullugu misissuineq atorlugu nalilersorneqassapput, ilinniarnerullu ingerlanerani misilitsinnernik malitseqartinneqassalluni. Sammisat ataasiakkaat naammassereerneranni nalilersuisoqartassaaq, taamaalilluni ilinniartut ataasiakkaat ilinniartitsissutini killiffiup qaffasissusianik ineriartornermillu ersarissumik paasisaqassallutik, taamaalillunilu ilinniartitsinermi pissarsiat ataasiakkaarluni ataatsimullu qisuariaateqarnikkut annertusarneqassallutik. Ilinniartut ilinniartitsissummi ineriartornermik naliliinissamut sakkussaqarniassammata aammattaaq imminut nalilersorniarluni misilitsittoqartassaaq. Nalilersuinermi ilikkagassatut anguniakkat tunngaviussapput.

* 1. **Mislitseriaatsit**

Allattariarsorluni oqaluttariarsorlunilu misilitsittoqartassaaq.

.

*Allattariarsorluni misilitsinneq*

Allattariarsorluni militsinnernut tunngaviit marlunnut avinneqarput, tassanilu suliassat qitiusumiit suliakkiissutigineqartassapput. Suliassat tamarmik misilitsinnerup aallartinnerani tunniunneqassapput. Misilitsinneq 5 tiiminik sivisussuseqarpoq.

Suliassat immikkoortuanni siullermi atortut ikiuutit atorneqassanngillat. 1 tiimip qaangiunnerani suliassat immikkoortuanni siullermi akissutit katersorneqassapput.

*Oqaluttariarsorluni misilitsinneq*

Klassini ataasiakkaani misilitseriaatsit marluk ataaniittut akornanni ilinniarfiit toqqaassapput:

*Misilitseriaaseq a*

Oqaluttariarsorluni misilitsinnermi oqaasertat ilisimaneqartut atorlugit suliassat tunngaviussapput, annertussuseqassallutillu sammisanut ilinniarsimasanut ataatsimut atasut atorlugit quppernerit nalinginnaasut 2-4 missaanni. Misilitsinnermi ilaapput saqqummiineq, oqaloqatigiinneq, oqaaseqatigiinnik paasinninneq atassuteqartitsinerlu.

Piareersarnissamut 60 minutsit missaanni piffissaliisoqassaaq, soraarummeertumullu ataatsimut soraarummeerneq 30 minutsit missaanni sivisussuseqassaaq.

*Misilitseriaaseq b*

Oqaluttariarsorluni misilitsinnermi oqaasertat ilisimaneqanngitsut atorlugit suliassat tunngaviussapput, annertussuseqassallutillu sammisanut ilinniarsimasanut ataatsimut atasut atorlugit quppernerit nalinginnaasut 10-15 missaanni. Misilitsinnermi ilaapput saqqummiineq, oqaloqatigiinneq, oqaaseqatigiinnik paasinninneq atassuteqartitsinerlu.

Piareersarnissamut 24 tiimit missaanni piffissaliisoqassaaq 24 tiiminilli sivikinnerunngitsumik, soraarummeertumullu ataatsimut soraarummeerneq 30 minutsit missaanni sivisussuseqassaaq.

* 1. **Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnitsiginersut nalilersuinermi nalilerneqassaaq.

*Allattarissanik misilitsinnermi* soraarummeertup tuluit oqaasiinik atuisinnaanerani, suliakkiissutigineqartunik paasinnissinnaanera tuluttullu allattariarsorluni saqquummiinnermi piginnaasai pingaartinneqassapput. Akissut tamarmiusumik ataatsimut naliliinikkut karakteriliisoqassaaq, imaalilluguli suliakkiissut siulleq 1/5-ilik naleqartinneqassallutik militsinnermilu immikkoortup aappa 4/5-imik naleqartinneqassalluni.

*Oqaluttariarsorluni misilitsinnermi* soraarummeertup kukkuneqanngitsumik eqqornerusumillu tuluttoorsinnaanera, nalilersuisinnaanera, oqaaseqatigiinnik siumut ilisimanngisanik nassuiaasiorsinnaanera atassuteqaateqartitsisinnaaneralu aammalu sammisami ilinniakkamik suliaqarnermi ilisimaligai pingaartinneqassapput. Aammattaaq nammineq isummaminik tunngavilersuutiminillu ingerlatitseqqiisinnaanera pingaartinneqassaaq. Soraarummeertup saqqummiineranik ataatsimut nalilersuineq tunngavigalugu karakteeriliisoqassaaq.

**Ilanngussaq 13**

# Tuluttut C

1. **Ilinniartitsissutip inissisimanera**

Tuluttoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturikkullu ilinniartitsissutaalluni, tuluttut oqaatsinik sumiiffinni tuluttut oqaaseqarfiusuni

kulturinik nunarsuarmullu tunngatillugu suliaqarfiulluni. Ilinniartitsissummi ilaapput tuluit oqaasiinik oqaluttarissatigut allattarissatigullu atuisinnaaneq aammalu oqaatsit aaqqissuunneqarnerannik oqaasilerinermillu suliaqarneq.

1. **Ilinniartitsissummi siunertat**

*Ilisimasat piginnaasallu*

Ilinniartut tuluit oqaasiinik imatut ilisimasaqartigissapput oqaatsinillu imatut piginnaasaqatigiissallutik tuluttut tunngaviusumik attaveqarsinnaassallutik. Ilinniartut tassunga atatillugu Tuluit Nunaanni, Amerikami sumiiffinnilu tuluttut oqaaseqarfiusuni allani inuiaqatigiinni pissutsit kulturillu pillugit ilaatigut ilisimasaqassallutik.

*Ilikkagaqartarnermi sulinermilu piginnaasat*

Ilinniartut oqaatsinik ilikkagaqartarnermi periusissiat naleqquttut atorsinnaassavaat aammalu ilinniartitsissumi suliassat assigiinngitsut suliarisinnaassallugit, taamaalillutik oqaatsitigut kulturikkullu ilisimasatik, oqaatsit pillugit paasinnittarnertik taamaalillutillu ilinniagaqarnermi piginnaasatik tamanut tunngasut ineriartortissallugit.

*Inuttut inuillu akornanni attaveqaqatigiittarnermi piginnaasat*

Ilinniartut tuluit oqaasiinik inuttut inuillu akornanni attaveqaqatigiittarnermi tunngaviusumik atuisinnaassapput, aammalu oqaatsit atorneranni annertunerusutigut qisuariaateqarsinnaassallutik ilaatigut taamaalillutik namminneq kinaassutsiminnik paasinnittarnertik ineriartortissallugu.

*Kulturikkut inuiaqatigiillu akornanni piginnaasat*

Ilinniartut tuluit oqaasii ilaatigut atorsinnaassavaat, taamaalillutik kulturit akornanni attaveqarsinnaassallutik, ilaatigut taamaalillutik namminneq kulturikkut tunngavimminnik paasinnittarnertik ineriartortissallugu. Ilinniartut ilinniartitsissummi ilisimasatik Kalaallit Nunaanni pissutsinut sanilliussinnaassavaat aammalu nunarsuarmi qanilliartorfiusumi paasisassarsiornermi iliuuseqartarnermilu oqaatsit atorsinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. Sammisat nalinginnaasut pillugit tuluttut allattarissanik oqaluttarissanillu paasinnissinnaassallutik
    2. tuluttut oqaasertat paasinartumik atuarsinnaassallugit,
    3. oqaatsit atorsinnaassallugit, tassanilu tullut oqaloqatigiinnerni peqataasinnaassallutik,
    4. sammisaq ilisimasaq pillugu tuluttut oqaluttariarsornermi allattariarsornermili imminut atasumik saqqummiisinnaassallutik,
    5. tuluttut oqaasertat assigiinngiiaartut imarisaannik isummanillu nassuiaasinnaassallutik,
    6. pissutsinut annertunerusunut tunngatillugu oqaaseqatigiit ataasiakkaat inissisimanerat nassuiarsinnaassallugu,
    7. nammineq isummat tunngavilersuutillu tuluttut oqaatigisinnaassallugit aamma
    8. atortorissaarutit quppersakkat naleqquttut atorsinnaassallugit

.

* 1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. tuluit oqaasiini tunngaviusumik oqaasilerineq, allattaatsit naqinnerillu,
    2. ordbogit atornissaat, tassunga ilanngullugit oqaatsit taasarneri oqaatsillu atorsinnaasat,
    3. pissutsini nalinginnaasuni attaveqaqatigiinnermut periutsit,
    4. oqaasertat isumaasa imarisaannik nalilersuineq,
    5. atuakkiani atuakkianiinngitsunilu oqaasertat nutaanerit assigiinngiiaartut,
    6. tusagassiuutinik ilinniartitsissutit, tassunga ilanngullugit filmit
    7. Tuluit Nunaanni USA-milu inuiaqatigiinni pissutsit aamma
    8. sumiiffinni tuluttut oqaluffiusuni allani maannakkut pissutsit.

**3.3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkani pingaarnertut ilinniakkat takussutissinneqassapput itisilerneqarlutillu ilinniartitsissumilu anguniakkat naapertorlugit ilinniartut ilinniakkani paasisaat annertusineqassalluni. Ilassutitut ilinniakkani ilaapput oqaasertat oqariartaatsillu allat tuluttut oqaaseqarfiusunit tuluttullu ilinniakkani ilinniartitsissutinit allanit aallaaveqartut. Tuluttut oqaasertat atuakkiortunit tuluttut oqaaseqanngitsunit allanneqarnikut ilaatigut ilaapput.

Aammattaaq ilassutitut ilinniakkani pingaarnertut ilinniakkat atorlugit Kalaallit Nunaanni nunallu tamat akornanni pissutsinik sapinngisamik annertunerpaamik takussutissiisinnaassallutik.

Ilassutitut ilinniakkanik toqqaanermi ilinniakkap sammiviatut toqqagaq annertuumik apeqqutaassaaq. Ilinniakkat sammivianni niuernermi tuluttut ilinniartitsinermi niuernermik annertuumik ilassuteqassapput, tassungalu peqatigitillugu atuakkiat inuiaqatigiillu pillugit sammisat isiginiarneqassallutik. Ilinniakkat sammivianni teknikkimi ilassutitut ilinniakkat teknikki pinngortitamillu ilisimatusarneq pillugu sammisanut attuumassuteqassapput, ilinniartut taamaalillutik teknikkimi pinngortitamillu ilisimatusarnermi taaguutinik saqqummeeriaatsinillu paasisaqassallutik.

1. **Aaqqissuussineq**
   1. **Ilinniartitseriiatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Oqaatsinik, oqaasertanillu suliaqarnermi ataatsimoortitsisoqassaaq, taamaalilluni ilinniartut oqariartaatsit, ilinniakkat attaveqaqatigiinnerullu akornanni erseqqarissumik atassuteqartitsisoqarneranik misigisaqassallutik. Tusarnaartarneq, atuartarneq attaveqaqatigiittarnerlu suliarineqassapput, ilinniartullu ataasiakkaat allattarissatigut oqaluttarissatigullu oqaatsitigut ineriartornerat oqaasiliortarnerallu salliutinneqassallutik.

Kisiannili oqaluttariarsorneq pingaartinneqassaaq. Ilinniartitsinermi ilinniakkani siuariartorneq tamatigut naleqqussarneqartassaaq, ilinniartut taamaalillutik ilinniagassanik toqqaanermi annertunerusumik piumasaqaateqarfigineqartassallutik ajornakusoornerusunillu ilinniartassallutik. Sulinermi oqaatsit salliutillugu tassaapput tuluit oqaasii.

* 1. **Suleriaatsit**

Ilinniartitsissummik suliaqarnermi ilinniartitsissummi pingaarnertut ilinniakkat ilassutitullu ilinniakkat aallaavigalugit sammisanut marlunniit sisamanut aaqqissuunneqassaaq.

Pingaarnertut ilinniakkanik suliaqarnermi oqaasertat atuakkianeersut atuakkianeersuunngitsullu suliareqqaarneqarsimassanngillat Tuluillu Nunaanneersuussallutik.

Ilinniartitsissummi sulineq periutsillu atorneqartut assigiinngiiaartinneqassapput toqqarneqarlutillu, taamaalilluni ilikkagaqartarnermi anguniakkat taperserneqassallutik. Suleriaatsimik toqqaaneq pisuni tamani assigiinngiiaartitsinermik siuariartortitsinermillu periutsimik tunngaveqassaaq. Ilinniartitsineq imatut aaqqissuunneqassaaq klassini ilinniartitsinerup, ataasiakkaarluni sulinerup, marlukkaarluni suleqatigiiaarlunilu sulinerup akornanni paarlakaajaatsitsisoqartassalluni.

Ilinniartitseriaaseq ilinniakkat imarisaannut tunngatillugu assigiinngiiaartinneqassaaq, ilikkagassatullu anguniakkanut naleqqussarneqassalluni, taamaalilluni atuagarsorluni, sulilluni misileraallunilu sulineq isiginiarneqassallutik. Ilinniartut assigiinngiiaarnerat, ilikkagaqariaasiat pisariaqartitaallu annertuumik isiginiarneqassapput, ilinniartitseriaatsillu ilinniartut oqaatsinik ilinniarnerannik, qisuariartarnerannik ajornakusoortunillu eqqarsarsinnaanerannik siuariartortitsisut isiginiarneqassallutik.

Ilinniartitsissummi allattariarsorluni sulineq imatut aaqqissuunneqassaaq oqaasertanik sammisanillu sulinermut tapersiutaassalluni oqaatsinillu ilikkagaqartarnermut tapersiutaassalluni.

Qarasaasiat ilinniartitsinermi ilanngunneqassapput. Qarasaasiat allattariarsorluni oqaluttariarsorlunilu attaveqartarnermut, paasissutissanik ujarlernermut, oqaatsinik piginnaasanik misileraanermut tapersiutitut sakkuussapput, qarasaasiallu ilinniartitsinermi naleqquffiini aamma ilanngunneqassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni. Ilinniartut tuluttut ilinniartitsissutit allat ilaannik pissarsisarnermikkut ingerlatitseqqiisarnermikkullu oqaatsinik oqaluttariarsorluni allattariarsorlunilu atuisinnaaneq attuumassuteqarnermi tassani annertusassavaat.

1. **Nalilersuineq**
   1. **Ingerlaavartumik nalilersuisarneq**

Ilinniartut ataasiakkaat qaffasissusiat siuariartornerallu paasiniarlugu aallartinnermi ukiullu ingerlanerani misissuinikkut ataasiakkaanilu misilitsinnikkullu nalilersuisoqartassaaq.

Ilinniartut ilinniartitsissummi ineriartornermik naliliinissamut sakkussaqarniassammata aammattaaq imminut nalilersorniarluni misilitsittoqartassaaq.

**5.2. Misilitseriaatsit**

Oqaasertani suliassat ilisimaneqanngitsut suliareqqaarnikuunngitsullu ataatsimiit marlunnut quppernillit sammisani ilinniarsimasani ataatsimi iminnut atasut tunngavigalugit

oqaluttariarsorluni misilitsittoqassaaq. Misilitsinnermi ilaapput saqqummiineq, oqaloqatigiinneq, oqaaseqatigiinnik paasinninneq atassuteqartitsinerlu.

Piareersarnissamut 48 minutsit missaanni piffissaliisoqassaaq, soraarummeertumullu ataatsimut soraarummeerneq 24 minutsit missaanni sivisussuseqassaaq.

**5.3 Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnitsiginersut nalilersuinermi nalilerneqassaaq.

Oqaasertanik siumut ilisimaneqanngitsunik soraarummeertup saqqummiisinnaanera atassuteqartitsisinnaaneralu aammalu sammisamik ilinniarnermi ilisimalikkanik atuisinnaanera pingaartinneqassapput. Soraarummeertup saqqummiineranik ataatsimut nalilersuineq tunngavigalugu karakteriliisoqassaaq.

**Ilanngussaq 14**

# Inuussutissarsiutinik sammisaqarneq B

1. **Inuussutissarsiutinik sammisaqarnerup inissisimanera**

Inuussutissarsiutinik sammisaqarneq ilinniakkat sammivianni niuernermi pinngitsoorani suliniummik suliaqarfiuvoq. Suliniut tassaavoq ilinniakkat sammivianni ilinniartitsissutit akornanni suleqatigiissitsineq, pingaartumik suliffeqarfiit aningaasaqarnerat aamma tuniniaaneq. Inuussutissarsiutinik sammisaqarnermi suliffeqarfimmi ataatsimi sumiiffimmi ajornartorsiutit suliarineqartarput.

1. **Sammisaqarnerup siunertaa**

*Ilisimasat piginnaasallu*

Suliffeqarfiup nunami namminermi nunallu tamat akornanni ineriartorneranik ilinniartut imatut ilisimasaqartigissapput suliffeqarfiup ajornartorsiutaanut tunngatillugu suliat pillugit tunngavilersuisinnaassallutik, isumaliutersuuteqarsinnaassallutik ingerlatitseqqiisinnaassallutillu. Tassunga atatillugu ilinniartut suliffeqarfiup nunarsuarmi ilisimasaqarneranik paasinninertik tunngavigalugu sulisinnaassapput.

*Ilikkagaqartarnermi suliaqartarnermilu piginnaasat*

Ilinniartut ilinniartitsissummi atuagarsornerit periutsillu atorsinnaassavaat, tassunga ilanngullugit suliffeqarfinni ajornartorsiutinik suliaqarnermi paasisitsiniaanermi teknologikut atortut. Tassunga ilanngullugu suliffeqarfinni aalajangiinissamut tunngavissiinissaq siunertaralugu paasissutissat naleqqutut katersorsinnaassavaat nalilersorsinnaassallugillu.

*Inuttut inuillu akornanni attaveqaqatigiittarnermi piginnaasat*

Ilinniartut suliffeqarfinni ajornartorsiutinik nammineerlutik tamanillu isiginnillutik aammalu suleqatigiikkaarlutik sulisinnaassapput, taamaalillutik suliffeqarfinni siunissaminnut atatillugu inuttut piginnaasaqalerniassagamik.

*Kulturikkut inuiaqatigiillu akornanni piginnaasat*

Ilinniartut suliffeqarfinni annertuumik kaaviiaartitaqarnissamik aningaasatigullu annertuumik sinneqartooruteqarnissamik pisariaqartitsisuni suliffeqarfinni immikkut kulturimik annertunerusumik ilisimasaqarneq tunngavigalugu sulisinnaassapput. Ilinniartut aamma suliffeqarfiit namminersortut inuiaqatigiillu sinnerisa akornanni paaseqatigiinneq aallaavigalugu sulisinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. Ilinniartitsissutini sammisaqarfimmut atasuni tunngaviusumik taaguutit, ilinniakkat pingaarnerit, periutsit teknikkillu atorsinnaassavaat,
    2. sammisani ajornartorsiutit paasineqartut periutsit ilinniartitsissutinilu sammisamut ilaasuni periutsit ilanngunnerisigut nalilersorsinnaassavaat,
    3. sammisami ajornartorsiutit tamannalu pillugu namminneq isummatik qisuariarfigisinnaassavaat,
    4. suliaqarfiit assigiinngitsut tamanillu isiginninneq aallaavigalugit paasinninnertik takutissinnaassavaat,
    5. suliffeqarfiup ilumini avataanilu inissisimanerani pisumut ataatsimut arlalinnulluunniit atatillugu ajornartorsiutit pingaarnerit paasisinnaassavaat,
    6. sammisami ajornartorsiutit pingaarnerit pillugit aaqqiissutissatut tunngavilersukkamik siunnersuusiorsinnaassapput, tassunga ilanngullugit siunnersuutit atuutilersinneranni ajornartorsiutinik nalilersuisinnaassallutik aamma
    7. paasissutissanik sammisamut ilaasuni katersinermut, suliarinninnermut saqqummiinermullu atatillugu paasititsiniaanermi teknologimi atortut naleqquttut atorsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput inuussutissarsiutinik sammisami immikkoortut ilinniartitsissutini suliffeqarfiit aningaasaqarnerat aamma tuniniaaneq imarisai pingaarnerit sammisamut aalajangersimasumut tunngatillugu naleqquttut.

* 1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkat tassaapput ilinniartitsissutini inuussutissarsiutinik sammisaqarnermi ilaasuni ilinniakkat. Pingaartut ilinniakkatulli ilassutitut ilinniakkani Kalaallit Nunaanni nunanilu tamani pissutsinut sapinngisamik atassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

ll) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

mm) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

nn) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

oo) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

pp) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

**qq)**Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

* 1. **Suleriaatsit**

Ilinniartitsinermi ilinniartitsissutit suliffeqarfiit aningaasaqarnerat aamma tuniniaaneq aallaavigineqassapput. Ilinniartitsissutini allani ilisimasat periutsillu ajornartorsiut pineqartoq apeqqutaatillugu ilanngunneqarsinnaapput. Ilinniartitsineq inuussutissarsiutini naqittuniittuni pissutit imaluunniit pisuusaartitsinerit imaluunniit suliffeqarfiit atuuttut aallaavigalugit aaqqissuunneqassaaq. Ilinniartitsineq aalajangersimasunik imminnut atasutut ilinniartitsinertut ingerlanneqassaaq, immaqalu suliffeqarfiit aalajangersimasut suleqatigalugit ingerlanneqarsinnaalluni.

Piviusut tunngavigalugit suliffeqarfiit iluanni paasissutissanik ilinniartut isornartorsiuisinnaassusiat qisuariarsinnaassusiallu aammalu ilinniartitsissutini allani periutsinut atorneqartunut atassuteqartitsilluni ilinniartitsissutini taakkuni periusaagajuttut pillugit ilinniartut qisuariarsinnaassusiat ineriartortinneqassapput. Pingaartumik ilinniartitsissutini tuniniaaneq aamma suliffeqarfiit aningaasaqarnerat ilisimasat suliaqarfinnilu periutsit atorneqassapput.

Suliffeqarfik ataaseq arlallilluunniit pillugit suliffeqarfiit iluanni avataanilu paasissutissanik ilinniartut katersisinnaassusiat nalilersuisinnaassusiallu aaqqissuussamik suliaqarfillu tunngavigalugu ineriartortinneqassapput. Suliffeqarfiit iluatsitsinissamut tunngavii ajutoorfigeriaannaat unammilligassallu paasiniarnissaat siunertaralugu paasissutissat katersorneqassapput. Tamanna tunngavigalugu allatut iliuusaasinnnaasut suliarineqassapput.

Avatangiisini periutsit ilinniartut sapinngisamik ilanngussinnaassavaat, taamaalillutik ajornartorsiutit suliffeqarfinni ataasiakkaani nassaarisatik atassuteqartissinnaallugit isummerfigisinnaallugillu, suliffeqarfinni ajornartorsiutinut immikkuullarissunut imaluunniit ajornartorsiutit suliffeqarfiit avatangiisersuunnerannut sanilliullugu, taamaalilluni suliffeqarfiit ataasiakkaat ajornartorsiutaat kisimik pineqanngillat, kisiannili aamma inuussutissarsiutit immikkoortuini nunami namminermi imaluunniit nunat tamat akornanni ajornartorsiutit.

Ilinniartitsineq sammisaqarneq tunngavigalugu ilinniartitsinertut ingerlanneqassaaq, tassani ilinniartut suleqatigiikkaarlutik alloriarnerit uku suliarissallugit: paasissutissanik katersineq, ajornartorsiutinik paasiniaaneq, nalilersuineq aaqqiissutissanillu suliaqarneq. Sammisanik ataasiakkaanik suliaqarnermut atatillugu marlunnik-pingasunik quppernilimmik ilanngussat ilanngullugit katitikkanik takussutissianik ilinniartut nalinginnaasumik suliaqartassapput, tassunga ilanngullugit paasissutissat katersat aamma saqqummiussassatut suliarisat.

Ilinniartut assigiinngiiaarnerat, taakku ilinniariaasiat pisariaqartitaallu annertuumik isiginiarneqassapput aammalu ilinniartitseriaatsit ilinniartitsissummi oqaatsinik, qisuariartarnernik ajornakusoortunillu eqqarsarsinnaassuseqarnermik ilinniartunut ineriartuutaasut isiginiarneqassapput. Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaaseqarnerat oqaatsillu aappaattut oqaaseqarnerat isiginiarlugu.

Paasissutissiisarnermi teknologikut atortut sapinngisamik ingerlaavartumik atorneqassapput aammalu paasissutissiisarnermi teknologimi ilisimasat ilanngunneqassallutik.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsisuni allani ilisimasaqarfinnut piffissat ilaanni sannilliussisarluni.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniartitsinermik pissarsiaat akuttunngitsumik nalilersorneqartassapput, taamaalilluni ilinniartut ataasiakkaat killiffitsik ilisimaniassammassuk aammalu ilikkagassatut anguniakkat anguniarneranni ilinniartitsinerullu aaqqiivigineqarnissaani ilinniartut ataasiakkaat anguniagaqarluni ilitsersornissaannut tunngavissaqassalluni.

* 1. **Misilitseriaatsit**

Sammisaq tunngavigalugu qitiusumit suliakkiissut tunngavigalugu oqaluttariarsorluni misilitsittoqartassaaq. Ilinniartut suleqatigiiaarlutik sammisami ajornartorsiutaalersunut aaqqiissutissatut siunnersuutit ullut pingasut ingerlanneranni suliarissavaat. Aaqqiissutissatut siunnersuutit pillugit annerpaamik quppernerit pingasunngorlugit ilanngussat ilanngullugit katiterilluni takussutissiamik saqqummiisoqassaaq.

Oqaluttariarsorluni soraarummiinnginnermi katiterilluni takussutissiat censorimut piffissaqartitsilluarluni nassiunneqassapput.

Oqaluttariarsorluni misilitsinnissamut piareersarnissamut piffissaliisoqassanngilaq. Soraarummeerneq imatut ingerlanneqassaaq sammisaq aallaavigalugu sammisamik nammineq toqqakkamik soraarummeertoq siulliutillugu saqqummiilluni. Taassuma kingorna katiterilluni takussutissiaq ilanngussat ilanngullugit aallaavigalugit sammisanik naleqquttunik apersuisoqassaaq. Atortut ikiuutit soraarummeertup sammisamik nammineq qinikkaminik il.il. saqqummiineranut pisariaqartut tamassuma siorna ilinniarfimmit akuerineqassapput soraarummeernermilu atorneqarsinnaassallutik. Piffissaq soraarummeerfik 24 minutsit missaaniissaaq, taakkunannga immikkoortoq siulleq minutsit tallimat missaanni sivisussuseqassalluni.

**5.3. Naliliinermi tunngaviit**.

Soraarummeertup oqaluttariarsorluni soraarummeernermi saqqummiineranut karakteriliisoqassaaq. Naliliinermi sumiiffinni qanittuni inuussutissarsiutini ajornartorsiutinik nammineerluni nalilersuisinnaassuseq aamma ilinniartitsissutini assigiinngitsuni ilisimasanik periutsinillu ataatsimoortitsisinnaassuseq pingaartinneqassapput, tassunga ilanngullugu paasissutissiisarnermi teknologimi atortunik naleqquttunik atuisinnaassuseq.

**Ilanngussaq 15**

# Inuussutissarsiorneq pillugu inatsisilerineq C

1. **Ilinniartitsissutip inisisimanera**

Inuussutissarsiutit pillugit inatsilerinermi ilaapput inatsilerinermi tunngaviit tamanut tunngasut pillugit ilisimasaqarneq aammalu inuussutissarsiutit pillugit inatsisit siamasissumik isigalugit. Inuussutissarsiutit pillugit inatsisilerineq inuussutissarsiutit pillugit inatsisinik ilisimasaqarfiulersarpoq, taakkulu nunat tamat akornani tuniniaavinnullu tunngatillugu ingerlatsinermi qanoq periarfissiisarnerat sinaakkusiisarnerallu. Inuussutissarsiutit pillugit inatsisilerinermi inatsisilerinermi periutsit atorneqarput.

1. **Ilinniartitsissummi siunertat**

**Ilinniartitsissummi siunertat** Inuussutissarsiutit pillugit inatsisilerineq pillugu ilinniartut imatut ilisimasaqartigissapput nunami namminermi nunallu tamat akornanni suliffeqarfinnut tunngatillugu inatsisitigut ajornartorsiutinut qisuariaateqarsinnaanermut ilinniartut tunngavissaqassallutik.

*Ilikkagaqartarnermi suliaqartarnermilu piginnaasat*

Inatsisilerinermi tunngaviusumik tunngaviit inatsisit tunngavigalugit inuiaqatigiinni kikkut tamat oqartussaaqataaffigisaanni atuuttut atorlugit inuussutissarsiutit pillugit inatsisini ajornartorsiutinik paasiniaanermik ilinniartut ilinniartitsissummi suliaqassapput. Ilinniartut aammattaaq inatsisit tunngavigalugit aporaannerit pinngitsoortinneqarnissaannut aaqqinneqarnissaannullu inatsisilerinermi ajornartorsiutinut tunngatillugu suliaqarfinni periutsit ilanngussinnaassavaat.

*Inuttut inuillu akornanni attaveqaqatigiittarnermi piginnaasat*

Ilinniartut pisuni nalinginnaasuni aammalu inatsisinik ilisimasatik aallaavigalugit inuussutissarsiutit pillugit inatsisilerinermi apeqqutit isummerfigisinnaassavaat. Tassunga atatillugu inatsisit inuiaqatigiit ilorrisimaarnissaannut tunngaviusumik pingaaruteqassusiat suliffeqarfiillu ingerlaannarnissaannut ineriartornissaannullu pingaaruteqassusiat tunngavigalugit ilinniartut tunngavilersuisinnaassapput.

*Kulturikkut inuiaqatigiillu akornanni piginnaasat*

Ilinniartut inatsisit inatsisiliortunik inatsisiliortunilu inuiaqatigiinnik kulturiannillu takutitsinerannik taamaattumillu Kalaallit Nunaanni nunanilu allani inatsisit assigiinngissinnaanerannik ilisimasaqarnertik tunngavigalugu inuussutissarsiutit pillugit inatsisini ajornartorsiutinik suliaqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga pisinnaasaqassapput:

* + 1. inatsisilerinermi filosofimi, ileqqorissaarnermi aamma nunat tamat akornanni pissutsit nassuiarsinnaassallugit,
    2. nunami namminermi nunallu tamat akornanni inatsisinit pissarsivissat nassuiarsinnaassallugit,
    3. nalilersuinermut suliffeqarfiit avatangiisaasalu akornanni inuit pillugit inatsisini ajornartorsiutinik nalilersuinernut inatsisilerinermi periutsit atorsinnaassallugit,
    4. atorfeqarneq pillugu inatsisilerinermi ajornartorsiutit oqallisigisinnaassallugit nalilersorsinnaassallugillu,
    5. inatsisit tunngavigalugit suliassanngortitsinerni pissutsit oqallisigisinnaassallugit,
    6. danskit kalaallillu inatsisaasa pingaarnerit assigiinngissutaat ilisimassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. inatsisitigut killiliinerit inatsillu pillugit pissarsiviit,
    2. isumaqatigiissutit avataanni taarsiissuteqarnerit, tassunga ilanngullugu tunisassiat pillugit akisussaaneq,
    3. isumaqatigiissusiortarneq, atuisartunut isumaqatigiissutit pilerisaanerlu,
    4. nioqqutissanik pisineq tuniniaanerlu, nunami namminermi nunanilu tamani aammalu sullissineq, nunat tamat akornanni inuinnaat pillugit inatsisit aamma atuisartut pisisarnerat,
    5. akiligassarsineq pillugu isumaqatigiissutit aamma akiligassarsianik qulakkeerinninneq, tassunga ilanngullugit sallunaveeqqusiineq qularnaveeqqusiinerlu,
    6. it pillugit inatsisit
    7. atorfinitsitsisarneq pillugu inatsisit aamma
    8. eqqartuussivinni suliassanngortitsineq.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat tassaapput suliat aalajangersimasut ilikkagassatut anguniakkanut atassuteqartitsisut taakkunanngalu itisiliisut, pingaartumillu inuussutissarsiutit pillugit inatsisini ajornartorsiutit pillugit pingaarnertut ilinniakkani immikkoortut aalajangersimasut. Pingaartut ilinniakkatulli ilassutitut ilinniakkani Kalaallit Nunaanni nunanilu tamani pissutsinut sapinngisamik atassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

rr) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

ss) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

tt) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

uu) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

vv) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ww) Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Inuussutissarsiutit pillugit inatsisilerinermi inatsisilerinermi maannakkut ajornartorsiutit suliani aalajangersimasuni ataatsimut isiginnilluni nalilersorneqartussat suliarineqassapput. Inatsisilerinermi atuagarsorneq ilanngunneqassaaq, ilinniartut taamaalillutik suliffeqarfiit inatsisilerinermi aalajangigaannik sumiiffinnilu iliuuseqartarnerannik nassuiaanissamut periarfissaqassallutik. Pisunit ataasiakkaanni tunngaveqarneq ilinniartitsinermik aaqqiissuussinermi pingaaruteqarpoq. Pisunit ataasiakkaanit malittarisassanik tunngaveqarluni ilinniartitsinermi ilinniartut isumaliutersuutitik aaqqissuussisinnaassusiat, oqaaseqaatiliorsinnaassusiat ingerlatitseqqiisinnaassusiallu siuarsarneqassaaq.

* 1. **Suleriaatsit**

Ilinniartitsineq suleriaatsinik toqqaanermi allanngorartitsilluni siuariartortitsillunilu aaqqissuunneqassaaq. Ilinniartitsinermi aammattaaq ilaapput inatsisilerinermi ajornartorsiutit killilikkat pillugit oqaluttariarsorluni allattariarsorlunilu sulineq. Paasissutissiisarnermi teknologimi atortut naleqquttut ilanngunneqassapput, aammalu paasissutissiisarnermi teknoligimut tunngatillugu inatsisilerinermi ajornartorsiutit suliarineqassallutik.

Ilinniartitsineq aaqqissuunneqassaaq it-p ilinniartitsinermi perorsaanermilu atortuunera isiginiarlugu.

Sammisani tamani pisortat pillugit inatsisini pissutsit suliarineqartassapput, pingaartumik innuttaasut oqartussanut tunngatillugu inatsisitigut inissisimanerat siunertaralugu aammalu avatangiisinut tunngatillugu inatsisitigut avatangiisinik illersuineq pingaartillugu.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaaseqarnerat oqaatsillu aappaattut oqaaseqarnerat isiginiarlugu aammalu ilinniartut assigiinngiiaarnerat, taakku ilinniagaqariaasiat pisariaqartitaallu isiginiarlugit.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutsitsilluni.

Ilinniartitsissummi ilaapput nunat tamat akornanni ajornartorsiutit pillugit ilinniartitsissutinut allanut attaveqartitsineq aammalu inuussutissarsiutit pillugit inatsisilerinermut inatsisilerinermilu ajornartorsiutit tamanut tunngasunut atatillugu inuiaqatigiinnik ilisimatusarnermik ilinniartitsissutinut atassuteqartitsilluni.

1. **Nalilersuineq**
   1. **Ingerlaavartumik nalilersuisarneq**

Nalilersuinermi ilikkagassatut anguniakkat tunngaviupput. Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Nalilersuinermi ilanngunneqassapput sammisaqarnerit ilinniartitsissummi pissarsinermik inuit ataasiakkaat ataatsimullu qisuariartarnerannik annertusaanerit.

* 1. **Misilitseriaaseq**

Oqaasertat ilisimaneqanngitsut apeqqutillu arlallit ilanngullugit suliat tunngavigalugit oqaluttariarsorluni misilitsittoqassaaq.

Minutsit 60-it missaanni piareersarnissamut piffissaqartitsisoqassaaq, soraarummeertumullu ataatsimut soraarummeerneq minutsit 30-t missaanni piffissaqartitsisoqassaaq.

* 1. **Naliliinermi tunngaviit**

Naliliineq tassaavoq soraarummeertup ilikkagassatut anguniakkanik qanoq annertutigisumik malitsineranik naliliineq. Soraarummeertup ukunani piginnaasai pingaartinneqassapput:

* + 1. Ilinniartitsissummi ilinniakkanik aaqqissuussisinnaanera ingerlatitseqqiisinnaaneralu
    2. Suliaqarfimmik isumaliutersuutinik oqaasertalersuinera aamma
    3. Ilinniartitsissumi periutsit aammalu sumiiffinni qanigisani oqartariaatsit atorlugit inuussutissarsiutit pillugit inatsisilerinermi ajornartorsiutinik oqalliseqarnera nalilersuineralu

Ataatsimut nalilersuineq aallaavigalugu tamarmiusumik karakteriliisoqassaaq.

**Ilanngussaq 16**

**Filosofi C**

1. **Ilinniartitsissutip inissisimanera**

Filosofimi eqqarsartarnermi kulturikkut kingornussat sammineqarput. Ilinniartitsissutip inissisimanera tassaavoq ilinniartut eqqarsartariaatsinik, naleqassutsinik, inuunermik pisunillu paasinnittarnermik nassaassaasunik paasitinneqarnissaat, taamaalilluni inuiaqatigiinni inuunermik sammisavissaanik ilusiliinissamut toqqaanissamillu peqataanissamut piginnaasaqalerniassammata. Filosomi apeqqutit inuit tunngaviusumik inunnermi ilinniartitsissutinilu ilisimatusarnermilu apeqqutit sammineqarput. Filosofip isikkua tassaavoq suliaqarfiit ilisimatusarnerillu akimorlugit apeqquteqartarneq aammalu akissutaasinnaasunik tunngavilersuutaasinnaasunillu isornartorsiuilluni qisuariaateqartarneq. Ilinniartitsissummi illuinnarni ajornartorsiutit maannakkullu pisunut tunngatitat aaqqissuussamik isiginiarneqarput.

1. **Ilinniartitsissummi siunertat**

*Ilisimasat piginnaasallu*

Ilinniartut filosofimi apeqqutinik imatut ilisimasaqartigissapput filosofimi ajornartorsiutit atuagarsornerlu europamiut kalaallillu kulturianni tunngaviusimasut tunngaviusullu ilisarisinnaallugit, suliarisinnaallugit oqallisigisinnaallugillu.

*Ilikkagaqartarnermi sulinermilu piginnaasat*

Ilinniartut nunarsuarmut tunngaviusumik paasinnittarnermi isummersuutinik periutsillu pingaarnernik ilisimasatik tunngavigalugit ilinniartitsissummi suliaqarsinnaassapput.

Ilinniartut tassunga atatillugu filosofimi inunnik piviusunillu isummat qanoq inulerinermik, inuiaqatigiinnik ilisimatusarnermik aamma pinngortitamik ilisimatusarnermik ilinniartitssutini ilanngunneqarsimanersut paasisaqarfigissavaat.

*Inuttut inuillu akornanni attaveqaqatigiittarnermi piginnaasat*

Ilinniartut namminersorlutik isornartorsiuillutillu inuttut eqqarsartartut, qaammaassalittut nammineersinnaasutulllu tunngavilersuisinnaassapput. Ilinniartut filosofimi sammisat kulturimik sunniisut pillugit namminneq isummatik, tunngavilersuutitik nalilersuinertillu

oqaasertalersorsinnaassavaat.

*Kulturikkut inuiaqatigiillu akornanni piginnaasat*

Kalaallit kulturianni Kalaallillu Nunaanni inuiaqatigiinni ilisimasat naleqassutsillu assigiinngitsut ilinniartut nalilersorsinnaassavaat, oqallisigisinnaassallugit isummerfigisinnaassallugillu.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. atuakkani assigiinngitsuni filosofimi ajornartorsiutit ilisisarisinnaassavaat nassuiarsinnaallugillu,
    2. inuit, inuiaqatigiit pinngortitarlu pillugit tunngiuisumik isummani filosofimi ajornartorsiutit atuagarsornerlu illugit ilisimasatik takutissinnaassavaat,
    3. filosofimi ajornartorsiutit, taaguutit atuagarsornermilu aaqqissuussamik imminnut atanerinik tunngaviusumik ilisimasatik takutissinnaassavaat,
    4. filosofimi ajornartorsiutit qangali aaqqiissutissatut siunnersuutaasartut pingaarnerit nassuiarsinnaassavaat,
    5. taaguutinik nassuiaanerit assigiinngissutaanillu suliarinnissinnaaneq takusinnaassavaat,
    6. atuagarsorluni tunngavilersuinermik tunngaviusumik ilisimasaqarneq takutissinnaassavaat,
    7. qangalili ulluinnarnilu filosofimi ajornartorsiutinik suliarinnittarnermik suliaqarfimmi tunngavilersuilluni oqallinnermut peqataasinnaassapput,
    8. ileqqorissaanermi ajornartorsiutinik ilisarinnissinnaassapput nassuiaasinnaassallutillu aammalu nalilersuisinnaassallutik aamma
    9. taamaalilluni ilinniartitsissutini ilisimasaqarfinnilu taakkulu akornanni atuuttunik ilisimasat assigiinngitsut immikkoortissinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. Kalaallit Nunaanni Europamilu killermi filosofimi atuagarsornermi ingerlanneqartartumilu ajornartorsiutit pingaarnerit,
    2. tunngaviusumik atuagarsorluni tunngavilersuineq aamma
    3. tunngaviusumik ileqqorissaarneq
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Piffissat pingaarnerit pillugit filosifimi isumassarsisarnermilu oqaluttuarisaanerit: itsarsuarnisaq, renæssance, qaammarsagaanerup nalaa ullullu nutaaliat ilanngunneqarsinnaapput. Taassuma saniatigut filosofimi inuunermillu isiginneriaatsimi atortut Europami killerminngaaniinngitsut ilanngunneqarsinnaapput. Filosifimi ilassutitut ilinniakkat ilaatigut ilinniartitsissutit allat ilanngullugit ilinniartitsissutip imarisai pingaarnerit tunngassuteqartilissavaat itisilerlugillu, ilinniartitsissummilu ilinniartut ilisimasaat annertusisissallugit, taamaalilluni ilikkagassatut anguniakkat ilinniartut angusinnaaniassammatigit. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq Ilinniartitseriaatsimi periutsit**

xx) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

yy) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

zz) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

aaa) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

bbb) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ccc) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Filosofimi immikkoortut assersuutinik sungiusaatinillu piviusunik ilaneqassapput. Ilinniartitseriaatsit assigiinngitsut atornerisigut ilinniartitsineq imatut aaqqissuunneqassaaq ilinniartut ilisimasassanik ilikkagassatut anguniakkani allaaserineqartunik ilisimasaqalersillugit. Ilinniartitsinermi periutsit assigiinngitsut atorneqassapput, siuariartornerlu ilaatigut qulakkeerneqassaaq ilinniartitseriaatsinik, sungiusaatinik atortunillu assigiinngitsunik toqqaanikkut.

Filosofimi ajornartorsiutinik, atuagarsornermik immikkoortunillu ilisimasaqalerniarluni suliaqarnermi filosofimi oqaasertanik pingaarnernik, saniatigut atuakkanik ilinniartitsissummilu atuakkanik allanik atuarneq tunngavigineqassaaq. Filosofimi ajornartorsiutinik atuagarsornermillu erseqqisaanermi atuinermilu oqaasertat, eqqumiitsuliat, tusagassiat, titartakkat, nipilersuutit sammisaqarluni suliassat filosofimik imaqartut assigiinngitsut tamarmik ilanngunneqarsinnaapput.

* 1. **Suleriaatsit**

Marlunniit sisamanut sammisaqarnikkut ilinniartitsineq aaqqissuunneqassaaq. Sammisaqarnerni tamani filosofimi oqaasertamik pingaarnermik misissuilluni minnerpaamik ataatsimik assersuusiortoqassaaq. Taassuma saniatigut sungiusaateqassaaq, piviusunit assigiissaannillu assersuusiortoqassalluni, taakkunanilu ulluinnarni allaniluunniit assersuusiornikkut atuagarsornermik takutitsisoqassaaq.

Sammisaqarnermut minnerpaamik ataatsimut atatillugu ilinniartut nammineerlutik ilassummik atortumik filosofimik imaqartumik imaluunniit filosofimi oqaasertamik nassaassapput, nalilersuillutik oqallisiginnillutillu. Sulineq, suleqatigiikkaarluni ingerlanneqartoq, suleqatigiit holdeqatimik sinnerinut saqqummiinerannik naggaserneqassaaq.

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik siullugu oqaasillit aappaattullu oqaasillit isiginiarneqassallutik. Ilinniartut assigiinngiiaarnerat, taakku ilikkariaasiat pisariaqartitaallu isiginiarneqassapput.

* 1. **Ilinniartitsinermi oqaatsit**

Ilinniartitsineq imatut aaqqissuunneqassaaq, ilinniartut ilinniartitsissummi oqaatsinik atuinerat paasinninnerallu ilinniartitsissummilu taaguutinik atuinerat aaqqissuussamik ineriartortinneqassallutik. Ilinniartitsineq imatut aaqqissuunneqassaaq ilinniartitsissutit siulianni oqaatsinik ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Assersuutinik ilinniartitsissutit allat filosofimi nalilersuinermi isumaliutiginninnernillu qanoq isumassarsisitsiisinnaasarnerannik takutitsisunik ilinniartut saqqummiivigineqassapput.

Akerlianik, assersuutinik ilinniartitsissutit allat filosofimik atassuteqartitsinerannik isumassarsisitsisurannillu takutitsisunik ilinniartut saqqummiissapput.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniarnerup ingerlanerani minnerpaamik semesterini tamani ilinniartitsissummi inissisimanerup qaffasissusianik ineriartornermillu erseqqarissumik paasitinneqartassapput.

Nalilersuineq ilinniartitsissummi inissisimaneri qanoq pitsanngortinneqarnissaanik ilitsersuinermik malitseqartinneqassaaq. Ilitsersuinermi ilinniartut ilinniartitsinermik, suliaqarnermut, tassunga ilanngullugit ilinniartitsissummi suleqatigiilluni sulinermi ilinniartullu ataasiakkaarlutik saqqummiineranni, piareersartarnerat ilanngunneqassaaq.

* 1. **Misilitseriaaseq**

Filosofimi ajornartorsiut atuagarsornerluunniit aammalu tamassumunnga assersuut ajornartorsiulluunniit tunngavigalugit suliaq tunngavigalugu oqaluttariarsorluni misilitsittoqassaaq. Oqaasertat annertussusaat: oqaasertat 1-3, quppernerit nalinginnaasut annerpaamik katillugit sisamat, taakkunannga quppernerit nalinginnaasut 1½-2 tassaassapput filosofimi ajornartorsiummik atuagarsornermilluunniit oqaasertanik ilinniartitsinermit ilisimaneqartunik saqqummiineq. Piviusunit atortut, atuagarsornermi atuagarsornerniluunniit atorneqartussani oqaasertat siumut ilisimaneqariissaput ilisimaneqariissanatilluunniit.

Piareersarnissamut minutsit 48-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 24-t missaanissapput.

soraarummeertoq minutsit 5-7 missaanni oqaluttariarsorluni saqqummiilluni aallarnissaaq, tassani atuagarsorneq tunngavigalugu ajornartorsiulluunniit nassuiaassalluni. Tamassuma kingorna assersuutip filosofimik imaanik ilinniartoq saqqummiissaaq, soraarummeertitsisorlu ilinniartitsissut tunngavigalugu oqaloqatigissallugu. Oqaloqatigiinnermi ilinniartoq atuagarsornernut allanut sammisalluunniit sammiviinut atassuteqartitsissaaq.

* 1. **Naliliinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Nalilersuinermi soraarummeertut ukuninnga piginnaasaqarnerat pingaartinneqassaaq:

* + 1. filosofimi ajornartorsiummik tamassumunngalu assersuutinik piviusuneersunik erseqqarissumik paasiuminartumillu saqqummiinera,
    2. ajornartorsiummik oqallisiginninnera aamma
    3. piffissamik soraarummeerfimmik atuinera aaqqissuussineralu.

Ataatsimut naliliineq tunngavigalugu karakteriliisoqassaaq.

**Ilanngussaq 17**

# Aningaasalersuineq C

1. **Ilinniatitsissutip inissisimanera**

Aningaasalersuinermut ilaapput aningaasaliisartut aningaasaliisarnermilu niuerfiit pillugit ilisimasat aamma suliffeqarfiit aningaasaliissutinik pissarsisarnerat aningaasaliissutinillu atuisarnerat pillugit ilisimasat. Ilinniartitsissummi nunat tamat akornanni aningaasaliissutinik niuerfinni akit pilersarnerat isiginiarlugu suliffeqarfiit pitsaanerpaamik aningaasaliissutinik pissarsinissamut atuinissamullu periarfissaat sammineqarput. Ilinniartitsissummi inuiaqatigiinnik ilisimatusarnermi periutsit atorneqarput.

1. **Ilinniartitsissummi siunertat**

*Ilisimasat piginnaasallu*

Ilinniartut aningaasaliisarnermik imatut ilisimasaqartigissapput suliffeqarfiit aningaasaqarnermi inissisimanerat nunanullu tamat akornanni aningaasaliissutinik niuerfinni periarfissaat pillugit qisuariaateqarlutik isummersinnaassallutik. Ilinniartut Kalaallit Nunaanni sumiiffinni nunanilu allani aningaasaliisarnermi atuagarsorneq atorlugu aningaasaliisarnermi ajornartorsiutinik nammineerlutik paasiniaasinnaassapput sulisinnaassallutillu.

*Ilikkagaqartarnermi sulinermilu piginnaasat*

Ilinniartut ilaatigut ingerlaqqilluni ilinniaqqinnissaq tunngavigalugu aningaasaliisarnermi ajornartorsiutinik ataatsimut isiginnillutik sulisinnaassapput aammalu paasissutissanik naleqquttunik katersuisinnaassallutik nalilersuisinnaassallutillu. Ilinniartut naggasiullugu aningaasaliisarnermi periutsinik teknikkinillu aammalu paasissutissiisarnermi teknologimi atortunik naleqquttunik suliaqarsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut nammineerlutik suleqatigiiaakkaarlutillu sulisinnaassapput. Ilinniartut aammattaaq suliffeqarfinnit iluatsinnermut pingaarutaasumik piumasaqaataasoq inuttut annertuumik sunniuteqarsinnaaneq, suleqatigiinnik suleqatigiiaarluni sulisinnaassuseqarneq pillugit ilisimasaqarneq aammalu sulisunik aningaasaliisartunillu suleqatinik suleqateqarsinnaaneq tunngavigalugit sulisinnaassapput.

*Kulturikkut inuiaqatigiillu akornanni piginnaasat*

Ilinniartut nunarsuarmi sumiiffimmilu inuiaqatigiinnik paasisimasaqarneq tunngavigalugu sulisinnaassapput, tassunga ilanngullugit suliffeqarfinnut iluatitsissutaasunik suliffeqarfiit aningaasaqarnermi aalajangiisinnaassuseqarnerat sulisunut pingaaruteqartoq. Suliffeqarfiit ingerlaannarsinnaasut inuiaqatigiinni naleqalersitsinissamut qanoq pingaaruteqartiginerannik paasisimasaqarneq aammalu suliffeqarfiit aningaasaqarnermi nunat tamat akornanni akuuffigisaminni inissisimanerat periarfissaallu tunngavigalugit ilinniartut sulisinnaassapput. Ilinniartut naggasiullugu allamiut kulturianni aningaasaqarnermik eqqarsartariaasiannik paasisimasaqarneq tunngavigalugu sulisinnaassapput, tassunga ilanngullugu allatut kultureqartunik suleqateqarnermi iliuuseqartarnerup naleqqussarnissaa piumasaqaataasoq, ilinniartullu aamma nunat allamiut kalaallit kulturiannut naleqqussaminnik ajornartorsiuteqarsinnaanerannik ilisimasaqassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. aningaasaliisartut suliffeqarfiillu nassuiarsinnaassavaat,
    2. aningaasaliissutini akit pilersarnerannik oqallinnermi nunat tamat akornanni aningaasaliisarnermi niuerfiit pillugit ilisimasatik atorsinnaassavaat,
    3. suliffeqarfiit qummut sanimullu oqimaaqatigiissaarinermi aaqqissuussaanerat nalilersorsinnaassavaat,
    4. suliffeqarfiit aningaasaqarnermi iliuusaannik oqallinnermi nalilersuinermilu aningaasaliissutaasartut pillugit ilisimasatik atorsinnaassavaat
    5. suliffeqarfiit aningaasaqarnermi aningaasartuutaat pillugit oqaasertalersuisinnaassapput paasissutissanillu ingerlatitseqqiissinnaassallutik aamma
    6. suliffeqarfiit aningaasanik pissarsisarnerannik oqallinnerni nalilersuinernilu nammineq pigisat taarsigassarsiallu atorlugit aningaasaliisarnerit pillugit ilisimasatik atorsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. suliffeqarfiit aningaasaliisartut suliffeqarfiillu,
    2. aningaasaliissutinik niuerfiit,
    3. aningaasaliinerit
    4. suliffeqarfiit oqimaaqatigiissaarinermi aaqqissuussaanerat,
    5. nammineq pigisat atorlugit aningaasaliinerit aamma
    6. taarsigassarsiat atorlugit aningaasaliinerit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat aammattaaq pingaarnertut ilinniakkanni immikkoortunut atassuteqartitsissapput.

Ilassutitut ilinniakkat tassaapput maannakkut aningaasaqarneq pillugu ilinniakkat, tassani aningaasaliissutinik pissarsisarneq aningaasaliissutinillu atuisarneq pingaartillugit ilikkagassatut anguniakkanut atassuteqartitsisoqassalluni taakkulu itisilerneqassallutik.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

ddd) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

eee) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

fff) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

ggg) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

hhh) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

iii) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi ilinniartitseriaatsimi periutsit ilinniartitsinerup aaqqissuunneqarneranut tunngaviliisuupput. Aningaasaliisarnermi sumiiffinni maannakkut ajornartorsiutit suliarineqartarput, tassa aningaasaqarnermi maannakkut ajornartorsiutit ataatsimut isiginninneq tunngavigalugu nalilersorneqassammata. Aningaasaliisarnermi atuagarsorneq aaqqiissuussamik ingerlatsiniarluni paasisaqartitsiniarlunilu ilanngunneqassaaq.

Pisunit ataasiakkaanni tunngaveqarneq ilinniartitsinermik aaqqiissuussinermi pingaaruteqarpoq. Pisunit ataasiakkaanit malittarisassanik tunngaveqarluni ilinniartitsinermi ilinniartut isumaliutersuutitik aaqqissuussisinnaassusiat, oqaaseqaatiliorsinnaassusiat ingerlatitseqqiisinnaassusiallu siuarsarneqassaaq.

* 1. **Suleriaatsit**

Ilinniartitsinermi ilaapput aningaasalersuinermi ajornartorsiutit aalajangersimasut killilikkallu tunngavigalugit sungiusarneq, ilinniartut taamaalillutik aningaasalersuinermik periutsinik suliaqarnermi piginnaasaqalissallutik. Ilinniartitsineq suleriaatsinik toqqaanermi allanngorartitsilluni siuariartortitsiniarlunilu aaqqissuunneqassaaq.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaaseqarnerat oqaatsillu aappaattut oqaaseqarnerat isiginiarlugu.

Ilinniartitsineq aaqqissuunneqassaaq it-p ilinniartitsinermi perorsaanermilu atortuunera isiginiarlugu. Sammisanik suliaqarnermut atatillugu ilinniartitsineq imatut

aaqqissuunneqassaaq ilinniartut sapinngisamik annertunerpaamik attaveqaqatigiiffiusartunik elektroniskiusunik internetimillu atuisinnaatillugit.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu. Aningaasalersuineq Kalaallit Nunaanni nutaat ilinniartitsissutaammat ilinniartitsissutit siulianni oqariaatsinik annertuumik suliaqartoqassaaq.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsineq imatut aaqqissuunneqassaaq nunat tamat nunat tamat akornanni ajornartorsiutit aammalu aningaasalersuinermi periutsit pillugit matematikki pillugit akornanni aningaasaqarneq-mut atassuteqartitsinissamut periarfissiilluni.

1. **Nalilersuineq**
   1. **Ingerlaavartumik nalilersuisarneq**

Nalilersuinermi ilikkagassatut anguniakkat tunngaviupput. Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Sammisaqarnerit ilanngunneqassapput ilinniartitsissummi pissarsinermik inuit ataasiakkaat ataatsimullu qisuariartarnerannik annertusaasut.

* 1. **Misilitseriaaseq**

Oqaasertat ilisimaneqanngitsut apeqqutillu arlallit ilanngullugit suliat tunngavigalugit oqaluttariarsorluni misilitsittoqassaaq.

Minutsit 40-t missaanni piareersarnissamut piffissaqartitsisoqassaaq, soraarummeertumullu ataatsimut soraarummeerneq minutsit 20-t missaanni piffissaqartitsisoqassaaq.

Soraarummeerneq soraarummeertup soraarummeertitsisullu oqaloqatigiinnerisigut ingerlanneqassaaq.

* 1. **Naliliinermi tunngaviit**

Naliliineq tassaavoq soraarummeertup ilikkagassatut anguniakkanik qanoq annertutigisumik malitsineranik naliliineq.

Soraarummeertup ukunani piginnaasai pingaartinneqassapput:

* + 1. Ilinniartitsissummi ilinniakkanik aaqqissuussisinnaanera ingerlatitseqqiisinnaaneralu
    2. Suliaqarfimmik isumaliutersuutinik oqaasertalersuinera aamma
    3. Kalaallit Nunaannut sumiiffinnut qanittuniittunut nunanilu tamanut tunngatillugu ilinniartitsissummi atuagarsorneq atorlugu aningaasalersuinermi ajornartorsiutinik oqalliseqarsinnaanera nalilersuisinnaaneralu.

Ataatsimut nalilersuineq aallaavigalugu tamarmiusumik karakteriliisoqassaaq.

**Ilanngussaq 18**

# Franskisut aallarterlaanut B

1. **Ilinniartitsissutip inissimanera**

Franskisoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturimillu ilinniartitsissutaalluni, ilaatigullu europami nunallu tamat akornanni nalinginnaasumik attaveqaqatigiinnermi ilaatigullu paasisaqartarnermut franskit oqaasii atorneqartarlutik aammalu romamiut oqaasiinik kulturiannillu paasisaqarfiulersarlutik.

Aammattaaq Frankrigimi nunanilu allani franskisut oqaluffiusuni kulturi, oqaluttuarisaaneq inuiaqatigiinnilu pissutsit ilinniartitsissutip imarai. Ilinniartitsissummi periuseq tassaaneruvoq attaveqaqatigiinnermi oqaluttarissanik sulinermilu oqaasertanik atuineq.

1. **Ilinniartitsissummi siunertat**

*Ilisimasat piginnaasallu:*

Ilinniartut franskit oqaasiinik imatut ilisimasaqartigissapput oqaatsinillu imatut piginnaasaqartigissallutik franskisut paasisinnaallutik, ajornanngitsumillu imminnullu atasunik oqalussinnaallutik attaveqaqateqarsinnaallutillu. Ilinniartut franskisut oqaasilinni inuiaqatigiinnik taakkualu kulturiannik ilisimasaqassapput paasinnillutillu.

*Ilikkagaqartarnermi sulinermilu piginnaasat:*

Ilinniartut aallussillutik aaqqissuussamillu oqaatsinik piginnaasaqalerniarnerminni sulisinnaassapput aammalu atuarneq, tusarnaarneq, oqaatsinik atorsinnaasaqalerneq oqaatsinilu oqaasilerinerup aaqqissuussaanerata paasisaqarfiginiarnera aqqutigalugit oqaatsit atorlugit sulisinnaassallutik.

*Inuttut inuillu akornanni attaveqaqatigiittarnermi piginnaasat:*

Nammineq ilinniariaatsit ilinniagaqalernermilu piginnaasaqalerneq ilinniartut paasisimassavaat. Ilinniartut ilinniartitsissutini ilinniagaqarnermilu nammineersinnaassuseqassapput aammalu marlukkaarlutik suleqatigiiaarlutillu sulisinnaassallutik.

*Kulturikkut inuiaqatigiillu akornanni piginnaasat*

Ilinniartut namminneq kulturertik franskisut oqaluffiusuni allani kulturinut sanilliullugu isummerfigisinnaassavaat, tassungalu atatillugu Kalaallit Nunaanni nunanilu franskisut oqaluffiusuni marlunnik oqaaseqarfiusuni marlunnillu kultureqarfiusuni peqataanermi assigiissutsit assigiinngissutsillu isumaliutigisinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. Sammisat ilisimasat aamma nalinginnaasut tusagassiuutillu assigiinngitsut aqqutigalugit tusagassiarineqartut ajornanngitsumik franskisut oqaluttoqartillugu pingaarnertut imarisaat paasisinnaassavaat,
    2. sammisat ilisimasat nalinginnaasullu pillugit franskisut ajornanngitsumik imminnullu atasunik oqaloqatigiinnermi peqataasinnaassapput,
    3. franskit oqaatsit ajornanngitsut atorlugit pisimasulersaarluni atuakkiaat aammalu suliat pillugit allaatigisaat suliareqqaarneqarsimanngisut atuarsinnaassavaat imarisaalu pingaarnerit paasisinnaassallugit,
    4. sammisat ilisimasat franskisut ajornanngitsumik imminnullu atasumik oqaluinnarlutik nassuiarsinnaassavaat,
    5. sammisat ilisimasat aamma nalinginnaasut franskisut ajornanngitsumik imminullu atasumik allattariarsorlutik oqaatisiginnaassavaat,
    6. franskisut oqaloqatigiinnermi suliaqarnermilu Frankrigimi franskisullu oqaluffiusuni kulturikkut inuiaqatigiinnilu pissutsit sammisaqarluni ilinniarnermi ilisimalikkatik atorsinnaassavaat,
    7. Frankrigimi franskisullu oqaluffiusuni kulturikkut inuiaqatigiinnilu pissutsit ilisimalikkatik allani kulturikkut inuiaqatigiinnilu pissutsinut naleqqiussinnaassavaat,
    8. ulluinnarni sulinermi nunat allamiut oqaasiinik qanoq ilinniartarneq pillugu ilisimasatik atussavaat,
    9. oqaatsit marluk atorlugit ordbogit aammalu franskisut oqaasilerinerit ajornaatsut atussavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. oqaloqatigiinnerit oqaaseqatigiillu aaqqissuussaanerat pillugu aamma oqaaseqatigiilerineq pisariaqartoq oqaatsillu ilusii oqaatsit nipaannut pingaaruteqartut pillugit oqaatsit ilusilersornerat atorneqarnerannilu tunngaviusumik tunngaviit
    2. tunngaviusumik oqaatsit atorsinnaasat oqariartaatsillu immikkut ittut ilinniartut sammisat nalinginnaasut sammisallu ilinniakkat pillugit oqaloqatigiinnermi atorsinnaasaat,
    3. franskit tunngaviusumik taaguusiineranni oqalunnerminnilu erinaanni immikkoortut, ilikkaruminartut ilikkaruminaatsullu,
    4. Frankrigimi nunanilu allani franskisut oqaluffiusuni ullutsinni oqaluinnarluni aamma atuakkiani atuakkiaanngitsunilu taaguuseeriaatsit,
    5. oqaluttuarisaanermi, kulturimi kulturillu akornanni pissutsit, sammisanut ilinniakkanut tunngassuteqartut aamma
    6. Frankrigimi inuiaqatigiinni pissutsit pingaarnerit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat tassaapput nunani franskisut oqaluffiusut aallaavigalugit kultureqarnermi, atuakkiortarnermi, oqaluttuarisaanermi inuiaqatigiinnilu oqariartaatsit assigiinngitsut. Ilinniakkani ilinniakkat pingaarnerit itisilerneqassapput takussutissiorneqarlutillu aammalu ilinniartut ilinniakkami paasisaqarnerulersinneqassallutik, taamaalilluni ilikkagaqartarnermi anguniakkat anguneqassallutik. Pingaarnertut ilinniakkatuulli ilassutaasumik ilinniakkat sapinngisamik annertunerpaamik Kalaallit Nunaanni nunallu tamat akornani pissutsini takussutissiorneqassapput.

1. **Ilinniartitsinerup aaqqissuunneqarnera**

**4.1. Ilinniartitseriiatsimi periutsit**

1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
5. Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
6. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
   1. **Suleriaatsit**

Ilinniakkatigut siuariartorneq ilinniartitsinermi qitiuvoq. Aallarterlaanut ilinniartitsereernerup kingorna sammisat assigiinngitsut pingasut tallimat atorlugit sulineq aaqqissuunneqassaaq,

ilikkagassatullu anguniakkat tassani ilanngunneqarnissaat qulakkeerneqassalluni. Suleriaatsit assigiinngiiaartitsineq siuariartornerlu isiginiarniarlugit toqqarneqassapput, aammalu ilinniartut attaveqartarnermik piginnaasaasa ineriartortinneqarnissaat siunertaralugu suleriaatsit ataqatigiissitsisut atorneqanerusussaallutik. Ilinniartitsissummi ilinniakkat atorneqarfissaat isiginiarlugu pingaartumik ilikkagassatut anguniakkat naapertorlugit ataatsimoortutut misigineqassapput.

Ilinniartut attaveqaqatigiittarnermi piginnaasaasa ineriartortinnissaannut pisariaqartunik oqaatsinik atugaqarsinnaalissapput, ilinniartitsinermilu qitiupput ilinniartut namminneq oqaasiliorsinnaanermut periarfissaqarnissaat ilikkagassatullu anguniakkanut tunngatillugu iliuuseqarsinnaanissaat. Oqalussinnaaneq oqaatsit eqqortumik atornissaannit pingaartinneqarnerussaaq. Tusarnaarnermi, atuarnermi attaveqaqatigiinnermilu periutsinik ilaatigut ilisimasaqarnikkut ilinniartut oqaloqatigiinnermik aallartitsinissaanni ingerlatitsiinnarnissaannilu sakkussamik tunineqassapput. Oqaasilerineq, oqaasertanik nalilersuineq nunallu allamiut oqaasiinik ilisimasaqalerneq naleqquttumik annertussusilimmik ilinniakkamilu siuariartornissaq isiginiarlugu ilanngunneqassapput. Ilinniartitsineq sapinngisamik annertunerpaamik franskisut ingerlanneqassaaq.

Qaraasaasiat franskisut ilinniartitsinermi ilaapput, imarisaat oqaatsinillu piginnaasat eqqarsaatigalugit. Imarisaanni sammisani ilinniakkani paasissutissanik ujarlernermut qarasaasiat atorneqassapput. Allattariarsorluni oqaatsinik piginnaasaqalerniarluni sulinermi sungiusaatit ataqatigiissitat sungiusarnermilu programmit atorneqassapput. Oqaluinnarluni franskisut paasinninneq qulakkeerneqassaaq tusagassiuutit assigiinngitsut atornerisigut oqaatsinik ingerlatitseqqiinermik ilinniartut tusarnaarnerisigut. Frankrigimi kulturi inuiaqatigiinnilu pissutsit ilinniarnermi ingerlaavartumik ilanngunneqartassapput.

Allattariarsorneq oqaluttariarsornermut tapersiutitut killilimmik ilanngunneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni aammalu ilinniartitsissutini allani ilisimasaqarfiusunut sanilliussisoqartassalluni. Ilinniartitsissut alla ataaseq arlallilluunniit suleqatigiiffiginerisigut ilinniartitsissutit akornanni suliniut minnerpaamik ataaseq suliarineqassaaq. Ilinniartitsissutit soorlu oqaluttuarisaaneq, kulturilerineq oqaatsinillu ilinniartitsissutit allat

suleqatigiissuteqarfigineqarluarsinnaapput. Piffissap suliniuteqarfiusup kingorna ilinniartitsissutinut uppernarsaat ataatsimoorussaq tunniunneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartunik ataasiakkaanik ilitsersuisarnikkut aammalu militsinnerit, misissuinerit imminullu nalilersortarneq atorlugit ilinniartut ataasiakkaat ilinniarnerup tamarmiusup ingerlanerani ilinniakkami killiffiup qaffasissusianik ineriartorfiuneranillu ersarissumik misigisaqassapput. Ingerlatat ilinniartisinermi pissarsiat pillugit ilinniartut ataasiakkaat ataatsimullu qisuariartarnissaannik ineriartortitsisut ilanngunneqassapput. Ilikkagassatut anguniakkat nalilersuisarnerni tunngaviussapput. Nalilersuisarnerni siunissaq tunngaviussaaq.

* 1. **Misilitseriaatsit**

Franskisut allaatigisami oqaasertamik ilisimaneqanngitsumik suliareqqaarnikuunngitsumillu missiliorlugu quppernermik ataatsimik nalinginnaasumik annertussusilimmik suliaqarneq tunngavigalugu oqaluttariarsorluni misilitsitsittoqartassaaq. Oqaasertaq sammisamut ilinniakkamut ataatsimut tunngassuteqassaaq. Suliassat aamma sammisat nalinginnaasut pillugit assimik nalusamik imaqassapput.

Soraarummeerneq immikkoortunik marlunnik imaqarpoq. Misilitsinnermi immikkoortoq siulleq tassaavoq ilinniartup nassuiaanera aammalu itisiliilluni franskisut oqaloqatigiinneq kiisalu oqaasertanik paasinninnermik misiliineq. Misilitsinnermi immikkoortup aappaa tassaavoq asseq aallaavigalugu franskisut oqaloqatigiinneq.

Piareersarnissamut 60 minutsit missaanni piffissaliisoqassaaq, soraarummeertumullu ataatsimut soraarummeerneq 30 minutsit missaanni sivisussuseqassaaq.

* 1. **Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnaatiginersut nalilersuinermi nalilerneqassaaq. Soraarummeertut oqaasertanik ilisimanngisanik franskisut nassuiaanissaat aamma sammisani ilinniarfiusuni franskit sumiiffiillu franskisut oqaluffiusut kulturiannut, atuakkiaannut inuiaqatigiivinnullu tunngasut pingaartinneqassapput.

Aammattaaq sammisat nalinginnaasut oqaasertanillu paasinninneq pillugit oqaloqatigiittarnermi piginnaasat pingaartinneqassapput. Imminut atasumik oqaatsinik atuisinnaaneq immikkoortualunni eqqortumik saqqummiinermit pingaarneruvoq.

Ataatsimut nalilersuineq tunngavigalugu karakteriliisoqassaaq.

**Ilanngussaq 19**

# Fysik B

1. **Ilinniartitsissutip inissisimanera**

Ilinniartitsissummi fysikimi pineqarpoq ilinniartut ulluinnarni naappittagaannik pinngartitami teknikkimilu pisunik tamanut tunngasunik allaaserinnittarnerup nassuiaasiortoqartarneranillu inuit ineriartortitsiniarnerat. Ilinniartitsissummi tassunga peqatigitillugu ilinniartut pinngortitamik ilisimatusarnermi apeqqutinik inuiaqatigiinnut soqutiginartunik paasinninnissamut oqalliseqarnissamullu tunuliaqutissinneqarput. Misileraanerit atuagarsornerullu imminnut atassuteqarnerat aqqutigalugu alerpaannissamik nutaaliornissamillu pilerilersitsisumik pinngortitalerinermik paasinninneq ineriartortinneqarpoq.

1. **Ilinniartitsissummi siunertat**

*Ilisimasat piginnaasallu*

Ilinniartut fysikimik imatut imatut ilisimasaqartigissapput pinngortitamillu ilisimatusarnermi periutsinik eqqarsariaatsinik imatut paasisaqartigissallutik ilinniartitsisup suuneranik periutsinillu ilisimasaqarnertik takutissinnaallugu, taamaalillutillu fysikkimi suleriaatsit periutsillu oqallisigisinnaallugit. Ilinniartut fysikimi misileraanissamik piareersaasinnaassapput ingerlatsillutillu.

*Ilikkagaqartarnermi sulinermilu piginnaasat*

Ilinniartut ilinniartitsissummi suliaqarnerminni pisunik pitsaassusilimmik annertussusiliinermillu taakkulu imminnut atassuteqarneranni nassuiaanissamut fysikimi suleriaatsit atorsinnaassavaat aammalu sammisami killilikkami ilisimalikkanik nutaanik katersisinnaassallutik pissarsiaqarsinnaassallutillu. Ilinniartut allattariarsorlutik oqaluttariarsorlutillu fysikimi misileraanernik taakkunanilu inernernik isornartorsiuillutik suliareqqiisinnaassapput, nassuiaasiorsinnaallutik isummersinnaallutillu.

*Inuttut inuillu akornanni attaveqaqatigiittarnermi piginnaasat*

Ilinniartut anguniakkanut toqqakkanut fysikimi suliat imarisaat pillugit sammisamik ingerlatitseqqiisinnaassapput, tassunga ilanngullugit nalinginnaasumik inuillu atassuteqaqatigiittarneranni pisuni.

*Kulturikkut inuiaqatigiillu akornanni piginnaasat*

Ilinniartut fysikki namminneq kulturertik tunngavigalugu suliat imarisaannik teknologimilu ineriartorneq pillugit inuiaqatigiinni apeqqutinik oqalliseqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**: Ilinniartut uku piginnaalissavaat:
      1. ilinniartitsissutip inissisimanera suleriaatsillu pillugit ilisimasatik takusinnaallugit,
      2. fysikki pissutsit, pisut siuliinik immikkoortunillu atuilluiarsinnaassapput,
      3. fysikimi ajornartorsiutit matematikki atorlugu allaaserinnissinnaassapput oqalliseqarsinnaassallutillu,
      4. fysikimi suleriaatsit periutsillu oqallisigisinnaassavaat,
      5. pitsaassutsikkut annertussutsikkullu misileraanerit aaqqissuussinnaassavaat, allaaserisinnaassavaat ingerlassinnaallugillu,
      6. misileraanerit allaaserineqartut pillugit allattuivinnik nalunaarusianillu suliaqarsinnaassapput aama
      7. fysikip assersuusiornikkut suliaqarfinni allani sammisanut tapersiisarneranik atassuteqartitsisinnaassapput.
   2. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Seqineq kaavittaalu:*

* + 1. seqinermik kaavitaanillu seqernullu sananeqaasianik oqaluttuarisaanermi isumma taama
    2. pinngortitami imaliinnarluni takuneqarsinnaasunik nassuiaanissamut tunngavittut nunarsuaq seqinermi kaavittaanilu ulloriaanera.

*Nukissiuutit:*

* + 1. nukissiuutit assigiinngitsut, nukissiuutinik pilersitsisarneq nukissiuutillu pigiinnarneqartarnerat,
    2. kissassutsit pissutsillu assigiinngitsut, tassunga ilanngullugit kialiortarneq, kiak aalalersitsisarneq aamma kiak aatsitsisartoq,
    3. nukissiuuseriaatsit minnerpaamik marluk akornanni pilersitsisarnermi annertussutsikkut suliarinninneq,
    4. inunnut ataasiakkaanut inuiaqatigiinnullu avatangiiserisanut sunniutai nukissiuutinillu atuineq aamma
    5. uumasunit ujaranngornikunit aamma nukissiuutinik ataavartunik pilersuinermut nukissiuutinillu pilersitsinerup iluaqutaasumik sunniuteqartarneranut assersuutit.

*Maligaasat:*

* + 1. tunngaviusumik pisinnaasaat: siaruartarnerisa annertussusaat, maligaasat amerlassusiat, piffissaq siaruartarnerisalu sukkassusiat,
    2. elektromagnetikkut qinngornera qinngornerillu nassiunneqarsinnaasut/tiguneqarsinnaasut minnerpaaffiat,
    3. maligaasat annertussusissaannik misileraalluni aalajangiineq aamma
    4. maligaasanut amerlassusaannut assersuutitut nipi qinngornerlu.

*Innaallagissat kaaviiaarnerat:*

* + 1. innaallagissat kaaviiaarnerat ajornanngitsut, innaallagissat sakkortussusaat, siaruarsinnaanerat atortullu innaallagissamik aqqusaarneqarsinnaanermik illersuutaat.
    2. atortut innaallagissamik aqqusaarneqarsinnaanermik illersuutaa pillugu Ohmip inatsisaa aamma nukissiuutinik pilersitsisarneq aamma
    3. atortunik innaallagissamit aqqusaarneqarsinnaanermik illersuutilinnik tulleriiaarlugit sanileriiaarlugillu ikkussuussineq.

*Mekanikki:*

* + 1. annertussutsip ataatsimi marlunnilu nikeriartarnera pillugu nikeriarneq nikeriarnermullu pissutaasoq apeqqutaatinnagu allaaserinninneq,
    2. Nunarsuup eqqaani nutsuinerup nikeriarnermi sakkortussutsikkut nukinga nukigisinnaasaalu,
    3. sakkortussutsimik taaguut, tassunga ilanngullugu nunarsuup nutsuinera tagiuttarnerlu
    4. Newtonip inatsisaa annertussutsimi ataatsimi marlunnilu nikeriarnermut atorneqartartoq aamma
    5. Gassiat gassillu pitsaanerpaat pillugit inatsit, naqitsineq qummullu siaruaattarneq.

**3.3. Ilassutitut ilinniakkat.**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pingaarnertut ilinniakkat ilanngullugit ilikkagassatut anguniakkat itisilernissaannut tapersiitillugit. Aammattaaq ilassutitut ilinniakkat pingaarnertut ilinniakkanut tapersiissapput. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput. Ilassutitut ilinniakkat ilinniartitsinerup 20 procentiata missaani annertussuseqassapput.

Ilassutitut ilinniakkami kernefysik ilaassaaq, tassunga ilanngullugit atomit sananeqaasiat, sananeqaasiannik takussutissaq, qinngornerit ulorianartut, nungukkiartortarneri assigiinngitsut, pissusilersortarnerat aamma nungukkiartortarnerat pillugu inatsit.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

jjj) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

kkk) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

lll) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

mmm) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

nnn) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ooo) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

* 1. **Suleriaatsit**

Suleriaatsinik toqqaanermi ilinniartut nammineersinnaaneranni ilanngorartitsineq siuariartortitsinerlu tunngaviussaaq. Ilinniartitseriaatsit ilinniakkanut tunngatillugu allanngorartinneqassapput, kisiannili aamma ilinniartut assigiinnginnerat, taakku ilikkagaqariaasiat pisariaqartitaallu isiginiarneqassapput.

Sivisunerusumik ilinniagaqarnermik minnerpaamik ataatsimik aaqqissuisoqassaaq, tassani ilinniartut ajornartorsiummik nammineq toqqakkaminnik misileraallutik suleqatigiinni mikisuni sulissallutik. Ilinniartut allanngorartitsilluni suleriaaseqarnermik misilittagaqassapput, tassunga ilanngullugit klassini ilinniartitsinerit, ataasiakkaarluni sulinerit marlukkaarluni suleqatigiikkaarlunilu sulinerit. Ilinniartitseriaatsit ilinniartut suliaqarfimmi oqaasiannik, qisuariartarnerannik ajornakusoortunillu eqqarsarsinnaassusiannik ineriartortitsisut isiginiarneqassapput.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik. Ilinniartitseriaatsit allanngorartinneqassapput, taamaalilluni atuagarsorneq suliaqavinneq misileraanerlu isiginiarneqassallutik. Misileraalluni sulineq ilinniartitsinerup 20 procentia missaaniissaaq.

Fysikkimi pisut allaaserinerinut suliaqarfimmi tunngavilersuineq suliaqarfimmilu oqaatsit ulluinnarnilu oqaatsit ilanngunnerisigut fysikki sammisamik killilikkamik oqaluttariarsorluni saqqummiisarneq suliarineqassaaq. Allattariarsorluni sulisoqassaaq, tassani ilaatigut ilaassallutik allattuiffiit, nalunaarusiat, suliniutit pillugit nalunaarusiat fysikilu pillugu allattariarsorluni suliassat.

IT ikiuutitut nalinginnaasutut ilanngunneqassaaq, ilinniartullu paasissutissanik katersinermi IT atorlugu atortut ikiuutit atornissaannik misilittagaqalissapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu. Ilinniartut suliaqarfimmi oqaatsit oqaatsillu nalinginnaasut nikerartillugit atorsinnaassavaat.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni suliaqarfinni assigiinngitsuni suliaqartoqartarluni ilinniartitsissutinilu allani ilisaqarfinnut ilisimasaqarfinnut sanilliussisoqartarluni. Ilinniartitsineq ilinniartitsissummut matematikkimut ataqatigiissinneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat killiffitsinnik ilisimalissallugu, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartassallutik.

* 1. **Misilitseriaatsit**

Misilitsinneq marloqiusaavoq, suliassallu tassaapput misileraaneq tassani misileraanermi ajornartorsiut ilisimaneqartoq ilanngunneqassalluni aammalu oqaluttariarsorneq.

Immikkoortut taakku marluk imatut ataqatigiissinneqassapput sammisat assigiinngitsut pineqassallutik. Suliassami oqaluttariarsorneq atuagarsorluni, suliaqarfimmi sammisamik imaqassaaq aammalu ilanngussamik siumut ilisimariinngisamik suliassamilluunniit annikinnerusumik sammisamut atassuteqartitsinermut tunngaviusinnaasumik imaqassaaq.

Atuagarsornikkut suliassat ilanngussat ilanngunnagit suliassallu annikinnerit misilitsinnginnermi soraarummeertunit ilisimaneqassapput, aatsaalli piffissap soraarummeerfiusup aallartereernerata kingorna.

Misilitsinneq misileraanermik aallartissaaq, tassani soraarummeertut suleqatigiillutik marlukkaarlutik amerlanerpaamillu pingasukkaarlutik minutsit 90-it missaanni sulissallutik. Soraarummeertut siusinnerusukkut misileraanerni paasissutissanik atueqqissanngillat.

Soraarummeertitsisoq censorilu misileraaneq pineqartoq atuagarsornerlu tassunga ilaasoq pillugit soraarummeertunik oqaloqateqassapput.

Oqaluttariarsornermut piareersarnissamut minutsinik 24-nik piffissaliisoqassaaq, piffissarlu soraarummeerfik soraarummeertumut ataatsimut minutsit 24-ussallutik.

Oqaluttariarsorneq soraarummeertup soraarummeertitsisullu suliaqarfik pillugu oqaloqatigiinnerattut ingerlanneqassaaq.

* 1. **Nalilersuinermi tunngaviit**

Nalilersuinermi soraarummeertup ilinniartitsissummi ilikkagassatut anguniakkanik qanoq annertutigisumik angusisimanera nalilerneqassaaq.

*Misileraanermi* soraarummeertup misileraalluni sulinera paasissutissanillu katersukkanik suliaqarnera pingaartinneqassapput.

*Oqaluttariarsornermi* soraarummeertup ukuninnga piginnaasai pingaartinneqassapput:

* + 1. suliaqarfik pillugu oqaloqatigiinnermi namminersorluni suliniuteqarnera,
    2. suliaqarfimmi nalilersuinermut suliaqarfimmilu tunngavilersuinermut tunngavittut suliaqarfimmi taaguutinik, suleriaatsinik periutsinillu nalorninani ilisimasaqarnera,
    3. atuagarsornerup misileraanerullu imminnut atassuteqarnerannut qisuariarsinnaanera aamma
    4. suliaqarfinni nalunngisanik atassuteqartitsisinnaanera.

Misilitsinermi misileraanermik oqaluttariarsonermillu ataatsimut naliliineq tunngavigalugu soraarummeertut tamarmik immikkut karakterilerneqassapput.

**Ilanngussaq 20**

# Fysik C

1. **Ilinniartitsissutip inissisimanera**

Ilinniartitsissummi fysikimi pineqarpoq ilinniartut ulluinnarni naapittagaannik pinngartitami teknikkimilu pisunik tamanut tunngasunik allaaserinnittarnerup nassuiaasiortoqartarneranillu inuit ineriartortitsiniarnerat. Misileraanerit atuagarsornerillu atassuteqarnerisigut ilinniartut pinngortitalerinermi tunngavilersukkamik tunngaviusumik atuagasornermik ilisimasaqalertarput. Tassunga peqatigitillugu apeqqutit inuit nalinginnaasut inuiaqatigiit soqutigisaannik paasinninissamut oqalliseqarnissamullu tunngavissalertarput.

1. **Ilinniartitsissummi siunertat**

*Ilisimasat piginnaasallu*

Ilinniartut fysikimik imatut imatut ilisimasaqartigissapput pinngortitamillu ilisimatusarnermi periutsinik eqqarsariaatsinik imatut paasisaqartigissallutik avatangiisini pisut pitsaassutsikkut

annertussutsikkullu nassuiarnissaannut fysikimit suleriaatsit ajornanngitsut paasisinnaallugit atorsinnaallugillu.

*Ilikkagaqartarnermi sulinermilu piginnaasat*

Ilinniartut ilinniartitsissummi sulinerminni pitsaassutsikkut annertussutsikkullu fysikimi misileraanerit allaaserisinnaassavaat ingerlallugillu.

*Inuttut inuillu akornanni attaveqaqatigiittarnermi piginnaasat*

Ilinniartut anguniakkanut toqqakkanut fysikimi suliat imarisaat pillugit sammisamik ingerlatitseqqiisinnaassapput, tassunga ilanngullugit nalinginnaasumik inuillu atassuteqaqatigiittarneranni pisuni.

*Kulturikkut inuiaqatigiillu akornanni piginnaasat*

Ilinniartut fysikki namminneq kulturertik tunngavigalugu suliat imarisaannik teknologimilu ineriartorneq pillugit inuiaqatigiinni apeqqutinik oqalliseqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

1. ilinniartitsissutip inissisimanera suleriaatsillu pillugit ilisimasatik takusinnaallugit,
2. fysiki pissutsit, pisut siuliinik immikkoortunillu atuilluarsinnaassapput,
3. fysikimi ajornartorsiutit allanngorarnerit sumulluunniit attuumassuteqanngitsut attuumassuteqartullu aammalu imminnut atanerit assigiit immikkut isiginiarlugit matematikki atorlugu allaaserinnissinnaassapput oqalliseqarsinnaassallutillu,
4. fysikimi suleriaatsit periutsillu oqallisigisinnaassavaat,
5. pitsaassutsikkut annertussutsikkullu misileraanerit aaqqissuussinnaassavaat, allaaserisinnaassavaat ingerlassinnaallugillu,
6. misileraanerit allaaserineqartut pillugit allattuivinnik nalunaarusianillu suliaqarsinnaassapput aama

fysikip assersuusiornikkut suliaqarfinni allani sammisanut tapersiisarneranik atassuteqartitsisinnaassapput.

* 1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Seqineq kaavittaalu:*

1. seqinermik kaavitaanillu seqernullu sananeqaasianik oqaluttuarisaanermi isummat aamma
2. pinngortitami imaliinnarluni takuneqarsinnaasunik nassuiaanissamut tunngavittut nunarsuaq seqinermi kaavittaanilu ulloriaanera.

*Nukissiuutit:*

1. nukissiuutit assigiinngitsut, nukissiuutinik pilersitsisarneq nukissiuutillu pigiinnarneqartarnerat,
2. kissassutsit pissutsillu assigiinngitsut,
3. nukissiuuseriaatsit minnerpaamik marluk akornanni pilersitsisarnermi annertussutsikkut suliarinninneq,
4. inunnut ataasiakkaanut inuiaqatigiinnullu avatangiiserisanut sunniutai nukissiuutinillu atuineq aamma
5. uumasunit ujaranngornikunit aamma nukissiuutinik ataavartunik pilersuinermut nukissiuutinillu pilersitsinerup iluaqutaasumik sunniuteqartarneranut assersuutit.

*Maligaasat:*

aa) tunngaviusumik pisinnaasaat: siaruartarnerisa annertussusaat, maligaasat amerlassusiat, piffissaq siaruartarnerisalu sukkassusiat,

bb) elektromagnetikkut qinngornera qinngornerillu nassiunneqarsinnaasut/tiguneqarsinnaasut minnerpaaffiat,

cc) maligaasat annertussusiannik misileraalluni aalajangiineq aamma dd) maligaasanut amerlassusaannut assersuutitut nipi qinngornerlu.

* 1. **Ilassutitut ilinniakkat.**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pingaarnertut ilinniakkat ilanngullugit ilikkagassatut anguniakkat itisilernissaannut tapersiitillugit. Aammattaaq ilassutitut ilinniakkat pingaarnertut ilinniakkanut tapersiissapput ilikkagassatullu anguniakkanik itisiliissallutik. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

Ilassutitut ilinniakkat ilinniartitsinerup 20 procentiata missaani annertussuseqassapput.

Ilassutitut ilinniakkami kernefysik ilaassaaq, tassunga ilanngullugit atomit sananeqaasiat, sananeqaasiannik takussutissaq, qinngornerit ulorianartut, nungukkiartortarneri assigiinngitsut, pissusilersortarnerat aamma nungukkiartortarnerat pillugu inatsit.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

ppp) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

qqq) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

rrr) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

sss) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

ttt) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

uuu) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

* 1. **Suleriaatsit**

Suleriaatsinik toqqaanermi ilinniartut nammineersinnaaneranni ilanngorartitsineq siuariartortitsinerlu tunngaviussaaq. Ilinniartitseriaatsit ilinniakkanut tunngatillugu allanngorartinneqassapput, kisiannili aamma ilinniartut assigiinnginnerat, taakku ilikkagaqariaasiat pisariaqartitaallu isiginiarneqassapput. Ilinniartitseriaatsit allanngorartinneqassapput, taamaalilluni atuagarsorneq suliaqavinneq misileraanerlu isiginiarneqassallutik. Misileraalluni sulineq ilinniartitsinerup 20 procentia missaanissaaq.

Ilinniartitseriaatsit allanngorartinneqassapput, taamaalilluni atuagarsorneq suliaqavinneq misileraanerlu isiginiarneqassallutik. Ilinniartitseriaatsit ilinniartut suliaqarfimmi oqaasiannik, qisuariartarnerannik ajornakusoortunillu eqqarsarsinnaassusiannik ineriartortitsisut isiginiarneqassapput. Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Fysikimi sammisamik oqaluttariarsorluni saqqummiineq suliarineqassaaq. Allattariarsorluni sulisoqassaaq, tassani ilaatigut ilaassallutik allattuiffiit, nalunaarusiat, suliniutit pillugit nalunaarusiat fysikimilu suliaqarfimmi taaguutinik sungiusarluni suliaqartoqassalluni. IT ikiuutitut nalinginnaasutut ilanngunneqassaaq

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni suliaqarfinni assigiinngitsuni suliaqartoqartarluni ilinniartitsissutinilu allani ilisimasaqarfinnut sanilliussisoqartarluni.

Ilinniartitsineq ilinniartitsissummut matematikkimut ataqatigiissinneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat killiffitsinik ilisimalissallugu, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartassallutik.

* 1. **Misilitseriaatsit**

Immikkoortuni ilinniartut suliaqarfigisimasaanni suliassat siamasissumik oqaasertalersukkat tunngavigalugit oqaluttariarsorluni misilitsittoqassaaq. Suliassat ilassutinik siumut ilimageriinngisanik suliassami sammisamik atassuteqartitsinermut tunngaviusinnaasunik imaqassaaq.

Suliassat ilanngussat ilanngunnagit misilitsinnginnermi soraarummeertunit ilisimaneqassapput, aatsaalli piffissap soraarummeerfiusup aallartereernerata kingorna.

Suliassami sammisamik sammisamik soraarummeertup saqqummiussaannut piareersarnissamut tiimit 24-t missaanni piffissaliisoqassaaq, kisiannili tiimit 24-mit sivikinnerunngitsumik. Piffissaq soraarummeerfik soraarummeertumut ataatsimut minutsit 24-t missaaniippoq.

Misilitsinneq marloqiusaavoq. Misilitsinnermi immikkoortoq siulleq piffissap soraarummeerfiup 1/3-iata missaani sivisussuseqarpoq, tassaallunilu soraarummeertitsisumit itisiliilluni apeqqutit ilanngullugit soraarummeertup saqqummiussinera. Immikkoortua aappaa sulissaq ataatsimut isigalugu soraarummeertup soraarummeertitsisullu oqaatiginerisigut ingerlanneqassaaq, tassani ilanngussat attuumassuteqartitsisut tunniunneqassallutik ilanngunneqarlutillu. Malittarisassatut pingaarnertut soraarummeertitsinermi immikkoortut atuagarsornermeersut misileraanermeersullu ilanngunneqassapput.

* 1. **Naliliinermi tunngaviit**

Nalilersuinermi soraarummeertup ilinniartitsissummi ilikkagassatut anguniakkanik qanoq annertutigisumik angusisimanera nalilerneqassaaq. Suliaqarfik pillugu oqaloqatigiinnermi soraarummeertup uku piginnaasai pingaartinneqassapput:

* + 1. fysikimi immikkoortunik naleqquttunik pingaarutilinnillu ilanngussinera,
    2. ilinniartitsissummi immikkoortunik ilanngussisinnaassusia aamma
    3. suliaqarfimmi tunngavilersuinermik malinnaanermi sakkutut suliaqarfimmi taaguutinik, suleriaatsinik periutsinillu nalunngisaqarnermik takutitsinera.

Soraarummeertup saqqummiussineranik ataatsimut naliliineq tunngavigalugu karakteriliisoqassaaq.

**Ilanngussaq 21**

# Nunalerineq B

1. **Ilinniartitsissutip inissisimanera**

Nunalerineq imaqarpoq Nunarsuarmi tunngaviusumik pinngortitami pisut pinngortitamilu pissutsit taakkulu inuit inuuniarneranni atugassarititaasunut pingaarutaat aamma Nunarsuup, inuunerup nunallu ineriartorneranni oqaluttuarisaaneq, geologimi nunamilu nunarsuarmi nunarsuullu immikkoortuini allanngoriartornerat assigiinngissutaallu taakkulu nassuiaatissartaat. Ilinniartitsissumi Kalaallit Nunaanni avataanilu pissutsit pillugit aaqqissuussamik misissuineq, tupigusunneq qisuariaateqartarnerlu aallaaviupput.

Ilinniartitsissummi sammineqarput inuit qanoq pinngortitami isumalluutinut naleqqussartarnersut, taakkunannga aaqqiisarnersut, allannguisarnersut aqutsisarnersullu taakkulu kingunerat, tassannga ilanngullugit imminut nappaasinaasumik ineriartornermi tunngaviit.

1. **Ilinniartitsissummi siunertat**

*Ilisimasat piginnaasallu*

Ilinniartut geologimik suliaqarnermi nalinginnaasumik aalajangersimasunillu pinngortitamik ilisimatusarnermik imatut ilisimasaqartigissapput ingerlaqqilluni ilinniarnissamut suliaqarnissammullu tunngavissiisinnaasumik nunarsuarmut isiginnissinnaallutik periutsinillu piginnaasaqassallutik. Ilinniartut avatangiisinik aaqqissuussamik imminnullu atasunik avatangiisinik paasinnissapput, taamaalillutik sumiiffimmi nunarsuarmilu geologimi maannakkut suliaqarnerit pillugit isummersinnaallutik.

*Ilikkagaqartarnermi sulinermilu piginnaasat*

Ilinniartut geologimik suliaqarnermi periutsinik paasisimasaqarneq paasissutissiissutinillu pissarsiviusinnaasunik naleqquttunik ilisimasaqarneq tunngavigalugu ilinniartitsissummik ingerlatsisinnaassapput. Tassunga atatillugu ilinniartut pinngortitami isumalluutinik atuinermut aammalu Kalaallit Nunaanni nunarsuullu sinnerani inuiaqatigiit aningaasaqarnerisa ineriartorneranut pinngortitamilu isumaalluutinik atuinermut pingaaruteqartunik ilisimasanik nutaanik teknologimilu nutaaliornernik ilisimasaqarneq tunngavigalugu sulisinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliaqarfimmi ilinniagaqarnermilu pisinnaasat ineriartorteqqissinnaasaavaat aammalu suleqatigiinni suleqatigiiliortarnernilu sulisinnaassapput, taamaalillutik avatangiisini attaveqarfigisartakkat tunngavigalugit sulinermik piginnaasaqalissallutik. Ilinniartut piffissani sivisunerusuni namminersuutigalugu suliniutit aaqqissuussinnaassavaat.

*Kulturikkut inuiaqatigiillu akornanni piginnaasat*

Ilinniartut Kalaallit Nunaani inuiaqatigiinni geologimi pisunik, ingerlaarfinnik sunillu atortussanillu toqqaannarlugu takuneqarsinnaasunik takunnissinnaassapput suliaqarlutillu. Tassunga atatillugu nunap isumalluutaanik nungusaataanngitsumik atuinissamik inuiaqatigiit pisariaqartitsinerannik paasisimasaqarlutik aammalu nunarsuarmi silaannaap allanngoriartornerata Kalaallit Nunaanni inuiaqatigiinnut kalaallillu kulturiannut kingunissaanik paasisimasaqarlutik sulisinnaassapput. Ilinniartut avatangiisinik aaqqissuussaasumik imminnullu atasumik paasinnissinnaassapput, taamaalillutik sumiiffimmi nunarsuarmilu geologimi maannakkut sammineqartut isummerfigisinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

* + 1. pisut sunut tamanut sunniutillit paasillugit, ilisaralugit tulleriinnilersorlugillu
    2. misileraalluni sulinermik pilersaarusiorneq ingerlatsinerlu, tassunga ilanngullugu pinngortitami paasiniaaneq aammalu geologimi pisut pillugit pinngortitami uuttortaaneq,
    3. geologimi saqqummeeriaatsinik ujarlerneq, pitsaassusaannik nalilersuineq, nassuiaaneq atuinerlu, soorlu oqaasertat, paasissutissat, nunat assingi diagrammit, suussusaanik allaaserinninerit takussutissiat assit analogit digitalillu, aamma immikkut ilisimasallit oqaatigisaasa uppernassusiat atorneqarsinnaassusiallu pillugit qisuariarneq,
    4. nammineq paasissutissaatit, takusat uuttuinerillu tunngavigalugit pinngortitalerinermi ineriartornerit ingerlasarnerinik inuillu avatangiisiinik nalilersuineq nassuiaasiornerlu,
    5. pinngortitami inuiallu avatangiisaanni geologimi pisut ataasiakkaat ingerlaarnerillu immikkoortui immikkoortiterlugit, nalilersorlugit nassuiaasiorlugillu taakkulu paasinartumik imminnut atanilersorlugit,
    6. pinngortitamik inuillu avatangiisaannik nalilersuineq aqqutigalugu geologimi ajornartorsiutinik pingaarutilinnik tikkuussineq isummernerlu,
    7. pisunik paasiuminaatsunik saqqummiinermut geologimi periutsit paasillugit isornartorsuillunilu atorlugit
    8. geologimi ajornartorsiutit inuiaqatigiinni siamasinnerusumik atassuteqartitsilluni nalilersuineq,
    9. ilinniartitsissutini allani ilisimalikkat piginnaalikkallu ilanngullugit geologimi ilisimasat atorlugit,
    10. immikkoortuniit avatangiisinillu assigiinngitsuni paasissutissat katersorlugit nalilersorlugillu,
    11. suliaqarfimmi ilisimasat, nalilersuinerit, paasisat oqallisigineqartullu ingerlateqqillugit,
    12. anguniakkanut assigiinngitsunut sammisumik isumaliortaatsimut naleqquttumik, oqaluttariarsorluni allattariarsorlunilu tunngavilersuineq aamma
    13. geologimi sammisanik inuiaqatigiinni maannakkut oqallinnermi pitsaassusilimmik peqataaneq.
  1. **Ilinniartitsissutip imarisai pingaarnerit**

Ilinniartitsissummi ilinniartitsinermi nunarsuarmi nunarsuullu immikkoortuini allanngorarnerit assigiinngissutsilu aamma Issittoq nunarsuullu sinnera pillugit suliassat aalajangersimasut, atortussat imminnut atasumik ingerlaartarnerat nukiillu ingerlaartarnerat tunngavigalugu nunarsuarmi pisunik, taassuma ilusiligaaneranik atuuffiinillu inuillu inuuniarnermi atugassarisaannut atanerisa pilersinneqartarnerat. Aammattaaq inuiaqatigiit assigiinngitsut pinngortitamik isumalluutinillu tunngavii taakkunanngalu aqutsineri pingaartinneqassapput.

Ilinniartitsissutip imarisai pingaarnerit tassaapput:

*Nunarsuup, inuunerup nunallu ineriartortarneranni pisut aamma pissuussutini avatangiisinilu maannakkut pissutsit tunngavigalugit ineriartornerup oqaluttuarisaanera:*

* + 1. Piffissami sivisuumi nunarsuup inuunerullu ineriartornerat,
    2. Nunarsuup pileriartornikuunera, nunarsuup nunarsuup qaava/qalipaa pillugit takutitseriaatsit, nunap sajuttarnera innernillu anitsisartut,
    3. Nunap pilersarnera ineriartorneralu, nunat sermersuarmik sikumillu sunnerneqartarnerat immikkut isiginiarlugu aamma
    4. Sammisaq pillugu maannakkut atuagarsorneq nassuiaasarnerillu naleqquttut.

*Silaannaq silaannaallu allanngoriartornerat, pinngortitami inuiaqatigiinnilu tunngavinnut sunniisut inuillu inuunermi atugassarisaannut pingaarutaa:*

* + 1. silaannaap pissusaasa, nunarsuarmi atornerit ilusaat aamma immami sarfat,
    2. silaannaqarfiit assigiinngitsut naasullu naaffigisinnaasaasa killingi,
    3. silaannaap tunisassiornermut, teknologimut avatangiisinullu pingaaruteqarnera,
    4. piffissani assigiinngitsuni silaannaap allanngorarnera aamma
    5. sammisaq pillugu maannakkut atuagarsorneq nassuiaasarnerillu naleqquttut.

*Imeq, imermik pisuussutit taakkunanngalu atuineq:*

* + 1. erngup ingerlaarnera, maannakkut aalalersarnera aalalersinnaaneralu, katersuuttarnera aamma siallertarnera apisarneralu, kuuttarnera, nunap iluanut pisarnera, nunap iluani imeq, sermersuaq kuuillu,
    2. imermit tunisassiat assigiinngitsut atorneqarnerat, tassunga ilanngullugu nukissiorneq,
    3. pisuussutini pilersuinermi avatangiisinilu ajornartorsiutinut tunngatillugu erngup inuiqatigiinnut pingaaruteqassusia aamma
    4. sermersuup pilersarnera sermersuullu oqimaaqatigiissaarfii.

*Nukissaq, nukissat ingerlaarternera nukissanik isumalluutit nukissiornermilu teknologi:*

* + 1. nunarsuarmi kulstoffit ingerlaartarnerat
    2. nukissiuutinik isumalluutit piujuartut piujuanngitsullu
    3. nukissiornermi teknologip ineriartornera inuiaqatigiinnullu pingaarutaa
    4. nukissiuutinik toqqaaneq nukissiuutillu pillugit pilersaarusiorneq.

*Aatsitassat isumalluutit, ujarlerneq, tunisassiornermi teknologi, atuineq imminnullu nappassinnaassuseq:*

* + 1. aatsitassat isumalluutit pilersarnerat, sumi piunerinik paasiniaaneq, nunarsuup immikkoortuani agguarnerat qanorlu pilersarnerat,
    2. ujarleriaasit, tunisassiorneq, suliareqqiineq, nassiussuineq tuniniaanerlu,
    3. kultimi innuttaasunilu pissutsit ineriartornerat, inuuniarnermi atugassarisat aamma nunarsuarmi suliassat agguarnerat aamma
    4. tunisassiornerup avatangiisinut kingunerat imminullu nappassinnaassuseq.

*Nunap assinginik siamasissunilu pissutsinik allanik nalilersuineq nassuiaanerlu:*

* + 1. nunap assinginik atuineq nalilersuinerlu,
    2. assinik nassuiaaneq aamma
    3. timmisartumit satellitsinillu GIS-millu assilisanik nalilersuineq.
  1. **Ilassutitut ilinniakkat**

Ilassutitut ilinniakkat pingaarnertut ilinniakkat imaluunniit suliaqarfimmi immikkoortut nutaat imatut itisilissavaat atassuteqartitsissallutillu imaluunniit, ilinniartitsissummi suliaqarnermut inuiaqatigiinnullu tunngasut saqqummersinneqassallutik. Ilassutitut ilinniakkani pingaarnertut ilinniakkatulli Kalaalli Nunaanni nunanilu tamani pissutsinut sapinngisamik annertunerpaamik attuumassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

vvv) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

www) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

xxx) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

yyy) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

zzz) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

aaaa) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

bbbb) Ilinniartitsineq imatut aaqqissuunneqassaaq misileraalluni sulinerit atuagarsorluni ilinniakkanut ilanngussisoqarluni, taamaalilluni pinngortitamik ilisimatusarnermi atortut suleriaatsillu ilinniartut ingerlatsineranik nutaaliorneranillu piumassuseqalersitsissallutik. Aammattaaq immikkoortut atorneqarsinnaasut sapinngisamik annertunerpaamik ilanngunneqassapput.

* 1. **Suleriaatsit**

Klassimi ilinniartitsineq, suleqatigiiaarluni suliniutinillu suliaqarneq, pinngortitami sulineq paasisassarsiorlunilu takusassarsiorneq ilinniartitsinermut ilanngunneqassapput. Ilinniartut ilikkagassatut anguniakkanik angusinissaannut ilikkagaqartarnerullu tamarmiusup annertusarnissaanut tapersiutitut suleriaatsit assigiinngiiartut atorneqassapput. Suliaqarfimmi pingaarnertut ilinniakkanut imatut ataqatigiissitsisoqassaaq ilinniartitsineq ingerlatsinernut sivikitsunut amerlasuunut agguarneqassanani. Suleriaatsit suliaqarnermik annertuumik imaqartut, misilittagaqarfiulersut aamma paasissutissanik nalilersuinerit ilinniartitsinermi pingaaruteqartumik ilaassapput.

Suliniutinik suliaqarneq, tassani ilinniartut namminersorlutik ajornartorsiutinik oqaasertalersuinermik misissuinermillu suliaqassallutik, ilinniartitsinermut nalinginnaasumik ilaavoq. Suliniutinik suliaqarnermi sammisanik suliaqarneq ilaassaaq, taannalu paasissutissanik ujarlernermi aamma GIS-imi (Nuna pillugu Paasissutissanik Nalunaarsuiffik) suliaqarnermi IT-ip annertuumik atorneqarnerannik nalinginnaasumik kinguneqarpoq.

Ilinniartut sulianik ingerlatsinermi namminersorsinnaassusiannik, suleqateqarsinnaassusiannik ajornartorsiutinillu nammineerlutik oqaasertalersuisinnaassusiannik suleriaatsini suliaqarfimmilu piumasaqaatini siuariartornissaq qulakkeerneqassaaq. Tulluuffiani taamaaliortoqarsinnaaneranilu ilikkagaqartarnerup annertusarnissaa siunertaralugu ilinniartitsissutini allani ingerlatsinernut ilinniartitsissumi suleqatigiissitsisoqassaaq.

Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit ilinniartullu aappaattut oqaasillit tassunga peqatigitillugu isiginiarneqassallutik.

Allattariarsorluni sulineq imatut aaqqissuunneqassaaq ilinniartitsissummi allattariarsorluni sulineq siuariartorfiussalluni, ilinniartitsissutinilu allani allattariarsorluni sulinernut ilinniartullu ataasiakkaat allattariarsornermi piginnaasaasa ineriartortinneqarneranut atassuteqartitsilluni.

Ilinniartut nunalerinermi allattariarsorluni sulineq aqqutigalugu:

* + 1. pinngortitamik geologimi suliaqarfimmi ilisimasatik ineriartortissavaat aammalu ilisimatusarnermi inuiaqatigiilerinermilu suleriaatsinik sungiusassallutik,
    2. pinngortitamik ilisimatusarnermi inuiaqatigiinnillu ilisimatusarnermi paasissutissat eqqortumik ingerlateqqinneqarnissaannut piginnaasatik sungiusassavaat:
    3. pinngortitamik ilisimatusarnermi paasissutissat aamma inuiaqatigiinni ilisimatusarnermi ajornartorsiutit nalilersornissaannut oqallisiginissaannullu nassuiaasinnaassuseq sungiusassavat aamma
    4. pinngortitamik ilisimatusarnermi ajornartorsiutit toqqakkat sukumiisumik paasiniassavaat.

Nunalerinermi allattariarsorluni sulineq ilikkagaqartarnermut pissusissamisoortumik ilaavoq ilaatigullu immikkoortunik ukuninnga imaqarluni:

* + 1. paasissutissanik katersukkanik allattuiffiit, misileraalluni sulineq aamma pinngortitami sulineq
    2. allattuiffiit tunngavigalugit nalunaarusiorneq,
    3. suliniutinik suliaqarnerit inerneri tunngavigalugit suliat aamma
    4. suliassat assigiinngiiaartut allat, soorlu eqikkaalluni takussutissiorneq, plakatit saqqummiinerilluunniit.
  1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni suliaqarfinni assigiinngitsuni suliaqartoqartarluni ilinniartitsissutinilu allani ilisimasaqarfinnut sanilliussisoqartarluni.

Ilinniartitsissummi pingaarnertut ilinniakkat atorneqarsinnaasusiallu annertunerusumik itisilernissaat atassuteqartinnissallu siunertaralugu suliaqarfiit assigiinngitsut akornanni ilinniartitsissut ataaseq arlallilluunniit ilanngullugit suliniummik suliaqartoqassaaq. Piffissap suliniuteqarfiusup kingorna ataatsimoorluni uppernarsaat tunniunneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartassallutik.

* 1. **Misilitseriaatsit**

Suliassaq ilinniarnermi suliarineqarsimasunut atatillugu qulequttamik taassumalu ataani erseqqissaatinik apeqqutinik ilanngussanillu imalik tunngavigalugu oqaluttariarsorluni misilitsinneq. Ilanngussat tassaasinnaapput, oqaasertat, takussutissiat, assit, diagrammit atortulluunniit, tassunga ilanngullugit ujaqqat misissugassat.

Soraarummeertup suliassamik saqqummiinissaanut atugassamik eqikkaalluni takussutissiap suliarinissaanut piareersarnissamut tiiminik 24-nik piffissaliisoqassaaq, kisiannili tiiminik 24- nik sivikinnerunngitsumik. Piffissaq soraarummeerfik soraarummeertumut ataatsimut minutsit 30-t missaanni sivisussuseqarpoq.

Soraarummeertup eqikkaalluni takussutissamik saqqummiinera soraarummeertitsisumit itisiliilluni apeqqutit ilanngullugit soraarummeertitsinermi aallaavigineqassaaq.

* 1. **Naliliinermi tunngaviit**

Naliliinermi ilinniartup ilikkagassatut anguniakkannik qanoq annertutigisumik angusinera nalilerneqassaaq. Soraarummeertup piginnaasai uku pingaartinneqassapput:

* + 1. Kalaallit Nunaanni nunarsuarmilu sammisat sumiiffinneersut nunarsuullu immikkoortuineersut ataatsimoortinnerat tunngavigalugu assigiinngiiaartumik nunarsuarmik isiginnineriaaseq nunarsuarmillu tamanut tunngasumik paasinninneq,
    2. Nunarsuup immikkoortuini nunalerinermili pissutsit nunarsuarmi nunarsuullu immikkoortuini pinngortitami suliaqarnermut, kulturimut inuiaqatigiinnullu qanoq pingaaruteqassusiannik paasinninneq,
    3. Nunani immikkoortuni nunallu sananeqaasiani maannakkut ajornartorsiutinik paasinninneq aammalu geologimi suliaqarfiit tunngavigalugit maannakkut oqallinnermi saqqummiussanut qisuariarsinnaaneq taakkunanngalu oqalliseqataasinnaaneq aamma
    4. Sammisanik aalajangersimasunik namminersorluni nalilersuisinnaaneq, tassani atuagarsorneq aamma pinngortitami sulinermi, qarasaasiani nalunaarsuiffinni maannakkullu oqallinnerni paasissutissat ataatsimoortinneqassallutik.

Soraarummeertup saqqummiineranik ataatsimut naliliineq tunngavigalugu karakteriliisoqassaaq.

**Ilanngussaq 22**

# Nunalerineq C

1. **Ilinniartitsissutip inissisimanera**

Nunalerineq imaqarpoq Nunarsuarmi tunngaviusumik pinngortitami pisut pinngortitamilu pissutsit taakkulu inuit inuuniarneranni atugassarititaasunut pingaarutaat aamma Nunarsuup, inuunerup nunallu ineriartorneranni oqaluttuarisaaneq, geologimi nunamilu nunarsuarmi nunarsuullu immikkoortuini allanngoriartornerat assigiinngissutaallu taakkulu nassuiaatissartaat. Ilinniartitsissumi Kalaallit Nunaanni avataanilu pissutsit pillugit aaqqissuussamik misissuineq, tupigusunneq qisuariaateqartarnerlu aallaaviupput.

Ilinniartitsissummi sammineqarput inuit qanoq pinngortitami isumalluutinut naleqqussartarnersut, taakkunannga aaqqiisarnersut, allannguisarnersut aqutsisarnersullu taakkulu kingunerat, tassannga ilanngullugit imminut nappaasinnaasumik ineriartornermi tunngaviit.

1. **Ilinniartitsissummi siunertat**

*Ilisimasat piginnaasallu*

Ilinniartut geologimik suliaqarnermi nalinginnaasumik aalajangersimasunillu pinngortitamik ilisimatusarnermik imatut ilisimasaqartigissapput ingerlaqqilluni ilinniarnissamut suliaqarnissammullu tunngavissiisinnaasumik nunarsuarmut isiginnissinnaallutik periutsinillu ajornanngitsunik piginnaasaqassallutik. Ilinniartut avatangiisinik aaqqissuussamik imminnullu atasunik avatangiisinik tunngaviusumik paasinnissapput, taamaalillutik sumiiffimmi nunarsuarmilu geologimi maannakkut sammineqartut pillugit isummersinnaallutik.

*Ilikkagaqartarnermi sulinermilu piginnaasat*

Ilinniartut geologimik suliaqarnermi periutsinik paasisimasaqarneq paasissutissiissutinillu pissarsiviusinnaasunik naleqquttunik ilisimasaqarneq tunngavigalugu ilinniartitsissummik ingerlatisinnaassapput. Tassunga atatillugu ilinniartut pinngortitami isumalluutinik atuinermut aammalu Kalaallit Nunaanni nunarsuullu sinnerani inuiaqatigiit aningaasaqarnerisa ineriartorneranut pinngortitamilu isumalluutinik atuinermut pingaaruteqartunik ilisimasanik nutaanik teknologimilu nutaaliornernik ilisimasaqarneq tunngavigalugu sulisinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliaqarfimmi ilinniagaqarnermilu pisinnaasat ineriartorteqqissinnaassavaat aammalu suleqatigiinni suliaqatigiiliortarnernilu sulisinnaassapput, taamaalillutik avatangiisini attaveqarfigisartakkat tunngavigalugit sulinermik piginnaasaqalissallutik. Ilinniartut piffissani sivisunerusuni namminersuutigalugu suliniutit aaqqissuussinnaassavaat.

*Kulturikkut inuiaqatigiillu akornanni piginnaasat*

Ilinniartut Kalaallit Nunaani inuiaqatigiinni geologimi pisunik, ingerlaarfinnik sunillu atortussanillu toqqaannarlugu takuneqarsinnaasunik tukunnissinnaassapput suliaqarlutillu. Tassunga atatillugu nunap isumalluutaanik nungusaataanngitsumik atuinissamik inuiaqatigiit pisariaqartitsinerannik paasisimasaqarlutik aammalu nunarsuarmi silaannaap allanngoriartornerata Kalaallit Nunaanni inuiaqatigiinnut kalaallillu kulturiannut kingunissaanik paasisimasaqarlutik sulisinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

1. pisut sunut tamanut sunniutillit paasillugit, ilisaralugit tulleriinnilersorlugillu
2. misileraalluni sulinermik pilersaarusiorneq ingerlatsinerlu, tassunga ilanngullugu pinngortitami paasiniaaneq aammalu geologimi pisut pillugit pinngortitami uuttortaaneq,
3. geologimi saqqummeeriaatsinik ujarlerneq, pitsaassusaannik nalilersuineq, nassuiaaneq atuinerlu, soorlu oqaasertat, paasissutissat, nunat assingi diagrammit, suussusaanik allaaserinninerit takussutissiat assit analogit digitalillu, aamma immikkut ilisimasallit oqaatigisaasa uppernassusiat atorneqarsinnaassusiallu pillugit qisuarineq,
4. pinngortitami inuiallu avatangiisaanni geologimi pisut ataasiakkaat ingerlaarnerillu immikkoortui immikkoortiterlugit, nalilersorlugit nassuiaasiorlugillu taakkulu paasinartumik imminnut atanilersorlugit,
5. pinngortitamik inuillu avatangiisaannik nalilersuineq aqqutigalugu geologimi ajornartorsiutinik pingaarutilinnik tikkuussineq isummernerlu,
6. pisunik paasiuminaatsunik saqqummiinermut geologimi periutsit paasillugit isornartorsiuillunilu atorlugit
7. geologimik suliaqarfimmi ajornartorsiutinik siamasinnerusumik, inuiaqatigiinnut tunngatillugu aamma geologimi suliaqarfimmi ilisimasanik atuinermik ilinniartitsisunilu allani piginnaasaqalernernik nassuiaasinnaallutik,
8. immikkoortuniit avatangiisinillu assigiinngitsuni paasissutissat katersorlugit nalilersorlugillu,
9. Suliaqarfimmi ilisimasanik angusanillu ingerlatitseqqiineq, isumaliortaatsimut naleqquttumik tunngavilersuillutik, anguniakkanut assigiinngitsunut oqaluttariarsorluni allattariarsorlunilu saaffiginnilluni aamma geologimi sammisat pillugit inuiaqatigiit maannakkut oqallinneranni pitsaassuseqartumik peqataaneq.
   1. **Ilinniartitsissutip imarisai pingaarnerit**

Ilinniartitsissummi ilinniartitsinermi nunarsuarmi nunarsuullu immikkoortuini allanngorarnerit assigiinngissutillu aamma Issittoq nunarsuullu sinnera pillugit suliassat aalajangersimasut, atortussat imminnut atasumik ingerlaartarnerat nukiillu ingerlaartarnerat tunngavigalugu nunarsuarmi pisunik, taassuma ilusiligaaneranik atuuffiinillu inuillu inuuniarnermi atugassarisaannut atanerisa pilersinneqartarnerat. Aammattaaq inuiaqatigiit

assigiinngitsut pinngortitamik isumalluutinillu tunngavii taakkunanngalu aqutsineri pingaartinneqassapput.

Ilinniartitsissutip imarisai pingaarnerit tassaapput:

*Nunarsuup, inuunerup nunallu ineriartortarneranni pisut aamma pisuussutini avatangiisinilu maannakkut pissutsit tunngavigalugit ineriartornerup oqaluttuarisaanera:*

1. Piffissami sivisuumi nunarsuup inuunerullu ineriartornerat,
2. Nunarsuup pileriartornikuunera, nunarsuup nunarsuup qaava/qalipaa pillugit takutitseriaatsit, nunap sajuttarnera innernillu anitsisartut,

*Silaannaq, pinngortitami inuiaqatigiinnilu pissutsit taassuminnga sunniisut, tamassumalu inuiaqatigiinnut pingaaruteqassusia:*

aa) silaannaap pissusaa, tassunga ilanngullugit silaannaqarfiit assigiinngitsut naasullu naaffigisinnaasaasa killingi aamma

bb) silaannaap tunisassiornermut, teknologimut avatangiisinullu pingaaruteqarnera.

*Imeq, imermik pisuussutit taakkunanngalu atuineq:*

cc) erngup ingerlaarnera, maannakkut aalalersarnera aalalersinnaaneralu, katersuuttarnera aamma siallertarnera apisarneralu, kuuttarnera, nunap iluanut pisarnera, nunap iluani imeq, sermersuaq kuuillu,

dd) imermit tunisassiat assigiinngitsut atorneqarnerat, tassunga ilanngullugu nukissiorneq aamma

ee) pisuussutini pilersuinermi avatangiisinilu ajornartorsiutinut tunngatillugu erngup inuiaqatigiinnut pingaaruteqassusia.

*Nukissaq, nukissat ingerlaartarnerat nukissanik isumalluutit nukissiornermilu teknologi:*

ff) nunarsuarmi kulstoffit ingerlaartarnerat

gg) nukissiuutinik isumalluutit piujuartut piujuanngitsullu aamma

hh) nukissiornermi teknologip ineriartornera inuiaqatigiinnullu pingaarutaa.

*Aatsitassat isumalluutit, ujarlerneq, tunisassiornermi teknologi, atuineq imminnullu nappassinnaassuseq:*

ii) aatsitassat isumalluutit pilersarnerat, sumi piunerinik paasiniaaneq, nunarsuup immikkoortuani agguarnerat aamma

jj) ujaarleriaasit, tunisassiorneq, suliareqqiineq, nassiussuineq tuniniaanerlu.

*Nunap assinginik siamasissunilu pissutsinik allanik nalilersuineq nassuiaanerlu:*

kk) nunap assinginik atuineq nalilersuinerlu.

* 1. **Ilassutitut ilinniakkat**

Ilassutitut ilinniakkat pingaarnertut ilinniakkat imaluunniit suliaqarfimmi immikkoortut nutaat imatut itisilissavaat atassuteqartitsissallutillu imaluunniit, ilinniartitsissummi suliaqarnermut inuiaqatigiinnullu tunngasut saqqummersinneqassallutik. Ilassutitut ilinniakkani pingaarnertut ilinniakkatulli Kalaalli Nunaanni nunanilu tamani pissutsinut sapinngisamik annertunerpaamik attuumassuteqartitsisoqassaaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

cccc) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

dddd) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

eeee) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

ffff) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

gggg) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

hhhh) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

iiii) Ilinniartitsineq imatut aaqqissuunneqassaaq misileraalluni sulinerit atuagarsorluni ilinniakkanut ilanngussisoqarluni, taamaalilluni pinngortitamik ilisimatusarnermi atortut suleriaatsillu ilinniartut ingerlatsineranik nutaaliorneranillu piumassuseqalersitsissallutik. Aammattaaq immikkoortut atorneqarsinnaasut sapinngisamik annertunerpaamik ilanngunneqassapput.

* 1. **Suleriaatsit**

Klassimi ilinniartitsineq, suleqatigiiaarluni suliniutinillu suliaqarneq, pinngortitami sulineq paasisassarsiorlunilu takusassarsiorneq ilinniartitsinermut ilanngunneqassapput. Ilinniartut ilikkagassatut anguniakkanik angusinissaannut ilikkagaqartarnerullu tamarmiusup annertusarnissaanut tapersiutitut suleriaatsit assigiinngiiartut atorneqassapput. Suliaqarfimmi pingaarnertut ilinniakkanut imatut ataqatigiissitsisoqassaaq ilinniartitsineq ingerlatsinernut sivikitsunut amerlasuunut agguarneqassanani. Suleriaatsit suliaqarnermik annertuumik

imaqartut, misilittagaqarfiulersut aamma paasissutissanik nalilersuinerit ilinniartitsinermi pingaaruteqartumik ilaassapput.

Suliniutinik suliaqarnermi sammisanik suliaqarneq ilaassaaq, taannalu paasissutissanik ujarlernermi aamma GIS-imi (Nuna pillugu Paasissutissanik Nalunaarsuiffik) suliaqarnermi IT-ip annertuumik atorneqarnerannik nalinginnaasumik kinguneqarpoq. Ilinniartut sulianik ingerlatsinermi namminersorsinnaassusiannik, suleqateqarsinnaassusiannik ajornartorsiutinillu nammineerlutik oqaasertalersuisinnaassusiannik suleriaatsini suliaqarfimmilu piumasaqaatini siuariartornissaq qulakkeerneqassaaq. Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit ilinniartullu aappaattut oqaasillit tassunga peqatigitillugu isiginiarneqassallutik.

Allattariarsorluni sulineq imatut aaqqissuunneqassaaq ilinniartitsissummi allattariarsorluni sulineq siuariartorfiussalluni, ilinniartitsissutinilu allani allattariarsorluni sulinernut ilinniartullu ataasiakkaat allattariarsornermi piginnaasaasa ineriartortinneqarneranut atassuteqartitsilluni.

Ilinniartut nunalerinermi allattariarsorluni sulineq aqqutigalugu:

* + 1. pinngortitamik geologimi suliaqarfimmi ilisimasatik ineriartortissavaat aammalu ilisimatusarnermi inuiaqatigiilerinermilu suleriaatsinik sungiusassallutik,

1. pinngortitamik ilisimatusarnermi inuiaqatigiinnillu ilisimatusarnermi paasissutissat eqqortumik ingerlateqqinneqarnissaannut piginnaasatik sungiusassavaat:
2. pinngortitamik ilisimatusarnermi paasissutissat aamma inuiaqatigiinni ilisimatusarnermi ajornartorsiutit nalilersornissaannut oqallisiginissaannullu nassuiaasinnaassuseq sungiusassavat aamma
3. pinngortitamik ilisimatusarnermi ajornartorsiutit toqqakkat sukumiisumik paasiniassavaat.

Nunalerinermi allattariarsorluni sulineq ilikkagaqartarnermut pissusissamisoortumik ilaavoq ilaatigullu immikkoortunik ukuninnga imaqarluni:

1. paasissutissanik katersukkanik allattuiffiit, misileraalluni sulineq aamma pinngortitami sulineq
2. allattuiffiit tunngavigalugit nalunaarusiorneq,
3. suliniutinik suliaqarnerit inerneri tunngavigalugit suliat aamma
4. suliassat assigiinngiiaartut allat, soorlu eqikkaalluni takussutissiorneq, plakatit saqqummiinerilluunniit.
   1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni

oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni suliaqarfinni assigiinngitsuni suliaqartoqartarluni ilinniartitsissutinilu allani ilisimasaqarfinnut sanilliussisoqartarluni.

Ilinniartitsissummi pingaarnertut ilinniakkat atorneqarsinnaassusiallu annertunerusumik itisilernissaat atassuteqartinnissallu siunertaralugu suliaqarfiit assigiinngitsut akornanni ilinniartitsissut ataaseq arlallilluunniit ilanngullugit suliniummik suliaqartoqassaaq. Piffissap suliniuteqarfiusup kingorna ataatsimoorluni uppernarsaat tunniunneqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniagaqarnermi pissarsiaat akuttunngitsumik nalilersorneqartassapput, taamaalilluni ilinniartut ataasiakkaat ilikkagassatut anguniakkanik angusinissaat ilinniartitsissummillu aaqqiinissaq siunertaralugit ilinniartut ataasiakkaat siumut isigaluni ilitsersorneqartarnissaat tunngavissaqassalluni.

* 1. **Misilitseriaatsit**

Suliassaq ilinniarnermi suliarineqarsimasunut atatillugu ilanngussanik tallimaniit qulinik siumut ilisimaneqariinngitsunik imalik tunngavigalugu oqaluttariarsorluni misilitsinneq. Ilanngussat tassaasinnaapput, oqaasertat, takussutissiat, assit, diagrammit atortulluunniit, tassunga ilanngullugit ujaqqat misissugassat. Suliassanut tamanut ilanngussat siumut ilisimaneqareersut ilisimaneqanngitsullu nalinginnaasumik ilanngunneqassapput.

Misilittaalluni sulineq, suliniutinik sulineq pinngortitamilu sulineq soraarummeertitsinermi apeqqutini sapinngisamik amerlanerpaani ilaassapput.

Piareersarnissamut minutsit 60-it missaanni piffissaliisoqassaaq, piffissarlu soraarummeerfik minutsit 30-t missaanni sivisussuseqassaaq. Soraarummeertup suliassamik saqqummiinera soraarummeertitsisumit itisiliilluni apeqqutit ilanngullugit soraarummeertitsinermi aallaavigineqassaaq.

* 1. **Naliliinermi tunngaviit**

Naliliinermi ilinniartup ilikkagassatut anguniakkannik qanoq annertutigisumik angusinera nalilerneqassaaq.

Soraarummeertup piginnaasai uku pingaartinneqassapput:

1. Nunarsuup immikkoortuini nunalerinermili pissutsit nunarsuarmi nunarsuullu immikkoortuini pinngortitami suliaqarnermut, kulturimut inuiaqatigiinnullu qanoq pingaaruteqassusiannik paasinninneq,
2. Nunani immikkoortuni nunallu sananeqaasiani maannakkut ajornartorsiutinik paasinninneq aammalu geologimi suliaqarfiit tunngavigalugit maannakkut oqallinnermi saqqummiussanut qisuariarsinnaaneq taakkunanngalu oqalliseqataasinnaaneq aamma
3. Sammisanik aalajangersimasunik namminersorluni nalilersuisinnaaneq, tassani atuagarsorneq aamma pinngortitami sulinermi, qarasaasiani nalunaarsuiffinni maannakkullu oqallinnerni paasissutissat ataatsimoortinneqassallutik.

Soraarummeertup saqqummiineranik ataatsimut naliliineq tunngavigalugu karakteriliisoqassaaq.

**Ilanngussaq 23**

# Kalaallisut aallarterlaanut oqaatsillu aappaattut A

1. **Ilinniartitsissutip inissisimanera**

Kalaallisut aallarterlaanut oqaatsillu aappaattut A-mik ilinniarneq piginnaasassanik ilinniartitsissutaavoq, ilisimasassanik ilinniartitsissutaavoq kulturimillu ilinniartitsissutaalluni kalaallit oqaasiinik kulturiannillu sammisaqarfiusoq. Ilinniartitsissummi ilaapput kalaallisut oqalunneq aamma allanneq. Ilinniartitsissummi aammattaaq oqaatsit nalinngaasumik aaqqissuunneqarnerat oqaasilerinerlu, tassungalu tapiliullugu Kalaallit Nunaanni atuakkanik ilisimasaqarneq paasisaqarnerlu. Naggasiullugu kalaallit kulturiannik ilisimasanik ingerlatitseqqiineq ilinniartitsissummi ilaavoq.

1. **Ilinniartitsissummi siunertat**

*Ilisimasat piginnasallu*

Ilinniartut kalaallit oqaasiinik nalinginnaasunik paasinnissinnaassapput atuillutillu, aammattaaq kalaallit kulturiannik ilisimasaqassapput.

*Ilikkagaqartarnermi sulinermilu piginnaasat*

Ilinniartut kalaallisut oqalunnermik allannermillu ilisimasaqassapput atuisinnaassallutillu aammalu oqaatsit nalinginnaasumik aaqqissuunnerannik oqaasilernermillu suliaqarsinnaassallutik, taamaalillutillu oqaluttarissatigut allattarissatigullu attaveqarsinnaassallutik. Ilinniartut atuarnermik piginnaasaqassapput aammalu kalaallit oqaasii, kulturi ilinniakkanilu kusanartuliorsinnaaneq pillugit ilisimasaqassallutik aammalu kalaallit atuakkiaannik kulturiannillu paasinnissinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut pisuni nalinginnaasuni kulturikkut akornanni atassuteqartarnermik tunngavissaqassapput, tamanullu tunngasunik ilinniagaqarnermi piginnaasat ilaattut kalaallit oqaasii kulturiallu pillugit piginnaasaqassallutik.

*Kulturikkut inuiaqatigiillu akornanni piginnaasat*

Ilinniartut kalaallit kulturiannik imatut ilisimasaqartigissapput namminneq kulturiminnik kinaassutsiminnillu paasinninnissamut tunngaviisa ilagissallugu.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. kalaallisut oqalunnerit allannerillu ajornanngitsut paasisinnaassallugit,
    2. kalaallisut paasinartumik ajornartorsiutiginagulu oqaaseqarsinnaassallutik ulluinnarnilu pissutsit pillugit attaveqarsinnaalersitsisumik oqaatsinik atorsinnaasanik atuisinnaassallutk
    3. oqaatsinik allattariarsornermi oqaatsinik aaqqissuinerit pingaanerit atorlugit nalunaaruteqartarnerni assigiinngitsumi pingaarnerusutigut eqqortumik kalaallisut allassinnaassallutik
    4. kalaallit ullutsinni kulturiannik ilisimasaqalissallutik, tassunga ilanngullugit danskit oqaasiinut kulturiannullu atassuteqarnerit aamma
    5. ilinniartitsissummi ikiuutit pingaarnerit atorsinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

*Oqaatsitigut ilinniakkat*

* + 1. Taaguusiineq, oqalunnermi erinaq atuffassinerlu.
    2. Atuakkiani atuakkiaanngitsunilu oqaasertat.
    3. Tusarnaarnermi atuarnermilu paasinninnermut aamma oqalunnermik allannermillu piginnaasanut tapersiissutit nipit assilissallu atorlugit tusagassiissutit.
    4. Kalaallit oqaasileranni immikkoortut pingaarnerit.
    5. Tusarnaarnermi oqalunnermilu piginnaasat, tassunga ilanngullugit oqaloqatigiinnermi peqataasinnaassuseq aamma oqaasertanik sammisanilluunniit kalaallisut nammineerluni saqqummiisinnaaneq.

Ilinniartitsissummi atortut ikiuutit pingaarnerit, tassunga ilanngullugit qarasaasiat.

*Kulturikkut ilinniakkat*

1. Oqaasertat kulturimik paasinninnermut pingaaruteqartut inuiaqatigiinnullu nutaaliaasut tunngaviusut.
2. Kalaallit Nunaanni oqaatsitigut inissisimaneq pillugu aamma kulturini allani pissutsit pillugit oqaasertat.
3. Oqaasertat atuakkiortarnerup nutaanerusup ineriartorneranik paasisaqarfiusut.
4. Nipit assilissallu atorlugit atortut naleqquttut, oqaasertanut qulaani taaneqartunut tapersiutaasinnaasut paasinninnermillu annertusaasinnaasut.
   1. **Ilassutitut ilinniakkat**

Ilassutitut ilinniakkat pingaarnertut ilinniakkat imminnut atassuteqartilissavaat itisilerlugillu ilinniartullu ilinniakkani paasisaat annertusassallugit. Ilinniartitsissummi tiimit 15 pct-ii ilassutitut ilinniakkani atorneqassapput.

1. **Ilinniartitsinerup aaqqissuunneqarnera**
   1. **Ilinniartitseriiaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

aa) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

bb) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

cc) Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

dd) Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

*Oqaatsitigut ilinniakkat:*

Ilinniartut tunngaviusumik attaveqartarnermi sapinngisamik sukkanerpaamik piginnaasaqalissapput. Allattariarsorluni ingerlaavartumi sulinermi allannermik piginnaasat kisimik anguniarneqassanngillat, kisiannili oqaasilerinermik, oqaatsinik atorsinnaasanik oqalussinnaanermillu piginnaasaqarfiulersumik ilikkagaqartarnermut tapersiissalluni.

Ilinniartitsinerup allanngorartinneqarnera ilinniartitsinerup ingerlanneqarnerani tamarmi ilinniartitsinermi pissusissamisoortumik tunngaviuvoq.

*Kulturikkut ilinniakkat:*

Ilinniartitsineq sammisakkaarlugit aaqqissuunneqarluarsinnaavoq, taamaalilluni immikkoortuni assigiinngitsuni sammisassatut toqqakkat ingerlanneqarsinnaallutik aammalu ilinniarnertuunngorniarfimmi ilinniagaqarnermi ukiut pingajuanni suliniummik suliaqarnermi

ingerlanneqarsinnaallutik. Suliniummik suliaqarnerit sammisat allat iluanni avataanniluunniit ilinniartunit ilinniartitsisunillu toqqarneqassapput, naggaserneqassallutillu ilinniartumut ataatsimut allattariarsorluni suliamik quppernerit sisamat missaasa annertoqataanik suliaqarnermik.

* 1. **Suleriaatsit**

Oqaatsinik kulturimillu ilinniagaqarfiit missingersorlugu 2:1-mik oqimaaqatigiissinneqassapput. Ilinniagaqarfiit taakku marluk sunneeqatigiissillugit ilinniartitsinermut ilanngunneqassapput.

*Oqaatsitigut ilinniakkat Oqaluttariarsorneq*

Aallarterlaanut oqaatsillu aappaattut ilinniartitsivinnermut ilaapput tusarnaartarnermik atuarnermillu akuttunngitsumik sungiusarneq, oqaatsit naanilersorneqanerannik oqaasilerinerullu aaqqissugaaneranik ilinniarneq aammalu oqaatsinik atorsinnaasanik aaqqissuussamik suliaqarneq. Oqaloqatiginninnerit aqunneqartut aqqutigalugit ilinniartut attaveqartarnermik piginnaasaqalissapput, tamannalu oqaasertat atuarneqartut tunngavigalugit nammineernerulluni oqaloqatiginnittarnermik oqaloqateqartarnermillu ineriartortinneqaqqissaaq. Oqaasertat pillugit oqaloqatigiinnerni siunertaavoq ilinniartut oqaasertanik sammisanilluunniit nammineerlutik nassuiaanermik piginnaasaqalernissamik ilinniarnissaat, naggataatigullu siunertaalluni kalaallisut oqaasertamik sammisamilluunniit nammineerluni saqqummiinissaq taassumalu kingorna tamanna pillugu oqaloqatigiinnissaq.

Atuakkanik ujarlerfiusartunik atuisarneq, nutserineq oqaasertanillu paasinnittarneq aaqqissuussamik suliarineqassapput.

*Allattariarsorneq*

Allattariarsortarneq siusissukkut ingerlanneqalissaaq. Ilinniartut allattarissanik suliassat annikinnerusut atorlugit tunngaviusumik allattariarsornermik piaartumik sungiusalissapput, taamaalilluni ilinniarnerup aallartinnerani ilinniartut immikkuulualuttuni piginnaasaat ineriartortinneqassallutik. Allattariarsorluni sulineq ukiut pingasut ingerlaneranni suliassanik 16-20-inik annertussuseqassaaq, ajornarneruleriartussallutik.

Attaveqaqatigiittarnermi piginnaasat annertuumik pingaartinneqassapput, tassungali peqatigitillugu inaarutaasumik allattarissamik misilitsinnermi suliassat suliarinissaannut piumasaqaataasumik anguniagaqarluni piginnaasaqarfiulernissaa suliniutigineqassalluni. Tassunga atatillugu ordbogit quppersakkallu atornissaat annertuumik suliniutigineqassaaq, ilinniartullu qarasaasiakkut periarfissat tamaasa atornissaannik sungiussitinneqassallutik, ilaatigut internetikkut ilisimasanik ujarlertarnikkut ingerlatitseqqiisarnikkullu.

Ilinniartitsinermut ilaassapput imarisaat ilinniakkanut naleqquttut pillugit internetikkut paasissutissat atornissaat ilinniarnermilu isummerfiginissaat.

Attaveqaqatigiinnikkut pisinnaasat suli pingaartinneqassapput, ilutigisaanilli anguniakkamut sammisumik sulisoqassalluni.

*Kulturikkut ilinniakkat*

Suleriaatsit assigiinngiiaartut ilanngunneqassapput: ilinniartitsisut oqalugiarnerat, ataasiakkaarluni sulineq, ilinniartut saqqummiinerat, klassimi oqaloqatigiinnerit, suleqatigiiaarluni sulineq, suliniummik suliaqarneq aammalu suleqatigiikkaarluni klassimut saqqummiussineq. Ilinniartut atuariaatsit naleqquttut paasissutissaatissanillu ujarlertarnerup atornissaat ilinniassavaat.

Ilinniarnertuunngorniarfimmiinnermi ukiup siulliup naalernerani suliassaq, kalaallisut suliassaq, suliarineqassaaq, taannalu danskisut kalaallisulluunniit allanneqassaaq, annertussuseqassallunilu computerimik allallugu quppernernik arfinilinniit arfineq pingasunut.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Kalaallisut ilinniartitsissummi ilinniartitsissutit allat suleqatigiissutigineqassapput. Pingaartumik oqaatsinik nalilersuineq ilisimasaqarnermillu oqaluttuarisaaneq pillugit danskisut ilinniagaqarneq kalaallisut ilinniartitsissummi suleqatigiissutigineqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartut ilinniartitsinerup aallartitsineraniilli ilinniartitsisumit ingerlaavartumik nalilersorneqartassapput, imminullu nalilersortarneq ilanngunneqassalluni. Sammisat aalajangersimasut pillugit allattarissanik suliassat annikitsut atorlugit ilinniartitsisut aammattaaq ilinniartut misilittassavaat. Ilinniarnermi naggasiilluni ingerlatat annertunerusut ilinniartitsisut ilinniartullu suleqatigiillutik anguniagaqarlutik siunissarlu isigalugu nalilersortassavaat. Ilinniartitsisut ingerlaavartumik nalilersuisarnerannut ilaapput ilinniartut sanngiiffii nakuuffiilu immikkoortullu ilinniartut immikkut tapersiiffigineqarfissaat isiginiarneqassallutik. Killiffik pillugu ilinniartut tamarmik ilisimatinneqartassapput.

Kingunissaanik nalilersuisarneq atorneqassaaq.

* 1. **Misilitseriaatsit**

Allattarissanik oqaluttarissanillu misilitsittoqartassaaq.

*Allattariarsorluni misilitsinneq*

Qitiusumiit suliakkiissutit tunngavigalugit allattariarsorluni misilitsinnermik ilinniartitsissut naggaserneqassaaq. Misilitsinnerup sivisussusia 6 tiimiuvoq. Oqaasertat tunngavigalugit suliakkiissutit akornanni soraarummeertoq nammineq toqqaassaaq. 1½ tiimimi siullermi suleqatigiikkaarluni suliassaq suliarineqassaaq allattuisoqarsinnaassaarlu. Tamassuma kingorna suliassaq soraarummeertut ataasiakkaarlutik akissuteqaatigissavaat.

Soraarummeertut kisimiilerpata misiliutip immikkoortuisa aappaat aamma tunniunneqassaaq taannalu imaqassaaq qallunaatut ullutsinni oqaasertanik nalinginnaasumik quppernerup 1/3- iata missaaniittoq, taannalu kalaallisut allallugu oqaluttuareqqinneqassaaq.

*Oqaluttariarsorluni misilitsinneq*

Suliassaq oqaasertanik imaqartoq tunngavigalugu misilitsittoqassaaq.

Piareersarnissamut 60 minutsit missaannik piffissaliisoqassaaq, soraarummeernerlu 30 minutsit missaanni sivisussuseqassaluni.

Misilitsinnerit pingasunngorlugit agguarneqarput. Misilitsinnermi immikkoortoq siulleq tassaavoq piareersaqqaarnani atuagassaq danskisuunngorlugu nutsigaq quppernerup nalinginnaasup ¼-iata missaani takitigisoq. Immikkoortuata aappaa tassaavoq oqaasertaq nalunngisaq quppernerup nalinginnaasup ataatsip missaani takitigisoq pillugu kalaallisut oqaloqatigiinneq. Immikkoortuata pingajuat tassaavoq kulturi pillugu immikkoortumi allattarissamik suliniutip suliarineqarnikup imarisaanik danskisut saqqummiineq. Piffissaq soraarummeerfik pingasunngorlugu imatut agguarneqassaaq immikkoortoq siulleq 5 minutsinik sivisunerpaaffeqassalluni, immikkoortuata aappaa 10 minutsit missaaniissalluni immikkoortuatalu pingajuat 10 minutsit missaaniissalluni.

* 1. **Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnaatiginersut misilitsinnernik nalilersuinermi nalilerneqassaaq.

*Allattariarsorluni misilitsinnermi* pingaartinneqassapput:

* + 1. Atortut ikiuutit naleqquttut atorlugit atuarnermik oqaasertanillu paasinninneq,
    2. Oqaasertaliorsinnaaneq aamma
    3. Saqqummiussamut tunngatillugu nammineersinnaassuseq. Soraarummeertup akissutaanik tamakkiissumik naliliineq tunngavigalugu karakteriliisoqassaaq.

*Oqaluttariarsorluni misilitsinnermi* pingaartumik pingaartinneqassapput:

1. Paasineqarsinnaasumik ajornartinnagulu oqalunneq,
2. Attaveqaqatigiittarnermi piginnaasat,
3. Oqaatsit atorsinnaasat nalinginnaasut oqaasertanullu tunngasut, oqaaseqatigiit sananeqaasiat kalaallisullu eqqukannersumik oqariartaaseqarnermi piginnaasat,
4. atuakkanik paasisassarsiorfinnik atuisinnaaneq aamma piareersaqqaarnagu oqaasertanik nutserinermi paasisaqarsinnaaneq,
5. saqqummiineq oqaasertanillu paasinninneq aamma
6. tamakkerlugu isiginnissinnaaneq ataqatigiissitsisinnaanerlu.

Soraarummeertup akissutaanik tamakkiissumik naliliineq tunngavigalugu karakteriliisoqassaaq.

**Ilanngussaq 24**

# Kalaallisut ilitsoqqussaralugu oqaatsitut A

1. **Atuartitsissutip inissisimanera**

Kalaallisut ilinniartitsineq piginnaasaqarnissamik, kulturilerinermik ilisimasaqarnermillu atuartitsiviuvoq, oqaatsinik allatalerinernullu tunngasunik sammisaqarfiusoq.

Atuartitsissummi qitiusut tassaapput kalaallisut oqaatsit atuakkiallu. Kalaallisut oqaatsinik kalaallisullu allaaserisanik suliaqarnikkut saqqummeeriaatsit assigiinngitsut tunngavilerneqassapput, kulturikkut paasinnittaasitigullu ilioriaatsit, Kalaallit Nunaanniit nunarsuarmilu allaniit paasisaqarfiginissaat, oqaluttuatoqqaniit nalerput angullugu.

Sukumiisumik allaaserisanik atuarnikkut, oqaatsitigut, oqaluttuarisaanikkut, kusanartulioriaatsimillu isigalugu misigisaqarneq, misissuinikkut immikkoortiterisinnaaneq isummersuiffiginninnerlu ataatsimoortinneqalissapput. Atuakkialerinermi oqaatsinillu sammisaqarnermi suliat ataqatigiilluartuunissaat, atuartitsissutip imarivaa, isummersugaanermi naammassisaqartarnermilu. Oqaatsinik atuartitsissutini kalaallisut atuartitsinerup immikkuullarequtigaa ilitsoqqussaralugit oqaatsitut atuartitsissutaanera.

1. **Atuartitsissutip siunertaa**

*Ilisimasassat piginnaasassallu*

Kalaallisut atuartitsinermi atuartut allatanik qanganisaanerusunik nutaanerusunillu oqaatsinut tunngasuni, atuakkialerinermi kulturimullu tunngasulerinermi piginnaaneqalissapput.

Taakkununnga atatillugu atuartut suliaqarnermi atuakkiatigut atuakkiaanngitsutigullu oqaatiginnissinnaassuseqarnermi isumasiuisinnaanngussapput.

*Ilikkagassatut suleriutsinillu piginnaasassat*

Atuartut kalaallisut atuartitsinermut tunngasunik misissueqqissaarsinnaassapput, isumasiuisinnaassallutik naliliisinnaassallutillu, paasissutissallu passussinnaanngussavaat, oqaatsit isumaat allanngorarsinnaanerilu nassuitsumik paasisinnaassallugit, imarisaat allanngorarsinnaanerilu paasisinnaassallugit. Atuartut kalaallisut atuartitsinermi piginnaasassaat qaammaassaqalernissamut ilinniaqqinnissamullu piareersarnermut siunertaqarpoq.

*Inuttut inooqataanermillu piginnaasassat*

Kusanartulioriaatsinut eqqumaffiginninneq, oqaatsitigut isumaliutersorneq oqaatsinillu atuilluarnerup, aamma naqitanik allaqqaarneqarnerminni piffissami nunamilu sumiinnermi assigiinngisitaartuni passussisinnaanerup, atuartup imminut avatangiisiminullu paasinninnerata ineriartorneranut tapertaassapput. Taakku tunngavigalugit atuartut pingaaruteqartumik inuttut kinaassutsimik paasinninnissamut tunngavissinneqassapput, taamalu aamma inuttut namminermut peqateqarlunilu saqqumilaarsinnaanngorneranut tunngavissinneqassallutik.

*Kulturikkut inuiaqatigiittullu piginnaasassat*

Atuartut sammisanut tunngasutigut namminneerlutik inuiaqatigiinni nunarsuarmilu pisunut isummersorsinnaanissamut iliuuseqarsinnaanissamullu tunngavissinneqassapput.

Tassuunakkullu atuartut pissutsinik paasisimasaqalissapput iliuuseqarsinnaanngussallutillu Kalaallit Nunaanni inuunermi nutaaliaasumi, tamat oqartussaaqataaffianni nunarsuarmioqataaffiusumilu nalilersuisinnaanikkut oqaatsinillu nakimaatsumik atuilluarnikkut.

1. **Ilikkagassatut anguniagassat imarisaalu**
   1. **Ilikkagassatut anguniagassat**

Atuartut piginnaasaqarfigilissavaat:

1. oqalunnikkut allattariarsornikkullu eqqortumik, allanngorartumik namminiussuseqartumillu

saqqummiussisinnaaneq,

1. oqalunnikkut allannikkullu malittarisassanik nalunngisaqarnermik ersersitsisinnaaneq, ilanngullugu allaatsimi malittarisat eqqortumik oqaasiliornermut atorsinnaanerinik sapersaateqannginneq,
2. saqqummiussat assigiinngitsut, oqalunnikkut allannikkullu

tulluartumik ataqatigiissumillu saqqummiussinnaanngorneri, tassani ilaatinneqarput atuffassineq, oqaluttuarneq, imaqarnersiuineq, erseqqissaaneq, saqqummiussisinnaaneq, oqalliseqarnermi peqataaneq, oqaloqatigiinneq oqallisigisanullu akuuneq,

1. oqaatsit atuuffiinik nalunngisaqarnermik taakkualu kulturimut inuiaqatigiinnullu attuumassuteqarneri,
2. oqaatsit sannaannik paasisimasaqarnermik ersersitsineq, oqaasilerissutinilu taaguusersuutit

tunngaviusut atorsinnaanerannik sapinngisaqarneq,

1. naqitanik misissueqqissaarnermi paasinninnermi periaatsitigut patajaatsumik assigiinngisitaartumik atuisinnaaneq, nassuiaasersuineq, naleqqiussineq aamma naqitanik naqitaanngitsunillu nalilersuisinnaassuseqarneq, tassunga ilagitillugu oqalunnikkut ilisarnaasersuisinnaaneq,
2. kalaallisut atuakkiat ukiut ingerlanerini pingaaruteqarnerusut nalunngisarilluarnerinik ersersitsineq, nunarsuullu sinnerani atuakkianut naleqqiussinnaallugit,
3. kalaallisut atuakkiat oqaluttuassartaannik nalunngisaqarnermik, taakkulu kulturikkut inuiaqatigiinnullu attuumassuteqarnerannik takutitsisinnaaneq,
4. naqitat, qarasaasiakkullu saqqummiussat pingaarnersiorlugit immikkoortiterisinnaaneq, allatat

assilissallu ataqatigiinnerat siunertaralugu, aamma

1. qarasaasiakkut saqqummikkanik ujarlersinnaaneq kiisalu aallersinnaaneq, immikkoortiterisinnaaneq, atortussianillu naqitanik qarasaasiakkoortunillu atuisinnaaneq.
   1. **Pingaarnerutillugit pisassat**

Pingaarnerutillugit pisassat tassaapput:

*Oqaatsinut tunngasunik pisassat*

* + 1. oqaatsinik qimerluuineq, tassunga ilaallutik oqaaseqatigiilerineq oqaatiginneriaaseq
    2. tunngavilersuinermik misissueqqissaarneq
    3. oqaloriaatsimik misissueqqissaarneq
    4. attaveqatigiinnermik misissueqqissaarneq

*Atuakkialerinermut tunngasunik pisassat*

1. naqitat 1900 sioqqullugu allatat, matumanilu ilaassapput, oqaluttuat oqaluttuatoqqallu
2. naqitat 1900 – 1950 tikillugu
3. naqitat 1950 – 1975 tikillugu
4. 1975-ip kingorna naqitat, matumanilu ilaassapput, ukiuni kingullerni tallimani saqqummiussat
5. naqitat, nunani allamiut atuakkiaat kalaallisuunngortitat, taakkulu kalaallit atuakkiaannut sunniutigisinnaasaat.
6. minnerpaamik *suliat sisamat (4 værker)* allaaserinneriaatsini, takisuuliaq (roman), isiginnaagassiaq (drama), naatsukullaliat ataatsimut katersat (novellesamling), kiisalu taalliat katersat

(digtsamling), tamatumanilu minnerpaamik ataaseq piffissaliinermi 1950-ip siornatigut allataq,

minnerpaamik ataaseq piffissami 2000-ip kingorna allataq. Suliat (værket) allaaserinneriaatsini

assigiinngitsuusuni minnerpaamik marluk ilaatinneqassapput. Taakku saniatigut sammisaqarnermut atatillugu atuagaq ataaseq namminersuutigalugu atuartumit toqqagaq ilinniartitsisumillu akuerisaq, atuarneqassaaq; atuagaq atuarneqartoq atuartumit

oqalunnikkut

allannikkulluunniit saqqummiunneqassaaq,

1. 2000 sioqqullugu *piffissami aalajangersimasumi* saqqummersunik atuarneq,
2. tunngaviusumik atuakkialerinermi isumaliutersuutinut paasinnittaatsinik periaatsinillu suliaqarneq kiisalu
3. atuakkialerinerup oqaluttuassartaannik, kultureqarnerup oqaluttuassartaannik, qaammaasaqarnermullu tunngasut oqaluttuassartaannik saqqummersitat.

*Tusagassiuutinut tunngasuni pisassat*

* 1. nutaarsiassalerineq
  2. pisimasulersaarutilerineq
  3. takorluukkersaarutilerineq
  4. assilissat atorlugit saqqummeeriaatsit

**3.3 Ilassutitut pisassat**

Ilassutitut pisassiissutit pingaarnerutillugit pisassat itisilerlugillu naleqqussassavaat, atuartullu ilinniakkat tungaatigut annerusumik paasisaqalersillugit. Ilassutitut pisassat atuartitsissutip katillutik tiimiisa 15%-rissavaat. Ilassutitut pisassat tassaasinnaapput piffissat aalajangersimasut, sammisat aalajangersimasut naqitallu sammisamut tunngasut aalajangersimasut.

1. **Atuartitsinerup piareersaasiornera**
   1. **Atuartitseriaatsit (Didaktiske principper)**
2. Atuartitsinermi aallaaviussapput atuartup piginnaasai ilisimasaalu.
3. Atuartitsineq aaqqissuunneqassaaq sapinngisamik ilinniartitsisut ilinniartullu ilikkagaqartarneq pillugu oqaloqatigiitassallutik.
4. Atuartitsineq aaqqissuunneqassaaq atuartitseriaatsit allanngorartillugit.
5. Atuartitsineq aaqqissuunneqassaaq atuartut soqutigisaat pisariaqartitaallu tunngavigalugit, taamaalillutik atuartut atuartitsissut pissanganartutut, tulluartutut susassaqarfittullu isigissammassuk.
6. Atuartitsineq aaqqissuunneqassaaq sammisamut tunngatillugu ingerlatani tamani ineriartorneqartillugu aamma oqaatsitigut taaguusersuutitigullu atuartut namminneerlutik suleriaatsinut sungiusarsinnaanngorlugit.
7. Atuartitsineq aaqqissuunneqassaaq sapinngisamik inuiaqatigiinnut naleqqiussisinnaanissaq anguniarlugu.

Suliami oqalunnermi allannermilu piginnaasat sisamaasut, *tusarnaarneq, oqalunneq, atuarneq, allannerlu* ataqatigiilersinneqassapput, ataatsimut oqaatsinut, atuakkialerinermut, tusagassiuutilerinermullu qaammaasaqarluarnermik tunngavimmigullu atuartitsissutip ilinniartitaanertaanik naammassisaqarnertaanillu tapertariisitsilluarnikkut. Atuartitsinermi atuagarsornikkut piginnaasat nuiuunneqassapput, oqaatsinik sammisaqarnermut, atuakkialerinermut, tusagassiuutinillu sammisaqarnermut. Ingammik oqaatsinut tunngasunik suliaqarneq naqitanik atuarnermut peqatigitinneqaqqissaassaaq, oqaatsimmi sananeqaataannik, atuuffiinik oqaluttuassartaanillu paasisaqarneq tunngavittut atorluarneqassammat, naqitanik assigiinngisitaartumik tunngavilersueqqissaarlunilu misissuinermut, nassuiaanermut naleqqiussinermullu.

Atuartitsinermi naqitat oqaluttuarisaanermut aaqqissuussaanermullu naleqqersorneqartassapput naliminni nalitsinnilu sunniutaat ersersinniarlugit. Piareersaasiorneq sammisamut tunngatitatut aaqqissuunneqarsinnaavoq, pingaarnerutillugit anguniagassat atuartitsinerup naggasernerani ersersilluarlugit. Atuartitsineq aaqqissuunneqassaaq atuartut inuttut inooqataasutullu ineriartornerat piginnaanngorsarnerallu sammisamut tunngasutigut aallaaveqaqqullugu, soorluttaaq ilinniaqqinnissamut piginnaanngorsarneq nalilersuisinnaassuseqalernissamut atuartitsissutinullu allanut attuumassuteqarneq inerisarneqassasut.

* 1. **Suleriaatsit**

Oqaatsinut tunngasunik, atuakkialerinermut tunngasunik tusagassiuutinullu tunngasunik sammisaqarneq; taakkulu tulleriinneri malillugit pingaaruteqassapput naleqqiussissutigalugit kisitsisit 2:3:1. Pisassatut sammineqartussat atuartitsinermi ataqatigiisilluarneqassapput.

Atuartitsineq aaqqissuunneqassaaq allanngorartumik ineriartuaartumillu. Atuartitsinermi allanngorartitsineqassaaq, ilinniartitsisoq qitiulluni aammalu atuartut qitiutittarlugit, ilinniartitsisup saqqummiinera, kisimiilluni suliaqarneq, atuartut saqqummiussinerat, atuartut ataatsimut atuartinneri, eqimattakkaarluni sulinerit internettikkullu aaqqissuussaasunik sulinerit, pilersaarusiornerani ineriartuaartitsineq ukiuni pingasuusuni ersarissuussaaq, aammalu piviusoq (atukkat, pissutsit) aallaavigalugit atuagarsorninngortitsineq kiisalu

atuagarsorneq aallaavigalugu pissutsinut iserneq (induktive og diduktive principper) sinnerseraallugit atorneqartassapput.

Oqaatsinut tunngasunik sammisaqarnerit, atuakkialerinermut tunngasunik sammisaqarnerit, tusagassiuutinut tunngasunik sammisaqarnerit kiisalu allattariarsornerit nuiuullugit atuartitsinerni ingerlanniarneqartassapput, soorluttaaq aamma atuakkialerigaanni atuakkiaatit oqaluttuassartaannut inissinniarneqartassasut.

Oqaatsinut tunngasuni sammisaqarnermi itisiliiffigineqassapput atuartitsissutip oqaluttariarsornertaa allattariarsornertaalu.

Atuakkialerinermi ukiuni kingullerni 250-it miss. ingerlanerini atuakkiarineqarsimasunit, ukiut killilikkat iluanni, naqitanik tigulaarinikkut, oqaluttuarisaanikkut saqqummeeriaatsit siammasissut, qinigassat assigiinngitsut nikerartullu atuarneqassapput; salliutinneqassallutillu takorluukkersaarutit.

Tusagassiuutinut tunngasut assigiinngitsut, naqitaappata naqitaanngippataluunniit sammineqartassapput.

*Allalluni suliaqarneq*

Allalluni suliaqarneq tassaavoq allalluni saqqummiineq. Ukiumi siullermi allannermut tunngasunik atuartitsinissat ataatsimoortillugit peqqissaartumik tunngaviusumik begrebit ineriartortitsillunilu allannermut misilittakkat ilitsersuussutigineqassapput. Ilitsersuussineq nalunaaquttap akunnerini 10-15-ni sivisussuseqassaaq. Allalluni suliat ukiut pingasut ingerlaneranni 22-nit 26-nut amerlassuseqassapput, soraarummeerutinut nalunaaquttap akunnerini arfinilinni suliaasartunut assingusuussallutik.

Atuartitsinermi qarasaasiap atornissaa pingaartinneqassaaq allannermik atuartitsinermi, saqqummiussani oqalulluni oqaasertaligassani kiisalu paasissutissanik ujarlernerni**.**

Ukiup siulliup naalernerani atuartut kalaallisut allaaserisamik annertusisamik tunniussaqassapput, qarasaasiaq atorlugu allataq, quppernernillu 6-8-nik annertussusilik.

* 1. **Oqariartaatsit suliamut tunngasut (fagsprog)**

Atuartitsineq piareersaasiorneqassaaq aaqqissuussaasumik ilinniartut oqariartaasii suliamut tunngasut ineriartortillugit aammalu atuartitsissutip taaguusersuutaanik paasinninneq atuisinnaanerlu ineriartortillugit. Atuartitsineq piareersaasiorneqassaaq atuartut patajaatsumik oqaatsinik begrebinillu paasinnillutillu atuisinnaanngorsarlugit.

**4.4 Atuartitsissutinut allanut attuumassuteqarnera**

Kalaallisut atuartitsineq nalinginnaasumik atuartitsissutinut allanut attuumassuteqarpoq. Atuartitsissutip fagit allat peqatigissavai, inuttut pissuseqarnermut tunngasut kusanartulerinernullu (æstetisk) naliliisinnaanermut naleqqersuisut. Atuartitsissutit allat oqaatsinik sammisaqarfiusut ataatsimoorussamik oqaatsinut naqitanullu tunngasunik taaguusersuineq pillugu suleqatigineqarsinnaapput.

Kalaallisut atuartitsinerup danskisut atuartitsineq suleqatigissavaa, naqitanik misissuinermi aamma eqeersaataasunik (bevidsthedshistorie) sammisaqarnermi. Ukiut tamaasa

nalunaaquttap akunnerini 20-ni atuartitsissutit kalaallisut aamma qallunaatut suleqatigiittassapput.

1. **Naliliineq**
   1. **Ingerlaavartumik naliliineq**

Ingerlatarisimasat ingerlaavartumik nalilerneqartassapput, ilinniartitsisoq atuartorlu paasisaqartissallugit, ilinniakkanut tunngasunik atuartup qanoq inissisimaneranik, suliassallu tullinnguuttut aalajangersorneqarnissaannik. Nalileeriaatsit assigiinngitsut atorneqassapput, soorlu naammassisimasanik katersuiviit, ilanngunneqarsinnaallutillu qarasaasiakkut allallugit naammassisimasat, ilaatinneqassappullu annerusumik minnerusumilluunniit allallugit suliarisimasat, oqalulluni saqqummiinerit, aamma allalluni misilitsinnerit annertunngitsut**.**

* 1. **Misilitsissutit ilusissaat**

Allattariarsorluni misilitsinneq ataaseq, oqalullunilu misilitsinneq ataaseq ingerlanneqassapput**.**

*Allattariarsorluni misilitsinneq*

Misilitsinneq akunnernik arfinilinnik sivisussuseqarpoq.

Misilitsittussaq suliassiissutit arlariit, naqitanik imallit akornannit toqqaassaaq. Siullermik akunnerup aappaa avillugu eqimattakkaarluni suliassiissutinik sulisoqassaaq, eqqaamaniutissanillu allattuisoqarsinnaalluni. Kingornatigut misilitsittup suliassiissut kisimiilluni akissuteqarfigissavaa.

*Oqaluttariarsornermi misilitsinneq*

Misilitsinneq ingerlanneqassaaq suliassiissut naqitamik ataatsimik arlariinnilluunniit imalik tunngavigalugu, ilitsersuutitaqassaartaaq soraarummeertup suliassaq qanoq suliarinissaanik imaqartumik.

Soraarummeerusiat suliarineqassapput ataatsimut isigalugit missiliukannerlugit agguataarneqassallutik oqaasilerinermut, atuakkialerinermut tusagassiuutilerinermullu pisassiissutinik imallit, 2:3:1-mik annertussusilerlugit, imaassallunilu apeqqutit arlaata pisassiissut aalajangersimasoq qiterissallugu. Soraarummeernissamut apeqqutip imarissavaa atuagassaq ataaseq arlariilluunniit, katinnerminni annerpaamik quppernernik arfineq pingasunik annertussusillit.

Makitassiat pinikuusanik pinikuunngisanillu imaqartinneqarsinnaapput, makitassamili minnerpaamik atuagassaq ataaseq pinikuunngissaaq.

Soraarummeertoq piareersassaaq minutsini 60-ini soraarummeernerlu minutsini 30-ni sivisussuseqassalluni.

Soraarummeertup minutsit qulit missiliorlugit oqalulluni saqqummiineranik tunngaveqarluni soraarummeerneq sammisat pillugit oqaloqatigiinnertut naleqqersuinertullu ingerlanneqassaaq.

* 1. **Naliliinissamut tunngavissat**

Misilitsinnerup nalilersornera tassaassaaq, misilitsittup ilinniakkanut anguniagassanut aalajangikkat uuttuutitut atorlugit saqqummiussinnaanerai.

*Allattariarsorluni misilitsinnermi* isiginiagassaapput misilitsittup piginnaasai:

* + 1. allaaserinnillaqqissutsimi
    2. sammisamik suliarinninneq
    3. kalaallisut atuartitsissutinut tunngasunik, atuartitsissummullu tunngaviusumik periaatsinik

ilisimasaqarneq.

*Oqaluttariarsorluni misilitsinnermi* isiginiagassaapput misilitsittup piginnaasai:

1. oqalulluni saqqummiineq
2. makissimasami sammisamik erseqqissaasinnaaneq isumaliutiginnissinnaanerlu
3. kalaallisut atuartitsissutinut tunngasunik atuartitsissummullu tunngaviusumik periaatsinik

ilisimasaqarneq.

Misilitsinnerni taakkunani marlunni, oqaluttariarsornermi allattariarsornermilu, karakteeri ataaseq naliliissutigineqassaaq, soraarummeertup misilitsinnermini angusai ataatsimut isigalugit.

# Oqaluttuarisaaneq B

**Ilanngussaq 25**

1. **Ilinniartitsissutip inissisimanera**

Oqaluttuarisaanermi nunarsuarmi Kalaallillu Nunaanni itsarsuarmiit ullumikkut pisut, ineriartornerit imminnullu atanerit sammineqarput. Ilinniartitsissummi qitiuvoq inuit imminnut ataqatigiinnerat, piffissallu ingerlanerani tamanna pinngortitami paarlakaajaartitsilluni kulturit inuiaqatigiillu qanoq ineriartorsimanersut. Ilinniartitsissummi qitiuvoq oqaluttuarisaanerup ingerlasimaneranik taassumalu kingunerisaanik nassuiaasiorneq.

1. **Ilinniartitsissummi siunertat**

*Ilisimasat piginnaasallu*

Pingaartumik Kalaallit Nunaata oqaluttuarisaanerani, Europap oqaluttuarisaanerani nunarsuarmilu oqaluttuarisaanermi ineriartornerit pisullu pillugit ilinniartut nalinginnaasumik ilisimasariaqakkanik ilisimasaqassapput. Tassunga atillugu oqaluttuarisaanermi imminut atanernik ilisimasaqassapput, tassunga ilanngullugit inuit, inuiaqatigiit pinngortitallu imminnut ataneri.

*Ilikkagaqartarnermi sulinermilu piginnaasat*

Ilinniartitsissummi suliaqarnermi ilinniartut oqaluttuarisaanermi atortunik assigiinngiiaartunik oqaluttuarisaanerlu pillugu ingerlatitseqqiisarnermi assigiinngitsunik aaqqissuisinnaassapput, nalilersuisinnaassallutik naliliisinnaassallutillu.

*Inuttut inuillu akornanni attaveqaqatigiittarnermi piginnaasat*

Maannakkut ajornartorsiutaasunut tunngatillugu ilinniartut oqaluttuarisaanermi ilisimasanik inuttut inuillu akornanni qisuariaateqarsinnaassapput atuisinnaallutillu.

*Kulturikkut inuiaqatigiillu akornanni piginnaasat*

Ilinniartut oqaluttuariarsornermi imatut ilisimasaqassapput kinaassutsimillu nalunnginnillutik, siusinnerusumi pisunik soqutiginninnertik ineriartortissinnaallugu apeqqusiisinnaassallutillu. Tassunga atatillugu ilinniartut maannakkut pisunik ilisimasaqassapput iliuusissatullu periarfissanik ilisimasaqassallutik, ilaatigut namminneq kulturikkut tunuliaquteqarnerminnik ilisimasaqarneq aqqutigalugu. Ilinniartut naggasiullugu inuiaqatigiinni allani oqaluttuarisaanermi kulturikkullu ineriartornernik imatut ilisimasaqartigissapput kulturit akornanni sukkasuumik allanngoriartorfiusumi annertunerusumillu naapittarnerni kulturinik allanik naapinnissinnaallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. Kalaallit Nunaata oqaluttuarisaanerani, Europap oqaluttuarisaanerani nunarsuarmilu oqaluttuarisaanermi ineriartornerit pisullu pingaarnerit nassuiarsinnaassavaat,
    2. oqaluttuarisaanermi atortut assigiinngiiaartut nalilersuillutik/aaqqissuussamik atorsinnaassavaat,
    3. oqaluttuarisaanermi ajornartorsiutit oqaluttariarsorlutik allattariarsorlutillu oqaluttuarisinnaassavaat ingerlatitseqqiisinnaallutillu,
    4. oqaluttuarisaanermi sammisamik misissuineq ingerlassinnaassavaat ingerlaqqissinnaallugulu,
    5. oqaluttuarisaanermi imminnut atanerannik ilisimasaqarnertik takutissinnaassavaat, tassunga ilanngullugu inuit, inuiaqatigiit pinngortitallu imminnut atanerat,
    6. maannakkut oqaluttuarisaanermi inuiaqatigiit akornanni imminnut atanerit akerleriinnerillu nassuiarsinnaassavaat,
    7. inuit oqaluttuarisaanermit pilersinneqarnerat oqaluttuarsinnaanermillu pilersitsinerat qisuariarfigisinnaassavaat,
    8. oqaluttuarisaanermik atuisarnernik atornerluisarnernillu assersuutit isornartorsiuillutik isummerfigisinnaassavaat uppernarsarsinnaallugillu aamma
    9. siunissami nalitsinnilu oqaluttuarisaanermi ajornartorsiutit ineriartornermilu takussutissat isornartorsiuilluni isummerfiginissaannut oqaluttuarisaaneq atorsinnaassavaat.
  1. **Ilinniartitsissutip imarisai pingaarnerit Ilinniartitsissutip imarisai pingaarnerit ukuupput**:
     1. Kalaallit Nunaata oqaluttuarisaanera,
     2. Kalaallit Nunaata Danmarkimut atassuteqarnera,
     3. Europap oqaluttuarisaanera nunarsuarmilu oqaluttuarisaaneq,
     4. politikkimi pissutsit nunallu tamat akornanni atassuteqarnerit,
     5. tunisassiorneq, aningaasaqarneq pinngortitamillu tunngaveqarnermi pissutsit,
     6. inuuniarnermi atugarisat, ilaqutariinni pissutsit inuillu atugarisatigut assigiinngiiaarnerat aamma
     7. kulturi, tassunga ilanngullugit upperisarsiorneq eqqarsartaaserlu.
  2. **Ilassutitut ilinniakkat**

Ilassutitut ilinniakkat ilinniakkat pingaarnerit itisilissavaat taakkununngalu atassuteqartitsillutik imaluunniit ilinniartitsissutit nutaat imatut ilanngunneqassallutik ilinniartitsissummi ilikkagassatut anguniakkat anguneqarlutik itisilerneqarlutillu. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinermik Aaqqissuussineq**
   1. **Ilinniartitseriaatsimi periutsit**

jjjj)Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

kkkk) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

llll)Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

mmmm) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

nnnn) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

oooo) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Piffissap ilinniartitsinerup ingerlanerani piffissap sumiiffiillu siaruarlugit ilinniartitsinerit arfineq marluk – arfineq pingasut ingerlanneqassapput aammalu Kalaallit Nunaata Europallu oqaluttuarisaanerat pingaanerutillugu. Ilinniartitsinerit imatut agguarneqassapput:

* + 1. ilinniartitsineq 1721 siorna pingaarnerutillugu,
    2. ilinniartitsinerit marluk 1721-p aamma 1953-ip missaata akornat pingaarnerutillugu
    3. ilinniartitsinerit pingasut 1953 missaata kingorna pingaarnerutillugu aamma
    4. piffissat taakku pingasut akoranni pingaarnernik nammineq toqqakkanik ilinniartitsinerit ataaseq – marluk.
  1. **Suleriaatsit**

Suleriaatsimik toqqaaneq pisuni tamani assigiinngiiaartumik aaqqissuilluni assigiinngiiaartitsinermik siuariartortitsinermillu periutsimik tunngaveqassaaq tassunga ilanngullugit klassini ilinniartitsineq, ataasiakkaarluni sulineq, marlukkaarluni suleqatigiiaarneq. Ilinniartitsissutit ilinniartut ilinniartitsissummi oqaatsinik, qisuariaateqartarnermik isornartorsiuillutillu nalilersuisinnaassutsimik ineriartorfigisaat isiginiarneqassapput. Ilinniartitsineq imatut aaqqissuunneqassaaq ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassallutik.

Ilinniartitsinermik ingerlatsineq 1953-ip missaata siorna minnerpaamik ataatsimi kingornalu minnerpaamik ataatsimi Kalaallit Nunaanni oqaluttuarisaaneq pingaartinneqassaaq.

Ilinniartitsinermik ingerlatsinerni taakkunani Kalaallit Nunaata Danmarkimut atassuteqarnera aamma paasiniarneqassaaq. 1953-ip missaanik ilinniartitsinermik ingerlatsineq imatut toqqarneqassaaq nunarsuarmi, Europami Kalaallillu Nunaanni ineriartornerit pingaarnerit sammineqarlutik. Nunarsuarmi nunat killiit kulturiisa avataanni kulturit 1953-ip missaata kingornannik ilinniartitsinermi minnerpaamik ataaseq ilaatinneqassaaq. Ilinniartitsinermik ingerlatsinermi minnerpaamik ataaseq maannakkut pissutsinut ineriartorneq sammineqassaaq, ilinniartitsinermillu ingerlatsinermi minnerpaamik ataatsimi arnat angutillu atugassarisaasa assigiinngissutaat paasiniarneqassallutik.

Ilinniartitsineq tamaat isigalugu oqaluttuarisaanermi ineriartornernut takussutissanik pingaarnernik imminnullu atanerannik paasisaqarnermut tapersiissaaq. Ilinniartitsinermik ingerlatsinermi immikkoortut uku akornanni toqqaasoqassaaq:

* + 1. Piffissami sivisunerusumi oqaluttuarisaanermi ineriartorneq.
    2. Piffissaq ataaseq.
    3. Sammisaq ataaseq.
    4. Piffissaq sivisooq pillugu sammisaq.
    5. Sumiiffimmi oqaluttuarisaanermik misissuineq.

Ilinniartitsinermik ingerlatsinerni tamani atortut assigiinngitsut atorlugit sulisoqassaaq. Ilinniartitsissummi sammisani pingaarnernik suliassaqarneq tassaavoq oqaluttuarisaanermi oqaasertanik suliaqarneq, taakkulu nalilersorneqassapput, nassuiarneqarlutik atassuteqartinneqarlutillu. Aammattaaq paasisaqarfiit ilanngunneqarsinnaassapput, soorlu assit, illunik titartaariaatsit, eqqumiitsuliat, nipilersorneq, filmit, apersuinerit, grafikinngorlugit saqqummiinerit naatsorsueqqissaarnerillu. Atortut taakku ilaanni sukumiisumik periuseqarluni sulisoqassaaq. Ilikkagassatut anguniakkat anguniarlugit ilaatigut

paasissutissanik ujarlernermut oqaluttuarisaanermilu atortunik saqqummiinernut ilinniartitsinermi IT ilanngunneqassaaq, tassunga ilanngullugit ilinniartitsisut saqqummiinerat, ilinniartut saqqummiinerat isumasioqatigiinnerillu.

* 1. **Ilinniartitsissumi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutsitsilluni.

1. **Nalilersuineq**
   1. **Ingerlaavartumik nalilersuineq**

Ilinniartitsissummi ilikkagassatut anguniakkat tunngavigalugit ingerlaavartumik nalilersuisoqartassaaq. Ilinniartitsissut pillugu ilinniartunik ataasiakkaanik ilitsersuisoqartassaaq, tassani ilinniartut ilinniartitsissummi killiffiup qaffasissusianik erseqqarissumik paasitinneqassallutik. Semesterini tamani ilinniartut suliaqarnerat, peqataavinnerat ilinniartitsisumilu tunniusimanerat nalilersorneqartassapput.

* 1. **Misilitseriaatsit**

Misilitseriaatsit marluk ataaniittut akornanni ataatsimik klassinut ataasiakkaanut ilinniarfik toqqaassaaq:

*Misilitseriaaseq a*

Oqaluttariarsorluni misilitsinnermi paasisaqarfiit ilisimaneqaatsit atorlugit suliassat tunngaviussapput, annertussuseqassallutillu sammisanut ilinniarsimasanut ataatsimut atasut atorlugit quppernerit nalinginnaasut 1-2 missaanni. Atortut ilisimaneqartut ajornartorsiuteqarfinnut toqqakkanut ilinniartitsinermi suliarineqarsimasunut tunngassapput. Atortut ilaat allassimassanngillat, tassunga ilanngullugit assit.

Piareersarnissamut 30 minutsit missaanni piffissaliisoqassaaq, soraarummeertumullu ataatsimut soraarummeerneq 30 minutsit missaanni sivisussuseqassaaq.

*Misilitseriaaseq b*

Paasisaqarfiit soraarummeertunit ilisimaneqartut quppernerit nalinginnaasut annerpaamik 1-2 aammat atortut siumut ilisimaneqanngitsut quppernerit nalinginnaasut 1-2 atorlugit apeqqutit tunngavigalugit suliassat tunngavigalugit oqaluttariarsorluni misilitsinneq. Atortut

ilisimaneqartut ajornartorsiuteqarfinnut toqqakkanut ilinniartitsinermi suliarineqarsimasunut tunngassapput. Atortut ilaat allassimassanngillat, tassunga ilanngullugit assit.

Ilinniartut ataasiakkaat misilitsinnginnermi ulloq sioqqullugu suliassamik tunineqassapput, piffissaq piareersarfik tiimit 24-t missaanissaaq, tiiminilli 24-nit sivikinnerussanani.

Soraarummeertumut ataatsimut soraarummeerneq 30 minutsit missaanni sivisussuseqassaaq.

Soraarummeeriaatsini taakkunani marlunni soraarummeernermi atortut ilinniartitsinermik ingerlatanut pingasunut-tallimanut tunngassapput, taakkunannga minnerpaamik ataaseq 1953- ip missaata siorna marlullu 1953-ip missaata kingorna. Kalaallit Nunaata Europallu oqaluttuarisaanerat nunallu killiit avataanni kulturit ilanngunneqassapput.

Soraarummeernermi sammisat tamarmiullutik sumiiffinnut, piffissanut sammisanulluunniit erseqqarissumik tunngassuteqassapput.

Allattukkat piffissami piareersarfimmi suliat atortullu misilitsinnermut ilaatinneqartut. misilitsinnermi nassarneqarsinnaapput

* 1. **Naliliinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Soraarummeerut suliani pissutsinik erseqqarissumik saqqummiisinnaassusiat soraarummeernermilu piffissamik atuinerat aaqqissuussinerallu pingaartinneqassapput. Soraarummeertup saqqummiineranik ataatsimut naliliineq tunngavigalugu karakteriliisoqassaaq.

**Ilanngussaq 26**

# Timersorneq B

1. **Ilinniartitsissutip inissisimanera**

Ilinniartitsissummi timersornermi timi atorlugu ingerlataqarneq aallaaviuvoq aammalu pinngortitalerinermik peqqissutsimillu ilisimatusarnermik aamma inulerilernermik inuiaqatigiinnillu ilisimatusarnermik ilinniartitsissutini ilisimasat ilanngunneqarlutik. Ilinniartitsissummi timi atorlugu ingerlataqartarnerup peqqinnissamut siamasinnerpaamik isigalugu pingaaruteqassusianik paasinnittoqartarpoq. Timersornermi piginnaasat aalanermik nuannarisaqarneq misilittagaqarnerlu timeq aalanissamullu periarfissat pillugit ilisimasaqartitsilersarput. Ilinniartitsissut assigiinngiiaartitsineq itisilerinerlu aqqutigalugit atuagarsornerullu ilanngunneratigut timersornerup kulturimi naleqassusianik

paasisaqarfiusarpoq, tassani Kalaallit Nunaat Kalaallit Nunaanni timeq pillugu qangalili kulturia pinngortitamilu timersornermik ingerlatsineq isiginiarlugit immikkut inissisimalluni.

1. **Ilinniartitsissummi siunertat**

*Ilisimasat piginnaasallu*

Ilinniartut timersuutit aammalu sungiusartarneq, inooriaaseq timersornermilu ileqqut pillugit timersornermi tunngaviusumik taaguutit pillugit tunngaviusumik ilisimasaqassapput, tassunga ilanngullugit sulinermi timip pissusai pingaarnerit timillu atuunnera pillugu ilinniakkat pillugit ilisimasaqarneq. Ilinniartut taassuma saniatigut timersornermi tamatigoortumik tunngaviusumillu piginnaasaqassapput.

*Ilikkagaqartarnermi sulinermilu piginnaasat*

Ilinniartut sungiusartarnermut, peqqissutsimut timersornermullu tunngatillugu atuagarsorneq timersornerlu ataatsimoortissinnaassavaat, timikkut pisinnaasani piviusorsiortumik immikkullu tamarmik anguniagassiorsinnaassapput aammalu nammineq anguniakkat angunissaannut anguniagaqarlutik sulisinnaassallutik. Ilinniartut tassunga atatillugu sungiusarnermut atatillugu ingerlatsinertik nalilersorsinnaassavaat. Ilinniartut aammattaaq timersornermik ilinniartitsinerup avataani timersornermik ingerlatitseqqissamut periarfissanik paasisaqarsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suleqatigeeriaatsini assigiinngitsuni peqataavissinnaassapput aammalu aalasarnerup nuannersuanik timilu atorlugu inooriaatsimik allanik pilerilersitsinissamut tunngaveqassallutik. Ilinniartut naggasiullugu timersuutini ileqqorissaarnermut ”malittarisassani” suleqatigeeriaatsinilu assigiinngitsuni ingerlatsisinnaassapput.

*Kulturikkut inuiaqatigiillu akornanni piginnaasat*

Ilinniartut timersornerup kulturikkut pingaaruteqassusia aammalu maannakkut oqaluttuarisaanermi naleqassusia pillugit qisuariaateqarsinnaassapput, minnerunngitsumik tassunga ilanngullugu Kalaallit Nunaanni timersornermik qangalili ingerlatsisarnernik ilisimasaqarneq aqqutigalugu.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

* + 1. Timersornermi pisinnaasat tamatigoortut tunngaviusullu timersuutinilu ataasiakkaani qaffasinnerusumik ingerlassinnaalissallugit,
    2. Timersuutini toqqakkani ingerlatsinernilu pisinnaasaqalissaput, taakkunanilu pisinnaasaqarfiit uku isiginiarneqassapput 1) arsamik pinnguarneq 2) nipilersorneq, nipit aalanerlu aamma 3) qangalili timersuutit nutaallu,
    3. Timersuutini sungiusarnernilu taaguutit pingaarnerit ilisimalissavaat,
    4. Kalaallit Nunaanni timersornikkut timimillu atuinikkut kulturimi ileqqut ilisimalissavaat,
    5. Timi atorlugu ingerlatsinerup inooriaatsillu peqqissutsimut pingaarutaat pillugit ilisimasaqalissapput nassuiaasinaalissallutillu, tamatumunnga ilanngullugu sunngiffimmi timersornermik sammisaqarnissamut periarfissanik paasiniaasinnaaneq.
    6. Timimik misilitsinerit ajornanngitsut ingerlassinnaasalissavaat paasisaqarfigilerlugillu,
    7. Sungiusarnermi tunngaviusumik tunngaviit aammalu sungiusarneq, inooriaaseq timersornermi ingerlatsisarnerit pillugit timersornermik suliaqarfimmi tunngaviusumik taaguutit ilisimalissavaat,
    8. Sulinermi timip pissusai pingaarnerit timerlu pillugit ilinniakkat atorneqarluarsinnaasut pillugit tunngaviusumik ilisimasaqalissapput,
    9. Sungiusarnermi peqqissutsimilu timi atorlugu ingerlatsinerit misissoqqissaarlugillu nalilersorsinnaalissavaat
    10. Timersornerup oqaluttuarisaanerani timersornerlu pillugu sociologiimi timersorneq pingaartillugu inulerinermi aama inuiaqatigiinnik ilisimatusarnermi timersorneq pillugu atuagarsornermi toqqakkanik tunngaviusumik ilisimasaqalissapput,
    11. Timersornerup kulturimi naleqassusaa pillugu nalilersuisinnaalissapput qisuariaateqarsinnaalerlutillu,
    12. Timersornermi pissusilersuutit ileqqorissaarnerlu ilisimalissavaat,
    13. Sulinermi timimik misiliinerit aammalu anguniagaqarluni tunngaviusumik sungiusarneq kissassarnermilu malitassat aaqqissuussinnaalissavaat ingerlassinnaalissallugillu,
    14. Nammineq timi atorlugu sungiusarnermik malitassanik suliaqarsinnaalissapput, ingerlatsilersinnaalissapput nalilersuisinnaalerlutillu aamma
    15. Timi atorlugu sungiusarnissamut nammineq suliaq aqqutigalugu sungisarsimassusertik pitsanngortissinnaalissavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. Ingerlatsinerit timikkut pisinnaasanik siuarsaasut,
    2. timersuutit timersornermillu ingerlatsinerit tamatigoortut taakkunani timermik aqutsisinnaaneq arsarlu atorlugu timersorsinnaaneq isiginiarneqassallutik,
    3. timersornermi misiliinermilu tunngaviit,
    4. sungiusarneq, inooriaaseq timersornermillu ingerlatsisarnerit pillugit pinngortitamik peqqissutsimillu ilisimatusarnermi aamma inulerinermi inuiaqatigiinnillu ilisimatusarnermi tunngaviusumik taaguutit,
    5. timersuutit timersuutinillu ingerlatsinerit sungiusarnerlu, taakkunani ilinniartitsissumi atuagarsorneq ilanngullugu itisiliinissaq isiginiarneqassalluni,
    6. Kalaallit Nunaanni timersornikkut timimillu atuinikkut kulturimi ileqqut pinngortitamilu timersornermik ingerlatsinerit,
    7. Timersuutit suleqatigiinnermik ileqqorissaanermillu namminerlu naleqassutsimik siuarsaasunik isiginninniarfiusut aamma
    8. Ilinniartitsissummi ilisimatusarnikkut periutsit taaguutillu naleqquttut.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Pingaarnertut ilinniakkat saniatigut ilinniartitsissutini assigiinngitsuni allani pingaarnertut ilikkagassanut atassuteqartitsilersumik ilassutitut ilinniakkat ilaapput.

Tamanna aqqutigalugu ilinniartut suliaqarfimmi ilisimasaat annertusisinneqassaaq, aammalu ilinniartitsissummi periarfissanik paasisimalerlutik. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
   2. **Suleriaatsit**

Ilinniartitseriaatsini ilinniakkanut tunngatillugu allanngorartitsisoqassaaq, kisiannili aamma ilinniartut assigiinngiiaarneri, taakku ilikkagaqariaasiat pisariaqartitaallu annertuumik isiginiarneqassallutik. Ilinniartitseriaatsit ilinniartut suliaqarfimmi oqaasiannik, qisuariartarnerannik ajornakusoortunillu eqqarsarsinnaassusiannik ineriartortitsisut

isiginiarneqassapput. Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Ilinniartitsineq itisiliinissaq isiginiarlugu sivisunerusumik ingerlataqarnertut aaqqissuunneqassaaq. Ilinniartitsinerup aallartisarnerani ingerlatsinerni ataasiakkaani timi atorlugu ingerlatsinerit, atuagarsorneq sungiusarnerlu ilanngunneqassapput, tamassuma kingunerani ilinniartitsinermi ingerlatsinerup atuagarsorlunilu ilinniartitsinerup akornanni assigiinngiiaartitsisoqassaaq. Atuagarsorluni ilinniakkat klassimi inimi ilinniartitsinertut suleqatigiilluni sulinertut aamma ilinniartitsinermi suliaqarluni misileraanertut ingerlanneqassapput.

Ilinniarnermik ingerlatsinerni ikinnerpaamik marlunni atuagarsornerup suliaqarnerullu ataatsimoortinneqarnissaat isiginiarneqassaaq. Ilinniartitsinerup sinnerani atuagarsorluni suliaqarlunilu ilinniakkamik ingerlatsinerit immikkoortinneqassapput, kisiannili atuagarsorneq suliaqarluni ilinniartitsinermut sapinngisamik annertunerpaamik attuumassuteqartinniarneqassaaq.

Ilinniartut namminersorlutik suleqatigiiaarlutillu sulissapput, aammalu allattariarsorluni nalunaarusianik arlalinnik ilinniartitsissutini arlalinni ilisimasaqarfinnik ilanngutsitsisunik suliaqartoqassalluni.

Ilinniartitsinermik ingerlatsinermi ilinniartitsissummi periarfissanik ilinniartut assigiinngiiaartunik misigisaqartinneqassapput, ingerlatsinernilu suiaassutsit taakku marluk timi atorlugu ingerlatitsinissamik kajumilersinnissaat qulakkeerneqassaaq. Ilinniartitsineq taamaalilluni nammineq aaqqissuussanut aaqqissuussaanngitsunullu aammalu aaqqissuussanut inuussutissarsiutigalugulu timersornermi neqeroorutinut

Ilinniagassanik pingaarnernik suliaqarneq timimik aqutsisinnaaneq arsamillu aqutsisinnaaneq isiginiarlugit timersuutinik timersornermilu ingerlatsinernik tamatigoortunik isiginninniarluni imatut aaqqissuunneqassaaq, piginnaasaqarfiit 1) arsarneq, 2) timersorneq, nipit aalanerlu) aamma 3) qangali timersuutit nutaallu ukiut tamaasa piffissami ilinniartitsivimmi ingerlataqarnerup minnerpaamik 20 procentiutillugit.

Kissassartarnermik, tunngaviusumik sungiusarnermut pilersaarusianik sungiusarnermillu suliniutinik suliaqarnermut atatillugu allattariarsorluni suliaqarneq ilinniartitsissummi ilaavoq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni

oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsissummi ilinniartitsissutit allat arlallit qanimut suleqatigiissutigineqarnerat ilaavoq. Timersornermik ilinniartitsissummi atuagarsornerup siammasissusia imaqassusialu pinngortitamik peqqinnissamillu ilisimatusarnermik, inulerinermik inuiaqatigiinnillu ilisimatusarnermik aamma eqqumiitsuliornermik nutaaliornermillu ilinniartitsissutit iluanni akornannilu ataqatigiissitsinissamik periarfissiipput. Ataqatigiissitsinermi tassani ilinniartut timersornermik suliaqarfimmi immikkoortunik aalajangersimasunik pisariaqartumik paasisaqarnissaat qulakkeerneqassaaq, tassungalu peqatigitillugu inooriaatsimut timip pissusissaatut anguniagaqarnermut tunngatillugu timi atorlugu ingerlatsinerni sungiusarnernilu periarfissat annertunerusut pillugit ilisimasaqartitsisoqalissalluni.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ilinniartitsissummi ingerlaavartumik nalilersuinernut tunngaviupput. Inunnik ataasiakkanik nalilersuineq ataatsimut nalilersuineq tunngavigalugu aammalu suiaassutsit ilanngutsiterlugit siuaassutsillu assigiinngiiaartillugit tamatigoortumik ilinniartitsineq tunngavigalugu pisassaaq.

Ilinniartut namminneq sungiusarnermik atuagarsorluni ilisimasanik ataqatigiissitsisinnaassusiat, ilinniartut ilinniartitsissummi atuagarsornermik ingerlatsinermillu ataqatigiissitsisinnaassusiat, ilinniartut suliaqarnermi piginnaasaat aamma timersorneq pillugu atuagarsorluni ilisimasaat tamarmiusumik nalilersuinermut ilanngunneqassapput. Ilinniartut ilinniartitsissummi killiffiannik ilisimatinneqartassapput.

* 1. **Misilitseriaatsit**

Ilinniartitsissummi soraarummeertumut ataatsimut minutsinik 45-inik sivisussuseqartumik ingerlataqarluni/oqaluttariarsorluni misilitsinneq. Misilitsinnermi ingerlataqarluni immikkoortua minutsinik 25-inik sivisussuseqassaaq.

*Ingerlatsinermik immikkoortumi* ilinniartitsinermik ingerlatsinerni marlunni holdinik ilinniartitsinermi ilaasimasuni soraarummeertitsisoqassaaq. Ilinniartitsinermik ingerlatsinerit piginnaasaqarfiit imm. 3.1, b-mi allaaserineqartut ilaatinneqassapput. Ingerlatsinerni piginnaasanik soraarummeertitsisoqassaaq. Immikkoortoq taannalu ingerlanneqassaaq inunnut ataasiakkaanut suleqatigiinnulluuunniit imarisaqartitsineq apeqqutaatillugu.

*Imminnut ilinniartittut*

Imminnut ilinniartittut ullormi soraarummerfiusumi makitsereernikkut timersuutini pingasuusunit marlunni imm. 3.1., b-mi allaaserineqartunik soraarummeertinneqassapput. Soraarummeernerni ikiorteqartoqassappat, taakku ilinniartut akornanni nassaarineqassapput. Misilitsinnermi atortut ilaattut misilitsinnermi ingerlatsinerup imarisaa pillugu imminnut ilinniartittuni ataasikkaani soraarummeertut malitassamik suliaqassapput.

Oqaluttariarsorluni misilitsinnermi oqaluttariarsorluni misilitseriaatsit ataanittut marluk akornanni klassinut ataasiakkaanut ilinniarfik toqqaassaaq:

*Misilitseriaaseq a*

Suliassaq quppernernik nalinginnaasunik marlunnik annertunerunngitsoq soraarummeertumit siumut ilisimaneqareersoq atorlugu tunngavigalugu oqaluttariarsorluni misilitsinneq. Atortut siumut ilisimaneqareersut atortunut, sammisanut sulianut ilinniartitsinermi suliarineqartunut tunngassuteqassapput. Atortut ilaat allataasinnaanngillat, tassunga ilanngullugit assit. Atortut allataanngitsut quppernerit nalinginnaasut amerlassusiannut missingiilluni naatsorsoqqinneqassapput.

Piareersarnissamut minutsit 40-t missaanni piffissaliisoqassaaq (ilitsersuineq atortunillu tunniussineq ilanngullugit), piffissarlu soraarummeerfik minutsit 20-t missaanni sivisussuseqassaaq.

.

*Misilitseriaaseq b*

Suliassaq tunngavigalugu atortut quppernerit nalinginnaasut annertunerpaamik sisamat assingi soraarummeertumut siumut ilisimaneqareersut ilanngullugit oqaluttariarsorluni misilitsinneq. Atortut siumut ilisimaneqareersut atortunut, sammisanut sulianut ilinniartitsinermi suliarineqartunut tunngassuteqassapput. Atortut ilaat allataasinnaanngillat, tassunga ilanngullugit assit. Atortut allataanngitsut quppernerit nalinginnaasut amerlassusiannut missingiilluni naatsorsoqqinneqassapput.

Ilinniartut ataasiakkaat ulloq misilitsiffiusussaq sioqqullugu suliassamik tunineqassapput, piffissarlu misilitsiffiusussaq tiimit 24-t missaanni sivisussuseqassaaq, kisiannili tiiminik 24- nik sivikinnerussanani. Piffissaq soraarummeerfik soraarummertumut ataatsimut minutsit 20-t missaaniissaaq. Misilitseriaatsini taakkunani marlunni misilitsinnermi atortut katillutik ilinniartitsinermi ilikkagassatut anguniakkanik nalunaarusianillu tunniunneqarnikunik imaqassapput.

Piffissamut piareersarfimmut soraarummeernermullu namminermut atuartut ilinniaritsinermut atatillugu atorneqarnikuusut nassarneqarsinnaapput, tassunga ilanngullugit ilinniartut suliassat suliarinikuusaat taakkulu pillugit allattugaat.

* 1. **Nalilersuinermi tunngaviit**

Ilikkagassatut anguniakkat tunngavigalugit soraarummeertut ingerlatsineq atorlugu soraarummeernermi timersornermi piginnaasaqarnerannik naliliisoqassaaq.

Oqaluttariarsornermik immikkoortumi soraarummeertut soraarummeertitsinermi ajornartorsiutit pillugit apeqqutinik nalilersuineq aqqutigalugu timersornermi periutsinik ilisimasaqarfinnillu ilisimasanik takutitsinerannik nalilerneqassapput.

Soraarummeertut ingerlatsinermi oqaluttariarsornermilu saqqummiinerannik ataatsimut nalilersuinikkut karakteriliisoqassaaq.

# Timersorneq C

**Ilanngussaq 27**

1. **Ilinniartitsissutip inissisimanera**

Ilinniartitsissummi timersornermi timi atorlugu ingerlataqarneq aallaaviuvoq aammalu pinngortitalerinermik peqqissutsimillu ilisimatusarnermik aamma inulerilernermik inuiaqatigiinnillu ilisimatusarnermik ilinniartitsissutini ilisimasat ilanngunneqarlutik. Ilinniartitsissummi timi atorlugu ingerlataqartarnerup peqqinnissamut siamasinnerpaamik isigalugu pingaaruteqassusianik paasinnittoqartarpoq. Timersornermi piginnaasat aalanermik nuannarisaqarneq misilittagaqarnerlu timeq aalanissamullu periarfissat pillugit ilisimasaqartitsilersarput. Ilinniartitsissut assigiinngiiaartitsineq itisilerinerlu aqqutigalugit atuagarsornerullu ilanngunneratigut timersornerup kulturimi naleqassusianik paasisaqarfiusarpoq, tassani Kalaallit Nunaat Kalaallit Nunaanni timeq pillugu qangalili kulturia pinngortitamilu timersornermik ingerlatsineq isiginiarlugit immikkut inissisimalluni.

1. **Ilinniartitsissummi siunertat**

*Ilisimasat piginnaasallu*

Ilinniartut timersornermi tunngaviusumik piginnaasaqassapput timimillu ilisimasaqassallutik aamma aalanerit atorneqarsinnaasut atorsinnaassavaat. Ilinniartut aammattaaq timi atorlugu ingerlataqarnerit peqqissutsimut siamasinnerpaamik paasillugu pingaaruteqassusiat pillugu ilisimasaqassapput.

*Ilikkagaqartarnermi sulinermilu piginnaasat*

Ilinniartut sungiusartarnermut, peqqissutsimut timersornermullu tunngatillugu atuagarsorneq timersornerlu ataatsimoortissinnaassavaat, timikkut pisinnaasani piviusorsiortumik immikkullu tamarmik anguniagassiorsinnaassapput aammalu nammineq anguniakkat angunissaannut anguniagaqarlutik sulisinnaassallutik. Ilinniartut aammattaaq timersornermik

ilinniartitsinerup avataani timersornermik ingerlatitseqqissamut periarfissanik paasisaqarsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suleqatigeeriaatsini assigiinngitsuni peqataavissinnaassapput aammalu aalasarnerup nuannersuanik timilu atorlugu inooriaatsimik allanik pilerilersitsinissamut tunngaveqassallutik.

*Kulturikkut inuiaqatigiillu akornanni piginnaasat*

Ilinniartut timersornerup kulturikkut pingaaruteqassusia aammalu maannakkut oqaluttuarisaanermi naleqassusia pillugu qisuariaateqarsinnaassapput, minnerunngitsumik tassunga ilanngullugu Kalaallit Nunaanni timersornermik qangalili ingerlatsisarnernik ilisimasaqarneq aqqutigalugu.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut uku piginnaalissavaat:

* + 1. timersuutini toqqakkani ingerlatsinernilu piginnaasaqalissaput, taakkunanilu piginnaasaqarfiit uku isiginiarneqassapput 1) arsamik pinnguarneq 2) nipilersorneq, nipit aalanerlu aamma 3) qangalili timersuutit nutaallu,
    2. timi pillugu paasisimasaqassapput
    3. Timersuutini sungiusarnernilu taaguutit pingaarnerit ilisimalissavaat,
    4. Kalaallit Nunaanni timersornermik timimillu kulturimi qangalili ingerlanneqartartut ilisimalissavaat,
    5. timi atorlugu ingerlatsinerup inooriaatsillu peqqissutsimut pingaarutaat pillugit paasisinnaassavaat, Ilinniartut aammattaaq timersornermik ilinniartitsinerup avataani timersornermik ingerlatitseqqinnissamut periarfissanik paasisaqarsinnaassapput.
    6. timimik misiliinerit ajornanngitsunik ingerlatsisinnaassapput ilisimasaqarlutillu
    7. timersornermi inissisimanernik ileqqorissaarnermillu ilisimasaqassapput,
    8. kissassarnermut pilersaarutinik suliaqarsinnaassapput ingerlatsisinnaallutillu,
    9. tunngaviusumik sungiusarnermut pilersaarutinik suliaqarsinnaassapput ingerlatsillutillu aamma
    10. nammineq timikkut sungiusarnissamik suliniummik suliaqarsinnaassapput, ingerlatsisinnaassapput nalilersuisinnaassallutillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. Ingerlatsinerit timikkut pisinnaasanik siuarsaasut,
    2. timersuutit timersornermillu ingerlatsinerit tamatigoortut taakkunani timermik aqutsisinnaaneq assarlu atorlugu timersorsinnaaneq isiginiarneqassallutik,
    3. timersornermut misilitsinnermullu tunngaviusumik tunngaviit,
    4. sungiusarneq, inooriaaseq timersornermillu ingerlatsisarnerit pillugit pinngortitamik peqqissutsimillu ilisimatusarnermi aamma inulerinermi inuiaqatigiinnillu ilisimatusarnermi tunngaviusumik taaguutit,
    5. Kalaallit Nunaanni timi pillugu kulturimi qangali ingerlataat pinngortitamilu timersornermik ingerlatsinerit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Pingaarnertut ilinniakkat saniatigut ilinniartitsissutini assigiinngitsuni allani pingaarnertut ilikkagassanut atassuteqartitsilersumik ilassutitut ilinniakkat ilaapput.

Tamanna aqqutigalugu ilinniartut suliaqarfimmi ilisimasaat annertusisinneqassaaq, aammalu ilinniartitsissummi periarfissanik paasisimalerlutik. Ilassutitut ilinniakkat ilinniartut suleqatigalugit toqqarneqassapput. Ilassutitut ilinniakkat pingarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanillu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
   2. **Suleriaatsit**

Ilinniartitseriaatsini allanngorartitsineq siuariartortitsinerlu pisuni tamani tunngavigineqassaaq. Ilinniartitsineriaatsinni ilinnikkanut tunngatillugu assigiinngiiaartitsisoqassaaq, kisiannili aamma ilinniartut assigiinngiiaarneri, taakku

ilikkagaqariaasiat pisariaqartitaallu annertuumik isiginiarneqassallutik. Ilinniartitseriaatsit allanngorartinneqassapput, taamaalilluni atuagarsorluni, ingerlataqarluni misileraallunilu sulineq isiginiarneqassallutik, kisiannili ingerlatsilluni timersorneq annertunerpaamik pingaartinneqarluni. Ilinniartitsineq imatut aaqqissuunneqassaaq ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqarlutik.

Ilinniartitseriaatsini aaqqissuussaaneq nikerartinneqassaaq, tassunga ilanngullugit klassini ilinniartitsineq, nammineerluni sulineq, marlukkaarluni suleqatigiiaarlunilu sulineq.

Ilinniartitseriaatsit ilinniartut suliaqarfimmi oqaasiannik, qisuariartarnerannik ajornakusoortunillu eqqarsarsinnaassusiannik ineriartortitsisut isiginiarneqassapput.

Ilinniagassanik pingaarnernik suliaqarneq timimik aqutsisinnaaneq arsamillu aqutsisinnaaneq isiginiarlugit timersuutinik timersornermilu ingerlatsinernik tamatigoortunik isiginninniarluni imatut aaqqissuunneqassaaq, piginnaasaqarfiit 1) arsarneq, 2) timersorneq, nipit aalanerlu) aamma 3) qangali timersuutit nutaallu ukiut tamaasa piffissami ilinniartitsivimmi ingerlataqarnerup minnerpaamik 20 procentiutillugit.

Kissassartarnermik, tunngaviusumik sungiusarnermut pilersaarusianik sungiusarnermillu suliniutinik suliaqarnermut atatillugu allattariarsorluni suliaqarneq ilinniartitsissummi ilaavoq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ilinniartitsissummi ingerlaavartumik nalilersuinernut tunngaviupput. Ilinniartut ataasiakkaat ataatsimut naliliineq tunngavigalugu nalilerneqartassapput, tassani timersornermi inuillu attaveqaqatigiittarneranni piginnaasat atuagarsornikkullu ilisimasat ilaassallutik. Ilinniartut atuagarsornermik namminerlu sungiusarnermik ingerlatsinermik ataqatigiissitsisinnaassusiat naliliinermut ilaassapput. Suiaassutsit ilanngutitillugit suiaassutsillu assigiinngiiaartillugit tunngavigalugit ilinniartut

ataasiakkaat nalilersorneqassapput. Ilinniartut ilinniartitsissummi killiffiannik ilisimatinneqartassapput.

* 1. **Misilitseriaaseq**

Timersornermi qaffasissuseq C-mi inaarutaasumik misilitsittoqassanngilaq.

**Ilanngussaq 28**

**Paasissutissiisarnermi teknologii C**

1. **Ilinniartitsissutip inissisimanera**

Paasissutissiisarnermi teknologii B tassaavoq inuiaqatigiinnik ilisimatusarnermik ilinniartitsissut, teknologiimik ilinniartitsissutinut attuumassuteqartoq. Ilinniartitsissut paasissutissanik teknologiimi periutsinilu suliaqarnermik kiisalu inunnut ataasiakkaanut, inuussutissarsiutinut inuiaqatigiinnullu tunngatillugu IT-mik ineriartortitsinermik, atuutilersitsinermik atuinermillu piginnaasanik ilisimasaqarfiulersarpoq. Ilinniartitsissummi pineqarput paasissutssiinermi paasissutissanik ingerlatitsseqqiinermilu teknologiit periutsillu.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi atuagarsorneq periutsillu pillugit imatut ilisimasaqartigissapput paasissutissiisarnermi teknologiimik ineriartortitsinermik aamma inunnut ataasiakkaanut, inuussutissarsiutinut inuiaqatigiinnullu pingaarutaanik qisuariaateqarlutik isummersinnaallutik. Ilinniartut qanittuni pivisuni nunallu tamat akornanni pissutsini paasissutissiisarnermi teknologiimi ajornartorsiutinik ineriartortitsinermi aaqqiinermilu ilinniartitsissummi ilisimasatik atorsinnaallugit.

*Ilikkagaqartarnermi sulinermilu piginnaasat*

Ilinniartut ilaatigut ingerlaqqilluni ilinniagaqarnissaq eqqarsaatigalugu IT-lerinermi ajornartorsiutinik nammineerlutik suleqatigiillutillu sulisinnaassapput. Ilinniartut IT- lerinermi ilisimasanik nutaanik pissarsisinnaassapput suliareqqiisinnaassallutillu.

*Inuttut inuillu akornanni attaveqaqatigiittarnermi piginnaasat*

Ilinniartut suliffeqarfinni iluatsitsinissamut inuttut sunniuteqarluarsinnaaneq pingaaruteqartumik piumasaqaataaneranik, suleqatinik suleqateqarluni sulisinnaassuseqarnermik aammalu atuisunik paasissutissanillu pilersuisunik suleqateqarsinnaanermik paasisimasaqarneq tunngavigalugu sulisinnaassapput. Ilinniartut inuit attaveqaqatigiittarneranni tusagassiuuutit atorlugit inuit attaveqaqatigiittarneranni piginnaasatik ineriartortissinnaassavaat.

*Kulturikkut inuiaqatigiillu akornanni piginnaasat*

Ilinniartut paasissutissiisarnermik teknologiimik atuinermik, atornerluinermillu, nalilersuillutik isummersinnaassapput. Ilinniartut kulturit Kalaallit Nunaannut IT-mi teknologii atorlugu qanilliartornerannik aammalu allamiut IT-mik atuisarnerat Kalaallit Nunaanni atuisarnermit allaanerusinnaaneranik ilisimasaqarneq tunngavigalugu sulisinnaassapput. Ilinniartut tassunga atatillugu allamiut kulturiinik naleqquttunik ilisimasaqarneq tunngavigalugu sulisinnaassapput, tassunga ilanngullugu tamanna nunani allani pissusilersuutinut kulturinullu naleqqussarsinnaanermut piumasaqaataasinnaasoq, ilinniartut aamma nunami allamiut kalaallit kulturiannut naleqqussarnissamik ajornartorsiuteqarsinnaanerannik ilisimasaqassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. ilinniartitsissummi tunngaviusumik taaguutinik immikkoortunillu pingaarutilinnik ilisimasaqalerneq,
    2. ilinniartitsissummi periutsit teknikkillu atornissaannik piginnaasaqarneq,
    3. ilinniartitsissummi tunngaviusumik taaguutinik isumaannillu paasinninneq,
    4. ilinniartitsissummi ajornartorsiutit taakkununngalu nammineq isummat pillugit qisuariaateqarneq,
    5. IT-ip inunnut ataasiakkaanut, inuussutissarsiutinut inuiaqatigiinnullu pingaaruteqassusianik nassuiaaneq,
    6. suliffeqarfinni attaveqaqatigiiffiit digitaliusut aaqqissuunneqarnerat aserfallatsaaliornerallu pillugit suliamik ingerlatsinermi ilisimasat atorneqarnerat,
    7. qarasaasiami nalunaarsuiffiit atorneqarfii assigiinngitsut atorsinnaallugit,
    8. isumannaallisaanermi ajornartorsiutit paasiniarlugit, aaqqiissutissanillu assigiinngitsunik siunnersuusiorneq,
    9. suliffeqarfiit ineriartortitsinerannut periutsinullu allanut atatillugu IT-mi periutsini aaqqiissutit nassuiarlugit aamma
    10. atortut programmillu assigiingiiaartut katersuinermut, suliareqqiinermut paasissutissanillu ingerlatitseqqiinermut atorsinnaallugit, aammalu suliffeqarfinnut naleqquttunik suliamillu ingerlatsinermi pisuni assigiinngitsuni aaqqiissutissatut siunnersuutit aalajangersimasut suliarisinnaallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. tekstbehandlingip, regnearkip saqqummiussinermilu programmit atornissaannik sungiusarneq,
    2. internetimi e-mailimilu ujarlertarnermik sungiusarneq
    3. IT-mi attaveqaatit aamma IT- pillugu inatsisini malittarisassat,
    4. IT-mi atortut, tassunga ilanngullugit serverit paasissutissanik nassitsisarneq attaveqaqatigiiffiillu,
    5. IT-mik aaqqissuussineq, ineriartortitsineq aqutsinerlu,
    6. Nassitsisarnermik aaqqissuussineq tigussaasumik aaqqiissuussaanermilu paasissutissat pillugit sillimaniarneq
    7. Suliffeqarfimmi IT pillugu periuseq aamma IT pillugu politikki aamma
    8. Attaveqartarnermi atortut periutsillu, nittartakkat, isikkulersuineq takussutissiornerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat piffissap ilinniartitsiviusup tamarmiusup 15 pct.- ianik assinganik annertussuseqassapput imatut toqqarneqassallutik ilinniartitsissummi anguniakkat angunissaannut tapersiillutik, suliaqarfinni assigiinngitsuni pisuni IT-p atorneqaneranik tapersiillutik, pingaarnertut ilikkagassat ilusilerlugit taakkununnga atassuteqartitsillutik, suliamik ingerlatsivimmi maannakkut ineriartornernik takutitsillutik.

1. **Aaqqissuussineq**
   1. **Ilinniartitsinermik aaqqissuussineq**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi tunngaviit tassaapput tunngaviit ilinniartitsinerup aaqqissuunneqarneranut tunngaviliisut. Ilinniartitsissummi ilinniartitsinermi ilinniakkanut nutaaliorluni misileraallunilu isumaqarnermi ilinniartut alapernaassusiat ilikkagaqarusussusiallu siuarsarneqassapput. Tamanna anguneqassaaq ilinniartitsissummi sammisaqarfinnut ilisimasat tunngavigalugit. Ilinniartut ilinniartitsinermi pisut ajunngitsumik sunneeqatigiittarnerannik

suleqatigiinnermi pilersartunik paasisaqassapput, tassani ataasiakkaat piginnaasaat allat siæeqatigalugit atorluarneqassallutik.

* 1. **Suleriaatsit**

Ilinniartitsineq imatut aaqqissuunneqassaaq ilinniartitseriaatsinik toqqaanermi assigiinngiiaartitsilluni siuariartortitsillunilu. IT-mik sungiusarnerup, tamanik takunnisinnaalersitsilluni ingerlatsinerup, sungiusarnerit suliniutillu akornanni paarlakaajaatsitsisoqassaaq, tassani suleriaatsit suliallu isiginiarneqassallutik. IT internetilu paasissutissanik ujarlernermut atorneqassapput, ilinniartullu aamma internetip ilisimasaqaatissanik paarlaasseqatigiittarfittut atornissaannik ilinniartinneqassapput.

Ilinniartitsissummi sammineqartoq pingaarneq tassaavoq paasissutissiisarnermi teknologi. Taamaammat ilinniartitsissut paasissutissanik ujarlernermut, misileraanermut, misilittaanermut uppernarsaasiornermullu IT-mi atortut annertuumik atorlugit ingerlanneqassaaq.

Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitsissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnissinnaaleriartortillugit.

**4.4 Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussisoqarluni. IT IT-mi aaqqiissutinik atuineq atuutilersitsinerlu pillugit ilinniartitsissutinik allanik suleqatiginniffiuvoq. Ilinniartitsissut aammattaaq teknologimik ineriartortitsineq IT-mi politikkimi pissutsit pillugit ajornartorsiutinut atatillugu inuiaqatigiinnik ilisimatusarnermik ilinniartitsissutinik suleqatigiinniffiuvoq. Ilinniartitsissummi nunat tamat akornanni aningaasaqarneq internetimi paasissutissanillu nalunaarsuiffimmi paasissutissanik ujarlernermi pingaaruteqartutut ilaavoq.

1. **Nalilersuineq**
   1. **Ingerlaavartumik nalilersuineq**

Ilinniartitsissummi anguniakkat ingerlaavartumik nalilersuinermi tunngaviupput. Ataasiakkaanik ilitsersuineq naliliisarnerlu aqqutigalugit ilinniarnerup tamarmiusup ingerlanerani ilinniartut qaffasissutsiminnik ilinniartitsissummilu killiffimminni ineriartornerminnik erseqqarissumik paasisaqassapput tassunga ilanngullugit ingerlatat

ilinniartitsinermi pissarsiaqarneq pillugu ataasiakkaarlutik ataatsimullu qisuariaateqartarnermik piumassuseqartitsilersut ilanngunneqassapput.

* 1. **Misilitseriaatsit**

Suliassami atortut siumut ilisimaneqanngitsut tassunga ilanngullugu suliassat atorlugit apeqqutit arlallit tunngavigalugit oqaluttariarsorluni misilitsinneq.

Minutsini 40-ni piareersarnissamut piffissaliisoqassaaq, piffissarlu soraarummeerfik soraarummeertumut ataatsimut minutsit 20-upput.

Soraarummeertup soraarummeertitsisullu oqaloqatigiinnerisigut soraarummeertitsineq ingerlanneqassaaq, tassungalu peqatigitillugu soraarummeertup suliamik ingerlatsinermi piginnaasani computeri atorlugu takutissallugit.

* 1. **Naliliinermi tunngaviit**

Naliliinermi soraarummeertoq ilinniartitsissummi anguniakkanik qanoq annertutigisumik angusinersoq nalilerneqassaaq.

Soraarummeertoq tassani ukuninnga piginnaasaqassaaq:

* + 1. ilinniartitsissummi ilinniakkanik aaqqissuussisinnaaneq ingerlatitseqqiisinnaanerlu,
    2. suliamik ingerlassineq pillugu tunngavilersuisinnaassaaq,
    3. suliamik ingerlatsinermi piginnaasanik takutitsisinnaassaaq aamma
    4. qanitani pissutsit nunallu akornanni pissutsit tunngavigalugit ilinniartitsissummi atuagarsorneq atorlugu IT-mi ajornartorsiutinik oqallisiginnissinnaassaq nalilersuisinnaallunilu.

Tamakkiisumik naliliineq aallaavigalugu karakteriliisoqassaaq.

**Ilanngussaq 29**

# Nutaaliorneq C

1. **Ilinniartitsissutip inissisimanera**

Nutaaliorneq C imaqarpoq nassaarsiorneq, nutaaliorneq siaruarterinerlu pillugit ilisimasanik. Nutaaliornermi suliarineqartarput nutaaliornermik ingerlatsinerit, suliniutinik aqutsineq, suliniutit ingerlaartarneri niuernermilu pilersaarutit. Ilinniartitsissut namminersortuni pisortallu suliffeqarfiini kattuffinnilu aningaasannanniarfiusuni aningaasannarniuffiunngitsunilu isumassarsinermiit niuerutiginerinut

ilisimasaqarfiulersarpoq. Taassuma saniatigut ilinniartitsissummi nutaaliornerup suliffeqarfinni inuiaqatigiinnilu pingaaruteqarnera sammineqarpoq.

1. **Ilinniartitsissummi siunertat**

*Ilisimasat piginnaasallu.*

Ilinniartut nutaaliorneq pillugu imatut ilisimasaqalissapput piginnaasaqalerlutillu suliffeqarfimmik kattuffimmillu aningaasannanniarfiunngitsumik pilersitsinermi isumassarsisarnermik ineriartortitsinermik aaqqissuussamik anguniagaqarlutillu suliaqarsinnaallutik. Ilinniartut tassunga atatillugu niuernermi iliuuseqarsinnaassapput aammalu suliniutinik suliaqarnermi suliffeqarfinnillu nutaanik aallartitsinermi periutsit atorneqarneranni ajutoorfiusinnaasunik suliaqarsinnaassapput.

*Ilikkagaqartarnermi sulinermilu piginnaasat*

Ilinniartut suleqatigiiaarlutik nutaaliornermik ingerlatsinermi ajornartorsiutit piviusorsiortut pillugit ilisimasatik ineriartortissavaat.

*Inuttut inuillu akornanni attaveqaqatigiittarnermi piginnaasat*

Ilinniartut isumassarsianik aaqqissuussamik anguniagaqarlutillu sulisinnaassapput. Ilinniartut namminneq isumassarsiatik upperissavaat, aammali isornartorsiorsinnaassallugit. Ilinniartut isumassarsiatik niuernermilu pilersaarutitik akissarsiutigalugu siunnersortinut, taarsigassarsitistsisartunut, pisisartunut pilersuisunullu suliamik ingerlatsisunut takoqqusaarutigisinnaassavaat.

*Kulturikkut inuiaqatigiillu akornanni piginnaasat*

Inuiqatigiit ingerlaannarnissaasa ineriartorfiunissaasalu innuttaasut nutaaliorsinnaanerannut aallarnisaasuunerannullu atassuteqarneranik paasisimasatik tunngavigalugit sulisinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. nutaaliornermi tunngaviusumik taaguutit nassuiarsinnaallugit aammalu nuna tamakkerlugu inuussutissarsiutillu immikkoortuini nutaaliornermi ingerlatsinerit taakkulu kingunissaat allaaseralugit,
    2. niuernermi isumassarsiat nalilersornissaannut isumassarsiat periutsillu ineriartortinnissaannut anguniagaqarluni teknikkit nassuiarsinnaallugit atorsinnaallugillu,
    3. suliffeqarfiit kattuffiillu aningaasarsiorfiunngitsut pilersinneqarnerannut ingerlaannarnissaannullu tunngavittut niuernermi pissutsit nassuiarsinnaallugit,
    4. nammineq suliffeqarfigisamik aallartitsinermi aqutsinermi sakkut niuernermi pilersaarutini atorsinnaallugit,
    5. nutaaliornermi siaruarterinerit nassuiarsinnaallugit, aamma
    6. nammineq suliffeqarfigisamik aallartitsinermi suleqatigiit suleqatigiinnilu peqataasut inissisimanerat pillugu tunngaviusumik ilisimasat atorsinnaallugit ataqatigiississinnaallugillu.
  1. **Ilinniartitsissutip imarisai pingaarnerit Ilinniartitsissutip imarisai pingaarnerit ukuupput**:
     1. inuiaqatigiinni nutaaliorneq,
     2. isumassarsianik pilersitsinermut, ineriartortitsinermut nalilersuinermullu periutsit tunngaviusut,
     3. pilersitsineq niuernermilu periutsit,
     4. niuernermut, pilersaarut,
     5. forretningsplan,
     6. siaruarterineq aamma
     7. suleqatigiit suleqatigeeriaatsillu.
  2. **Ilassutitut ilinniakkat**

Pingaarnertut ilinniakkat kisiisa atorlugit ilinniartut ilinniakkani anguniakkat angusinnaanngilaat. Ilassutitut ilinniakkat imatut toqqarneqassapput ilikkagassatut ilinniakkanut atassuteqartitseqataatillugit itisiliitillugillu, pingaartumik nutaaliorneq inuiaqatigiillu kissalu suliffeqarfiup nutaaliornermi suliamik ingerlatsinera. Ilassutitut ilinniakkat imatut toqqarneqassapput nutaaliornermi sulianik ingerlatsinermi ilinniartitsissutini assigiinngitsuni ilisimasat periutsillu atorneqarnissaasa pisariaqarneranik ilinniartut paasisaqassallutik. Ilassutitut ilinniakkat tassaapput maannakkut pisunik atuagassat soorlu aviisini ilanngussat, tv-mi aallakaatitat imaluunniit suliffeqarfiit nittartagaanni paasissutissat.

1. **Ilinniartitsinermik Aaqqissuussineq**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa

ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

1. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Nutaaliorneq C-mi tunngaviuvoq illuatungaani ilinniartitsissummi atuagarsorneq periutsillu illuatungaanilu maannakku piviusunilu ajornartorsiutit ataqatigiissinneri. Ilinniartitsineq imatut aaqqissuunneqassaaq ajornartorsiutit sammillullugit ilinniartitsummilu atuagarsornerluni paasissutissiiniarluni suliassat naatsut ilanngullugit suleqatigiissitsilluni. Suliassat naatsut atorlugit ilinniartitsinermut ataatillugu avataani suleqatit ilanngunneqassapput.

Ilinniartitsinermik aaqqissuussinermi isumassarsisarneq pingaartinneqassaaq suliffeqarfimmillu imaluunnit suliffeqarfimmik aningaasannarniarfiunngitsumik nutaamik pilersinermut tunngavittut isumassarsianik nalilersuineq. Aammattaaq ilinniartut niuernermi iliuuseqarsinnaassusiat ineriartortinnissaa ilinniartitsinermik pilersaarusiornermi isiginiarneqassaput.

* 1. **Suleriaatsit**

Ilinniartitsineq aaqqissuunneqassaaq suleriaatsit assigiinngiiaartillugit, tassunga ilanngullugu periutsit toqqakkat pillugit isornartorsiuvilluni qisuariaateqarsinnaaneq aammalu ilinniartut ataasiakkat sulisillugit suleqatigiikkuutaarlugillu sulisillugit paarlakaajaartitsilluni sulisoqassaaq. Suleriaatsinik toqqaanermi ilinniartut nutaaliorsinnaanerisa ineriartortinnissaa isiginiarneqassaaq, taamaalilluni allaasunik nutaaliorlunilu eqarsarluni suleriaatsit ilinniartitseriiatsillu salliutinneqassallutik.

Ilinniartitsineq sivisunerusumi imminut atasumik ilinniartitsinertut aaqqissuunneqassaaq, tassani ilinniartut isumassarsisarnermik namminerlu suliffeqarfimmik aallartitsinermik imaluunniit suliffeqarfimmik aningaasannanniarfiunngitsumik pilersitsinermik suleqatigiikkaarlutik sulissallutik. Ilinniartut pingaarnertut ilinniakkanik ilassutitullu ilinniakkanik ilinniartitsissummi immikkoortunik pingaarutilinnik suliaqassapput.

Ilinniartitsineq niuernermi pilersaarusiornermik naggaserneqassaaq, taannalu oqaluttariarsorluni misilitsinnermi tunngaviussaaq.

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik siullertut oqaasillit ilinniartitsissummilu oqaatsinik aappaattut oqaasillit isiginiarneqassallutik.

Ilinniartitsinermi ilaavoq, ilinniartitssummi naggasiullugu soraarummernissamut suliaq tassanilu ilinniartitsinermi tiimit 24-it missaat atorneqassallutik imaqassallunilu ilinniartitsissummi ajornartorsiutinik pingaarnernik. Ilinniartut suliniummik allaaserisaq

suliarissavaat, taannalu suliniummut siulequtitut atuarfimmit akuerineqassaaq. Suliniut soraarummeernissamut tungavigissallugu naleqquppat akuersisoqassaaq. Suliniummi nalunaarusiap annertussusaa quppernerit annerpaamik 15-iussapput. Suliniummi ilinniartut ataasakkaarluik nammineerlutillu nutaaliornermi ajornartorsiutinik suliaqassapput.

Ilinniartitsineq aaqqissuunneqassaaq sakkunut naliginnaasunut ilaanissaa isiginiarlugu. Piviusut tunngavigalugit suliaqarnermi ilinniartitsinermilu sivisunerusumi imminut atasumik ilinniartut sapinngisamik elektroniskinngorlugu attaveqaqatigiittarnermik internetimillu atuisinnaassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuisarnerat ilinniartitsissummilu taaguutinik atuinerat aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutitsilluni. Ilinniartitsissut suliaqarfimmi suliarineqartartunik nunat tamat akornanni kulturillu akornanni ajornartorsiutit pillugit inulerinermik ilinniartitsussutinut atassuteqarpoq.

Ilinniartitsissut niuernermi pilersaarutit suliarineqarneranni ajornartorsiutit pillugit illinniartitsimmut tuniniaaneq B-mut aamma suliffeqarfiit aningaasaqarnerat B-mut annertuumik atassuteqarpoq. Suliffeqarfiit aningaasaqarnerannut B-mut atassuteqarneq pingaartumik tassaapput sammisat pilersitsinermi missingersuutit, ingerlatsinermi missingersuutit aamma aningaasaqarniarnermut missingersuutit.

Ilinniartitsissut oqaatsinik ilinniartitsissutinut annertuumik atassuteqarpoq, tassa ilinniartitsissummi oqaatsit atorneqartut tassaammata tuluit danskillu oqaasii, aammalu ilinniartitsisummi oqaariartaatsit kalaallisut oqaasertaqanngimmata taaguuteqaratilluunniit, taamaammaalli oqaatsinik taaguutinilluunniit pisortatigoortuunngitsumik nassuiaatit nassaassaallutik.

1. **Nalilersuineq**
   1. **Ingerlaavartumik nalilersuineq**

Ilinniartunik ataasiakkaanik ilitsersuinikkut nalilersuinikkullu ilinniartut ataasiakkaat ilinniagaqarnermi tamarmiusumi qaffasissutsiminnik ilinniartitsissummilu inissisimanerminni ineriartornerminnik ersarissumik paasisaqassapput. Ingerlatat ilinniartitsinermi

pissarsiaqartarnermi pilerilersitsisut ataasiakkaanillu ataatsimut qisuariartitsisartut ilanngunneqassapput. Nalilersuinermi ilikkagassatut anguniakkat tunngaviupput.

* 1. **Misilitseriaaseq**

Misilitsinnermi ilaapput imm. 4.2 naapertorlugu suliniut aamma oqaluttariarsorluni misilitsinneq marlunnik immikkoortulik. Aappaani soraarummeernermi suliniut suliarineqarnikoq aallaaviussaaq. Soraarummeernerup aappaani suliassat piviusut annikinnerusut tunngavigalugit siumut ilisimaneqanngitsut aallaaviussapput. Suliassani soraarummeertut ilinniartitsissummi ajornartorsiutinik allaaserinnissuseqarsinnaassusiannik, nalilersuisinnaassusiannik naliliisinnaassusiannillu takutitsinissamut periarfissinneqassapput. Ilinniartut oqaluttariarsorluni misilitsinnermi immikkoortut taakku marluk tulleriinnilersornissaat namminneq aalajangissavaat.

Oqaluttariarsorluni soraarummeernermut minutsit 30-t missaanni piareersartitsisoqassaaq, piffissarlu soraarummeerfik soraarummeertumut ataatsimut minutsit 30-it missaaniissaaq.

Marlunnik karakteriliisoqassaaq: Ataaseq soraarummeernissamut suliniummi ataaserlugu oqaluttariarsorluni soraarummeernermi saqqummiinermut. Oqaluttariarsorluni soraarummeernermi saqqummiinernut karakterimi immikkoortut marluk assigiimmik nalilerneqassapput.

* 1. **Naliliinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Soraarummeertup ukunani piginnaasai pingaartinneqassapput:

* + 1. ilinniartitsissummi oqaatsit, periusit suleriaatsillu piviusunut qanittut atorlugit nutaaliornermi ajornartorsiutinik nassuiaasinnaanera oqaloqatiginnissinnaaneralu,
    2. suliaqarfimmi tunngavilersueriaasia,
    3. ilinniartitsissummi piginnaasanik takutitsinera aamma
    4. saqqummiinermi niuernermi pilersaarummi ilinniakkanik toqqaanera, aaqqissuinera ingerlatitseqqiineralu.

Soraarummeertup saqqummiineranik ataatsimut naliliineq tunngavigalugu karakteriliisoqassaaq

**Ilanngussaq 30**

# Nunat tamat akornanni aningaasaqarneq A

1. **Ilinniartitsissutip inissisimanera**

Nunat tamat akornanni aningaasaqarneq imaappoq nunami namminermi, Europami nunarsuarmilu inuiaqatigiit aningaasaqarnerisa ineriartornerannik. Ilinniartitsissut taamaalilluni aningaasaqarnerni ammasuni inuiaqatigiit aningaasaqarnerisa ineriartornera pillugu ilisimasaqarfiulersarpoq paasinniffiusarlunilu. Ilinniartitsissummi sammineqarput allaaserinnilluni aningaasaqarneq aamma aningaasaqarnermi atuagarsorneq periutsillu.

Ilinniartitsissummi inuiaqatigiinnik ilisimatusarnermi periutsit atorneqarput.

1. **Ilinniartitsissummi siunertat**

*Ilisimasat piginnaasallu*

Ilinniartut nunat tamat akornanni aningaasaqarneq pillugu imatut ilisimasaqartigissapput, nunat tamat akornanni aningaasaqarnerup inuiaqatigiinnut pingaaruteqassusianik paasinnissinnaallutik, aammalu oqaluttuarisaanermi maannakkullu inuiaqatigiit aningaasaqarnerannut tunngasunik ajornartorsiutinillu allaaserinnissallutik, nalilersuisinnaassallutik, qisuariaateqarsinnaassallutik isummersinnaassallutillu.

*Ilikkagaqartarnermi sulinermilu piginnaasat*

Ilinniartut suliaqarfimmi nutaanik ilisimasaqalissapput, aaqqissuussamillu piginnaasaqalissallutik aammalu nunami namminermi, Europami nunarsuarmilu inuiaqatigiit aningaasaqarneranni ajornartorsiutinik paasisaqassallutik paasinnissallutillu.

*Inuttut inuillu akornanni attaveqaqatigiittarnermi piginnaasat*

Ilinniartut sakkussaqassapput inuillu akornanni attaveqaqatigiittarnermi piginnaasaqassallutik, taamaalillutik inuit attaveqaqatigiittarneranni ilanngunnissamut suliaqarfimmi tunngavissaqassallutik taamaalillutillu inersimasut tusarnaartut nammineq naleqassutsimik annertusisitsiniarnermi inuttullu ineriartornermi ikiuullutik tapersiisut naapissinnaassallugit.

*Kulturikkut inuiaqatigiillu akornanni piginnaasat*

Ilinniartut inuiaqatigiit aningaasaqarneranni ineriartorneq pillugu qisuariaateqarlutik isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**:
      1. aningaasaqarnermi atugarsorneq aammalu inuiaqatigiit aningaasaqarneranni imminnut attaveqarnernik nalilersuinissamut periutsit aammalu aningaasaqarnermi immikkoortut attaveqarnerat pillugit ilisimasatik atorsinnaanissaat,
      2. aningaasaqarnermi oqimaaqatigiissaarinermi ajornartorsiutinik nalilersuineq aamma inuiaqatigiit aningaasaqarneranni aningaasaqarnikkut-politikikkut akuliunnerit sunniutaannik aningaasatigullu kisitsisini tunngaviusuni pisunik nalilersuineq,
      3. nunami namminermi nunarsuarmilu inuiaqatigiit aningaasaqarneranni ajornartorsiutinik nalilersuineq atassuteqartitsinerlu,
      4. siamasissumik aningaasaqarnermi atuagarsornermi saqqummiussat ilisimanerannik takutitsineq,
      5. niuernermi atuagarsorneq amma Kalaallit Nunaanni nunat allanut niuernermi ineriartornermik, nunarsuarmi niuernermik nunallu tamat akornanni suliassat agguataarnerannik nalilersuinissamut nunat tamat akornanni aningaasaqarneq pillugu suleqatigiinneq pillugit ilisimasat atorlugit,
      6. aningaasaqarnerup ataatsimoortinneqalernerani qaffasissutsit assigiinngitsut nalilersorlugit sanilliullugillu,
      7. Kalaallit Nunaanni atugarissaarnerup ineriartornerata nunarsuarmilu aningaasaqarnerup nalilersornissaanut aningaasatigut ineriartorneq nunarsuarmilu ineriartorfiusut pillugit ilisimasat atorlugit,
      8. Ilinniartitsissummi ajornartorsiutit tassungalu nammineq isummat pillugit qisuariarneq,
      9. Atugarissaarnermi periutsit assigiinngitsut nalilersorlugit oqallisigalugillu,
      10. Inuuniarnermi atugassarisat assigiinngitsut nalilersorlugit aamma atuagarsornermi ineriartornerit assigiinngitsut nunanullu ineriartortunut tapiissutit assigiinngitsut nassuiarlugit,
      11. Inuussutissarsiutit aaqqissuussaanerat, inuuniarnermi atugassarisat, inuiaqatigiit agguataarnerat aammalu nunani nunarsuullu immikkoortuini assigiinngitsuni aningaasaqarneq pillugu paasissutissanik nassuiaaneq, sanilliussineq nalilersuinerlu,
      12. Paasissutissanik suliarinninneq, tassunga ilanngullugit inuiaqatigiit aningaasaqarnerat pillugu paasissutissanik ujarlerneq nalilersuinerlu,
      13. Inuiaqatigiit aningaasaqarnerat pillugu paasissutissat takussutissiorniarlugit tabeliliorneq diagramiliornerlu,
      14. Inuiaqatigiit aningaasaqarnerisa nalilersornerat atatillugu ajornanngitsunik naatsorsuineq aamma
      15. Ilinniakkanik aaqqissuineq ingerlatitseqqiinerlu.
2. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* 1. aningaasaqarnermi atuagarsorneq periutsillu
  2. aningaasaqarnermi immikkoortut taakkulu ataqatigiinnerat,
  3. nunat naatsorsuusiorneranni taaguutit aamma siamasissumik aningaasaqarnermi kisitsisit tunngaviit, aningaasaqarnermi oqimaaqatigiissitsinermi ajornartorsiutit tassunga ilanngullugit avatangiisini unammilligassat,
  4. aningaasaqarnermi politikkit pingaarnerit aamma siamasissumik aningaasaqarnermi saqqummiussat,
  5. niuernermi atuagarsornerit, nunat tamat akornanni niuerneq nunallu tamat akornanni suliassani agguaassineq, nunat tamat akornanni aningaasaqarneq pillugu suleqatigiinneq aamma aningaasaqarnermik ataatsimoortitsinermi qaffasissutsit assigiinngitsut,
  6. aningaasaqarnermi ineriartorneq, akit allanngorarnerisa ingerlasarnera aamma nunat akornanni akit allanngorarnerisa siammarsimanerat,
  7. ineriartornermi atuagarsorneq, ineriartorneq pillugu politikki aamma ineriartortitsinermik suleqatigiinneq aamma
  8. atugarissaarnermi periutsit, inuussutissarsiutit aaqqissugaanerat, inuuniarnermi atugassarisat, isertitat agguataarnerat, inuiaqatigiit katitigaanerisa ineriartornera.

**3.3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat aammattaaq pingaarnertut ilinniakkani immikkoortunut atassuteqartitsissapput. Ilassutitut ilinniakkat tassaapput nunami namminermi nunarsuarmilu maannakkut oqaluttuarisaanermilu inuiaqatigiit aningaasaqarnerat pillugu ilinniakkat, tassaagajuttut aviisini allaaserisat, tv-mi aallakaatitat imaluunniit nittartakkat. Pingaarnertut ilinniakkatulli ilassutitut ilinniakkat sapinngisamik annertunerpaamik Kalaallit Nunaanni nunallu tamat akornanni pissutsinut atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq suleriaatsit ilinniartunik suliaqalersitsisut annertuumik pingaartillugit sammisakkaarlugu aaqqissuunneqassaaq. Ataasiakkaaniit malittarisassat aallaavigalugit ilinniartitseriaatsip, tassani sumiiffinni qanigisani ajornartorsiutit aallaavigineqarlutik ilinniartullu nassuiaatinik ajornartorsiutillu kingunerisaannik allaaserinnillutik aamma

tunngaviusumillu immikkoortut nassuiaasiorneqarnikuunngitsut aallaavigalugit ilinniartitseriaatsip, tassani ilinniartitsisoq ilinniakkat aaqqissuullugit ilinniartitsissummilu tunngaviusumik atassuteqartitsilerluni, akornanni nikerartitsisoqassaaq. Maannakkut assersuutit sammisallu ilinniartitsinermut ingerlaavartumik ilanngunneqartassapput, taamaalilluni ilinniartitsissummi atuagarsorneq periutsillu pissutsini aalajangersimasuni summiiffinnilu qanittuni pisut atorneqassallutik. Atuagarsorluni periutsinik pilersitsineq pivallaarnagu piviusorsiortumik atuagarsornermik atuineq pingaartinneqassaaq.

* 1. **Suleriaatsit**

Suleriaatsinik toqqaanermi sutigut tamatigut allanngorartitsinissamik siuariartornissamillu tunngaviit tunngavigineqassapput. Ilinniartitseriaatsit ilinniakkanut tunngatillugu allanngorartinneqassaaq, kisianni ilinniartut, taakku ilikkariaasiat pisariaqartitaallu assigiinngitsut annertuumik aamma isiginiarneqassapput. Ilinniartitsineriaatsit aamma allangorartinneqassapput, taamaalilluni atuagarsorluni, piviusuni misileraallunilu sulineq isiginiarneqassallutik.

Namminersorluni sulinerup, gruppeqatigiinnik ilinniartitsinerup klassimilu ilinniartitsinerup akornani nikerartinneqassaaq. Suleriaatsit assigiinngitsut ilinniartut nalilersuisinnaanerannik tunngavilersuisinnaaneranillu siuartornerannut tapersiissapput. Ilinniartitseriaatsit ilinniartut ilinniartitsissutini oqaatsinik, qisuariartarnermik ajornakusoortunilu eqqarsaateqarnerannik ineriartorfigisaat isiginiarneqassapput. Ilinniartitsineq imatut aaqqissuunneqassaaq ilinniartitsinermi oqaatsini ilinniartut siulliullugu oqaasii aappaattullu oqaasii isiginiarlugit.

Suleriaatsinik aaqqissuussinermi ilinniartitsissutini pingaarnertut ilinniakkat ilassummillu ilinniakkat aallaavigineqassapput. Ilinniartut ilinniartitsisullu sammisat immikkut soqutigisaat soqutiginartulluunniit ataatsimoorullugu toqqassavaat, taakkunanilu Kalaallit Nunaanni nunanilu tamani pissutsinut annertunerpaamik tunngassuteqartinneqarnissaat isiginiarneqassaaq.

Ilinniartitsineq ilusaatigut imarisaatigullu allattariarsornikkut suliaqarnikkut suliarineqassaaq. Allattariarsorluni suliani ilikkagassatut siunertat anguneqarnissaat taperserneqassaaq, tassunga ilangullugu ilinniartitsissummi taattuutit atorlugit tulleriinnilersuinermi qaffasissutsit naleqquttut atorlugit ajornatorsiutinik aaqqissuussamik ingerlatitseqqiisarneq. Suliassat assigiinngitsut aaqqissuussamik atortullu assigiinngiiaartut atorlugit suliarineqassapput, tassunga ilanngullugit oqaasertat, diagrammit kisitsisillu. Allattariarsorluni sulineq pilersaarusiorneqassaaq ilinniartitsissutini allani sulinermut atassuteqartillugu.

Paasissutissiisarnermi teknologiimi atortut ilinniartitsinermut ilanngunneqassapput, tassani ilikkagassatut anguniakkat perorsaanerlu taperserneqassalluni ilassuteqartinneqarlunilu.

Tassunga ilanngullugit paasissutissanik ujarlertarnermut it-ip atorneqarnera amma

oqaluttariarsorluni allattariarsorlunilu saqqummiinermut atugassanik tabeliliorneq diagrammiliornerlu.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissut inuiaqatigiinnik ilisimatusarnermi ilinniartitsissutinut allanut atassuteqarpoq. Ilinniartitsissut inulerinermik ilinniartitsissutit ilanngullugit nunani tamani sammisanut atassuteqarpoq. Naggasiullugu ilinniartitsissut inuiaqatigiit aningaasaqarneranni ajornartorsiutit matematikki pillugu matematikkikkut atassuteqarpoq. Ilinniartitsinerup imarisaa imatut toqqarneqassaaq ilinniartitsissutit akornanni ataqatigiissitsinermut tapersiitillugu.

1. **Nalilersuineq**
   1. **Ingerlaavartumik nalilersuisarneq**

Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Tassunga ilanngullugit sammisaqarnerit ilinniartitsissummi pissarsinermik inuit ataatsiakkaat ataatsimullu qisuariartarnerannik annertusaanerit.

Nalilersuinermi ilinniartitsissummi anguniakkat tunngaviupput.

* 1. **Misilitseriaatsit**

Allattariarsorluni oqaluttariarsorluni misilitsittoqassaaq.

*Allattariarsorluni misilitsinneq*

Misilitseriaatsit marluk ataaniittut atuarfiup klassiinut ataasiakkaanut toqqassavai:

*Misilitseriaaseq a*

Qitiusumit suliakkiissut tunngavigalugu allattariarsorluni misilitsinneq, tassungalu apeqqutit arlallit ilaapput. Misilitsinneq tiiminik tallimanik sivisussuseqarpoq.

*Misilitseriaaseq b*

Qitiusumit suliakkiissut tunngavigalugu allattariarsorluni misilitsinneq, tassungalu apeqqutit arlallit ilaapput. Misilitsinneq tiimit arferngat avillugu sivisussuseqarpoq. Misilitsinneq

marloqiusaavoq. Misilitsinnerup immikkoortua siulleq tiimit aappaata affaanik sivisussuseqarpoq. Soraarummeertut suliassaq tunniunneqartoq sisamat tikillugit suleqatigiikkaarlutik atuassavaat oqallisigalugulu. Misilitsinnerup immikkoortuata aappaa tiiminik sisamanik sivisussuseqarpoq. Suliassamut atatillugu apeqqutit tunniunneqassapput, soraarummeertullu apeqqutigineqartut immikkut tamarmik akissutissiussavaat.

*Oqaluttariarsorluni misilitsinneq*

Ilinniarfiup klassini ataasiakkaani misilitseriaatsit marluk akornanni ataaseq toqqassavaa:

*Misilitseriaaseq a*

Oqaasertat ilisimariinngisat apeqqutillu arlallit tunngavigalugit oqaluttariarsorluni misilitsinneq. Piareersarnermut minutsit 60-it missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniippoq.

Misilitsinneq soraarummeertitsisup soraarummeertullu oqaloqatigiinnerisigut ingerlanneqassaaq.

*Misilitseriaaseq b*

Oqaasertat ilisimariinngisat ilinniartitsinermi sammisamik imaqartut tunngavigalugit oqaluttariarsorluni misilitsinneq.

Ilinniartut tamarmik ulloq sioqqullugu suliassamik tunineqassapput, piffissarlu piareersarfissaq 24 tiimit missaaniippoq, 24 tiiminilli sivikinnerussanani. Piffissaq soraarummeerfik soraarummeertumut ataatsimut 30 minutsit missaaniippoq. Piffissami piareersarfimmi suliassaq aallaavigalugu misilitsittut annerpaamik quppernernik marlunnik annertussusilimmik eqikkaalluni takussutissiamik suliaqassapput.

Soraarummeernermi soraarummeertitsisumit itisiliilluni apeqqutit ilanngullugit eqikkaalluni takussutissiaq aallaavigalugu misilitsittoq saqqummiissaaq.

* 1. **Naliliinermi tunngaviit**

Allattariarsorluni oqaluttariarsorlunilu saqqummiinernik naliliinermi soraarummeertup piginnaasai uku pingaartinneqassapput:

* + 1. suliaqarfimmi ilisimasat ataatsimullu isiginninneq,
    2. suliarfimmi atuagarsornermik periutsinillu atuineq
    3. suliaqarfimmi ajornartorsiutinik nalilersuineq, atassuteqartitsineq nalililiinerlu,
    4. suliaqarfimmi eqqortumik oqaasertalersuisinnaaneq,
    5. isummanik saqqummiunneqartunik tunngavilersuisinnaassuseq aamma
    6. suliaqarfimmi ilinniakkanik aaqqissuussisinnaassuseq saqqummiisinnaassuserlu.

Oqaluttariarsorluni saqqummiinermi ataatsimut isiginninneq aallaavigalugu karakteriliisoqassaaq.

**Ilanngussaq 31**

# Nunat tamat akornanni aningaasaqarneq B

1. **Ilinniartitsissutip inissisimanera**

Nunat tamat akornanni aningaasaqarneq imaqarpoq nunami namminermi, Europami nunarsuarmilu inuiaqatigiit aningaasaqarnerisa ineriartornerannik. Ilinniartitsissut taamaalilluni aningaasaqarnerni ammasuni inuiaqatigiit aningaasaqarnerisa ineriartornera pillugu ilisimasaqarfiulersarpoq paasinniffiusarlunilu. Ilinniartitsissummi sammineqarput allaaserinnilluni aningaasaqarneq aamma aningaasaqarnermi atuagarsorneq periutsillu.

Ilinniartitsissummi inuiaqatigiinnik ilisimatusarnermi periutsit atorneqarput.

1. **Ilinniartitsissummi siunertat**

*Ilisimasat piginnaasallu*

Ilinniartut nunat tamat akornanni aningaasaqarneq pillugu imatut ilisimasaqartigissapput, nunat tamat akornanni aningaasaqarnerup inuiaqatigiinnut pingaarnerusutigut pingaaruteqassusianik paasinnissinnaallutik, aammalu oqaluttuarisaanermi maannakkullu inuiaqatigiit aningaasaqarnerannut tunngasunik ajornartorsiutinillu allaaserinnissinnaassallutik, nalilersuisinnaassallutik, qisuariaateqarsinnaassallutik isummersinnaassallutillu.

*Ilikkagaqartarnermi sulinermilu piginnaasat*

Ilinniartut suliaqarfimmi nutaanik ilisimasaqalissapput, aaqqissuussamillu piginnaasaqalissallutik aammalu nunami namminermi, Europami nunarsuarmilu inuiaqatigiit aningaasaqarneranni ajornartorsiutinik paasisaqassallutik paasinnissallutillu.

*Inuttut inuillu akornanni attaveqaqatigiittarnermi piginnaasat*

Ilinniartut sakkussaqassapput inuillu akornanni attaveqaqatigiittarnermi piginnaasaqassallutik, taamaalillutik inuit attaveqaqatigiittarneranni ilanngunnissamut suliaqarfimmi tunngavissaqassallutik, taamaalillutillu inersimasut tusarnaartut nammineq naleqassutsimik annertusisitsiniarnermi inuttullu ineriartornermi ikiuullutik tapersiisut naapissinnaassallugit.

*Kulturikkut inuiaqatigiillu akornanni piginnaasat*

Ilinniartut inuiaqatigiit aningaasaqarneranni ineriartorneq pillugu qisuariaateqarlutik isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. aningaasaqarnermi atuagarsorneq aammalu inuiaqatigiit aningaasaqarneranni imminnut attaveqarnernik nalilersuinissamut periutsit aammalu aningaasaqarnermi immikkoortut attaveqarnerat pillugit ilisimasatik atorsinnaanissaat,
    2. aningaasaqarnermi oqimaaqatigiissaarinermi ajornartorsiutinik nalilersuineq aamma inuiaqatigiit aningaasaqarneranni aningaasaqarnermi kisitsisit tunngaviusut aallaavigalugit aningaasaqarnikkut-politikikkut akuliunnerit sunniutaannik aningaasatigullu kisitsisini tunngaviusuni pisunik nalilersuineq,
    3. nunami namminermi nunarsuarmilu inuiaqatigiit aningaasaqarneranni ajornartorsiutit nassuiarsinnaassallugit nalilersorsinnaassallugillu,
    4. Kalaallit Nunaata avammut niuiernerata nunarsuarmilu niuernerup ineriartornerannik nassuiaanissamut niuernermi atuagarsorneq nunallu tamat akornanni aningaasaqarnermik suleqatigiinneq pillugit ilisimasat atorsinnaassallugit,
    5. Kalaallit Nunaanni Danmarkimilu akit ineriartornerat nassuiarsinnaassallugit,
    6. nunat ineriartorneranni killiffinni assigiinngitsuni nunani inuuniarnermi atugassarisat assigiinngissusaat nassuiarsinnaassallugit.
    7. nunami ataatsimi inuussutissarsiornerup aaqqissugaanera, inuiaqatigiit agguarnerat aningaasaqarnerlu pillugit tabellit, diagrammit oqaasertallu nalilersorsinnaassallugit,
    8. paasissutissanik suliarinnissinnaassallutik, tassunga ilanngullugit inuiaqatigiit aningaasaqarneranni paasissutissanik ujarlersinnaassallutik nalilersuisinnaassallutillu,
    9. inuiaqatigiit aningaasaqarnerannik nalilersuinermut atatillugu inuiaqatigiit aningaasaqarneranni paasissutissanik takutitsinissamut tabeliliorsinnaassallutik diagrammiliorsinnaassallutillu ajornanngitsunillu naatsorsuisinnaassallutik aamma
    10. suliaqarfimmi ilikkagassanik aaqqissuussisinnaassallutik ingerlatitseqqiisinnaassallutillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. aningaasaqarnermi tunngaviusumik atuagarsorneq periutsillu,
    2. aningaasaqarnermi immikkoortut taakkulu imminnut ataqatigiinnerat,
    3. aningaasaqarnermi oqimaaqatigiissaarinermi ajornartorsiutit aningaasaqarnermilu politikkit pingaarnerit
    4. nunat tamat akornanni niuerneq niuernerlu pillugu atuagarsorneq
    5. EU-mik aningaasaqarnikkut suleqateqarneq,
    6. nunap naatsorsuutaani taaguutit aamma siamasissumik aningaasaqarnermi kisitsisit pingaarnerit
    7. aningaasaqarnikkut ineriartorneq aamma
    8. inuiaqatigiit atugarissaartut, inuussutissarsiornerup aaqqissugaanera inuuniarnermilu atugassarisat.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat aammattaaq pingaarnertut ilinniakkani immikkoortunut atassuteqartitsissapput. Ilassutitut ilinniakkat tassaapput nunami namminermi nunarsuarmilu maannakkut oqaluttuarisaanermilu inuiaqatigiit aningaasaqarnerat pillugu ilinniakkat, tassaagajuttut aviisini allaaserisat, tv-mi aallakaatitat imaluunniit nittartakkat. Pingaarnertut ilinniakkatulli ilassutitut ilinniakkat sapinngisamik annertunerpaamik Kalaallit Nunaanni nunallu tamat akornanni pissutsinut atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq suleriaatsit ilinniartunik suliaqalersitsisut annertuumik pingaartillugit sammisakkaarlugu aaqqissuunneqassaaq. Ataasiakkaaniit malittarisassat aallaavigalugit ilinniartitsineriaatsip, tassani sumiiffinni qanigisani ajornartorsiutit aallavigineqarlutik ilinniartullu nassuiaatinik ajornartorsiutillu kingunerisaannik allaaserinnillutik aamma tunngaviusumillu immikkoortut nassuiaasiorneqarnikuunngitsut aallaavigalugit ilinniartitseriaatsip, tassani ilinniartitsisoq ilinniakkat aaqqissuullugit ilinniartitsissummilu tunngaviusumik atassuteqartitsilerluni, akornanni nikerartitsisoqassaaq. Maannakkut assersuutit sammisallu ilinniartitsinermut ingerlaavartumik ilanngunneqartassapput, taamaalilluni ilinniartitsissummi atuagarsorneq periutsillu pissutsini aalajangersimasuni

sumiiffinnilu qanittuni pisut atorneqassallutik. Atuagarsorluni periutsinik pilersitsineq pivallaarnagu piviusorsiortumik atuagarsornermik atuineq pingaartinneqassaaq.

* 1. **Suleriaatsit**

Suleriaatsinik toqqaanermi sutigut tamatigut allanngorartitsinissamik siuariartornissamillu tunngaviit tunngavigineqassapput. Ilinniartitseriaatsit ilinniakkanut tunngatillugu allanngorartinneqassaaq, kisianni ilinniartut, taakku ilikkariaasiat pisariaqartitaallu assigiinngitsut annertuumik aamma isiginiarneqassapput. Ilinniartitsineriaatsit aamma allangorartinneqassapput, taamaalilluni atuagarsorluni, piviusuni misileraallunilu sulineq isiginiarneqassallutik.

Namminersorluni sulinerup, gruppeqatigiinnik ilinniartitsinerup klassimilu ilinniartitsinerup akornani nikerartinneqassaaq. Suleriaatsit assigiinngitsut ilinniartut nalilersuisinnaanerannik tunngavilersuisinnaaneranillu siuariartornerannut tapersiissapput. Ilinniartitseriaatsit ilinniartut ilinniartitsissutini oqaatsinik, qisuariartarnermik ajornakusoortunilu eqqarsaateqarnerannik ineriartorfigisaat isiginiarneqassapput. Ilinniartitsineq imatut aaqqissuunneqassaaq ilinniartitsinermi oqaatsini ilinniartut siulliullugu oqaasii aappaattullu oqaasii isiginiarlugit.

Suleriaatsinik aaqqissuussinermi ilinniartitsissutini pingaarnertut ilinniakkat ilassummillu ilinniakkat aallaavigineqassapput. Ilinniartut ilinniartitsisullu sammisat immikkut soqutigisaat soqutiginartulluunniit ataatsimoorullugu toqqassavaat, taakkunanilu Kalaallit Nunaanni nunanilu tamani pissutsinut annertunerpaamik tunngassuteqartinneqarnissaat isiginiarneqassaaq.

Allattariarsorluni sulineq imatut pilersaarusiorneqassaaq ilinniartitsissutini allani allattariarsorluni sulinermi siuariartorneqassalluni taakkununngalu atassuteqartitsilluni.

Paasissutissiisarnermi teknoligimi atortut ilinniartitsinermi ilanngunneqassapput, tassani ilikkagassatut anguniakkat taperserneqassallutik ilassuteqartinneqarlutillu, tassunga ilanngullugu paasissutissanik ujarlernermi it-mik atuineq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissut inuiaqatigiinnik ilisimatusarnermi ilinniartitsissutinut allanut atassuteqarpoq. Ilinniartitsissut inulerinermik ilinniartitsissutit ilanngullugit nunani tamani sammisanut atassuteqarpoq. Ilinniartitsissut ilinniartitsissummut tuniniaaneq A-mut qanittumik atassuteqarpoq. Naggasiullugu ilinniartitsissut inuiaqatigiit aningaasaqarneranni ajornartorsiutit matematikki pillugu matematikkikkut atassuteqarpoq. Ilinniartitsinerup imarisaa imatut toqqarneqassaaq ilinniartitsissutit akornanni ataqatigiissitsinermut tapersiitillugu.

1. **Nalilersuineq**
   1. **Ingerlaavartumik nalilersuisarneq**

Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Tassunga ilanngullugit sammisaqarnerit ilinniartitsissummi pissarsinermik inuit ataatsiakkaat ataatsimullu qisuariartarnerannik annertusaanerit.

Nalilersuinermi ilinniartitsissummi anguniakkat tunngaviupput.

**5.2. Misilitseriaatsit**

Atuarfik klassinut ataasiakkaanut militsineriaatsini marlunni ukunani ataaseq toqqassavaa:

*Misilitseriaaseq a*

Oqaasertat ilisimaqqaarneqanngitsut apeqqutillu arlallit atorlugit suliassat tunngavigalugit oqaluttariarsorluni misilitsinneq.

Piareersarnissamut minutsit 60-it missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-it missaaniissallutik. Soraarummeerneq soraarummeertup soraarummeertitsisullu oqaloqatigiinnerisigut ingerlanneqassaaq.

*Misilitseriaaseq b*

Oqaasertat ilisimariinngisat ilinniartitsinermi sammisamik imaqartut tunngavigalugit oqaluttariarsorluni misilitsinneq. Soraarummeertut atortut allaavigalugit eqikkaallutik takussutissamik annerpaamik quppernernik marlunnik suliaqassapput.

Ilinniartut tamarmik ulloq sioqqullugu suliassamik tunineqassapput, piffissarlu piareersarfissaq 24 tiimit missaaniippoq, 24 tiiminilli sivikinnerussanani. Piffissaq soraarummeerfik soraarummeertumut ataatsimut 24 minutsit missaaniippoq. Piffissami piareersarfimmi suliassaq aallaavigalugu misilitsittut annerpaamik quppernernik marlunnik annertussusilimmik eqikkaalluni takussutissiamik suliaqassapput.

Soraarummeernermi soraarummeertitsisumit itisiliilluni apeqqutit ilanngullugit eqikkaalluni takussutissiaq aallaavigalugu misilitsittoq saqqummiissaaq

* 1. **Naliliinermi tunngaviit**

Ilikkagassatut anguniakkat soraarummeertup qanoq annertutigisumik angusinerani nalilersuinikkut naliisoqassaaq. Nalilersuinermi soraarummeertup piginnaasai uku pingaartinneqassapput:

* + 1. suliaqarfimmi ilisimasai,
    2. suliaqarfimmi atuagarsornermik periutsinillu atuinera
    3. suliaqarfimmi ajornartorsiutinik nalilersuisinnaassuseq, oqalliseqataasinnaassuseq nalilersuisinnaassuserlu aamma
    4. suliaqarfimmi ilinniakkanik aaqqissuussisinnaassusia ingerlatitseqqiisinnaasusialu.

Soraarummeertup oqaluttariarsorluni saqqummiineranik ataatsimut naliliilluni karakteriliisoqassaaq.

**Ilanngussaq 32**

# Kemi B

1. **Ilinniartitsissutip inissimanera**

Kemi nunarsuarmi uumasunik atortunillu tamanik ilinniarneruvoq, tassaallutillu akuutissat kemimi pisoqarnerani allanngorsinnaasut. Ilinniartitsissummi akuutissat pisinnaasaat akuutissallu malussaateqarsinnaaneranni pissutsit misissorneqartarput allaaserineqarlutillu. Ilinniartitsissut pinngortitamik ilinniartitsissut ilanngullugu nunarsuarmik nutaaliaasumik isiginninnerup ineriartornerat tapersiivoq ilaatigullu bioteknologimik, nanoteknoligimik. atortunik nutaanik, nakorsaatinik inuussutissanillu tunisassiortarnermik paasinnittarnermut ineriartortitsinermullu tapersiisarluni. Ilinniartitsissut aammattaaq toqunartut nereqatigiittarnermi katersuuttarnerannik aamma qangali inuussutissani orsut akuujakkat akuujagaanngitsullu isiginiarneqarnerannut atatillugu nerisassanik peqqussutsimillu paasinninnermut tapersiisarpoq. Kalaallit Nunaanni kulturimi aatsitassanillu piiaanermi inuit ataasiakkaat inuuneranni inuiaqatigiillu ilaatigut imminut nappassinnaassuseq tunngavigalugu aatsitassanik piiaaneranni teknologikut aningaasarnikkullu ineriartornermut pingaaruteqartumik kemimik ilisimasat kemimi taassuma saniatigut ilaapput.

Ilinniartitsissummi periutsit illuatungaani misissuinerit misileraanerillu illuatungaanilu atuagarsornerup suleriaatsinillu pilersitsinerup akornanni assigiinngiiaartumik sunniisarnermik tunngaveqarput.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi periutsinik taaguutinik inatsisinillu unioqqutitsinnginnermi ilisimasaqassapput, tassunga ilanngullugit akuutissat tamarmik atominik sananeqaaseqarnerannik ilisimasaqarneq paasinninnerlu.

*Ilikkagaqartarnermi sulinermilu piginnaasat*

ilinniartut pinngartitamik ilisimatusarnerup imaanik ingerlaqqilluni ilinniagaqarnermi tunngavissaqassapput, suiaqarfimmi nutaanik ilisimasaqalersinnaassapput aammalu pinngortitamik eqqarsatariaatsinik periutsinillu ilisimasaqassallutik, tassunga ilanngullugit pingaaruteqartutut ilinniartitsissummi annertussutsini tunngaviit. Ilinniartut ilinniartitsissutit allat iolanngullugit ajornartorsiutinik paasisaqarfiusinnaanernik aaqqiisoqarsinnaaneranillu paasisamaqarneq tunngavigalugu ilinniartitsissummi suliaqarsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut Kalaallit Nuaanni avatangiisinut isumalluutinillu atuinermut akisussaassuseqarnermik takutitsissapput immikkoortunilu toqqakkani pinngortitami isumalluutinik atuinerup avatangiisinut kinguneranik ataatsimut takunnissinnaassallutik, tassunga ilanngullugit ujaqqat, uulia ikummatissallu uumasunit ujaranngorsimasuneersut allat. Ilinniartut tassunga atatillugu maannakkut ajornartorsiutit pinngortitamik ilisimatusarnermi imaqartut pillugit qisuariaateqarlutik akisussaassuseqarlutillu isummersinnaassapput.

*Kulturikkut inuiaqatigiillu akornanni piginnaasat*

ilinniartut akuutissanik aalajangersimasunik taakkulu pisinnaassusiannik ilisimasaqassapput aammalu maannakkut pisut oqaluttuarisaanerlu tunngavigalugit kemip inuiaqatigiinnut teknoligiimullu pingaaruteqassusianik ilisimasaqassallutik. Ilinniartut tassunga ilanngullugu kemimik ilisimasat nutaaliornerillu inunnut pinngortitamullu iluaqutaasumik atorneqartarneranik kimillu naleqqutinngitsumik atorneqarnerani peqqissutsimut avatangiisinullu sunniuteqarsinnaaneranik ilisimasaqassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. uumassusillit uumassuseqanngitsullu sananeqaasiisa atorsinnaassutaasalu imminut atanerat nassuiarsinnaallugu aamma ulluinnani teknologiikkullu atorneqarsinnaanerat nassuiarsinnaallugu,
    2. paasisat, periutsit ilisarnaataallu atassusersinnaassallugit,
    3. naatsorsuisinnaassapput,
    4. amerlassutsit pitsaassutsillu tunngavigalugit kemiikkut oqimaaqatigiinnerat nassuiarsinnaassallugu suliarisinnaassallugulu,
    5. periutsit ilisimaneqartut aallaavigalugit kemi atorlugu misileraanerit piareersarsinnaassavaat ingerlallugillu aamma kemikaliat laboratoriamilu atortut illersorneqarsinnaasumik qisuariarfigalugillu atorsinnaassallugit,
    6. paasissutissat nalunaarsorsinnaassavaat suliareqqillugillu aammalu misileraanermi paasisat oqaluttariarsorluni allattariarsorlunilu nalilersorsinnaassallugit, paasissutissiissutigisinnaassallugillu,
    7. paasissutissiivinnit assigiinngitsunit kemi pillugu paasissutissat pissarsiarisinnaassallugit atorsinnaassallugillu,
    8. kemimi ilinniartitsissummi oqaatsit aammalu suliaqarfimmi ulluinnarnilu oqaatsit atorlugit kemi pillugu ilisimasat paasissutissiissutigisinnaassavaat aamma
    9. ulluinnarni maannakkullu oqallinnermi kemimi ajornartorsiutit ajornanngitsut paasisinnaassavaat nassuiarlugillu aammalu suliaqarfimmi ilisimalikkat atassuteqartilersinnaassallugit, tassunga ilanngullugu ilinniartitsissutinut allanut tunngatillugu taakkununngalu atassuteqartitsilluni.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Atortut sananeqaasiat*

* + 1. atortut pinngoqqaarneranni piffissaq aamma
    2. atortut sananeqaasiannut, qanoq issusiannut arrortarnerannullu tunngasunut tunngatillugu kemikkut imminnut atalertarnerat.

*Annertussutsinik naatsorsuineq*

* + 1. malunniuttarnerat pillugu skemanut arrortarnerannullu tunngatillugu annertussutsinik naatsorsuineq.

*Atortunik ilisimasaqarneq, tassunga ilanngullugu atortut atorneqartarnerat*

* + 1. kemimi taaguutsit,
    2. kemimi uumassuseqanngitsut: saffiugassanik saffiugassaanngitsunillu toqqakkanik ilisimasat
    3. kemimi uumassusillit: katitigaanerannut atorneqarsinnaanerannullu tunngasut aamma atortut assigiinngitsut kulbrintiisa, qappiortartut, carboxylsyrit aamma esterillu kemimi pisinnaasaat aamma
    4. uumassusillit toqqakkat imminnut atassuteqarnerat.

*Kemimi malunniuttarnerit*

* + 1. kemimi oqimaaqatigiissuseq, tassunga ilanngullugit oqimaaqatigiinneq pillugu inatsit aamma pitsaassutsit annertussutsillu tunngavigalugit nikittarnerat,
    2. redoxit malunniuttarnerat, tassunga ilanngullugu taakkuninnga redoxit malunniuttarnerat, tassunga ilanngullugu taakannga naligiissaarineq,
    3. syrit-basit sunniuttarnerat, tassunga ilanngullugu syrit basillu imerpalasut arrorneranni pH-annik naatsorsuinerit aamma
    4. pitsaassuseq tunngavigalugu sunniuttarnerisa sukkassusiat, tassunga ilanngullugu katalyse.

*Misileraaneq*

* + 1. syntese, avissaartarnerit, pitsaassusaannik nalilersuineq amerlatsutsinilu periutsit,kemikaliat isumannaallisaanerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Pingaarnertut ilinniakkat saniatigut ilinniartitsissutini assigiinngitsuni allani pingaarnertut ilikkagassanut atassuteqartitsilersumik ilassutitut ilinniakkat ilaapput.

Ilassutitut ilinniakkat imatut toqqarneqassapput ilinniartut ulluinnarni inuuneranni, kulturianni maannakkullu oqallinnermi sammisanut atassuteqassallutik aammalu kemip ineriartorneranut inuunitsinnilu atukkatta annertussusianut pingaaruteqassusianut assersuutit. Ilassutitut ilinniakkat ilinniartitsissutinut allanut ilinniartitsissutillu akornanni suleqatigiissitsinermut sanilliussinissamut periarfissiipput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi sammisaqarluni ilinniakkat qitiussapput, assersuutigalugu kemimi ajornartorsiutit ilinniartut ulluinnarni inuunerminnik avatangiisiminnillu paasinninnissaannik pingaaruteqarneranik takutitsisut aallaavigalugit. Sammisaqarluni ilinniagaqarnermi pingaartut ilinniakkat ilassutitullu ilinniakkat ilaasinnaapput kisiannili sammisaqarluni

ilinniarnernut aamma ilassuteqarluni ilinniakkat ilanngunneqarsinnaapput, tamannalu aqqutigalugu aaqqissuussamik ilinniartitsissummi ilisimasaqalertoqassalluni. Sammisat itisilerinissaq isiginiarlugu toqqarneqassapput, imatullu kemip immikkuullarissusianik takutitsilluni. Sammisat ilinniartitsinermi immikkuullarissutut ilinniartitsissutillu allat ilanngunnerisigut ingerlanneqarsinnaapput, taamaalilluni ilinniartut takusatik atuagarsornerlu ataatsimoortillugit sungiusassallutik. Ilinniartunut erseqqissarneqassaaq pinngortitamik ilisimatusarnermut atatillugu tamanna pingaaruteqartuusoq.

Ilinniartitsineq imatut aaqqissuunneqassaaq inuiaqatigiinnut avatangiiserisanut sapinngisamik annertunerpaamik atassuteqartitsilluni, ilinniartut taamaalillutik ilinniartut soqutigisaat pisariaqartitaallu isiginiarneqassallutik, ilinniartullu ilinniartitsissutip pissanganarneranik naleqqunneranillu misigisaqarnissamut periarfissinneqassallutik.

Taamaaliortoqarsinnaatillugu assersuutit suliassallu ilinniartut Kalaallit Nunaanni ulluinnarni inuuneranneersut atorneqassapput.

* 1. **Suleriaatsit**

Ilinniartitsisup aqutaanik allattarfissuaq atorlugu ilinniartitsineq, suliassanik suliaqarneq, misileraaneq suliniutinillu suliaqarneq paarlakaajaartinneqassapput. Misileraanerit tassaasinnaapput laboratoriami misileraaneq imaluunnit klassimi annikitsualunnik misileraaneq. Suleriaatsit allanngorartinneqassapput, taakkunanilu ilinniartut peqataallutik ilinniarnermi inissisimatinneqalissapput ilinniartut nammineersinnaassusiannut piumasaqaatit annertusiartuaartinneqassalutik. Ilinniartitsineq imatut aaqqissuunneqassaaq klassimi ilinniarneq, kisimiilluni, marlukkaarluni suleqatigiikkaarlunilu sulinerit paarlakaajaanneqassallutik. Suleriaatsit ilinniakkanut tunngatillugu assigiinngiiaartinneqassapput, taamaalilluni kemimi pisutsit annikitsualortai, annertunerusunngorlugit takussutissaallu takutinneqassallutik. Suleriaatsit aamma imatut assigiinngiiaartinneqassapput ilinniartut ilinniariaasiisa assigiinnginnerat isiginiarneqassalluni. Suleriaatsini ilinniartitsissummilu piumasaqaatini siuariartortitsisoqassaaq.

Ilinniartut ilinniartitsissummik ilinniartitsinerup minnerpaamik 20 procentiani laboratoriami namminersorlutik misileraassapput.

Ilinniartitsinermi atassuteqartitsilerniarluni tamannalu ilinniartunut sumiiffinni pisunut atassuteqartilerniarlugu suliffeqarfimmut pulaarnerit ilinniartitsisullu avataaneersut atorneqarsinnaapput. Ilinniartut oqaluttariarsorluni oqaatiginnissinnaanerat aammalu kemimi sammisanik ingerlatitseqqiisinnaanerisa ineriartortinnissaa ilinniartitsinermi qulakkeerneqassaaq.

Ilinniartitsinermi oqaluttariaatsit assigiinngitsut allanngorartinnerisigut ilinniartut suliaqarfimmi kemimi oqaatsinik atuisinnaanerat annertusarneqassaaq. Ilinniartitsineq imatut

aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassallutik.

Kemimi allattariarsornermi ilikkagassatut anguniakkat angunissaannut pingaaruteqarpoq, imaassallunilu:

* + 1. pinngortitamik ilisimatusarnermi suleriaatsimik sungiusarneq,
    2. kemimi ajornartorsiutit nassuiarnissaannut oqallisiginissaannullu ilinniartut piginnaasanik sungiusarlutik,
    3. kemimi paasissutissat eqqortumik paasissutissiissutiginissaannik ilinniartut piginnaasanik sungiusarlutik aamma
    4. kemimi ajornartorsiutinik toqqakkanik ilinniartut itisiliinissaannut periarfissillugit.

kemimi allattariarsornermut uku ilaapput:

1. misileraanerit pillugit allattuiffiit aammalu allattuiffiit tunngavigalugit nalunaarusiorneq,
2. ilinniarnerup ingerlanneqarnerata annertusarnissaanut suliassat assigiinngiiaartut,
3. kemimi ajornartorsiutinik aaqqiineq, tassunga ilanngullugu taaguutinik, suleriaatsinik periutsinillu atuinissamik sungiusarneq aamma
4. suliniutinik suliaqarnermi angusat atorlugit suliat.

Ilinniartitsinermi naleqquffiani it-mi atortut nutaaliat assigiinngitsut atorneqassapput. Taakku molekylit annertussutsikkut sananeqaasiisa allaaserineqarneranni, molekylit uumassusillit titartarneranni atsernerannilu, interneti atorlugu ilinniartitsinermi aammalu kemikaliat isumannaallisaanerlu pillugit paasissutissanik ujarlernermi titartaganngortitsinermi takutitsiniarnermilu atorneqarsinnaapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Taaguutit pillugit kortit, kryds og tværsit suliarineqassapput, aammalu ilikkagassat suliarineqarneranni piffissap ingerlanerani oqaatsit atorneqartut pillugit takussutissiat akuttunngitsumik suliarineqartassapput tunniunneqarlutillu.

Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu. Ilinniartitsisup paasissavaa siuliani oqaatsit oqariaatsillu suut ilinniakkat nutaat ingerlanneqarneranni ilinniartullu paasinninnissaat qulakkeerniarlugu pisariaqarnersut.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuussineqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ilinniartitsissutillu imarisai ingerlaavartumik nalilersuinernut tunngaviupput.

Ilinniartunik ataasiakkaanik nalilersuinermi ulluinnarni ilinniartitsinermi allattariarsorlunilu sulinermi ilinniartut suliaqarnerat ilinniartitsissummilu qaffasissuiat aallaaviupput.

Nalilersuineq tunngaviuvoq ilinniartut killiffimminnik ilisimasaqarnerannut aammalu ilinniartut suliaqarnerisa suleriaasiisalu allanngortinnissaannik pisariaqartitsisoqarnersoq nalilersuinermut, tassunga ilanngullugu ilinniartut allanik suleqateqarnerat.

Ataatsimut nalilersuinermi ulluinnarni ilinniartitsineq aallaaviuvoq. Tassani suleriaatsinik il.il. aaqqiisoqarnissaanik allannguisoqarnissaanillu pisariaqartitsisoqarnersoq ilinniartitsissut ilinniartullu ataatsimut nalilersuisarput, taamaalilluni ilikkagassatut anguniakkat anguneqarniassammata.

* 1. **Misilitseriaatsit**

Misilitseriaatsini ukunani klassimut ataatsimut ataaseq atuarfiup toqqassavaa:

*Misilitseriaaseq a*

Immikkoortumi ataatsimi atuagarsorneq misileraanerlu atorlugit suliat tunngavigalugit oqaluttariarsorluni misilitsinneq. Suliaq ilanngussanik imaqassaaq. Suliat ilanngussartaqanngitsut misilitsinnginnermi soraarummeertunit ilisimaneqassapput, kisiannili aatsat piffissap soraarummeerfiusup aallartereernerani.

Piareersarnissamut minutsit 30-t missaanni periarfissiisoqassaaq, piffissarlu soraarummeerfik soraarummeertumut ataatsimut minutsit 30-t missaaniippoq. Piffissami piareersarfimmi, taamaaliortoqarsinnaatillugu, soraarummeertoq atortunik kemikalianillu naleqquttunik atuisinnaassaaq.

Soraarummeersitsinermi atortut naleqquttut kemikaliallu atorneqarsinnaatinneqassapput. Misileraanermi atortut ilanngussallu soraarummeernermi ilanngunneqassapput. Pisuni immikkut ittuni atortut kemikaliallu atunngitsoorneqarsinnaapput.

*Misilitseriaaseq b*

Immikkoortumi ataatsimi suliaq ilisimasamik misileraanermik suliassallu atuagarsorluni immikkoortuanik imaqartoq suliat tunngavigalugit misileraalluni oqaluttariarsorluni

misilitsinneq. Suliassat misilitsinnginnermi tamakkerlugit soraarummeertumit ilisimaneqassapput, kisiannili aatsaat piffissap misilitsiffiusoq aallartereerpat.

Piffissaq soraarummeerfik soraarummeertunut pingasunut minutsit 120-t missaanissaaq. Minutsit 15-it missaanni siullerni ilinniartut laboratoriamik atuisinnaanatik piareersarfigissavaat. Misilitsinneq misileraaneruvoq, tassani soraarummeertut ataatsikkut pingasut tikillugit minutsit 105-it iluanni immikkut tamarmik misileraassallutik.

Soraarummeertitsisoq censorilu suliami misileraanermut atuagarsornermullu tunngasut pillugit soraarummeertunik oqaloqateqassapput.

* 1. **Nalilersuinermi tunngaviit**

Nalilersuinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq.

Nalilersuinermi soraarummeertut ukuninnga piginnaasaqarnerat pingaartinneqassaaq:

* + 1. suliaqarfimmi taaguutit oqariartaatsillu atorlugit ersarissumik, eqqortumik paasinartumillu oqalunnerat aamma
    2. suliaqarfimmi ataatsimut isiginnissinnaanermik takutitsineq, tassunga ilanngullugit ilinniagaqarfiit ataatsimoortissinnaanerat aamma suliaqarfimmi kemi pillugu sammisanik oqaloqatigiinnermi ilanngussinera.

Ataatsimut nalilersuineq tunngavigalugu karakteriliisoqassaaq.

**Ilanngussaq 33**

# Kemi C

1. **Ilinniartitsissutip inissisimanera**

Kemi nunarsuarmi uumasunik atortunillu tamanik ilinniarneruvoq, tassaallutillu akuutissat kemimi pisoqarnerani allanngorsinnaasut. Ilinniartitsissummi akuutissat pisinnaasaat akuutissallu malussaateqarsinnaaneranni pissutsit misissorneqartarput allaaserineqarlutillu. Ilinniartitsissut pinngortitamik ilinniartitsissut ilanngullugu nunarsuarmik nutaaliaasumik isiginninnerup ineriartornerat tapersiivoq ilaatigullu bioteknologiimik, nanoteknoligiimik. atortunik nutaanik, nakorsaatinik inuussutissanillu tunisassiortarnermik paasinnittarnermut ineriartortitsinermullu tapersiisarluni. Ilinniartitsissut aammattaaq toqunartut nereqatigiittarnermi katersuuttarnerannik aamma qangali inuussutissani orsut akuijakkat akuijagaanngitsullu isiginiarneqarnerannut atatillugu nerisassanik peqqussutsimillu paasinninnermut tapersiisarpoq. Kalaallit Nunaanni kulturimi aatsitassanillu piiaanermi inuit

ataasiakkaat inuuneranni inuiaqatigiillu ilaatigut imminut nappassinnaassuseq tunngavigalugu aatsitassanik piiaaneranni teknologiikut aningaasarsiornikkullu ineriartornermut pingaaruteqartumik kemimik ilisimasat kemimi taassuma saniatigut ilaapput.

Ilinniartitsissummi periutsit illuatungaani misissuinerit misileraanerillu illuatungaanilu atuagarsornerup suleriaatsinillu pilersitsinerup akornanni assigiinngiiaartumik sunniisarnermik tunngaveqarput.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi periutsinik taaguutinik inatsisinillu unioqqutitsinnginnermi ilisimasaqassapput, tassunga ilanngullugit akuutissat tamarmik atominik sananeqaaseqarnerannik ilisimasaqarneq paasinninnerlu.

*Ilikkagaqartarnermi sulinermilu piginnaasat*

ilinniartut pinngaartitamik ilisimatusarnerup imaanik ingerlaqqilluni ilinniagaqarnermi tunngavissaqassapput, suiaqarfimmi nutaanik tunngaviusumik ilisimasaqalersinnaassapput aammalu pinngortitamik eqqarsartariaatsinik periutsinillu ilisimasaqassallutik, tassunga ilanngullugit pingaaruteqartutut ilinniartitsissummi annertussutsini tunngaviit. Ilinniartut ilinniartitsissutit allat ilanngullugit ajornartorsiutinik paasisaqarfiusinnaanernik aaqqiisoqarsinnaaneranillu paasisimasaqarneq tunngavigalugu ilinniartitsissummi suliaqarsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut Kalaallit Nuaanni avatangiisinut isumalluutinillu atuinermut akisussaassuseqarnermik takutitsissapput ilaatigullu pinngortitami isumalluutinik atuinerup avatangiisinut kinguneranik ataatsimut takunnissinnaassallutik, tassunga ilanngullugit ujaqqat, uulia ikummatissallu uumasunit ujaranngorsimasuneersut allat. Ilinniartut tassunga atatillugu maannakkut ajornartorsiutit pinngortitamik ilisimatusarnermi imaqartut pillugit qisuariaateqarlutik akisussaassuseqarlutillu isummersinnaassapput.

*Kulturikkut inuiaqatigiillu akornanni piginnaasat*

ilinniartut akuutissanik aalajangersimasunik taakkulu pisinnaassusiannik ilisimasaqassapput aammalu maannakkut pisut oqaluttuarisaanerlu tunngavigalugit kemip inuiaqatigiinnut teknoligiimullu pingaaruteqassusianik ilisimasaqassallutik. Ilinniartut tassunga ilanngullugu kemimik ilisimasat nutaaliornerillu inunnut pinngortitamullu iluaqutaasumik atorneqartarneranik kimillu naleqqutinngitsumik atorneqarnerani peqqissutsimut avatangiisinullu sunniuteqarsinnaaneranik ilisimasaqassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. atortut katitigaanerannik kemikkullu arrortarnerannik pisariunngitsunik allaaserisinnaassallugit,
    2. kemimi suliaqarfimmi oqaatsinik atorsinnaassallugit,
    3. paasisat, periutsit ilisarnaataallu atassusersinnaassallugit
    4. ajornanngitsunik naatsorsuisinnaassallutik
    5. kemi atorlugu laboratoriami atortut pisariunngitsut illersorneqarsinnaasumik kemimi misileraasinnaassallutik, kemikalianillu illersorneqarsinnaasumik atuisinnaassallutik,
    6. paasissutissat nalunaarsorsinnaassavaat suliareqqillugillu aammalu misileraanermi paasisat oqaluttariarsorluni allaaserisinnaassallugit nassuiarsinnaassallugillu,
    7. paasissutissiivinnit assigiinngitsunit kemi pillugu paasissutissat pissarsiarisinnaassallugit atorsinnaassallugillu,
    8. kemimi suliaqarfimmi oqaasertat ajornaatsut atuarsinnaassallugit aammalu suliaqarfimmi taaguutit nalequttut suliaqarfimmilu tunngavilersuutit nassuiarsinnaassallugit,
    9. ulluinnarni maannakkullu oqallinnermi kemimi ajornartorsiutit ajornanngitsut paasisinnaassavaat allaaserisinnaallugillu aamma
    10. suliaqarfimmi ilisimalikkat atassuteqartilersinnaassallugit, tassunga ilanngullugu ilinniartitsissutinut allanut tunngatillugu taakkununngalu atassuteqartitsilluni.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Atortut sananeqaasiat*

* + 1. atortut pinngoqqaarneranni piffissaq
    2. atortut uumassusillit uumassuseqangitsullu ajornaatsut sananeqaasiat taaguusernerallu,
    3. ionnit sananeqaasiat taaguusernerallu aamma
    4. atortut sananeqaataasa qanorlu ittuunerisa imminnut atanerat akoorneqarsinnaassusiallu.

*Annertussutsinik naatsorsuineq*

* + 1. malunniuttarnerat pillugu skemanut arrortarnerannullu tunngatillugu annertussutsinik naatsorsuineq..

*Kemimi malunniuttarnerat*

* + 1. malunniuttarnerat ajornaatsoq, tassunga ilanngullugu ikuallanneqartillutik malunniuttarnerat.

*Misileraaneq*

* + 1. immikkoortiterineq, arrortinneranni annertussiat, oqimaalutaanermik nalilersuineq, kemikaliat isumannaallisaanerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat

angusinnaassanngilaat. Pingaarnertut ilinniakkat saniatigut ilinniartitsissutini assigiinngitsuni allani pingaarnertut ilikkagassanut atassuteqartitsilersumik ilassutitut ilinniakkat ilaapput.

Ilassutitut ilinniakkat imatut toqqarneqassapput ilinniartut ulluinnarni inuuneranni, kulturianni maannakkullu oqallinnermi sammisanut atassuteqassallutik aammalu kemip ineriartorneranut inuunitsinnilu atukkatta annertussusianut pingaaruteqassusianut assersuutit. Ilassutitut ilinniakkat ilinniartitsisutinut allanut ilinniartitsissutillu akornanni suleqatigiissitsinermut sanilliussinissamut periarfissiipput. Ilassutitut ilinniakkat tassaassapput aatsitassarsiorneq, uuliamik akuijaaneq, sermersuarmi qillerineq. Ilassutitut ilinniakkat pingarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi sammisaqarluni ilinniakkat qitiussapput, assersuutigalugu kemimi ajornartorsiutit ilinniartut ulluinnarni inuunerminnik avatangiisiminnillu paasinninnissaannik pingaaruteqarneranik takutitsisut aallaavigalugit. Sammisaqarluni ilinniagaqarnermi pingaartut ilinniakkat ilassutitullu ilinniakkat ilaasinnaapput kisiannili sammisaqarluni ilinniarnernut aamma ilassuteqarluni ilinniakkat ilanngunneqarsinnaapput, tamannalu aqqutigalugu aaqqissuussamik ilinniartitsissummi ilisimasaqalertoqassalluni. Sammisat itisilerinissaq isiginiarlugu toqqarneqassapput, imatullu kemip immikkuullarissusianik takutitsilluni. Sammisat ilinniartitsinermi immikkuullarissutut ilinniartitsissutillu allat ilanngunnerisigut ingerlanneqarsinnaapput, taamaalilluni ilinniartut takusatik atuagarsornerlu

ataatsimoortillugit sungiusassallutik. Ilinniartunut erseqqissarneqassaaq pinngortitamik ilisimatusarnermut atatillugu tamanna pingaaruteqartuusoq.

Ilinniartitsineq imatut aaqqissuunneqassaaq inuiaqatigiinnut avatangiiserisanut sapinngisamik annertunerpaamik atassuteqartitsilluni, ilinniartut taamaalillutik ilinniartut soqutigisaat pisariaqartitaallu isiginiarneqassallutik, ilinniartullu ilinniartitsissutip pissanganarneranik naleqqunneranillu misigisaqarnissamut periarfissinneqassallutik.

Taamaaliortoqarsinnaatillugu assersuutit suliassallu ilinniartut Kalaallit Nunaanni ulluinnarni inuuneranneersut atorneqassapput.

* 1. **Suleriaatsit**

ilinniartitsisup aqutaanik allattarfissuaq atorlugu ilinniartitsineq, suliassanik suliaqarneq, misileraaneq suliniutinillu suliaqarneq paarlakaajaartinneqarsinnaapput. Misileraanerit tassaasinnaapput laboratoriami misileraaneq imaluunnit klassimi annikitsualunnik misileraaneq. Suleriaatsit allanngorartinneqassapput, taakkunanilu ilinniartut peqataallutik ilinniarnermi inissisimatinneqalissapput ilinniartut nammineersinnaassusiannut piumasaqaatit annertusiartuaartinneqassalutik. Ilinniartitsineq imatut aaqqissuunneqassaaq klassimi ilinniarneq, kisimiilluni, marlukkaarluni suleqatigiikkaarlunilu sulinerit paarlakaajaanneqassallutik.

Suleriaatsit ilinniakkanut tunngatillugu assigiinngiiaartinneqassapput, taamaalilluni kemimi pissutsit annikitsualortai, annertunerusunngorlugit takussutissaallu takutinneqassallutik.

Suleriaatsit aamma imatut assigiinngiiaartinneqassapput ilinniartut ilinniariaasiisa assigiinnginnerat isiginiarneqassalluni. Suleriaatsini ilinniaartitsissumilu piumasaqaatini siuariartortitsisoqassaaq. Ilinniartut ilinniartitsissummik ilinniartitsinerup minnerpaamik 20 procentiani laboratoriami namminersorlutik misileraassapput.

Ilinniartitsinermi atassuteqartitsilerniarluni tamannalu ilinniartunut sumiiffinni pisunut atassuteqartilerniarlugu suliffeqarfimmut pulaarnerit ilinniartitsisullu avataaneersut atorneqarsinnaapput. Ilinniartut oqaluttariarsorluni oqaatiginnissinnaanerat aammalu kemimi sammisanik ingerlatitseqqiisinnaanerisa ineriartortinnissaa ilinniartitsinermi qulakkeerneqassaaq.

Ilinniartitsinermi oqaluttariaatsit assigiinngitsut allanngorartinnerisigut ilinniartut suliaqarfimmi kemimi oqaatsinik atuisinnaanerat annertusarneqassaaq. Ilinniartitsineq imatut aaqqissuuneqassaaq ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassallutik.

Kemimi allattariarsornermi ilikkagassatut anguniakkat angunissaannut pingaaruteqarpoq, imaassallunilu:

* + 1. pinngortitamik ilisimatusarnermi suleriaatsimik sungiusarneq,
    2. misileraanermi paasissutissanik ilinniartut nassuiaasinnaassusaannik oqalliseqartaasinnaassusaannillu sungiusaaneq aamma
    3. kemimi paasissutissat paasissutissiissutiginissaannik ilinniartut piginnaasanik sungiusarlugit.

kemimi allattariarsornermut uku ilaapput:

a) misileraanerit pillugit allattuiffiit aammalu allattuiffiit tunngavigalugit nalunaarusiorneq,

1. ilikkagaqartarneq annertusarniarlugu suliassat assigiinngiiaartut, tassunga ilanngullugit suliassat tunniussassat aamma
2. suliniutinik suliaqarnerusinnaasumi angusat atorlugit suliat.

Ilinniartitsinermi naleqquffiani it-mi atortut nutaaliat assigiinngitsut atorneqassapput. Taakku assersuutigalugu molekylit annertussutsikkut sananeqaataasa allaaserineranni, molekylit uumassusillit titartarneranni atsernerannilu, interneti atorlugu ilinniartitsinermi aammalu kemikaliat isumannaallisaanerlu pillugit paasissutissanik ujarlernermi titartaganngortitsinermi takutitsiniarnermilu atorneqarsinnaapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu. Ilinniartitsisup paasissavaa siuliani oqaatsit oqariaatsillu suut ilinniakkat nutaat ingerlanneqarneranni ilinniartullu paasinninnissaat qulakkeerniarlugu pisariaqarnersut.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni, tassunga ilanngullugit uumassusillit pillugit kemimi sammisatut nerisanut peqqissutsimullu atatillugu kalaallisut danskisullu. Annertussutsinik naatsorsuinermut atatillugu matematikimik suleqatigiissitsisoqassaaq.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ilinniartitsissutillu imarisai ingerlaavartumik nalilersuinernut tunngaviupput.

Ilinniartunik ataasiakkaanik nalilersuinermi ulluinnarni ilinniartitsinermi allattariarsorlunilu sulinermi ilinniartut suliaqarnerat ilinniartitsissummilu qaffasissusiat aallaaviupput.

Nalilersuineq tunngaviuvoq ilinniartut killiffimminnik ilisimasaqarnerannut aammalu ilinniartut suliaqarnerisa suleriaasiisalu allanngortinnissaannik pisariaqartitsisoqarnersoq nalilersuinermut, tassunga ilanngullugu ilinniartut allanik suleqateqarnerat.

Ataatsimut nalilersuinermi ulluinnarni ilinniartitsineq aallaaviuvoq. Tassani suleriaatsinik il.il. aaqqiisoqarnissaanik allannguisoqarnissaanillu pisariaqartitsisoqarnersoq ilinniartitsissut ilinniartullu ataatsimut nalilersuisarput, taamaalilluni ilikkagassatut anguniakkat anguneqarniassammata.

* 1. **Misilitseriaatsit**

Misilitseriaatsini ukunani klassimut ataatsimut ataaseq atuarfiup toqqassavaa:

*Misilitseriaaseq a*

Immikkoortumi ataatsimi atuagarsorneq misileraanerlu atorlugit suliat tunngavigalugit oqaluttariarsorluni misilitsinneq. Suliaq ilanngussanik imaqassaaq. Suliat ilanngussartaqanngitsut misilitsinnginnermi soraarummeertunit ilisimaneqassapput, kisiannili aatsat piffissap soraarummeerfiusup aallartereernerani.

Piareersarnissamut minutsit 30-t missaanni periarfissiisoqassaaq, piffissarlu soraarummeerfik soraarummeertumut ataatsimut minutsit 30-t missaaniippoq. Piffissami piareersarfimmi, taamaaliortoqarsinnaatillugu, soraarummeertoq atortunik kemikalianillu naleqquttunik atuisinnaassaaq.

Soraarummeersitsinermi atortut naleqquttut kemikaliallu atorneqarsinnaatinneqassapput. Misileraanermi atortut ilanngussallu soraammeernermi ilanngunneqassapput. Pisuni immikkut ittuni atortut kemikaliallu atunngitsoorneqarsinnaapput.

*Misilitseriaaseq b*

Immikkoortumi ataatsimi suliaq ilisimasanik misileraanermik suliassallu atuagarsorluni immikkoortuanik imaqartoq suliat tunngavigalugit misileraalluni oqaluttariarsorluni misilitsinneq. Suliassat misilitsinnginnermi tamakkerlugit soraarummeertumit ilisimaneqassapput, kisiannili aatsaat piffissap misilitsiffiusoq aallartereerpat.

Piffissaq soraarummeerfik soraarummeertunut pingasunut minutsit 120-t missaanissaaq. Minutsit 15-it missaanni siullerni ilinniartut laboratoriamik atuisinnaanatik piareersarfigissavaat. Misilitsinneq misileraaneruvoq, tassani soraarummeertut ataatsikkut pingasut tikillugit minutsit 105-it iluanni immikkut tamarmik misileraassallutik.

Soraarummeertitsisoq censorilu suliami misileraanermut atuagarsornermullu tunngasut pillugit soraarummeertunik oqaloqateqassapput.

* 1. **Nalilersuinermi tunngaviit**

Nalilersuinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq.

Nalilersuinermi soraarummeertut ukuninnga piginnaasaqarnerat pingaartinneqassaaq:

1. suliaqarfimmi taaguutit oqariartaatsillu atorlugit ersarissumik, eqqortumik paasinartumillu oqalunnerat aamma
2. suliaqarfimmi ataatsimut isiginnissinnaanermik takutitsineq, suliaqarfimmi kemi pillugu sammisanik naleqquttunik oqaloqatigiinnermi ilanngussisinnaanera aamma
3. ilinniakkanik atassuteqartitsisinnaanera.

Ataatsimut nalilersuineq tunngavigalugu karakteriliisoqassaaq.

**Ilanngussaq 34**

# Kulturilerineq B

1. **Ilinniartitsissutip inissisimanera**

Ilinniartitsissutip inissisimanera tassaavoq atuagarsorneq, periaatsit, piviusunik allaaserisat periusaasartullu aqqutigalugit nammineq kulturerisamik allallu kulturiinik ilinniartut paasitinneqarnissaat. Ilinniartitsissummi ilaapput kulturinik paasinneriaatsit assigiinngitsut, tassunga ilanngullugit kultureqariaatsit assigiinngitsut assigiinngissutaat assigiissutaallu, inuttut isigalugu aamma allat kulturiannik annertunerusumik paasinnissamut ammaassisuuneratut isigalugu. Ilinniartitsissummi kulturit assigiinngiiaassusiannik kulturinillu suliaqartarnernut paasinninnissamut periaatsit isiginneriaatsillu suliarineqartarput, ilinniartitsissummilu aamma kulturit naapeqatigiittarnerannik attaveqaqatigeeriaatsinillu isummernissamut ilinniartut sakkussanik tunineqartarput.

Ilinniartitsissummi aamma kulturit isikkulersugaanerisa nalilersornissaannut kulturikkut, oqaluttuarisaanikkut inuttullu atukkatigut pissutsit kinaassutsimut sunniuteqartut pillugit tunngaviusumik paasisitsisoqartarpoq. Ilinniartitsissummi inuiaqatigiinnik ilisimatusarnermik ilinniartitsissummut atassuteqartitsilluni inulerinermik ilinniartitsissut aallaavigineqarpoq.

1. **Ilinniartitsissummi siunertat**

*Ilisimasat piginnaasallu*

Nammineq allallu kulturiannik ilinniartut ilisimasaqassapput, ilinniartullu nunami namminermi avataanilu kulturit assigiinngissusiannik paasinninnissamut sakkussaqassallutik. Tamassumunnga atatillugu ilinniartut atuagarsorneq periusaasartullu aallaavigalugit sumiiffinni, nunami namminermi nunallu tamat akornanni kulturit naapeqatigiittarnerat isummerfigisinnaassavaat.

*Ilikkagaqartarnermi sulinermilu piginnaasat*

Ilinniartut imatut piginnaasaqartigissapput ilinniartitsissumi suliaqarnerminni kulturit naapinneranni pisartunik paasinninneq tunngavigissallugu, ilinniartullu kulturit akornanni assigiinngissutaasinnaasut isornartorsiuillutik isummerfigisinnaassavaat. Nammineq qisuariaatsit eqqumaffigalugit kulturit naapinneranni qanoq pisoqartarnersoq paasisinnaassavaat allallu tupigusuutigisinnaassallugit. Ilinniartut namminneq ilikkagaqariaatsiminnik paasinnissimassapput, tassunga ilanngullugu ilinniagaqarnermi piginnaasaqalerneq aammalu ilinniartitsissummi ilinniagaqarnermilu nammineersinnaassusertik ineriartortissinnaassallugu.

*Inuttut inuillu akornanni attaveqaqatigiittarnermi piginnaasat*

Ilinniartut marlukkaarlugit suleqatigiiaarlutillu sulisinnaassapput aammalu ilinniartut saqqummiineranni malinnaasinnaassallutik, isumaliuteqarsinnaassallutik isornartorsiuisinnaassallutillu. Inuttut kulturi, oqaluttuarisaaneq inuttullu atukkat aallaavigalugit kulturit kinaassutsillu imminnut atanerannik paasinnissapput. Kulturimi pissutsit tunngavigalugit perorsagaasimanerminnik ilinniartut inuttut paasisimasaqassapput, taassuma kingorna allanik naapitsinerminni kulturikkut suliaqarsinnaassallutik suliareqqiisinnaassallutillu.

*Kulturikkut inuiaqatigiillu akornanni piginnaasat*

Ilinniartut imminnut avatangiisiminnillu paasinnissapput, tamanna aqqutigalugu Kalaallit Nunaanni inuiaqatigiinni ineriartorfiujuartuni nutaaliaasumi, arlalinnik kultureqarfiusumi inuillu tamat oqartussaaqatigiiffigisaanni namminneq isummernissaminnut peqataavinnissaminnullu tunngavissaqalerumallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. nammineq allallu kulturianni kulturini assigiinngiiaarnernik ajornartorsiutinillu nalilersuilluni nassuiaanissaq siunertaralugu kulturimi atuagarsornerit naleqquttut atorsinnaassallugit,
    2. kulturit misissukkat akornanni assigiinngissutsit assigiissutsillu paasisinnaassallugit,
    3. kulturikkut oqaluttuarisaanerup ingerlanerata kingunerisaanik nammineq allallu naleqartitat qisuariarfigisinnaassavaat,
    4. kulturimi tigussaanngitsut tigussaasullu immikkoortissinnaassavaat,
    5. kulturini namminnerni pissutsit pingaartillugit kulturikkut attaveqaqatigeeriaatsit assigiinngitsut paasisinnaassavaat nalilersorsinnaassallugillu; naleqartitat, ileqqut oqariaatsillu,
    6. kulturimik isornartorsiuillutik isummersinnaassapput, tassunga ilanngullugit kulturikkut, inuttut atukkatigut oqaluttuarisaanermilu aaqqissuussinerit, tassa kulturit assigiinngiiaassusiannut atatillugu nunarsuarmi assigiinngiiaarfiusumi qanilliartorfiusumilu pisartunut atatillugu assigiinngiiaartunik eqqarsaasersortarneq piviusorinnittarnerlu aamma
    7. tunngaviusumik periaatsit sumiiffinni misissuinernut, apersueriaatsinut misissueriaatsinullu aammalu atortussanik katersinermut atatillugu atorneqartartut isummerfigisinnaassavaat atorsinnaallugillu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. taaguut kulturi,
    2. nunarsuarmut isiginnilluni kalaallit qangalili maannakkullu kulturiat,
    3. nunarsuarmi kitaani kitaatalu avataani kultureqariaatsit,
    4. attaveqaqatigeeriaatsit, tassunga ilanngullugit kulturip iluani, appasissumik ataqatigiissitsinermi qaffasissumillu ataqatigiissitsinermi,
    5. kulturimik paasinnittarneq kulturimillu paatsuuisarnerit, tassunga ilanngullugit taaguutsinut tunngatillugu assigiinngiiaassutsit, inuiaqatigiinneq pingaartitsineq aamma kulturimi eqqortunik periarfissanillu takunningusunnginneq,
    6. oqaluttuarisaanerup kulturillu ingerlanerisa kingunerisaanik kinaassuseqalertarneq,
    7. kulturimi, oqaluttuarisaanermi inuttullu atugarisani pissutsit taaguutip kulturip ineriartorneranut sunniuteqartarnerat,
    8. danskit/kalaallit nunasiaqarnermi oqaluttuarisaanerat isiginiarlugu taaguutit ilanngutitaaneq, inuiaqatigiinnut ilanngutivinneq inuiannillu immikkoortitsineq,
    9. inuttut, ataatsimut nunarsuarmilu kinaassuseq,
    10. sumiiffinni sulinermut atornissai siunertaralugu kulturimik nalilersuinermi oqariaatsit aamma
    11. sumiiffinni sulinermut atornissai siunertaralugu kulturinik nalilersuineq kulturinillu misissueriaatsit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pingaarnertut ilinniakkat ilanngullugit ilikkagassatut anguniakkat itisilernissaannut tapersiisillugit. Ilassutitut ilinniakkat assigiinngiiaartinneqassapput aammalu sammisassatut toqqakkat ilanngullugit ilinniartitsisut ilinniartullu akornanni isumaqatigiissutaassallutik. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.
8. Ilinniartitsineq imatut aaqqissuunneqassaaq ilinniartitsissummi oqaatsit oqariaatsillu ineriartornerat siuariarfiussalluni, ilinniartut taamaalillutik suleriaatsini ajornakusoortunillu eqqarsarnermi nammineernerunissamik sungiusarneqassallutik.

Ilinniartitsineq ingerlatsinernut arfineq pingasunut aaqqissuunneqassaaq, taakkulu ilinniartitsissummi ilinniakkanik pingaarnernik imaqassapput. Ingerlatsinerit atasiakkaat pingaarnertut ilinniakkat ilaannik toqqakkanik imaqarsinnaapput, kisiannili ilinniakkanik pingaarnernik ingerlatsinermi tamarmiusumi ingerlanneqartunik imaqartariaqarani.

* 1. **Suleriaatsit**

Ilinniartitsinermi suleriaatsit ilinniartut ilinnitsitsissummi oqaatsinik, qisuariartarnermik ajornakusoortunillu eqqarsarsinnaassusiannik ineriartortitsisut paarlakaajaallugit ilinniartunillu peqataatitsilersut atorneqassapput. Tassunga tapiliullugu ilimagineqarpoq ilinniartut suliaqarfimmi atassuteqarnernik isummanillu uppernarsaanissamik, ingerlatitseqqiinissamik oqallinnissamillu piginnaasaqaleriartussasut. Ilinniartitsineq aamma siuariartortitsilluni aaqqissuunneqassaaq, ilinniartut taamaalillutik atortunik, atuagarsornermik periaatsinillu toqqaanerit annertusiartortumik qisuarfigisinnaasassallugit. Ilinniartitsinermi ilaassapput atortut nammineq katersukkat tunngavigalugit kulturinik nalilersuineq.

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassallutik.

IT ilinniartitsinerup ilaatut ilaatinneqassaaq aammalu paasissutissanik ujarlernermut, atortunik katersuinermut ilinniakkanillu suliarineqarnikuusanik saqqummiinermut atatillugu atorneqassalluni.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni. Ilinniartitsissutit allat suleqatigiissutigalugit ilinniartitsissutit akornanni suliniummik minnerpaamik ataatsimik suliaqartoqassaaq. Ilinniartitsissutit psykologii, kalaallisut, oqaluttuarisaaneq, inuiaqatigiilerineq, danskisut upperisarsiorneq suleqatigiissutigineqarluarsinnaapput. Piffissap suliniuteqarfiusup kingorna ilinniartitsissutit suliniummi ilaatinneqartut pillugit uppernarsaammik tunniussisoqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartunik ataasiakkaanik ilitsersuineq aqqutigalugu aammalu misissuineq, imminut nalilersorneq aamma ilinniarnerup ingerlanerani tamarmiusumi ilinniartut ataasiakkaat ilinniartinneqarnerannik nalilersuineq atorlugit ilinniartut ataasiakkaat killiffimminnik ineriartornermillu ersarissumik paasisaqassapput. Suliat ilinniartitsinermi pissarsiat pillugit ataasiakkaarluni ataatsimullu qisuariaateqarnermik ineriartortitsisut ilanngunneqassapput. Nalilersuineq siumut isigaluni pissaaq.

**5.2. Misilitseriaatsit**

oqaluttariarsorluni misilitsittoqassaaq, tassani misilitseriaatsit marluk uku akornanni klassimut ataatsimut ataaseq atuarfiup toqqassallugu:

*Misilitseriaaseq a*

Atortoq siumut ilisimaneqanngitsoq annerpaamik quppernerit nalinginnaasut marluk atorlugit apeqqutit tassunga atasut tulleriinnilersukkat atorlugit suliaq tunngavigalugu oqaluttariarsorluni misilitsinneq.

Piareersarnermut minutsit 48-t missaanni piffissaliisoqassaaq piffissarlu soraarummeerfik sorarummeertumut ataatsimut minutsit 24-t missaaniissapput.

*Misilitseriaaseq b*

Atortut siumut ilisimaneqanngitsut atorlugit soraarummeertullu nammineq misissuiffiginikuusaa atortullu katersugai tunngavigalugit suliat tunngavigalugit oqaluttariarsorluni misilitsinneq. Atortut siumut ilisimaneqanngitsut ilinniartup misissuiffiginikuusaanut tunngatillugu oqallinnermut, sanilliussinermut nalilersuinermulluunniit tunngaviussapput. Piareersarnermut minutsit 48-t missaanni piffissaliisoqassaaq, soraarummeertumullu ataatsimut piffissaq soraarummeerneq minutsit 24- it missaanissaaq.

Soraarummeerneq marloqiusaavoq, tassa soraarummeertup nammineq misissuiffiginikuusaminit atortut inerniliinerillu siullermik saqqummiutissammagit soraarummeertitsisorlu itisiliissutinik apeqqutaanik ilaneqassalluni. Taassuma kingorna atortut siumut ilisimaneqanngitsut sumiiffinni sulinermut tungasut aallaavigalugit soraarummeernermi oqaloqatigiittoqassaaq. Piffissaq soraarummeerfik immikkoortuni taakkunani marlunni assigiimmik agguarneqassaaq.

* 1. **Nalilersuinermi tunngaviit**

Nalilersuinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Nalilersuinermi soraarummeertut ukuninnga piginnaasaqarnerat pingaartinneqassaaq:

* + 1. ilinniartitsissutip imarisaani immikkoortunik ataatsimut isiginninnermik takutitsineq,
    2. ilinniartitsissut ataatsimut isigalugu ajornartorsiummik ataatsimik atassuteqartitsineq,
    3. suliaqarfimmi tunngavilersuutinik naleqquttunik atuineq aamma
    4. tulleriinnilersuineq suliaqarfimmilu ajornartorsiummik ingerlatitseqqiineq.

Ataatsimut naliliineq tunngavigalugu karakteriliisoqassaaq. Misilitseriaatsimi b)-mi soraarummeertup ilaatigut sumiiffinni sulinermi suliaa ilaatigullu oqaluttariarsorluni saqqummiinera nalilerneqassapput.

**Ilanngussaq 35**

# Kulturilerineq C

1. **Ilinniartitsissutip inissisimanera**

Ilinniartitsissutip inissisimanera tassaavoq atuagarsorneq, periaatsit, piviusunik allaaserisat periusaasartullu aqqutigalugit nammineq kulturerisamik allallu kulturiinik ilinniartut paasisinneqarnissaat. Ilinniartitsissummi ilaapput kulturinik paasinneriaatsit assigiinngitsut, tassunga ilanngullugit kultureqariaatsit assigiinngitsut assigiinngissutaat assigiissutaallu, inuttut isigalugu aamma allat kulturiannik annertunerusumik paasinninnissamut ammaassisuuneratut isigalugu. Ilinniartitsissummi kulturit assigiinngiiaassusiannik

kulturinillu suliaqartarnernut paasinninnissamut periaatsit isiginneriaatsillu suliarineqartarput, ilinniartitsissummilu aamma kulturit naapeqatigiittarnerannik attaveqaqatigeriaatsinillu isummernissamut ilinniartut sakkussanik tunineqartarput. Ilinniartitsissummi inuiaqatigiinnik ilisimatusarnermik ilinniartitsissummut atassuteqartitsilluni inulerinermik ilinniartitsissut aallaavigineqarpoq.

1. **Ilinniartitsissummi siunertat**

*Ilisimasat piginnaasallu*

Nammineq allallu kulturiannik ilinniartut ilisimasaqassapput, ilinniartullu nunami namminermi avataanilu kulturit assigiinngissusiannik paasinninnissamut sakkussaqassallutik. Tamassumunnga atatillugu ilinniartut atuagarsorneq periusaasartullu aallaavigalugit sumiiffinni, nunami namminermi nunallu tamat akornanni kulturit naapeqatigiittarnerat isummerfigisinnaassavaat.

*Ilikkagaqartarnermi sulinermilu piginnaasat*

Ilinniartut imatut piginnaasaqartigissapput ilinniartitsissumi suliaqarnerminni kulturit naapinneranni pisartunik ataasiakkaanik paasinninneq tunngavigissallugu, ilinniartullu kulturit akornanni assigiinngissutaasinnaasut isornartorsiuillutik isummerfigisinnaassavaat. Ilinniartut namminneq qisuariaatsit eqqumaffigalugit kulturit naapinneranni qanoq pisoqartarnersoq paasisinnaassavaat allallu tupigusuutigisinnaassallugit. Ilinniartut namminneq ilikkagaqariaatsiminnik paasinnissimassapput, tassunga ilanngullugu ilinniagaqarnermi piginnaasaqalerneq aammalu ilinniartitsissummi ilinniagaqarnermilu nammineersinnaassusertik ineriartortissinnaassallugu.

*Inuttut inuillu akornanni attaveqaqatigiittarnermi piginnaasat*

Ilinniartut marlukkaarlugit suleqatigiiaarlutillu sulisinnaassapput aammalu ilinniartut saqqummiineranni malinnaasinnaassallutik, isumaliuteqarsinnaassallutik isornartorsiuisinnaassallutillu. Ilinniartut kulturimi perorsagaasimanerminnik ilaatigut paasisimasaqassapput, kulturimi pissutsinut namminneq perorsagaanikuullutik , tassani taassuma kingorna kulturimik pilersitsisunik pilersitseqqittunillu allanik naapitaqartarlutik.

*Kulturikkut inuiaqatigiillu akornanni piginnaasat*

Ilinniartut imminnut avatangiisiminnillu paasinnissapput, tamanna aqqutigalugu Kalaallit Nunaanni inuiaqatigiinni ineriartorfiujuartuni nutaaliaasumi, arlalinnik kultureqarfiusumi inuillu tamat oqartussaaqatigiiffigisaanni namminneq isummernissaminnut peqataavinnissaminnullu tunngavissaqalerumallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. nammineq allallu kulturianni kulturini assigiinngiiarnernik ajornartorsiutinillu nalilersuilluni nassuiaanissaq siunertaralugu kulturimi atuagarsornerit naleqquttut atorsinnaassallugit,
    2. kulturikkut oqaluttuarisaanerup ingerlanerata kingunerisaanik nammineq allallu naleqartitat qisuariarfigisinnaassavaat,
    3. kulturimi tigussaanngitsut tigussaasullu immikkoortissinnaassavaat,
    4. kulturini namminnerni pissutsit pingaartillugit kulturikkut attaveqaqatigeriaatsit assigiinngitsut paasisinnaassavaat nalilersorsinnaassallugillu; naleqartitat, ileqqut oqariaatsillu aamma
    5. kulturimik isornartorsiuillutik isummersinnaassapput, tassunga ilanngullugit kulturikkut, inuttut atukkatigut oqaluttuarisaanermilu aaqqissuussinerit, tassa kulturit assigiinngiiaassusiannut atatillugu kinaassutsimut assigiinngiiaartunik eqqarsaasersortarneq piviusorinnittarnerlu.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

1. taaguut kulturi,
2. nunarsuarmut isiginnilluni kalaallit qangalili maannakkullu kulturiat,
3. nunarsuarmi kitaani kitaatalu avataani kultureqariaatsit,
4. attaveqaqatigeeriaatsit, tassunga ilanngullugit kulturip iluani, appasissumik ataqatigiissitsinermi qaffasissumillu ataqatigiissitsinermi,
5. assersuutigalugu taaguutinut marloqiusamik iliuuseqartut aamma inuiannik pingaartsinermut atatillugu kulturimik paasinnittarneq kultumillu paatsuuisarneq,
6. Sumiiffinni sulinermut atatillugu periutsit.
   1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pingaarnertut ilinniakkat ilanngullugit ilikkagassatut anguniakkat itisilernissaannut tapersiisillugit. Ilassutitut ilinniakkat assigiinngiiaartinneqassapput aammalu sammisassatut toqqakkat ilanngullugit ilinniartitsisut ilinniartullu akornanni isumaqatigiissutaassallutik. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

z) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

aa) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

bb) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

cc) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip

pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

dd) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suliariaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ee) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

ff) Ilinniartitsineq imatut aaqqissuunneqassaaq ilinniartitsissummi oqaatsit oqariaatsillu ineriartornerat siuariarfiussalluni, ilinniartut taamaalillutik suleriaatsini ajornakusoortunillu eqqarsarnermi nammineernerunissamik sungiusarneqassallutik.

Ilinniartitsineq ingerlatsinernut sisamanut aaqqissuunneqassaaq, taakkulu ilinniartitsissummi ilinniakkanik pingaarnernik imaqassapput. Ingerlatsinerit atasiakkaat pingaarnertut ilinniakkat ilaannik toqqakkanik imaqarsinnaapput, kisiannili ilinniakkanik pingaanrernik ingerlatsinermi tamarmiusumi ingerlanneqartunik imaqartariaqarani.

* 1. **Suleriaatsit**

Ilinniartitsinermi suleriaatsit ilinniartut ilinniartitsissummi oqaatsinik, qisuariartarnermik ajornakusoortunillu eqqarsarsinnaassusiannik ineriartortitsisut paarlakaajaallugit ilinniartunillu peqataatitsilersut atorneqassapput. Tassunga tapiliullugu ilimagineqarpoq ilinniartut suliaqarfimmi atassuteqartunik isummanillu uppernarsaanissamik, ingerlatitseqqiinissamik oqallinnissamillu piginnaasaqaleriartussasut. Ilinniartitsineq aamma siuariartortitsilluni aaqqissuunneqassaaq, ilinniartut taamaalillutik atortunik, atuagarsornermik periaatsinillu toqqaanerit annertusiartortumik qisuarfigisinnaasassallugit. Ilinniartitsineq imatut aaqqissuussineqassaaq ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassallutik. Sumiiffimmi sulineq ingerlatsinerni sisamani minnerpaamik ataatsimi ingerlanneqassaaq.

IT ilinniartitsinerup ilaatut ilaatinneqassaaq aammalu paasissutissanik ujarlernermut, atortunik katersuinermut ilinniakkanillu suliarineqarnikuusanik saqqummiinermut atatillugu atorneqassalluni.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuussineqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni. Ilinniartitsissutit allat suleqatigiissutigalugit ilinniartitsissutit akornanni suliniummik minnerpaamik ataatsimik suliaqartoqassaaq. Ilinniartitsissutit psykologii, kalaallisut, oqaluttuarisaaneq, inuiaqatigiilerineq, danskisut upperisarsiorneq suleqatigiissutigineqarluarsinnaapput. Piffissap suliniuteqarfiusup kingorna ilinniartitsissutit suliniummi ilaatinneqartut pillugit uppernarsaammik tunniussisoqassaaq.

1. **Nalilersuineq**
   1. **Ingerlaavartumik nalilersuisarneq**

Ilinniartunik ataasiakkaanik ilitsersuineq aqqutigalugu, imminut nalilersorneq aamma ilinniarnerup ingerlanerani tamarmiusumi ilinniartut ataasiakkaat ilinniartinneqarnerannik nalilersuineq atorlugit ilinniartut ataasiakkaat killiffimminnik ineriartornermillu ersarissumik paasisaqassapput.

* 1. **Misilitseriaaseq**

Atortoq siumut ilisimaneqanngitsoq annerpaamik quppernerit nalinginnaasut ataaseq-marluk sammisanut ilinniakkanut atasut atorlugit oqaluttariarsorluni misilitsinneq. Atortut siumut ilisimaneqanngitsut ilinniartut atortunut, sammisanut pisimasuiit tunngavigalut sulianut ilinniartitsinermi suliarineqartunut ilinniartut atassuteqartissavaat.

Piareersarnermut minutsit 40-t missaanni piffissaliisoqassaaq piffissarlu soraarummeerfik sorarummeertumut ataatsimut minutsit 20-t missaaniissapput.

* 1. **Nalilersuinermi tunngaviit**

Nalilersuinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Nalilersuinermi soraarummeertut ukuninnga piginnaasaqarnerat pingaartinneqassaaq:

1. ilinniartitsissutip imarisaani immikkoortunik ataatsimut isiginninnermik takutitsineq,
2. ilinniartitsissut ataatsimut isigalugu ajornartorsiummik ataatsimik atassuteqartitsineq,
3. suliaqarfimmi tunngavilersuutinik naleqquttunik atuineq aamma
4. tulleriinnilersuineq suliaqarfimmilu ajornartorsiummik ingerlatitseqqiineq.

Ataatsimut naliliineq tunngavigalugu karakteriliisoqassaaq.

**Ilanngussaq 36**

# Niuerfinni attaveqaqatigiinneq C

1. **Ilinniartitsissutip inissisimanera**

Niuerfinni attaveqaqatigiittarnerup imarivai sociologiimi, atuisartut iliuuseqartarnerannik, anguniakkanik toqqaanermi, attaveqaqatigiittarnermi aamma pilerisaarinermi periutsinik pilersaarusiornermillu ilisimasat. Ilinniartitsissummi ilinniarneqartarput niuerfinni attaveqaqatigiittarnerit suliffeqarfiillu avatangiisinik attaveqaqateqartarnerat pilersaarusiortarnerallu assigiinngitsut aqqutigalugit pisisartunik soqutigisaqartunillu allanik suliffeqarfiit attaveqaqateqarnissaannut periarfissat. Niuerfinni attaveqaqatigiittarnermi inuiaqatigiinnik ilisimatusarnermi periutsit atorneqartarput aammalu ilinnigaqarnermi anguniakkani piginnaasaqalernissamut tapersiilluni.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi ilikkagassanik tunngaviusumillu taaguutinik imatut ilisimasaqartigissapput suliffeqarfiit niuerfinni attaveqaqatigiittarnerat qisuariaateqarlutik isummerfigisinnaallugu aamma imatut piginnaasaqartigissapput ilinniartitsissummi periutsit teknikkillu tunngaviusumik atorsinnaallugit.

*Ilikkagaqartarnermi sulinermilu piginnaasat*

Ilinniartut suliaqarfimmi nutaanik ilisimasaqalersinnaassapput aammalu suliffeqarfiit periusissiaat niuerfinnilu periarfissaat isiginiarlugit niuerfinni attaveqaqateqarsinnaassallutik. Tassunga atatillugu ilinniartut tusagassiuutit pillugit pilersaarusiorsinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut sakkussaqassapput piginnaasaqarlutillu, taamaalillutik suliaqarfimmi inuit attaveqaqatigiittarneranni niuerfinni attaveqaqatigiittarneq pillugu oqallinninnerni peqataasinnaallutik.

*Kulturikkut inuiaqatigiillu akornanni piginnaasat*

Ilinnartut sumiiffinni qanittuniittuni, inuiaqatigiinni aamma nunat tamat akornanni naleqquttuni ilinniartitsissummi atuagarsorneq atorlugu niuerfinni attaveqaqatigiittarneq pillugu ajornartorsiutinik tunngaviusunik suliaqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**:

Ilinniartut ukuninnga piginnaasaqassapput:

* + 1. ilinniartitsissummi tunngaviusumik taaguutit ilikkagassallu pingaarnerit pillugit ilisimasatik takutissinnaassallugit,
    2. ilinniartitsissummi periutsit teknikkillu atornissaannik piginnaasaqassallutik,
    3. ilinniartitsissummi tunngaviusumik taaguutit isumaallu paasisinnaassallugit,
    4. ilinniartitsissummi ajornartorsiutit tassungalu namminneq isummatik qisuariarfigisinnaassallugit,
    5. qulliunerusumik periusissiamut tunngatillugu suliffeqarfiit attaveqartarnerat nassuiarsinnaassallugu,
    6. suliffeqarfiit attaveqaqatigiittarnermi periusissiaata oqallisiginissaanut niuerfinni attaveqaqatigiittarnerit suleqatillu pillugit ilisimasat atorsinnaassallugit,
    7. tapersiisiornissamut siunnersuutit oqallisiginissaannut suliarinissaannullu suliffeqarfiit attaveqaqatigiinnermi atortagai pillugit ilisimasatik atorsinnaassallugit,
    8. oqariartuutit imarisaasa ilusilersornerisalu oqallisiginissaannut tusagassiuutit attaveqaqatigiittarnerlu pillugit ilisimasatik atorsinnaassallugit,
    9. tusagassiuutit pillugit pilersaarutit ilusilersorsinnaassavaat nalilersorsinnaassallugillu aamma
    10. sunniutinik uuttuinerit atornissaat nassuiarsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. peqataatitsilluni niuerfinni attaveqaqatigiinneq,
    2. attaveqaqatigiinnermut periusissiat,
    3. attaveqaqatigiittarnermut uuttuutit,
    4. attaveqaqatigiiffiusartut
    5. attaveqaqatigiinnermi siunertat,
    6. nutaaliorluni periusissiorneq,
    7. takoqqusaarinermi atortut tusagassiiffiillu,
    8. tusagassiiffiit pillugit pilersaarutit aamma
    9. sunniutinik uuttuineq.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat aammattaaq pingaarnertut ilinniakkani immikkoortunut atassuteqartitsissapput. Ilassutitut ilinniakkat tassaapput niuerfinni attaveqaqatigiinnermi ilinniakkat maannakkut atuuttut, taakkulu pingaartumik suliniutit imarisaat ilusilersornerallu pillugit ilikkagassatut anguniakkanut atassuteqartinneqassapput taakkulu itisilerlugit.

Ilassutitut ilinniakkat ilinniartitsinerup tamarmiusup 15 pct-it missanik annertussuseqassapput, tassaagajullutillu aviisini ilanngussat, tv-mi aallakaatitat, suliffeqarfiit nittartagaannit paasissutissat aamma takoqqusaarinermut assersuutit.

Pingaarnertut ilinniakkatulli ilassutitut ilinniakkat sapinngisamik annertunerpaamik Kalaallit Nunaanni nunallu tamat akornanni pissutsinut aamma atassuteqartinneqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

gg) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

hh) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

ii) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

jj) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

kk) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ll) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq aaqqissuunneqassaaq maannakkut ajornartorsiutaasut piviusullu tunngavigalugit, tassa suliniutit aalajangersimasut ataatsimut isiginnilluni nalilersorneqartussaammata. Ilinniartitsinermi ilinniartut ilisimasaat annertunerpaamik ilanngunneqassapput. Aaqqissuussamik ingerlatsilersinniarluni paasisitsilersinniarlunilu niuerfinni attaveqaqatigiinnermi atuagarsorneq ilanngunneqassaaq.

Pisunit ataasiakkaanit malittarisassanut suliassallu tunngavigalugit ilinniartitseriaaseq ilinniartitsinermik aaqqissuussinermi qitiusumik inissisimavoq. Tamanna aqqutigalugu ilinniartut aaqqissuussisinnaanerat, oqaasiliorsinnaanerat suliaqarfimmilu tunngavilersuutinik ingerlatsitseqqiisinnaanerat siuarsarneqassaaq. Ilinniartut suliniutinik ineriartortitsinermik suliaqarnerannut atatillugu ilinniartitsissummi nutaaliorsinnaaneq ilinniartitsinermi pingaartinneqassaaq.

* 1. **Suleriaatsit**

Suleriaatsinik toqqaanermi sutigut tamatigut allanngorartitsinissamik siuariartornissamillu tunngaviit tunngavigineqassapput. Ilinniartitsineriaatsit ilinniakkanut tunngatillugu allanngorartinneqassaaq, kisianni ilinniartut, taakku ilikkariaasiat pisariaqartitaallu assigiinngitsut annertuumik aamma isiginiarneqassapput. Ilinniartitsineriaatsit aamma allanngorartinneqassapput, taamaalilluni atuagarsorluni, piviusuni misileraallunilu sulineq isiginiarneqassallutik.

Namminersorluni sulinerup, gruppeqatigiinnik ilinniartitsinerup klassimilu ilinniartitsinerup akornani nikerartinneqassaaq. Suleriaatsit assigiinngitsut ilinniartut nalilersuisinnaanerannik tunngavilersuisinnaanerannillu siuariartornerannut tapersiissapput. Ilinniartitseriaatsit ilinniartut ilinniartitsissutini oqaatsinik, qisuariartarnermik ajornakusoortunilu eqqarsaateqarnerannik ineriartorfigisaat isiginiarneqassapput. Ilinniartitsineq imatut aaqqissuunneqassaaq ilinniartitsinermi oqaatsini ilinniartut siulliullugu oqaasii aappaattullu oqaasii isiginiarlugit.

Kalaallit Nunaanni nunanilu tamani pissutsinut annertunerpaamik atassuteqartitsinissaq isiginiarlugu ilinniartut ilinniartitsisullu immikkut soqutigisaannik maannakkullu atuuttunik sammisanik toqqaanissaq periarfissinneqassaaq.

Ilinniartitsinermi ilaapput suliniutit aalajangersimasut piviusullu aallaavigalugit sungiusarluni sulineq, taamaalilluni ilinniartut niuerfinni attaveqaqatigiittarnermik suliaqarnermik piginnaasaqalerniassammata. Ilinniartitsineq misilitsinermut b)-mut atugassamik minnerpaamik ataatsimik sivisunerusumik, imminut atasumik ilinniagaqarnissaattut aaqqissuunneqassaaq. Ilinniagaqarneq sapinngisamik suliffeqarfiup takoqqusaarusiortartup suliffeqarfiulluunniit tassunga assingusup ataatsip peqataatinneratigut aaqqissuunneqassaaq. Ilinniagaqarneq pilersaarusiorneqassaaq ilinniartut niuerfinni attaveqaqatigiittarnermik suliaqarfimmi piginnaasanik takutitsisinnaassusiat siuarsarlugu,taamaalillunilu Kalaallit Nunaanni nunanilu tamani qanigisani ilinniartitsissummi atuagarsorneq atorlugu attaveqaqatigiittarnermi ajornartorsiutinik oqallisigineqarsinnaassusiat nalilersuisinnaassusiallu siuarsarlugu.

Ilinniartitsineq aaqqissuunneqassaaq IT-ip sakkutut nalinginnaasutut ilanngunnissaa isiginiarlugu. Suliakkiissutinik suliaqarnermut, sivisunerusumillu imminut atasumik ilinniarnermut atatillugu ilinniartut nipit assilissallu atorlugit suliaqarnissamut programminik naleqquttunik pissarsisinnaatinniarneqassapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Tuniniaaneq B-mi ilinniartitsissummik ilinniartitsinermi iliuusissatut tunngaviusut sisamat ilaattut Ilinniartitsissut ilinniartitsummut tuniniaaneq B-mut atassuteqarpoq. Aammattaaq nunani tamani imaluunniit kulturit assigiinngitsut akornanni ajornartorsiutit nutaaliorlunilu periusissiorneq pillugit inulerinermik ilinniartitsissutinut atassuteqarpoq. Suliffeqarfiit attaveqaqatigiinnermi tunngavii pillugit niuerfinni attaveqaqatigiittarneq inuiaqatigiinnillu ilisimatusarnermi ilinniartitsissutit allat imminnut atassuteqarput. Pingaarnertut ilinniakkat ilassummillu ilinniakkat ilinniartitsinermi qanoq ilanngunneqarnissaannik pilersaarusiornerni aalajangersimasuni suliaqarfiit akornanni suleqatigiinnissamik periarfissaqarneq isiginiarneqartariaqarpoq.

1. **Nalilersuineq**
   1. **Ingerlaavartumik nalilersuisarneq**

Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Ingerlaavartumik nalilersuinermut atatillugu sammisaqarnerit ilinniartitsissummi pissarsinermik inuit ataatsiakkaat ataatsimullu qisuariartarnerannik annertusaasut ilanngunneqassapput. Nalilersuinermi ilinniartitsissummi anguniakkat tunngaviupput.

* 1. **Misilitseriaatsit**

Atuarfiup holdinut ataasiakkaanut misilitseriaatsini marlunni ukunani ataaseq toqqassavaa:

*Misilitseriaaseq a*

Quppernerit marlunnik – pingasunik annertussusilimmik apeqqutit tassunga atasut sisamat missaat ilanngullugit piviusunit oqaasertat siumut ilisimaneqanngitsut atorlugit suliaq tunngavigalugu oqaluttariarsorluni misilitsinneq.

Minutsit 90-it missaanni piareersarnermut piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniissaaq.

Soraarummeertup soraarummeertitsisullu oqaloqatigiinnerisigut soraarummeerneq ingerlanneqassaaq.

*Misilitseriaaseq b*

Oqaasertat piviusorsiortut siumut ilisimaneqanngitsut ilinniartitsinerlu imminut atasoq, takuuk immikkoortoq 4.2, tunngavigalugit oqaluttariarsorluni misilitsinneq. Oqaasertat siumut ilisimaneqanngitsut quppernermik ataatsimik – marlunnik apeqqutit tassunga atasut pingasut missaat ilanngullugit annertussuseqassapput.

Piareersarnissamut minutsit 60-it missaannik piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniissaaq.

Soraarummeertitsineq marloqiusaassaaq. Immikkoortoq siulleq tassaassaaq soraarummeertup ilinniarnermi imminut atasumi suliamik saqqummiinera, minutsillu tallimat – arfineq marluk missaanni sivisussuseqassalluni. Taassuma kingorna soraarummeertup saqqummiussaa pillugu soraarummeertitsisoq itisiliilluni apeqquteqassaaq. Immikkoortup aappaani oqaasertat siumut ilisimaneqanngitsut apeqqutit tassunga atasut ilanngullugit aallaavigineqassapput, soraarummeertullu soraarummeertitsisullu oqaloqatigiinnerisugut ingerlanneqassalluni.

Piffissaq soraarummeertitsiviusoq immikkoortunut taakkununnga marlunnut assigiimmik agguarneqassaaq.

* 1. **Naliliinermi tunngaviit**

Naliliineq tassaavoq soraarummeertup ilikkagassatut anguniakkanik qanoq annertutigisumik angusaqarneranik naliliineq. Soraarummeertup ukuninnga piginnaasai pingaartinneqassapput:

* + 1. suliaqarfimmi ilinniakkanik aaqqissuussineq ingerlatitseqqiinerlu,
    2. suliniutissatut siunnersuutit suliarineranni atuagarsornermik ilanngussisinnaasutsimik takutitsineq,
    3. suliaqarfimmi ajornartorsiutinik paasinninnermik ingerlatitseqqiisinnaanermillu takutitsineq aamma
    4. Kalaallit Nunaanni nunanilu tamani sumiiffinni pissutsini ilinniartitsissummi atuagarsorneq atorlugu niuerfinni attaveqaqatigiittarnermi ajornartorsiutinik oqalliseqataaneq nalilersuinerlu.

Ataatsimut naliliineq tunngavigalugu karakteriliisoqassaaq.

**Ilanngussaq 37**

# Matematik A

1. **Ilinniartitsissutip inissisimanera**

Ilinniartitsissut tigussaasumit avissaartitsinermik, isumaliortaatsimut naleqquttunik eqqarsarnermik isumaliutersuutinillu tunngaveqarpoq, ilaallutillu periaasiornermut ajornartorsiutinillu suliaqarnermut periutsit arlalissuit. Ilinniartitsissummi atuagarsorluni atorneqarsinnaasunillu sammisanik suliarineqartarput. Ilinniartitsissutip atorneqarsinnaassusia tassaavoq ilinniakkap suunera apeqqutaatillugu matematikkimi atuagarsorneq periatsillu atorlugit teknikikkut, pinngortitamik ilisimatusarnermi, aningaasaqarnermi inuiaqatigiinni tamakkununngalu tunngasunik sammisanik allaaserinninneq, nalilersuineq naliliinerlu.

1. **Ilinniartitsissummi siunertat**

*Ilisimasat piginnaasallu*

Ilinniartut taaguutinik imatut ilisimasaqartigissapput ilinniartitsissummilu suleriaatsinik atuinermi piginnaasaqartigissallutik, inuiaqatigiinni, inuussutissarsiornermi ilinnigaqarnermilu pisuni periutsitnik ajornakusoortunik paasinnissinnaallutik, nalilersuinnaallutik, naliliisinnaallutik aalajangiisinnaallutillu. Matematikkimi eqqarsaateqarnermik ilisimasaqarnertut ilinniartitsisutini assigiinngitsuni ajornartorsiutinik paasinninnissamut, oqaasertalersuinissamut suliarinninnermullu matematikkip qanoq iliorluni tapersiisinnaaneranik paasisimasaqassapput.

*Ilikkagaqartarnermi sulinermilu piginnaasat*

Matematikkip ajornartorsiutinik aaqqiinermi nutaaliornermilu sakkuuneranik paasinninnissamut ilinniartut suliaqarfimmi tunngavissaqassapput. Ilinniartut ilinniartitsissut pillugu nutaanik ilisimasaqalissapput ilinniartitsissutillu imarisaani periarfissat pillugit paasisimasaqassallutik. Ilinniartut namminneq ilikkagaqarnissaminnut akisussaaqataassapput aammalu ingerlaqqilluni ilinniagaqarneq matematikkimik ilaqartoq naammassisinnaajumallugu naammattunik piginnaasaqassallutik.

*Inuttut inuillu akornanni attaveqaqatigiittarnermi piginnaasat*

Ilinniartut pisuni assigiinngitsuni matematikki paasisinnaassavaat atorsinnaallugulu aammalu inuttut inuillu attaveqaqatigiittarneranni aaqqissuussisinnaassallutik, tigussaasumit avissaartitsisinnaassallutik naleqquttumillu eqqarsarsinnaassallutik. Ilinniartut namminersorlutik ataatsimullu misissuilluni ajornartorsiutinillu aaqqiilluni ingerlataqarneq aqqutigalugu aaqqeeriaatsinik namminneq nassaarsinnaassallutik. Tassunga atatillugu ilinniartut allat matematikkimik atuinerat isummerfigisinnaassavaat.

*Kulturikkut inuiaqatigiillu akornanni piginnaasat*

Kulturimut inuiaqatigiinnullu tunngatillugu matematikkip inissisimanerata misiginissaanut paasinissaanullu tunngavittut ilinniartut suliaqarfimmi tunngavissaqassapput. Ilinniartut inuiaqatigiinni kikkut tamat oqartussaaqatigiiffianni akissussaaffimmik tigusinissaq sunniuteqarnerlu siunertaralugit matematikkip nalilersuilluni atorneqarsinnaaneranik isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. formelit suliarisinnaassavaat, tassunga ilanngullugit oqaatsit ilisarnaatinik imallit pissusissamisoortullu nutsersinnaassallugit aammalu pisunik assigiinngiiartunik allaaserinninnissamut matematikkillu imarisai atorlugit ajornartorsiutinik aaqqiinissamut oqaatsit ilisarnaatinik imaqartut nammineerlutik atorsinnaassallugit,
    2. naatsorsueqqissaarnermi periutsit atorlugit kisitsisit suliarisinnaassaavaat aammalu angusat inerniliinerillu ingerlateqqissinnaassallugit,
    3. geometrimi ajornartorsiutit nassuiarsinnaassavaat aaqqissinnaallugillu,
    4. periusissiornerit suliarisinnaassavaat periutsillu killinginik annertussusaanillu saqqummiussat paasisinnaassallugit,
    5. matematikkimi taaguut saqqummiunneqartut assigiinngitsut atorsinnaassavaat,
    6. matematikkimi eqqarsartariaatsip eqqarsaateqartarnerlu paasisimallugu takutissinnaassavaat,
    7. atuagarsornermi sulinermilu ajornartorsiutit aalajangersimasut nalilersorsinnaassavaat, ajornartorsiutinut matematikki atorlugu periutsit takutissinnaassavaat, matematikkimi ajornartorsiut aaqqissinnaasavaat aammalu aaqqiissut nassuiaasersorsinnaassallugu,
    8. matematikkimi periutsit angusallu eqqortumik saqqummiussinnaassavaat,
    9. immikkoortuni toqqakkani matematikkip atorneqartarnera pillugu ilisimasatik takutissinnaassavaat, tassunga ilanngullugu ajornartorsiutit ajornakusoornerusut sulinerup atorneqarnera pillugu ilisimasat aamma
    10. matematikkimi ajornartorsiutit aalajangersimasut pingaarnertut ilinniakkaneersut taassumalu kinguninnguaneersut aaqqinnissaannut IT-mi atortut atorsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. kisitseriaatsit tulleriinnilersornerat, potensimik taaguut annertusisaq, nalilersuinermi grafikkilu atorlugu periutsit, procentimik ernianillu naatsorsuineq ilanngullugit ligningit atorlugit aaqqiineq,
    2. paasineqarsinnaasut (assiginngiiaartut) ataatsimoortinneqanngitsut ataatsimoortitallu atorlugit naatsorsueqqissaanerit allaaserinnillu takutitsissutit, tassunga ilanngullugit grafikki atorlugu allaaserinninneq, kvartilit aamma middeltalit,
    3. trekantit assigiimmik teqeqqullit imminnut atanerannik naatsorsuinerit, pingasunik teqeqqulinnik sorlernilluunniit trigonomi atorlugu natsorsuinerit,
    4. nalilersuinermi geometri, tassunga ilanngullugit titarnernik ammalortunillu nalilersuilluni allaaserinninneq aamma toornerit akornanni aamma toornerit titarnerillu akornanni ungasissutsinik naatsorsuineq,
    5. toqqissuni ininilu geometri aamma nalilersuilluni vektorinik naatsorsuineq, tassunga ilanngullugit pissutsinik nuussinerit, ungasissutsit teqeqqullu; titarnerit, toqqissut, ammalorissut ammalorissullu toqqissunngortinneri,
    6. polynomit tunngaviusumik piginnaasaat grafikkilu atorlugu ingerlaartarnerat, angissutsit angissusaat atorlugu qasseriarlu gangerneqarsinnaaneranut atuuttut, logaritmit atuuffii, potensit atuuffii aamma trigonomemi atuuffiit consinus aamma cinus, atuuffik katitigaq,
    7. paasissutissanik grafikkinngortitsineq, titarnernut narlusuunut periutsit potensinillu ineriartortitsinerit aamma regressionimik atuineq,
    8. differentialkvotientimik nassuiaasiorneq nassuiaanerlu, tassunga ilanngullugit ineriartornerit sukkassusiat pingaaruteqanngitsunillu isummersornerit, atuuffiit qulaani taaneqartut kingunerisaannik atuuffiit aammalu differentiationimik ukunninga naatsorsuinermi malittarisassat *f +g*, *f-g*, *k·f*, *f·g*, *f/g* og *f◦g*,
    9. assigiiaartuni pissutsit, nunarsuarmi sumiiffinnilu ingasattajaarutit, taaguutit differentialkvotientillu taakku annertusarnerat imminnullu atanerat
    10. polynomit tunngaviusumik atuuffii, angissutsit angissusaat atorlugit qasseriarluni gangiisinnaanerup atuuffii cosinus aamma sinus, integralit aalajangerneqarnikuunngitsut aalajangerneqarnikuusullu, *f +g*, *f – g* aamma *k·f* ilanngunneranni naatsorsuinermi malittarisassat, paarlaassinermi ilanngutsitsineq, sisamanik teqeqqullit tunngaviusullu atuuffiisa imminnut atanerat, kaavittut annertussusiat aamma
    11. lineære differentialligninger af 1. orden, logistiske differentialligninger aamma 2. ordensdifferentialligningen *y”* = *k* aamma differentialligninginik ajornanngitsunik takussutissiorneq
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Matematik A-mi ilassutitut ilinniakkat ilinniartitsissummi tiimit amerlassusaasa 25 procentit missaaniissapput. Pingaarnertut ilinniakkat atassuteqartinneqalissapput itisilerneqarlutillu, suliaqarfimmi ilisimasat annertusissallugit aammalu sumiiffinni kissaatigisat atuarfinnillu ataasiakkaanik isiginninniarneq inissaqartinneqassapput. Ilinniartut ilassutitut ilinniakkanik suliaqarneq aqqutigalugu paasissavaat matematikkimi eqqarsartariaaseq periutsillu ilinniartitsissutit allat suleqatigiissutigineranni atorneqarsinnaasut aammalu ajornartorsiutit paasinissaannut, periusissialiornermi taakkunanngalu aaqqiinermi misilittagaqarfiulersinnaasut. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

Ilassutitut ilinniakkani ilaatigut imminnut atasumik ilinniarneq ilaatinneqassaaq, ukulu pingaartinneqassallutik:

* + 1. ilinniartitsissutini allani pissarsivinnilu kisitsisinik suliaqarneq, tassunga ilanngullugit naatsorsueqqissaarineq imaluunniit taamaassorinninnermik atuagarsorluni periuseq minnerpaamik ataaseq atorneqassalluni,
    2. eqqarsaateqarneq uppernarsaanerlu aamma
    3. matematikki atorlugu periusissiorneq, tassunga ilanngullugit differentialigningimi periutsit.

Aammattaaq sammisani ataaniittuni minnerpaamik ataaseq ilanngunneqassaaq:

* + 1. matematikkimi-oqaluttuarisaanermi sammisaq,
    2. matematikkimi-aningaasaqarnermi sammisaq imaluunniit
    3. matematikkimi-teknikkimi sammisaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

mm) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

nn) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

oo) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

pp) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

qq) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

rr) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut matematikkimi ajornartorsiutinik suliassanillu namminersorlutik suliaqarnerat ilinniartitsinermi qitiussaaq.

Matematikkimi sammisanut, ajornartorsiutinut suliassanullu misileraalluni pullavik aqqutigalugu ilinniartut matematekkimi oqariartaatsinik atuisinnaassusiat nutaaliorsinnaassusiallu ineriartortinneqassapput. Tamanna ilaatigut pissaaq pisunit ataasiakkaanit malittarisassanut periuseqarneq tunngavigalugu ilinniakkat ilaannik aaqqissuussinikkut, ilinniartut taamaalillutik assersuutit aalajangersimasut tunngavigalugit ilimagisanik namminersorlutik oqaasertalersuinissamut periarfissinneqassallutik.

Matematikkimi misileraaneq kisimi ingerlanneqarsinnaanngilaq. Taamaammat sammisanik toqqakkanik ilinniarneq imatut aaqqissuunneqassaaq ilinniartut matematikkimi atuagarsornermi uppernarsaatit pingaaruteqassusiannik ersarissumik paasinnitsillugit.

Matematikkip atuuffii annertuumik pingaartinneqassapput, ilinniartullu paasissavaat matematikkimi periutsit assigiit ajornartorsiutinut assigiinngitsorujussuarnut qanoq atorneqarsinnaanersut.

* 1. **Suleriaatsit**

Ilinniartitsinermi suleriaatsit assigiinngiiaartut ilinniagaqarnermi ilinniartunik peqataalersitsisut toqqarneqassapput, ilinniartullu nammineersinnaassusiannut piumasaqaatit annertusiartortinneqassallutik. Ilinniakkanut tunnngatillugu assigiinngiiaartitsisoqassaaq, kisiannili ilinniartut assigiinngiiaassusiat, taakku ilikkariaaseqartarnerat pisariaqartitaallu

aamma annertuumik isiginiarneqassapput. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput. Suleriaatsini ilinniartitsissummilu piumasaqaatini aamma ilinniartut nammineersinnaassusianut piumasaqaatini siuariartortoqassaaq.

Suleriaatsit imatut aaqqissuunneqassapput ilinniartut klassimi ilinniartitsinermik, ataasiakkaarluni sulinermik, marlukkaarluni suleqatigiikkuutaarlunilu sulinermik paasisaqartillugit. Suliniutinik suliaqarneq sammisanilu suliassat ilinniartitsinermut nalinginnaasumik ilaassapput, ilinniartitsissutini immikkuullarissuni imaluunniit ilinniartitsissutit allat suleqatigiissutigineqarneranni.

Oqaluttariarsorluni saqqummiineq allattariarsorlunilu sulineq ilinniartut ilinniartitsissummi oqaatsinik oqariaatsinillu atuinerat annertusarniarlugu aamma ajornakusoortunik eqqarsaateqarsinnaassusiisa qisuariartarnerisalu ineriartornerannut tapersiissutitut ilinniartitsinermut ilaassapput. Allattariarsorluni sulinermut ilaassapput kisitsinermi suliassat, ajornartorsiutinik aaqqiineq, suliniutini nalunaarusiat aamma allattariarsorluni sulinerit allat, tassunga ilanngullugit ilinniartitsinermut atatillugu sammisanik nassuiaaneq annikinnerusoq. Sulineq ilinniartitsinertut angerlarsimaffimmilu ilinniarnertut ingerlanneqassaaq.

IT aamma CAS-imi sakkut ilinniartut taaguutinik ilisimasaqalernermik ajornartorsiutinillu aaqqiinermik sulineranni ikiuutitut ilanngunneqassapput. Aaqqissuussinermi ilaapput ajornakusoornerusunik naatsorsuinermi, paasissutissanik annertunerusunik suliaqarnermi aammalu grafinik ataatsimut isiginnilerniarluni sakkut atorneqarnerannik sungiusarneq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni.

Matematik A ilinniakkat sammiviannut ataatsimut ilaagaangat, ilinniakkat ilaat imatut toqqarneqartassapput ilinniakkap sammivia suleqatigiissutigalugu suliaqarfiup annertusarnissaa periarfissaqartillugu. Ilinniartut taamaaliornikkut matematikkimi allaaserinninnerup sunniuteqarsinnaassusianik aammalu matematikkimi allaaserinninnermut allaaserinninnermilu angusat tatiginassusiannik isumaliutersuutit oqallinnerillu pingaaruteqassusiannik ilinniartut annertunerusumik paasisaqassapput.

1. **Nalilersuineq**
   1. **Ingerlaavartumik nalilersuisarneq**

Ilinniartitsissummi ilikkagassatut anguniakkat suliaqarfiullu imarisai ingerlaavartumik nalilersuinermut tunngaviupput.

Ilinniartunik ataasiakkaanik nalilersuinermi ulluinnarni ilinniartitsinermi allattariarsorlunilu sulinermi ilinniartut sulinerat suliaqarfimmilu qaffasissusiat aallaaviussapput. Ilinniartut sulinerisa suleriaasiisalu allanngortinnissaannik pisariaqatitsisoqarneranik nalilersuineq nalilersuinermi tunngaviussaaq, tassunga ilanngullugu ilinniartut allanik suleqateqarnerat.

Ataatsimut nalilersuinermi ulluinnarni ilinniartitsineq aallaaviussaaq. Tassani ilinniartitsisup ilinniartullu ataatsimut nalilersussavaat suleriaatsit aaqqiivigineqarnissaannik allanngortinnissaannillu pisariaqartitsisoqarnersoq, taamaalilluni ilinniartitsissummi ilikkagassatut anguniakkat anguneqarsinnaalissallutik.

* 1. **Misilitseriaatsit**

Allattariarsornermi ataatsimi oqaluttariarsornermilu ataatsimi misilitsittoqassaaq.

*Allattariarsorluni misilitsinneq*

Misilitseriaatsit marluk uku akornanni klassinut ataasiakkaanut atuarfik toqqaassaaq:

*Misilitseriaaseq a*

*Qitiusumiit suliakkiissutit tunngavigalugit allattariarsorluni misilitsinneq. Misilitsinneq tiiminik tallimanik sivisusseqarpoq. Suliassat tassaapput pingaarnertut ilinniakkani suliakkiissutit.*

Misilitsinnerup immikkoortuani tassani soraarummeertut CAS-imi sakkunik ilisarnaatinik allanngortitsisinnaasunik pissarsisinnaanersut piumasaqaatigalugu suliassat suliarineqassapput.

*Misilitsineriaaseq b*

*Qitiusumiit suliakkiissutit tunngavigalugit allattariarsorluni misilitsinneq. Misilitsinneq tiiminik talllimanik sivisusseqarpoq. Suliassat tassaapput pingaarnertut ilinniakkani suliakkiissutit.*

Misilitsinneq marloqiusaavoq. Immikkoortumi siullermi atortut ikiuutit immikkut ittut saniatigut ilinniartunut siumut nalunaarutigineqarsimasut saniatigut allat atornagit akineqassapput. Misilitsinnerup immikkoortuani siulliup naammassinerani tassani akissutit tunniunneqassapput.

Misilitsinnerup immikkoortuata aappaani soraarummeertut CAS-imi sakkunik ilisarnaatinik allanngortitsisinnaasunik pissarsisinnaanersut piumasaqaatigalugu suliassat suliarineqassapput

*Oqaluttariarsorluni misilitsinneq*

Suliassat misilitsinnginnermi ilinniartunit ilisimaneqareersut tunngavigalugit misilitsittoqassaaq. Suliassat immikkut tamarmik qulliunerusumik sammisamik imaqassapput apeqqutinillu aalajangersimasumik amerlatigisunik imaqassallutik. Suliassat pingaarnertut ilinniakkanik ilassutitullu ilinniakkanik imaqassapput. Suliniummik suliaqarneq ingerlanneqarnikoq sammisallu pillugit suliat ilinniartut nalunaarusiaat taakkununnga atasut suliassanut ilanngunneqassapput.

Piareersarnissamut minutsit 30-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniissaaq.

Misilitsinneq marloqiusaavoq. Misilitsinnerup immikkoortua siulleq tassaavoq apeqqutinut suliassamiittunut akissutinik soraarummeertup saqqummiinera, soraarummeertitsisumillu itisiliilluni apeqquteqartoqassalluni. Immikkoortup aappa suliassami qulliunerusumik sammisaq aallaavigalugu soraarummeertup soraarummeertitsisullu oqaloqatigiinnerattut ingerlanneqassaaq.

Atortut ikiuutit tamarmik atorneqarsinnaapput, inimi piareersarfimmi inimilu soraarummeerfimmi.

* 1. **Nalilersuinermi tunngaviit**

Allattariarsorluni oqaluttariarsorlunilu mitsilitsinnermik nalilersuineq soraarummeertup ilinniartitsissummi anguniakkanik qanoq annertutigisumik angusinera tunngavigalugu pissaaq.

Allattariarsorluni misilitsinnermi soraarummeertup pisinnaasai uku pingaartinneqassapput:

* + 1. matematikkimi periaatsinik ajornartorsiutinillu aaqqiinermi periutsinik ilusilersineq, atuineq nalilersuinerlu,
    2. IT-mi atortunik ikiuutinik pissusissamisoortumik atuineq,
    3. ilinniartitsissummi oqaatsinik atuineq aamma
    4. eqqarsaatsinik angusanillu ingerlatitseqqiineq.

Allattariarsornermi sulianik ataatsimut nalilersuineq tunngavigalugu karakteriliisoqassaaq.

Oqaluttariarsorluni misilitsinnermi soraarummeertup pisinnaasai uku pingaartinneqassapput:

1. matematikkimi sammisanik nassuiaaneq,
2. matematikki pillugu eqqarsaasersorneq,
3. ilinniartitsissummi oqaatsinik periutsinillu atuineq aamma
4. ilinniakkanik ingerlatitseqqiineq.

Oqaluttariarsorluni saqqummiinermik ataatsimut nalilersuineq tunngavigalugu karakteriliisoqassaaq.

**Ilanngussaq 38**

# Matematik B

1. **Ilinniartitsissutip inissisimanera**

Ilinniartitsissut tigussaasumit avissaartitsinermik, isumaliortaatsimut naleqquttunik eqqarsarnermik isumaliutersuutinillu tunngaveqarpoq, ilaallutillu periaasiornermut ajornartorsiutinillu suliaqarnermut periutsit arlalissuit. Ilinniartitsissummi atuagarsorluni atorneqarsinnaasunillu sammisanik suliarineqartarput. Ilinniartitsissutip atorneqarsinnaassusia tassaavoq ilinniakkap suunera apeqqutaatillugu matematikkimi atuagarsorneq periatsillu atorlugit teknikikkut, pinngortitamik ilisimatusarnermi, aningaasaqarnermi inuiaqatigiinni tamakkununngalu tunngasunik sammisanik allaaserinninneq, nalilersuineq naliliinerlu.

1. **Ilinniartitsissummi siunertat**

*Ilisimasat piginnaasallu*

Ilinniartut taaguutinik imatut ilisimasaqartigissapput ilinniartitsissummilu suleriaatsinik atuinermi piginnaasaqartigissallutik, ulluinnarni inuunermi, inuiaqatigiinni pinngortitamilu pissutsinik matematikkimut tunngasunik paasinnissinnaallutik, atuisinnaassallutik attaveqaqateqarsinnaassallutillu. Matematikkimi eqqarsaateqarnermik ilisimasaqarnertut ilinniartitsisutini assigiinngitsuni ajornartorsiutinik paasinninnissamut, oqaasertalersuinissamut suliarinninnermullu matematikkip qanoq iliorluni tapersiisinnaaneranik paasisimasaqassapput.

*Ilikkagaqartarnermi sulinermilu piginnaasat*

Matematikkip ajornartorsiutinik aaqqiinermi nutaaliornermilu sakkuuneranik paasinninnissamut ilinniartut suliaqarfimmi tunngavissaqassapput. Ilinniartut ilinniartitsissut pillugu nutaanik ilisimasaqalernissamut suliaqarfimmi tunngaveqassapput ilinniartitsissutillu imarisaani periarfissat pillugit paasisimasaqassallutik. Ilinniartut namminneq ilikkagaqarnissaminnut akisussaaqataassapput aammalu ingerlaqqilluni ilinniagaqarneq matematikkimik ilaqartoq naammassisinnaajumallugu naammattunik piginnaasaqassallutik.

*Inuttut inuillu akornanni attaveqaqatigiittarnermi piginnaasat*

Ilinniartut pisuni assigiinngitsuni matematikki paasisinnaassavaat atorsinnaallugulu aammalu inuttut inuillu attaveqaqatigiittarneranni aaqqissuussisinnaassallutik, tigussaasumit avissaartitsisinnaassallutik naleqquttumillu eqqarsarsinnaassallutik. Ilinniartut namminersorlutik ataatsimullu misissuilluni ajornartorsiutinillu aaqqiilluni ingerlataqarneq

aqqutigalugu aaqqeeriaatsinik namminneq nassaarsinnaassallutik. Tassunga atatillugu ilinniartut allat matematikkimik atuinerat isummerfigisinnaassavaat.

*Kulturikkut inuiaqatigiillu akornanni piginnaasat*

Kulturimut inuiaqatigiinnullu tunngatillugu matematikkip inissimanerata misiginissaanut paasinissaanullu tunngavittut ilinniartut suliaqarfimmi tunngavissaqassapput. Ilinniartut inuiaqatigiinni kikkut tamat oqartussaaqatigiiffianni akisussaaffimmik tigusinissaq sunniuteqarnerlu siunertaralugit matematikkip nalilersuilluni atorneqarsinnaaneranik isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. Formelit ajornanngitsut suliarisinnaassavaat, tassunga ilanngullugit oqaatsit ilisarnaatinik imallit pissusissamisoortullu nutsersinnaassallugit aammalu pisunik assigiinngiiaartunik allaaserinninnissamut matematikkillu imarisai atorlugit ajornartorsiutinik aaqqiinissamut oqaatsit ilisarnaatinik imaqartut nammineerlutik atorsinnaassallugit,
    2. naatsorsueqqissaarnermi periutsit atorlugit kisitsisit suliarisinnaassaavaat aammalu angusat inerniliinerillu ingerlateqqissinnaassallugit,
    3. geometrimi ajornartorsiutit nassuiarsinnaassavaat aaqqissinnaallugillu,
    4. periusissiornerit suliarisinnaassavaat periutsillu annertussusiannik paasinninneq takutissinnaassallugu,
    5. matematikkimi taaguut saqqummiunneqartut assigiinngitsut atorsinnaassavaat nassuiarsinnaassallugillu,
    6. matematikkimi eqqarsartariaatsip eqqarsaateqartarnerlu paasisimallugu takutissinnaassavaat aammalu matematikkimi eqqarsartaatsit ajornanngitsut ingerlassinnaasagut uppernarsaatillu ajornanngitsut suliarisinnaassallugit,
    7. sulinermi ajornartorsiutit oqaasertalersornissaannut, matematikkimi atorsinnaatilernissaannut, nalilersorsinnaasaannut, aaqqinnissaannullu matematikkimi atuagarsorneq periutsillu atorsinnaassavaat,
    8. matematikkimi periutsit angusallu saqqummiussinnaassavaat,
    9. immikkoortuni toqqakkani matematikkip atorneqartarnera pillugu ilisimasatik takutissinnaassavaat, tassunga ilanngullugu ajornartorsiutit ajornakusoornerusut sulinerup atorneqarnera pillugu ilisimasat aamma
    10. matematikkimi ajornartorsiutit aalajangersimasut pingaarnertut ilinniakkaneersut taassumalu kinguninnguaneersut aaqqinnissaannut IT-mi atortut atorsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. kisitseriaatsit tulleriinnilersornerat, potensimik taaguut annertusisaq, nalilersuinermi grafikkilu atorlugu periutsit, procentimik ernianillu naatsorsuineq ilanngullugit ligningit atorlugit aaqqiineq,
    2. paasineqarsinnaasut (assigiinngiiaartut) ataatsimoortinneqanngitsut ataatsimoortitallu atorlugit naatsorsueqqissaarnerit allaaserinnilluni takutitsissutit, tassunga ilanngullugit grafikki atorlugu allaaserinninneq, kvartilit aamma middeltalit,
    3. pingasunik teqeqqullit assigiimmik teqeqqullit imminnut atanerannik naatsorsuinerit, pingasunik teqeqqulinnik sorlernilluunniit trigonomi atorlugu natsorsuinerit,
    4. nalilersuinermi geometri, tassunga ilanngullugit titarnernik ammalortunillu nalilersuilluni allaaserinninneq aamma toornerit akornanni aamma toornerit titarnerillu akornanni ungasissutsinik naatsorsuineq,
    5. polynomit tunngaviusumik piginnaasaat grafikkilu atorlugu ingerlaartarnerat, angissutsit angissusaat atorlugu qasseriarlu gangerneqarsinnaaneranut atuuttut, logaritmit atuuffii, potensit atuuffii,
    6. paasissutissanik grafikkinngortitsineq, titarnernut narlusuunut periutsit potensinillu ineriartortitsinerit aamma regressionimik atuineq,
    7. differentialkvotientimik nassuiaasiorneq nassuiaanerlu, tassunga ilanngullugit ineriartornerit sukkassusiat pingaaruteqanngitsunillu isummersornerit, atuuffiit qulaani taaneqartut kingunerisaannik atuuffiit aammalu differentiationimik ukunninga naatsorsuinermi malittarisassat *f +g*, *f-g*, *k·f*, *f·g* aamma
    8. polynomit tunngaviusumik atuuffii, angissutsit angissusaat atorlugit qasseriarluni gangiisinnaanerup atuuffii cosinus aamma sinus, *f +g*, *f – g* aamma *k·f* ilanngunneranni naatsorsuinermi malittarisassat, integralit aalajangerneqarnikuunngitsut aalajangerneqarnikuusullu, grafit atuuffiinit minusiunngitsunik killilikkanik toornerit annertussusiannik teqeqqullit naatsornerannut integrali atorlugu naatsorsuinerup atorneqarnera.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Matematik B-mi ilassutitut ilinniakkat ilinniartitsissummi tiimit amerlassusaasa 25 procentit missaaniissapput. Pingaarnertut ilinniakkat atassuteqartinneqalissapput itisilerneqarlutillu, suliaqarfimmi ilisimasat annertusissallugit aammalu sumiiffinni kissaatigisat atuarfinnillu ataasiakkaanik isiginninniarneq inissaqartinneqassapput. Ilinniartut ilassutitut ilinniakkanik suliaqarneq aqqutigalugu paasissavaat matematikkimi eqqarsartariaaseq periutsillu ilinniartitsissutit allat suleqatigiissutigineranni atorneqarsinnaasut aammalu ajornartorsiutit paasinissaannut, periusissialiornermi taakkunanngalu aaqqiinermi misilittagaqarfiulersinnaasut. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

Ilassutitut ilinniakkani ilaatigut imminnut atasumik ilinniarneq ilaatinneqassaaq, ukulu pingaartinneqassallutik:

* + 1. ilinniartitsissutini allani pissarsivinnilu kisitsisinik suliaqarneq.
    2. eqqarsaateqarneq uppernarsaanerlu aamma
    3. matematikki atorlugu periusissiorneq.

Aammattaaq sammisani ataaniittuni minnerpaamik ataaseq ilanngunneqassaaq:

1. matematikkimi-oqaluttuarisaanermi sammisaq,
2. matematikkimi-aningaasaqarnermi sammisaq imaluunniit

a) matematikkimi-teknikkimi sammisaq.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**

ss) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

tt) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

uu) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

vv) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

ww) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

xx) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut matematikkimi ajornartorsiutinik suliassanillu namminersorlutik suliaqarnerat ilinniartitsinermi qitiussaaq.

Matematikkimi sammisanut, ajornartorsiutinut suliassanullu misileraalluni pullavik aqqutigalugu ilinniartut matematekkimi oqariartaatsinik atuisinnaassusiat nutaaliorsinnaassusiallu ineriartortinneqassapput. Tamanna ilaatigut pissaaq pisunit ataasiakkaanit malittarisassanut periuseqarneq tunngavigalugu ilinniakkat ilaannik aaqqissuussinikkut, ilinniartut taamaalillutik assersuutit aalajangersimasut tunngavigalugit ilimagisanik namminersorlutik oqaasertalersuinissamut periarfissinneqassallutik.

Matematikkimi misileraaneq kisimi ingerlanneqarsinnaanngilaq. Sammisanik toqqakkanik ilinniarneq imatut aaqqissuunneqassaaq ilinniartut matematikkimi atuagarsornermi uppernarsaatit pingaaruteqassusiannik ersarissumik paasinnitsillugit.

Matematikkip atuuffii annertuumik pingaartinneqassapput, ilinniartullu paasissavaat matematikkimi periutsit assigiit ajornartorsiutinut assigiinngitsorujussuarnut qanoq atorneqarsinnaanersut.

* 1. **Suleriaatsit**

Ilinniartitsinermi suleriaatsit assigiinngiiaartut ilinniagaqarnermi ilinniartunik peqataalersitsisut toqqarneqassapput, ilinniartullu nammineersinnaassusiannut piumasaqaatit annertusiartortinneqassallutik. Ilinniakkanut tunnngatillugu assigiinngiiaartitsisoqassaaq, kisiannili ilinniartut assigiinngiiaassusiat, taakku ilikkariaaseqartarnerat pisariaqartitaallu aamma annertuumik isiginiarneqassapput. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput. Suleriaatsini ilinniartitsissummilu piumasaqaatini aamma ilinniartut nammineersinnaassusianut piumasaqaatini siuariartortoqassaaq.

Suleriaatsit imatut aaqqissuunneqassapput ilinniartut klassimi ilinniartitsinermik, ataasiakkaarluni sulinermik, marlukkaarluni suleqatigiikkuutaarlunilu sulinermik paasisaqartillugit. Suliniutinik suliaqarneq sammisanilu suliassat ilinniartitsinermut nalinginnaasumik ilaassapput, ilinniartitsissutini immikkuullarissuni imaluunniit ilinniartitsissutit allat suleqatigiissutigineqarneranni.

Oqaluttariarsorluni saqqummiineq allattariarsorlunilu sulineq ilinniartut ilinniartitsissummi oqaatsinik oqariaatsinillu atuinerat annertusarniarlugu aamma ajornakusoortunik eqqarsaateqarsinnaassusiisa qisuariartarnerisalu ineriartornerannut tapersiissutitut ilinniartitsinermut ilaassapput. Allattariarsorluni sulinermut ilaassapput kisitsinermi suliassat, ajornartorsiutinik aaqqiineq, suliniutini nalunaarusiat aamma allattariarsorluni sulinerit allat, tassunga ilanngullugit ilinniartitsinermut atatillugu sammisanik nassuiaaneq annikinnerusoq. Sulineq ilinniartitsinertut angerlarsimaffimmilu ilinniarnertut ingerlanneqassaaq.

IT aamma CAS-imi sakkut ilinniartut taaguutinik ilisimasaqalernermik ajornartorsiutinillu aaqqiinermik sulineranni ikiuutitut ilanngunneqassapput. Aaqqissuussinermi ilaapput ajornakusoornerusunik naatsorsuinermi, paasissutissanik annertunerusunik suliaqarnermi aammalu grafinik ataatsimut isiginnilerniarluni sakkut atorneqarnerannik sungiusarneq.

Holdini allattariarsorluni misilitseriaatsimik a)-mik atuarfiup qinersinerani, takuuk 5.2, ilinniartitsinermi ullut 14-it kingulliit ingerlaneranni inaarutaasumik suliniut suliarineqassaaq. Ilinniartut suliniummut ilinniartitsinermi tiiminik aqqaneq marlunnik piffissalerneqassapput.

Suliniut sammisamut qitiusumit nalunaarutigineqartumut sinaakkutit iluanni ilinniartut ataasiakkaarlutik suliarissavaat.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuussineqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilinniartitsissummi ilikkagassatut anguniakkat suliaqarfiullu imarisai ingerlaavartumik nalilersuinermut tunngaviupput.

Ilinniartunik ataasiakkaanik nalilersuinermi ulluinnarni ilinniartitsinermi allattariarsorlunilu sulinermi ilinniartut sulinerat suliaqarfimmilu qaffasissusiat aallaaviussapput. Ilinniartut sulinerisa suleriaasiisalu allanngortinnissaannik pisariaqatitsisoqarneranik nalilersuineq nalilersuinermi tunngaviussaaq, tassunga ilanngullugu ilinniartut allanik suleqateqarnerat.

Ataatsimut nalilersuinermi ulluinnarni ilinniartitsineq aallaaviussaaq. Tassani ilinniartitsisup ilinniartullu ataatsimut nalilersussavaat suleriaatsit aaqqiivigineqarnissaannik allanngortinnissaannillu pisariaqartitsisoqarnersoq, taamaalilluni ilinniartitsissummi ilikkagassatut anguniakkat anguneqarsinnaalissallutik.

* 1. **Misilitseriaatsit**

Allattariarsornermi ataatsimi oqaluttariarsornermilu ataatsimi misilitsittoqassaaq.

*Allattariarsorluni misilitsinneq*

Misilitseriaatsit marluk uku akornanni klassinut ataasiakkaanut atuarfik toqqaassaaq:

*Misilitseriaaseq a*

Nalunaarusiaq inaarutaasumik suliniummik aallaavilik, takuuk immikkoortoq 4.2, atorlugu suliniummik misilitsinneq. Misilitsinneq tassaavoq oqaluttariarsorluni illersuineq.

Oqaluttariarsorluni illersuinnginnermi nalunaarusiap assilinera atuarfiup censorimut nassiutissavaa. Soraarummeertitsisup censorillu oqaluttariarsorluni illersuinnginnermi ajornartorsiutit sorliit soraarummeertup itisilissanerai oqallisigissavaat.

Piareersarnissamut piffissaliisoqassanngilaq, oqaluttariarsorlunilu illersuineq minutsit qulit missaanni sivisussuseqarpoq.

Oqaluttariarsorluni illersuineq soraarummeertup soraarummeertitsisullu oqaloqatigiinnerisigut ingerlanneqassaaq, pingaarnertut siunertaalluni soraarummeertup suliniummi nalunaarusiamik piginnittuunerata paasiniarnera. Oqaluttariarsorluni illersuinermi soraarummeertup taamaallaat suliniutini saqqumiinerusinnaasullu nassassavai.

*Misilitseriaaseq b*

*Qitiusumiit suliakkiissutit tunngavigalugit allattariarsorluni misilitsinneq, taakkulu tassaapput suliassat arlallit pingaarnertut ilinniakkani suliakkiissutit . Misilitsinneq tiiminik sisamanik sivisusseqarpoq.*

Misilitsinneq marloqiusaavoq. Immikkoortumi siullermi atortut ikiuutit immikkut ittut saniatigut ilinniartunut siumut nalunaarutigineqarsimasut saniatigut allat atornagit akineqassapput. Misilitsinnerup immikkoortuani siulliup naammassinerani tassani akissutit tunniunneqassapput.

Misilitsinnerup immikkoortuata aappaani soraarummeertut CAS-imi sakkunik ilisarnaatinik allanngortitsisinnaasunik pissarsisinnaanersut piumasaqaatigalugu suliassat suliarineqassapput

*Oqaluttariarsorluni misilitsinneq*

Suliniut (a) atorlugu misilitsinneq allattariarsorluni misilitsinnertut toqqarneqarpat, oqaluttariarsorluni misilitsinneq imatut aaqqissuunneqassaaq, censori taanna ilaatillugu suliniut atorlugu misilitsinnermi oqaluttariarsorluni illersuinermi oqaluttariarsorluni misilitsinnermi peqataassaaq.

*Oqaluttariarsorluni misilitsinneq*

Suliassat misilitsinnginnermi ilinniartunit ilisimaneqareersut tunngavigalugit misilitsittoqassaaq. Suliassat immikkut tamarmik qulliunerusumik sammisamik imaqassapput apeqqutinillu aalajangersimasumik amerlatigisunik imaqassallutik. Suliassat pingaarnertut ilinniakkanik ilassutitullu ilinniakkanik imaqassapput. Suliniummik suliaqarneq ingerlanneqarnikoq sammisallu pillugit suliat ilinniartut nalunaarusiaat taakkununnga atasut suliassanut ilanngunneqassapput.

Piareersarnissamut minutsit 24-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 24-t missaaniissaaq.

Misilitsinneq marloqiusaavoq. Misilitsinnerup immikkoortua siulleq tassaavoq apeqqutinut suliassamiittunut akissutinik soraarummeertup saqqummiinera, soraarummeertitsisumillu

itisiliilluni apeqquteqartoqassalluni. Immikkoortup aappaa suliassami qulliunerusumik sammisaq aallaavigalugu soraarummeertup soraarummeertitsisullu oqaloqatigiinnerattut ingerlanneqassaaq.

Atortut ikiuutit tamarmik atorneqarsinnaapput, inimi piareersarfimmi inimilu soraarummeerfimmi

* 1. **Nalilersuinermi tunngaviit**

Allattariarsorluni oqaluttariarsorlunilu mitsilitsinnermik nalilersuineq soraarummeertup ilinniartitsissummi anguniakkanik qanoq annertutigisumik angusinera tunngavigalugu pissaaq.

Suliniut tunngavigalugu misilitsinnermi soraarummeertup pisinnaasai uku pingaartinneqassapput:

* + 1. atuagarsorluni sulinermilu pissutsit aallaavigalugit ajornartorsiummik aaqqiinermut matematikkimi atuagarsornerup periutsillu atorneqarnerat,
    2. matematikkimi periaatsit isikkulersornerat suliarineqarnerallu angusanillu takutitsineq,
    3. uppernarsaatinik paasiuminartunik suliaqarneq aaqqissuussinerlu,
    4. matematikkimi taaguutinik saqqummiinerit akornanni nikerartitsineq aamma
    5. matematikkimi ilisarnaatit atorlugit oqaatsit ulluinnarnilu allattarissami oqaatsit akornanni oqaasertalersuineq nikerartitsinerlu.

Suliniummik ataatsimut nalilersuineq tunngavigalugu karakteriliisoqassaaq. Allattariarsorluni misilitsinnermi soraarummeertup pisinnaasai uku pingaartinneqassapput:

1. matematikkimi periaatsinik ajornartorsiutinillu aaqqiinermi periutsinik ilusilersuineq,

atuineq nalilersuinerlu,

1. IT-mi atortunik ikiuutinik pissusissamisoortumik atuineq,
2. ilinniartitsissummi oqaatsinik atuineq aamma
3. eqqarsaatsinik angusanillu ingerlatitseqqiineq.

Allattariarsornermi sulianik ataatsimut nalilersuineq tunngavigalugu karakteriliisoqassaaq. Oqaluttariarsorluni misilitsinnermi soraarummeertup pisinnaasai uku pingaartinneqassapput:

1. matematikkimi sammisanik nassuiaaneq,
2. matematikki pillugu eqqarsaasersorneq,
3. ilinniartitsissummi oqaatsinik periutsinillu atuineq aamma
4. ilinniakkanik ingerlatitseqqiineq.

Oqaluttariarsorluni saqqummiinermik ataatsimut nalilersuineq tunngavigalugu karakteriliisoqassaaq.

**Ilanngussaq 39**

# Matematik C

## Ilinniartitsissutip inissisimanera

Ilinniartitsissut tigussaasumit avissaartitsinermik, isumaliortaatsimut naleqquttunik eqqarsarnermik isumaliutersuutinillu tunngaveqarpoq, ilaallutillu periaasiornermut ajornartorsiutinillu suliaqarnermut periutsit arlalissuit. Ilinniartitsissummi periusissiorneq sulinermilu ajornartorsiutinik aaqqiineq aqqutigalugit atuagarsorluni atorneqarsinnaasunillu sammisanik suliarineqartarput.

1. **Ilinniartitsissummi siunertat**

*Ilisimasat piginnaasallu*

Ilinniartut taaguutinik imatut ilisimasaqartigissapput ilinniartitsissummilu suleriaatsinik atuinermi piginnaasaqartigissallutik, ulluinnarni inuunermi, inuiaqatigiinni pinngortitamilu pissutsinik matematikkimut tunngasunik paasinnissinnaallutik, atuisinnaassallutik attaveqaqateqarsinnaassallutillu. Ilinniartitsisutini assigiinngitsuni ajornartorsiutinik paasinninnissamut, oqaasertalersuinissamut suliarinninnermullu matematikkip qanoq iliorluni tapersiisinnaaneranik paasisimasaqassapput.

*Ilikkagaqartarnermi sulinermilu piginnaasat*

Matematikkip ajornartorsiutinik aaqqiinermi nutaaliornermilu sakkuuneranik paasinninnissamut ilinniartut suliaqarfimmi tunngavissaqassapput. Ilinniartut ilinniartitsissutip imarisaani periarfissat pillugit paasisimasaqassapput. Ilinniartut namminneq ilikkagaqarnissaminnut akisussaaqataassapput aammalu ingerlaqqiluni ilinniagaqarneq matematikkimik tunngaviusumik qaffasissuseqartumik ilaqartoq naammassisinnaajumallugu naammattunik piginnaasaqassallutik.

*Inuttut inuillu akornanni attaveqaqatigiittarnermi piginnaasat*

Ilinniartut ulluinnarni tunngasuni matematikki paasisinnaassavaat atorsinnaassallugulu aamma ataatsimoorlutik ingerlatat misissuiffiusut ajornartorsiutinillu aaqqiiffiusut aqqutigalugit aaqqiissutissanik namminneq nassaarsinnaassallutik. Tassunga tunngatillugu allat matematikkimik atuisarnerat ilinniartut isummerfigisinnaassavaat.

*Kulturikkut inuiaqatigiillu akornanni piginnaasat*

Kulturimut inuiaqatigiinnullu tunngatillugu matematikkip inissisimanerata misiginissaanut paasinissaanullu tunngavittut ilinniartut suliaqarfimmi tunngavissaqassapput. Ilinniartut inuiaqatigiinni kikkut tamat oqartussaaqatigiiffianni akissussaaffimmik tigusinissaq

sunniuteqarnerlu siunertaralugit matematikkip nalilersuilluni atorneqarsinnaaneranik isummersinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

* + 1. formelit ajornanngitsut suliarisinnaassavaat, tassunga ilanngullugit oqaatsit ilisarnaatinik imallit oqaatsinut pissusissamisoortunut nutsersinnaassallugit, illuatungaanullu,
    2. naatsorsueqqissaarnermi periutsit atorlugit kisitsisit suliarisinnaassaavaat aammalu angusat inerniliinerillu ingerlateqqissinnaassallugit,
    3. geometrimi ajornartorsiutit nassuiarsinnaassavaat aaqqissinnaallugillu,
    4. assigiinngiiarnertut akornanni pissutsinik allaaserinninnissamut periaatsit ajornanngitsut suliarisinnaassavaat, periaatsillu taamaattut annertussusiat oqallisigisinnaassallugit,
    5. ulluinnarni inuunermi inuiaqatigiinnilu matematikkip atorneqarnera pillugu ilisimasat ingerlateqqissinnaassavaat aamma
    6. matematikkimi ajornartorsiutit aalajangersimasut aaqqiiviginissaannut IT-mi sakkut atorsinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. kisitseriaatsit tulleriinnilersornerat, periutsit nalilersuutit ajornanngitsut atorlugit ligninginik naatsorsuineq, procentinik ernianillu naatsorsuineq, potensit, røddit logaritmillu,
    2. paasineqarsinnaasut (assigiinngiiaartut) ataatsimoortinneqanngitsut ataatsimoortitallu atorlugit naatsorsueqqissaanerit allaaserinninnerillu takutitsissutit, tassunga ilanngullugit grafikki atorlugu allaaserinninneq, kvartilit aamma middeltalit,
    3. pingasunik teqeqqullit assigiimmik teqeqqullit imminnut atanerannik naatsorsuinerit, pingasunik teqeqqulinnik sorlernilluunniit trigonomi atorlugu natsorsuinerit,
    4. assigiinngiiaarnerit imminnut ataneri – taassuma ataani formelit taaguutaat aamma grafikkit suliarineqartarnerat aammalu grafikkimi periutsit atorlugit ligninginik suliaqarneq,
    5. titarnerit narlorissut atuuffianni, eksponentit atuuffianni aamma potensit atorneranni tunngaviusumik atorneqarsinnaanerat grafikkinillu suliaqartarneq, tassunga ilanngullugu atuuffinnut taakkununnga kinguariaataanni periaatsit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat

angusinnaassanngilaat. Matematik C-mi ilassutitut ilinniakkat, tassunga ilanngullugit ilinniartitsissutinut allanut suleqatigiissitsineq, ilinniartitsissummi tiimit amerlassusaasa 10 procentit missaaniissapput. Pingaarnertut ilinniakkat atassuteqartinneqalissapput itisilerneqarlutillu, suliaqarfimmi ilisimasat annertusissallugit aammalu sumiiffinni kissaatigisat atuarfinnillu ataasiakkaanik isiginninniarneq inissaqartinneqassapput. Ilassutitut ilinniakkani ilaatigut ilaassapput ilinniartitsissutini allani pissarsianik kisitsisinik suliaqarneq. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut matematikkimi ajornartorsiutinik suliassanillu namminersorlutik suliaqarnerat ilinniartitsinermi qitiussaaq.

Matematikkip atuuffii annertuumik pingaartinneqassapput, aammalu ilinniartitsinermi tunngaviit matematikkimi periutsit taakku ajornartorsiutini assigiinngitsorujussuarni qanoq atorneqartarnerannik ilinniartunik paasisitsisut atorneqassapput.

* 1. **Suleriaatsit**

Ilinniartitsinermi suleriaatsit assigiinngiiaartut ilinniagaqarnermi ilinniartunik peqataalersitsisut toqqarneqassapput, ilinniartullu nammineersinnaassusiannut piumasaqaatit

annertusiartortinneqassallutik. Ilinniakkanut tunnngatillugu assigiinngiiaartitsisoqassaaq, kisiannili ilinniartut assigiinngiiaassusiat, taakku ilikkariaaseqartarnerat pisariaqartitaallu aamma annertuumik isiginiarneqassapput. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput. Suleriaatsini ilinniartitsissummilu piumasaqaatini aamma ilinniartut nammineersinnaasusianut piumasaqaatini siuariartortoqassaaq.

Suleriaatsit imatut aaqqissuunneqassapput ilinniartut klassimi ilinniartitsinermik, ataasiakkaarluni sulinermik, marlukkaarluni suleqatigiikkuutaarlunilu sulinermik paasisaqartillugit. Suliniutinik suliaqarneq sammisanilu suliassat ilinniartitsinermut nalinginnaasumik ilaassapput, ilinniartitsissutini immikkuullarissuni imaluunniit ilinniartitsissutit allat suleqatigiissutigineqarneranni. Sammisanik suliniutinillu suliaqarneq piffissani paarlakkaanneqassapput, taakkunani aaqqissuussamik ilisimasat ilanngunneqassallutik.

Oqaluttariarsorluni saqqummiineq allattariarsorlunilu sulineq ilinniartut ilinniartitsissummi oqaatsinik oqariaatsinillu atuinerat annertusarniarlugu aamma ajornakusoortunik eqqarsaateqarsinnaassusiisa qisuariartarnerisalu ineriartornerannut tapersiissutitut ilinniartitsinermut ilaassapput. Allattariarsorluni sulinermut ilaassapput kisitsinermi suliassat, ajornartorsiutinik aaqqiineq, suliniutini nalunaarusiat aamma allattariarsorluni sulerinerit allat, tassunga ilanngullugit ilinniartitsinermut atatillugu sammisanik nassuiaaneq annikinnerusoq. Sulineq ilinniartitsinertut angerlarsimaffimmilu ilinniarnertut ingerlanneqassaaq.

IT ilinniartut taaguutinik ilisimasaqalernermik ajornartorsiutinillu aaqqiinermik sulineranni ikiuutitut ilanngunneqassaaq. Aaqqissuussinermi ilaavoq naatsorsuinermi, paasissutissanik annertunerusunik suliaqarnermi aammalu grafinik ataatsimut isiginnilerniarluni IT-p atorneqarneranik sungiusarneq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilinniartitsissummi ilikkagassatut anguniakkat suliaqarfiullu imarisai ingerlaavartumik nalilersuinermut tunngaviupput.

Ilinniartunik ataasiakkaanik nalilersuinermi ulluinnarni ilinniartitsinermi allattariarsorlunilu sulinermi ilinniartut sulinerat suliaqarfimmilu qaffasissusiat aallaaviussapput. Ilinniartut sulinerisa suleriaasiisalu allanngortinnissaannik pisariaqatitsisoqarneranik nalilersuineq nalilersuinermi tunngaviussaaq, tassunga ilanngullugu ilinniartut allanik suleqateqarnerat.

Ataatsimut nalilersuinermi ulluinnarni ilinniartitsineq aallaaviussaaq. Tassani ilinniartitsisup ilinniartullu ataatsimut nalilersussavaat suleriaatsit aaqqiivigineqarnissaannik allanngortinnissaannillu pisariaqartitsisoqarnersoq, taamaalilluni ilinniartitsissummi ilikkagassatut anguniakkat anguneqarsinnaalissallutik.

* 1. **Misilitseriaatsit**

Suliassat misilitsinnginnermi ilinniartunit ilisimaneqartussat tunngavigalugit oqaluttariarsorluni misilitsittoqassaaq. Suliassat tamarmik immikkut qulliunerusunik sammisamik imaqassapput apeqqutinillu aalajangersimasumik amerlassusilinnik imaqassallutik. Suliassat katillutik pingaarnertut ilinniakkanik ilassutaasumilu ilinniakkanik imaqassapput. Suliniummik suliaqarneq sammisallu tunngavigalugit suliat ilinniartut nalunaarusiaat taakkununnga atasut suliassanut ilanngunneqassapput.

Piareersarnissamut minutsit 24-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 24-t missaaniissaaq.

Misilitsinneq marloqiusaavoq. Misilitsinnerup immikkoortua siulleq tassaavoq apeqqutinut suliassamiittunut akissutinik soraarummeertup saqqummiinera, soraarummeertitsisumillu itisiliilluni apeqquteqartoqassalluni. Immikkoortup aappa suliassami qulliunerusumik sammisaq aallaavigalugu soraarummeertup soraarummeertitsisullu oqaloqatigiinnerattut ingerlanneqassaaq.

Atortut ikiuutit tamarmik atorneqarsinnaapput, inimi piareersarfimmi inimilu soraarummeerfimmi

* 1. **Nalilersuinermi tunngaviit**

Allattariarsorluni oqaluttariarsorlunilu mitsilitsinnermik nalilersuineq soraarummeertup ilinniartitsissummi anguniakkanik qanoq annertutigisumik angusinera tunngavigalugu pissaaq.

soraarummeertup pisinnaasai uku pingaartinneqassapput:

1. matematikkimi sammisanik nassuiaaneq,
2. ilinniartitsissummi oqaatsinik periutsinillu atuineq aamma
3. ilinniakkanik ingerlatitseqqiineq.

Oqaluttariarsorluni saqqummiinermik ataatsimut nalilersuineq tunngavigalugu karakteriliisoqassaaq.

**Ilanngussaq 40**

**Tusagassiuutilerineq B**

1. **Ilinniartitsissutip inissisimanera**

Tusagassiutilerinermi sammineqarput assilissat aalasut, kusanartulerinermut, attaveqartarnermut kulturimullu tunngasuni. Ilinniartitsissut assinut aalasunut atuagarsornermik-nalilersuinermik aamma sulinermik-tugassiuutilerinermik pullaveqarneq. Ilinniartitsissummi assit aalasut nalilersornissaannut ilinniartut pisariaqartunik sakkussaqartinneqalertarput, taamaalilluni paasissutissat sunniinerillu tusagassiuutinik atuisut takusartakkatik misigisinnaaniassammatigit nalilersorlugillu. Ilinniartitsissumi aamma filmini tv-milu tusagassiuutilerinermut atatillugu takutitseriaatsit paasisaqarfigineqartarput.

1. **. Ilinniartitsissummi siunertat**

*Ilisimasat piginnaasallu*

Ilinniartut suliaqarfimmi oqaatsit tunngaviusumillu taaguutit ilisimasaqarfigissavat atorsinnaallugillu, taamaalillutik pisuusaartitsinermi piviusunillu takutsinermi taakkulu ataatsimoortinneqartarneranni Kalaallit Nunaanni nunallu tamat akornanni tusagassiornerit nalilersorsinnaaniassammatigit, atugassaqartilerlugit nalilerlugillu. Ilinniartut tassunga peqatigitillugu ajornartorsiutit tusagassiutit arlalipassuartigut uagutsinnut sunniisartut kingunerannik paasisaqassapput ajornartorsiutillu ilaatigut paasillugit.

*Ilikkagaqartarnermi sulinermilu piginnaasat*

Ilinniartut ilinniartitsissummi sulinerminni, tassunga ilanngullugit suliaqarfimmi teknikikkut suleriaatsit atorlugit, assit aalasut atorlugit namminersorlutik assigiinngiiaartumillu oqariartuuteqarsinnaassapput. Ilinniartut aammattaaq Kalaallit Nunaanni tusagassianik suliaqarnermi assigiinngitsorpassuartigut peqataavitsitsilersinnaasunik piginnaasaqalissapput. Ilinniartut tassunga atatillugu ilaatigut ingerlaqqilluni ilinniagaqarnissaq eqqarsaatigalugu suliaqarfimmi nutaanik piginnaasaqalernissamut suliaqarfimmilu nutaanik ilisimasaqalernissamut tunuliaquteqassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliaqarfimmik tunngaveqarlutik inuit attaveqaqatigiittarneranni suliaqarfimmi piginnaasaqarlutik peqataasinnaassapput aammalu filminik tv-millu peqataallutik, nutaaliorlutik qisuariaateqartarlutillu atuisuussapput.

*Kulturikkut inuiaqatigiillu akornanni piginnaasat*

Ilinniartut tusagassiuutit ingerlatsinerannik inuiaqatigiinnilu pingaaruteqassusiannik ilisimasaqassapput, taamaaliornikkut Kalaallit Nunaanni inuiaqatigiinni ineriartornermi namminersorlutik, peqataavillutik ilisimallugulu peqataanissamut tunngavissaqassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

*Atuagarsorneq nalilersuinerlu*

* + 1. filminik tv-milu suliaqarnermik nalilersuinermut atatillugu filmiliornermi oqaatsini taaguutit atorsinnaassavaat,
    2. isiginnaagassiornermi periaatsit oqaluttuariaatsillu assigiinngitsut nassuiarsinnaassavaat,
    3. nalilersueriaatsit assigiinngitsut atorsinnaassavaat,
    4. piviusunut, pisuusaartitanut taakkunanngalu akulerutsitsinernut suut ilisarnaataanersut nassuiarsinnaassavaat,
    5. suliaqariaatsit takutitassiallu assigiinngitsut pingaarnerit nassuiarsinnaassavaat,
    6. filminik tv-milu takutitassiornermi pissutsit nalinginnaasut nassuiarsinnaassavaat,
    7. ilinniakkat atassuteqartilersinnaassavaat
    8. filmini tv-milu takutitassiat oqaluttuarisaanermut, kulturikkut inuiaqatiinnullu tunngassuteqartilersinnaassavaat,
    9. takutitassiap ilusilersorneqarnerata tassanilu anguniarneqartut akornanni pissutsit nassuiarsinnaassavaat.

*Suleriaaseq*

* + 1. immiussinermi aaqqissuinermilu atortut pillugit oqartariaatsit namminersorlutik assigiinngiiaartumillu atorsinnaassavaat,
    2. suleqatigiiaarluni takussassialiornissaq pilersaarusiorsinnaassavaat ingerlassinnaallugulu,
    3. tusagassialiornerup ingerlanneqarnerani assigiinngitsunut atatillugu filmiliornermi oqaatsini taaguutit atorsinnaassavaat,
    4. takusassialernermik suliaqarnermi ingerlaarnerit assigiinngitsut nassuiarsinnaassavaat,
    5. eqikkaalluni takussutissiornerit, manuskriptit storyboardillu suliarisinnaassavaat
    6. piviusunik pisuusaartitanillu takusassialiornermi isiginnaagassiat ilusilersornerat pillugu ilisimasat atorsinnaassavaat
    7. piviusunik pisuusaartitanillu takusassianik aaqqissuinermi tunngaviit suleriaatsillu atorsinnaassavaat nassuiarsinnaallugillu,
    8. takusassiat iliuusaasa imarisaasalu, paasissutissiinermi pissutsit anguniakkallu akornanni pissutsit nassuiarsinnaassavaat aamma
    9. takusassiornerup ingerlanneqarnera namminerlu takusassiat nalilersuillutik isummerfigisinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. filmiliornermi oqaatsini taaguutit,
    2. takusassiornermi periaatsit oqaluttuariaatsillu assigiinngitsut,
    3. nalilersueriaatsit assigiinngitsut,
    4. piviusut, pisuusaartitat taakkulu ataatsimoortinnerisa ilisarnaataat,
    5. suliaqariaatsit takusassiallu assigiinngitsut pingaarnerit
    6. filmini tv-milu takusassiornermi pissutsit, nunami namminermi nunallu tamat akornanni,
    7. filmit tv-milu tusagassiuutit oqaluttuassartaanni tunngaviusumik pissutsit
    8. takusassiornermik aaqqissuussineq, tassunga ilanngullugit eqikkaalluni takussutissiorneq, manuskriptit storyboardillu,
    9. immiussinermi tunngaviit immiusseriaatsillu,
    10. aaqqissuussinermi tunngaviit aaqqissuusseriaatsillu aamma
    11. attaveqaqatigiittarnermi pissutsit ingerlatitseqqiinerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat pingaarnertut ilinniakkat atassuteqartilissavaat itisilerlugillu, suliaqarfimmilu paasisat annertusarlugit, ilinniartut taamaalillutik ilikkagassatut anguniakkat angusinnaaniassammatigit. Oqaluttuarisaanermi, kulturimi inuiaqatigiinni suliaqariaatsinilu pissutsit ilinniartitsinermut ilanngunneqassapput. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Aaqqissuussineq**
   1. **Ilinniartitseriaatsimi periutsit**

yy) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

zz) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

aaa) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

bbb) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip

pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

ccc) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

ddd) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Tusagassiuutilerinermi ilinniartitseriaatsimi periutsini pingaaruteqarpoq atuagarsorluni- nalilersuilluni ilinniartitsinerup aamma sulinermut-takusassiornermut, illuatungaanullu, ilanngunnissaa. Ilinniartitsissummi ilinniakkat ataatsimoortutut misiginissaat pingaartinneqarpoq. Atuagarsorluni-nalilersuilluni ilinniartitsinermut atatillugu ilinniartitsissummi oqartariaatsit taaguutillu allat takusassiornermi atorneqartartut ilanngunneqassapput. Takusassiornerup ingerlanneqarneranut atatillugu sulinermi nalilersuinermut nuunneqarsinnaasunik arlalinnik misilittagaqartoqalersarpoq.

Ilinniartitsissummi ilinniartitseriaatsimiippoq pisunit ataasiakkaanit eqqarsartariaatsip aamma atuagarsornerup akornanni nikerartitsisoqartassasoq, taamaalilluni ilinniartitsineq atuagarsorluni-nalilersuilluni sulinerup aamma sulinerup-takusassiornerup akornanni assigiimmik agguarlugu aaqqissuunneqassalluni.

* 1. **Suleriaatsit**

Ilinniartut nalilersuinermi, nutaaliornermi, attaveqaqatigiinnermi inuillu akornanni attaveqaqatigiittarneranni piginnaasaat ineriartortinniarlugit ilinniartitseriaatsit assigiinngitsut atorneqarneqassapput tassa suliniutinik suleqatigiilluni suliaqarnermiit klassimi ilinniartitsinermut.

Atuagarsorluni-nalilersuilluni sulinermi filminik tv-milu takusassianik takutsineq tunngavigineqassapput. Aallartinnermi ilinniartitsisup ilitsersuineratigut ilinniartitsissummi taaguutinik suleriaatsinillu ilinniartut paasisimasaqartilerniarlugit issuaanerit aamma shot-to- shot-imik nalilersuinerit suliarineqassapput. Tamassuma kingorna isiginnaartitsinerit immikkoortui pisulluunnit ataasiakkaat qanimut nalilersorneqassapput, tassani ilinniartut nalilersuinermi peqataajartuaartinneqassallutik. Kingusinnerusukkut nalilersueriaatsit suleriaatsillu ajornakusoornerit ilinniartut nammineerlutik tapiissutaat pingaartillugit takusassiat ilivitsut suliarineqassapput.

Ilinniartut assigiinngiiarnerat, taakku ilikkariaasiat pisariaqartitaallu isiginiarneqassapput. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput.

Suliaqarluni sulinerit suleqatigiiaartitsilluni suliniutinillu suliaqarnertut ingerlanneqassapput, aammalu ilinniartitsisup ilitsersuineratigut takusassianik ajornanngitsunik naatsunik sungiusarnernik aallarniisoqassalluni. Tamassuma kingorna sungiusaatit takinerulaartut suliarineqassapput, tassani ilinniartut ingerlatsinerup ilaani annertuumi akisussaajartortinneqassallutik. Takusassiat nammineerluni suliaqartoqartalertassaaq, tassani ilinniartitsisoq ilitsuersuisuussalluni siunnersuisuussallunilu, tassani ilinniartut ataasiakkaat ilinniartitsissummi misilitsinnermi atugassamik takusassiamik suliaqassapput.

Eqikkaalluni takussutissianik storyboardinillu suliaqarnermut allattariarsorluni suliaqarnermut atatillugu siuariartortitsiniartoqassaaq suleqatigiissitsiniartoqassallunilu. Suliffeqarfinnut suliaqarfinnullu filminik tv-milu takusassiortartunut pulaarneq ilinniartitsissummi ingerlatat ilagilluarsinnaavaat.

IT ilinniartitsissummi qitiusumik inissisimavoq, suliaqarnermut atuagarsornermullu atatillugu. Atugarsornermik-nalilersuinermik suliaqarnermi paasissutissanik suliaqarfimmi ilinniakkanik ujarlernermi, saqqummiinermi ingerlatitseqqiinermilu IT atorneqassaaq. Takusassiassanik suliaqarnermi oqaasertanik suliaqarnermi takusassiassanik suliaqalinnginnermi paasissutissanik ujarlernermi aammalu takusassiat suliarereerneranni digitalimik aaqqissuussinermi IT atorneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

**4.4. Ilinniartitsissutinut allanut atassuteqartitsineq**

Ilinniartitsissummi anguniakkat ilinniartut angusinnaaniassammatigut ilinniartitsissutit ilinniartitsissutillu immikkoortui allat suleqatigiissutiginneqassapput. Pingaarnertut ilinniakkat ilassutitullu ilinniakkat ilaat imatut toqqarneqassapput suliarineqarlutillu ilinniakkat sammivianni suliaqarfimmut ataqatigiissitsineq nukittorsarneqarluni, tassani oqaluttuarisaanermut kulturimut, inuiaqatigiinnut kusanartuliornermullu tunngasut ilanngunneqassallutik.

1. **5. Nalilersuineq**
   1. **Ingerlaavartumik nalilersuisarneq**

Ilinniartut killiffiannik ilinniartitsinermillu ingerlaavartumik nalilersuinermi ilikkagassatut siunertat tunngaviupput.

Atuagarsorluni-nalilersuilluni ilinniarneq aamma ilinniartitseriaatsit suleriaatsillu ilinniakkanik ingerlatsinernut ataasiakkaanut naleqqussakkanik apeqqutinik akisilluni immersugassat, misilitsinnerit oqaloqatigiinnerilluunniit atorneqassapput. Tamanna aqqutigalugu ingerlaavartumik nalilersuineq ilinniartut ilinniartitsissummi ineriartornerminnik qisuariartittarnissaannut tapersiissaaq.

Takussutissanik suliaqarnerit tamarmik holdimut/klassimut tamarmiusumut takusassianik ataatsimut takutitsinermik naggaserneqartassapput. Tamassuma kingorna takusassiat nalilersorneqartassapput, taamaalilluni suleqatigiit ataasiakkaat ilinniartitsisorlu ataatsimoorlutik takusassianik tamarmiusunik nalilersuinermi peqataassallutik. Aammattaaq suleqatigiit ataasiakkaat ilinniartitsisoq peqatigalugu namminneq takusassiornermik ingerlatsinerminnik nalilersuisassapput. Ilinniartitsissutit akornanni ingerlatsinermi ataatsimut aaqqissuinermi nalilersueriiatsimik toqqaaneq ilaavoq.

* 1. **Misilitseriaatsit**

Suleqatigiinnik oqaluttariarsorluni misitsittoqassaaq taannalu immikkoortunik marlunnik imaqarpoq tulleriillugit ingerlanneqartussat.

Immikkoortumi siullermi soraarummeertup tusagassiuutinut takusassiaa kingulleq, takuuk immikkoortoq 4.2, tunngavigineqassaq, tassani soraarummeertup takusassiami immikkoortut pingaarnerit nassuiassallugit oqallisigissallugillu, aammalu soraarummeertup takusassiaa pillugu soraarummeertup soraarummeertitsisullu akornanni itisiliilluni oqaloqatigiittoqassalluni.

Immikkoortup aappaa tassaavoq atuagarsornermi-nalilersuinermi ilikkagassatut anguniakkanik misilitsinneq, takuuk immikkoortoq 3.1, aammalu filmimik tv-milu takusassiamik issuakkamik siusinnerusukkut misissorsimanngisamik imalik suliassaq tunngaviussalluni. Issuagaq annerpaamik minutsinik arfineq marlunnik sivisussuseqassaaq aammalu filmimut tv-milu tusassiaq pillugu ilinniartitsinermi atuagarsornermik- nalilersuinermik immikkoortumi suliamut atassuteqassalluni. Issuagaq malitseqartinneqassaaq tunngavigisanik pisariaqartunik immaqalu najoqqutassiilluni apeqqutinik imaqassaaq.

Soraarummeertup issuakkami immikkoortunik pingarnernik saqqummiisinnaassusia atassuteqartitsisinnaassusialu misilinneqassapput.

Piffissaq piareersarfissaq tamarmi minutsit 45-it missaaniissaaq, piffissarlu soraarummeerfik soraarummeertumut ataatsimut minutsit 45-t missaanissalluni. Immikkoortumi siullermi

piffissaq soraarummeerfik soraarummertumut ataatsimut minutsit 15-it missaaniissapput immikkoortullu aappaani soraarummeertumut ataatsimut minutsit 30-t missaaniissalluni.

*Imminnut ilinniartittut*

Imminnut ilinniartittut videomik takusassiaq aaqqissugaq minutsinnik 5-10 minutsinik sivisussusilik tusagassiutini takusassiornermik soraarummeernermi aallaavittut saqqummiutissavaat. Soraarummeernerup taassuma misilisinnermi immikkoortoq siulleq taarsissava. Misilitsinnermi immikkoortup appaani atugarsornermi nalilersuinermilu atuagarsorluni ilinniakkat minnerpaamik pingasut oqaatigineqassapput. Filmit elektroniskinngorlugulu tusagassiuutit oqaatigisani ilaassapput. Atuagarsorluni ingerlatsinermut tusagassiutinut takusassiap saniatigut oqaasertat minnerpaamik quppinnerit 100-nik annertussuseqartut saqqummiunneqassapput.

* 1. **Nalilersuinermi tunngaviit**

Nalilersuinermi soraarummeertup ilinniartitsissummi anguniakkanik qanoq annertutigisumik angusinera tunngavigalugu nalilersuisoqassaaq. Misilitsinerup immikkoortuani siullermi nalilersiunermi uku pingaartinneqassapput:

* + 1. soraarummeertup takusassiami immikkoortunik pingaarnernik nassuiaasinnaassusia,
    2. takusassiap assitaata nipaatalu aaqqissuunnerata ajornassusia eqqussusialu,
    3. takusassiap siunertaata, imarisaata, isikkulersornerata anguniakkallu imminnut atanerat,
    4. filmiliornermi oqaatsit atorlugu sunniutissanik aamma pissanganartulionermik oqaluttuarnermillu soraarummeertup toqqaanerminik nassuiaanermini tunngavilersuinera oqallisiginninneralu,
    5. ingerlatitseqqiinermi immikkoortunik soraarummeertup nassuiaasinnaassusia aamma
    6. soraarummeerup nammineq takusassiamik takusassiamillu suliaqarnerminik nalilersuilluni-qisuariaateqarluni isummersinnaassusia.

Misilitsinnerup aappaanik nalilersuinermi soraarummeertup ukunninga piginnaasai nalilersuinermi pingaartinneqassapput:

1. issuakkami suliassamiittumi immikkoortuni pingaarutilinnik saqqummiisinnaassusia
2. filmiliornermi oqaatsini sunniuteqartartut atornerannik nassuiaanera,
3. pissanganartuliornermi, oqaluttuarnermi takusassioriaatsimilu immikkoortumi pissutsinik nassuiaanera,
4. ilinniarnikuusanut atassuteqartitsinera aamma
5. takusassiornermi, inuiaqatigiinni oqaluttuarisaanermilu pissutsinut atassuteqartitsinera.

Misilitsinnerup immikkoortuani siullermi aappaanilu ataatsimut nalilersuineq tunngavigalugu karakteriliisoqassaaq.

**Ilanngussaq 41**

**Tusagassiuutilerineq C**

1. **Ilinniartitsissutip inissisimanera**

Tusagassiuutilerinermi sammineqarput assilissat aalasut, kusanartulerinermut, attaveqartarnermut kulturimullu tunngasuni. Ilinniartitsissut assinut aalasunut atuagarsornermik-nalilersuinermik aamma sulinermik-tugassiutilerinermik pullaveqarneq. Ilinniartitsissummi assit aalasut nalilersornissaannut ilinniartut pisariaqartunik sakkussaqartinneqalertarput, taamaalilluni paasissutissat sunniinerillu tugassiuutinik atuisut takusartakkatik misigisinnaaniassammatigit nalilersorlugillu. Ilinniartitsissumi aamma filmini tv-milu tusagassiuutilerinnermut atatillugu takutsitseriaatsit paasisaqarfigineqartarput, taamaalillutik tamatigut, nutaaliorlutik qisuariaateqartarlutillu tusagassiuutinik atuisunngussallutik.

1. **Ilinniartitsissummi siunertat**

*Ilisimasat piginnaasallu*

Ilinniartut suliaqarfimmi oqaatsit tunngaviusumillu taaguutit ilisimasaqarfigissavat atorsinnaallugillu, taamaalillutik pisuusaartitsinermi piviusunillu takutsinermi taakkulu ataatsimoortinneqartarneranni Kalaallit Nunaanni nunallu tamat akornanni tusagassiornerit tunngaviusumik nalilersorsinnaaniassammatigit, atuagassaqartilerlugit nalilerlugillu.

Ilinniartut tassunga atatillugu ajornartorsiutit tusagassiutit arlalipassuartigut uagutsinnut sunniisartut kingunerannik paasisaqassapput ajornartorsiutillu ilaatigut paasillugit.

*Ilikkagaqartarnermi sulinermilu piginnaasat*

Ilinniartut ilinniartitsissummi sulinerminni, tassunga ilanngullugit suliaqarfimmi teknikikkut suleriaatsit atorlugit, assit aalasut atorlugit namminersorlutik assigiinngiiaartumillu oqariartuuteqarsinnaassapput. Ilinniartut tassunga atatillugu ilaatigut ingerlaqqilluni ilinniagaqarnissaq eqqarsaatigalugu suliaqarfimmi nutaanik piginnaasaqalernissamut suliaqarfimmilu nutaanik ilisimasaqalernissamut tunuliaquteqassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliaqarfimmik tunngaveqarlutik inuit attaveqaqatigiittarneranni suliaqarfimmi piginnaasaqarlutik peqataasinnaassapput aammalu filminik tv-millu peqataallutik, nutaaliorlutik qisuariaateqartarlutillu atuisuussapput.

*Kulturikkut inuiaqatigiillu akornanni piginnaasat*

Ilinniartut tusagassiuutit ingerlatsinerannik inuiaqatigiinnilu pingaaruteqassusiannik ilisimasaqassapput, taamaaliornikkut Kalaallit Nunaanni inuiaqatigiinni ineriartornermi namminersorlutik, peqataavillutik ilisimallugulu peqataanissamut tunngavissaqassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

*Atuagarsorneq nalilersuinerlu*

* + 1. filminik tv-milu suliaqarnermik nalilersuinermut atatillugu filmiliornermi oqaatsini taaguutit atorsinnaassavaat,
    2. tunngaviusumik isiginnaagassiornermi periaatsit oqaluttuariaatsillu assigiinngitsut nassuiarsinnaassavaat,
    3. piviusut pisuusaartitallu ilisarnaatit nassuiarsinnaassavaat
    4. suliaqariaatsit takutitassiallu assigiinngitsut pingaarnerit paasisinnaassavaat
    5. filmimi tv-milu takusassiat atassuteqartissinnaassavaat.

*Suleriaaseq*

* + 1. immiussinermi aaqqissuinermilu atortut atorsinnaassavaat,
    2. suleqatigiiaarlutik tusagassiutini takutitassialiornerit pilersaarusiorsinnaassavaat ingerlassinnaallugillu,
    3. suleqatigiikkuutaarlutik tusagassiuutinit takutitassiornissamik pilersaarusiorsinnaassapput ingerlatsisinnaassallutillu,
    4. takusassialernermik suliaqarnermi ingerlaarnerit assigiinngitsut nassuiarsinnaassavaat,
    5. tusagassiuutini takutitassialiornermi ingerlaffinnut atatillugu filmiliornermi taaguutit atorsinnaassavaat,
    6. oqariartuut imarisaanut anguniakkanullu naleqqussarsinnaassavaat,
    7. eqikkaalluni takussutissat aamma storyboardit suliarisinnaassavaat,
    8. pissanganartuliornermi periutsit tunngaviit atorsinnaassvaat aamma
    9. takusassiornerup ingerlanneqarnera namminerlu takusassiat nalilersuillutik isummerfigisinnaassavaat.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. filmiliornermi oqaatsini taaguutit,
    2. pissanganartuliornermi tunngaviusumik tunngaviit oqaluttuarnermilu pissutsit,
    3. piviusunik piviusuusaartitanillu takusassaliornerit tunngaviusumik ilisarnaataat,
    4. suliaqariaatsit takusassiallu assigiinngitsut pingaarnerit
    5. takusassiornermik pilersaarusiorneq, tassunga ilanngullugit eqikkaalluni takussutissiorneq storyboardilu,
    6. immiussinermi tunngaviit aamma immiussinermi teknikki aamma
    7. aaqqissuinermi tunngaviit aamma aaqqissuinermi teknikki.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilikkagassatut anguniakkat angusinnaaniarlugit ilassutitut ilinniakkat pingaarnertut ilinniakkat atassuteqartilissavaat itisilerlugillu, suliaqarfimmilu paasisat annertusarlugit. Oqaluttuarisaanermi, kulturimi inuiaqatigiinni suliaqariaatsinilu pissutsit ilinniaritsinermut ilanngunneqassapput.

1. **Aaqqissuussineq**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Tusagassiuutilerinermi ilinniartitseriaatsini pingaarutilimmik tunngaviuvoq, teoriinik- misissueqqissaarluni ilinniartitsinerup tigussaasunik-pilersitsiffiusunik ilinniartitsinermut akuutinnissaa. Pingaartinneqarpoq ilinniartitsissutip sammisaasa imminnut atatigiissutut misigineqarnissaat. Teoriinik-misissueqqissaarluni ilinniartitsinermut ilinniartitsissummi oqariaatsit paasinneriaatsillu pilersitsinermi/tunisassiornermi atorneqartartut ilaatinneqassapput. Tamatumunnga atatillugu tigussaasutigut misilittagaqalertoqassaaq, misissueqqissaarluni sulinermut nuunneqarsinnaasunik.

Ilinniartitsissumik ilinniartitseriaatsiniippoq assersuutit malinnaanerillu atorlugit paasiniaanerit aamma teoriinit nalinginnaasuniit inerniliineeriaatsit paarlakaallugit atorneqartarnerat, taamaalillunilu ilinniartitsinermi teoriit-misissueqqissaarnerit tunngavigalugit sulineq aamma tigussaasumik-pilersitsiffiusumik sulineq naligiimmik agguaanneqassallutik.

* 1. **Suleriaatsit**

Kalaallit Nunaanni tusagassiuutinik suliaqarfik nunarsuaq avatangiiserisaq suleqatigalugu kalaallit kulturiannik aallaaveqarpoq. Tamanna isumaqarpoq ilinniartut ilinniartitsissut aqqutigalugu Kalaallit Nunaanni inuiaqatigiinni sanimut nunami namminermi inuiaqatigiinnik qummullu ammullu nunani tamani inuiaqatigiinni suleqateqartuni tugassiuutini iliuuserisartakkat paasisaqarfigissagaat.

Ilinniartut nalilersuinermi, nutaaliornermi, attaveqaqatigiinnermi inuillu akornanni attaveqaqatigiitarneranni piginnaasaat ineriartortinniarlugit ilinniartitseriaatsit assigiinngitsut atorneqarnerussapput tassa suliniutinik suleqatigiilluni suliaqarnermiit klassimi ilinniartitsinermut.

Atuagarsorluni-nalilersuilluni sulinermi filiminik tv-milu takusassianik takutsineq tunngavineqassapput. Aallartinnermi ilinniartitsisup ilitsersuineratigut ilinniartitsissummi taaguutinik suleriaatsinillu ilinniartut paasisimasaqartilerniarlugit issuaanerit aamma shot-to- shot-imik nalilersuinerit suliarineqassapput. Tamassuma kingorna isiginnaartitsinerit immikkoortui pisulluunnit ataasiakkaat qanimut nalilersorneqassapput, tassani ilinniartut nalilersuinermi peqataajartuaartinneqassallutik. Kingusinnerusukkut nalilersueriaatsit suleriaatsillu ajornakusoornerit ilinniartut nammineerlutik tapiissutaat pingaartillugit takusassiat ilivitsut suliarineqassapput.

Suliaqarluni sulinerit suleqatigiiaartitsilluni suliniutinillu suliaqarnertut ingerlanneqassapput, aammalu ilinniartitsisup ilitsersuineratigut takusassianik ajornanngitsunik naatsunik sungiusarnernik aallarniisoqassalluni. Tamassuma kingorna sungiusaatit takinerulaartut suliarineqassapput, tassani ilinniartut ingerlatsinerup ilaani annertuumi akisussaajartortinneqassallutik. Takusassiat nammineerluni suliaqartoqartalertassaaq, tassani ilinniartitsisoq ilitsuersuisuussalluni siunnersuisuussallunilu, tassani ilinniartut ataasiakkaat ilinniartitsissummi misilitsinnermi atugassamik takusassiamik suliaqassapput.

Ilinniartut assigiinngiiarnerat, taakku ilikkariaasiat pisariaqartitaallu isiginiarneqassapput. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput.

IT ilinniartitsissummi qitiusumik inissisimavoq, suliaqarnermut atuagarsornermullu atatillugu. Atuagarsornermik-nalilersuinermik suliaqarnermi paasissutissanik suliaqarfimmi ilinniakkanik ujarlernermi, saqqummiinermi ingerlatitseqqiinermilu IT atorneqassaaq.

Takusassiassanik suliaqarnermi oqaasertanik suliaqarnermi takusassiassanik suliaqalinnginnermi paasissutissanik ujarlernermi aammalu takusassiat suliarereerneranni digitalimik aaqqissuussinermi IT atorneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Taamaaliortoqarsinnaatillugu ilinniartitsissutit ilinniartitsissutillu immikkoortui allat suleqatigiissutiginneqassapput. Taamaaliornikkut ilinniartut tusagassiuutilerinermik ilinniartitsissummillu assigiinngitsorpassuarnik imalimmik paasinninnerat annertusarneqassaaq, taassani oqaluttuarisaanermi, kulturimi, inuiaqatigiinni kusarnartuliornermilu pissutsit ilanngunneqassallutik.

1. **Nalilersuineq**
   1. **Ingerlaavartumik nalilersuisarneq**

Ilinniartut killiffiannik ilinniartitsinermillu ingerlaavartumik nalilersuinermi ilikkagassatut siunertat tunngaviupput. Ilinniartut ataasiakkaat ilinniartitsissummi killiffimminnik ilisimatinneqartassapput.

Atuagarsorluni-nalilersuilluni ilinniarneq aamma ilinniartitseriaatsit suleriaatsillu ilinniakkanik ingerlatsinernut ataasiakkaanut naleqqussakkanik apeqqutinik akisilluni immersugassat, misilitsinnerit oqaloqatigiinnerilluunniit atorneqassapput. Tamanna aqqutigalugu ingerlaavartumik nalilersuineq ilinniartut ilinniartitsissummi ineriartornerminnik qisuariartittarnissaannut tapersiissaaq.

Takussutissanik suliaqarnerit tamarmik holdimut/klassimut tamarmiusumut takusassianik ataatsimut takutitsinermik naggaserneqartassapput. Tamassuma kingorna takusassiat nalilersorneqartassapput, taamaalilluni suleqatigiit ataasiakkaat ilinniartitsisorlu ataatsimoorlutik takusassianik tamarmiusunik nalilersuinermi peqataassallutik. Aammattaaq suleqatigiit ataasiakkaat ilinniartitsisoq peqatigalugu namminneq takusassiornermik ingerlatsinerminnik nalilersuisassapput. Ilinniartitsissutit akornanni ingrerlatsinermi ataatsimut aaqqissuinermi nalilersueriiatsimik toqqaaneq ilaavoq.

* 1. **Misilitseriaatsit**

Suleqatigiinnik oqaluttariarsorluni misitsittoqassaaq taannalu immikkoortunik marlunnik imaqarpoq tulleriillugit ingerlanneqartussat.

Immikkoortumi siullermi soraarummeertup tusagassiuutinut takusassiaa kingulleq, takuuk immikkoortoq 4.2, tunngavigineqassaq, tassani soraarummeertup takusassiami immikkoortut pingaarnerit nassuiassallugit oqallisigissallugillu, aammalu soraarummeertup takusassiaa

pillugu soraarummeertup soraarummeertitsisullu akornanni itisiliilluni oqaloqatigiittoqassalluni.

Immikkoortup aappaa tassaavoq atuagarsornermi-nalilersuinermi ilikkagassatut anguniakkanik misilitsinneq, takuuk immikkoortoq 3.1, aammalu filmimik tv-milu takusassiamik issuakkamik siusinnerusukkut misissorsimanngisamik imalik suliassaq tunngaviussalluni. Issuagaq annerpaamik minutsinik arfineq marlunnik sivisussuseqassaaq aammalu filmimut tv-milu tusagassiaq pillugu ilinniartitsinermi atuagarsornermik- nalilersuinermik immikkoortumi suliamut atassuteqassalluni. Issuagaq malitseqartinneqassaaq tunngavigisanik pisariaqartunik immaqalu najoqqutassiilluni apeqqutinik imaqassaaq.

Piffissaq piareersarfissaq tamarmi minutsit 30-t missaaniissaaq, piffissarlu soraarummeerfik soraarummeertumut ataatsimut minutsit 30-t missaanissalluni.

*Imminut ilinniartittut*

Imminnut ilinniartittut videomik takusassiaq aaqqissugaq minutsinik 3-5 minutsinik sivisussusilik tusagassiutini takusassiornermik soraarummeernermi aallaavittut saqqummiutissavaat. Soraarummeernerup taassuma misilitsinnermi immikkoortoq siulleq taarsissava. Misilitsinnermi immikkoortup appaani atugarsornermi nalilersuinermilu atuagarsorluni ilinniakkat minnerpaamik pingasut oqaatigineqassapput. Filmit elektroniskinngorlugulu tusagassiuutit oqaatigisani ilaassapput. Atuagarsorluni ingerlatsimut tusagassiutinut takusassiap saniatigut oqaasertat minnerpaamik quppinnerit 100-nik annertussuseqartut saqqummiunneqassapput.

* 1. **Nalilersuinermi tunngaviit**

Nalilersuinermi soraarummeertup ilinniartitsissummi anguniakkanik qanoq annertutigisumik angusinera tunngavigalugu nalilersuisoqassaaq. Misilitsinerup immikkoortuani siullermi nalilersiunermi uku pingaartinneqassapput:

* + 1. soraarummeertup takusassiami immikkoortunik pingaarnernik nassuiaasinnaassusia,
    2. assitaasa nipaatalu ilusilersornerat,
    3. takusassiap siunertaata, imarisaata, isikkulersornerata anguniakkallu imminnut atanerat,
    4. filmimi oqaatsinik sunniutaasunik toqqaanermik tunngavilersuisinnaassuseq aamma
    5. nammineq takusassiamik takusassiamillu suliaqarnerminik nalilersuilluni- qisuariaateqarluni isummersinnaassuseq.

Misilitsinnerup aappaanik nalilersuinermi soraarummeertup ukunninga piginnaasai nalilersuinermi pingaartinneqassapput:

1. soraarummeertup issuakkami suliassamiittumi immikkoortuni pingaarutilinnik saqqummiisinnaassusia
2. filmimi oqaatsinik sunniutaasunik tunngavilersuineq,
3. pissangartuliornermi ajornanngitsumi takutsitseriaatsimilu pissutsinik nassuiaaneq aamma
4. issuakkamik ilinniarsimasanut atassuteqartitsineq.

Misilitsinnerup immikkoortuani siullermi aappaanilu ataatsimut nalilersuineq tunngavigalugu karakteriliisoqassaaq.

**Ilanngussaq 42**

**Nipilersorneq B**

1. **Ilinniartitsissutip inissisimanera**

Nipilersornermik ilinniartitsissutip inissisimanera tassaavoq nipilersornermik ingerlatsinermik atuagarsornermillu paasinninnerup akornanni ataqatigiissitsilernissaq, siornatigut maannakkullu pilersornerup, sumiiffinni nunarsuarmilu takutsitseriaatsit aammalu nipilersoriaatsit immikkuullarissullu. Nipilersornermik ilinniartitsissut nutaaliornikkut, nutaaliornerup ingerlaneratigut nipilersornikkullu kinaassutsimik ineriartortitsisarpoq kulturimillu pilersitsisarluni, ilinniartitsissummilu ilinniartut nipilersortarneranni unammillertinneqartarput ineriartortinneqartarlutillu. Ilinniartitsissummi ilinniartut suleqatigiissinnaassusiat, imminnut aqussinnaassusiat takutsitserusussinnaassusiallu aammalu periarfissanik nutaanik takunnissinnaassusiat ineriartortinneqartarput. Pilersitsinikkut nipilersornikkullu nipilersornermik ilinniartitsissut ilinniagaqarnermi pingaaruteqartumik inissisimavoq.

1. **Ilinniartitsissummi siunertat**

*Ilisimasat piginnaasallu*

Ilinniartut ilisimasaqarnikkut piginnaasaqarnikkullu suliaqarfimmi sakkussaqassapput, taamaalillutik nipilersorneq pillugu nipilersornermilu takutitsisinnaassallutik, aammalu nipilersornermik tusarnaartutut ingerlatsisutullu nipilersornermik ingerlatsinissamut tunngavissaqassallutik.

*Ilikkagaqartarnermi sulinermilu piginnaasat*

Ilinniartut nipilersornermi ineriartoqqinnerminnut atatillugu nipilersornermik pissutsinillu nipilersornermut tunngasunik nalilersuinermik suliaqarsinnaassapput aammalu nipilersornermi takussutissanik, nipilersornermik ilinniarnermik, tusarnaarnermik ilinniarnermik nipilersornermilu atuagarsornermik suliaqassallutik. Ilinniartut tassunga atatillugu nipilersornermik piginnaasaqassapput nipilersornermillu paasisimasaqassallutik.

*Inuttut inuillu akornanni attaveqaqatigiittarnermi piginnaasat*

Nipilersornermi piginnaasanik nipilersornermillu suliaqarnermi ilinniartut akisussaassuseqarnermik, imminut aqussinnaanissamik nammineersinnaanermik isiginninniartarnermillu suleqatigiinnermillu takutitsissapput aammalu sivisunerusumik suliaqarnerit ingerlassinnaallugit.

*Kulturikkut inuiaqatigiillu akornanni piginnaasat*

Ilinniartut nipilersornermik suliaqarnermi oqaluttuarisaanermi, inuiaqatigiinni kultumilu pissutsit ilangusinnaassavaat, taamaalillutillu imminnut avatangiisiminnullu paasininnittarnermik arlalitsigut tunngavisiissallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

*Nipilersornermik piginnaasat (nipilersornermik atuagarsorneq oqaluttuarisaanerlu)*

* + 1. nunarsuarmi kitaamiut kalaallillu eqqumiitsuliorluni, nuannarineqartunik inuiaallu aammalu nunarsuarmi kitaamiunngitsut nipilersoriaasiannik nalilersuinermi nipilersornermik ilinniartitsissummi periutsit, atuagarsorneq taaguutillu atorsinnaassavat,
    2. nipilersornermik ilinniakkani oqaluttuarisaanermik, inuiaqatigiinnik, kulturimik, nipilersoriaatsinik assigiinngitsunik isiginnissinnaassapput,
    3. nipilersornermi nuutit ilisarnaataannik ilisimasaqarneq takutissinnaassavaat,
    4. nipilersorneq nipilersornerillu ingerlanerat pillugit allallutik oqaatiginnissinnaassallutik aamma
    5. nipilersornermi sammisat minnerpaamik marluk aammalu nipilersornermik- tusagassialerinermik suliniut ataaseq ilannguffigisinnaassavaat nassuiarlugillu aammalu tusagassiuutini naqitani takusassianilu atortut pissarsiarineqarsinnaasut suliaqarfimmut tunngasut suliarisinnaallugit atorsinnaallugillu.

*Nipilersornermik ingerlatsineq (erinarsorneq nipilersoqatigiinnerlu)*

* + 1. kalaallit nunallu tamat akornanni erinarsorneq aammalu ataatsimik nipilerluni tulleeriillunilu erinarsuutit nipilersuutillu immikkoortui nipilersorsinnaassallugit aammalu nipilersorluni oqariartuuteqarsinnaaneq takutissinnaassallugu,
    2. erinarsornermut nipilersornermullu atatillugu tusaasaqartarnermik ilinniarneq atorsinnaassallugu
    3. nipilersornermik aaqqissuussineq suleqatigiilluni ilinniarsinnaasassavaat tusarnaartunullu tusanaartillugu aamma
    4. nipilersuutit atorneqartut ikkussorsinnaassavaat piareersarsinnaallugillu aammalu tusarnaartitsinerup ingerlannissaa siunertaralugu nipinut atortut atorsinnaassallugit.
  1. **Ilinniartitsissutip imarisai pingaarnerit Ilinniartitsissutip imarisai pingaarnerit ukuupput:**

*Nipilersornermik piginnaasat (nipilersornermik atuagarsorneq oqaluttuarisaanerlu)*

* + 1. kalaallit nipilersuutaannit, nunarsuarmi kitaamiut eqqumiitsuliorlutik nuannarineqartunillu nipilersuutaannit nipilersukkat immikkoortui nipilersukkallu, tassunga ilanngullugit inuiaat nipilersuutaat aamma nunarsuarmi kitaamiuunngitsut nipilersuutaat
    2. nipilersornerup oqaluttuarisaanera nipilersornermilu kulturi,
    3. nipilersornermik sammisat minnerpaamik marluk aamma nipilersornermik- tusagassialerinermik suliniut ataaseq
    4. nipilersornermi tunngaviit, nipilersornermik ilinniarneq, tusarnaarnermik ilinniarnermik aamma nipilersorneq pillugu atuagarsorneq,
    5. allattariarsorluni oqaluttariarsorlunilu nipilersornermik nalilersuineq,
    6. tusagassiuutit nipilersornermilu teknologii aamma
    7. nipilersukkatut toqqakkanut tunngatillugu atuakkat.

*Nipilersornermik ingerlatsineq (erinarsorneq nipilersoqatigiinnerlu)*

* + 1. timeq, nipi nipilersuutillu assigiinngiiaartut atorlugit nipilersuutinik pilersitsineq,
    2. nunami namminermi nunanilu allani nipi ataaseq atorlugu nipilersuutit toqqakkat assigiinngiiaartut,
    3. nunami namminermi nunanilu allani tulleeriilluni erinarsukkanit nipilersuutillu atorlugit nipilersornermi immikkoortut toqqakkat assigiinngiiaartut,
    4. nipimik tunngaviusumik pilersitsineq, rytmemik, bassimim akkordimillu nipilersuutini tekniki ajornanngitsoq aamma
    5. nipilersukkanik sungiusarneq nipilersornerlu, kisimiilluni nipilersoqatigiillunilu.

**3.3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput ilaatigut teknologiimut, tugasassiuutinut, kulturimut, inuiaqatigiinnut tarnip pissusaanut tunngasut atorlugit pingaarnertut ilinniakkanut atassuteqartitsilerluni. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Aaqqissuussineq**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut ilinniartitsissummi ilinniakkat ataatsimoortillugit saqqummiivigineqarnissaat pingaartinneqassaaq, taamaalilluni nipilersorneq piginnaasallu imminnut atanerannik nikerartinneqartarnerannillu misigisaqassallutik. Nipilersornermik ingerlatsinermut nipilersornermillu piginnaasanut, nipilersukkanut tusaasanullu atatillugu oqaloqatigiissutigineqartassapput, nalilersorneqartassallutik qisuariarfigineqartassallutillu. Taamatut suliaqarluni atuagarsornilu ilinniarnermi ilinniartitsissummi taaguutit periutsillu suliarinerisigut nipilersornermik misigisaqarneq pitsaassuseqalersinneqassaaq.

Nipilersornermik ilinniartitsinermi ilikkagaqartarnermi aaqqissuussamik uku sammineqarput, tassani pisuniit malittarisassanut eqqarsartarneq nassuiaasiornermi tunngaviit ilaallutik:

1. Tusarnaarneq misigisaqarnerlu,
2. Nipilersuutinik pioreersunik nipilersorneq,
3. ilaarsineq,
4. nipilersuusiorneq,
5. nutarterineq, nutaaliorneq, piareersaqqaarani nipilersorneq,
6. nassuiaasiorneq aamma
7. qisuariaateqarneq ilikkagaqartarnerup ilaatut.
   1. **Suleriaatsit**

Ilinniartitsinermi ilinniartitsissummi sammisani tunngaviusumik aaqqissuussamik ilisimasat saqqummiunneqarput, suliaqavinneq atuagarsornerlu. Nipilersornermik ilinniartitsinermi nipilersuutit klassiskit rytmiskillu pillugit naatsumik takussutissiorluni ilinniartitsineq ingerlanneqassaaq. Ilinniartitsineq tamatuma kingorna nipilersornermi sammisanik

minnerpaamik marlunnik aamma nipilersornermi-tusagassialerinermik suliniut sulinivimmik atuagarsornermillu imalik aaqqissuunneqassapput. Sammisat nipilersoriaatsit aalajangiisut assigiinngitsuussapput, aappaalu klassiskimik nipilersornermik sammiviussalluni.

Nipilersornerminik-tusagassialerinermik suliniummut atatillugu ilinniartitsissummi ingerlatsinermut angusanullu allaganngorlugu uppernarsaat suliarineqassaaq. Taanna nipilersorneq-tusagassiuutit pillugit inaarutaasumik misilitsinnermi atugassat suliarinissaannut ilinniartitsisumut tunngaviussaaq.

Ilinniartitsineq imatut aaqqissuunneqassaaq ilinniartut assigiinngiiaarnerat, taakku ilikkariaasiat pisariaqartitaallu isiginiarneqassallutik. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput.

Ilinniartitsinermi nipilersornermik ilinniarneq nipilersornerlu assigiimmik agguarneqassapput. Sungiusarnerit ajornannginnerit aqqutigalugit ilinniartut ilinniarnerup ingerlanerani tamanit. nipilersorneq nipilersornerullu ingerlanneqarnera pillugit allaganngorlugit oqaaseqaateqartassapput. Tamassumani ilinniartut nipilersornermik ilinniartitsissummi taaguusiortarnerat taperserneqassaaq.

Ilinniartitsinerup ilaatut nipilersorluni tusanaartitsinissaq suliarineqassaaq. Taamatut annertunerusumik annikinnerusumilluunniit pisoqartitsinermut atatillugu, nipinut atortut ikkussornissaat nipilersuutinillu naleqquttunik piareersaanissaq ilinniartitsissutigineqassapput. Tamassuma kingorna qisuariaateqarneq nipilersornermi ineriartoqqinnissamut tunngaviussaaq.

Nipilersornermik ilinniartitsineq nipilersornermik ingerlatsinerit allat attavigalugit pilersinneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartitsissutip siornani studiemi teknikkimi taaguutinik eqqortumik paasinnittoqariartorluni atuisinnaajartortoqarlunilu. Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni.

Ilinniartitsinermi nipilersuutinut tusaruminartunut taakkuninngalu grafikinngorlugit takutitseqqiinermut tunngatillugu nalunaarsuineq, nalilersuineq, nassuiaaneq qisuariartortarnerlu suliarineqassapput. Tamanna aqqutigalugu ilinniartut suliaqarfimmi taaguutinik atuisarnerat imatut ineriartortinneqassaaq nipilersorneq pillugu oqaatsinik atuisarnerit annertunerusumik pitsaassuseqalertinneqarluni. Tamanna nipilersornermut nipilersornermillu ilinniarnermut tunngatillugu.

4.4. **Ilinniartitsissutinut allanut atassuteqartitsineq**

Ilinniartitsineq imatut aaqqissuussineqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni. Ilinniartut imminnut avatangiisiminnillu paasinnittarnerat ilinniartitsissummi atassuteqartinneqalernissaat, taamaaliortoqarsinnaatillugulu ilinniagaqarnermi ilinniartitsisunut allanut atassuseeqataassalluni, tassa nipilersornermik ilinniartitsissummi inulerinermi, pinngortitamik ilisimatusarnermi inuiaqatigiinnillu ilisimatusarnermi immikkoortuni pingaarnerni immikkoortut ilanngunneqartussaammata.

1. **Nalilersuineq**
   1. **Ingerlaavartumik nalilersuisarneq**

Nalilersuineq nipilersornermik ilinniartitsinermi ilinniartitsissummi ilikkagassatut anguniagassatut aalajangikkat tunngavigalugit ingerlanneqassaaq, piffissalu ingerlanerani misilitsinnerit annikinnerit atorneqartassapput. Ilinniartut ilinniartitsissummi killiffimminnik ilisimatinneqartarnissaat qulakkeerneqassaaq. Nipilersornermik ilinniartitsissummi nipilersornermik nalilersuinermi nipilersornermik ingerlatsineq ingerlaavartumik nalilersorneqartassaaq pitsanngorsarneqartassallunilu. Nalilersuinermi tassani ilinniartitsissummi immikkut eqqumiitsuliorneq kusanartuliornerlu tassunga peqatigitillugu ilanngunneqassapput. Ilinniartut killiffiannik nalilersuinermi ilinniartitsissummi nipilersorneq atuagarsornerlu assigiimmik naleqartinneqassapput.

* 1. **Misilitseriaatsit**

Nipilersornermik ilinniartitsinermi nipilersornermillu ingerlatsinermi marlunnik immikkoortulimmik oqaluttariarsorluni misilitsittoqassaaq:

*Immikkoortumi siullermi nipilersornermik ilinniartitsinermi misilitsittoqassaaq (nipilersornermik atuagarsorneq oqaluttuarisaanerlu)*

Misilitsinnerup immikkoortua ilinniartitsinermi nipilersorneq pillugu sammisani minnerpaamik marlunni piareersaqqaarnagu taakku assinganik ilinniakkat ilanngullugit suliassat tunngavigalugit ingerlanneqassaaq. Nipilersorneq pillugu sammisat suliassami ilaasut tassaassapput nipilersukkat immiussat katillugit minutsinik qulinik sivisussusillit, nipilersornermik tusaruminartumik atortuusinnaasunillu allanik grafikinngorlugu assilisaqarneq

Immikkoortuini aappaani nipilersorneq ingerlanneqassaaq (erinarsorneq nipilersoqatigiinnerlu)

Soraarummeertitsisoq nipilersoqatigiinnermi kisimiillunilu erinarsornermi suliassani marlunni saqqummiinermi peqataassaaq. Nipilersoqatigiilluni misilitsinnermut soraarummeertumut ataatsimut soraarummeertumut ataatsimut minutsit qulit missaat atugassanngortinneqassapput. Kisimiilluni erinarsornermut soraarummeertumut ataatsimut minutsit arfineq pingasut missaat atugassanngortinneqassapput.

Kisimiilluni nipilersornerni taakkunani marlunni aallaavik tassaavoq takussutissiaq ilinniartup suliarisaa, tassanilu nunami namminermi nunanilu allani ataatsimik nipilerluni erinarsornerit assigiinngiiaartut ilaassapput. Takussutissiaq piffissap soraarummeerfiup aallartinnginnerani soraarummeertitsisumik akuerineqassaaq. Misilitsinnermi erinarsuut ataaseq soraarummeertumit toqqarneqassaaq aappaalu censorimit toqqarneqassalluni. Erinarsornerni ilinniartitsisumit soraarummeertulluunniit ingiuisussatut nassataanit ingiuisoqassaaq.

Kisimiilluni erinarsuut nammineq toqqagaq kisimiilluni nipilersornermik taarserneqarsinnaavoq.

Nipilersoqatigiilluni misilitsinnermi soraarummeertut ataasiakkaat taakkunani minnerpaamik ataatsimi nipilersuutinik piginnaasatik takutissavaat. Nipilersoqatigiit – minnerpaamik marlunnik amerlanerpaamillu arfineq marlunnik peqataasullit – tassaassapput holdini soraarummeertut kisimiillunilu erinarsortoqassalluni. Pisuni immikkut ittuni soraarummeertut nililiinerup avataani nipilersoqatigiinni allani peqataasinnaapput.

Piffissaq piareersarfissaq tamarmi minutsit 60-it missaaniissaaq, piffissarlu soraarummeerfik soraarummeertumut katillugit minutsit 60-it missaanissalluni.

Ini piareersarfik nipilersuuteqassaaq, ataatsimik guitareqassaaq ataatsimillu noqartilimmik nipilersuuteqassalluni. Soraarummeertut aammattaaq nammineq toqqakkamik nipilersornermi atortumik nassarsinnaapput. Soraarummeertut immiussamik ataatsimik nuutinillu imaluunniit grafikinngortitanik immaqalu nipilersuummut atatillugu oqaasertamik tunniussisimassapput.

Piffissap soraarummeerfiup aallartinnerata misilitsinnerullu akornanni ilinniartitsissummi ilinniartitsinerup ilaatut ilinniartitsissup ilinniartut marloriarluni-pingasoriarluni naapittassavai nipilersoqatigiilluni saqqummiinermik kisimiillunilu erinarsornermik misilitsinnissami nipilersornermi piginnaasat puigorneqaqqunagit.

*Imminnut ilinniartittut*

Imminnut ilinniartittut nipilersornermi sammisanik minnerpaamik marlut akornanni aamma nipilersornermik-tusagassialerinermik suliniummik ataatsimik makitsinikkut nipilersornermi piginnaasanik misilitsissapput. Taanna imarisaat soraarummeertitsisumit akuerineqassapput. Imminnut ilinniartittut nipilersoqatigiinnermi peqataassanngillat, kisiannili nipilersornermi

nammineerlutik suliassaminnik nalilerneqassallutik, taakkunannga ataaseq erinarsorluni saqqummiunneqassaaq, censorimillu toqqarneqassalluni, tassaassallutik ataatsimik nipilerluni erinarsuutit assigiinngiiaartut soraarummeertumit katitikkat soraarummeertitsisumillu akuerisat

*Napparsimanerup kingorna soraarummeerneq*

Napparsimerup kingorna piffissami soraarummeerfimmi misilitsinnermi nipilersornermik piginnaasanik namminerlu suliassanik marlunnik soraarummeertitsisoqassaaq, taakkunannga ataaseq erinarsorluni saqqummiinerussalluni censorimit toqqagaq, tassa nipilersoqatigiinneq atorneqassanngimmat.

* 1. **Nalilersuinermi tunngaviit**

Nalilersuinermi soraarummeertup ilinniartitsissummi anguniakkanik qanoq annertutigisumik angusinera tunngavigalugu nalilersuisoqassaaq. Nalilersuinermi uku pingaartinneqassapput:

Nipilersornermik piginnaasat (nipilersorneq pillugu atuagarsorneq oqaluttuarisaanerlu)

* + 1. nipilersornermi tunngavinnik, nipilersornermik ilinniarnermik tusarnaartarnermillu ilinniarnermik ilisimasat aammalu taakkuninngalu nipilersuummik nalilersuinermi atuisinnaassuseqarneq,
    2. nipilersornerup oqaluttuarisaanerani, inuiaqatigiinni, kulturimi aamma nipilersoriaatsinik assigiinngitsunik ilisimasaqarneq
    3. nipilersornermi nipilersuutinik atuisinnaassuseqarneq aamma
    4. nipilersorneq pillugu sammisamut imaluunniit nipilersornermi-tusagassiuutilerinermi suliniummut atatillugu ajornartorsiutinik taakkunuunga atasunik nassuiaasinnaassuseqarneq oqallisiginnissinnaassuseqarnerlu.

Nipilersorneq (erinarsorneq nipilersoqatigiinnerlu) Nalilersuinermi uku pingaartinneqassapput:

1. tusaasaqarsinnaassuseq nipilersorsinnaassuserlu, tassa nipilersoqatigiinnermi peqataasunut allanut nipilersoqatigiinni oqimaasaqatigiissitsinermi nammineq ingerlatsinermik malugisaqarneq (nalilersuinermi immikkoortoq taanna napparsimareernerup kingorna soraarummeernermi imminnullu ilinniartittunut atuutinngilaq),
2. erinarsorluni nipilersuutinillu piginnaasat aamma kisimiilluni saqqummiinermi nipilersoqatiiinnermilu nipilersornermi saqqummiineq.

Soraarummeertut ataasiakkaarlugit nalilersorneqassapput, aammalu nipilersornermik ilinniakkani nipilersornermilu soraarummeertut ataasiakkaat saqqummiinerannu ataatsimut karakteriliisoqassaaq. Nipilersornermik ilinniakkat nipilersornerlu assigiimmik nalilerneqassapput.

**Ilanngussaq 43**

**Nipilersorneq C**

1. **Ilinniartitsissutip inissisimanera**

Nipilersornermik ilinniartitsissutip inissisimanera tassaavoq nipilersornermik ingerlatsinermik atuagarsornermillu paasinninnerup akornanni ataqatigiissitsilernissaq, siornatigut maannakkullu pilersornerup, sumiiffinni nunarsuarmilu takutitseriaatsit aammalu nipilersoriaatsit immikkuullarissullu. Nipilersornermik ilinniartitsissut nutaaliornikkut, nutaaliornerup ingerlaneratigut nipilersornikkullu kinaassutsimik ineriartortitsisarpoq kulturimillu pilersitsisarluni, ilinniartitsissummilu ilinniartut nipilersortarneranni unammillertinneqartarput ineriartortinneqartarlutillu. Ilinniartitsissummi ilinniartut suleqatigiissinnaassusiat, imminnut aqussinnaassusiat takutsitserusussinnaassusiallu aammalu periarfissanik nutaanik takunnissinnaassusiat ineriartortinneqartarput. Pilersitsinikkut nipilersornikkullu nipilersornermik ilinniartitsissut ilinniagaqarnermi pingaaruteqartumik inissisimavoq.

1. **Ilinniartitsissummi siunertat**

*Ilisimasat piginnaasallu*

Ilinniartut ilisimasaqarnikkut piginnaasaqarnikkullu suliaqarfimmi sakkussaqassapput, taamaalillutik nipilersorneq pillugu nipilersornermilu takutitsisinnaassallutik, aammalu nipilersornermik tusarnaartutut ingerlatsisutullu nipilersornermik ingerlatsinissamut tunngavissaqassallutik.

*Ilikkagaqartarnermi sulinermilu piginnaasat*

Ilinniartut nipilersornermi ineriartoqqinnerminnut atatillugu nipilersornermik pissutsinillu nipilersornermut tunngasunik nalilersuinermik suliaqarsinnaassapput aammalu nipilersornermi takussutissanik, nipilersornermik ilinniarnermik, tusarnaarnermik ilinniarnermik nipilersornermilu atuagarsornermik suliaqassallutik. Ilinniartut tassunga atatillugu nipilersornermik piginnaasaqassapput nipilersornermillu paasisimasaqassallutik.

*Inuttut inuillu akornanni attaveqaqatigiittarnermi piginnaasat*

Ilinniartut nipilersornermi suleqatigiissinnaassusermik imatut takutitsissapput, ataatsimut nipilersornermik misigisaqarnissamut periarfissillutik.

*Kulturikkut inuiaqatigiillu akornanni piginnaasat*

Ilinniartut nipilersornermik suliaqarnermi oqaluttuarisaanermi, inuiaqatigiinni kultumilu pissutsit ilanngusinnaassavaat, taamaalillutillu imminnut avatangiisiminnullu paasinnittarnermik arlalitsigut tunngavisissiissallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut uku piginnaalissavaat:

*Nipilersornermik piginnaasat (nipilersornermik atuagarsorneq oqaluttuarisaanerlu)*

* + 1. kalaallit nipilersorneranni nunarsuarmilu nunat killiit eqqumiitsuliorluni nuannarineqarlutillu nipilersorneranni nipilersoriaatsini assigiinngitsuni nipilersornermi tunngaviit paasisinnaassavaat
    2. tunngaviusumik taaguut nipilersornermillu ilinniarnermi, tusarnaartarnermik ilinniarnermi nipilersornermilu atuagarsornermi periutsit atorlugit nipilersornermik oqaluttuarisaanermut, inuiaqatigiinnut kulturimullu tunngasuni nipilersornermik paasinninnertik takutissinnaassavaat
    3. nammineq nunagisami nunamiullu allat kulturianni nipilersorneq pillugu oqallinnermi ilinniartitsissummi taaguutit atorsinnaassavaat,
    4. nipilersorneq pillugu sammisami peqataasinnaassapput nassuiaasinnaallutillu,
    5. nipilersuummik tusaruminartumik grafinngorlugu ajornanngitsumik takutitamik malinnaasinnaassapput aamma
    6. tusagassiuutini naqitani takusassianilu issuakkat ilinniartitsissummut tunngasut ujarsinnaassavat atorsinnaassallugillu.

*Nipilersornermik ingerlatsineq (erinarsorneq nipilersoqatigiinnerlu)*

* + 1. kalaallit nunallu tamat akornanni erinarsuutinik ataatsimik nipilimmik tulleeriillunilu erinarsuutinik erinarsorsinnaasapput nipilersorsinnaassallutillu,
    2. akkordimi, rytmiskimi basimilu nipilersuutit atorlugit nipilersukkat ajornanngitsut nipilersorsinnaassavaat,
    3. erinarsornermut nipilersornermullu atatillugu tusaasaqartarnermik ilinniakkat ajornanngitsut atorsinnaassavaat aamma
    4. nipilersornermik aaqqissuussineq suleqatigiilluni ilinniarsinnaassaassavaat tusarnaartunullu tusanaartillugu
  1. **Ilinniartitsissutip imarisai pingaarnerit Ilinniartitsissutip imarisai pingaarnerit ukuupput:**

*Nipilersornermik piginnaasat (nipilersornermik atuagarsorneq oqaluttuarisaanerlu)*

* + 1. tunngaviusumik nipilersornermik ilinniarneq tusarnaartarnermillu ilinniarneq,
    2. kalaallit nipilersuutaannit, nunarsuarmi kitaamiut nuarsuarmilu kitaamiuunngitsut eqqumiitsuliorlutik nuannarineqartunillu nipilersuutaannit nipilersukkat aqqutigalugit nipilersornermi tunngaviit,
    3. kalaallit nipilersuutaanni aamma nunarsuarmi kitaamiut eqqumiitsuliorluni nuannarineqartunillu nipilersorneranni nipilersornermik oqaluttuarisaanermi nipilersornermillu kulturimi pissutsit,
    4. nipilersornermi sammisaq immikkut sungiusagaq aamma
    5. nipilersuummut toqqakkamut tunngatillugu oqaasertat ajornanngitsut naatsut.

*Nipilersornermik ingerlatsineq (erinarsorneq nipilersoqatigiinnerlu)*

* + 1. timi, nipi nipilersuutillu atorlugit nipilersorneq,
    2. nunami namminermi nunanilu allani ataatsimik nipilerluni tulleeriillunilu erinarsukkanit nipilersuutillu atorlugit nipilersornermi immikkoortut toqqakkat assigiinngiiaartut,
    3. nipimik tunngaviusumik pilersitsineq, rytmemik, bassimim akkordimillu nipilersuutini teknikki ajornanngitsoq aamma
    4. nipilersukanik sungiusarneq nipilersornerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput ilaatigut teknologiimut, tugasassiuutinut, kulturimut, inuiaqatigiinnut tarnip pissusaanut tunngasut atorlugit pingaarnertut ilinniakkanut atassuteqartitsilerluni. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput.

1. **Aaqqissuussineq**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartut ilinniartitsissummi ilinniakkat ataatsimoortillugit saqqummiivigineqarnissaat pingaartinneqassaaq, taamaalilluni nipilersorneq piginnaasallu imminnut atanerannik nikerartinneqartarnerannillu misigisaqassallutik. Nipilersornermik ingerlatsinermut

nipilersornermillu piginnaasanut, nipilersukkanut tusaasanullu atatillugu oqaloqatigiissutigineqartassapput, nalilersorneqartassallutik qisuariarfigineqartassallutillu. Taamatut suliaqarluni atugarsornilu ilinniarnermi ilinniartitsissummi taaguutit periutsillu suliarinerisigut nipilersornermik misigisaqarneq pitsaassuseqalersinneqassaaq.

Nipilersornermik ilinniartitsinermi ilikkagaqartarnermi aaqqissuussamik uku sammineqarput, tassani pisuniit malittarisassanut eqqarsartarneq nassuiaasiornermi tunngaviit ilaallutik:

1. Tusarnaarneq misigisaqarnerlu,
2. Nipilersuutinik pioreersunik nipilersorneq,
3. ilaarsineq,
4. nipilersuusiorneq,
5. nutarterineq, nutaaliorneq, piareersaqqaarani nipilersorneq,
6. nassuiaasiorneq aamma
7. qisuariaateqarneq ilikkagaqartarnerup ilaatut.
   1. **Suleriaatsit**

Ilinniartitsinermi ilinniartitsissummi sammisani tunngaviusumik aaqqissuussamik ilisimasat saqqummiunneqarput, suliaqavinneq atuagarsornerlu. Nipilersornermik ilinniartitsinermi nipilersuutit klassiskit rytmiskillu pillugit naatsumik takussutissiorluni ilinniartitsineq ingerlanneqassaaq. Ilinniartitsineq tamatuma kingorna nipilersornermi sammisanik minnerpaamik marlunnik aamma nipilersornermi-tusagassialerinermik suliniut sulinivimmik atuagarsornermillu imalik aaqqissuunneqassapput. Sammisat nipilersoriaatsit aalajangiisut assigiinngitsuussapput, aappaalu klassiskimik nipilersornermik sammiviussalluni.

Nipilersornerminik-tusagassialerinermik suliniummut atatillugu ilinniartitsissummi ingerlatsinermut angusanullu allaganngorlugu uppernarsaat suliarineqassaaq. Taanna nipilersorneq-tusagassiuutit pillugit inaarutaasumik misilitsinnermi atugassat suliarinissaannut ilinniartitsisumut tunngaviussaaq.

Ilinniartitsineq imatut aaqqissuunneqassaaq ilinniartut assigiinngiiaarnerat, taakku ilikkariaasiat pisariaqartitaallu isiginiarneqassallutik. Ilinniartut ilinniartitsissummi oqaatsinik siulliullugu oqaasillit aappaattullu oqaatsit isiginiarneqassapput.

Nipilersornermi tunngavinnik ilinniartut paasisaqarnissaat siunertaralugu nipilersornermik ilinniarnermi ilinniakkat imaanut pingaarnernut atatillugu nalilersuisoqartassaaq, tusarnaarluartassaaq, saqummiisoqartassaaq oqallittoqartassallunilu. Suliaqarneq tamarmiusoq tunngavigalugu ilinniartut ilinniartitsisorlu suleqartigiillutik nipilersornermi sammisamik minnerpaamik ataatsimik sammisaqassapput.

Nipilersornermi ilitsersuilluni, ilaarsilluni ilinniartitsisumillu aqunneqartumik ilinniartitsinermiit nipilersornermi nammineersinnaassuseqarnissamut suleqatigiissinnaanermullu suliniuteqartoqassaaq. Tiimini nipilersorfiusuni ataasiakkaani

pilersorluni atuagarsorlunilu sulineq aamma suleriaatsit assigiinngitsut akornanni nikerartitsisoqassaaq. Ilinniartitsinermut atatillugu tusarnaartitsinissamut nipilersornermik sungiusartoqassaaq. Tamassuma kingorna qisuariaateqarneq nipilersornermik ineriartoqqinnissamut tunngaviussaaq.

**Suleriaatsit**

Ilinniartitsinermi ilinniartitsissummi sammisani tunngaviusumik aaqqissuussamik ilisimasat saqqummiunneqarput, suliaqavinneq atuagarsornerlu. Nipilersornermik ilinniartitsinermi nipilersuutit klassiskit rytmiskillu pillugit naatsumik takussutissiorluni ilinniartitsineq ingerlanneqassaaq. Ilinniartitsineq tamatuma kingorna nipilersornermi sammisanik minnerpaamik marlunnik aamma nipilersornermi-tusagassialerinermik suliniut sulinivimmik atuagarsornermillu imalik aaqqissuunneqassapput. Sammisat nipilersoriaatsit aalajangiisut assigiinngitsuussapput, aappaalu klassiskimik nipilersornermik sammiviussalluni.

Nipilersornerminik-tusagassialerinermik suliniummut atatillugu ilinniartitsissummi ingerlatsinermut angusanullu allaganngorlugu uppernarsaat suliarineqassaaq. Taanna nipilersorneq-tusagassiuutit pillugit inaarutaasumik misilitsinnermi atugassat suliarinissaannut ilinniartitsisumut tunngaviussaaq.

Nipilersornermik ilinniartitsineq nipilersornermik ingerlatsinerit allat attavigalugit pilersinneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartitsissutip siornani studiemi teknikkimi taaguutinik eqqortumik paasinnittoqariartorluni atuisinnaajartortoqarlunilu. Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni.

Ilinniartitsinermi paasisaqarluni, nalilersuilluni nassuiaallunilu tusarnaartarneq suliarineqassaaq. Tamanna aallaqqaammut ilinniartut namminneq misigisaqartarnerminnik oqaasertalersuinerannut aallaaviussaaq, kingornatigullu ilinniartitsissummi taaguutinut nutserisoqassalluni. Nipilersorneq pillugu oqaatigisanik oqallinnermi siunertaavoq ilinniartut tusakkat nipilersukkallu pillugit isummernissamut tunngavilersuinissamullu ilinniarnissaat.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissap ilaani suliaqarfiit akornanni sulisoqartarluni aammalu ilinniartitsissutini allani ilisimasaqarfinnik sanilliussisoqartarluni. Ilinniartut imminnut avatangiisiminnillu paasinnittarnerat ilinniartitsissummi atassuteqartilernissaat, taamaaliortoqarsinnaatillugulu ilinniagaqarnermi ilinniartitsisunut allanut atassuseeqataassalluni, tassa nipilersornermik ilinniartitsissummi inulerinermi,

pinngortitamik ilisimatusarnermi inuiaqatigiinnillu ilisimatusarnermi immikkoortuni pingaarnerni immikkoortut ilanngunneqartussaammata.

1. **Nalilersuineq**
   1. **Ingerlaavartumik nalilersuisarneq**

Nalilersuineq nipilersornermik ilinniartitsinermi ilinniartitsissummi ilikkagassatut anguniagassatut aalajangikkat tunngavigalugit ingerlanneqassaaq, piffissalu ingerlanerani misilitsinnerit annikinnerit atorneqartassapput. Ilinniartut ilinniartitsissummi killiffimminnik ilisimatinneqartarnissaat qulakkeerneqassaaq. Nipilersornermik ilinniartitsissummi nipilersornermik nalilersuinermi nipilersornermik ingerlatsineq ingerlaavartumik nalilersorneqartassaaq pitsanngorsarneqartassallunilu. Nalilersuinermi tassani ilinniartitsissummi immikkut eqqumiitsuliorneq kusanartuliornerlu tassunga peqatigitillugu ilanngunneqassapput. Ilinniartut killiffiannik nalilersuinermi ilinniartitsissummi nipilersorneq atuagarsornerlu assigiimmik naleqartinneqassapput.

**5.2. Misilitseriaaseq**

Nipilersornermi qaffasissuseq C-mi inaarutaasumik misilitsittoqassangilaq.

.

**Ilanngussaq 44**

**Aaqqissuussaaneq C**

1. **Ilinniartitsissutip imarisaa**

Aaqqissuussaanerup imarivai aaqqissuussaanerup ilusilersornera suleriaatsillu, tassunga ilanngullugu aaqqissuussiffinni aqutsineq. Aqutsisut sulisullu nunani tamani inuiaqatigiinni ineriartorneq isiginiarlugu aaqqissuussiffiup naleqqussarnissamut periarfissaat pillugit ilinniartitsissummi ilisimasaqartoqalersarpoq. Aaqqissuussaanermi suliarineqarput aaqqissuussineq pillugu aalajangiinerit avatangiisinillu suleqateqarluni iliuuseqartarneq.

Ilinniartitsissummi inuiaqatigiinnik ilisimatusarnermi periuseq atorneqarpoq.

1. **Siunertaq**

*Ilisimasat piginnaasallu*

Suliffeqarfiit aaqqissuunneqarnerat, taakku naleqalersitsisarnerat inuiaqatigiinnilu kikkut tamat oqartussaaqataaffigisaanni iliuuseqarnissamut periarfissaat ilinniartut qisuariaateqarlutik isummerfigisinnaassavaat aammalu aaqqissuussiffiup iluani pissutsit inuiaqatigiillu avatangiisit suleqatigalugit aaqqissuussiffiup pisinnaasaqarluarluni immikkoortortaanera qisuariarfigisinnaassallugu.

*Ilikkagaqartarnermi sulinermilu piginnaasat*

Ilinniartut ilaatigut ingerlaqqilluni ilinniagaqaqqinnissaq eqqarsaatigalugu suliaqarfimmi nutaanik ilisimasaqalissapput aammalu Kalaallit Nunaanni nunanilu tamani sumiiffinni pissutsini aqqissuussaanermik atuagarsorneq atorlugu aaqqissuussaanermi ajornartorsiutinik namminersorlutik suliaqarsinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut namminersorlutik suleqatigiikkaarlutillu aaqqissuussaanermi ajornartorsiutinik suliaqarsinnaassapput. Ilinniartut aammattaaq inuttut annertuumik sunniuteqarsinnaaneq suleqatillu peqatigalugit suleqatigiilluni sulisinnaaneq aammalu sulisunik, qullersanik, pisisartunik pilersuisunillu suleqateqarsinnaaneq suliffeqarfinni iluatsitsinissamut piumasaqaataanerannik ilisimasaqarneq tunngavigalugu sulisinnaassapput.

*Kulturikkut inuiaqatigiillu akornanni piginnaasat*

Ilinniartitsissummi Kalaallit Nunaanni inuiaqatigiit nunarsuullu sinnera immikkoortunik anguniakkanillu kisissaanngitsunik peqarnerannik ilisimasaqarneq tunngavigalugu sulisinnaassuseqassapput, tassunga ilanngullugu immikkoortunut angunniakkanullu ilisaritinnissaq takoqqusaarinissarlu suliffeqarfiit iluatsitsinissaannut apeqqutaasorujussuaq.

Ilinniartut allamiut kulturiinik assigiinngitsunik kulturillu aqutseriaatsinut sunniuteqartarnerannik ilisimasaqarneq tunngavigalugu sulisinnaassapput. Ilinniartut tassunga atatillugu kulturini pineqartuni iliuuseqartarnerup ilaatigut naleqqussartariaqarneranik ilisimasaqarneq tunngavigalugu aaqqissuussinernik pilersitsinermik suliaqarsinnaassapput.

Taamatuttaaq nunat allamiut kalaallit kulturiannut kalaallillu aaqqissuusseriaasiannut naleqqussarsinnaanerminnik ajornartorsiuteqarsinnaanerannik ilisimasaqarneq tunngavigalugu sulisinnaassapput. Ilinniartut aammattaaq inuiaqatigiinni naleqalersitsisinnaanermut pisortat suliffeqarfiillu namminersortut aaqqissuusseriaatsinut pisinnaasaqarluartunut ingerlaannarsinnaasunullu naleqqussarsinnaanerisa apeqqutaaneranik ilisimasaqarneq tunngavigalugu sulisinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. oqaluttuarisaaneq tunngavigalugu aaqqissuussaanermik atuagarsornermi maligassiuutit nassuiarsinnaassavaat
    2. aaqqissuussaanerit aaqqissuunneqarnerat periutsillu pillugit ajornartorsiutit oqallisigisinnaallugit nalilersorsinnaallugillu,
    3. suleqatigiinnik suliniuteqarfinnillu aaqqissuussineq aamma suleqatigiinnik suliniutinillu ingerlatsisunik aqutsineq pillugit ajornartorsiutit oqallisiginissaannut

nalilersornissaannullu aaqqissuussiviit iluanni suleqatigiinnerit pillugit ilisimasat atorsinnaassallugit,

* + 1. aaqqissuussivinni piginnaasanik annertusaaneq oqallisigisinnaallugu nalilersorsinnaallugulu,
    2. aaqqissuussivinni aqutseriaatsit oqallisiginissaannut nalilersornissaannullu ilorrisimaarneq, piumassuseqarneq aqutsinerlu pillugit ilisimasat atorsinnaassallugit aamma
    3. kalaallit kulturiat tunngavigalugu aqutsinermik suliaqarsinnaassallutik, pingaartumik uagut-kulturerput aamma uanga-kulturiga assigiinngissutaat tunngavigalugu.
  1. **. Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. aaqqissuussaanermik atuagarsornermi maligassiuutit,
    2. aaqqissuussaanerit ilusilersornerat,
    3. suleqatigiinnik aaqqissuussineq suleqatigiinnillu aqutsineq,
    4. suliniutinik suliaqartunik aaqqissuussineq aamma suliniutinik suliaqartunik aqutsineq,
    5. piginnaasanik annertusaaneq
    6. ilorrisimaarneq, piumassuseqarneq aqutsinerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat toqqarneqassapput taakku pingaarnertut ilinniakkat ilanngullugit ilikkagassatut anguniakkat itisilernissaannut tapersiisussanngorlugit. Ilassutitut ilinniakkat pingaarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput. Ilassutitut ilinniakkat ilinniartitsinerup tamarmiusup 15 pct-it missanik annertussuseqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Pisunit ataasiakkaaniit malittarisassanut tunngaveqarluni suliassallu tunngavigineri ilinniartitsinerup aaqqissuunnerani qitiusumik inissisimapput. Ilinniartitsinermi ilinniartut ilisimasaat annertunerpaamik ilanngunneqassapput. Maanakkut sumiiffinnik ajornartorsiutit suliarineqassapput, tassa ataatsimut isiginnilluni aaqqissuussaanernik nalilersuisoqassammat. Pisunit ataasikkaanit malittarisassanut tunngaveqarluni ilinniartitsinikkut ilinniartut aqqissuussisinnaassusiat, oqaasertalersuisinnaassusiat suliaqarfimmilu tunngavilersuutinik ingerlatitseqqiisinnaassusiat siuarsarneqassaaq.

Aaqqissuussaanermik tunngaveqarnissamik paasinninnermillu pilersitsiniarluni aaqqissuussaanermi atuagarsorneq ilanngunneqassaaq. Aaqqissuussaanermi ajornartorsiutit inunnik ataasiakkaanik aaqqissuussiffinnillu isiginninniarluni isigineqassapput.

Aaqqissuussaanermi atuagarsorluni ilinniartitsinermi periutsit pitsaassusillit pingaartumik ilaapput, kisiannili aaqqissuussaanermi pissutsit aalajangersimasut allaaserinissaannut periutsit annertussusaat ilanngunneqassapput.

* 1. **Suleriaatsit**

Suleriaatsinik toqqaanermi allanngorartitsineq siuariartortitsinerlu tunngavigalugit ilinniartitsineq aaqqissuunneqassaaq, kisiannili aamma ilinniartut assigiinngitsut, taakku ilikkariaaseqarnerat pisariaqartitaallu annertuumik aamma isiginiarneqassallutik. Ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqassapput.

Ilinniartitsinermi ilaavoq aaqqissuussaanermi ajornartorsiutinik aalajangersimasunik killilikkanillu sungiusarluni sulineq, ilinniartut taamaalillutik aaqqissuussaanermi periutsinik suliaqarnermik piginnaasaqalerniassammata.

Ilinniartitsineq ilinniagaqarneq imminut atasoq minnerpaamik ataaseq ilinniartitsinerup tamarmiusup minnerpaamik 10 procentianik annertussuseqartoq atorlugu aaqqissuunneqassaaq. Ilinniagaqarneq imatut aaqqissuunneqassaaq ilinniartut suliaqarfimmi piginnaasaminnik takutitsisinnaassusiat siuarsarlugu, taamaalillunilu Kalaallit Nunaanni sumiiffinni nunanilu tamani pissutsini ilinniartitsissummi atuagarsorneq atorlugu aaqqissuussaanermi ajornartorsiutinik oqalliseqarsinnaassusiat nalilersuisinnaassusiallu siuarsarlugu.

Ilinniartitsineq aaqqissuunneqassaaq IT-p sakkutut ilanngunneqarnissaa isiginiarlugu. Suliakkiissutinik suliaqarnermut sivisunerusumillu ilinniartitsinermut imminut atasumut atatillugu ilinniartut elektroniskimik attaveqaqatigiiffinnik internetimillu annertunerpaamik atuisinnaanerat isiginiarlugu ilinniartitsineq aaqqissuunneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfiulersunut sanilliutitsilluni.

Ilinniartitsissut nunat tamat akornanni kulturillu assigiinngitsut akornanni ajornartorsiutit pillugit ilinniartitsissutinut allanut atassuteqarpoq. Ilinniartitsissut aammattaaq aaqqissuussaanermik, aqutsinermik sulisoqarnermillu ilusilersuinermut ineriartortitsinermullu atatillugu aamma inuussutissarsiutit pillugit politikkimi pissutsit pillugit ajornartorsiutinut atatillugu inuiaqatigiinnik ilisimatusarnermik imaluunniit pinngortitamik ilisimatusarnermik ilinniartitsissutinut atassuteqarpoq.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ingerlaavartumik nalilersuisarnermi tunngaviupput. Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Sammisaqarnerit ilinniartitsissummi pissarsinermik inuit ataasiakkaat ataatsimullu qisuariaateqartarnerannik annertusaasut ilanngunneqassapput.

* 1. **Misilitseriaatsit**

Oqaasertat siumut ilisimaneqanngitsut apeqqutillu arlallit atorlugit suliaq tunngavigalugu oqaluttariarsorluni misilitsittoqassaaq.

Piareersarnissamut minutsit 40-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 20-it missaaniissaaq.

Soraarummeertup soraarummeertitsisullu oqaloqatigiinnerisigut soraarummeertitsineq ingerlanneqassaaq.

* 1. **Naliliinermi tunngaviit**

Saqqummiinernik naliliinermi ilikkagassatut anguniakkat soraarummeertup qanoq annertugisumik malinninnera tunngavigalugu naliliisoqassaaq. Soraarummeertup piginnaasai uku pingaartinneqassapput:

1. suliaqarfimmi ilinniakkanik aaqqissuussinera ingerlatitseqqiineralu,
2. suliaqarfik pillugu tunngavilersueriaasia
3. suliaqarfimmi piginnaasanik takutitsinera aamma
4. Kalaallit Nunaanni sumiiffinni nunallu tamat akornanni pissutsini ilinniartitsissummi atuagarsorneq atorlugu aaqqissuussaanermi ajornartorsiutit pillugit oqalliseqateqarnera nalilersuineralu.

Ataatsimut nalilersuineq tunngavigalugu karakteriliisoqassaaq.

**Ilanngussaq 45**

**Psykologii C**

**1. Ilinniartitsissutip inissisimanera**

Psykologiimi pineqarput inuit inuunermi pisuni aalajangersimasuni qanoq malugisaqartarnersut, eqqarsatarnersut, iliuuseqartarnersut inerikkiartornersullu. Ilisimatusarnermi psykologiimi pingaartitamik ilisimatusarneq, inuiaqatigiinnik ilisimatusarneq inulerinermilu periutsit atorneqarput, ilisimatusarnermilu paasisat inuit pillugit paasisaqartarnermi pissutsini assigiinngitsorpassuarni atorneqartarput.

Ilinniartitsissutip oqaluttuarisaanermi tunngavia filosofimi ilisimatusarnermilu atuagarsornermik pilersitsisarnermik imaqarpoq. Ilinniarnertuunngorniarfimmi psykologimut ilaapput inuit atugarisaannik psykologiimi, ilikkariartortarnermi psykologiimi, immikkoortuni isiginnittarnermi eqqarsatarnermilu aamma ilikkagaqarnermi kiisalu inuttut pissutsinik kinaassutsimillu ilisimatusarnerit atugaqarnermillu pilersitsisarnerit nutaanerusut.

1. Ilinniartitsissummi siunertat

*Ilisimasat piginnaasallu*

Ilisimatusarneq tunngavigalugu psykologiimi pingaarnertut ilinniakkani periutsinilu ilinniartut imatut piginnaasaqartigissapput psykologiimi pissutsinik ilinniartitsissutip nalinginnaasuunerani nalilersuisinnaassueqassallutik qisuariarsinnaassuseqassallutillu tamassuminngalu ilikkagaqarnissamik piumassuseqassallutik kiisaalu psykologiimi atuagarsorluni nassuaatit naleqassusiannik tunngaviusumik annertussusilimmik isummersorsinnaassallutik.

*Ilikkagaqartarnermi sulinermilu piginnaasat*

Ilinniartut psykologiimi ajornartorsiutinik isornartorsiuillutik nalilersuisarnermik piginnaasaqassapput ilaatigullu psykologiimi atuagarsornermik misilittagaqarlunilu ilikkagaqartarnermik aaqqissuussisinnaallutik nalilersuisinnaallutillu. Ilinniartut tassunga atatillugu ataatsimut isiginnillutik pinngortitamik ilisimatusarnermik, inuiaqatigiinnik ilisimatusarnermik inulerinermillu ilinniartitsissutit suliamik ingerlatsinermi ilanngullugit psykologiimik suliaqarsinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut namminneq ilinniagaqarnermi periutsiminnik qisuariaateqarsinnaassapput allanillu suleqateqarsinnaassallutik. Ilinniartut suliamik ingerlatsineq tunngavigalugu inuttut, inuit attaveqatigiittarneranni kulturikkullu pissutsit tunngavigalugit inuit assigiinngiiaartuunerannik paasinnissinnaassapput ataqqinnillutillu. Tassunga atatillugu inuttut kinaassusertik, namminneq periarfissanik inuillu akornanni attaveqartarnertik inerikkiartortissinnaasavaat.

*Kulturikkut inuiaqatigiillu akornanni piginnaasat*

Ilinniartut suliamik ingerlatsineq tunngavigalugu aamma imminnut avatangiisiminnillu paasinninneq tunngavigalugu nunarsuarmi allanngorartumi qanilliartorfiusumilu iliuuseqarsinnaassaput.

1. **Ilikkagassatut anguniakkat imarisaalu**
   1. Ilikkagassatut anguniakkat Ilinniartut uku piginnaalissavaat:
      1. ilinniartitsissummi ilinniakkanik siamasissumik ilisimasaqarnertik takutissinnaassavaat, pingaartumik inuttut nalinginnaasumik iliuuseqartartunut tunngatillugu,
      2. psykologiimi atuagarsornermik, taaguutinik misissuinernillu pingaarnernik nassuiaasinnaassapput isornartorsiuillutillu isummersinnaassallutik,
      3. ajornartorsiutinik aalajangersimasunik maannakkullu ilinniakkanik psykologii ilisimasanik toqqaasinnaassapput atuisinnaallutillu, taakkunanngalu suliamik ingerlatsineq tunngavigalugu isornartorsiuillutik isummersinnaassallutik,
      4. psykologiimi ajornartorsiutinik nassuiaanissamut pissutsit assigiinngitsut, ilanngussinnaassavaat, tassunga ilanngullugu ilisimatusarnermi atuagarsornermi psykologiimi atuagarsornermik inissiisinnaassallutik,
      5. psykologiimi ilisimatusarnermi ilinniartitsissummi ilisimatusarnermi periutsit ileqqorissaarnermilu ajornartorsiutinik tunngaviusumik ilisimasatik takutissinnaassavaat kiisalu ulluinnarni psykologiip psykologiilu tunngavigalugu ilisimasat immikkoortissinnaassaallugit,
      6. inuit iliuuseqartarnerannut tunngatillugu kulturimi pissutsit pingaaruteqassusiat nalilersorsinnaassavaat,
      7. kinaassusermik pinngortitsineq pillugu psykologiimi atuagasornermi ilisimasat takutissinnaassavaat aamma
      8. erseqqarissumik eqqortumillu suliamik ingerlatsinermi taaguutit atorlugit psykologiimi ilisimasaminnik ingerlatitseqqiisinnaassapput.
   2. **Ilikkagassatut anguniakkat imarisaalu**
   3. **Ilikkagassatut anguniakkat**

Ilinniartut uku piginnaalissavaat:

*Inuit attaveqaqatigiittarneranni psykologii*

* + 1. ataatsimoortut pillugit psykologiimi suleriaatsit inuillu attaveqaqatigiittarnerisa sunniutai aamma
    2. inuit attaveqaqatigiittarnerminni takunnissinnaanerat eqqarsaateqarsinnaanerallu, tassunga ilanngullugit pissutsit assigiiaartut pigiliutiinnakkanillu isumaqartarnerit.

*Ineriartorneq pillugu psykologii*

* + 1. inuit piffissami sivisuumi ineriartornerat, tassunga ilanngullugit kingornussat, avatangiisit kulturillu pingaaruteqassusiat aamma
    2. isumassuineq, ajuallajassuseq aamma inuunermi atugassarititat apeqqutaatinnagit akiuussinnaassuseq.

*Pissutsinik takunnissinnaaneq eqqarsaateqarsinnaanerlu aamma ilikkagaqartarneq*

* + 1. psykologiip, inuit attaveqaqatigiittarnerisa kulturimilu pissutsit ilikkagaqartarnermut, silassorissusermut, piumassuseqartarnermullu eqqaamannissinnaanermullu pingaarutaat aamma
    2. paasinnittarnerup eqqarsaateqartarnerullu inuit avatangiisiminnik paasinnittarnerannut pingaaruteqassusiat.

*Kulturi kinaassuserlu*

* + 1. kinaassuseq inuttullu qanoq ittuuneq aamma
    2. kulturikut allanngornerit kinaassutsillu ineriartornera.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Psykologiimi ilassutitut ilinniakkat ilinniakkanut pingaarnernut atassuteqartitsissapput itisiliillutillu ilinniartitsissummilu ilisimasanik annertusaassallutik, ilinniartut taamaalillutik ilikkagassatut anguniakkat angusinnaaniassammatigit. Ilassutitut ilinniakkat pingaarnerit ilanngullugit imatut aaqqissuunneqarsinnaapput ilinniakkat sammiviini aalajangersimasuni ilinniakkanut atassuteqartitsinermut tapersiillutik. Ilassutitut ilinniakkat pingaartumik ukuninnga tapersiisussanngorlugit toqqarneqarsinnaapput:

* + 1. kulturimi psykologiimi pissutsit,
    2. peqqissutsimi psykologiimi pissutsit,
    3. tusagassiornermi psykologiimi pissutsit,
    4. iliuutsinut tungasut atorneqarsinnaasullu,
    5. sulinermut inuussutissarsiornermullu tunngasut imaluunniit
    6. ilisimatusarnermi pissutsit peqqissaarunneqartullu.

Pingaarnertut ilinniakkatullu ilassutitut ilinniakkat sapinngisamik Kalaallit Nunaanni nunallu tamat akornanni pissutsinut atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
2. Ilinniartitsineq imatut aaqqissuunneqassaaq ilinniartitsisut ilinniartullu akornanni ilikkagaqartarnermi oqaloqatigiittarnerattut sapinngisamik isikkulerlugu.
3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Aqqissuussinermi periuseq pingaarneq tassaavoq sammisat atorlugit ilinniartitsineq, tassani pingaarnertut ilinniakkani immikkoortut tamarmik ilinniartitsinerup naammassinerani misissorneqarsimassallutik. Ilinniartitseriaaseq suliaqarfimmi ingerlatsineq aallaavigalugu ilinniartut inuttut inuillu attaveqaqatigiittarneranni ineriartornerannut tapersiissaaq, ilinniarnermilu piginnaasat isornartorsiuilluni eqqarsarluni sulinikkut ilinniartitsissutinullu allanut attaveqartillugu ineriartortinneqassapput.

* 1. **Suleriaatsit**

Ilinniartitsineq imatut aaqqissuunneqassaaq ilinniartut psykologiimi pissutsinik ilinniartitsinermi ilaasunik ataatsimut isiginnillutik imminnullu atasunik paasisaqartillugit. Ilinniartitsineq aaqqissuunneqassaaq suleriaatsit ilinniartitsissumilu piumasaqaatit ilanngullugit aammalu assigiinngiiaartumik pissuseqarnissaq siuariartornissarlu siunertaralugit ilinniartut nammineersinnaanerannik piumasaqaateqarluni, kisiannili aamma ilinniartut assigiinngiiaartut, ilikkagaqariaasiat pisariaqartitaallu annertuumik isiginiarneqassallutik.

Ilinniartseriaatsit ilinniartitsissut qitiutillugit ilinniartullu qitiutillugit assigiinngiiaartinneqassapput aammalu pisunit ataasiakkaanit malittarisassamut eqqarsartarnermik tunngaviusumillu periutsinik nassuiaasiorneqarnikuunngitsunik tunngaveqarluni periutsit paarlakaajaartinneqassallutik, tassunga ilanngullugit suliniutit tunngavigalugit suleriuseqarnissamut periarfissiineq. Nunarsuarmut pissusivinnut atassuteqartitsinissaq pingaartinneqassaaq. Tusagassiuutit paasissutissiinermulu teknologiit assigiinngitsut ilanngunneqassapput.

IT ilinniartitsinermi ilikkagaqartarnermilu atortutut nalinginnaasutut ilaatinneqartassapput, ilaatigut interneti atorlugu ilisimasanik ujarlernermi ingerlatitseqqiisarnermilu.

Ilinniartitsinermut ilaapput it tunngavigalugu programmit psykologiimik suliaqarnermik imallit assigiinngitsut atornerat ilinniartitsissummilu isummerfigineqarnerat.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuisarnerat ilinniartitsissummilu taaguutinik atuinerat aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutitsilluni.

Ilinniartitsissummi ilinniakkat ilinniartitsissutinut tamanut nalinginnaasumik atassuteqarpoq, taakkulu inunnik assigiinngitsunik iliuuseqarluni ilinniagaqarfiupput aammalu ilinniartitsissutini pineqartuni ataatsimut tapersiillutik eqqarsaasersornissamut annertunerusumillu paasisimasaqalernissamut periarfissiillutik.

1. **Nalilersuineq**
   1. **Ingerlaavartumik nalilersuineq**

Ilinniartitsissummi ilikkagassatut anguniakkat aallaavigalugit nalilersuineq aaqqissuunneqassaaq ilinniartitsinermilu pitsaassuseq taperserlugu aaqqissuunneqassalluni. Ilinniartut inissisimanerminnik ingerlaavartumik ilisimasaqarnerisigut ilinniartut ilikkagaqartarnerminni siuariartornissaat nalilersuinermi qulakkeerneqassaaq. Ilinniatitsinerup ingerlanerani arlaleriarluni allakkatigut oqaasiinnakkullu nalilersuineq ingerlanneqassaaq.

Taamaaliornikkut ilinniartitsinerup naammassinerani nalilersueriaatsit assigiinngitsut atorneqarsimanissaat qulakkeerneqassaaq.

* 1. **Misilitseriaaseq**

Ilanngussami siumut ilisimaneqanngitsumi suliassaq tunngavigalugu oqaluttariarsorluni misilitsittoqassaaq. Ilanngussaq suminngaanniik pissarsiarineqarsimaneranik imaqassaaq.

Suliassat qulequtserneqarsimassapput taassumalu ataani apeqqutinik ilitsersuutinik ilaqartinneqassallutik. Suliassaq ilanngussaq ilanngullugu annerpaamik A4 atorlugu annertunerpaamik pingasunik qupperneqassaaq. Suliassat tamarmik sammisanik atuarneqarsimasunik imaqassapput.

Minutsit 48-t missaanni piareersartoqassaaq piffissarlu soraarummeerfik soraarummeertumut ataatsimut minutsit 24-t missaaniissalluni.

Soraarummeertitsineq soraarummeertup soraarummeertitsisullu oqaloqatigiinneratigut ingerlanneqassaaq.

* 1. **Nalilersuinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Soraarummeertup ukunani piginnaasai pingaartinneqassapput:

* + 1. psykologiimi suliamik ingerlatsinermi ajornartorsiutinik aalajangersimasunik oqaluttuarneq,
    2. psykologiimi atuagarsorneq periutsillu atorlugit nalilersuineq,
    3. psykologiimi ajornartorsiutinik atassuteqartitsineq,
    4. ilinniartitsissummi taaguutit atorlugit psykologiimik ilisimasanik aaqqissuussineq ingerlatitseqqiinerlu aamma
    5. suliamik ingerlatsineq pillugu oqaloqatigiinnermut ilanngussaqarneq.

**Naliliinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq.

**Ilanngussaq 46**

**Upperisarsiorneq C**

1. **Ilinniartitsissutip inissisimanera**

Ilinniartitsissut upperisarsiorneq inuiaqatigiit Inuit upperisarsiornerannik nunarsuarmilu upperisarsiornermik imaqarneruvoq, ilaatigullu kristumiussutsimik tassunga ilanngullugit Inuit kristumiuunerat aamma upperisat kulturillu naapinnerat pinngitsoorani ilinniagassaapput. Ilinniartitsissummi qangali maannakkullu ileqqunik nunarsuaq tamaat isigalugu ingerlatitseqqiinerit ataatsimoortinneqarnerput. Ammasumik kinaassusersiornanilu isumaqarneq upperisarsiornermillu ilisimatusarneq tunngavigalugu qanga maannakkullu

upperisat upperisanilu pingaarnerni pisut sammineqarput. Upperisarsiornermik paasinninnermi isummat allaaserinnittut, nassuiaasut isornartorsiuisullu sammisaqarluni ataatsimoortinneqarput, taakkulu uperisani nutaaliaasumik eqqarsaasersortarneq saqqummiunneqarluni, tassani upperisaqarnermik pingaarnerutitsinnginneq pillugu isummat. Ilinniartitsissut upperisanut aalajangersimasunut pituttorsimanngilaq. Upperisarsiorneq kulturimik paasinninnermut upperisallu Kalaallit Nunaanni inuiaqatigiinnut pingaaruteqarnerannik paasinninnermut tapersiivoq aammalu maannakkut nunarsuarmilu upperisanut assigiinngitsunut atassuteqatitsilluni.

1. Ilinniartitsissummi siunertat

*Ilisimasat piginnaasallu*

Ilinniartut upperisanik upperisarsiornermilu isumanik ilisimasaqassapput paasinnillutillu aammalu upperisarsiornermik ilinniartitsissummi oqaatsinik tunngaviusumillu taaguutinik atuisinnaassallutik.

*Ilikkagaqartarnermi sulinermilu piginnaasat*

Upperisarsiornermi atuakkat ilinniartut nalilersorsinnaassavaat, nassuiarsinnaallugit atassuteqartissinnaallugillu. Ilinniartut aamma upperisarsiornermi upperisarsiornermilu pissusivinnik paasinnittarnermut tunngatillugu ilisimasaqassaput.

*Inuttut inuillu akornanni attaveqaqatigiittarnermi piginnaasat*

Ilinniartut upperisarsiornermik imatut ilisimasaqassapput upperisarsiornermik ilinniartitsissummut inuttut qisuariarsinnaallutik ilisimasanillu atuisinnaallutik. Ilinniartut nunarsuarmi sukkasuumik allanngoriartorfiusumi peqatigiittarnerullu annertusinerani kulturit akornanni inuiaqatigiinni upperisarsiornermik ingerlatsinermik ilisimasaqarneq tunngavigalugu kulturit akornanni naapitsisinnaassapput.

*Kulturikkut inuiaqatigiillu akornanni piginnaasat*

Ilinniartut upperisani ataasiakkaani upperisallu akornanni imminnut atanernik assigiinngiiaarnernillu ilisimasaqassapput aammalu upperisat inunnut ataasiakkaanut, peqatigiinnut inuiaqatigiinnullu pingaaruteqassusiat pillugu ilisimasaqassallutik. Ilinniartut imminnut avatangiisinillu imatut paasinnissapput nammineq isummersinnaanermut Kalaallillu Nunaanni inuiaqatigiinni nunarsuarmilu inuiaqatigiinni peqataanissamut ilinniartitsissummi tunngavissiisinnaallutik.

**3Ilikkagassatut anguniakkat imarisaalu**

* 1. **Ilikkagassatut anguniakkat**

Ilinniartut uku piginnaalissavaat:

* + 1. inuiaqatigiit Inuit upperisarsiorneranni pingaarnerit nassuiarlugit, Kalaallit Nunaanni Inuillu najugaqarfiini allani uppernarsarneqarneratut, tassunga ilanngullugu Inuit kulturiisa kristumiussutsimik Europamilu kulturinik naapitsinerat kiisalu

kristumiuunnginnermi ileqqutoqqat kalaallit inuunermik paasinnittarnerannut sunniutaat, aamma ulluni nutaanerusuni,

* + 1. kristumiussutsimi maannakkut, oqalutuarisaanermi sunniuteqartunillu pissutsit pingaarnerit nassuiarlugit,
    2. nunarsuarmi upperisani ataatsimi-marlunni pissutsit nassuiarlugit,
    3. upperisarsiornermi pisut pingaarnerit nassuiarlugit upperisarsiornermillu ingerlatsinermi tunngaviusumik oqariartaatsit atorlugit,
    4. ilinniartitsissummi uppernarsaatit nalilersorlugit, nassuiarlugit attaveqartillugillu, tassunga ilanngullugit uperisarsiornermi nunami namminermi avataanilu atortut qanoq isiginneriaasiannik nalilersuineq, tassa peqataasunit avataaneersunillunniit isigalugit, immaqa upperisarsiornermik isornartorsiuilluni isummat,
    5. upperisat taakkulu sunniutaannik oqaluttuarisaanerat, upperisarsiornernut nalinginnaasunut, upperisarsiornerunngitsumut imaluunniit upperisaq tunngaviginagu kulturimut eqqarsartariaatsinullu toqqakkanut tunngatillugu,
    6. upperisat inuunermillu isiginneriaatsit inunnut, inuiaqatigiinnut kulturimullu pingaaruteqassusiannik qisuariaateqarluni paasinninnermik takutitsineq,
    7. suliamik ingerlatsineq tunngavigalugu nammineq allallu kulturikkut naleqartitaat pillugit oqallinnernut akuuneq, taamaaliorlunilu nunarsuarmi inuiaqatigiinnut tunngatillugu pitsaassuseqartitsileruni aamma
    8. ileqqorissaarnermi ajornartorsiutit oqaasertalersorlugit.
  1. **Ilikkagassatut anguniakkat imarisaalu**
  2. **Ilikkagassatut anguniakkat**:
     1. inuiaqatigiit Inuit upperisaat, ilikkagassatut anguniakkani allaaserineqarneratut
     2. kristumiuuneq, tassunga ilanngullugit Testamentitoqqami Testamentitaamilu oqaasertat, kristumiussutsip oqaluttuarisaanerani oqaasertat, maannakkullu kristumiussutsimi oqaasertat,
     3. nunarsuarmi upperisarsiorneq alla, tassunga ilanngullugit upperisarsiornermi pineqartumi qanga maannakkullu oqaasertat aamma
     4. upperisarsiornermi pisut pingaarnerit, soorlu tusaamaneqartut, ileqqut, guutisiornerit, ileqqorissaarneq, ilinniartitsissutit, uppersarsiornermi misilittakkat upperisarsiornerillu aaqqissuussaanerat.

**3.3 Ilassutitut ilinniakkat**

Ilassutitut ilinniakkat pingaarnertut ilinniakkanik itisiliissaput atassuteqartitsillunilu imaluunniit suliamik ingerlatsinerit nutaat imatut ilanngunneqassallutik ilinniartitsissummi oqaluttuarisaanermi, maannakkut, inuiaqatigiinni ileqqorissaarnermilu pissutsit saqqummersinneqassallutik.

Ilassutitut ilinniakkanut ilaapput sammisat ileqqorissaarnermut, filosofimut, upperisarsiornerni inunnut, upperisarsiornermi psykologiimut imaluunniit upperisarsiornermi

filosofimut tunngasut. Tassunga taarsiullugu ilanngunneqarsinnaapput upperisarsiornermik ingerlatsinermi sammisat tunngavilersorluakkat, tassanilu misilittakkat tunngavigalugit misissuinerit ilanngunneqarsinnaapput aammalu nammineq toqqakkamik upperisaq alla atuarneqarsinnaalluni.

Pingaarnertut ilinniakkatullu ilassutitut ilinniakkat sapinngisamik Kalaallit Nunaanni nunallu tamat akornanni pissutsinut atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Upperisat immikkuullarissutut, kulturimik oqaluttuarisaanermillu pilersitsisartut isigineqartarput, tamarmik immikkut immikkuullarissumik isikkoqarlutik ajornartorsiuteqarfiullutillu, aammalu upperisarsiornermi pisut immikkoortinnerat atorlugu sanilliussilluni isiginnittoqartarluni.

* 1. **Suleriaatsit**

Ilinniartitseriaatsit ilinniartut ilinniartitsissummi oqaatsinik atuinerannik, qisuariartarnerannik ajornakusoortumillu eqqarsariarsinnaanerannik ineriartortitsisut. Ilinniarnermi siuariartoqassaaq, ilinniartut taamaalillutik ilinniartitsissummi nammineerlutik pissarsinissamut ingerlatitseqqiisarnermillu piffissap ingerlanerani sungiusartinneqassallutik. Suleriaatsinik toqqaanerit pisuni tamani allanngorartitsinermik siuariartornermillu tunngaveqassapput, taamaalilluni allanngorartumik aaqqissuussisoqassalluni, tassunga ilanngullugit klassini ilinniartitsineq, ataasiakkaarluni suliaqarneq, marlukkaarluni

suleqatigiiaarlunilu sulineq. Ilinniartitsineq imatut aaqqissuunneqassaaq ilinniartut ilinniartitsissummi oqaatsinik siulliullugu oqaasillit aappaattullu oqaasillit isiginiarneqassallutik, imaalillugulu ilinniartut ilinniakkanik erseqqarissumik aaqqissuussamillu saqqummiisinnaassusiat atorlugu ilinniartut tunngavilersuisarnermik piginnaasaat taperserneqarlutik.

Ilinniartitsissummi sammisanut pingaarnertut ilinniagaqarneq tassaavoq oqaasertanik nalilersuilluni, nassuiaasiorluni atassuteqartitsillunilu suliaqarneq. Aammattaaq pissarsiat allat atorneqassapput, soorlu assit, upperisarsiornermi atortut, nipilersorneq, apersuineq, suliaqarfinni paasiniaalluniluunniit pulaarnermi paasisat. Ilisimasat tunngaviusut pisariaqartut saniatigut saqqummiinikkut qulakkeerneqassaaq, soorlu ilinniartitsissummi atuakkat, quppersakkat internetimilu paasissutissat.

IT paasissutissanik ujarlernermi, upperisarsiornermi atortunik saqqummiinermi atorneqassaaq, tassunga ilanngullugit ilinniartitsissut saqqummiineranni, ilinniartut saqqummiineranni isumasioqatigiinnernilu, immaqalu kulturi pillugu qarasaasiami nalunaarsuiffimmut ammasumut ilanngutassiornermi.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuisarnerat ilinniartitsissummilu taaguutinik atuinerat aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutitsilluni. Ilinniartitsissutit akornanni atassuteqartitsinikkut upperisat sunniutaannik oqaluttuarisaanermik upperisallu inuiaqatigiinnut, politikkimut kulturimullu pingaaruteqassusiannik ilinniartut paasinninnerat siuarsarneqassaaq.

1. **Nalilersuineq**
   1. **Ingerlaavartumik nalilersuisarneq**

Ataasiakkaanik ilinniakkat pillugit ilitsersuinikkut ilinniartut ataasiakkaat ilinniartitsissutini inissisimanermik qaffasissusianik ineriartornermillu ersarissumik paasitinneqassapput, tassunga ilanngullugit sanngiiffiit nukittuffiillu. Semesterini tamani minnerpaamik ataasiarluni ilinniartut suliaqarnerat, peqataanerat ilinniartitsinermillu malinnaanerat nalilersorneqartassapput.

* 1. **Misilitseriaatsit**

Misilitseriaatsit marluk ataaniittut arlaat ataaseq klassinut tamanut atuarfiup toqqassavaa:

*Misilitseriaaseq a*

Oqaasertat siumut ilisimaneqanngitsut immaqalu atortut allat annerpaamik nalinginnaasumik marlunnik quppernillit atorlugit suliassat tunngavigalugit oqaluttariarsorluni misilitsinneq.

Piareersarnissamut minutsit 24-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 24-t missaaniissapput.

Soraarummeertoq minutsit tallimat-arfineq marluk missaanni oqaluttariarsorluni saqqummiilluni aallartinnissaaq. Soraarummeerneq suliassaq pillugu suliap imaanik oqaloqatigiinnertut ingerlateqqinneqassaaq. Oqaloqatigiinnermi ilinniakkanut atuarneqarnikunut allanut atassuteqartitsisoqassaaq.

*Misilitseriaaseq b*

Oqaasertat siumut ilisimaneqanngitsut immaqalu atortut allat annerpaamik nalinginnaasumik sisamanik quppernillit atorlugit suliassat tunngavigalugit oqaluttariarsorluni misilitsinneq.

Piareersarnissamut minutsit 48-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 24-t missaaniissapput.

Soraarummeertoq minutsit tallimat-arfineq marluk missaanni oqaluttariarsorluni saqqummiilluni aallartinnissaaq. Soraarummeerneq suliassaq pillugu suliap imaanik oqaloqatigiinnertut ingerlateqqinneqassaaq. Oqaloqatigiinnermi ilinniakkanut atuarneqarnikunut allanut atassuteqartitsisoqassaaq.

* 1. **Naliliinermi tunngaviit**

Naliliinermi soraarummeertut ilikkagassatut anguniakkanik qanoq angusitiginersut tunngavigalugu naliliisoqassaaq. Soraarummeertup suliamik ersarissumik paasiuminartumillu saqqummiisinnaassusia aammalu piffissamik soraarummeerfimmik atuisinnaassusia aaqqissuisinnaassusialu pingaartinneqassapput.

**Naliliinermi tunngaviit**

Soraarummeertup saqqummiinneranik tamarmiusumik nalilersuineq tunngavigalugu karakteriliisoqassaaq.

**Ilanngussaq 47**

**Inuiaqatigiilerineq B**

1. **Ilinniartitsissutip inissisimanera**

Inuiaqatigiilerinermi sammineqarput Kalaallit Nunaanni, Danmarkimi nunanilu tamani inuiaqatigiinni pissutsit. Ilinniartitsissut nunami namminermi, nunap immikkoortuini nunarsuarmilu inuiaqatigiit ineriartorneranni pisut annertuut assigiinngiiaaqisullu pillugit misilittakkanik atuagarsorlunilu ilisimasaqarfiulersarpoq. Inuit pissusaanni, aningaasaqarnikkut politikkikkullu inuiaqatigiinni maannakkut ineriartornernik taaguutit atassuteqartinnerisigut isummat iliuusissatullu periarfissat pitsaassusilersinneqartarput.

1. **Ilinniartitsissummi siunertat**

*Ilisimasat piginnaasallu*

Ilinniartut Kalaallit Nunaanni, Danmarkimi nunanilu tamani inuiaqatigiinnik tunngasunik inuiaqatigiinnilu nutaaliaasuni ineriartornermut sunniutaasunik ilisimasaqalissapput paasinnillutillu.

*Ilikkagaqartarnermi sulinermilu piginnaasat*

Ilinniartut ilaatigut ilinniagaqaqqinnissaminnut tunngatillugu inuiaqatigiinnik ilisimatusarnermi periutsini taaguutit, atuagarsorluni ingerlatsinerit ataasiakkaat periutsillu atorlugit misilittakkat tunngavigalugit ajornartorsiutinik suliaqarsinnaassapput.

*Inuttut inuillu akornanni attaveqaqatigiittarnermi piginnaasat*

Inuit ataasiakkaat inuiaqatigiillu akornanni pissutsit ilinniartut paasisinnaassavaat, taamaalillutik inuiaqatigiinni ajornartorsiutinik nammineerlutik ataatsimoorlutillu aaqqiissutissatut siunnersuutinik nassaarsinnaassallutik. Tamassumunnga atatillugu ilinniartut inuiaqatigiinni innuttaasutut aalajangiisarnerit qanoq iliorlutik sunniuteqarfigisinnaanerlugit politikimullu sunniuteqarsinnaanerlutik paasisaqarfigissavaat.

*Kulturikkut inuiaqatigiillu akornanni piginnaasat*

Ilinniartut suliamik ingerlatsineq tunngavigalugu inuit tamat oqartussaaqataaneranni pissutsinik inuit tamat oqartussaaqataanerannut inuiaqatigiinnilu ineriartornermut pingaaruteqartunik oqallinnermut isummersinnaassapput peqataallutillu, nammineerlutillu inuiaqatigiinni ajornartorsiutit pillugit tatiginartumik pitsaassusilimmillu oqallissinnaassallutik isummersinnaassallutillu. Ilinniartut tamassumunnga atatillugu kulturimut inuiaqatigiinnullu tunngatillugu, inuiaqatigiinni tamat oqartussaaqataaffigisaanni akisussaassuseqalersinnaassapput sunniuteqarsinnaassallutillu.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. inuiaqatigiinni ajornartorsiutinik misissuinermi taakkunanngalu aaqqiissutissanik misissuinermut ilinniartitsissummi atorneqartunik ilisimasat atorsinnaassavaat ataatsimoortissinnaallugillu,
    2. taaguutit atuagarsorlunilu ingerlatsinerit ataasiakkaat atorlugit inuiaqatigiinni ajornartorsiutit nassuiarsinnaassavaat,
    3. politikkimi immikkoortunik misissuisinnaassapput uppernarsaasiorlutillu, tassunga ilanngullugu Danmarkimi nunarsuarmilu pissutsit pingaaruteqassusiat,
    4. inuit atugarisaat kulturimilu pissutsit sanilliussinnaassavaat nassuiarsinnaallugillu,
    5. Kalaallit Nunaanni aningaasanik tulleriinnilersuinermi ajornartorsiutit aalajangersimasut misissorsinnaassavaat aaqqiissutillu oqallisigisinnaassallugit,
    6. nunani assigiinngitsuni inuiaqatigiinni ajornartorsiutit misissorsinnaassavaat sanilliullugillu, tassunga ilanngullugu nunami namminermi pissutsit imminnut atanerat,
    7. nunami namminermi, Europami nunarsuarmilu ineriartornerit imminnut atanerannik ilisimasat uppernarsarsinnaassavaat,
    8. ajornartorsiutit suliamik ingerlatsinermi tunngavilersukkat oqaasertalersorsinnaassavaat, ajornartorsiutit misissornissaannut danskit atortuinik katersisinnaassallutik, nalilersuisinnaassallutik suliareqqiisinnaassallutillu taakkunanngalu inerniliisinnaassallutik,
    9. annertussutsikkut pitsaassutsikkullu periutsit atorsinnaassavaat,
    10. periutsit, naatsorsuinerit, tabelit diagrammillu ajornanngitsut atorlugit suliamik ingerlatsinermi imminnut atanerit ingerlateqqissinnaassavaat erseqqissarlugillu,
    11. suliamik ingerlatsinermi imminut atanernik aaqqissuussamik assigiinngiiaartumillu ilinniartitsissummilu immikkoortiterinerit oqaatsillu atorlugit oqaasertaliisinnaassapput aamma
    12. suliamik ingerlatsineq tunngavigalugu imminnut atanernik assigiinngiiaartumillu namminneq isummaminnik tunngavilersuisinnaassapput, suliamillu ingerlatsinermi oqaloqatigiinnermut akuusinnaassallutik.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Sociologi (inuit atugarisaannik pissusilersuutinik ilisimatusarneq)*

* + 1. Kalaallit Nunaanni nunanilu allani kinaassutsimik pilersitsisarneq inuillu atugaqalertarnerat,
    2. tusagassiuutit amerlasuunut saaffiginnittut politikimmilu isummanik pilersitsisarneq aamma
    3. inuunermi atugassarisanik kulturinillu sanilliussineq.

*Politikki*

* + 1. politikkimi tunngaviusumik isummat, tassunga ilanngullugit konservatisme, liberalisme aamma socialisme, nassuiaanerit nutaaliat ilanngullugit,
    2. inuit oqartussaaqataanerannik paasinninnerit, tassunga ilanngullugit eqqartuussiveqarnerup pingaarutaa,
    3. pissaaneqarneq pillugu taaguutit aamma
    4. politikkimi ingerlatseriaatsit assigiinngitsut, tassunga Danmarkimi politikkimik ingerlatseriaaseq.

*Nunat tamat akornanni politikkki*

* + 1. Atlatikup avannaani kiisalu Europami nunarsuarmilu suleqatigiinneq, inuiaqatigiinnut akuutilersitsisarneq akerleriissutillu.

*Aningaasaqarneq*

* + 1. atugarissaarnermi tunngaviit, tassunga ilanngullugit naalagaaffik, niuerfiit inuinnaallu.
    2. aningaasat ingerlaartarnerat, aningaasaqarnermi anguniakkat, aqutsineq nungusaataanngitsumillu ineriartorneq aamma
    3. nunarsuarmi qanilliartornerup Kalaallit Nunaannut pingaaruteqassusia.

*Periuseq*

* + 1. sanilliussilluni periuseq aamma amerlassutsinik pitsaassutsinillu periuseq.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imaattuugajuttarput inuiaqatigiit maannakkut oqallinnerannit assersuutit, taakkulu ilinniartitsinermi suliniummillu suliaqarnermut atatillugu takutsitsinermut atassuteqartitsinermullu atorneqartarput. Tamanna pingaartumik atuuppoq nunami namminermi, nunap immikkoortuini nunarsuarmilu tamarmi pissutsit naleqqutsillugit sammisat ilaasut imminnut ataneranni. Inuiaqatigiilerinermi suliaqarfiit akornanni ajonartorsiutit avammullu suliaqarnermi isummat ilassutitut ilinniakkanut ilaapput.

Pingaarnertut ilinniakkatullu ilassutitut ilinniakkat sapinngisamik Kalaallit Nunaanni nunallu tamat akornanni pissutsinut atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni

ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

1. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq aaqqissuunneqassaaq ilinniartut inuiaqatigiinni maannakkut ajornartorsiutinut aaqqiinernullu tunngatillugu tupigusuutaanni alapernaannerannilu sammisanik aallaaveqarluni. Ilinniartitsinerup pilersaarusiornerani ilinniartut peqataatinneqassapput, tassunga ilanngullugit ajornartorsiutinik suleriaatsinillu toqqaanermi.

Ilinniarnermi ilinniartitsissummi immmikkoortunik ataasiakkaanik ataqqinnilluni ataatsimoortillugit isiginnittoqassaaq. Ilinniartitsineq imatut aaqqissuunneqassaaq pissutsini ataasiakkaanni tunngaviit immikkullu ittut akornanni paarlakaajaatsitsisoqassalluni.

Pissutsinik ataasiakkaanik tunngaveqarluni ilinniarnermi maannakkut ajornartorsiutit ataaseq arlallilluunniit nalinginnaasumik aallaavigineqassapput, tassani taaguutit periutsillu immikkoortuni arlalinni atorneqartussaallutik. Tunngaviit immikkut ittut tunngavigalugit ilinniarnermi immikkoortut ataasiakkaat aallaaviugajuttarput, aammalu taaguutit atuagarsornermi imminnut atassuteqarnerit periutsillu ajornartorsiutinik tamassuma kingorna misissuinermi ingerlatitseqqiinermilu aallaaviugajunneqartarput. Ilinniarnerup ingerlanerani tamarmi suliamik ingerlatsinermi ilinniartut ataasiakkaat namminneq isummaminnik, tunngavilersuutiminnik nalilersuinerminnillu saqqummiussinissamut periarfissinnissaat pingaartinneqassaaq.

Ilinniartitsineq imatut aaqqissuunneqassaaq isummanik, atuagarsornermik periutsimillu tamatigoortumik toqqaasoqartarluni.

* 1. **Suleriaatsit**

Suleriaatsit assigiinngiiaartillugit ilinniartunillu suliaqartitsilersut ilinniartitsinermi atorneqassapput, ilinniartut taamaalillutik suliamik ingerlatsinermi imminnut atassuteqarnernik misissuinissamut, uppernarsaasiornissamut, ingerlatitseqqiinissamut oqallinnissamullu periarfissinneqassallutik.

Tamanna pisarpoq ilinniartitsinerup ingerlanerani tamarmiusumi nammineersinnaalertitsilluni ilinniagaqarnissamullu piareersaalluni suleriaatsinik ineriartortitsinikkut, taamaalilluni ilinniartut suliamik ingerlatsinermi ajornartorsiutinik nammineerlutik allaasserisaqarsinnaassallutik, misissuisinnaasallutik nassuiaasinnaassallutillu.

Ilinniartitsineq imatut aaqqissuunneqqassaaq, taamaalilluni ilinniartut assigiinngiiaartut, taakku ilikkagaqariaasiat pisariaqartitaallu isiginiarneqassallutik. Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

Avammut sammisumik ingerlatat avataaniit ilinniartitsisoqarnikkut, suliffeqarfinnut ingerlatsivinnullu pulaarnikkut imaluunniit pissusivinnik misissuinikkut ingerlanneqassapput aammalu suliniutinik aalajangersimasunik suliaqarnerit ilanngunneqassallutik ilinniartitsinermulluunniit ilanngunneqassallutik.

Allattariarsorluni ingerlatitseqqiisarnerup, suliamik ingerlatsinermi eqqortuliornissaq, tunngavilersuusiortarneq eqqortumillu sulineq sungiusarniarlugit allattariarsorluni suliat annikinnerit ajornarsiartortut ilaatinneqassapput.

Paasissutissiisarnermi teknoligiikut atortut ilikkagassatut ilinniartitsisunut perorsaanermullu tapersiissutitut ilassutitullu ilinniartitsinermi atorneqassapput.

Paasissutissiisarnermi teknologii ukununnga atorneqarsinnaavoq:

* + 1. aningaasaqarnerup imminut ataneranik piviusuusaartitsinermut
    2. paasissutissanik ujarlernermut,
    3. suliaqarnermut ingerlatitseqqiinermullu, tassunga ilanngullugit naatsorsuinernut diagramminillu ilusilersuinermut aamma
    4. ilisimasanik paarlaasseqatigiinnernut.

Inuiaqatigiilerinermi nittartakkanut pingaarnernut innersuussinerit aamma ujarlernermi periutsit ilinniartitsinerni ataasiakkaani ilaapput, tassunga ilanngullugu paasissutissat tatiginartuunerannik nalilersuineq. Elektroniske atorlugu isumasioqatigiinnerit ilinniartitsinermut ilanngunneqarsinnaapput.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutitsilluni. inuiaqatigiilerineq inuiaqatigiinni maannakkut ajornartorsiutinik imminut atasumik paasinninnermut tapersiivoq. Ilinniartitsinerni aalajangersimasuni ilinniartitsissut ilaatigut piviusunik misissuinernut periutsinut annikinnerusunut sakkussaqartitsilersarpoq.

1. **Nalilersuineq**
   1. **Ingerlaavartumik nalilersuineq**

Ataasiakkaanik ilitsersuisarnikkut, ilinniartitsiviup iluani misilitsinnerit atornerisigut ilinniartitsissummilu ingerlatat pillugit utertitsilluni nalunaaruteqarnikkut ilinniartut ilinniartitsissummi killiffimminni qaffasissusiannik ineriartornerannillu ersarissumik paasitinneqassapput. Nalilersuinermi tunngaviit tassaapput ilikkagassatut anguniakkat. Aamma ingerlatat ilinniartut ilinniartitsissummi ineriartornerminnik nammineerlutik qisuariartitsisartut ingerlanneqassapput. Allattariarsorluni oqaluttariarsorlunilu ingerlatat pillugit utertitsilluni nalunaaruteqarnerat tunngavilersuisarnerit, aaqqissuussinerit,

oqaasertalersuisinnaassuseq suliamillu ingerlatsinermi eqqortuliornerit pillugit eqqorluartumik ilitsersuisarnikkut pissapput.

Minnerpaamik semesterini tamani ilinniartut ilinniartitsissummi suliaqarnerannik, peqataavinnerannik pimoorussinerannillu nalilersuisoqartassaaq. Tamassumunnga atatillugu ilinniartitsinermik ataatsimut nalilersuisoqartassaaq.

* 1. **Misilitseriaatsit**

Suliassaq sammisamik siumut ilisimasamik ilisimanngisamillu ilanngussaqarfiusumik annikinnerusoq minnerpaamik quppernernik nalinginnaasunik marlunnik-pingasunik annertussuslik tunngavigalugu oqaluttariarsorluni misilitsittoqassaaq.

Minutsit 48-t missaanni piareersartoqassaaq piffissarlu soraarummeerfik soraarummeertumut ataatsimut minutsit 24-t missaaniissalluni.

Ilinniartitsissut pillugu soraarummeertup soraarummeertitsisullu oqaloqatigiinnerisigut soraarummeerneq ingerlanneqassaaq.

* 1. **Naliliinermi tunngaviit**

Soraarummeertup ilikkagassatut anguniakkanik qanoq angusitigineranik nalilersuinikkut naliliisoqassaaq.

**Inuiaqatigiilerineq C**

**Ilanngussaq 48**

1. **Ilinniartitsissutip inissisimanera**

Inuiaqatigiilerinermi sammineqarput Kalaallit Nunaanni, Danmarkimi nunanilu tamani inuiaqatigiinni pissutsit. Ilinniartitsissut maannakkut pisut atuagarsornerlu tunngavigalugit Kalaallit Nunaanni nutaaliaasumi nunarsuarmilu qanilliartorfiusumi inuiaqatigiit pisinnaassusiannik assigiinngiiaarnernillu ilisimasaqarfiulersarpoq paasinniffiullunilu. Inuit pissusaanni, aningaasaqarnikkut politikkikkullu inuiaqatigiinni maannakkut ineriartornernik taaguutit atassuteqartinnerisigut isummat iliuusissatullu periarfissat pitsaassusilersinneqartarput.

1. Ilinniartitsissummi siunertat

*Ilisimasat piginnaasallu*

Ilinniartut Kalaallit Nunaanni, Danmarkimi nunanilu tamani inuiaqatigiinnik tunngasunik inuiaqatigiinnilu nutaaliaasuni ineriartornermut sunniutaasunik tunngaviusumik ilisimasaqalissapput paasinnillutillu.

*Ilikkagaqartarnermi sulinermilu piginnaasat*

Ilinniartut ilaatigut ilinniagaqaqqinnissaminnut tunngatillugu inuiaqatigiinnik ilisimatusarnermi periutsini taaguutit, atuagarsorluni ingerlatsinerit ataasiakkaat periutsillu atorlugit misilittakkat tunngavigalugit ajornartorsiutinik suliaqarsinnaassapput.

*Inuttut inuillu akornanni attaveqaqatigiittarnermi piginnaasat*

Inuit ataasiakkaat inuiaqatigiillu akornanni pissutsit ilinniartut tunngaviusumik paasisinnaassavaat, taamaalillutik inuiaqatigiinni ajornartorsiutinik nammineerlutik ataatsimoorlutillu aaqqiissutissatut siunnersuutinik nassaarsinnaassallutik. Tamassumunnga atatillugu ilinniartut inuiaqatigiinni innuttaasutut aalajangiisarnerit qanoq iliorlutik sunniuteqarfigisinnaanerlugit politikimullu sunniuteqarsinnaanerlutik paasisaqarfigissavaat.

*Kulturikkut inuiaqatigiillu akornanni piginnaasat*

Ilinniartut suliamik ingerlatsineq tunngavigalugu inuit tamat oqartussaaqataaneranni pissutsinik inuit tamat oqartussaaqataanerannut inuiaqatigiinnilu ineriartornermut pingaaruteqartunik oqallinnermut isummersinnaassapput peqataallutillu, nammineerlutillu inuiaqatigiinni ajornartorsiutit pillugit tatiginartumik pitsaassusilimmillu oqallissinnaassallutik isummersinnaassallutillu. Ilinniartut tamassumunnga atatillugu kulturimut inuiaqatigiinnullu tunngatillugu, inuiaqatigiinni tamat oqartussaaqataaffigisaanni akisussaassuseqalersinnaassapput sunniuteqarsinnaassallutillu.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. Kalaallit Nunaanni inuiaqatigiinni ajornartorsiutit taakkununngalu aaqqiissutissanik nassuiaanermut sociologiimik, aningaasaqarnermik politologiimillu tunngaviusumik ilisimasat atorsinnaassallugit,
    2. Tunngaviusumik assigiinngiiaatsit inuillu pissusaanni kulturimilu pissutsit imminnut atanerat misissorsinnaassallugit,
    3. Maannakkut politikkimi aalajangeeriaatsit misissorsinnaassallugit,
    4. Kalaallit Nunanni inuiaqatigiinni atugarissaarfiusuni tulleriiaarinermi ajornartorsiutit aalajangersimasut misissorsinnaassallugit,
    5. Danmarkimi nunarsuarmilu politikkimi iliuusissasut periarfissat pingaaruteqassusiannik assersuutissat aalajangersimasut takutissinnaassallugit,
    6. Inuiaqatigiilerinermi apeqqutit oqaasertalersorsinnaassallugit,
    7. Suliamik ingerlatsinermi imminnut atanerit ajornanngitsut uppernarsaasiornissaannut paasissutissat ujartorsinnaassallugit, atorsinnaassallugit isornartorsiuivillunilu nalilersorsinnaassalugit,
    8. Periutsit tabellit diagraammillu ajornanngitsut suliamik ingerlatsinermi imminnut atanerat paasissutissiissutigisinnaassallugit,
    9. Suliamik ingerlatsinermi taaguutit atorlugit suliamik ingerlatsinermi imminnut atanerit pillugit ilisimasat paasissutissiissutigisinnaassallugit,
    10. Ilinniartitsissummi ataqatigiissillugit aaqqissuussinermi qaffasissutsit paasissutissiissutigisinnaassalugit nalilersorsinnaassallugillu,
    11. Suliamik ingerlatsinermi oqaloqatigiinnermi peqataassinnaassallutik suliamillu ingerlatsinermi ajornartorsiutit oqaloqatigiissutigisinnaassallugit aamma
    12. Suliamik ingerlatsineq tunngavigalugit nammineq isumat tunngavilersorsinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

*Politikki*

* + 1. politikkimi tunngaviusumik isummat, tassunga ilanngullugit konservatisme, liberalisme aamma socialisme, nassuiaanerit nutaaliat ilanngullugit
    2. inuit oqartussaaqataanerannik paasinninnerit, tassunga ilanngullugit eqqartuussiveqarnerup pingaarutaa aamma
    3. Kalaallit Nunaanni Danmarkimilu politikkimi aalajangiinerit, tassunga ilanngullugit politikkimi peqataanissamut periarfissat

*Sociologii (inuit atugarisaannik pissusilersuutinik ilisimatusarneq)*

* + 1. kinaassutsip pilertarnera inuillu atugassarisaannik pilersitsisarneq
    2. inuuniarnermi atugassarisat aamma
    3. inuiaat atugarisaanni kulturimilu assigiinngissutsit.

*Aningaasaqarneq*

* + 1. aningaasaqarnermi periutsit, aningaasat ingerlaartarnerat aamma aqutsinermi atortut,
    2. atugarissaarneq agguaasarnerlu aamma
    3. Kalaallit Nunaanni inuussutissarsiutit aaqqissuussaanerat suliffeqarnermilu pissutsit

*Periuseq*

* + 1. inuiaqatigiilerinermi paasissutissiiviit pingaarnerit.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imaattuugajuttarput inuiaqatigiinni maannakkut oqallinnermi assersuutit suliamik ingerlatsinermut atatillugu annertunerusumik erseqqissaanermut atassuteqartitsisarnermullu atorneqartartut, tassunga ilanngullugit Kalaallit Nunaanni ineriartortitsinermi nunarsuarmi Europamilu pissutsit pingaaruteqassusiat.

Pingaarnertut ilinniakkatullu ilassutitut ilinniakkat sapinngisamik Kalaallit Nunaanni nunallu tamat akornanni pissutsinut atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq aaqqissuunneqassaaq ilinniartut inuiaqatigiinni maannakkut ajornartorsiutinut aaqqiinernullu tunngatillugu ilinniartut alapernaannerat aallaaveqarluni. Ilinniartitsinerup tamarmiusup ingerlanerani sammisanik suleriaatsinillu toqqaanikkut ilinniartut annertunerusumik peqataatinneqartassapput. Sammisaq minnerpaamik ataaseq sammisat akornanni suliarineqassaaq.

Ilinniartitsinermi pissutsit ataasiakkaat tunngavigineqarnissaat pingaartinneqassaaq, tassa ajornartorsiutit aalajangersimasut aallaavigineqassapput, aammalu ilinniartut ataasiakkaat suliamik ingerlatsineq tunngavigalugu isummanik saqqummiinissamut, tunngavilersuinissamut nalilersuinissamullu periarfissinneqassapput. Pissutsit ataasiakkaat tunngavigalugit ilinniartitsineq piffissat ilaanni aaqqissuunneqarpat tamassuma kingorna assersuutit aalajangersimasut atorlugit ilinniartitsissutit atorneqassapput. Ilinniartitsinermik ingerlatsinerit taamaattut inuiaqatigiilerinermi assigiissutsit assigiinngissutsillu erseqqissarnissaannut atorneqarsinnaapput.

Ilinniartitsineq imatut aaqqissuunneqassaaq isummanik, taaguutinik periutsinillu toqqaaneq tamatigoortunngorlugu.

* 1. **Suleriaatsit**

Suleriaatsit assigiinngiiaartillugit ilinniartunillu suliaqartitsilersut ilinniartitsinermi atorneqassapput, ilinniartut taamaalillutik suliamik ingerlatsinermi imminnut

atassuteqarnernik misissuinissamut, uppernarsaasiornissamut, ingerlatitseqqiinissamut oqallinnissamullu periarfissinneqassallutik.

Ilinniartitsineq imatut aaqqissuunneqqassaaq, taamaalilluni ilinniartut assigiinngiiaartut, taakku ilikkagaqariaasiat pisariaqartitaallu isiginiarneqassallutik. Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

Ingerlatsinerit avammut sammisut ilinniartitsinermut ilanngunneqassapput. Ilinniartitsinermi tamarmiusumi suliniut annikinnerusoq minnerpaamik ataaseq ingerlanneqassaaq, tassani suliamik ingerlatsinermi ajornartorsiut ataaseq ilinniartitsissummi periutsit atorlugit suliarineqassalluni.

Allattariarsorluni suliat assigiinngiiaartut ilinniartitsissummi itisiliinermut tapersiissapput aammalu ilinniartut inuiaqatigiilerinermi apeqqutinik oqaasertalersuisinnaassusiannut ilinniartitsissummilu imminnut atanernik isummanillu uppernarsaasiorsinnaassusiannik tunngavilersuisinnaassusiannillu ineriartortitsissalluni.

Paasissutissiisarnermi teknoligiikut atortut ilikkagassatut ilinniartitsisunut perorsaanermullu tapersiissutitut ilassutitullu ilinniartitsinermi atorneqassapput. Paasissutissiisarnermi teknologii ukununnga atorneqarsinnaavoq:

* + 1. paasissutissanik ujarlernermut,
    2. suliareqqiinermut ingerlatitseqqiinermullu kiisalu
    3. ilisimasanik paarlaasseqatigiinnermi.

Inuiaqatigiilerinermi nittartakkanik pingaarnernik innersuussineq ilinniartitsinerni ataasiakkaani ilaapput. Elektroniskimik isumasioqatigiinnerit ilinniartitsinermut ilanngunneqarsinnaapput.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq piffissat ilaanni ilinniartitsissutit akornanni suliaqartoqartarluni ilinniartitsissutinilu ilisimasaqarfinnut sanilliutitsilluni. Ilinniartitsissutit pingaarnerit annertunerusumik itisilernissaat atassuteqartinnissaallu siunertaralugu ilinniartitsissutit allat ilinniartitsissummi ilanngunneqarsinnaassapput.

1. **Nalilersuineq**
   1. **Ingerlaavartumik nalilersuineq**

Ataasiakkaanik ilitsersuisarnikkut, ilinniartitsiviup iluani misilitsinnerit atornerisigut ilinniartitsissummilu ingerlatat pillugit utertitsilluni nalunaaruteqarnikkut ilinniartut ilinniartitsissummi killiffimminni qaffasissusiannik ineriartornerannillu ersarissumik paasitinneqassapput. Nalilersuinermi tunngaviit tassaapput ilikkagassatut anguniakkat. Aamma ingerlatat ilinniartut ilinniartitsissummi ineriartornerminnik nammineerlutik

qisuariartitsisartut ingerlanneqassapput. Allattariarsorluni oqaluttariarsorlunilu ingerlatat pillugit utertitsilluni nalunaaruteqarnerat tunngavilersuisarnerit, aaqqissuussinerit, oqaasertalersuisinnaassuseq suliamillu ingerlatsinermi eqqortuliornerit pillugit eqqorluartumik ilitsersuisarnikkut pissapput.

Minnerpaamik semesterini tamani ilinniartut ilinniartitsissummi suliaqarnerannik, peqataavinnerannik pimoorussinerannillu nalilersuisoqartassaaq. Tamassumunnga atatillugu ilinniartitsinermik ataatsimut nalilersuisoqartassaaq.

* 1. **Misilitseriaatsit**

Suliassaq sammisamik siumut ilisimasamik ilisimanngisamillu ilanngussaqarfiusumik annikinnerusoq minnerpaamik quppernernik nalinginnaasunik marlunnik-pingasunik annertussusilik tunngavigalugu oqaluttariarsorluni misilitsittoqassaaq. Suliassat sammisaniittut ilinniartitsinermi atorneqarsimassapput taamaalillutillu soraarummeertunit ilisimaneqarlutik

Minutsit 48-t missaanni piareersartoqassaaq piffissarlu soraarummeerfik soraarummeertumut ataatsimut minutsit 24-t missaaniissalluni.

Ilinniartitsissut pillugu soraarummeertup soraarummeertitsisullu oqaloqatigiinnerisigut soraarummeerneq ingerlanneqassaaq.

* 1. **Naliliinermi tunngaviit**

Soraarummeertup ilikkagassatut anguniakkanik qanoq angusitigineranik nalilersuinikkut naliliisoqassaaq.

**Ilanngussaq 49**

**Nalitsinni oqaluttuarisaaneq B**

1. **Ilinniartitsissutip inissisimanera**

Nalitsinni oqaluttuarisaaneq B tassaavoq inuit ukiut 200-t kingulliit missaanni kulturini inuiaqatigiinnilu assigiinngitsuni qanoq inuunersut inuusimanersullu qanorlu aaqqissuussaanersut. Ilinniartitsissumi sammisaq tassaaneruvoq Kalaallit Nunaanni, Danmarkimi nunarsuullu sinnerani politikkikkut aningaasaqarnikkullu oqaluttuarisaaneq. Ilinniartitsissummi aamma sammineqarpoq Kalaallit Nunaanni avataanilu inuttut atugarisatigut kulturikkullu pissutsini ineriartorneq. Nalitsinni oqaluttuarisaanermi inulerinermi inuiaqatigiinnillu ilisimatusarnermi periutsit.

1. **2. Ilinniartitsissummi siunertat**

*Ilisimasat piginnaasallu*

Ilinniartut nalitsinni oqaluttuarisaanermik imatut ilisimasaqartigissapput oqaluttuarisaanermik ilisimasaminnik kinaassutsimillu ineriartortitsinissamut tunngavissaqassallutik.

*Ilikkagaqartarnermi sulinermilu piginnaasat*

Oqaluttuarisaanermi atugassat assigiinngiiaartut oqaluttuarisaanermillu ingerlatsitseqqeeriaatsit assigiinngiiaartut ilinniartut nalilersorsinnaassavaat aaqqissuussinnaassallugillu, taamaalillutik Kalaallit Nunaanni nunallu tamat akornanni oqaluttuarisaaneq maannakkullu ajornartorsiutit isummerfigisinnaassallugit.

*Inuttut inuillu akornanni attaveqaqatigiittarnermi piginnaasat*

Ilinniartut naliminni inuunermik nutaamik paasisaqarsinnaajumallutik qanga pisunik apeqqusiisinnaassuseqassapput aammalu Kalaallit Nunaanni inuiaqatigiinni nunallu tamat akornanni inuiaqatigiinni peqataasinnaavinnissamut tunngavissaqassallutik.

*Kulturikkut inuiaqatigiillu akornanni piginnaasat*

Ilinniartut Kalaallit Nunaanni avataanilu oqaluttuarisaanermi kulturikkullu ineriartornermik paasisaqassapput, aammalu nunarsuarmi sukkasuumik allanngoriartorfiusumi kulturit allat naapinnissaannut kulturillu assigiinngiiaartut akornanni annertunerusumik peqatigiinnerulernermut ammasumik kinaassusersioratillu suliamik ingerlatsinermi tunngavissaqassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. ukiut kingulliit 200-t missaanni Kalaallit Nunaanni, nunarsuup immikkoortuini, Europami nunarsuarmilu nalorninatik assigiinngiiaartumillu ilisimasaqarnerminnik takutitsisinnaassapput taakkulu imminnut atanerat qisuariarfigisinnaassallugu,
    2. atajuarnerup kipisaarnerullu imminnut atanerattut inuiaqatigiinni allanngorarnernik paasinninnertik takutissinnaassavaat aammalu ukiut kingulliit 200-t missaanni Kalaallit Nunaanni Danmarkilu oqaluttuarisaanerup nunarsuarmilu oqaluttuarisaanerup piffissami agguarnerisa ilaannut qisuariaateqarlutik isummersinnaassallutik,
    3. tunngaviusumik aqutseriaatsinik, politikkimi isummanik inuillu pisinnaatitaaffiinik ilisimasaqarnertik uppernarsaasiorsinnaassavaat,
    4. saqitsaannerit pilersarnerannik taakkuninngalu aaqqiissutinik kiisalu nunat tamat akornanni suleqatigiinnermi periarfissanik taakkulu aaqqissuunneqartarnerannik paasinninnertik takutissinnaassavaat,
    5. inuit, pinngortitap inuiaqatigiillu imminnut atanerat nalilersorsinnaassavaat paasissutissiissutigisinnaallugulu,
    6. ineriartortitsinermik atuagarsorneq ilanngullugu nunarsuarmi atugarissaarnerup ineriartornera nalilersorsinnaassavaat paasissutissiissutigisinnaallugulu
    7. Kalaallit Nunaanni nunarsuarmilu kulturikkut inuillu atugarisaanni ineriartornermik paasisimasaqarnertik takutissinnaassavaat,
    8. oqaluttuarisaanermi periutsit atorsinnaassavaat, tassunga ilanngullugit oqaluttuarisaanermi ajornartorsiutit paasissutissiissutigisinnaallugit kiisalu oqaluttuarisaanermi pissarsiviit saqqummiinerillu isornartorsiuillutik isummerfigisinnaassallugit aamma
    9. saqqummiinerit tunngavilersukkat atorlugit ilinniartitsissummut tunngassuteqartunik oqallinnermi peqataasinnaassapput.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. Kalaallit Nunaata oqaluttuarisaanerani aamma Danmarkip oqaluttuarisaanerani nunarsuarmilu oqaluttuarisaanermi pingaarnerit,
    2. ukiut hundredelikkaat 20-anni 21-iannilu saqitsaannerit suleqatigiinnerillu pingaarnerit,
    3. Europami 1945-p kingorna politikkikkut aningaasaqarnikkulu ineriartortitsinerit pingaarnerit,
    4. Kalaallit Nunaannit nunallu tamat akornannit isigalugu tamat oqartussaaqataanerisa inuillu pisinnaatitaaffiisa ineriartortinneqarnerat,
    5. nunarsuup immikkoortuisa pisuut piitsullu akornanni pissutsit aamma nunarsuarmi suliassat agguarnerisa ineriartortinneqarnerat aamma
    6. Kalaallit Nunaanni avataanilu kulturit inuuniarnermilu atugassarisat
  1. **3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat pingaarnertut ilinniakkanut atassuteqartitsissapput itisiliillutillu, pingaartumik ilinniakkap sammiviata aaqqissuussaanera isiginiarlugu. Ilassutitut ilinniakkanik toqqaanermi apeqqutaapput ilaatigut ilinniartitsinerup ingerlanneqarnera ilaatigullu ilinniartitsissutinut allanut atassuteqartitsineq aammalu ilinniartut ilinniartitsisullu suleqatigiinnerat. Ilassutitut ilinniakkat pingaarnertut ilinniakkatulli Kalaallit Nunaannut nunallu tamat akornanni pissutsinut sapinngisamik atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsineq imatut aaqqissuunneqassaaq Kalaallit Nunaanni avataanilu maannakkut ajornartorsiutinut sapinngisamik atassuteqartitsilluni. Suliamik ingerlatsinermi piginnaasat suleqatigiissutiginerat ilinniartitsinermi ilaavoq.

Ilinniartitsissut ilinniartitsinermi ingerlatsinertut arfinilinniit arfineq pingasunut aaqqissuunneqassaaq. Ilinniartitsinermik ingerlatsinerni ataasiakkaani immikkoortup killilikkap sammineqarnissaa imaluunniit piffissamut sivisunerusumut atassuteqartitsineq isiginninniarnerlu pingaartinneqassapput. Pisuni taakkunani marlunni atortut assigiinngiiaartut sulinermi atorneqassapput.

Ilinniartitsinermi piffissaq tamarmiusoq imatut agguarneqassaaq:

1. minnerpaamik 25 pct-iani piffissaq 1920-p siorna sammineqassaaq,
2. minnerpaamik 25 pct-iani piffissaq 1920-p 1960-illu akorna sammineqassaaq aamma
3. minnerpaamik 40 pct-iani piffissaq 1960-imiit ullummikkumut sammineqassaaq.
   1. **Suleriaatsit**

Sulinermi ilinniartitsissutip imarisai pingaarnerit ilassutitullu ilinniakkat aallaavigalugit ilinniartitsineq aaqqissuunneqassaaq. Ilinniartitsissutip imarisai pingaarnerit ilassutitullu ilinniakkat sapinngisamik ilinniartitsisut ilinniartullu suleqatigiinnerisigut toqqarneqassapput. Ilinniartitsinerup ingerlanneqarneratut toqqakkani minnerpaamik ataatsimut tunngatillugu ajornartorsiummik oqaasertalersuineq nammineq toqqagaq tunngavigalugu ilinnniartut suliaqassapput. Ilinniartut qitiutillugit ilinniartunillu suliaqartitsilluni sulineq pingaartinneqassaaq.

Ilinniartitsinermi aaqqissuussinermi ilinniartut assigiinngiiaartut, taakku ilikkagaqariaasii pisariaqartitaallu isiginiarneqassapput. Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

Ilinniartitsinermi ukununnga tunngatillugu IT-p ilanngunneqarnissaa pingaartinneqassaaq:

* + 1. ujaarlerneq,
    2. atortunik katersuineq saqqummiinerlu aamma
    3. pissarsivinnik isornartorsiuisinnaanermik sungiusarneq.
  1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinninneruleriartortillugit.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Nalitsinni oqaluttuarisaanermi ilinniartitsissutit danskisut, kalaallisut, kulturilerineq aamma inuiaqatigiilerineq suleqatigiissutigineqarsinnaapput, tamaamaalilluni ilinniartitsissutini ilanngunneqartuni ilinniartut suliamik ingerlatsinerannik annertusaanermut tapersiisillugu. Nalitsinni oqaluttuarisaanermi B-mi ajornartorsiutit atortunillu toqqaaneq ilinniartitsissutinik aalajangersimasuni suleqatigiissitsinernut tunngatillugu oqaasertalersuilluni toqqaallunilu.

1. **Nalilersuineq**
   1. **Ingerlaavartumik nalilersuineq**

Ingerlaavartumik nalilersuisarneq ilinniartitsissummi ilikkagassatut anguniakkat tunngavigalugit pisassaaq. Ilinniartitsissummi ataasiakkaanut ilitsersuisoqartassaaq, tassani ilinniartut ilinniartitsissummi killiffiup qaffasissusianik ersarissumik paasitinneqassallutik. Semesterini tamani nalilersuinermi ilaassapput ilinniartut suliaqartarnerat, peqataavarnerat ilinniartitsinermilu pimoorussinerat.

* 1. **Misilitseriaatsit**

Misilitseriaatsit marluk ataaniittut akornanni klassinut tamanut ilinniarfik toqqaassaaq:

*Misilitseriaaseq a*

Quppernernik nalinginnaasunik ataatsimik- marlunnik annertunerunngitsumik pissarsivinnik soraarummeertumit ilisimaneqartumik imalummik suliassaq tunngavigalugu oqaluttariarsorluni misilitsinneq. Atortut ilisimaneqartut ajornartorsiorfinnut ilinniartitsinermi sulianeqartunut toqqarneqartunut tunngassapput. Atortut ilaat allataassanngillat, assersuutigalugu assit.

Piareersarnissamut minutsit 30-t missaanni piffissaliisoqassaaq, piffissarlu soraarummeerfik soraarummeertumut ataatsimut minutsit 30-t missaaniissapput.

*Misilitseriaaseq b*

Quppernernik nalinginnaasunik arfinilinnik- arfineq pingasunik annertutigisunik atortut siumut ilisimaneqartut ilisimaneqanngitsullu tunngavigalugit ilinniartitsinermi ilinniartitsissutinut ilisimaneqartunut tunngatillugu oqaluttariarsorluni misilitsinneq. Atortut ilisimaneqartut siumullu ilisimaneqanngitsut ajornartorsiorfinnut ilinniartitsinermi suliarineqartunut toqqarneqartunut tunngassapput. Atortut siumut ilisimaneqanngitsut atortunik siumut ilisimaneqartunik itisiliissapput atassuteqartitsillutillu. Atortut ilaat allataassanngillat, assersuutigalugu assit.

Ilinniartut tamarmik immikkut ulloq misilitsiffissaq sioqqullugu suliassamik tunineqassapput, piffissarlu piareersarfissaq tiimit 24-t missaanissaaq, tiiminilli 24-nik sivikinnerussanani.

Piffissaq soraarummeerfik minutsit 30-ussapput.

Misilitseriaatsimi a)-mi aamma militseriaatsimi b)-mi suliassat ilinniartitsinermik ingerlatsinernut pingasunut-tallimanut tunngassapput, taakkunannga minnerpaamik ataatsimi 1960-p siorna pineqassalluni ingerlatsinernilu marlunni 1960-p kingorna pineqassalluni.

Kalaallit Nunaanni Danmarkimilu oqaluttuarisaaneq nunarsuarmilu oqaluttuarisaaneq ilanngunneqassapput. Soraarummeernermi sammisat sumiiffinnut, piffissamut sammisanulluunniit ersarissumik nassuiarlugit katiterneqassapput.

Misilitsinnermi taamaallaat piffissami piareersarfimmi allattukkat aammalu atortut misilitsinermi atorneqartut nassarneqarsinnnaapput.

* 1. **Naliliinermi tunngaviit**

Ilikkagassatut anguniakkanik soraarummeertup qanoq angusitigineranik nalilersuinikkut naliliisoqassaaq. Pissutsinik soraarummeertup ersarissumik paasiuminartumillu saqqumiisinnaassusia kiisalu piffissamik soraarummeerfiusumik atuinera aaqqissuineralu pingaartinneqassapput.

Soraarummeertup saqqummiineranik ataatsimut naliliineq tunngavigalugu karakteriliisoqassaaq.

**Ilanngussaq 50**

**Science C**

1. **Ilinniartitsissutip inissisimanera**

Ilinniartitsissut science tassaavoq ilinniartitsissutini biologi, fysik, kemi aamma pinngortitami nunalerineq tunngaviusumik immikkoortut suliarinerat aqqutigalugu pinngortitamik linniartitsissummut pinngortitamik ilisimatusarnermi assigiissutinik ilinniarnertuunngorniarfimmi ilisarititsineq. Ilinniartitsissumi science-mi misigisassarsiorneq avatangiisinilu misileraaneq ilanngullugit ajornartorsiutit assersuutaasut, atorneqarsinnaasut maannakkulu pisut ilanngunneqarput. Sumiiffik aallaavigalugu Kalaallit Nunaanni nunarsuarmilu pissutsinut atassuteqartitsisoqarpoq.

1. **Ilinniartitsissummi siunertat**

*Ilisimasat piginnaasallu*

Ilinniartut suliamik ingerlatsinermi imatut ilisimasaqartigissapput pinngortitalerinermik ilisimatusarnermi eqqarsartariaatsimik ilisimasaqarnissaq paasinninnissallu pingaaruteqassusianik paasisaqarsinnaallutik. Ilinniartut pinngortitamik ilisimatusarnermi ajornartorsiutinik pingaaruteqartunik taakkulu inuiaqatigiinnut atassuteqarnissaannik ilisimasaqalissapput.

*Ilikkagaqartarnermi sulinermilu piginnaasat*

Ilinniartut pinngortitalerinermik ilisimatusarnermi paasissutissat takusallu suliarisinnaassavaat ajornanngitsunillu misileraasinnaassallutik kiisalu piginnaasaqarlutik pinngortitami ilisimatusarnermi paasisat paasissutissiissutigisinnaassalugit, tassunga ilanngallugit asimi sulinermi takusanilu paasisat, tassani paasisat pinngortitamik ilisimatusarnermi taaguutit atorlugit paasissutissiisinnaassallutik.

*Inuttut inuillu akornanni attaveqaqatigiittarnermi piginnaasat*

Ilinniartut pinngortitamik ilisimatusarnermi nalinginnaasumillu tamanillu ilisimasariaqartut aammalu alapernaanneq tunniusimanerlu tunngavigalugit pinngortitamik ilisatusarnerup imarisai pillugit isummersinnaassapput.

*Kulturikkut inuiaqatigiillu akornanni piginnaasat*

Ilinniartut pinngortitamik ilisimatusarnermik ilisimasat paasisaqarnerlu tunngavigalugit akisussaassuseqartumik ileqqorissaarlutik namminneq kulturiminni inuiaqatigiinnilu iliuuseqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. annertussutsikkut pitsaassutsikkullu pinngortitami imminut atanernik periutsinillu ajornanngitsunik paasinnissapput,
    2. isummiussaagallartunik suliaqarsinnaassapput nalilersuisinnaassallutillu,
    3. misissuinerit qimerluuinernillu suliaqarsinnaassapput, laboratoriami pinngortitamilu sulinermi,
    4. misileraanermi allattuiviit nalunaarusiallu suliarisinnaassavaat,
    5. suliamik ingerlatsinermi taaguutit eqqortumik atorlugit pinngortitamik ilisimatusarnermi sammisat allattariarsorlutik oqaluttariarsorlutillu ilisimatitsissutigisinnaassavaat,
    6. assersuutit atorlugit teknologiimi inuiaqatigiinnilu ineriartortsinermut pinnngortitamik ilisimatusarnermik ilinniartitsissutip tapersiineranik atassuteqartitsisinnaassapput.
  1. **Ilinniartitsissutip imarisai pingaarnerit aamma ilassutitut ilinniakkat**
     1. pinngortitamik ilisimatusarnermi sammisat, tassani imarisai assersuusiornermi atorneqarsinnaassallutik,
     2. pinngortitamik ilisimatusarnerup imarisai inuiaqatigiit eqqarsaatigalugit pinngortitamii ilisimatusarnerup naleqquttuuneranik takutitsisut,
     3. pinngortitamik ilisimatusarnerup imarisai sumiiffinni, Kalaallit Nunaanni nunallu tamat akornanni pissutsinut atassuteqartitsisut,
     4. pinngortitamik ilisimartusarnermi atuagarsorneq piviusumillu ingerlatsineq.

1. **Aaqqissuussineq**
   1. **Ilinniartitsinermik aaqqissuussineq**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Sciencemik ilinniartitsineq imatut aaqqissuunneqassaat ilinniartut pinngortitamik ilisimatusarnermi ajornartorsiutinik suliaqavinnissamut pileritilerlugit. Ilinniartitsineq sammisat piviusunik atuagarsornermilu immikkoortut imminnut taperseeqatigiissapput. Ilinniartitsineq aamma imatut aaqqissuunneqassaaq nammineerluni suleriaaseqarnissamik

kajumissaaniarluni pisunit ataasiakkaanit malittarisassanut eqqarsartarnermik periutsit salliutinneqassallutik.

* 1. **Suleriaatsit**

Ilinniartitsissuummi science-mi suliamik ingerlatsinermi imarisai sammisanut katersorneqassapput toqqarneqassallutillu, taamaalilluni pinngortitamik ilisimatusarnermik ilinniartitsissutit sisamat siamasissumik ilanngunneqassallutik. Sammisanik ataasiakkaanik toqqaanermi suliaqarnermilu ilinniartitsissutit arlallit ilanngunneqassapput.

Suleriaatsinik toqqaaneq ilinniartitsisumit aqutsinermiit nammineernerullu sulinissamut assigiinngiiaartitsineq siuariartornerlu pillugit periutsinik tunngaveqassaaq. Ilinniartitsissutip imaanut tunngatillugu ilinniartitseriaatsit assigiinngiiaartinneqassapput, kisiannili aamma ilinniartut asigiinngiiaartut, taakku ilikkariaasiat pisariaqartitaallu isiginiarneqassapput.

Ilinniartitseriaatsit assigiinngiiartinneqassapput, taamaalilluni atuagarsorluni, suliaqarluni misileraallunilu sulineq isiginiarneqassallutik, tassani suliaqarneq misileraanerlu pingaartinneqarnerussallutik. . Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

Ilinniarfiup avataani ingerlatsinerit, tassunga ilanngullugit sumiiffinni inuiaqatigiit asimilu sulinerup atassuteqartillugit ilinniartitsinermik ingerlatsineq, science-mut ilanngunneqassapput. Suleriaatsinik assigiinngiiaartunik ilinniartut misilittagaqalissapput, tassunga ilanngullugit klassimi ilinniartitsineq, ataasiakkaaarluni sulineq, marluulluni suleqatigiillunilu sulineq. Oqaluttariarsorluni saqqummiineq allattariarsorlunilu sulineq ilinniartut oqartariaasiat nukittorsarniarlugu ilinniartitsissumillu itisiliinermut paasisaqarnermullu peqataatinniarlugu ilinniartitsissummi science-mi pingaaruteqartutut ilaapput. Saqqummeeriaatsit allat naleqqutsillugit ilanngunneqassapput.

Ilinniartitsinermi aaqqissuussinermi ilinniartut assigiinngiiaartut, taakku ilikkagaqariaasii pisariaqartitaallu isiginiarneqassapput. Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

Ilikkagassatut anguniakkat anguniarlugit IT allallu ilinniartitsinermi ilanngunneqassapput. Ilinniartitseriaatsit ilinniartut ilinniartitsisumi oqaasiinik, qisuariartarnerannik ajornakusoortunillu eqqarsarsinnaanerannik ineriartortitsisut isiginiarneqassapput.

Inaarutaasumik naliliinermut atugassamik ingerlatsinerit ataaseq arlallilluunniit misileraalluni sumiiffimmiluunniit sulineq aallaavigineqassapput. Ilinniartitsissutini anguniakkanut atatillugu pisinnaasunik, periutsinik misissuinernik il.il. ingerlatitseqqiinissamut piumasaqaateqartoqassaaq. Ilinniartut suliassat ataasikkaarlutik akissavaat.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu.

Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnikkiartortillugit.

* 1. **Ilinniartitsissutinut allanut atassuteqartitsineq**

Tunngaviusumik ilinniartitsinermi ilinniartitsissut science ingerlatsinermi ilinniartitsissutinut allanut ataqatigiissarneqassaaq.

1. **Nalilersuineq**
   1. **Ingerlaavartumik nalilersuineq**

Ingerlaavartumik nalilersuisarneq ilinniartitsissummi ilikkagassatut anguniakkat tunngavigalugit pisassaaq. Ilinniartitsissummi ataasiakkaanut ilitsersuisoqartassaaq, tassani ilinniartut ilinniartitsissummi killiffiup qaffasissusianik ersarissumik paasitinneqassallutik.

* 1. **Misilitseriaaseq**

Science-mi inaarutaasumik misilitsittoqassanngilaq.

**Science 51**

**Ilinniarnermi periuseq C**

1. **Ilinniartitsissutip inissisimanera**

Ilinniartitsissummi ilinniarnermi periutsimi ilinniartut ilinniarnertuunngorniarfimmi sulianik ingerlatsinermi sulinermik ilisimasaqarlutik nammineerlutillu isummernissamik ilinniassapput. Teknikkit suleriaatsillu ilinniarnermut naleqquttut ilinniarnertuunngorniarfimmi ilinniarnerminni ingerlaqqillutillu ilinniarnerminni atorsinnnaasatik ineriartorteqqissinnaasatillu atornissaannik ilinniartut ilinniartitsissummi sungiusassapput. Pitsaasumik suleriaaseqaleriartornissamut ilinniarnermillu ingerlatsinissamut ilinniartut ilinniartitsissummi taperserneqassapput, taamaalillutik aaqqissuussamik isiginninniarlutillu ilikkagaqarnissamut ilinniarnerup ingerlannerani tunngaveqalissallutik.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniarnermi teknikkinik suleriaatsinillu tunngaviusunik atuinissamik ilisimasaqalissapput piginnaasaqalerlutillu.

*Ilikkagaqartarnermi sulinermilu piginnaasat*

Ilinniartut pinngortitalerinermi, inuiaqatigiilerinermi, teknimik inulerinermillu ilinniartitsissutini ilinniarnermi periutsinik atuisinnaassapput, taamaalillutik ilinniartitsissutini tamani annertunerpaamik pissarsinissamut tunngavissaqalissallutik, ilinniarnermilu periuseq taamaalilluni ilinniartut ilinniarneranni atassuteqartitsinissamut tapersiissalluni.

*Inuttut inuillu akornanni attaveqaqatigiittarnermi piginnaasat*

Ilinniartut namminneq ilinniagaqarnertik pillugu qisuariaateqarsinnaassapput allanillu suleqateqarsinnaassallutik. Ilinniartut inuttut kinaassutsip pilersinneranut atatillugu namminneq ilikkagaqartarnerminni periusertik ineriartortinnissaanik annertusarnissaanillu suliaqarsinnaassapput, taammalilluni ataasiakkaarlutik inuillu attaveqaqatigiittarneranni ingerlatsinissamut periarfissaat annertusarneqassalluni.

*Kulturikkut inuiaqatigiillu akornanni piginnaasat*

Ilinniartut ilikkagaqartarnermi periutsinik imatut ilisimasaqartigissapput atuisinnaatigissallutillu Kalaallit Nunaanni inuiaqatigiinni nunarsuarmilu inuiaqatigiinni peqataavinnissami piginnaasaat nukittorsarneqassallutik.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. ilinniartitsinissamik peqataavinnissap pingaaruteqassusianik ilisimasaqarneq takutissinnaassavaat,
    2. immikkoortunut immikkoortitsinermi qaffasissutsit assigiinngitsut atorluarsinnaanerat takusinnaassavaat,
    3. nalilersuisinnaassapput timitaqanngitsumillu eqqarsarsinnaassallutik,
    4. namminneq misilittakkanik oqallisigisinnaassavaat,
    5. allattugaqarsinnaassapput taakkunanngalu atuisinnaassallutik,
    6. suleqatigiinni suliniutinillu suleqarnermi suleriaatsit, suliassat agguataarnerat siuariartornerlu pillugit ilisimasaqarnertik takutissinnaassavaat,
    7. oqaluttariarsorluni saqqummiineq sungiusassavaat.
    8. tunngavilersuisinnaaneq sungiusassavaat,
    9. suut attaveqaqatigiittarnermut pitsaasumut siuarsaataasarnersut akornutaasarnersullu pillugit ilisimasatik takutissinnaassavaat aamma
    10. allagaqarnerup ingerlavii sungiusassavaat.

**Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

1. atuartarnermi periutsit,
2. allattueriaatsit,
3. tusarnaavissinnaaneq,
4. sulinermi ileqqut aaqqissuullugit,
5. allagaqartarnermi teknikkit,
6. suleqatigiilluni suliniutinillu suliaqarneq,
7. isornartorsiuisinnaalluni pasissutissanik ujarlerneq
8. ilikkagaqariaatsit pillugit atuagarsorneq
9. attaveqartarneq, tassunga ilanngullugit oqaluttariarsorluni saqqummiinermi periutsit aamma
10. nalilersueriaatsit.
    1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilinniartitsissummi ilinniarnermi periuseq ilassutitut ilinniakkat ilinniakkat imaarisaanut pingaarnernut atassuteqartitsissapput itisiliillutillu, suliamillu ingerlatsinermi ilisimasat annertusarneqassallutik, ilinniartut taamaalillutik ilikkagassatut anguniakkat angusinnaaniassammatigit. Ilinniartitsissummi ilinniarnermi periuseq ilinniartitsissutinik allanik annertuumik suleqatigiissitsisoqartariaqarpoq, ilassutitullu ilinniakkat tassunga atatillugu imatut aaqqissuunneqassalutik ilinniakkat sammivianik isiginniarnerup annertusarnissaanut tapersiisillugu.

Ilassutitut ilinniakkani sammisat tassaasinnaapput:

* + 1. nalunaarusiamik allanneq,
    2. allamiut oqaasiinik piginnaasaqalerneq,
    3. allattarfissuaq teknologiinik atuisoq
    4. apersueriaaseq,
    5. misissueriaaseq,
    6. oqallorinneq aamma
    7. regnearkit.

1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

1. Kalaallit Nunaata oqaluttuarisaanerani aamma Danmarkip oqaluttuarisaanerani nunarsuarmilu oqaluttuarisaanermi pingaarnerit,
2. ukiut hundredelikkaat 20-anni 21-iannilu saqitsaannerit suleqatigiinnerillu pingaarnerit,
3. Europami 1945-p kingorna politikkikkut aningaasaqarnikkulu ineriartortitsinerit pingaarnerit,
4. Kalaallit Nunaannit nunallu tamat akornannit isigalugu tamat oqartussaaqataanerisa inuillu pisinnaatitaaffiisa ineriartortinneqarnerat,
5. nunarsuup immikkoortuisa pisuut piitsullu akornanni pissutsit aamma nunarsuarmi suliassat agguarnerisa ineriartortinneqarnerat aamma
6. Kalaallit Nunaanni avataanilu kulturit inuuniarnermilu atugassarisat.
7. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik atassuteqartitsilluni.

Ilinniartitsineq imatut aaqqissuunneqassaaq ilinniartut ilinniarnerminni tamani suleriaatsinik ilinniarnermilu teknikkinik ilinniartitsissumi ilaasunik ataatsimut isiginnissinnaalersillugit imminnullu atanerannik paasinnissinnaalersillugit.

Aqqissuussinermi periuseq tunngaviusoq tassaavoq sammisaqarluni ilinniartitsineq, tassani ilinniakkat imarisai pingaarnerit immikkoortui ilinniartitsinerup naammassinerani paasissutissiissutigineqarsimassallutik. Ilinniartitsineq imatut aaqqissuunneqassaaq taanna ilinniartut suliamik ingerlatsineq aallaavigalugu inuttut inuillu attaveqaqatigiittarnerani piginnaasaasa ineriartortinnerannut tapersiisillugu, aammalu ilinniarnermi piginnaasat isornartorsiuilluni eqqarsarsinnaanermik suliaqarneq aqqutigalugu ilinniartitsissutinillu allanik suleqatigiissitsinikkut ineriartortinneqassallutik.

* 1. **Suleriaatsit**

Assigiinngiiaarsitsinissaq siuariartornissarlu siunertaralugit ilinniartitsineq aaqqissuunneqassaaq. Ilinniartitsisut qitiutillugit ilinniartullu qitiutillugit ilinniartitseriaatsit allanngorartinneqassapput, aammalu pisunit ataasiakkaaniit malittarisassanut eqqarsartariaaseq aammalu uppernarsaasiornerlu paarlakaajaatsinneqassallutik.

Ilinniartitsinermi ilinniartut piginnaasaasa assigiinngiiaarnerat isiginiarneqassaaq.

Ilinniartitsinermi aaqqissuussinermi ilinniartut assigiinngiiaartut, taakku ilikkagaqariaasii pisariaqartitaallu isiginiarneqassapput. Ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarneqassapput.

IT-mik annertunerpaamik atuineq ilinniarnermi piginnaasani qitiuvoq. Ilinniartitsissummi ilinniarnermi periuseq qarasaasiami oqaasertalersuilluni sulineq internetimilu paasissutissanik ujarlerneq suliarineqassapput. Aammattaaq softwaret ilinniakkap sammiviani toqqarneqartumi sammineqartumut immikkut tunngassuteqartut suliarineqarsinnaapput.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnikkiartortillugit.

* 1. **Ilinniartitsissutinut allanut atassuteqartitsineq**

Ilinniarnermi periuseq ilinniartitsissutini tamani qitiuvoq, tamassumalu suliamik ingerlatsinerni suleqatigiinneq annertuumik pingaaruteqalersippaa. Ilinniartitsineq imatut

aaqqissuunneqassaaq ilinniartitsissutini allani ilinniakkat imarisaannik ilinniartut suliarisaannik piffissap ilaani suliaqartoqartarluni.

1. **. Nalilersuineq**
   1. **Ingerlaavartumik nalilersuineq**

Ingerlaavartumik nalilersuisarneq ilinniartitsissummi ilikkagassatut anguniakkat tunngavigalugit pisassaaq. Ilinniartitsissummi ataasiakkaanut ilitsersuisoqartassaaq, tassani ilinniartut ilinniartitsissummi killiffiup qaffasissusianik ersarissumik paasitinneqassallutik

* 1. **Misilitseriaaseq**

Ilinniarnermi periutsimi inaarutaasumik misilitsittoqassanngilaq.

**Ilanngussaq 52**

**Ilinniarnermi suliassaq**

1. **Ilinniarnermi suliassap inissisimanera**

Ilinniarnertuunngorniarfimmi ukiut pingajuanni ilinniarnermi suliniut suleriaatsinut ilinniartut ingerlaqqillutik ilinniarnerminni atugassaannut piareersaasitsinermut atatillugu ilinniagaqarnissamut periareersaanermik ersarissumik siunertaqarpoq. Suliniummi ajornartorsiut aalajangersimasoq aallaaviuvoq, kinguneqarlunilu ilinniartitsissummi pisuni nutaani ilinniartitsissutit ataasiakkaat qaangerlugit ilinniartut piginnaasaminnik atuinerannik. Suliniut ilinniartut nammineerlutik isornartorsiuillutillu misissuisinnaassusiannik, suliani piviusuni pissutsinik nalilersuisinnaassusiannik kiisalu sulianik naammassisanik ilisimatitsissutigalugit ingerlatitseqqiisinnaassusiannik annertusaavoq.

1. **Ilinniarnermi suliassami siunertat**
   1. **Ilinniartitsissummi siunertat**

*Ilisimasat piginnaasallu*

Ilinniartitsissut ilinniartitsissutilluunniit ilinniarnermi, aammalu ilinniakkap sammivianut atatillugu immikkoortuni nammineq toqqakkani suliamik ingerlatsinermi ilinniartitsissutini periutsit pillugit ilisimasat ilaasut ilinniartut atorsinnaassavaat.

*Ilikkagaqartarnermi sulinermilu piginnaasat*

Ilinniartut ajornatorsiummik namminneq toqqakkaminnik isiginninniarlutik nammineerlutik nalilersuisinnaassapput, tassunga ilanngullugit ilinniartsissummi atortunik naleqquttunik

toqqaaneq, ilanngussineq atuinerlu. Ilinniartut tassunga atatillugu ajornartorsiummut toqqakkamut tunngatillugu nutaanik ilisimasaqalissapput itisiliillutillu.

*Inuttut inuillu akornanni attaveqaqatigiittarnermi piginnaasat*

Ilinniartut suliamik ingerlatsinermi periutsimillu tunngaveqarlutik sammisamik toqqakkamik isornartorsiuillutik nalilersuisinnaassapput, aammalu allattarissamik oqaluttarissamillu suliamik naammassisami ajornartorsiummik suliamik ingerlatsineq tunngavigalugu ajornakusoorlutillu ingerlatitseqqiisinnaassallutik.

*Kulturikkut inuiaqatigiillu akornanni piginnaasat*

Ilinniartut ilinniartitsinerup avataani ajornartorsiutinik suliamik ingerlatsinermi ilisimasaminnik nammineerlutik atuisinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat:**

Ilinniartut uku piginnaalissavaat:

* + 1. sammisami ajornartorsiummik killilikkamik allaaserinninneq,
    2. paasissutissanik nammineerluni ujarlerneq atorlugu sammisamik misissuineq,
    3. ajornartorsiutip aalajangersimasup misissornissaanut periutsimik naleqquttumik suliaqarneq,
    4. suliamik ingerlatsinermi itisilerisinnaassuseq takutillugu sulianillu ingerlatsinermi immikkoortut nutaat paasisaqarfigalugit,
    5. atortut naleqquttut toqqarlugit, suliaralugit aaqqissuullugillu,
    6. atortunut toqqakkanut isornartorsiuilluni qisuariaateqarlunilu isummerneq,
    7. suliamik ersarissumik paasinartumillu saqqummiussineq,
    8. allattariarsorluni suliamik saqqummeeriaaseq atorsinnaallugu, tassunga ilanngullugu issuaanermi teknikkip, allattukkat, pissarsivinnik atuakkanillu atorneqartunik allatuivimmik atuinerit aamma
    9. suleriaaseq allaaseralugu, qisuariarfigalugu isornartorsiuillunilu nalilersorlugu.
  1. **Ilinniartitsissutip imarisai pingaarnerit**

Ilinniarnermi suliniut ilinniartut ilinniarnermi sammivianni ilinniartitsissummi aalajangersimasumi imarisanut pituttorneqanngilaq, kisiannili qulliunerusumik sammisamut, tassani ilinniartut ilitsersuisullu suleqatigiillutik ajornartorsiut oqaasertalersussallugu.

1. **Ilinniarnermi suliniutip sinaakkutai**

Ilinniarnermi suliniut sammisap iluani ataasiakkaanit suliarneqassaaq, tassanillu ilinniartitsissummi ataatsip arlalilluunniit imarisaat ilanngunneqarsinnaapput. Ilinniartitsissut ilinniartitsissutilluunniit ilinniarnermi suliniummi ilaasut ilinniakkamut sammivianut tunngassuteqassapput.

Ilinniarnermi sammisaq ilinniartut ataasiakkaat toqqassavaat. Suleriaaseq ilinniarfimmit aalajangersarneqartoq naapertorlugu piffissap suliniutit aallartinnginnerani sapaatit akunnerinik pingasunik sioqqullugu sammisaq toqqarneqartoq pillugu ilinniartut allaganngorlugu paasissutissiissapput. Sammisaq ilinniartup toqqagaa ilinniarfiup akuerissavaa. Akuersinermi tunngaviussaaq sammisap ilinniarnermi suliniutip siunertaanut ilikkagassatullu anguniakkanut tunngatillugu naleqquttuuneranik naliliineq. Akuersinermi aamma pissusiviit tunngaviusinnaapput.

Ilinniartunut ataasiakkaanut ilitsersuisunik ilinniarfimmi ilinniartitsisut akornanni ilinniarfik toqqaassaaq. Ilinniartut ilitsersuisullu suleqatigiillutik suliniummi ajornartorsiut oqaasertalersussavaat, tassunga ilanngullugu suliassamik inaarutaasumik oqaasertalersuinermi immikkoortut pingaaruteqartut.

Ilitsersuisoq suliamik ingerlatsinermi ilitsersuisutut suliamillu ingerlatsinermi ilitsersuisutut nalinnginnaasumik atuuttarpoq, sammisami ilinniartitsissutit arlallit ilaatinneqarpata ilinniartitsisoq ataaseq arlallilluunniit suliamik ingerlatsinermi saniatigut ilitsersuisuussapput.

Ilinniartut tassunga atatillugu sammisamut tunngatillugu allaganngorlugu ukuninnga nassuiaateqassapput:

1. suliamik ingerlatsinermi isiginneriaasiusinnaasut isiginiarneqarsinnaasullu,
2. ilinniartitsissutit sorliit suliniummi ilanngutivinneqartussat pillugit qisuariaatini,
3. misilittaanerit misiliinerillu suliniummi ilanngunneqassanersut pillugit isumaliuutini,
4. suliniummi misilittakkat tunngavigalugit atortut asimilu misissuinerit ilanngunneqassanersut pillugit qisuariaatini.

Ilitsersuisut ilinniartut ukuninnga ilisimatissavaat:

1. atuagarsornerit periutsit suut sammisami atorneqarsinnaanersut, tassunga ilanngullugu sammisap ajornassusianik ilisimatitsineq,
2. ilinniartitsissutit sorliit ilanngunneqarsinnaanersut
3. misileraanerit misiliinerillu atornissaannut periarfissat,
4. sammisaqarfimmi sulinerup atorneqarnissaanut atornissaanut katersuinissamullu periarfissat aammalu misilittakkat tunngavigalugit atortut aamma
5. sammissaq pillugu atortut ilinniartup sumi nassaarisinnaanerai, tassunga ilanngullugu sammisaq pillugu atortut naleqquttumik annertussusillit nassaassaanersut.
6. **Piffissaq suliniuteqarfik aamma suliniut naammassisaq**

Piffissaq suliniuteqarfik piffissami 1. januar – 1. april ilinniarfimmit nalinginnaasumik aalajangerneqartarpoq.

Piffissaq suliniuteqarfik tamarmiusoq, tassani allanik ilinniartitsisoqartarani, ullunik ilinniartitsiviusunik tallimanik sivisusseqartarpoq, tassaallunilu ilitsersuineq allannerlu.

Piffissap suliniuteqarfiusup aallartinnerani suliassamik inaarutaasumik allaaserinninneq tunniunneqassaaq, taannalu ajornartorsiuteqarfiusumik ilinniartumit siumut ilisimaneqanngitsumik imaqassaaq.

Piffissami allaffiusumi ilitsersuineq tassaavoq allannermut tunngatillugu aammalu suliap imarisaanut aaqqissuunneranullu tunngatillugu siunnersuineq. Ilitsersuineq suliamik naliliinertut isikkoqassanngilaq.

Suliaq naammassisaq suliniummi allaganngorlugit suliatut suliassamik allaaserinnermut piumasaqaatit naapertorlugit suliarineqassaaq. Allaganngorlugu suliat saniatigut suliaq tigussaasoq suliamillu ingerlatsinermik allaaserinninnermi suliami tamarmiusumi ilanngunneqarsinnaapput. Suliaq naammassisaq quppernerit nalinginnaasut 12-15 annertoqataannik annertussuseqassaaq. Suliami naammassisami suliniummut atatillugu periuseq qisuariaatsillu paasissutissiissutigineqassapput aammalu siunertaq, atassuteqartitsineq inerniliinerlu paasissutissiissutigineqassallutik.

1. **Inaarutaasumik naliliineq**
   1. **Misilitseriaaseq**

Misilitsineq tassaavoq ilinniartup allaganngorlugu suliaa naammassisaq.

Suliaq naammassisaq tamarmiusoq censorimit pissarsiarineqarsinnaassaaq. Suliat tigussaasut, tamanna pisariaqartinneqassappat, censorimit pissarsiarineqarsinnaassapput, tassa assit, videot imaluunniit nipit assilissallu allat, taakkulu suliamik tamakkiisumik immaqalu atorneqarsinnaassusiannik uppernarsaataassapput. Uppernarsaaneq taanna allaganngorlugu suliamut ilaassaaq.

Suliamik naammassisamik censori ilitsersuisorlu ataatsimoorlutik naliliissapput. Censori toqqarneqassaaq, taamaalillunilu censori ilitsersuisorlu ilinniartitsissutit suliniummut ilaasut ataatsimoorlutik suliaqarfigissallugit.

* 1. **Naliliinermi tunngaviit**

Suliamik naammassisamik naliliineq tassaavoq soraarummeertup suliniummi ilikkagassatut anguniakkanik qanoq annertutigisumik angusaqarnera. Soraarummeertup ukuninnga piginnaasaqarnera pingaartinneqassaaq:

* + 1. suliassamik allaaserinninneq naapertorlugu suliniummik ingerlatsineq,
    2. suliniummi ajornartorsiummik nassuiaaneq aammalu ilinniartitsissummi itisiliisinnaassutsimik takutitsineq,
    3. ilinniartitsissumi ataatsimi arlalinniluunniit ilisimasat naleqquttut ilanngunneqarnerat paasiniarneqarnerallu,
    4. suliamik ingerlatsinermi inuiaqatigiinnilu sammisasunut naleqquttunut atassuteqartitsineq,
    5. ilinniartitsissummi oqaatsinik taaguutinillu naleqquttunik atuineq aamma
    6. allaganngorlugu suliap naammassisap tunniunneqartup aaqqissugaalluarneqarnera aammalu innersuussinernik pissarsivinnillu naleqquttunik imaqarnera.

Suliami naammassisami sulianilu tigussaasuni suliamillu ingerlatsinermi allaaserinninnermi soraarummeertup taassuma saniatigut ukuninnga piginnaasaqarnera pingaartinneqqassaaq:

1. atuagarsornerup sulinerullu ataqatigiissinerat,
2. suliniummik ineriartortitsinermik pilersaarusiorneq nalilersuinerlu aamma
3. suliniutip toqqarneqartup pingaaruteqassusia pillugu qisuariaateqarneq.

**Ilanngussaq 53**

**Teknikkimik illinniartitsissut A – geologii aatsitassallu**

**1. Ilinniartitsissutip inissisimanera**

Teknikkimik ilinniartitsissut tassaavoq tunisassianik suleriatsinillu taakkununngalu piumasaqaatinik ineriartortitsineq pilersitsinerlu. Teknikkimik ilinniartitsissummi ilaapput teknikkip, ilisimasat, aaqqissuussaanerup tunisassiallu imminnut atanerat, teknikkimi pinngortitamillu ilisimatusarnermi ilisimasat tunisassianik ineriartortitsinermi tunisassianillu tunisassiornermi ilanngunnissaat isiginiarlugu, tamannalu saffiorfimmi laboratoriamilu sulilluni ataqatigiissinneqarput. Ilinniartitsissut ilinniartitsissutip sammiviata teknikkip piviusuni qanittuniinnissaat nalitsinnullu naleqquttuunissaanut peqataavoq, tassunga peqatigitillugu ilinniartitsissutit ilagalugu ilinniartitsissutit sammiviata suussusaanik atuutilersitsisoq. Tassunga tunngatillugu pingaartumik teknikkimik aamma pinngortitamik ilisimatusarnermik ingerlaqqilluni ilinniagaqarnerup naammaasinissaannut ilinniartut piginnaasaqarnissaannut ilinniartitsissut annertusaaqataavoq.

Teknikkimik ilinniartitsissummi A-mi – geologii aatsitassallu ilaapput aatsitassanik ujaqqanillu allaaserinninnerit, geologimi pisartut, atortussanik katersineq, asimi teknikkit, paasiniaariaatsit, aatsitassanik nalituunik ujarlerneq, tunisassiornerit ingerlanneqartarnerat, tunisassiorneq inuiaqatigiinnullu atassuteqartitsineq. Ilinniartitsissummi ilaapput teknikimmik ilinniartitsissummi toqqarneqartumi inuussutissarsiornermik ingerlatsisinnaalluarnermik takutitsisumik suliamik ingerlatsinerit tunisassiornerillu. Teknikkimi ilinniartitsissutit sammiviani ilinniartitsissutit allat suleqatigiissutigitillugit teknimmik ilinniartitsissut qulakkeerneqassaaq. Teknikkimik ilinniartitsissutip ilai ingerlanneqassapput atuagarsornerup aamma pinngortitami, sannavimmi laboratoriamilu sulineq suleqatigiissutigitillugit suliniuteqarneq tunngavigalugu ilinniartitsinikkut. Ilinniartitsissummi qulakkeerneqarput suliamik ingerlatsinermi itisilerineq, nammineerluni sulineq, qisuariaateqartarneq aamma

suliniutini periutsinik ilisimasaqarneq. Suliniuteqarnerni qulakkeerneqarput ilinniakkap sammiviani ilinniartitsissutit ataasiakkaat suliamik ingerlatsinermi ilisimasat assigiinngitsut ataqatigiissillugit atorneqarnerat.

Teknikkimik ilinniartitsissut A – geologii aatsitassallu sammisanik pingaarnernik katitigaavoq, taakkulu ilinniartitsissummi pinngitsoorani ilinniagassaapput, sammisallu toqqagassat marlunniit pingasunut ilinniarfimmit toqqarneqassapput. Sammisanik pingaarnerni imaluunniit sammisani toqqagassani toqqakkani immikkoortut itisiligassat toqqarneqassapput. Sammisat pingaarnerit aamma sammisani toqqagassani toqqakkat ilinniartitsissummi ilinniartitsinerup 70 pct.-it missaaniipput. Immikkoortut itisiligassat ilinniartitsissummi ilinniartitsinerup 30 pct.-it missaaniipput.

1. **Ilinniartitsissummi siunertat**

*Ilisimasat piginnaasallu*

Ilinniartut pingaartumik Kalaallit Nunaannut tunngatillugu geologiimik aatsitassanillu ataqatigiissummik ilisimasaqassapput aammalu ilinniartitsussummut naleqquttunut suliniutinik pilersaarusiorsinnaassallutik, allaaserinnissinnaassallutik ingerlatsisinnaassallutillu kiisalu nammineerlutik suliniutinik ingerlatsisinnaassallutik. Tassunga atatillugu ilinniartut suliamik ingerlatsinermi allaganngorlugit oqaluinnarlunilu paasissutissanik ujarlersinnaassapput, suliareqqiisinnaassapput paasissutissiillutillu ingerlateqqissinnaassallugit kiisalu atuagarsorneq sulinerlu ataqatigiississinnaassallugit.

*Ilikkagaqartarnermi sulinermilu piginnaasat*

Ilinniartut ilinniartitsissutinik allani suliniutini immikkoortut ilanngussinnaassavaat atorsinnaallugillu, tamannalu aqqutigalugu ilinniakkap sammiviani ilinniartitsissutit allat siamasinnerussumik atorneqarnerat takutillugu.

*Inuttut inuillu akornanni attaveqaqatigiittarnermi piginnaasat*

Ilinniartut suleqatigiillugu sulineq ataasiakkaarlunilu sulineq aqqutigalugit suliniuteqarnermi suleriaatsinik misilittagaqassaput. Tassunga atatillugu ilinniartut avatangiisini teknikkimi aaqqiissutsit ilisimatusarnermilu ilisimasat atorneqartut isornartorsiuillutik, nalilersuillutik nutaaliorlutillu isummerfigisinnaassavaat.

*Kulturikkut inuiaqatigiillu akornanni piginnaasat*

Ilinniartut ilinniakkap sammiviani ilinniartitsissutinut allanut ataqatigiissitsillutik suliniutinik oqaluttuarisaanermut, kulturimut, aningaasaqarnermut avatangiisinullu tunngasut ilanngussinnaassavaat kiisalu ajornartorsiutit kulturi inuiaqatigiillu tunngavigalugit aammalu sumiiffik nunarsuarlu tunngavigalugit isigisinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**
      1. **Sammisat pingaarnerit (30 pct.)**

Ilinniartut uku piginnaalissavaat:

*Kalaallit Nunaata geologiia*

* + - 1. Kalaallit Nunaata geologiimi ineriartorneranik tunngaviusumik ilisimasaqarneq takutissinnaassavaat,
      2. geologiimi taaguutit suliamillu ingerlartsinermi oqaatsit tunngaviusut atorlugit oqaatigissinnaassapput,
      3. geologiimi nunap assingi tunngaviusut atuarsinnaassavaat paasisinnaallugillu aamma
      4. sumiiffimmi qanittumi ujaqqat aatsitassallu ujaranngortitsisartut toqqakkat ilisarisinnaassavaat.

*Mineralogii saviminnissallu*

1. aatsitassat ujaranngortitsisartut pingaarnerit toqqakkat ilisarisinnaassavaat suliamillu ingerlatsinermi taaguutit atorlugit allaaserisinnaassallugit,
2. ujaqqat manngertut assigiinngiiaartut assigiinngissutaat paasisinnaasavaat,
3. savimminissat savimminissaqarneranillu takutitsisut ilisarisinnaassavaat aamma
4. aatsitassat toqqakkat isikkui angissusiilu annikitsortai ilanngunnagit nalilersorsinnaasavaat

*Sedimentologii (kinnilerineq) uuliallu*

1. kinnerup ujaqqallu manngertut assigiinngissutaat ilisimassavaat,
2. kinneq sananeqaasia aallaavigalugu allaaserisinnaassavaat,
3. nalilersueriaatsit piiaariaatsillu allaaserisinnaassavaat aamma
4. kinnerup aalajangersimasup uuliamik gassilumillu peqarsinnaanera qalluisinnaanerlu missingersinnaassavaat.

*Pilersaarusiorneq, misissueriaaseq pitsaassutsimillu nalilersuineq*

1. pinngortitami laboratoriamilu nalilersueriaatsit atortullu naleqquttut toqqarsinnaassavaat, tunngavilersuisinnaassallutik atuisinnaassallutillu,
2. uuttuisinnaassapput nalunaarsuisinnaassallutillu kiisalu paasisat eqqortuuneri nalilersorsinnaassallugit,
3. uttuutit sumut atorneqarsinnaanerat nassuiarsinnaassavaat atortut uuttuutillu aaqqissinnaassallugit kalibrerersinnaallugillu aamma
4. unnuilluni ajornanngitsumik asimi sulineq paasisassarsiornerlu pilersaarusiorsinnaassavaat ingerlassinnaallugillu.
   * 1. **Sammisat toqqagassat (40 pct.)**

Ilinniartut uku piginnaalissavaat:

*Isumannaallisaaneq*

* + - 1. issittumi tunngaviusumik ikiueqqaarsinnaassapput,
      2. nunap assigingisa kompassillu atorneqarnissaannik tunngaviusumik ilisimasat takutissinnaassavaat, tassunga ilanngullugu nunap assigiingittuniit nunamut akerlianillu nikinganerit sillimaffigalugit aaqqillugillu,
      3. isumannaallisaanermi atortut elektroniskit, takunnissutaasinnaasut nipilu atorlugu atortut atorneqarnissaannik tunngaviusumik ilisimasatik takutissinnaassavaat, tassunga ilanngullugit GPS, satellittelefoni, VHF-radiu aamma nalunaarnermi atortut aamma
      4. ikuallannermik qamisaaneq pillugu tunngaviusumik ilisimasatik takutissinnaasavaat.

*Avatangiissinut teknikki*

1. avatangiisinut sunniutit allaaserisinnaassavaat nalilersorsinnaallugillu,
2. avatangiisinut teknikimik nalilersuisinnaassapput aaqqissutissatullu siunnersuusiorsinnaassallutik aamma
3. aaqqiissutissatut siunnersuutit taakku ilaat misilittarsinnaallugit avatangiisinullu sunniutissai nalilersorsinnaallugit,

*Palæontologii*

1. ujaranngornikut toqqakkat suussusersisinnaasavaat,
2. ujaranngornikut aalajangersimasut aqqi paasisinnaassavaat pisoqaassusipajaarlugillu aamma
3. ujaranngornikut assigiinngitsut aammalu sumiiffimmi nunarsuarmilu ineriartornermi oqaluttuassartaat sanilliussinnaassavaat.

*Prospektering (Aatsitassanik nalituunik ujarlerneq)*

1. aatsitassat katersukkat pitsaassutsikkut annertussutsikkullu katitigaanerat aallarniutaasumik nalilersorlugit,
2. aatsitassat aatsitassanik piaanermi tunngaviusinnaanerat nassuiarlugu aamma
3. avatangiisit pillugit inatsisit, timip pissusaa sulinermilu isumannaallisaaneq nassuiarlugu.

*Fysisk geologii*

1. nunap isikkuanik ilisimasaqaarneq takutillugu, tassunga ilannguullugu ujaqat, kinnerit, aanerit neriuinerillu takutillugit aamma
2. pissutsinik tigussaasunik ajornanngitsumik nalilersuinerit.
   1. **Ilinniartitsissutip imarisai pingaarnerit**
      1. **Sammisat pingaarnerit (30 pct.)**

Ilinniartitsissutip imarisai pingaarnerit tassaapput:

*Kalaallit Nunaata geologiia*

* + - 1. nunarsuup sannaa,
      2. Kalaallit Nunaat geologiimi ineriartornermi oqaluttuarisaanera, pingaartumik Kalaallit Nunaat Kitaa,
      3. ujaqqat geologiimilu immikkoortut,
      4. sumiiffimmi asimi sulineq aallaavigalugu geologimik allaaserinninnerit,
      5. geoteknik aamma
      6. asimi laboratoriamilu nalilersueriaatsit naleqquttut.

*Mineralogii (Ujarassiulerineq) saviminissallu*

1. tunngaviusumik mineralogii, ilisarinnittarneq, aatsitassanik allaaserinninneq atuinerlu,
2. annikitsualunnik aatsitassanillu toqqakkanik allaaserinninneq aamma
3. asimi laboratoriamilu nalilersueriaatsit naleqquttut.

*Sedimentologii (kinnilerineq) uulia*

1. kinnilerineq petroliullu geologiia naleqquttoq,
2. uuliap gassillu pinngortarnera, ujarlerneq qalluinerlu,
3. geofysik tunngavigalugu ujarlerneq aamma
4. ujarlernermi qalluinermilu periutsit naleqquttut.

*Pilersaarusiorneq, nalilersueriaatsit pitsaassutsimillu nalilersuineq*

1. nalilersuineriaatsit tigussaasut mikrogeologiilu tunngavigalugu,
2. uuttuutit teknikkiat naleqquttoq,
3. tatiginassutsimik misissueriaatsit aamma
4. asimi sulinermik pilersaarusiorneq ingerlatsinerlu, tassunga ilanngullugit asimi paasissutissanik katersuineq nalunaarsuinerlu.
   * 1. **Sammisat toqqagassat (40 pct.)**

Ilinniartitsissutip imarisai pingaarnerit tassaapput:

*Isumannaallisaaneq*

* + - 1. issittumi ikiueqqaarneq,
      2. nunap assinginik ilinniarneq, kompassi nikinganerillu, tassunga ilanngullugu GPS- imik atuineq,
      3. nalunaaruteqarnermi atortut aamma
      4. ikummatissanik passussineq aamma ikuallannernik annikitsunik qamisaaneq, tassunga ilanngullugu ikkummatissat ikuallattut.

*Miljøteknikki*

1. miljø- aamma geoteknik,
2. avatangiisinik atortunillu ilinniarneq,
3. avatangiisinut sunniuteqaataanik nalilersuinermi periutsit aamma
4. sumiiffimmi kulturimi avatangiisinilu oqaluttuarisaaneq.

*Palæontologii*

1. ujanngornikunik sunaassusiineq,
2. uumasunik ilinniarneq,
3. piffissap ingerlanerani ineriartorneq amerlasoorsuillu suujunnaarnerat aamma
4. atassuteqartitsineq naleqquttoq.

*Prospektering (Aatsitassanik nalituunik ujarlerneq)*

1. atortut nalilersuinerillu naleqquttut,
2. aatsitassanik nalilersuineq piiaanerlu aamma
3. avatangiisit pillugit inatsisit, timip pissusaa sulinermilu isumannaallisaaneq.

*Fysisk geologii*

1. geologiimi piffissap ingerlanerani Kalaallit Nunaata inissisimanera, tassunga ilanngullugit nunarsuup qalipai, immap sarfai sermersuarlu,
2. isostasi aamma eustasi aamma
3. maannakkut pissutsinik nalilersuineq.
   1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pissutsit nutaat erseqqissarneqarlutik aammalu Kalaallit Nunaanni nunallu tamat akornanni pissutsinut atassuteqartitsilluni ilinniakkallu pingaarnerit itisilerneqarlutik. Ilassutitut ilinniakkat toqqarneqassapput pingaartumik itisiliinermi anguniakkat anguneqarnissaat siunertaralugu, toqqarneqassallutillu ilinniakkap sammiviani ilinniartitsissutini allani ilinniartut ilisimasaat ilanngullugit. Ilassutitut ilinniakkat pingaarnertut ilinniakkatulli Kalaallit Nunaannut nunallu tamat akornanni pissutsinut sapinngisamik atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornanni ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi ilikkagaqartarnermi periutsit assigiinngiiaartut atorneqassapput. Ilinniartitsissummi immikkoortut ataatsimoortutut misigineqarnissaat ilinniartitsinermi pingaartinneqassaaq. Atuagarsorluni sulineq suliaqavinnissaq siunertaralugu ingerlanneqassaaq, suliassanillu ingerlaneq pissaaq atuagarsornermi ilinniakkat ilanngullugit. Sammisat pingaarnerit toqqarneqarsinnaasullu annertusiartortumik ilanngunneqassapput, ilinniartitsinerlu suliniutinik suliaqarnermi annertusiartortumik siuariartortitsilluni aaqqissuunneqassaaq. Ilinniartitsineq ataatsimut isiginnitsitsilersoq, atorneqarsinnaasoq ilisimasanillu tunngavilik ingerlanniarneqassaaq.

* 1. **Suleriaatsit**

Suliniutit tunngavigalugit sammisallu atorlugit ilinniartitsineq ingerlanneqassaaq. Suleriaaseq pisuni tamani assigiinngiiaartitsinermik siuariartornermillu periutsinik tunngaveqassaaq.

Ilinniartut assigiinngiiaartut, taakku ilikkariaasii pisariaqartitaallu isiginiarneqassaapput. Ilinniartitseriaatsit assigiinngitsut ilinniartitsinermi ilanngunneqassapput, taaamaalilluni ilinniartut suliamik ingerlatsinermi oqaatsinik, qisuariaateqartarnermik ajornakusoortunillu eqqarsatarnermik ineriartortitsinissaat isiginiarneqassalluni. Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit.

Ilinniartitsineq atuagarsorneq suliassanillu suliaqartarneq paarlakaajaallugit atorneqarsinnaasut tunngavigalugit ingerlanneqassaaq. Ilinniartut teknikkimi ajornartorsiutinik suliaqassapput, aammalu atuagarsorneq aamma sannavimmi laboratoriamilu sulineq pingaartinneqassapput. Ilinniartitsineq ingerlanneqassaaq teknikkimik ilinniartitsissummi toqqarneqartumi inuussutissarsiornermi ingerlatsilluarsinnaaneq tunngavigalugu.

Ilinniartitsinermi sapaatip akunnerani minnerpaamik ataatsimi imminut atasumi suliniummik suliaqartitsisoqassaaq. Misileraaneq, takutitsineq, tunisassiorneq aamma atortunut tunisassianullu misiliutit pulaarnerilluunniit ilanngunneqassapput. Suliffeqarfiit ilinniartitsinermi ilanngunneqassapput, tassunga ilanngullugit ilinniartitsisut avataaneersut, suliffissuit saqqummersitsineri, suliniutinik suleqatigiinneq pulaarnerilluunniit.

Oqaluttariarsorluni allattariarsorlunilu paasisitsiniaalluni ingerlatitseqqinneq suliarineqassaaq, aammalu suliniummik nalunaarusiornikkut allattariarsorluni suliaqartoqassalluni.

Sammisanik pingaarnernik imaluunniit sammisassatut toqqagassani toqqarneqartumi ataatsimi marlunniluunniit itisiliilluni sammisami suliamik ingerlatsinermi annertunerusumik ilisimasanik, paasinninnermik, qisuariaateqarnermik nammineerlutillu ilinniartut suliaqassapput.

Ilinniartut ilinniartitsissummi suliniummik misilitsinnissamut soraarummernissamut suliniummik immikkut suliaqassapput. Suliniut immikkut piffissami suliniuteqarnermi ingerlanneqassaaaq, ilinniartitsinerup nalinginnaasup avataani. Piffissami suliniuteqarfimmi sapaatip akunnerani kingullermi allanik nalinginnaasunik ilinniartitsisoqassanngilaq. Piffissaq suliniuteqarfik tassaavoq sapaatit akunnerini arfineq pingasut missaannit tiimit ilinniartitsiviit 100-t missaat. Piffissami suliniuteqarfimmi ilinniartut suliniummi siunnersorteqassapput.

Suliniutissatut saqqummiussat arlallit ilinniarfimmit suliakkiissutigineqartut iluanni suliniut ingerlanneqassaaq. Suliniutissatut saqqummiunneqartut imatut isikkulersorneqarsimassapput ilinniartitsissummi pingaarnertut ilinniakkat ilassutitullu ilinniakkat ilanngunneqarlutik, tassanilu allaaserineqassalluni teknologiimi tekniskimilu ajornartorsiutit suut aaqqiivigineqassanersut, aammalu ajornartorsiummik aaqqiineq pillugu immikkut

pisissutaasinnaasut, piumasaqaataasinnaasut tunngaviusussaanersulluunniit ilisimatitsissutigineqassallutik.

Saqqummiussat akornanni ilinniartoq toqqaassaaq. Ilinniartut ataasiakkaarlutik imaluunniit ilinniartut pingasut tikillugit suliniummik allaaserinninnermik aallarnerneqassaaq, allaaserinninnerlu sulianik ingerlatsinermut qaffasissutsikkullu naleqquppat atuarfiullu sinaakkutaasa iluanni ingerlatsinermi ingerlatsilluarnermi ingerlanneqarsinnaappat ilinniarfimmit akuerineqassaaq.

Piffissap suliniuteqarfiusup ingerlanerani sapaatip akunnerani ataatsimi sannavimmi suliaqartitsisoqassaaq.

Piffissaq tunniussivissaq naliginnaasumik tassaassaaq piffissap soraarummeerfiusup aallartinnginnerani kingusinnerpaamik sapaatip akunnera ataaseq sioqqullugu. Piffissami tunniussivissatut aalajangikkami nalunaarusiaq allaganngorlugu aammalu sulinermi suliaq imaluunniit suliamik ingerlatsineq ilinniartup tunniutissavaa.

Paasissutissiisarnermi teknologiimi atortut ilinniartitsissummi nalinginnaasumik atortutut ilanngunneqassapput, aammalu suliniummik nalunaarusiap suliarinerani paasissutissanik ujarlernermut, paasissutissanik katersuinermut, naatsorsuinermut, pisimasuusaartitsinermut, aqutsinermut aaqqiinermullu, titartaanermut takussutissiornermullu atorneqassallutik.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnikkiartortillugit.

Teknikkimik ilinniartitsissummi suliamik ingerlatsinermi oqaatsit kinaassutsimik pilersitsisut atorneqassapput, taakkulu ilinniartitsinerup ingerlanerani ilinniartut ilisimalissavaat.

Teknikkimik ilinniartitsissummi pineqartumi suliamik ingerlatsinermi oqariartaatsit, taaguutit aammalu taaguutit aaqqissuussat nunallu akornanni akuerisaasut ilisimanissaat ilinniartitsissummi tamakkiisumik pissarsinissamut pisariaqarput.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Ilinniakkat pingaarnerit tapiliussamillu ilinniakkat ilaat toqqarneqassapput suliarineqarlutilu ilinniakkap sammiviani suliamik ingerlatsinermi ataqatigiissitsinermut annertusaaqataatillugit.

Ilinniartitsissummi suliniut ilinniakkap sammiviani ilinniartunut ilinniartitsisut ataaseq arlallilluunniit ilanngullugit ingerlanneqassaaq. Ilinniartut soraarummeernissamut suliniutaani ilinniakkap sammiviani ilinniartitsissutini allani ilisimasat ilanngunneqassapput. Ilinniakkat sammiviini ilinniartitsissutini suliniutit tunngavigalugit suleriaatsit ilanngunneqassaput.

1. **Nalilersuineq**
   1. **Ingerlaavartumik nalilersuineq**

Ilinniartut piffissami ilinniartitsiviusumi suliniutinik arlalinnik suliaqassapput, taakkulu sulianik suliniut pillugu nalunaarusiat ilanngullugit kinguneqassapput. Piffissat sammisaqarfiit suliniuteqarfiillu tamarmik naammassinerannut atatillugu ingerlatsineq ilinniartullu ataasiakkaat sulinerat nalilersorneqartassapput. Nalilersuineq ingerlanneqartassaaq ilaatigut isornartorsiuisunik akileqarluni suliniummik saqqummiinikkut ilaatigullu suliaqarnerup siunissami qanoq iliorluni pitsanngortinnissaa pillugu itisiliilluni oqaloqatigiinnikkut. Ineriartortitsinissatut ilimagisamut ilikkagassatullu anguniakkanut tunngatillugu ilinniartut ataasiakkaat qaffasissusiannik suliamillu ingerlatsinermi killiffimmi ineriartornerannik nalilersuinermi ilinniartut ataasiakkaat nalilersorneqartassapput.

* 1. **Misilitseriaaseq**

Suliniummik misilitsinneq allaganngorlugu aammalu suliaq sumilluunniit ingerlatsineq ataaseq ilanngullugit oqaluttariarsorluni misilitsinneq ilanngullugu.

Oqaluttariarsorluni misilitsinnginnermi nalunaarusiap assilinera ilinniarfiup censorimut nassiutissavaa. Ajornartorsiutit suut soraarummeertup itisiliisarneri pillugit oqaluttariarsorluni misilitsinnginnermi soraarummeertitsisoq censorilu oqaloqatigiissutigissavaat.

Piareersarnissamut piffissaliisoqassanngilaq, piffissarlu soraarummeerfik soraarummeertumut ataatsimut minutsit 30-t missaanissaaq.

Oqaluttariarsorluni misilitsinneq tassaavoq soraarummeertup suliniumminik ilisarititsinera saqqummiineralu, soraarummeertitsisumit itisiliilluni apeqqutinik ilallugu. Suliniut aallaavigalugu oqaluttariarsorluni misilitsinneq aamma imaqarpoq itisiliilluni oqaloqatigiinnermik, taannalu imaqarpoq ilinniartitsissummi pingaarnertut ilinniakkat ilassutinillu ilinniakkat tamarmiusut iluanni sammisat naleqquttut. Ilinniartup suliniummik ilisarititsinera saqqummiineralu piffissap soraarummeerfiusup annertunerpaamik affaanik sivisussuseqassaaq.

Atortut suliamut piffissamulluunniit suliamik ingerlatsivimmut atorneqarnikut ineriartortinneqarnikullu oqaluttariarsorluni misilitsinnermut nassarneqarsinnaapput.

* 1. **Naliliinermi tunngaviit**

Naliliineq tassaavoq ilikkagassatut anguniakkanik soraarummeertup qanoq angusitiginera.

Soraarummeertup ukuninnga piginnaasaqartiginera tamanut tunngasumik pingaartinneqassaaq:

* + 1. suliniummi atuagarsornermik suliamillu ingerlatsinermik ataqatigiissitsineq,
    2. ilinniakkap sammiviani ilinniartitsissutinik allani ilisimasanik naleqquttunik ilanngussinera,
    3. teknikkimik ilinniartitsissummi sammisanut naleqquttunut atassuteqartitsinera aamma
    4. ilinniartitsissummi oqaatsinik allattariarsorluni oqaluttariarsorlunilu paasisimasaqarnermik takutitsinera.

Nalunaarusiap ilusaanik imarisaanillu naliliinermi pingaartinneqassapput:

1. suliniummi ajornartorsiutinik suliareqqiineq,
2. suliniummik suliaqarnermik pilersaarusiorneq nalilersuinerlu,
3. uppernarsaatit attaveqarnermilu nalingi, tassunga ilanngullugit paasiuminarnerat, imminnut atanerat, pissarsivinnut innersuussinerit teknikkikkullu uppernarsaatit,
4. suliamut piumasaqaatit immikkoortitikkat aamma
5. toqqaanermut suliamik ingerlatsinermi uppernarsaatissaqarluni tunngavilersuineq.

Suliamik ingerlatsinermilluunniit naliliinermi pingaartinneqassapput:

1. suliamik suliaqarnermi sulinermilluunniit ingerlatsinermi aaqqissuussinermi peqqissaarneq suliammillu ingerlatsilluarneq aamma
2. piumasaqaatinut tunngatillugu pitsaassuseq.

Oqaluttariarsorluni misilitsinnermi pingaartinneqassapput:

1. suliniummik oqaluttariarsorluni ilisarititsineq
2. aaqqiissutit toqqarneqartut pillugit nassuiaaneq,
3. suliniutip imarisaanut tunngatillugu piginnittuunermik takutitsineq aamma
4. itisiliilluni ilassutitullu apeqqutinut akissuteqarneq.

Suliniut pillugu nalunaarusiamik ingerlanneqavissuni angusat tassunga ilaasut ilanngullugit oqaluttariarsorlunilu misilitsinnermi soraarummeertup angusaqarneranik ataatsimut naliliineq tunngavigalugu karakteriliisoqassaaq.

**Ilanngussaq 54**

**Teknikkimik ilinniartitsissut A – pinngortitaq avatangiisillu**

**1. Ilinniartitsissutip inissisimanera**

Teknikkimik ilinniartitsissut tassaavoq tunisassianik suleriatsinillu taakkununngalu piumasaqaatinik ineriartortitsineq pilersitsinerlu. Teknikkimik ilinniartitsissummi ilaapput teknikkip, ilisimasat, aaqqissuussaanerup tunisassiallu imminnut atanerat, teknikkimi pinngortitamillu ilisimatusarnermi ilisimasat tunisassianik ineriartortitsinermi tunisassianillu tunisassiornermi ilanngunnissaat isiginiarlugu, tamannalu saffiorfimmi laboratoriamilu sulilluni ataqatigiissinneqarput. Ilinniartitsissut ilinniartitsissutip sammiviata teknikkip piviusuni qanittuniinnissaat nalitsinnullu naleqquttuunissaanut peqataavoq, tassunga peqatigitillugu ilinniartitsissutit ilagalugu ilinniartitsissutit sammiviata suussusaanik atuutilersitsisoq. Tassunga tunngatillugu pingaartumik teknikkimik aamma pinngortitamik ilisimatusarnermik ingerlaqqilluni ilinniagaqarnerup naammaasinissaannut ilinniartut piginnaasaqarnissaannut ilinniartitsissut annertusaaqataavoq.

Teknikkimik ilinniartitsissummi A-mi – pinngortitaq avatangiisillu ilaapput, pinngortitami ataqatigiinnerit, uumasut, naasut inuillu ingerlatsinerat, uumassusillit ingerlaartarnerat, atortussanik katersineq, asimi teknikkit, paasiniaariaatsit, aatsitassanik nalituunik ujarlerneq, tunisassianik suleriaatsinillu ineriartortitsineq sumiiffinni nunarsuarmilu inuiaqatigiinnut atassuteqartitsineq. Ilinniartitsissummi ilaapput teknikimmik ilinniartitsissummi toqqarneqartumi inuussutissarsiornermik ingerlatsisinnaalluarnermik takutitsisumik suliamik ingerlatsinerit tunisassiornerillu. Teknikkimi ilinniartitsissutit sammiviani ilinniartitsissutit allat suleqatigiissutigitillugit teknikkimik ilinniartitsissut qulakkeerneqassaaq. Teknikkimik ilinniartitsissutip ilai ingerlanneqassapput atuagarsornerup aamma pinngortitami, sannavimmi laboratoriamilu sulineq suleqatigiissutigitillugit suliniuteqarneq tunngavigalugu ilinniartitsinikkut. Ilinniartitsissummi qulakkeerneqarput suliamik ingerlatsinermi itisilerineq, nammineerluni sulineq, qisuariaateqartarneq aamma suliniutini periutsinik ilisimasaqarneq.

Suliniuteqarnerni qulakkeerneqarput ilinniakkap sammiviani ilinniartitsissutit ataasiakkaat suliamik ingerlatsinermi ilisimasat assigiinngitsut ataqatigiissillugit atorneqarnerat.

Teknikkimik ilinniartitsissut A – pinngortitaq avatangiisillu sammisanik pingaarnernik katitigaavoq, taakkulu ilinniartitsissummi pinngitsoorani ilinniagassaapput, sammisallu toqqagassat marlunniit pingasunut ilinniarfimmit toqqarneqassapput. Sammisanik pingaarnerni imaluunniit sammisani toqqagassani toqqakkani immikkoortut itisiligassat toqqarneqassapput. Sammisat pingaarnerit aamma sammisani toqqagassani toqqakkat ilinniartitsissummi ilinniartitsinerup 70 pct.-it missaaniipput. Immikkoortut itisiligassat ilinniartitsissummi ilinniartitsinerup 30 pct.-it missaaniipput.

**2 Ilinniartitsissummi siunertat**

*Ilisimasat piginnaasallu*

Ilinniartut pingaartumik Kalaallit Nunaannut tunngatillugu pinngortitamik avatangiisinillu ataqatigiissummik ilisimasaqassapput aammalu ilinniartitsussummut naleqquttunut suliniutinik pilersaarusiorsinnaassallutik, allaaserinnissinnaassallutik ingerlatsisinnaassallutillu kiisalu nammineerlutik suliniutinik ingerlatsisinnaassallutik.

Tassunga atatillugu ilinniartut suliamik ingerlatsinermi allaganngorlugit oqaluinnarlunilu paasissutissanik ujarlersinnaassapput, suliareqqiisinnaassapput paasissutissiillutillu ingerlateqqissinnaassallugit kiisalu atuagarsorneq sulinerlu ataqatigiississinnaassallugit.

*Ilikkagaqartarnermi sulinermilu piginnaasat*

Ilinniartut ilinniartitsissutinik allani suliniutini immikkoortut ilanngussinnaassavaat atorsinnaallugillu, tamannalu aqqutigalugu ilinniakkap sammiviani ilinniartitsissutit allat siamasinnerussumik atorneqarnerat takutillugu.

*Inuttut inuillu akornanni attaveqaqatigiittarnermi piginnaasat*

Ilinniartut suleqatigiillutik sulineq ataasiakkaarlunilu sulineq aqqutigalugit suliniuteqarnermi suleriaatsinik misilittagaqassaput. Tassunga atatillugu ilinniartut avatangiisini teknikkimi aaqqiissutit ilisimatusarnermilu ilisimasat atorneqartut isornartorsiuillutik, nalilersuillutik nutaaliorlutillu isummerfigisinnaassavaat.

*Kulturikkut inuiaqatigiillu akornanni piginnaasat*

Ilinniartut ilinniakkap sammiviani ilinniartitsissutinut allanut ataqatigiissitsillutik suliniutinik oqaluttuarisaanermut, kulturimut, aningaasaqarnermut avatangiisinullu tunngasut ilanngussinnaassavaat kiisalu ajornartorsiutit kulturi inuiaqatigiillu tunngavigalugit aammalu sumiiffik nunarsuarlu tunngavigalugit isigisinnaassallugit.

1. **Ilikkagassatut anguniakkat imarisaalu**
   1. **Ilikkagassatut anguniakkat**
      1. **Sammisat pingaarnerit (30 pct.)**

Ilinniartut uku piginnaalissavaat:

*Issittumi biologii*

* + - 1. immami uumasunik nunamilu uumasunik, issittumi biologiimik tunngaviusumik ilisimasaqarneq takutillugu, tassunga ilanngullugit issittumi uumasut assigiinngiiaassusiat uumasoqatigiillu annertussusiat aamma ineriartorneq aammalu issimut atortunullu mingutitsisartunut tunngatillugu avatangiisini pissutsinut naleqqussarneq,
      2. isumalluutinik uumassusilinnik atuinermut periusissiorneq aamma
      3. issittumi issittumi avatangiisini asigiinnik atugassaqarluni uumassusillit inuuffigisartagaannik taakkulu sananeqaataannik misissuineq.

*Issittumi avatangiisit*

1. issittumi avatangiisinik tunngaviusumik ilisimasaqarnermik takutitsineq, tassunga ilanngullugit immap silaannaallu ingerlaartarnerat avatangiisillu ajoquseruminassusiat,
2. imeq maangaannartitaq, eqqagassat pinngortitamillu aqutsineq pillugit avatangiisit pillugit inatsisit atuuttut pillugit tunngaviusumik ilisimaqarneq takutillugu aamma
3. issittumi inuit ingerlatsinerannut atatillugu avatangiisit pillugit ajornartorsiutinik ilisimasaqarneq takutillugu, tassunga ilanngullugit pilersaarusiornermi,

tunisassiornermi ingerlatsinermilu kiisalu pilersuinermi eqqaanermilu avatangiisit pillugit pilersaarusiorneq.

*Peqqissusseq avatangiisillu*

1. pissutsit sumiiffinni inuiaqatigiit peqqissusiannut avatangiisaannullu pingaaruteqartut paasillugit,
2. peqqissutsimi avatangiisinilu ajornartorsiutit toqqakkat assersuusiornikkut naatsorsueqqissaarnikkullu takutinneqartut nassuiarlugit,
3. peqqissutsimi avatangiisinilu ajornartorsiutinik takutitsinermut aaqqiinermulluunniit periutsinik siunnersuuteqarneq aamma
4. ajornartorsiutinik takutitsiniarluni aaqqiiniarluniluunniit misissuinermik ingerlatsineq.

*Pilersaarusiorneq, misissueriaatsit pitsaassutsimillu nalilersuineq*

1. pinngortitami laboratoriamilu nalilersueriaatsit atortullu naleqquttut toqqarsinnaassavaat, tunngavilersuisinnaassallutik atuisinnaassallutillu,
2. uuttuineq nalunaarusiornerlu naatsorsuinerit taakkununnga ilaasut ilanngullugit, tassunga ilanngullugit paasisat eqqussusiannik nalilersuineq,
3. uttuutit sumut atorneqarsinnaanerat nassuiarsinnaassavaat atortut uuttuutillu aaqqissinnaassallugit kalibrerersinnaallugillu aamma
4. unnuilluni ajornanngitsumik asimi sulineq paasisassarsiornerlu pilersaarusiorsinnaassavaat ingerlassinnaallugillu.
   * 1. **Sammisat toqqagassat (40 pct.)**

Ilinniartut uku piginnaalissavaat:

*Isumannaallisaaneq*

* + - 1. issittumi tunngaviusumik ikiueqqaarsinnaassapput,
      2. nunap assigingisa kompassillu atorneqarnissaannik tunngaviusumik ilisimasat takutissinnaassavat, tassunga ilanngullugu nunap assiginiit nunamut akerlianillu nikinganerit sillimaffigalugit aaqqillugillu,
      3. isumannaallisaanermi atortut elektroniskit, takunnissutaasinnaasut nipilu atorlugu atortut atorneqarnissaannik tunngaviusumik ilisimasatik takutissinnaassavaat, tassunga ilanngullugit GPS, satellittelefoni, VHF-radiu aamma nalunaarnermi atortut aamma
      4. ikuallannermik qamisaaneq pillugu tunngaviusumik ilisimasatik takutissinnaasavaat.

*Illup iluani silamilu silaannaq*

1. illup iluani silamilu silaanarmik ajornanngitsumik misissuinissamik pilersaarusiorneq ingerlatsinerlu,
2. pissutsit misissorneqartut pingaaruteqassusiannik nalilersuineq aamma
3. ajornartorsiummik takutsitsisumik misissuineq aamma ajornartorsiutit aaqqinnissaannut siunnersuuteqarneq.

*Avatangiisini teknikki*

1. avatangiisit sunniutaannik allaaserinninneq nalilersuinerlu aamma
2. avatangiisini teknikkimut aaqqiissutissamik suliaqarneq taannalu taassumaluunniit ilaa misilerarlugu aammalu avatangiisit sunniutaannik nalilersuineq

*Illoqarfimmik tunngaviusumik pilersaarusiorneq*

1. illoqarfimmik tunngaviusumik pilersaarusiornermik ilisimasaqarneq takutillugu, tassunga ilanngullugu imermik, nukissiuutinik kiammillu pilersuineq aamma imermik maangaannartitamik eqqakkamik eqqakkanillu passussineq aamma
2. avatangiisinik nalilersuinermut inuunerullu ingerlaartarneranik nalilersuinermut takussutissiorallarneq.

*Uumassusilli amerlassusiat ineriartornerlu*

1. uumassulinnik amerlassusiliinissamut ajornanngitsumik nalilersuineq,
2. uumassusillit amerlassusiisa ineriartornerannik ajornanngitsumik naatsorsuusiorneq, tassunga ilanngullugit uumassusillit sananeqaasiat pillugu taaguutinik pingaarnernik ilanngussineq aamma
3. pissutsinik nalilersukkanik naliliineq.

*Nunalerineq*

1. nunami, imermi silaannarmilu pissutsinik ilisimasaqarneq takutillugu, tassunga ilanngullugit kinnerit ujaranngortut, nunap iluani pissutsit imiullu pitsaassusaa,
2. pissutsinik tigussaasunik ajornanngitsumik nalilersuineq aamma
3. pissutsit tigussaasut misissorneqarnikut pingaaruteqassusiannik nalilersuineq.

*Innuttaasut peqqissusaat*

1. inuit immikkoortut aalajangersimasut peqqissusaannut iluarusunnerannullu pingaaruteqartumik iliuuseqartarnernik paasiniaaneq allaaserinninnerlu,
2. ajornartorsiutit paasiniarnissaannut nalilersuineq aamma
3. peqqissuseq kulturilu tunngavilersuutigalugit inooriaatsip allanngortinnissaanut siunnersuusiorneq.

*Isumalluutit, sipaarniutit, allatut iliuutsit pissusilersortarnerillu*

1. isumalluutinut atueriaatsinullu flowdiagrammiliornermik ilisimasaqarnermik takutitsineq, tassunga ilanngullugu kiammik inaallagissamillu atuineq,
2. nukissiuutiliornermik ilisimasaqarnermik takutitsineq, tassunga ilanngullugit nukissiuutit atorneqarsinnaasut allat,
3. sananeqaatsitnik nukissiuunillu oqimaaqatigiissaarutiliorneq aamma
4. iliuuserisartakkat atuinermut, eqqakkanut sipaarutinullu pingaaruteqassusiannik nassuiaaneq.

*Økotoksikologii (uumassusilinni toqunartut uumassusillinnut sunniuttarnerat)*

1. uumassusilinni toqunartut uumassusilinnut sunniuttarneranni tunngaviusumik periutsinik allaaserinninneq, tassunga ilanngullugit uumassusilinni toqunartut uumassusilinnut sunniuteqarnerannik itisiliilluni tunngaviit periutsillu,
2. kemikalianik pinngortitamut eqqaanermi taakkulu uumaassusilinnut ajoqutaalersarneranni ajornartorsiutinik pingaarnernik ilisimasaqarnermik takutitsineq amma
3. uumassusilinni toqunartut uumassusilinnut sunniuteqartarnerannik misileraalluni misiliineq paasisanillu nassuiaasiorneq.

*Imeq, aput sermerlu*

1. pissutsinik assigiinngitsunik ilisimasaqarneq takutillugu,
2. taakku nunarsuarmi pissusaannik ilisamaqarneq takutillugu,
3. taakku umaasusilinnut inuiaqatigiinnullu pingaaruteqassusiannik ilisimasaqarneq takutillugu aamma
4. pissutsinik assigiinngitsunik ajornanngitsumik misileraaneq.

**3.1 Ilinniartitsissutip imarisai pingaarnerit**

* + 1. **Sammisat pingaarnerit (30 pct.)**

Ilinniartitsissutip imarisai pingaarnerit tassaapput:

*Issittumi Biologii*

* + - 1. issittumi immami nunamilu biologii,
      2. sumiiffimmi uumassusillit assigiinngiiaassusiat uumasoqatigiillu annertussusiat, sumiiffimmi asimi sulinermik ilallugu,
      3. issittumi uumassusillit ineriartornerat naleqqussarnerlu aamma
      4. asimi laboratoriamilu misissueriaatsit naleqquttut.

*Issittumi avatangiisit*

1. issittumi immami nunamilu avatangiisit, tassunga ilanngullugit sumiiffimmi avatangiisini asimi sulineq
2. Kalaallit Nunaanni silaannaq, tassunga ilanngullugit Kalaallit Nunaata eqqaani immap silaannaallu ingerlaartarnerat,
3. Pilersaarusiornermi tunisassiornermi ingerlatsinermi avatangiisinik isiginninniarneq,
4. Suliniutinut aalajangersimasunut tunngatillugu inatsisit attuumassuteqartut aamma
5. asimi laboratoriamilu misissueriaatsit naleqquttut.

*Peqqissuseq avatangiisillu*

1. sumiiffimmi nunarsuarmilu avatangiisinut peqqissutsimullu tunngatillugu nalilersueriaatsit,
2. fysiologii, uumassusillit sananeqaasiat aamma nappaatinik avatangiisinillu ilinniakkat naleqquttut aamma
3. suliniutinut aalajangersimasunut tunngatillugu sumiiffimmi nunarsuarmilu inatsisit toqqakkat.

*Pilersaarusiorneq, misissueriaatsit pitsaassutsimillu nalilersuineq*

1. fysikkimi, kemimi mikrobiologiimilu misissueriaatsit
2. uuttuutit teknikkiat naleqquttoq,
3. tatiginassutsimik misissueriaatsit aamma
4. asimi sulinermik pilersaarusiorneq ingerlatsinerlu, tassunga ilanngullugit asimi paasissutissanik katersuineq nalunaarsuinerlu.

**3.1.2 Sammisat toqqagassat (40 pct**

Ilinniartitsissutip imarisai pingaarnerit tassaapput:

*Isumannaallisaaneq*

1. issittumi ikiueqqaarneq,
2. nunap assinginik ilinniarneq, kompassi nikinganerillu, tassunga ilanngullugu GPS- imik atuineq,
3. nalunaaruteqarnermi atortut aamma

a) ikummatissanik passussineq aamma ikuallannernik annikitsunik qamisaaneq, tassunga ilanngullugu ikkumatissat ikuallattut.

*Illup iluani silami silaannaq*

1. silaannaap sumiiffinni nunarsuarmilu pissutsinut pingaaruteqassusia, tassunga ilanngullugu silaannaap inuit ilorrisimaarnerannut kulturimullu pingaaruteqassusia,
2. silaannarmut tunngatillugu misissueriaatsit aamma
3. suliniutinut aalajangersimasunut tunngatillugu sumiiffimi nunarsuarmilu inatsisit toqqakkat.

*Avatangiisini teknikki*

1. avatangiisini teknikki,
2. avatangiisinik ilinniarneq, tassunga ilanngullugu imminut nappassinnaassuseq aamma atortut avatangiisini siuarsaasut,
3. avatangiisinik ajoqusiisarnermik nalilersuinermi periutsit,
4. inatsist naleqquttut aamma
5. sumiiffimmi kulturimi avatangiisinilu oqaluttuarisaaneq.

*Illoqarfinnik tunngaviusumik pilersaarusiorneq*

1. illoqarfinnik pilersaarusiorneq, tassunga ilanngullugit inissiat, aqqusernit aamma imermik kiammik innaallagissamillu pilersuineq
2. eqqakkanik passussineq, tassunga ilanngullugit imeq maangaannartitaq eqqakkallu,
3. avatangiisinik nalilersuineq aamma inuunerup ingerlaartarneranik nalilersuineq aamma
4. sumiiffinni ajornartorsiutinik nalilersuinerit periutsillu, tassunga ilanngullugit eqqakkanik immikkoortiterineq, imermik maangaannartitamik qasertumik qernertumillu kuutsitsineq.

*Uumassusillit amerlassusaat uumassusillillu ineriartornerat*

1. uumassusillit sananeqaasaasa, uumassusilli økologivisa aamma uumassusillit ineriartorneranni biologiimi tunngaviusumik taaguutit, tassunga ilanngullugit uumassusillit sananeqaataasa assigiinngiiaarnerat uumassusillit tappiorannartuisa sananeqaasiat, inuiaqatigiit agguataarnerat unammilleqatigiittarnerlu aamma uumassusillit immikkoortiternerannut periutsit uumassusillillu assigiinngiiaartut pilernerat,
2. uumassusilit amerlassusaannik matematikkimi-atugarsorluni periusiliorneq, tassunga ilanngullugit nunami namminermi pissutsit ajornartorsiutillu ilanngunneqarnerat aamma
3. laboratoriami sulineq.

*Nunalerineq*

1. Kalaallit Nunaata inissisimanera, silaannaq silalu, tassunga ilanngullugit immat sarfai, nunarsuup qalipaasa sananeqaasiat sermersuarlu,
2. nunat qaffattarnerat nunallu appartarnerat (piffissami sermersuaqarfiusumi nuna),
3. arsarnerit, seqernup qinngornerisa ingerlaartarnerat nunarsuullu magnetiata nutsuivia aamma
4. maannakkut pissutsinik misissuinerit.

*Innuttaasut peqqissusaat*

1. pissusilersuutit inooriaatsimilu tunngaviit peqqissutsimut sunniutaat, tassunga ilanngullugit nunarmi namminermi ajornartorsiutit, peqqissutsimik misissuinerit peqqissutsimilu aaqqissuusseqqinnerit,
2. paasissutissanik katersuineq nalilersueriaatsillu, tassunga ilanngullugit pinngortitamik ilisimatusarnermi tunngaviusumik naatsorsueqqissaarineq aamma
3. nappaatinik tunngaviusumik ilinniarneq, tassunga ilanngullugit timi atorlugu ingerlatsinerit nerisassallu katsorsaanermi atornerat aamma sumiiffimmi kulturi eqqarsaatigalugu pinaveersaartitsinermi suliniutit.

*Isumalluutit, sipaarniutit, allatut iliuutsit pissusilersortarnerillu*

1. nunarsuarmi sumiiffimmilu isumalluutit,
2. nukissiuutinik tunisassiorneq atuinerlu, tassunga ilanngullugit nukissiuutit allat,
3. atueriaatsit inuillu atuinermut, eqqakkanut sipaarniutinullu atatillugu pissusilersuutaat aamma
4. avatangiisinik ajoqusiinerit allatullu iliuutsit sunniutaannik nalilersueriaaseq.

*Økotoksikologii (uumassusilinni toqunartut uumassusillinnut sunniuttarnerat)*

1. nunarsuaq sumiiffillu aallaavigalugit tunngaviusumik økotoksikologii, tassunga ilanngullugit kuutsitsisarneq, assartuineq atortunik avatangiisiniinngitsunik pinngortitaniinngitsunilluunniit eqqaaneq taakkulu nungukkiartortarnerat taakkulu sananeqaasiat,
2. økotoksilogiimi tunngaviusumik periutsit, tassunga ilanngullugit naatsorsuinerit ajutoorfiusinnaasunillu nalilersiuneq (LC50),
3. økotoksikologiimut atatillugu nalersueriaatsit, tassunga ilanngullugit misileraanerit aamma
4. atuakkanut toqqakkanut tunngatillugu økotoksikologiimi paasissutissanik nassuiaasiorneq.

*Imeq, aput sikulu*

1. erngup qanoq ilinerisa pisinnaasaat, tassunga qanoq ilineranni kemi fysikkilu,
2. issiup, kiannerup taratsullu annertussutsimut sunniutai taassumalu qerilertarfia,
3. Kalaallit Nunaanni tigussaasut, tassani imeq, aput sikulu atuutilertarlutik,
4. erngup, aputip sikullu avatangiisini uumassusilinnut inuiaqatigiinnullu pingaaruteqassusiat aamma
5. sammisamut tunngatillugu misissueriaatsit.

**3.3 Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pissutsit nutaat

erseqqissinneqarlutik aammalu Kalaallit Nunaanni nunallu tamat akornanni pissutsinut atassuteqartitsilluni ilinniakkallu pingaarnerit itisilerneqarlutik. Ilassutit ilinniakkat toqqarneqassapput pingaartumik itisiliinermi anguniakkat anguneqarnissaat siunertaralugu, toqqarneqassallutillu ilinniakkap sammiviani ilinniartitsissutini allani ilinniartut ilisimasaat ilanngullugit. Ilassutitut ilinniakkat pingaarnertut ilinniakkatulli Kalaallit Nunaannut nunallu tamat akornanni pissutsinut sapinngisamik atassuteqartinneqassapput.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi ilikkagaqartarnermi periutsit assigiinngiiaartut atorneqassapput. Ilinniartitsissummi immikkoortut ataatsimoortutut misigineqarnissaat ilinniartitsinermi pingaartinneqassaaq. Atuagarsorluni sulineq suliaqavinnissaq siunertaralugu ingerlanneqassaaq, suliassanillu ingerlaneq pissaaq atuagarsornermi ilinniakkat ilanngullugit. Sammisat pingaarnerit toqqarneqarsinnaasullu annertusiartortumik ilanngunneqassapput, ilinniartitsinerlu suliniutinik suliaqarnermi annertusiartortumik siuariartortitsilluni aaqqissuunneqassaaq. Ilinniartitsineq ataatsimut isiginnitsitsilersoq, atorneqarsinnaasoq ilisimasanillu tunngavilik ingerlanniarneqassaaq.

* 1. **Suleriaatsit**

Suliniutit tunngavigalugit sammisallu atorlugit ilinniartitsineq ingerlanneqassaaq. Suleriaaseq pisuni tamani assigiinngiiaartitsinermik siuariartornermillu periutsinik tunngaveqassaaq.

Ilinniartut assiginngiiaartut, taakku ilikkariaasii pisariaqartitaallu isiginiarneqassaapput. Ilinniartitseriaatsit assigiinngitsut ilinniartitsinermi ilanngunneqassapput, taaamaalilluni

ilinniartut suliamik ingerlatsinermi oqaatsinik, qisuariaateqartarnermik ajornakusoortunillu eqqarsartarnermik ineriartortitsinissaat isiginiarneqassalluni. Ilinniartitsineq aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit.

Ilinniartitsineq atuagarsorneq suliassanillu suliaqartarneq paarlakaajaallugit atorneqarsinnaasut tunngavigalugit ingerlanneqassaaq. Ilinniartut teknikkimi ajornartorsiutinik suliaqassapput, aammalu atuagarsorneq aamma sannavimmi laboratoriamilu sulineq pingaartinneqassapput. Ilinniartitsineq ingerlanneqassaaq teknikkimik ilinniartitsissummi toqqarneqartumi inuussutissarsiornermi ingerlatsilluarsinnaaneq tunngavigalugu.

Ilinniartitsinermi sapaatip akunnerani minnerpaamik ataatsimi imminut atasumi suliniummik suliaqartitsisoqassaaq. Misileraaneq, takutitsineq, tunisassiorneq aamma atortunut tunisassianullu misiliutit pulaarnerilluunniit ilanngunneqassapput. Suliffeqarfiit ilinniartitsinermi ilanngunneqassapput, tassunga ilanngullugit ilinniartitsisut avataaneersut, suliffissuit saqqummersitsineri, suliniutinik suleqatigiinneq pulaarnerilluunniit.

Oqaluttuariarsorluni allattariarsorlunilu paasisitsiniaalluni ingerlatitseqqinneq suliarineqassaaq, aammalu suliniummik nalunaarusiornikkut allattariarsorluni suliaqartoqassalluni.

Ilinniartut ilinniartitsissummi suliniummik misilitsinnissamut soraarummernissamut suliniummik immikkut suliaqassapput. Suliniut immikkut piffissami suliniuteqarnermi ingerlanneqassaaaq, ilinniartitsinerup nalinginnaasup avataani. Piffissami suliniuteqarfimmi sapaatip akunnerani kingullermi allanik nalinginnaasunik ilinniartitsisoqassanngilaq. Piffissaq suliniuteqarfik tassaavoq sapaatit akunnerini arfineq pingasut missaannit tiimit ilinniartitsiviit 100-t missaat. Piffissami suliniuteqarfimmi ilinniartut suliniummi siornersorteqassapput.

Suliniutissatut saqqummiussat arlallit ilinniarfimmit suliakkiissutigineqartut iluanni suliniut ingerlanneqassaaq. Suliniutissatut saqqummiunneqartut imatut isikkulersorneqarsimassapput ilinniartitsissummi pingaarnertut ilinniakkat ilassutitullu ilinniakkat ilanngunneqarlutik, tassanilu allaaserineqassalluni teknologiimi tekniskimilu ajornartorsiutit suut aaqqiivigineqassanersut, aammalu ajornartorsiummik aaqqiineq pillugu immikkut pisissutaasinnaasut, piumasaqaataasinnaasut tunngaviusussaanersulluunniit ilisimatitsissutigineqassallutik.

Saqqummiussat akornanni ilinniartoq toqqaassaaq. Ilinniartut ataasiakkaarlutik imaluunniit ilinniartut pingasut tikillugit suliniummik allaaserinninnermik aallarnerneqassaaq, allaaserinninnerlu suliamik ingerlatsinermut qaffasissutsikkullu naleqquppat atuarfiullu sinaakkutaasa iluanni ingerlatsinermi ingerlatsilluarnermi ingerlanneqarsinnaappat ilinniarfimmit akuerineqassaaq.

Piffissap suliniuteqarfiusup ingerlanerani sapaatip akunnerani ataatsimi sannavimmi suliaqartitsisoqassaaq.

Piffissaq tunniussivissaq naliginnaasumik tassaassaaq piffissap soraarummeerfiusup aallartinnginnerani kingusinnerpaamik sapaatip akunnera ataaseq sioqqullugu. Piffissami tunniussivissatut aalajangikkami nalunaarusiaq allaganngorlugu aammalu sulinermi suliaq imaluunniit suliamik ingerlatsineq ilinniartup tunniutissavaa.

Paasissutissiisarnermi teknologiimi atortut ilinniartitsissummi nalinginnaasumik atortutut ilanngunneqassapput, aammalu suliniummik nalunaarusiap suliarinerani paasissutissanik ujarlernermut, paasissutissanik katersuinermut, naatsorsuinermut, pisimasuusaartitsinermut, aqutsinermut aaqqiinermullu, titartaanermut takussutissiornermullu atorneqassallutik.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitsissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasinnillualeriartortillugit.

Teknikkimik ilinniartitsissummi suliamik ingerlatsinermi oqaatsit kinaassutsimik pilersitsisut atorneqassapput, taakkulu ilinniartitsinerup ingerlanerani ilinniartut ilisimalissavaat.

Teknikkimik ilinniartitsissummi pineqartumi suliamik ingerlatsinermi oqartariaatsit, taaguutit aammalu taaguutit aaqqissuussat nunallu akornanni akuerisaasut ilisimanissaat ilinniartitsissummi tamakkiisumik pissarsinissamut pisariaqarput.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Ilinniakkat pingaarnerit tapiliussamillu ilinniakkat ilaat toqqarneqassapput suliarineqarlutilu ilinniakkap sammiviani suliamik ingerlatsinermi ataqatigiissitsinermut annertusaaqataatillugit.

Ilinniartitsissummi suliniut ilinniakkap sammiviani ilinniartunut ilinniartitsisut ataaseq arlallilluunniit ilanngullugit ingerlanneqassaaq. Ilinniartut soraarummeernissamut suliniutaani ilinniakkap sammiviani ilinniartitsissutini allani ilisimasat ilanngunneqassapput. Ilinniakkat sammiviini ilinniartitsissutini suliniutit tunngavigalugit suleriaatsit ilanngunneqassaput.

1. **Nalilersuineq**
   1. **Ingerlaavartumik nalilersuineq**

Ilinniartut piffissami ilinniartitsiviusumi suliniutinik arlalinnik suliaqassapput, taakkulu sulianik suliniut pillugu nalunaarusiat ilanngullugit kinguneqassapput. Piffissat

sammisaqarfiit suliniuteqarfiillu tamarmik naammassinerannut atatillugu ingerlatsineq ilinniartullu ataasiakkaat sulinerat nalilersorneqartassapput. Nalilersuineq ingerlanneqartassaaq ilaatigut isornartorsiuisunik akileqarluni suliniummik saqqummiinikkut ilaatigullu suliaqarnerup siunissami qanoq iliorluni pitsanngortinnissaa pillugu itisiliilluni oqaloqatigiinnikkut. Ineriartortitsinissatut ilimagisamut ilikkagassatullu anguniakkanut tunngatillugu ilinniartut ataasiakkaat qaffasissusiannik suliamillu ingerlatsinermi killiffimmi ineriartornerannik nalilersuinermi ilinniartut ataasiakkaat nalilersorneqartassapput.

**5.2. Misilitseriaaseq**

Suliniummik misilitsinneq allaganngorlugu aammalu suliaq sumilluunniit ingerlatsineq ataaseq ilanngullugit oqaluttariarsorluni misilitsinneq ilanngullugu.

Oqaluttariarsorluni misilitsinnginnermi nalunaarusiap assilinera ilinniarfiup censorimut nassiutissavaa. Ajornartorsiutit suut soraarummeertup itisiliisarneri pillugit oqaluttariarsorluni misilitsinnginnermi soraarummeertitsisoq censorilu oqaloqatigiissutigissavaat.

Piareersarnissamut piffissaliisoqassanngilaq, piffissarlu soraarummeerfik soraarummeertumut ataatsimut minutsit 30-t missaanissaaq.

Oqaluttariarsorluni misilitsinneq tassaavoq soraarummeertup suliniumminik ilisarititsinera saqqummiineralu, soraarummeertitsisumit itisiliilluni apeqqutinik ilallugu. Suliniut aallaavigalugu oqaluttariarsorluni misilitsinneq aamma imaqarpoq itisiliilluni oqaloqatigiinnermik, taannalu imaqarpoq ilinniartitsissummi pingaarnertut ilinniakkat ilassutitillu ilinniakkat tamarmiusut iluanni sammisat naleqquttut. Ilinniartup suliniummik ilisarititsinera saqqummiineralu piffissap soraarummeerfiusup annertunerpaamik affaanik sivisussuseqassaaq.

Atortut suliamut piffissamulluunniit suliamik ingerlatsivimmut atorneqarnikut ineriartortinneqarnikullu oqaluttariarsorluni misilitsinnermut nassarneqarsinnaapput.

**5.3 Naliliinermi tunngaviit**

Naliliineq tassaavoq ilikkagassatut anguniakkanik soraarummeertup qanoq angusitiginera.

Soraarummeertup ukuninnga piginnaasaqartiginera tamanut tunngasumik pingaartinneqassaaq:

1. suliniummi atuagarsornermik suliamillu ingerlatsinermik ataqatigiissitsineq,
2. ilinniakkap sammiviani ilinniartitsissutinik allani ilisimasanik naleqquttunik ilanngussinera,
3. teknikkimik ilinniartitsissummi sammisanut naleqquttunut atassuteqartitsinera aamma
4. ilinniartitsissummi oqaatsinik allattariarsorluni oqaluttariarsorlunilu paasisimasaqarnermik takutitsinera.

Nalunaarusiap ilusaanik imarisaanillu naliliinermi pingaartinneqassapput:

1. suliniummi ajornartorsiutinik suliareqqiineq,
2. suliniummik suliaqarnermik pilersaarusiorneq nalilersuinerlu,
3. uppernarsaatit attaveqarnermilu nalingi, tassunga ilanngullugit paasiuminarnerat, imminnut atanerat, pissarsivinnut innersuussinerit teknikkikkullu uppernarsaatit,
4. suliamut piumasaqaatit immikkoortitikkat aamma
5. toqqaanermut suliamik ingerlatsinermi uppernarsaatissaqarluni tunngavilersuineq.

Suliamik ingerlatsinermilluunniit naliliinermi pingaartinneqassapput:

1. suliamik suliaqarnermi sulinermilluunniit ingerlatsinermi aaqqissuussinermi peqqissaarneq suliamillu ingerlatsilluarneq aamma
2. piumasaqaatinut tunngatillugu pitsaassuseq.

Oqaluttariarsorluni misilitsinnermi pingaartinneqassapput:

1. suliniummik oqaluttariarsorluni ilisarititsineq
2. aaqqiissutit toqqarneqartut pillugit nassuiaaneq,
3. suliniutip imarisaanut tunngatillugu piginnittuunermik takutitsineq aamma
4. itisiliilluni ilassutitullu apeqqutinut akissuteqarneq.

Suliniut pillugu nalunaarusiamik ingerlanneqavissuni angusat tassunga ilaasut ilanngullugit oqaluttariarsorlunilu misilitsinnermi soraarummeertup angusaqarneranik ataatsimut naliliineq tunngavigalugu karakteriliisoqassaaq.

**Ilanngussaq 55**

**Teknikkimik ilinniartitsissut A – sanaartorneq nukissiuutillu**

**1. Ilinniartitsissutip inissisimanera**

Teknikkimik ilinniartitsissut tassaavoq tunisassianik suleriaatsinillu taakkununngalu piumasaqaatinik ineriartortitsineq pilersitsinerlu. Teknikkimik ilinniartitsissummi ilaapput teknikkip, ilisimasat, aaqqissuussaanerup tunisassiallu imminnut atanerat, teknikkimi pinngortitamillu ilisimatusarnermi ilisimasat tunisassianik ineriartortitsinermi tunisassianillu tunisassiornermi ilanngunnissaat isiginiarlugu, tamannalu saffiorfimmi laboratoriamilu sulilluni ataqatigiissinneqarput. Ilinniartitsissut ilinniartitsissutip sammiviata teknikkip piviusuni qanittuniinnissaat nalitsinnullu naleqquttuunissaanut peqataavoq, tassunga peqatigitillugu ilinniartitsissutit ilagalugu ilinniartitsissutit sammiviata suussusaanik atuutilersitsisoq. Tassunga tunngatillugu pingaartumik teknikkimik aamma pinngortitamik

ilisimatusarnermik ingerlaqqilluni ilinniagaqarnerup naammassinissaannut ilinniartut piginnaasaqarnissaannut ilinniartitsissut annertusaaqataavoq.

Teknikkimik ilinniartitsissummi A-mi – sanaartorneq nukissiuutillu ilaapput, ilusilersuineq, atortut, sanaartornerup ingerlariaasia, sanaartorneq, atortorissaarutit ikkussukkat, pilersuineq, allaffissorneq, aaqqissuussaanerlu. Ilinniartitsissummi ilaapput teknikimmik ilinniartitsissummi toqqarneqartumi inuussutissarsiornermik ingerlatsisinnaalluarnermik takutitsisumik suliamik ingerlatsinerit tunisassiornerillu. Teknikkimi ilinniartitsissutit sammiviani ilinniartitsissutit allat suleqatigiissutigitillugit teknikkimik ilinniartitsissut qulakkeerneqassaaq. Teknikkimik ilinniartitsissutip ilai ingerlanneqassapput atuagarsornerup aamma pinngortitami, sannivimmi laboratoriamilu sulineq suleqatigiissutigitillugit suliniuteqarneq tunngavigalugu ilinniartitsinikkut. Ilinniartitsissummi qulakkeerneqarput suliamik ingerlatsinermi itisilerineq, nammineerluni sulineq, qisuariaateqartarneq aamma suliniutini periutsinik ilisimasaqarneq. Suliniuteqarnerni qulakkeerneqarput ilinniakkap sammiviani ilinniartitsissutit ataasiakkaat suliamik ingerlatsinermi ilisimasat assigiinngitsut ataqatigiissillugit atorneqarnerat.

Teknikkimik ilinniartitsissut A – sanaartorneq nukissiuutillu sammisanik pingaarnernik katitigaavoq, taakkulu ilinniartitsissummi pinngitsoorani ilinniagassaapput, sammisallu toqqagassat marlunniit pingasunut ilinniarfimmit toqqarneqassapput. Sammisanik pingaarnerni imaluunniit sammisani toqqagassani toqqakkani immikkoortut itisiligassat toqqarneqassapput. Sammisat pingaarnerit aamma sammisani toqqagassani toqqakkat ilinniartitsissummi ilinniartitsinerup 80 pct.-it missaaniipput. Immikkoortut itisiligassat ilinniartitsissummi ilinniartitsinerup 20 pct.-it missaaniipput.

**2 Ilinniartitsissummi siunertat**

*Ilisimasat piginnaasallu*

Ilinniartut pingaartumik Kalaallit Nunaannut tunngatillugu sanaartornermik nukissiuutinillu ataqatigiissummik imatut ilisimasaqartigissapput teknikikkut ilusilersuineq avatangiisinilu aaqqiissutit aammalu ilisimatusarnermi ilisimasat atorneqartut pillugit nalilersuillutik, qisuariaateqartarlutik nutaaliorlutillu isummersinnaallutik. Teknikkimik ilinniartitsissumi suliamik ingerlatsinermi immikkoortuni ilinniartut pilersaarusiornerit sanaartornerillu aallajangersimasut pilersaarusiornissaannik, allaaserinissaannik nammineerlutillu ingerlatsinermik ilisimasaqassapput.

*Ilikkagaqartarnermi sulinermilu piginnaasat*

Ilinniartut paasissutissanik naleqquttunik ujarlersinnaassapput, suliareqqiissinnaassallutik ingerlatitseqqiisinnaallutillu, taamaalillutik suliaminnik ingerlatsinermi ajornartorsiutinik aalajangersimasunik itisiliisinnaassallutik aammalu atuagarsorneq suliamillu ingerlatsineq ataqatigiississinnaassallugit. Ilinniartut ilinniartitsissutini allani immikkoortut

ilanngussinnaassavaat atorsinnaassallugillu, tassunga ilanngullugit pingaartumik suliniutini ilinniakkap sammiviani iliniartitsissutit suliniutillu imatullu ilinniakkap sammiviani ilinniartitsissutini pineqartuni tapersiitillugit.

*Inuttut inuillu akornanni attaveqaqatigiittarnermi piginnaasat*

Ilinniartut suleqatigiitillugit sulineq ataasiakkaarlunilu sulineq aqqutigalugit suliniuteqarnermi suleriaatsinik ilisimasaqassapput misilittagaqarlutillu.

*Kulturikkut inuiaqatigiillu akornanni piginnaasat*

Ilinniartut ilinniartitsissummi suliaqarnermi oqaluttuarisaanermi, kultureqarnermi, aningaasaqarnermi, tunisassiornermi avatangiisinilu immikkoortut ilanngussinnaassavaat.

1. **Ilikkagassatut anguniakkat imarisaalu**
   1. **Ilikkagassatut anguniakkat**
      1. **Sammisat pingaarneri (60 pct.)**

Ilinniartut uku piginnaalissavaat:

*Issittumi avatangiisit*

* + - 1. Issittumi avatangiisit naliginnaasut nassuiarlugit, tassunga ilanngullugit issittumi inuit ingerlatsinerat,
      2. Issittumi avangiisit kulturimit sunnerneqartarneranni allanngorannginnerit imminullu nappassinnaanerit immikkut ittut ilisimaneri takutissinnaallugit aamma
      3. Pilersaarusiornermi, tunisassiornermi ingerlatsinermilu avatangiisit isiginiarnerat nassuiarlugu aammalu pisortanit politikkikkullu naleqqussaanerit pilersaarusiornernillu ilisimanerat takutissinnaallugu.

*Ilusilersuineq*

1. sanaartornermik immikkoortui immikkoortut angissusissaviattut ilusilersorlugit pilersillugillu,
2. it atorlugu titartaanermi programmit artorlugit, tassunga ilanngullugit 2D-mi 3Dmilu CAD,
3. sannavimmi sanaartorfimmilu isumannaatsumik sulisinnaaneq ingerlaarsinnaanerlu aammalu sullivimmi isumannaallisaanermik ilisimasaqarneq takutillugu aamma
4. nammineq ilusilersukkat pitsaassusaannik misissuineq.

*Nunamik uuttortaaneq sanaartornerlu*

1. qaqqat ilusaannik nunallu iluata qanoq ittuuneranik ilisimasaqarneq takutillugu,
2. nunap iluanik misissuinermi tunngaviit nassuiarlugit,
3. tuniniaanermi, nunamik uuttortaanermi qaffasissusiliinermilu suliassat annikinnerusut pillugit tunngaviit nassuiarlugit aamma
4. aqqusinernik sanaartukkanillu suliat pilersaarusiorlugit ingerlallugillu.

*Titartaaneq*

1. isumassarsiamiit illumut naammassisamut titartaanermik ineriartortitsineq, tassuna ilanngullugu malittarisassanik teknikkilu atorlugu attaveqaqatigiittarnermik ilisimasaqarneq takutillugu,
2. aningaasaqarnermut, piffissami atorneqarsinnaassusiannut avatangiisinillu sunniinermut atatillugu atortunik atortussianillu tunngavilersuilluni toqqaaneq,
3. titartakkat naammassisat nalilersorlugit allannguutaasinnaasunillu siunnersuuteqarneq aamma
4. titartakkanik misissuilluarneq.

*Pilersaarusiorneq*

1. isumassarsiamiit ilusilersukkamut naammassisamut suliamik ingerlatsinermut diagrammit, flowdigrammit sanaatornerup ingerlanneqarneranut ilisarnaataasut,
2. sanaartornermik ingerlatsinermi isumassarsiamiit ilusilersuinerup naammaassineranut suliamik ingerlatsineq pillugu diagrammink, flowdiagramminik suliaqarneq aamma
3. suliaqarfimmi sanaartornerup ingerlanneqarneranut piffissamut nammineq pilersaarusiorneq, tassunga ilanngullugit pilersaarusiorneq pillugu inatsisinik malittarisassiornermik ilisimasaqarneq takutillugu.

*Nukissiuutit avatangiisillu*

1. illumut pilersuinermi nukissiuutit assigiinngitsut atornerat atuuffiilu nassuiarlugit, tassunga ilanngullugit nukissiuutit piujuartut aamma
2. illunik nalinginnaasumik ingerlatsinermi avatangiisini pissutsit toqqakkat nassuiarlugit, tassunga ilanngullugit kuuffiit eqqagassalerinerlu.
   * 1. **Sammisat toqqagassat (20 pct.)**

Ilinniartut uku piginnaalissavaat:

*Illut ilusilersorneri*

* + - 1. Kalaallit Nunaani nunarsuarmilu sanaartornermi ineriartortitsineq pillugu oqaluttuarisaanerup ilai nassuiarlugit, pingaartumik ukiuni 100-ni kingullerni inissianik ineriartortitsineq,
      2. Ilaqutariinnut ataasikkaanut illut illunillu ilusilersuineq ataatsimut isigalugu ilusilersuinerup oqaluttuarisaaneranik, sanaartornermi kulturimik sanaartoriaatsinillu assigiinngitsunik ilisimasaqarneq takutillugu,
      3. Ajornanngitsumik ilusilersuinermi angissutsinik uppernarsaasiorlugu toqqaaneq aamma illut ilusilersugaanerisa piujuarnerannik ilisimasaqarneq takutillugu, tassunga ilanngullugu sanaartornermi malittarisassanut, tunngavinnut nalinginnaasunut innersuussinernullu tunngatillugu illunik napatitsissutit,
      4. Naleqassutsit U-t naatsorsorlugit, nukissiuutinik atugaqarsinnaanermut tunngatillugu kiammik annaasamik naatsorsuinerit,
      5. Illut ataanni radonimik qinngornernut pinaveersaartitsineq aamma
      6. illut immikkoortuinik angissusissaviattut ilusilersuineq, pilersitsineq katiterinerlu.

*Kiak, silaannarissaaneq sanitetilu (vvs-isimi ikkussukkat)*

1. imermik maangaannartitamik passussinermi ineriartortitsineq nassuiarlugu,
2. vvs-imi ikkussukkanut ikkussuinermi periutsit nassuiarlugit,
3. pilersuinermiit atuinermut ikkussukkanik annikinnerusunik angissusiliinermi naatsorsuineq suliaqarnerlu aamma
4. ikkussukkanik ajornanngitsunik angissusissaviinik ikkussuineq, tamakkiisumik ilaannakortumilluunniit.

*Nukissiuutini atortut ikkussukkat*

1. inissiani assigiinngiiaartuni nukissiuutinik atuineq nassuiarlugu,
2. inissiami toqqakkami nukissiuutinik atuinermi pitsanngorsaanermi misileraaneq ineriartortitsinerlu aamma aaqqiissutissanik siunnersuusiorneq,
3. aaqqiissutissanik taakkulu ilaanik siunnersuusiorneq aamma
4. aaqqiissutissatut siunnersuutit pitsaassusaannik nalilersuineq.

*Sanaartornermi atortut*

1. sanaartornermi atortunik ineriartortitsineq nassuiarlugu,
2. sanaartornermi atortut atuussinnaanerannik misileraaneq aammalu inissianut atortunik ineriartortitsinermut siunnersuuteqarneq,
3. illunik tamakkiisumik ilaannakortumilluunniit ilusilersuineq, tassani atortut ilaatillugit aamma
4. atortut pitsaassusaat nalilersorlugit.

*Inissiani atortunik nammineq ingerlasunngortitsineq*

1. inissiani nammineq ingerlasunngortitsinermi periutsinik toqqaaneq pillugu nassuiaaneq, tassunga ilanngullugit kiammik silaannarissaatinillu aqutsineq, illut inuillu pillugit isumannaallisaaneq aammalu illunit nammineertunik atassuteqarfiliorneq,
2. illuni nukissiuutinut tunngasut tamanut tunngasut nassuiarlugit,
3. periutsinik toqqagassanik siunnersuuteqarsinnaaneq kiisalu suliassat imminnut aquttut ajornanngitsut aqunnissaannut aaqqinnissaannullu ilusilersuineq suliaqarnerlu aamma
4. atortunik suliarineqartunik misilittaaneq aaqqiinerlu.

*Innaallagissamut atortut ikkussukkat*

1. avatangiisini assigiinngitsuni atortut ikkussukkat suliarineranni atornerannilu malittarisassat isumannaallisaanermullu tunngasut nassuiarlugit,
2. innaallagissamut atortut ikkussorneranni periutsit nassuiarlugit,
3. illuni atortunik ikkussukkanik annikinnernik naatsorsuineq angissusiliinermilu suliassanik suliaqarneq,
4. angissusissivii atorlugit atortunik ikkussukkanik ajornanngitsunik ikkussuineq aamma
5. innaallagissamik pilersuinermi oqaluttuarisaanermi kulturimilu ineriartortitsineq ilanngullugu.
   1. **Ilinniartitsissutip imarisai pingaarnerit**
      1. **Sammisat pingaarnerit**

Ilinniartitsissutip imarisai pingaarnerit tassaapput:

*Issittumi avatangiisit*

* + - 1. issittumi avatangiisit nalinginnaasut,
      2. issittumi inuit ingerlatsinerat aamma
      3. pilersaarusiornermi, tunisassiornermi ingerlatsinermilu avatangiisit isiginiarnerat.

*Ilusilersuineq*

1. illut atortuinik ajornanngitsunik angissusissaviisut ilusilersuineq sanaartornerlu,
2. it atorlugu titartaanermi programmit, tassunga ilanngullugit 2D-mi 3D-milu CAD,
3. sullivimmi isumannaallisaaneq aamma
4. pitsaassutinik misissuineq, tassunga ilanngullugit nammineq ilusilersukkat.

*Nunamik uuttortaaneq sanaartornerlu*

1. qaqqap ilusaa nunallu iluata qanoq ittuunera,
2. nunap iluanik misissuinermi periutsit ingerlatsinerlu,
3. tuniniaanermi, nunamik uuttortaanermi qaffasissusiliinermilu sulianut tunngaviit ingerlatsinerlu aamma
4. aqqusinernik sanaartukkanillu suliaqarnermik pilersaarusiorneq suliaqarnerlu.

*Titartaaneq*

1. isumassarsiamiit illumut naammassisamut titartakkamik ineriartortitsineq
2. aningaasaqarnermut, piffissami atorneqarsinnaassusaannut avatangiisinillu sunniinermut atatillugu atortunik atortussianillu tunngavilersuilluni toqqaaneq
3. nalunaarutit, malittarisassat allat, teknikkikkut attaveqartarnerit,
4. titartakkanik naammassisanik nalilersuineq allannguutaasinnaasunillu siunnersuuteqarneq aamma
5. titartakkanik misissuilluarneq.

*Pilersaarusiorneq*

1. isumassarsiamiit ilusilersukkamut naammassisamut suliamik ingerlatsinermut diagrammit, flowdigrammit sanaatornerup ingerlanneqarneranut ilisarnaataasut,
2. pilersaarusiorneq pillugu inatsisit malittarisassallu aamma
3. suliaqarfimmi sanaartornerup ingerlanneqarneranut piffissamut nammineq pilersaarusiorneq.

*Nukissiuutit avatangiisillu*

1. illumut pilersuinermi nukissiuutit atornerat atuuffiilu nassuiarlugit, tassunga ilanngullugit nukissiuutit piujuartut aamma
2. illunik nalinginnaasumik ingerlatsinermi avatangiisini pissutsit toqqakkat nassuiarlugit, tassunga ilanngullugit kuuffiit eqqagassalerinerlu.
   * 1. **Sammisat toqqagassat**

Ilinniartitsissutip imarisai pingaarnerit tassaapput:

*Illunik ilusilersuineq*

* + - 1. Kalaallit Nunaani nunarsuarmilu sanaartornermi ineriartortitsineq pillugu oqaluttuarisaanerup ilai nassuiarlugit, pingaartumik ukiuni 100-ni kingullerni inissianik ineriartortitsineq,
      2. ilaqutariinut ataasiakkani illuni ilusilersuisarnermi sanaartornermilu ilusilersuinerit ataatsimut isigalugit oqaluttuarisaaneq, sanaartornermi kulturi, ilusilersuinerit ,
      3. ajornanngitsumik ilusilersuinermi angissutsinik uppernarsaasiorlugu toqqaaneq, tassunga ilanngullu sanaartornermi malittarisassanut, tunngavinnut nalinginnaasunut innersuussinernullu tunngatillugu illunik napatitsissutit,
      4. sanaartornermi malittarisassat, tunngaviit nalinginnaasut, innersuussinerit, nalilersuinerit atortullu,
      5. naleqassutsit U-t naatsorsorlugit, nukissiuutinik atugaqarsinnaanermut tunngatillugu kiamik annaasamik naatsorsuinerit,
      6. Illut ataanni radonimik qinngornernut pinaveersaartitsineq aamma
      7. illut immikkoortuinik angissusissaviattut ilusilersuineq, pilersitsineq katiterinerlu.

*Kiak, silaannarissaaneq sanitetilu (vvs-isimi ikkussukkat)*

1. imermik maangaannartitamik passussinermi ineriartortitsineq,
2. vvs-imi ikkussukkanut ikkissuinermi periutsit,
3. pilersuinermiit atuinermut ikkussukkanik annikinnerusunik angissusiliinermi naatsorsuineq suliaqarnerlu aamma
4. ikkussukkanik ajornanngitsunik angissusissaviinik ikkussuineq, tamakkiisumik ilaannakortumilluunniit.

*Nukissiuutinut atortut ikkussukkat*

1. illuni assigiinngiiaartuni nukissiuutinik atuineq,
2. illumi toqqakkami nukissiuutinik atuinermi pitsanngorsaanermut misileraaneq ineriartortitsinerlu kiisalu aaqqiissutissanik siunnersuusiorneq,
3. aaqqiissutissatut siunnersuutinik suliaqarneq, tamakkiisumik ilaannakortumilluunniit
4. nukissiuutinut atortunik ikkussukkanik ineriartortitsinermut misileraanermi periutsit aamma
5. aaqqiissutissatut siunnersuutit pitsaassusiannik nalilersuineq.

*Sanaartornermi atortut*

1. sanaartornermi atortunik ineriartortitsineq atortullu atuussinnnaassusiannik,
2. sanaartornermi atortut atuussinnaanerannik misileraaneq
3. inissianut atortunik ineriartortitsinermut siunnersuuteqarneq,
4. illunik tamakkiisumik ilaannakortumilluunniit ilusilersuineq, tassani atortut ilaatillugit aamma
5. atortut pitsaassusaat nalilersorlugit.

*Inissiani atortunik nammineq ingerlasunngortitsineq*

1. inissiani nammineq ingerlasunngortitsinermi periutsinik toqqaaneq, tassunga ilanngullugit kiammik silaannarissaatinillu aqutsineq, illut inuillu pillugit isumannaallisaaneq aammalu illunit nammineertunik atassuteqarfiliorneq,
2. illuni nukissiuutinut tunngasut tamanut tunngasut,
3. periutsinik toqqaaneq kiisalu imminnut aquttut ajornanngitsut aqunnissaannut aaqqinnissaannullu ilusilersuineq suliaqarnerlu aamma
4. atortunik suliarineqartunik misilittaaneq aaqqiinerlu.

*Innaallagissamut atortut ikkussukkat*

1. avatangiisini assigiinngitsuni atortut ikkussukkat suliarineranni atornerannilu malittarisassat isumannaallisaanermullu tunngasut,
2. inaallagissamut atortut ikkussorneranni periutsit,
3. illuni atortunik ikkussukkanik annikinnernik naatsorsuineq angissusiliinermilu suliassanik suliaqarneq,
4. angissusiviit atorlugit atortunik ikkussukkanik ajornanngitsunik ikkussuineq aamma

a) innaallagissamik pilersuinermi oqaluttuarisaanermi kulturimilu ineriartortitsineq.

* 1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat imatut toqqarneqassapput pissutsit nutaat

erseqqissinneqarlutik, pingaartumik itisiliinermi anguniakkat anguneqarnissaat siunertaralugu ilinniakkanut pingaarnernut atassuteqartitsilluni itisiliillunilu. Ilinniakkat ilinniartut suliniutinnaani ilinniakkap sammiviani ilinniarititsissutini ilisimasat ilanngunneqarnissaat taperserneqassaaq.

1. **Aaqqissuussineq**
   1. **Ilinniartitsinermik aaqqissuussineq**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
4. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
5. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
6. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
7. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi ilikkagaqartarnermi periutsit assigiinngiiaartut atorneqassapput. Ilinniartitsissummi immikkoortut ataatsimoortutut misigineqarnissaat ilinniartitsinermi pingaartinneqassaaq. Atuagarsorluni sulineq suliaqavinnissaq siunertaralugu ingerlanneqassaaq, suliassanillu ingerlaneq pissaaq atuagarsornermi ilinniakkat ilanngullugit. Sammisat pingaarnerit toqqarneqarsinnaasullu annertusiartortumik ilanngunneqassapput, ilinniartitsinerlu suliniutinik suliaqarnermi annertusiartortumik siuariartortitsilluni aaqqissuunneqassaaq. Ilinniartitsineq ataatsimut isiginnitsitsilersoq, atorneqarsinnaasoq ilisimasanillu tunngavilik ingerlanniarneqassaaq.

**4.2. Suleriaatsit**

Suliniutit tunngavigalugit sammisallu atorlugit ilinniartitsineq ingerlanneqassaaq. Suleriaaseq pisuni tamani assigiinngiiaartitsinermik siuariartornermillu periutsinik tunngaveqassaaq.

Ilinniartut assiginngiiaartut, taakku ilikkariaasii pisariaqartitaallu isiginiarneqassaapput. Ilinniartitseriaatsit assigiinngitsut ilinniartitsinermi ilanngunneqassapput, taaamaalilluni ilinniartut suliamik ingerlatsinermi oqaatsinik, qisuariaateqartarnermik ajornakusoortunillu eqqarsatarnermik ineriartortitsinissaat isiginiarneqassalluni. Ilinniartitsineq

aaqqissuunneqassaaq ilinniartut ilinniartitsissummi oqaatsinik siullertut oqaasillit aappaattullu oqaasillit isiginiarlugit.

Ilinniartitsineq atuagarsorneq suliassanillu suliaqartarneq paarlakaajaallugit atorneqarsinnaasut tunngavigalugit ingerlanneqassaaq. Ilinniartut teknikkimi ajornartorsiutinik suliaqassapput, aammalu atuagarsorneq aamma sannavimmi laboratoriamilu sulineq pingaartinneqassapput. Ilinniartitsineq ingerlanneqassaaq teknikkimik ilinniartitsissummi inuussutissarsiornermi ingerlatsilluarsinnaaneq tunngavigalugu.

Ilinniartitsinermi sapaatip akunnerani minnerpaamik ataatsimi imminut atasumi suliniummik suliaqartitsisoqassaaq. Misileraaneq, takutitsineq, tunisassiorneq aamma atortunut tunisassianullu misiliutit pulaarnerilluunniit ilanngunneqassapput. Suliffeqarfiit ilinniartitsinermi ilanngunneqassapput, tassunga ilanngullugit ilinniartitsisut avataaneersut, suliffissuit saqqummersitsineri, suliniutinik suleqatigiinneq pulaarnerilluunniit.

Oqaluttuariarsorluni allattariarsorlunilu paasisitsiniaalluni ingerlatitseqqiineq suliarineqassaaq, aammalu suliniummik nalunaarusiornikkut allattariarsorluni suliaqartoqassalluni.

Ilinniartut ilinniartitsissummi suliniummik misilitsinnissamut soraarummernissamut suliniummik immikkut suliaqassapput. Suliniut immikkut piffissami suliniuteqarnermi ingerlanneqassaaq, ilinniartitsinerup nalinginnaasup avataani. Piffissami suliniuteqarfimmi sapaatip akunnerani kingullermi allanik nalinginnaasunik ilinniartitsisoqassanngilaq. Piffissaq suliniuteqarfik tassaavoq sapaatit akunnerini arfineq pingasut missaannit tiimit ilinniartitsiviit 100-t missaat. Piffissami suliniuteqarfimmi ilinniartut suliniummi siornersorteqassapput.

Suliniutissatut saqqummiussat arlallit ilinniarfimmit suliakkiissutigineqartut iluanni suliniut ingerlanneqassaaq. Suliniutissatut saqqummiunneqartut imatut isikkulersorneqarsimassapput ilinniartitsissummi pingaarnertut ilinniakkat ilassutitullu ilinniakkat ilanngunneqarlutik, tassanilu allaaserineqassalluni teknologiimi tekniskimilu ajornartorsiutit suut aaqqiivigineqassanersut, aammalu ajornartorsiummik aaqqiineq pillugu immikkut pisissutaasinnaasut, piumasaqaataasinnaasut tunngaviusussaanersulluunniit ilisimatitsissutigineqassallutik.

Saqqummiussat akornanni ilinniartoq toqqaassaaq. Ilinniartut ataasiakkaarlutik imaluunniit ilinniartut pingasut tikillugit suliniummik allaaserinninnermik aallarnerneqassaaq, allaaserinninnerlu sulianik ingerlatsinermut qaffisissutsikkullu naleqquppat atuarfiullu sinaakkutaasa iluanni ingerlatsinermi ingerlatsilluarnermi ingerlanneqarsinnaappat ilinniarfimmit akuerineqassaaq.

Piffissap suliniuteqarfiusup ingerlanerani sapaatip akunnerani ataatsimi sannavimmi suliaqartitsisoqassaaq.

Piffissaq tunniussivissaq nalinginnaasumik tassaassaaq piffissap soraarummeerfiusup aallartinnginnerani kingunersinnaapaamik sapaatip akunnera ataaseq sioqqullugu. Piffissami tunniussivissatut aalajangikkami nalunaarusiaq allaganngorlugu aammalu sulinermi suliaq imaluunniit suliamik ingerlatsineq ilinniartup tunniutissavaa.

Paasissutissiisarnermi teknologiimi atortut ilinniartitsissummi nalinginnaasumik atortutut ilanngunneqassapput, aammalu suliniummik nalunaarusiap suliarinerani paasissutissanik ujarlernermut, paasissutissanik katersuinermut, naatsorsuinermut, pisimasuusaartitsinermut, aqutsinermut aaqqiinermullu, titartaanermut takussutissiornermullu atorneqassallutik.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissummi oqaatsinik atuinerat ilinniartitsissummilu taaguutinik paasinninnerat atuinerallu aaqqissuussamik ineriartortillugu. Ilinniartitsineq imatut aaqqissuunneqassaaq ilinniartut ilinniartitsissummi taassuma siuliani oqaatsinik taaguutinillu paasisinnaaleriartortillugit.

Teknikkimik ilinniartitsissummi suliamik ingerlatsinermi oqaatsit kinaassutsimik pilersitsisut atorneqassapput, taakkulu ilinniartitsinerup ingerlanerani ilinniartut ilisimalissavaat.

Teknikkimik ilinniartitsissummi pineqartumi suliamik ingerlatsinermi oqartariaatsit, taaguutit aammalu taaguutit aaqqissuussat nunallu akornanni akuerisaasut ilisimanissaat ilinniartitsissummi tamakkiisumik pissarsinissamut pisariaqarput.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq ilinniartitsissutini arlalinni piffissap ilaani sulisoqartarluni ilinniartitsissutinilu allani ilisimasaqarfinnut sanilliussilluni. Ilinniakkat pingaarnerit tapiliussamillu ilinniakkat ilaat toqqarneqassapput suliarineqarlutilu ilinniakkap sammiviani suliamik ingerlatsinermi ataqatigiissitsinermut annertusaaqaataatillugit.

Ilinniartitsissummi suliniut ilinniakkap sammiviani ilinniartunut ilinniartitsisut ataaseq arlallilluunniit ilanngullugit ingerlanneqassaaq. Ilinniartut soraarummeernissamut suliniutaani ilinniakkap sammiviani ilinniartitsissutini allani ilisimasat ilanngunneqassapput. Ilinniakkat sammiviini ilinniartitsissutini suliniutit tunngavigalugit suleriaatsit ilanngunneqassaput.

1. **Nalilersuineq**
   1. **Ingerlaavartumik nalilersuineq**

Ilinniartut piffissami ilinniartitsiviusumi suliniutinik arlalinnik suliaqassapput, taakkulu sulianik suliniut pillugu nalunaarusiat ilanngullugit kinguneqassapput. Piffissat sammisaqarfiit suliniuteqarfiillu tamarmik naammassinerannut atatillugu ingerlatsineq ilinniartullu ataasiakkaat sulinerat nalilersorneqartassapput. Nalilersuineq ingerlanneqartassaaq ilaatigut isornartorsiuisunik akileqarluni suliniummik saqqummiinikkut ilaatigullu suliaqarnerup siunissami qanoq iliorluni pitsanngortinnissaa pillugu itisiliilluni

oqaloqatigiinnikkut. Ineriartortitsinissatut ilimagisamut ilikkagassatullu anguniakkanut tunngatillugu ilinniartut ataasiakkaat qaffasissusiannik suliamillu ingerlatsinermi killiffimmi ineriartornerannik nalilersuinermi ilinniartut ataasiakkaat nalilersorneqartassapput.

* 1. **Misilitseriaaseq**

Suliniummik misilitsinneq allaganngorlugu aammalu suliaq sumilluunniit ingerlatsineq ataaseq ilanngullugit oqaluttariarsorluni misilitsinneq ilanngullugu.

Oqaluttariarsorluni misilitsinnginnermi nalunaarusiap assilinera ilinniarfiup censorimut nassiutissavaa. Ajornartorsiutit suut soraarummeertup itisilissanerai pillugit oqaluttariarsorluni misilitsinnginnermi soraarummeertitsisoq censorilu oqaloqatigiissutigissavaat. Piareersarnissamut piffissaliisoqassanngilaq, piffissarlu soraarummeerfik soraarummeertumut ataatsimut minutsit 30-t missaanissaaq.

Oqaluttariarsorluni misilitsinneq tassaavoq soraarummeertup suliniumminik ilisarititsinera saqqummiineralu, soraarummeertitsisumit itisiliilluni apeqqutinik ilallugu. Suliniut aallaavigalugu oqaluttariarsorluni misilitsinneq aamma imaqarpoq itisiliilluni oqaloqatigiinnermik, taannalu imaqarpoq ilinniartitsissummi pingaarnertut ilinniakkat ilassutitullu ilinniakkat tamarmiusut iluanni sammisat naleqquttut. Ilinniartup suliniummik ilisarititsinera saqqummiineralu piffissap soraarummeerfiusup annertunerpaamik affaanik sivisussuseqassaaq.

Atortut suliamut piffissamulluunniit suliamik ingerlatsivimmut atorneqarnikut ineriartortinneqarnikullu oqaluttariarsorluni misilitsinnermut nassarneqarsinnaapput.

* 1. **Naliliinermi tunngaviit**

Naliliineq tassaavoq ilikkagassatut anguniakkanik soraarummeertup qanoq angusitiginera.

Soraarummeertup ukuninnga piginnaasaqartiginera tamanut tunngasumik pingaartinneqassaaq:

1. suliniummi atuagarsornermik suliamillu ingerlatsinermik ataqatigiissitsineq,
2. ilinniakkap sammiviani ilinniartitsissutinik allani ilisimasanik naleqquttunik ilanngussinera,
3. teknikkimik ilinniartitsissummi sammisanut naleqquttunut atassuteqartitsinera aamma
4. ilinniartitsissummi oqaatsinik allattariarsorluni oqaluttariarsorlunilu paasisimasaqarnermik takutitsinera.

Nalunaarusiap ilusaanik imarisaanillu naliliinermi pingaartinneqassapput:

1. suliniummi ajornartorsiutinik suliareqqiineq,
2. suliniummik suliaqarnermik pilersaarusiorneq nalilersuinerlu,
3. uppernarsaatit attaveqarnermilu nalingi, tassunga ilanngullugit paasiuminarnerat, imminnut atanerat, pissarsivinnut innersuussinerit teknikkikkullu uppernarsaatit,
4. suliamut piumasaqaatit immikkoortitikkat aamma
5. toqqaanermut suliamik ingerlatsinermi uppernarsaatissaqarluni tunngavilersuineq.

Suliamik ingerlatsinermilluunniit naliliinermi pingaartinneqassapput:

1. suliamik suliaqarnermi sulinermilluunniit ingerlatsinermi aaqqissuussinermi peqqissaarneq suliamillu ingerlatsilluarneq aamma
2. piumasaqaatinut tunngatillugu pitsaassuseq.

Oqaluttariarsorluni misilitsinnermi pingaartinneqassapput:

1. suliniummik oqaluttariarsorluni ilisarititsineq
2. aaqqiissutit toqqarneqartut pillugit nassuiaaneq,
3. suliniutip imarisaanut tunngatillugu piginnittuunermik takutitsineq aamma
4. itisiliilluni ilassutitullu apeqqutinut akissuteqarneq.

Suliniut pillugu nalunaarusiamik ingerlanneqavissuni angusat tassunga ilaasut ilanngullugit oqaluttariarsorlunilu misilitsinnermi soraarummeertup angusaqarneranik ataatsimut naliliineq tunngavigalugu karakteriliisoqassaaq.

**Ilanngussaq 56**

**Tyskisut aallarterlaanut B**

1. **Ilinniartitsissutip inissisimanera**

Tyskisoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturimillu ilinniartitsissutaalluni. Tyskisut ilinniartitsissummi nunani tyskisut oqaluffiusuni kulturimi, oqaluttuarisaanermi inuiaqatigiinnilu pissutsit sammineqarput, taamaalillunilu inulerinermik inuiaqatigiinnillu ilinniakkani immikkoortunik pingaarnernik imaqarluni.

Tyskisut ilinniartitsissut ilinniartut ilinniagaqarnermi piginnaasaannut tamanut tunngasunut tapersiivoq.

1. **Ilinniartitsissummi siunertat**

*Ilisimasat piginnaasallu*

Ilinniartut tyskisut paasisinnaassapput aammalu oqalunnerit allannerillu isummerfigisinnaassallugit, aammalu oqaatsit aaqqissuussaanerat pillugu imatut ilisimasaqartigissapput paasisimasaqartigissallutillu tyskisut tunngaviusumik annertussuseqartumik attaveqarsinnaassallutik. Ilinniartut aammattaaq immikkoortuni toqqakkani nunamut namminermut, Europamut nunanullu tamanut tunngasuni nunanut

tyskisut oqaluffiusunut tunngatillugu kulturimi, oqaluttuarisaanermi inuiaqatigiinnilu pissutsinik paasisaqassallutik.

*Ilikkagaqartarnermi sulinermilu piginnaasat*

Ilinniartut ilinniartitsissutini allani ilisimasat tyskisut ilinniarnermut ataatsimoortissinnaassavaat, aammalu tyskisut oqaasertanik ilinniagaqarnermi ilinnartitsissutinut allanut tunngassuteqartunik ilisimasat isummerfigisinnaassavaat.

*Inuttut inuillu akornanni attaveqaqatigiittarnermi piginnaasat*

Ilinniartut tyskisut ilinniartitsissummi oqaatsinik imatut piginnaasaqartigissapput, ilisimaqartigissallutik paasisaqarsimatigissallutillu aammalu atornissaannut tulluuttunik tyskisut oqaatsinik ilisimasaqartigissallutik attaveqaqatigiittarnermi piginaasamik ineriartortinnissaannut tunngavissaqassallutik.

*Kulturikkut inuiaqatigiillu akornanni piginnaasat*

Ilinniartut misigisassanik, qisuariaateqartarnermik kusanartuliornermillu ilisimasaqarnermut aallaavittut atuakkianik eqqumiitsuliornermilu oqariartaatsinik allanik paasinnissapput.

Taassuma saniatigut ilinniartut kulturit akornanni imatut piginnaasaqartigissapput, tyskisut sulinerminni kulturit allat inuiaqatigiinnilu pissutsit pillugit ilisimasatik paasisatillu ilanngussinnaallugit. Tassunga atatillugu ilinniartut qisuariaateqarlutik, sungiussillutik paasinnillutillu allanik kulturilinnik oqaloqateqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. tunngaviusumik oqaatsinik ajornanngitsunik oqaluttoqaraangat tyskisut oqalunnerit imarisaannik paasinnittussaassallutik,
    2. tyskisut oqaasillit, kulturiannik ilisimasaqalernissamut oqaatsit atorsinnaassallugit,
    3. tyskit oqaasii atorlugit oqaasertanik assigiinngiiaartunik atuarsinnaassallutik paasisinnaassallutillu,
    4. oqaasertat sammisallu imarisaannik nassuiaasinnaassallutik aammalu tunngaviusumik oqaatsit atorsinnaasat atorlugit tyskisut ajornanngitsumik imminullu atasumik oqaasertanik sammisanillu atassuteqartitsisinnaassallutik,
    5. sammisat inunnut, kulturinut inuiaqatigiinnullu tunngasut assigiinngitsut pillugit tyskisut oqaluttunik naleqquttunik tyskisut ajornanngitsumik oqaloqateqarsinnaassapput aammalu oqaatsit ajornanngitsut imminullu atasut atorlugit sammisat ilisimasaqarfigisatik pillugit oqaloqateqarsinnaassallutik, imaqarniliorsinnaassallutik, oqaaseqaateqarsinnaassallutik isummanillu assigiinngitsunik saqqummiisinnaassallutik,
    6. oqaasertanut sammisanulluunniit tunngatillugu tyskisut oqaasertanik naatsunik allassinnaassallutik,
    7. tusarnaartarnermi atuarnermilu periutsit aamma oqaluinnarluni attaveqartarnermi periutsit atorsinnaassallugit annertusarsinnaassallugillu,
    8. atuakkiani oqaasertat kusanartuliornilu oqariartaatsit allat pillugit tyskisut paasinninnertik qisuariarnertillu tyskisut oqaatigisinnaallugu,
    9. ilinniakkat sammiviata suussusianut tunngatillugu oqaasertanik piviusorsiortunik paasinninnertik tyskisut oqaatigisinnaassallugu aamma
    10. Tysklandimi maannakkut pissutsinik toqqakkani ilisimasaqarneq tyskisut oqaatigisinnaassallugu, tassunga ilanngullugit nunani tyskisut oqaluffiusuni kulturikkut, inuiaqatigiinni oqaluttuarisaanermilu pissutsit toqqakkat pillugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. tunngaviusumik oqaatsit atorsinnaasat
    2. tyskisut tunngaviusumik oqaasilerineq,
    3. oqaatsinik ilikkagaqarneq,
    4. Tysklandimi kulturikkut inuiaqatigiinnilu pissutsinik tunngaviusumik ilisimasat,
    5. Tysklandimi 1945-p kingorna kulturikkut, oqaluttuarisaanermi inuiaqatigiinnilu pissutsit, tassunga ilanngullugit pingaartumik ukiuni kingullerni qulini pissutsit,
    6. tyskisut oqaatsinit atortut, tusagassiuutini naqitat elektroniskillu,
    7. maannakkut atuakkiat suliallu pillugit allaatigisat aamma
    8. oqaluinnarluni oqaatsinik atuinermi attaveqaqatigiittarnermilu tunngaviusumik najoqqutassat
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat.

Ilassutitut ilinniakkanik toqqaasoqassaaq, taamaalilluni ilinniartut oqaatsitigut ilisimasaat paasinninnerallu annertusarneqassalluni aammalu pingaarnertut ilinniakkani atuakkianut kulturimullu tunngasut Europamut atatillugu tyskisut oqaasillit kulturiannik assigiinngiiaarnerusumik paasinninissamut attuumassuteqartitsisoqalissaluni. Aammattaaq pingaarnertut ilinniakkanut tunngatillugu ilassutitut ilinniakkani Kalaallit Nunaanni nunanilu tamani pissutsinut sapinngisamik annertunerpaamik attuumassuteqartitsisoqassaaq.

1. **Ilinniartitsinerup aaqqissuunneqarnera**

**4.1. Ilinniartitseriiatsimi periutsit**

ee) Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.

ff) Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

gg) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

hh) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

ii) Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

a) Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi qitiuvuoq ilinniartut ataasiakkaat ilinniakkami siuariartornissaat aammalu ilinniartitsinermik assigiinngiiaartitsineq taamaalilluni ilinniartitsinermik aaqqissuussinermi saneqqunneqarsinnaanngilaq. Ilinniartitsinermi ilinniakkat ataatsimoortinneqartutut misiginissaat ilinniartitsinermi pingaartinneqarpoq. Oqaatsinut tunngasunik suliaqarnermi oqaatsinik atuineq suli isiginiarneqarpoq. Ilinniartut nutaaliorsinnaanerat nalinginnaanngitsumillu eqqarsarsinnaanerat ilinniartitsinermi siuarsarneqassapput.

Ilinniartitsineq sapinngisamik annertunerpaamik tyskisut ingerlanneqassaaq.

* 1. **Suleriaatsit**

Suleriaatsinik toqqaanermi oqaatsitigut imarisaatigullu ajornakusoortuunissaannut nammineerlunilu sulinerup annertusaasunut tunngatillugu assigiinngiiaartitsinermik siuariartortitsinermillu tunngaviit tunngavigineqassapput, kisiannili ilinniartut assigiinngitsuunerat, ilikkagaqariaasiat pisariaqartitaallu aamma isiginiarneqassallutik.

Suleriaatsit suliassallu assigiinngiiaartut ilinniartut attaveqaqatigiinnermi piginaasaannik nutaaliorsinnaassusiannillu ineriartortitsisut isiginiarneqassapput. Sulineq sammisat assigiinngitsut pingasuniit tallimat atorlugit aaqqissuunneqassaaq, sulinermilu tassani ilikkagaqarnissamut anguniakkat ilanngunneqarnissaat qulakkeerneqassaaq.

Ilinniartitseriaatsit assigiinngitsut atorneqartussanngorlugit ilinniartitsineq aaqqissuunneqassaaq.

Allattariarsorluni suliaqarneq tyskisut pingaaruteqartumik piginnaasaqalernissamik sungiusaatitut ilaavoq, tassa ilinniartut ingerlatitseqqiisarnermik piginnaasaat oqaatsinillu atuilluarsinnaanerat annertusarneqartarmat. Allattariarsorluni suliat ilaanni piviusuni attaveqaqatigiittarnerit isiginiarneqassapput.

Ilinniartut qarasaasiat atorlugit suleriaatsinik aallaqqaataaniit saqqummiivigineqassapput. Qarasaasiat ilinniartitsinermi qitiusumik inissisimapput aammalu ilinniartitsinermi, ilinniakkerinermi aammalu ilinniartut ilinniartitsisullu akornanni attaveqaqatigiinnermi atorneqartarlutik, aammalu ilinniartut ataasiakkaat oqaatsinik sungiusarlutik suliaqarneranni annertusiartuinnartumillu ilinniartut akornanni suleqatigiinnermi atorneqartarput. Qarasaasiat aamma paasissutissanik ujarnermut atatillugu atorneqartarput aammalu atuatarnermik, tusarnaartarnermik oqaluttarnermillu sungiusarnermut tapersiissutaasarlutik. Oqaatsinik suliaqarnerup, qarasaasiat, suleriaatsinillu aaqqissuinerup akornanni sunniivigeqatigiinneq ataatsimoortitsivoq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq, piffissat ilaanni ilinniartitsissutit akornanni sulisoqartarluni aammalu ilinniartitsissutit allat atuuffiinut sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilikkagassatut siunertat ilinniartut oqaluttarissani allattarissanilu killiffiannik ingerlaavartumik nalilersuisarnernut tunngaviupput. Ilinniartut oqaluttarissani allattarissanilu piginnaasaat, ilisimasat naammassisaqartarnerlu eqqarsaatigalugit ingerlaavartumik nalilersorneqartassapput, taamaalilluni ilinniartut ataasiakkaat killiffimminnik ingerlaavartumik ilisimasaqartassallutik. ilinniarnermi misissuinerit, misiliinerit misilitsinnerillu ilikkagassatut siunertanut tunngatillugu ilinniartut killiffiannik ilisimasaqarfiulissapput aammalu ilinniartitsissummi ilinniartut siuariartornerisa ingerlaannarnissaanut tapersiissalluni.

* 1. **Misilitseriaatsit**

Oqaluttarissamik marlunnik immikkoortulimmik misilitsittoqartassaaq.

*Immikkoortoq siulleq*

Tyskisut oqaasertaq ilisimaneqanngitsoq quppernernik nalinginnaasunik sisamat missaanni annertussusilik atorlugu suliassaq tunngavigalugu tyskisut saqqummiisoqassaaq. Oqaasertaq sammisanut ilinniakkanut tunngassuteqassaaq. Oqaatsit immikkut ajornakusoortut oqaaseqaatillu pisariaqartut kisimik atortuni allaqqassapput. Sammisaq ilinniarneqarnikuusaq saqqummiinermut ilanngunneqassaaq, taassumalu kingorna itisiliilluni tyskisut oqaloqatigiittoqassaaq.

Oqaasertat misilitsinnissaq ulloq ataaseq sioqqullugu tunniunneqassapput, 24 tiimillu missaanni piareersarnissamut piffissaliisoqassaaq, kisiannili 24 tiiminit sivikinnerunngitsumik.

*Immikkoortup aappaa*

Tyskit oqaasii atorlugit allaaserisami oqaasertaq ilisimaneqanngitsoq quppernerup nalinginnaasup 2/3-ianik annertussusilik atorlugu suliaq tunngavigalugu oqaasertamik paasinninneq. Oqaasertaq danskisut issuarneqassaaq. Soraarummeertitsisoq soraarummeertup oqaasertamik paasinninnera itisilerniarlugu ilassutinik apeqquteqassaaq.

Misilitsinnermi immikkoortumi tassani 30 minutsinik piareersarnissamut piffissaliisoqassaaq, soraarummeertumullu ataatsimut soraarummeerneq tamarmiusoq 30 minutsit missaani sivisussuseqassalluni.

* 1. **Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnitsiginersut nalilersuinermi nalilerneqassaaq. Naliliinermi ilinniartup pisinnaasai uku pingaartinneqassapput:

* + 1. oqaasertamik ilisimanngisamik saqqummiineq atassuteqartitsinerlu,
    2. sammisani ilinniakkani tyskit kulturiat, atuakkiaat inuiaqatigiillu pillugit immikkoortut naleqquttut ilanngunneqarnerat aamma
    3. oqaloqatigiittarnermik oqaasertanillu paasinninnermi piginnaasat, tassani oqaatsit imminnut atanerat immikkoortualuit eqqortuunerannit pingaarnerullutik.

Ataatsimut nalilersuineq tunngavigalugu karakteriliisoqassaaq.

**Ilanngussaq 57**

**Tyskisut ingerlaqqittunut B**

1. **Ilinniartitsissutip inissisimanera**

Tyskisoorneq piginnaasassanik ilinniartitsissutaavoq, ilisimasassanik ilinniartitsissutaavoq kulturimillu ilinniartitsissutaalluni. Immikkoortut taanna naligiipput imminnullu piumasaqaateqarfigeqatigiiffiullutik. Tyskisut ilinniartitsissummi nunani tyskisut oqaluffiusuni kulturimi, oqaluttuarisaanermi inuiaqatigiinnilu pissutsit sammineqarput, taamaalillunilu inulerinermik inuiaqatigiinnillu ilinniakkani immikkoortunik pingaarnernik imaqarluni. Tyskisut ilinniartitsissut ilinniartut ilianniagaqarnermi piginnaasaannut tamanut tunngasunut tapersiivoq.

1. **Ilinniartitsissummi anguniakkat**

*Ilisimasat piginnaasallu*

Ilinniartut tyskisut paasisinnaassapput aammalu oqalunnerit allannerillu isummerfigisinnaassallugit, aammalu oqaatsit aaqqissuussaanerat pillugu imatut ilisimasaqartigissapput paasisimasaqartigissallutillu tyskisut tunngaviusumik annertussuseqartumik attaveqarsinnaassallutik. Ilinniartut aammattaaq immikkoortuni toqqakkani nunamut namminermut, Europamut nunanullu tamanut tunngasuni nunanut tyskisut oqaluffiusunut tunngatillugu kulturimi, oqaluttuarisaanermi inuiaqatigiinnilu pissutsinik paasisaqassallutik.

*Ilikkagaqartarnermi sulinermilu piginnaasat*

Ilinniartut ilinniartitsissutini allani ilisimasat tyskisut ilinniarnermut ataatsimoortissinnaassavaat, aammalu tyskisut oqaasertanik ilinniagaqarnermi ilinnartitsissutinut allanut tunngassuteqartunik ilisimasat isummerfigisinnaasavaat.

*Inuttut inuillu akornanni attaveqaqatigiittarnermi piginnaasat*

Ilinniartut tyskisut ilinniartitsissummi oqaatsinik imatut piginnaasaqartigissapput, ilisimaqartigissallutik paasisaqarsimatigissallutillu aammalu atornissaannut tulluuttunik tyskisut oqaatsinik ilisimasaqartigissallutik attaveqaqatitigiittarnermi piginaasamik ineriartortinnissaannut tunngavissaqassallutik.

*Kulturikkut inuiaqatigiillu akornanni piginnaasat*

Ilinniartut misigisassanik, qisuariaateqartarnermik kusanartuliornermillu ilisimasaqarnermut aallaavittut atuakkianik eqqumiitsuliornermilu oqariartaatsinik allanik paasinnissapput.

Taassuma saniatigut ilinniartut kulturit akornanni imatut piginnaasaqartigissapput, tyskisut sulinerminni kulturit allat inuiaqatigiinnilu pissutsit pillugit ilisimasatik paasisatillu ilanngussinnaallugit. Tassunga atatillugu ilinniartut qisuariaateqarlutik, sungiussillutik paasinnillutillu allanik kulturilinnik oqaloqateqarsinnaassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. tunngaviusumik oqaatsinik ajornanngitsunik oqaluttoqaraangat tyskisut oqalunnerit imarisaannik paasinnissallutik,
    2. oqaasertat assigiinngiiaartut suliareqqaarneqarnikuunngitsut nutaanerit ajornanngitsullu atuarlugit paasillugillu aammalu allaatigisani oqaasertat suliareqqaarneqarnikuunngitsut misissorlugit,
    3. oqaasertat sammisallu ilinniarneqarnikut tyskisut nassuiarlugit, taakkulu nalilersorlugit sammisanullu allanut atassuteqartillugit, tassani oqaatsit atorsinnaasat allannguallartarnerat atorneqassalluni aammalu oqaatsit suussusii oqaaseqatigiillu eqqortunik atorlugit
    4. sammisat ilisimasatik pillugit oqaatsit imminut atasut kukkuneqanngingajattumillu atorlugit tyskisut oqaloqateqarsinnaallutik aammalu isummat asigiinngitsut nassuiarsinnaallugit oqallisigisinnaallugillu,
    5. oqaatsit atorsinnaasat ajornanngisut oqariartaatsillu atorneqarajuttartut atorlugit oqaasertat sammisallu ilinniarsimanngisat pillugit oqaluinnarluni tyskisut oqaaseqarsinnaassallutik,
    6. assigiinngiiaartunik oqaatsinik atugaqarsinnaalluni oqaatsit suussusii oqaaseqatigiillu pingaarnerit nalorninani atorlugit tyskisut allattariarsorlutik oqaaseqarsinnaassallutik,
    7. tusarnaartarnermi atuarnermilu periutsit aamma oqaluinnarluni attaveqartarnermi periutsit atorsinnaassallugit annertusarsinnaassallugillu,
    8. atuakkiani oqaasertat eqqumiitsuliornermilu oqariartaatsit allat pillugit tyskisut nassuiarsinnaallugit qisuariarfigisinnaallugillu taakkulu nalilersorsinnaallugit nassuiaasiorsinnaallugillu,
    9. Tysklandi pingaartinnerullugu nunanut tyskisut oqaaseqarfiusunut tunngatillugu 1945- p kingorna kulturikkut, oqaluttuarisaanermi inuiaqatigiinnilu pissutsit tyskisut nassuiarsinnaallugit,
    10. Oqaasertat tusagassiuutillu piviusuusaartitat piviusuusaartitaanngitsullu atorlugit aammalu kulturimi inuiaqatigiinnilu pissutsit allat pillugit suliaqarnermi oqaasertat sammisallu sanilliullugit nunani tyskisut oqaaluffiusuni inuuniarnermi pissutsit, naleqartitat ileqqullu pillugit tunngaviusumik ilisimasat ilanngussinnaallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. Tysklandi 1945-p kingorna pingaarnerutillugu nunani tyskisut oqaaseqarfiusuni kulturimi, oqaluttuarisaanermi inuiaqatigiinnilu pissutsit pillugit quppernerit toqqakkat, tassunnga ilanngullugu 1945 sioqqullugu sammisat pillugit oqaasertaq minnerpaamik oqaaseq,
    2. Tysklandi pingaarnerutillugu nunani tyskisut oqaaseqarfiusuni maannakkut pissutsit,
    3. atuakkiani oqaasertat Tysklandimi eqqumiitsuliornermik aamma inuuniarnermi atugassanik, naleqartitanik ileqqunillu ilinniartunik misigisaqartitsisinnaasut assigiinngiiaartut, tassunga ilanngullugit ukiuni kingullerni qulini oqaasertat tusagassiuutinilu elektroniskiusuni allaatigisat,
    4. kulturikkut inuiataqatigiinnilu pissutsit, Tysklandip kulturinilu inuiaqatigiinnilu allani assigiissutsit assigiinngissutillu isiginiarlugit,
    5. allattariarsorluni oqaluttariarsorlunilu oqaatsinik atuinermi attaveqartarnermilu tunngaviusumik ileqqut malittarisassallu, tassunga ilanngullugit kulturimut inuiaqatigiinnullu pissutsini assigiinngitsuni oqaatsit atorsinnaasat atorneqartarnerat aamma
    6. tyskit oqaasiannik oqaatsillu aaqqissuussaanerannik tunngaviusumik malittarisassat ileqqullu, tassunga ilanngullugit attaveqarnertarnermi oqaatsinillu ilikkagaqartarnermi periutsit naleqquttut ilinniarnerat.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkanik toqqaanermi ilinniakkap sammiavinik toqqagaq apeqqutaalluinnassaaq, tassa ilinniakkat sammivianni inuussutissarsiornermi pissutsit oqaatsillu inuussutissarsiornermut tunngasut oqaluttariasorluni allattariarsorlunilu sulinermi Tysklandimilu suliffeqarfiit pillugit pissutsit pingaartinneqassammata.

Ilassutitut ilinniakkani ilinniartut oqaatsinik ilisimasaat atassuteqartitsinerallu itisilerneqassapput aammalu pingaarnertut ilinniakkani atuakkianut kulturimullu tunngasut Europamut tunngatillugu tyskit kulturiannik assigiinngiiaarnerusumik atassuteqartitsisoqassalluni. Aammattaaq pingaarnertut ilinniakkanut tunngatillugu ilassutitut ilinniakkani Kalaallit Nunaanni nunanilu tamani pissutsinut sapinngisamik annertunerpaamik attuumassuteqartitsisoqassaaq.

1. **Aaqqissuussineq**
   1. **Ilinniartitseriiatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip

pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

* + 1. Ilinniartitsineq imatut aaqqissuunneqassaaq ilinniagaqarnerup ingerlanneqarnerini ataasiakkaani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
    2. Ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Ilinniartitsinermi qitiuvoq ilinniartut ataasiakkaat ilinniakkami siuariartornissaat aammalu ilinniartitsinermik assigiinngiiaartitsineq taamaalilluni ilinniartitsinermik aaqqissuussinermi saneqqunneqarsinnaanngilaq. Ilinniartitsinermi ilinniakkat ataatsimoortinneqartutut misiginissaat ilinniartitsinermi pingaartinneqarpoq. Oqaatsinut tunngasunik suliaqarnermi oqaatsinik atuineq suli isiginiarneqarpoq. Ilinniartut nutaaliorsinnaanerat nalinginnaanngitsumillu eqqarsarsinnaanerat ilinniartitsinermi siuarsarneqassapput.

Ilinniartitsineq sapinngisamik annertunerpaamik tyskisut ingerlanneqassaaq.

* 1. **Suleriaatsit**

Suleriaatsinik toqqaanermi oqaatsitigut imarisaatigullu ajornakusoortuunissaannut nammineerlunilu sulinerup annertussaasunut tunngatillugu assigiinngiiaartitsinermik siuariartortitsinermillu tunngaviit tunngavigineqassapput, kisiannili ilinniartut assigiinngitsuunerat, ilikkagaqariaasiat pisariaqartitaallu aamma isiginiarneqassallutik. Suleriaatsit suliassallu assigiinngiiaartut ilinniartut attaveqaqatigiinnermi piginaasaannik nutaaliorsinnaassusiannillu ineriartortitsisut isiginiarneqassapput.

Sulineq sammisat assigiinngitsut arfinilinniit arfineq pingasut atorlugit aaqqissuunneqassaaq, sulinermilu tassani ilikkagaqarnissamut anguniakkat ilanngunneqarnissaat qulakkeerneqassaaq. Ilinniartitseriaatsit assigiinngitsut atorneqartussanngorlugit ilinniartitsineq aaqqissuunneqassaaq.

Ilinniartut ilinniarnermi allattariarsorluni suliassat aalajangersimasumik amerlassusillit suliarissavaat. Suliassat ilaat sammisanut ilinniakkanut atatillugu suliarineqassapput. Allattariarsorluni suliat tyskisut ilinniartitsissummi pingaarnertut piginnaasassanik sungiusarnermut ilaassapput, tassa allattarissanik suliaqarnermi ilinniartut ingerlatitseqqiisarnermi piginnassaannik oqaatsinillu kukkuneqanngitsumik eqqortumillu atuisinnaanissaannik nukittorsarneqartarmat. Allattarissanik suliaqarneq aqqutigalugu ilinniakkanik aaqqissuussamik ingerlatitseqqiisarnermik ilinniartut aamma sungiusarneqartarput. Allattariarsorluni suliat ilaanni piviusuni attaveqaqatigiittarnerit isiginiarneqassapput.

Ilinniartut qarasaasiat atorlugit suleriaatsinik aallaqqaataaniit saqqummiivigineqassapput. Qarasaasiat ilinniartitsinermi qitiusumik inissisimapput aammalu ilinniartitsinermi, ilinniakkerinermi aammalu ilinniartut ilinniartitsisullu akornanni attaveqaqatigiinnermi atorneqartarlutik, aammalu ilinniartut ataasiakkaat oqaatsinik sungiusarlutik suliaqarneranni annertusiartuinnartumillu ilinniartut akornanni suleqatigiinnermi atorneqartarput. Qarasaasiat aamma paasissutissanik ujarnermut atatillugu atorneqartarput aammalu atuatarnermik, tusarnaartarnermik oqaluttarnermillu sungiusarnermut tapersiissutaasarlutik. Oqaatsinik suliaqarrnerup, qarasaasiat, suleriaatsinillu aaqqissuinerup akornanni sunniivigeqatigiinneq ataatsimoortitsivoq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsineq imatut aaqqissuunneqassaaq, piffissat ilaanni ilinniartitsissutit akornanni sulisoqartarluni aammalu ilinniartitsissutit allat atuuffiinut sanilliussisoqartarluni.

1. **Nalilersuineq**
   1. **Ingerlaavartumik nalilersuisarneq**

Ilikkagassatut siunertat ilinniartut oqaluttarissani allattarissanilu killiffiannik ingerlaavartumik nalilersuisarnernut tunngaviupput. Ilinniartut oqaluttarissani allattarissanilu piginnaasaat, ilisimasat naammassisaqartarnerlu eqqarsaatigalugit ingerlaavartumik nalilersorneqartassapput, taamaalilluni ilinniartut ataasiakkaat killiffimminnik ingerlaavartumik ilisimasaqartassallutik. ilinniarnermi misissuinerit, misiliinerit misilitsinnerillu ilikkagassatut siunertanut tunngatillugu ilinniartut killiffiannik ilisimasaqarfiulissapput aammalu ilinniartitsissummi ilinniartut siuariartornerisa ingerlaannarnissaanut tapersiissalluni.

* 1. **Misilitseriaatsit**

Oqaluttarissamik marlunnik immikkoortulimmik misilitsittoqartassaaq:

*Immikkoortoq siulleq*

Tyskisut oqaasertaq ilisimaneqanngitsoq quppernernik nalinginnaasunik arfinillit missaanni annertussusilik atorlugu suliassaq tunngavigalugu tyskisut saqqummiisoqassaaq. Oqaasertaq sammisanut ilinniakkanut tunngassuteqassaaq. Oqaatsit immikkut ajornakusoortut oqaaseqaatillu pisariaqartut kisimik atortuni allaqqassapput. Sammisat misilitsinnermi

tunngavittut ilaasut tamakkerlutik ilikkagassatut siunertanik ilinniakkamilu ilinniagassanik pingaarnernik imaqassapput. Sammisaq ilinniarneqarnikuusaq saqqummiinermut ilanngunneqassaaq, taassumalu kingorna itisiliilluni tyskisut oqaloqatigiittoqassaaq.

Oqaasertat misilitsinnissaq ulloq ataaseq sioqqullugu tunniunneqassapput, 24 tiimillu missaanni piareersarnissamut piffissaliisoqassaaq, kisiannili 24 tiiminit sivikinnerunngitsumik.

*Immikkoortuata aappaa*

Tyskit oqaasii atorlugit allaaserisami oqaasertaq ilisimaneqanngitsoq quppernerup nalinginnaasup 2/3-ianik annertussusilik atorlugu suliaq tunngavigalugu oqaasertamik paasinninneq. Oqaasertaq danskisut issuarneqassaaq. Soraarummeertitsisoq soraarummeertup oqaatsinik pingaarnernik oqaasertamilu imarisaanik paasinninnera itisilerniarlugu ilassutinik apeqquteqassaaq.

Misilitsinnermi immikkoortumi tassani 30 minutsinik piareersarnissamut piffissaliisoqassaaq, soraarummeertumullu ataatsimut soraarummeerneq tamarmiusoq 30 minutsit missaani sivisussuseqassalluni.

* 1. **Naliliinermi tunngaviit**

Soraarummeertut suliaqarnerminni ilikkagassatut siunertanik qanoq malinnitsiginersut nalilersuinermi nalilerneqassaaq. Naliliinermi ilinniartup pisinnaasai uku pingaartinneqassapput:

* + 1. oqaasertamik ilisimanngisamik saqqummiineq atassuteqartitsinerlu,
    2. sammisani ilinniakkani tyskit kulturiat, atuakkiaat inuiaqatigiillu pillugit immikkoortut naleqquttut ilanngunneqarnerat aamma
    3. oqaloqatigiittarnermik oqaasertanillu paasinninnermi piginnaasat, tassani oqaatsit imminnut atanerat immikkoortualuit eqqortuunerannit pingaarnerullutik.

Soraarummeerummi tyskisut oqaasertai pingaartinneqarnerussapput. Ataatsimut nalilersuineq tunngavigalugu karakteriliisoqassaaq.

**Ilanngussaq 58**

**Suliffeqarfiit aningaasaqarnerat A**

1. **Ilinniartitsissutip inissimanera**

Suliffeqarfiit aningaasaqarneranni ilaapput periusissiornermi, suliffeqarfiup iluanut avataanilu atugassanik naatsorsuusiorneq, aningaasalersuineq aamma nassiussassanik piareersaaneq

aqutsinerlu. Ilinnniartitsissumi suliffeqarfiup anguniagai nunanilu tamani niuerfinni pissutsit isiginiarlugit isumalluutinik pitsaanerpaamik atuinissamut suliffeqarfiit periarfissaat pillugit ilisimasaqalertoqartarpoq. Ilinniartitsissummi sammineqarput inuussutissarsiutigalugu suliffeqarfiit avatangiisit peqatigalugit aningaasaqarnermik aalajangiisarnerat pissusilersortarnerallu. Ilinniartitsissummi inuiaqatigiinnik ilisimatusarnermi periutsit atorneqarput.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi atuagarsornermik periutsinillu imatut ilisimasaqartigissapput inuiaqatigiinni kikkut tamarmik oqartussaaqataaffigisaanni suliffeqarfiit, taakku naleqalersitsisarnerat aningaasatigullu iliuuseqarnissamut periarfissaat pillugit qisuaariaateqarlutik isummersinnaallutik. Ilinniartut aammattaaq sumiiffimmi nunanilu allani aningaasaqarneq pillugu atuagarsornermik atugaqarlutik suliffeqarfiit aningaasaqarneranni ajornartorsiutinik nalilersuisinnaassapput ingerlatitseqqiillutillu.

*Ilikkagaqartarnermi sulinermilu piginnaasat*

Ilinniartut ilaatigut ingerlaqqilluni ilinniagaqaqqinnissaq eqqarsaatigalugu suliffeqarfiit aningaasaqarnermi ajornartorsiutaannik ataatsimut isiginnillutik sulisinnaassapput aammalu suliaqarneq tunngavigalugu aalajangiisoqarnissaa siunertaralugu paasissutissanik naleqquttunik katersisinnaassallutik nalilersuisinnaassallutillu. Ilinniartut naggasiullugu suliffeqarfiit aningaasaqarnerat pillugu atuagassorneq periutsillu atorlugit paasissutissiisarnermilu teknologiimi atortut atorlugit sulisinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliffeqarfinni aningaasaqarnermi ajornartorsiutinik namminersorlutik suleqatigiikkaarlutillu sulisinnaassapput. Ilinniartut aammattaaq inuttut annertuumik sunniuteqarsinnaaneq suleqatillu peqatigalugit suleqatigiilluni sulisinnaaneq aammalu sulisunik, qullersanik, pisisartunik pilersuisunillu suleqateqarsinnaaneq suliffeqarfinni iluatsitsinissamut piumasaqaataanerannik ilisimasaqarneq tunngavigalugu sulisinnaassapput.

*Kulturikkut inuiaqatigiillu akornanni piginnaasat*

Ilinniartut nunarsuup inuiaqatigiillu aningaasaqarnermik isumaliuteqarnermik isumalluuteqarnerat aamma aningaasatigut aalajangiisinnaassuseqarneq suliffeqarfiit iluatsitsinissaannut apeqqutaalluinnarnera pillugit ilisimasaqarneq tunngavigalugu sulisinnaassapput. Ilinniartut aammattaaq suliffeqarfiit Kalaallit Nunaanni pingaartumillu nunat tamat akornanni tuniniaavinni tuniniaanerisa suliffeqarfiillu naatsorsuutitigut aningaasaqarnikkullu aqutsissutinik pilersitsinerisa inuiaqatigiinni naleqalersitsinermut pingaaruteqarnerannik ilisimasaqarnertik tunngavigalugu sulisinnaassapput. Ilinniartut naggasiullugu allamiut kulturianni naleqquttumik ilisimasaqarnertik tunngavigalugu sulisinnaassapput, tassunga ilanngullu allamiut kulturianni aningaasanik aqutsinermi

iliuuseqartarnerup naleqqussarnissaa pingaaruteqartumik piumasaqaataasoq, ilinniartut aammattaaq allamiut kalaallit kulturiannut naleqqussarnissamik ajornartorsiuteqarsinnaanerannik ilisimasaqassapput.

1. **Ilikkagassatut anguniakkat imarisaalu**
   1. **Ilikkagassatut anguniakkat**

Ilinniartut ukuninnga piginnaasaqassapput:

* + 1. niuernermut atatillugu suliffeqarfiit aningaasaqarnermik aqutsinerannik nassuiaasinnaassapput,
    2. suliffeqarfiit aningaasaqarneq pillugu nalunaarusiaannik suliaqarsinnaassapput,
    3. paasissutissat allat suliffeqarfinnik nalilersuinermut pingaaruteqartut ilanngullugit ukiumoortumik nalunaarusianik nalilersuisinnaassapput,
    4. suliffeqarfinni isumalluutinik atuinerup pisariillisarneqarnissaa siunertaralugu aningaasaqarneq pillugu aalajangiinissamut tunngavissanik suliaqarsinnaassapput,
    5. suliffeqarfii iluanni periarfissanut niuerfinnilu periarfissanut tunngatillugu suliffeqarfiit isumalluutinik atuinerisa pisariillisarneqarnerannik nalilersuisinnaassapput,
    6. suliffeqarfiit ingerlatassaannut pilersaarusianik, aningaasaliinernut pilersaarusianik missingersuutinillu suliaqarsinnaassapput,
    7. suliffeqarfiit iluanni avatangiisaannilu ineriartornermut tunngatillugu pilersaarutini missingersuutinilu nikingassutinik nalilersuisinnaassapput aamma
    8. suliffeqarfiit aningaasaqarnikkut ajornartorsiutaanni suliaqarnermi it-mi atortunik periutsinillu naleqquttunik atuisinnaassapput.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit ukuupput:

* + 1. periusissiaq,
    2. ukiumoortumik nalunaarusiat
    3. suliffeqarfinnik nalilersuineq
    4. isertitanik aningaasartuutinillu nalilersuineq,
    5. nassiussassanik piareersaaneq aqutsinerlu,
    6. ingerlatassutut pilersaarutit, aningaasaliineq missingersuusiorneq aamma
    7. missingersuutinik nakkutilliineq.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat tassaapput suliffeqarfiit aningaasaqarneranni pillugu ilinniagassat maannakkut atuuttut, takkulu aningaasaqarnermik nalunaarusiat, aningaasanik isumalluutinik annertusaaneq imaluunniit aningaasaqarnermik pilersaarusiorneq pillugit ilikkagassatut anguniakkanut atussuteqartitsissapput itisiliillutillu. Ilassutitut

ilinniakkat pingarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput. Ilassutitut ilinniakkat ilinniartitsinerup tamarmiusup 15 pct-it missaasa annertoqataanik annertussuseqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
2. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
3. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.

aa) Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.

bb) Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.

cc) Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.

dd) ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Suliffeqarfiit aningaasaqarneranni ajornartorsiutit ataatsimut isiginnilluni nalilersorneqassapput, tassani suliffeqarfiit aningaasaqarneranni suliffeqarfiit aalajangiisarnerannut iliuusaannullu tunngatillugu inuit ataasiakkaat inuiaqatigiinnillu soqutigisaqarlutik.

Suliffeqarfiit aningaasaqarnermi ajornartorsiutaat suliffeqarfinnit isiginnilluni isigineqassapput. Ajornartorsiutit tunngavigalugit ilinniartitseriaaseq ilinniartitsinermik aaqqissuussinermi qiutiusumik inissisimavoq. Sumiiffinni suliffeqarfiit aningaasaqarnerat pillugu atuagarsorneq ilanngullugu suliffeqarfiit aningaasaqarnermi aalajangigaat pillugit ajornartorsiutinik suliaqartoqassaaq.

Suliffeqarfiit aningaasaqarnerat atuagarsorluni ilinniartitsinermut ilaapput periusissiortarnermi, pilersaarusiortarnermi iliuuseqartarnermilu annertussutsikkut pitsaassusikkullu periutsit. Ilinniartitsineq taanna aqqutigalugu ilinniartut aaqqissuussisinnaassusiat, oqaasertalersuisinnaassusiat suliaqarfillu pillugu

tunngavilersuutinik ingerlatitseqqissinnaassusiat siuarsarneqassaaq. IT atorlugu aaqqiissutissanik eqqarsaateqarluarnissamut ilinniartut piffissalerneqassapput.

* 1. **Suleriaatsit**

Ilinniartitsineq ilinniartitsinerup tamarmiusup minnerpaamik 10 procentiata annertoqataanik minnerpaamik ataatsimik ilinniarnertut imminut atasutut aaqqissuunneqassaaq. Ilinniarnerit IT atorlugu aningaasaqarniarnermik nalunaarsuivik ilanngullugu aaqqissuunneqassaaq, ilinniartut taamaalillutik Kalaallit Nunaanni sumiiffinni pissutsini aningaasaqarneq pillugu paasissutissanik paasissutissanillu suliarinnittarnermik suliaqarnissamut periarfissinneqassallutik. Ilinniarnerit aaqqissuunneqassapput, ilinniartut taamaalillutik ilinniartitsissummi pisinnaasaminni siuariartorsinnaassutsiminnik takutitsisinnaanngorlugit, suliffeqarfinnilu ajornartorsiutinik aalajangersimasunik tunngaveqarlutik oqalliseqataasinnaassusiat nalilersuisinnaassusiallu ineriartortinneqassalluni.

Ilinniartitsineq ilinniartut assigiinngiiaartut, taakku ilikkariaasiat pisariaqartitaallu isiginiarlugit aaqqissuunneqassaaq. Ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqassapput.

Ilinniartitsineq IT-p sakkutut ilanngunneqarnissaa isiginiarlugu aaqqissuunneqassaaq. Ilinniartitsinermut imminut atasumut atatillugu ilinniartut IT atorlugu aningaasaqarnermik nalunaarsuiffinnik, elektroniskimik attaveqaqatigiiffinnik internetimillu atuisinnaanerat isiginiarlugu ilinniartitsineq aaqqissuunneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu.

* 1. **Ilinniartitsissutinut allanut atassuteqartitsineq**

Ilinniartitsissut aningaasaqarnermik aqutsinermut pilersaarusiornermullu, it-ip atorneqarneranut inuussutissarsiutinilu politikkimi pissutsit pillugit ajornartorsiutinut atatillugu inuiaqatigiinnik ilimatusarnermik ilinniartitsissutinut atassuteqarpoq. Naggasiullugu aningaasaqarnermi ajornartorsiutinik matematikkimi periusissiorneq pillugu matematikkimut ilinniartitsissut atassuteqarpoq.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ingerlaavartumik nalilersuisarnermi tunngaviupput. Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani

ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Nalilersuinermi sammisaqarnerit ilinniartitsissummi pissarsinermik inuit ataasiakkaat ataatsimullu qisuariaateqartarnerannik annertusaasut ilanngunneqassapput.

* 1. **Misilitseriaatsit**

Ataasiarluni allattariarsorluni ataasiarlunilu oqaluttariarsorluni misilitsittoqassaaq.

*Allattariarsorluni misilitsinneq*

Allattariarsorluni misilitsinnermi qitiusumit suliakkiissut tunngaviuvoq. Misilitsinneq tiiminik tallimanik sivisussuseqarpoq.

*Oqaluttariarsorluni misilitsinneq*

Oqaasertat siumut ilisimaneqanngitsut apeqqutillu arlallit atorlugit suliaqarneq tunngavigalugu oqaluttariarsorluni misilitsittoqassaaq.

Piareersarnissamut minutsit 60-it missaannik periarfissiisoqassaaq, piffissarlu soraarummeerfik soraarummeertumut ataatsimut minutsi 30-t missaaniilluni

Soraarummeertup soraarummeertitsisullu oqaloqatigiinnerisigut soraarummeertitsineq ingerlanneqassaaq.

* 1. **Naliliinermi tunngaviit**

Naliliinermi soraarummeertup allattariarsorluni misilitsinnermi ilikkagassatut anguniakkanik qanoq annertutigisumik angusaqarsinnaassusia nalilerneqassaaq. Soraarummeertup ukunani piginnaasai pingaartinneqassapput:

1. suliaqarfimmi ilinniakkanik aaqqissuussinera ingerlatitseqqiineralu,
2. suliaqarfik pillugu tunngavilersueriaasia periusaalu
3. suliaqarfimmi piginnaasanik takutitsinera aamma

a) sumiiffinni nunallu tamat akornanni pissutsini ilinniartitsissummi atuagarsorneq atorlugu suliffeqarfinni aningaasaqarnermi ajornartorsiutit pillugit oqalliseqarnera nalilersuineralu.

Allattariarsorluni oqaluttariarsorluni misilitsinnermi ataatsimut naliliineq tunngavigalugu ataatsimut karakteriliisoqassaaq.

**Ilanngussaq 59**

**Suliffeqarfiit aningaasaqarnerat B**

1. **Ilinniartitsissutip inissimanera**

Suliffeqarfiit aningaasaqarneranni ilaapput periusissiornermi, suliffeqarfiup iluanut avataanilu atugassanik naatsorsuusiorneq, aningaasalersuineq aamma nassiussassanik piareersaaneq aqutsinerlu. Ilinnniartitsissumi suliffeqarfiup anguniagai nunanilu tamani niuerfinni pissutsit isiginiarlugit isumalluutinik pitsaanerpaamik atuinissamut suliffeqarfiit periarfissaat pillugit ilisimasaqalertoqartarpoq. Ilinniartitsissummi sammineqarput inuussutissarsiutigalugu suliffeqarfiit avatangiisit peqatigalugit aningaasaqarnermik aalajangiisarnerat pissusilersortarnerallu. Ilinniartitsissummi inuiaqatigiinnik ilisimatusarnermi periutsit atorneqarput, tassunga ilanngullugu nalilersuineq.

1. **Ilinniartitsissummi siunertat**

*Ilisimasat piginnaasallu*

Ilinniartut ilinniartitsissummi atuagarsornermik periutsinillu imatut ilisimasaqartigissapput inuiaqatigiinni kikkut tamarmik oqartussaaqaaffigisaanni suliffeqarfiit, taakku naleqalersitsisarnerat aningaasatigullu iliuuseqarnissamut periarfissaat pillugit qisuariaateqarlutik isummersinnaallutik. Ilinniartut aammattaaq sumiiffimmi nunanilu allani aningaasaqarneq pillugu atuagarsornermik atugaqarlutik suliffeqarfiit aningaasaqarneranni ajornartorsiutinik nalilersuisinnaassapput ingerlatitseqqiillutillu.

*Ilikkagaqartarnermi sulinermilu piginnaasat*

Ilinniartut ilaatigut ingerlaqqilluni ilinniagaqaqqinnissaq eqqarsaatigalugu suliffeqarfiit aningaasaqarnermi ajornartorsiutaannik ataatsimut isiginnillutik sulisinnaassapput aammalu suliaqarneq tunngavigalugu aalajangiisoqarnissaa siunertaralugu paasissutissanik naleqquttunik katersisinnaassallutik nalilersuisinnaassallutillu. Ilinniartut naggasiullugu suliffeqarfiit aningaasaqarnerat pillugu atuagassorneq periutsillu atorlugit paasissutissiisarnermilu teknologiimi atortut atorlugit sulisinnaassapput.

*Inuttut inuillu akornanni attaveqaqatigiittarnermi piginnaasat*

Ilinniartut suliffeqarfinni aningaasaqarnermi ajornartorsiutinik namminersorlutik suleqatigiikkaarlutillu sulisinnaassapput. Ilinniartut aammattaaq inuttut annertuumik sunniuteqarsinnaaneq suleqatillu peqatigalugit suleqatigiilluni sulisinnaaneq aammalu sulisunik, qullersanik, pisisartunik pilersuisunillu suleqateqarsinnaaneq suliffeqarfinni iluatsitsinissamut piumasaqaataanerannik ilisimasaqarneq tunngavigalugu sulisinnaassapput.

*Kulturikkut inuiaqatigiillu akornanni piginnaasat*

Ilinniartut nunarsuup inuiaqatigiillu aningaasaqarnermik isumaliuteqarnermik isumalluuteqarnerat aamma aningaasatigut aalajangiisinnaassuseqarneq suliffeqarfiit iluatsitsinissaannut apeqqutaalluinnarnera pillugit ilisimasaqarneq tunngavigalugu sulisinnaassapput. Ilinniartut aammattaaq suliffeqarfiit Kalaallit Nunaanni pingaartumillu nunat tamat akornanni tuniniaavinni tuniniaanerisa suliffeqarfiillu naatsorsuutitigut

aningaasaqarnikkullu aqutsissutinik pilersitsinerisa inuiaqatigiinni naleqalersitsinermut pingaaruteqarnerannik ilisimasaqarnertik tunngavigalugu sulisinnaassapput. Ilinniartut naggasiullugu allamiut kulturianni naleqquttumik ilisimasaqarnertik tunngavigalugu sulisinnaassapput, tassunga ilanngullu allamiut kulturianni aningaasanik aqutsinermi iliuuseqartarnerup naleqqussarnissaa pingaaruteqartumik piumasaqaataasoq, ilinniartut aammattaaq allamiut kalaallit kulturiannut naleqqussarnissamik ajornartorsiuteqarsinnaanerannik ilisimasaqassapput.

1. **Ilikkagassatut anguniakkat imarisaalu**
   1. **Ilikkagaqartarnermi anguniakkat**

Ilinniartut ukuninnga piginnaasaqassapput:

* + 1. suliffeqarfiup ulluinnarni nalunaarsuineranik ukiumoortumillu naammasinninnermik suliaqarsinnaassapput,
    2. niuernermut tunngatillugu suliffeqarfiit aningaasanik aqutsinerannik nassuiassinnaassallutik,, tassunga ilanngullugit suliffeqarfiit periusissiornermi periarfissaanik oqalliseqarsinnaassallutik,
    3. suliffeqarfiit aningaasaqarnermut nalunaarusiaannik suliaqarsinnaassallutik,
    4. suliffeqarfiit aningaasatigut inissimanerannik nalilersuinermut pingaaruteqartunik avataani paasissutissat ilanngullugit suliffeqarfiit ukiumoortumik naatsorsuutaannik nalilersuisinnaassallutik,
    5. suliffeqarfiit nassiussassanik piareersaanermik aamma akinut tuniniaanermut pissutsinik isumaqatigiissutaannik pisariillisaanissaq siunertaralugu aningaasaqarneq pillugu aalajangiinissamut tunngavissanik suliaqarsinnaassallutik,
    6. tuniniaavinni periarfissanut tunngatillugu suliffeqarfiit isumalluutinik atuinerata pisariillisarnissaanik nalilersuisinnaassallutik,
    7. suliffeqarfinni ingerlatassatut pilersaarutinik missingersuutinillu suliaqarsinnaassallutik aamma
    8. suliffeqarfiit aningaasaqarnermi ajornartorsiutaannik suliaqarnermi IT-mi sakkut nalunaarsuiffiilu naleqquttut atorsinnaassallugit.
  1. **Ilinniartitsissutip imarisai pingaarnerit**

Ilinniartitsissutip imarisai pingaarnerit tassaapput:

* + 1. periusissiaq
    2. suliffeqarfiit aningaasaqarnermik nalunaarsuinerat,
    3. ukiumoortumik nalunaarusiaq,
    4. naatsorsuutinik nalilersuineq,
    5. isertitanik aningaasartuutinillu nalilersuineq,
    6. nassiussassanik piareersaaneq aqutsinerlu aamma
    7. pilersaarusiorneq missingersuusiornerlu.
  1. **Ilassutitut ilinniakkat**

Ilinniartut taamaallaat pingaarnertut ilinniakkat atorlugit ilikkagassatigut anguniakkat angusinnaassanngilaat. Ilassutitut ilinniakkat tassaapput suliffeqarfiit aningaasaqarneranni pillugu ilinniagassat maannakkut atuuttut, takkulu aningaasaqarnermik nalunaarusiat, aningaasanik isumalluutinik annertusaaneq imaluunniit aningaasaqarnermik pilersaarusiorneq pillugit ilikkagassatut anguniakkanut atussuteqartitsissapput itisiliillutillu. Ilassutitut ilinniakkat pingarnertut ilinniakkatulli Kalaallit Nunaanni nunanilu tamani pissutsinut sapinngisamik annertunerpaamik atassuteqartinneqassapput. Ilassutitut ilinniakkat ilinniartitsinerup tamarmiusup 15 pct-it missaasa annertoqataanik annertussuseqassapput.

1. **Ilinniartitsinerup aaqqissuunneqarnera**
   1. **Ilinniartitseriaatsimi periutsit**
      1. Ilinniartitsinerni ilinniartut ilinniakkani qaffasissusiat ilisimasaallu aallaavigineqassapput.
      2. Ilinniartitsineq imatut aaqqissuunneqassaaq ilinniartitsisut ilinniartullu akornani ilikkagaqartarnermi oqaloqatigiittarnerattut sapinngisamik isikkulerlugu.
      3. Ilinniartitsineq imatut aaqqissuunneqassaaq ilinniartitseriaatsit assigiinngitsut paarlakaajaanneqassallutik.
      4. Ilinniartitsineq imatut aaqqissuunneqassaaq ilinniartut soqutigisaat pisariaqartitaallu isiginiarneqassallutik, taaamaalilluni ilinniartut ilinniartitsissutip pissanganartuuneranik, naleqquttuuneranik soqutiginartuuneranillu misigisaqarnissamut periarfissinneqassallutik.
      5. Ilinniartitsineq imatut aaqqissuunneqassaaq ilinniagaqarnerup ingerlanneqarnerani sammisanilu ineriartortitsinermi ilinniartitsissut siuariarfiussalluni, tassa ilinniartitsissummi oqaatsit oqariartaatsillu ineriartorfiussallutik, taamaalilluni ilinniartut namminneerlutik suleriaaseqarnissamik ajornakusoortunillu eqqarsartarnissamut piffissap ingerlanerani sungiusarneqassallutik.
      6. ilinniartitsineq imatut aaqqissuunneqassaaq inuiaqatigiinnut avatangiiserisanut annertunerpaamik attuumassuteqalersillugu.

Suliffeqarfiit aningaasaqarneranni ajornartorsiutit ataatsimut isiginnilluni nalilersorneqassapput, tassani suliffeqarfiit aningaasaqarneranni suliffeqarfiit aalajangiisarnerannut iliuusaannullu tunngatillugu inuit ataasiakkaat inuiaqatigiillu soqutisaqarlutik.

Suliffeqarfiit aningaasaqarnermi ajornartorsiutaat suliffeqarfinnit isiginnilluni isigineqassapput. Ajornartorsiutit tunngavigalugit ilinniartitseriaaseq ilinniartitsinermik aaqqissuussinermi qitiusumik inissisimavoq. Sumiiffinni suliffeqarfiit aningaasaqarnerat pillugu atuagarsorneq ilanngullugu suliffeqarfiit aningaasaqarnermi aalajangigaat pillugit ajornartorsiutinik suliaqartoqassaaq.

Suliffeqarfiit aningaasaqarnerat atuagarsorluni ilinniartitsinermut ilaapput periusissiortarnermi, pilersaarusiornertarmi iliuuseqartarnermilu annertussutsikkut pitsaassusikkullu periutsit. Ilinniartitsineq taanna aqqutigalugu ilinniartut aaqqissuussisinnaassusiat, oqaasertalersuisinnaassusiat suliaqarfillu pillugu tunngavilersuutinik ingerlatitseqqissinnaassusiat siuarsarneqassaaq. IT atorlugu aaqqiissutissanik eqqarsaateqarluarnissamut ilinniartut piffissalerneqassapput.

* 1. **Suleriaatsit**

Ilinniartitsineq ilinniartitsinerup tamarmiusup minnerpaamik 10 procentiata annertoqataanik minnerpaamik ataatsimik ilinniarnertut imminut atasutut aaqqissuunneqassaaq. Ilinniarnerit IT atorlugu aningaasaqarniarnermik nalunaarsuivik ilanngullugu aaqqissuunneqassaaq, ilinniartut taamaalillutik Kalaallit Nunaanni sumiiffinni pissutsini aningaasaqarneq pillugu paasissutissanik paasissutissanillu suliarinnittarnermik suliaqarnissamut periarfissinneqassallutik. Ilinniarnerit aaqqissuunneqassapput, ilinniartut taamaalillutik ilinniartitsissummi pisinnaasaminni siuariartorsinnaassutsiminnik takutitsisinnaanngorlugit, suliffeqarfinnilu ajornartorsiutinik aalajangersimasunik tunngaveqarlutik oqalliseqarsinnaassusiat nalilersuisinnaasusiallu ineriartortinneqassalluni.

Ilinniartitsineq ilinniartut assigiinngiiaartut, taakku ilikkariaasiat pisariaqartitaallu isiginiarlugit aaqqissuunneqassaaq. Ilinniartut ilinniartitsinermi oqaatsinik siullertut oqaasillit aappaattullu oqaasillit isiginiarneqassapput.

Ilinniartitsineq IT-p sakkutut ilanngunneqarnissaa isiginiarlugu aaqqissuunneqassaaq. Ilinniartitsinermut imminut atasumut atatillugu ilinniartut IT atorlugu aningaasaqarnermik nalunaarsuiffinnik, elektroniskimik attaveqaqatigiiffinnik internetimillu atuisinnaanerat isiginiarlugu ilinniartitsineq aaqqissuunneqassaaq.

* 1. **Ilinniartitsissummi oqaatsit**

Ilinniartitsineq imatut aaqqissuunneqassaaq ilinniartut ilinniartitsissumi oqaatsinik aammalu ilinniartitsissummi oqariaatsinik paasinnittarnerat atuisarnerallu aaqqissuussamik ineriartortinneqarluni. Ilinniartitsineq imatut aaqqissuunneqassaaq ilinniartitsissutit siulianni oqaatsinik oqariaatsinillu ilinniartut piffissap ingerlanerani paasinnilluarsinnaatikkiartortillugit atuisinnaalluartikkiartortillugillu..

* 1. **Ilinniartitsissutinut allanut atassuteqartitsineq**

Ilinniartitsissut imatut aaqqissuunneqassaaq piffissat ilaanni suliassaqarfiit akornanni sulisoqartarluni. Ilinniartitsissut aningaasaqarnermik aqutsinermut pilersaarusiornermullu, it- ip atorneqarneranut inuussutissarsiutinilu politikkimi pissutsit pillugit ajornartorsiutinut atatillugu inuiaqatigiinnik ilimatusarnermik ilinniartitsissutinut atassuteqarpoq. Naggasiullugu aningaasaqarnermi ajornartorsiutinik matematikkimi periusissiorneq pillugu matematikkimut

ilinniartitsissut atassuteqarpoq. Ilinniartitsissummi periutsit ilinniartitsissut tuniniaaneq peqatigalugu ilinniartitsissummi inuussutissarsiutinik sammisaqarnermi atorneqarput.

1. **Nalilersuineq**
   1. **Ingerlaavartumik nalilersuisarneq**

Ilikkagassatut anguniakkat ingerlaavartumik nalilersuisarnermi tunngaviupput. Inunnik ataasiakkaanik ilitsersuineq nalilersuinerlu aqqutigalugu ilinniarnerup ingerlanerani tamani ilinniartut ilinniartitsissummi killiffimminni qaffasissutsiminnik ineriartornerminnillu ersarissumik paasisaqalissapput. Nalilersuinermi sammisaqarnerit ilinniartitsissummi pissarsinermik inuit ataasiakkaat ataatsimullu qisuariaateqartarnerannik annertusaasut ilanngunneqassapput.

* 1. **Misilitseriaatsit**

Qitiusumit suliakkiissut tunngavigalugu allattarissamik misilitsittoqassaaq. Misilitsinneq tiiminik tallimanik sivisussuseqarpoq.

* 1. **Naliliinermi tunngaviit**

Naliliinermi soraarummeertup allattariarsorluni misilitsinnermi ilikkagassatut anguniakkanik qanoq annertutigisumik angusaqarsinnaassusia nalilerneqassaaq. Soraarummeertup ukunani piginnaasai pingaartinneqassapput:

1. suliaqarfimmi ilinniakkanik aaqqissuussinera ingerlatitseqqiineralu,
2. suliaqarfik pillugu tunngavilersueriaasia
3. suliaqarfimmi piginnaasanik takutitsinera aamma

b) sumiiffinni nunallu tamat akornanni pissutsini ilinniartitsissummi atuagarsorneq atorlugu suliffeqarfinni aningaasaqarnermi ajornartorsiutit pillugit oqalliseqarnera nalilersuineralu.

Ataatsimut naliliineq tunngavigalugu ataatsimut karakteriliisoqassaaq.